अथैकाधिकशततमो ऽध्यायः ॥

**प्रासादप्रतिष्ठा ।**  
ईश्वर उवाच ।  
प्रासादस्थापनं वक्ष्ये तच्चैतन्यसुयोगतः[[1]](#footnote-2) ।   
शुकनाशासमाप्तौ[[2]](#footnote-3) तु पर्ववेद्याश्च[[3]](#footnote-4) मध्यतः ॥१॥

आधारशक्तितः पद्मे विन्यस्ते[[4]](#footnote-5) प्रणवेन च ।   
स्वर्णाद्येकतमोद्भूतं पञ्चगव्येन संयुतम् ॥२॥   
मधुक्षीरयुतं कुम्भं न्यस्तरत्नादिपञ्चकम् ।

सवस्त्रं[[5]](#footnote-6) गन्धलिप्तञ्च गन्धवत्पुष्पधूपितम् ॥३॥   
चूतादिपल्लवानां च कृती कृत्यं च विन्यसेत्[[6]](#footnote-7) ।  
पूरकेण समादाय सकलीकृतविग्रहः[[7]](#footnote-8) ॥४॥   
सर्वात्माभिन्न[[8]](#footnote-9)मात्मानं स्वाणुना स्वान्तमारुतः ।   
आज्ञायारोधयेच्छंभौ[[9]](#footnote-10) रेचकेन ततो गुरुः ॥५॥   
द्वादशान्तात्समादाय स्फुरद्वह्निकणोपमम् ।   
निक्षिपेत्कुम्भगर्भे च न्यस्ततन्त्रातिवाहिकम् ॥६॥   
विग्रहं तद्गुणानां च बोधकं च कलादिकम् ।   
क्षान्तं वागीश्वरं[[10]](#footnote-11) तत्तु त्रातं[[11]](#footnote-12) तत्र निवेशयेत् ॥७॥   
दश नाडीर्दश प्राणानिन्द्रियाणि त्रयोदश ।   
तदधिपांश्च संयोज्य प्रणवाद्यैः स्वनामभिः ॥८॥   
स्वकार्यकारणत्वेन मायाकाशनियामिकाः[[12]](#footnote-13) ।   
विद्येशान्प्रेरकाञ्शम्भुं व्यापिनं च सुसंवरैः ॥९॥   
अङ्गानि च विनिक्षिप्य निरुन्ध्याद्रोधमुद्रया ।   
सुवर्णाद्युद्भवं यद्वा पुरुषं पुरुषानुगम् ॥१०॥   
पञ्चगव्यकषायाद्यैः पूर्ववत्संस्कृतं ततः ।   
शय्यायां कुम्भमारोप्य ध्यात्वा रुद्रमुमापतिम् ॥११॥  
तस्मिंश्च शिवमन्त्रेण व्यापकत्वेन विन्यसेत् ।   
संनिधानाय होमं च प्रोक्षणं स्पर्शनं जपम् ॥१२॥   
सान्निध्यबोधनं[[13]](#footnote-14) सर्वं भागत्रयविभागतः ।   
विधायैवं प्रकृत्यन्ते कुम्भे तं विनिवेशयेत् ॥१३॥

इत्याग्नेये महापुराणे प्रासादकृत्यप्रतिष्ठा नामैकाधिकशततमोऽध्यायः ।

अथ द्व्यधिकशततमोऽध्यायः ।

**ध्वजारोपणम् ।**  
ईश्वर उवाच ।  
चूलके ध्वजदण्डे च ध्वजे देवकुले तथा ।   
प्रतिष्ठा च यथोद्दिष्टा तथा स्कन्द वदामि ते ॥१॥   
(कभागार्द्धप्रवेशाद्वा[[14]](#footnote-15) यद्वा सर्वार्धवेशनात् ।   
ऐष्टके दारुजः शूलः शैलजे धाम्नि शैलजः) ॥२॥   
वैष्णवादौ च चक्राढ्यः[[15]](#footnote-16) कुम्भः स्यान्मूर्तिमानतः ।   
स च त्रिशूलयुक्तस्तु अग्रचूलाभिधो मतः ॥३॥

ईशशूलः समाख्यातो मूर्ध्नि लिङ्गसमन्वितः ।   
बीजपूरकयुक्तो वा शिवशास्त्रेषु तद्विधः ॥४॥   
चित्रो ध्वजश्च जङ्घातो[[16]](#footnote-17) यथा जङ्घार्धतो भवेत् ।   
भवेद्वा दण्डमानस्तु यदि वा तद्यदृच्छया ॥५॥   
महाध्वजः समाख्यातो यस्तु पीठस्य वेष्टकः ।   
शक्रैर्ग्रहै रसैर्वापि हस्तैर्दण्डस्तु संमितः ॥६॥   
उत्तमादिक्रमेणैव विज्ञेयः सूरिभिस्ततः ।   
वंशजः शालजातिर्वा[[17]](#footnote-18) स दण्डः सर्वकामदः ॥७॥   
अयमारोप्यमाणस्तु भङ्गमायाति वै यदि ।   
राज्ञोऽनिष्टं विजानीयाद्यजमानस्य वा तथा ॥८॥   
मन्त्रेण बहुरूपेण पूर्ववच्छान्तिमाचरेत् ।   
द्वारपालादिपूजां च मन्त्राणां तर्पणं तथा ॥९॥   
विधाय चूलकं[[18]](#footnote-19) दण्डं स्नापयेदस्त्रमन्त्रतः ।   
अनेनैवोक्तमन्त्रेण ध्वजं संप्रोक्ष्य देशिकः ॥१०॥   
मृत्कषायादिभिः स्नानं प्रासादं कारयेत्ततः ।   
विलिप्य रसमाच्छाद्य[[19]](#footnote-20) शय्यायां न्यस्य पूर्ववत् ॥११॥   
चूलके[[20]](#footnote-21) लिङ्गवन्न्यासो न च ज्ञानं न च क्रिया[[21]](#footnote-22) ।

विशेषार्था चतुर्थी च न च कुण्डस्य[[22]](#footnote-23) कल्पना ॥१२॥   
दण्डे तथार्थतत्त्वं[[23]](#footnote-24) च विद्यातत्त्वं द्वितीयकम् ।   
सद्योजातादिवक्राणि[[24]](#footnote-25) शिवतत्त्वं पुनर्ध्वजे ॥१३॥   
निष्कलञ्च शिवन्तत्र न्यस्याङ्गानि प्रपूजयेत् ।   
चूलके[[25]](#footnote-26) च ततो मन्त्री सांनिध्ये[[26]](#footnote-27) संहिताणुभिः ॥१४॥   
होमयेत्प्रतिभागं च ध्वजे तैस्तु फडन्तकैः ।   
अन्यथापि कृतं यच्च ध्वजसंस्कारणं क्वचित् ॥१५॥   
अस्त्रयागविधावेवं[[27]](#footnote-28) तत्सर्वमुपदर्शितम् ।   
प्रासादे कारितस्थाने[[28]](#footnote-29) स्रग्वस्त्रादिविभूषिते ॥१६॥   
जङ्घा वेदी तदूर्ध्वे तु त्रितत्त्वादि निवेश्य च ।   
होमादिकं विधायाथ शिवं सम्पूज्य पूर्ववत् ॥१७॥   
सर्वतत्त्वमयं ध्यात्वा शिवं च व्यापकं न्यसेत् ।   
अनन्तं कालरुद्रं च विभाव्य च पदाम्बुजे ॥१८॥   
कुष्माण्डहाटकौ पीठे पातालनरकैः सह ।   
भुवनैर्लोकपालैश्च शतरुद्रादिभिर्वृतम् ॥१९॥   
ब्रह्माण्डकमिदं ध्यात्वा जङ्घायां च विभावयेत् ।   
वारितेजोनिलव्योमपञ्चाष्टकसमन्वितम् ॥२०॥

सर्वावरणसंज्ञं च बुद्धियो[[29]](#footnote-30)न्यष्टकान्वितम् ।   
योगाष्टकसमायुक्तं नाशावधि गुणत्रयम् ॥२१॥   
पटस्थं[[30]](#footnote-31) पुरुषं सिंहं वामं[[31]](#footnote-32) च परिभावयेत् ।   
मञ्जरीवेदिकायां च विद्यादिकचतुष्टयम् ॥२२॥   
कण्ठे मायां सरुद्रां[[32]](#footnote-33) च विद्याश्चामलसारके ।   
कलशे चेश्वरं विन्दुं विद्येश्वरसमन्वितम् ॥२३॥   
जटाजूटं च तं विद्याच्छूलं चन्द्रार्धरूपकम् ।   
शक्तित्रयं च तत्रैव दण्डे नादं विभाव्य च ॥२४॥   
ध्वजे च कुण्डलीं शक्तिमिति धाम्नि विभावयेत् ।   
जगत्या वाथ[[33]](#footnote-34) सन्धाय लिङ्गं[[34]](#footnote-35) पिण्डिकयाथ वा ॥२५॥   
समुत्थाप्य[[35]](#footnote-36) सुमन्त्रैश्च विन्यस्ते[[36]](#footnote-37) शक्तिपङ्कजे ।   
न्यस्तरत्नादिके तत्र स्वाधारे विनिवेशयेत् ॥२६॥   
यजमानो ध्वजे लग्ने[[37]](#footnote-38) बन्धुमित्रादिभिः सह ।   
धाम[[38]](#footnote-39) प्रदक्षिणीकृत्य लभते फलमीहितम् ॥२७॥   
गुरुः[[39]](#footnote-40) पाशुपतं ध्यायन्स्थिरमन्त्राधिपैर्युतम् [[40]](#footnote-41)।   
अधिपाञ्शस्त्रयुक्तांश्च रक्षणाय निबोधयेत् ॥२८॥

ऊनादिदोषशान्त्यर्थं हुत्वा दत्वा च दिग्बलिम् ।   
गुरवे दक्षिणां दद्याद्यजमानो दिवं व्रजेत् ॥२९॥   
प्रतिमालिङ्गवेदीनां यावन्तः परमाणवः ।   
तावद्युगसहस्राणि कर्तुर्भोगभुजः फलम् ॥३०॥

इत्याग्नेये महापुराणे ध्वजारोहणादिविधिर्नाम द्व्यधिकशततमोऽध्यायः ।

अथ त्र्यधिकशततमोध्यायः ।

**जीर्णोद्धारः ।**  
ईश्वर उवाच ।  
जीर्णादीनां च लिङ्गानामुद्धारं विधिना वदे ।   
लक्ष्मोज्झितं च भग्नं च स्थूलं वज्रहतं तथा ॥१॥   
संपुटं स्फुटितं व्यङ्गं लिङ्गमित्येवमादिकम् ।   
इत्यादिदुष्टलिङ्गानां त्याज्या[[41]](#footnote-42) पिण्डी तथा वृषः ॥२॥   
चालितं चलितं नम्नमत्यर्थं[[42]](#footnote-43) विषमस्थितम् ।   
दिड्मूढं पातितं लिङ्गं मध्यस्थं पतितं तथा ॥३॥   
एवंविधं च संस्थाप्य निर्व्रणं च भवेद्यदि ।

नादेयेन[[43]](#footnote-44) प्रवाहेण तदपाक्रियते यदि ॥४॥   
ततोऽन्यत्रापि संस्थाप्य विधिदृष्टेन कर्मणा ।

सुस्थितं चास्थितं [[44]](#footnote-45) वापि शिवलिङ्गं न चालयेत् ॥५॥   
शतेन स्थापनं कुर्यात्सहस्रेण तु चालनम् ।   
पूजादिभिश्च संयुक्तं जीर्णाद्यमपि सुस्थितम् ॥६॥   
याम्ये मण्डपमीशे च[[45]](#footnote-46) प्रत्यग्द्वारैकतोरणम् ।   
विधाय द्वारपूजादि स्थण्डिले[[46]](#footnote-47) मन्त्रपूजनम् ॥७॥   
दिग्बलिं च वहिर्गत्वा समाचम्य स्वयं गुरुः ।   
ब्राह्मणान्भोजयित्वा तु शम्भुं विज्ञापयेत्ततः ॥८॥   
दुष्टं लिङ्गमिदं शंभो शान्तिरुद्धरणस्य चेत् ।   
रुचिस्तवास्ति[[47]](#footnote-48) विधिना अधितिष्ठ[[48]](#footnote-49) च मां शिव ॥९॥   
एवं विज्ञाप्य देवेशं शान्तिहोमं समाचरेत् ।   
मध्वाज्यक्षीरदूर्वाभिर्मूलेनाष्टाधिकं शतम् ॥१०॥  
ततो लिङ्गं च संस्थाप्य पूजयेत्स्थण्डिले तथा ।   
ॐ व्यापकेश्वरायेति तत्त्वेनात्यन्तवादिना [[49]](#footnote-50) ॥११॥

ॐ व्यापकेश्वराय[[50]](#footnote-51) हृदयाय नमः । ॐ व्यापकेश्वराय शिरसे नमः । इत्याद्यङ्गमन्त्राः[[51]](#footnote-52) ॥१२॥  
ततस्तत्राश्रितं तत्त्वं श्रावये[[52]](#footnote-53)दस्त्रमन्त्रतः[[53]](#footnote-54) ।   
सत्त्वः[[54]](#footnote-55) कोऽपीह यः कश्चि[[55]](#footnote-56)ल्लिङ्गमाश्रित्य तिष्ठति ॥१३॥   
लिङ्गं त्यक्त्वा शिवाज्ञाभिर्यत्रेष्टं तत्र गच्छतु ।   
विद्याविद्येश्वरैर्युक्तः शंभुरत्र[[56]](#footnote-57) भविष्यति ॥१४॥   
सहस्रं प्रतिभागे च ततः पाशुपताणुना ।   
हुत्वा शान्त्यम्बुना प्रोक्ष्य स्पृष्ट्वा कुशैर्जपेत्ततः ॥१५॥   
दत्वार्घं च विलोमेन तत्त्वतत्त्वाधिपांस्ततः ।   
अष्ट[[57]](#footnote-58)मूर्तीश्वराल्लिङ्गं[[58]](#footnote-59) पिण्डिकासंस्थितान्गुरुः ॥१६॥   
विसृज्य स्वर्णपाशेन वृषस्कन्धस्थया तथा ।   
रज्ज्वा बध्वा तया नीत्वा शिवमन्त्रं गृणञ्जनैः ॥१७॥   
तज्जले निक्षिपेन्मन्त्री पुष्ट्यर्थं जुहुयाच्छतम् ।   
तृप्तये दिक्पतीनां च वास्तुशुद्धयै[[59]](#footnote-60) शतं शतम् ॥१८॥   
रक्षां विधाय तद्धाम्नि[[60]](#footnote-61) महापाशुपतास्त्रतः ।   
लिङ्गमन्यत्ततस्तत्र विधिवत्स्थापयेद् गुरुः ॥१९॥   
असुरैर्मुनिभिर्गौत्रैस्तन्त्रविद्भिः[[61]](#footnote-62) प्रतिष्ठितम् ।

जीर्णं वाप्यथवा भग्नं विधिनापि नचालयेत् ॥२०॥   
एष एव विधिः कार्यो जीर्णधामसमुद्धृतौ ।   
खड्गे[[62]](#footnote-63) मन्त्रगणं[[63]](#footnote-64) न्यस्य[[64]](#footnote-65) कारयेन्मन्दिरान्तरम् ॥२१॥   
सङ्कोचे मरणं प्रोक्तं विस्तारे तु धनक्षयः ।   
तद्द्रव्यं श्रेष्ठद्रव्यं वा तत्कार्यं तत्प्रमाणकम् ॥२२॥  
इत्याग्नेये महपुराणे जीर्णोद्धारो नाम त्र्यधिकशततमोऽध्यायः ॥

अथ चतुरधिकशततमोध्यायः ।

**प्रासादलक्षणम् ।**  
ईश्वर उवाच ।  
वक्ष्ये प्रासादसामान्यलक्षणं[[65]](#footnote-66) ते शिखध्वज ।   
चतुर्भागीकृते क्षेत्रे भित्तेर्भागेन विस्तरात् ॥१॥   
अद्रिभागेन(ण) गर्भः स्यात्पिण्डिका पादविस्तरात् ।   
पञ्चभागीकृते चापि मध्यभागे[[66]](#footnote-67) तु पिण्डिका ॥२॥   
शुषिरं भागविस्तीर्णं भित्तयो भागविस्तरात् ।   
भागौ द्वौ मध्यमे गर्भे ज्येष्ठे भागद्वयेन तु ॥३॥

त्रिभिस्तु कंन्यसो[[67]](#footnote-68) गर्भः शेषभित्तिरिति क्वचित् ।   
षोढा भक्तेऽथ वा क्षेत्रे भित्तिर्भागैकविस्तरात् ॥४॥   
गर्भो भागेन विस्तीर्णो भागद्वयेन पिण्डिका ।   
विस्ताराद्द्विगुणो वापि सपादद्विगुणोऽपि वा ॥५॥   
अर्धार्धद्विगुणो[[68]](#footnote-69) वापि त्रिगुणः क्वचिदुच्छ्रयः ।   
जगती विस्तरार्धेन त्रिभागेन क्वचिद्भवेत्[[69]](#footnote-70) ॥६॥   
नेमिः पादोन विस्तीर्णा प्रासादस्य समन्ततः ।   
परिधिस्त्र्यंशको मध्ये रथकांस्तत्र कारयेत् ॥७॥   
चामुण्डभैरवं तेषु नाट्येशं च निवेशयेत् ।   
प्रासादार्धेन देवानामष्टौ वा चतुरोऽपि वा ॥८॥   
प्रदक्षिणावहाः[[70]](#footnote-71) कुर्यात् प्रासादादिषु[[71]](#footnote-72) वानराः(न्)[[72]](#footnote-73) ।   
आदित्याः पूर्ववत्स्थाप्याः स्कन्दोऽग्निर्वायुगोचरे ॥९॥   
एवं यमादयो न्यस्याः स्वस्यां स्वस्यां दिशि स्थिताः ।   
चतुर्धा शिखरं कृत्वा शुकनासा द्विभागिका ॥१०॥   
तृतीये वेदिका त्वग्नेः[[73]](#footnote-74) सकण्ठोऽमल[[74]](#footnote-75)सारकः ।   
वैराजः पुष्पकश्चान्यः कैलासो मणिकस्तथा ॥११॥   
त्रिविष्टपश्च[[75]](#footnote-76) पञ्चैव मेरुमूर्धनि संस्थिताः ।   
चतुरस्रस्तु तत्राद्यो द्वितीयोऽपि तदायतः ॥१२॥

वृत्तो वृत्तायतश्चान्यो ह्यष्टास्रश्चापि पञ्चमः ।   
एकैको नवधा भेदैश्चत्वारिंशच्च पञ्च च ॥१३॥   
प्रासादः प्रथमो मेरुर्द्वितियो मन्दरस्तथा ।   
विमानं च तथा भद्रः सर्वतोभद्र एव च ॥१४॥   
चरुको नन्दको[[76]](#footnote-77) नन्दिर्वर्धमानस्तथापरः ।   
श्रीवत्सश्चेति वैराजान्ववाये च समुत्थिताः ॥१५॥   
बलभी गृह[[77]](#footnote-78)राजश्च शालागृहं च मन्दिरम् ।   
विशालश्चसमो[[78]](#footnote-79) ब्रह्ममन्दिरं भुवनं तथा ॥१६॥   
प्रभवः शिविका वेश्म नवैते पुष्पकोद्भवाः ।   
वलयो दुन्दुभिः पद्मो महापद्मक एव च ॥१७॥   
वर्धनी वान्य उष्णीषः शङ्खश्च[[79]](#footnote-80) कलशस्तथा ।   
खवृक्षश्च तथाप्येते वृत्ताः कैलाससम्भवाः ॥१८॥   
गजोऽथ वृषभो हंसो गरुत्मानृक्षनायकः ।   
भूषणो भूधरश्चान्यः श्रीजयः पृथवीजरः ॥१९॥   
वृत्तायतात्समुद्भूता नवैते मणिकाह्वयात् ।   
वज्रं चक्रं तथा चान्यत्स्वस्तिकं वज्रस्वस्तिकम्[[80]](#footnote-81) ॥२०॥

चित्रं स्वस्तिकखड्गं च गदा श्रीकण्ठ एव च ।   
विजयो नामतश्चैते त्रिविष्टपसमुद्भवाः ॥२१॥   
नगराणामिमाः सञ्ज्ञा लाटादीनामिमास्तथा ।   
ग्रीवार्धेनोन्नतं चूलं[[81]](#footnote-82) पृथुलं स्वत्रिभागतः[[82]](#footnote-83) ॥२२॥   
दशधा वेदिकां कृत्वा पञ्चभिः स्कन्द विस्तरः ।   
त्रिभिः कण्ठं तु कर्तव्यं चतुर्भिस्तु प्रचण्डकम्[[83]](#footnote-84) ॥२३॥   
दिक्षु द्वाराणि कार्याणि न विदिक्षु कदाचन ।   
पिण्डिका कोणविस्तीर्णा मध्यमान्ता ह्युदाहृता ॥२४॥   
क्वचित्पञ्चमभागेन महतां[[84]](#footnote-85) गर्भपादतः ।   
उच्छ्रायो[[85]](#footnote-86) द्विगुणास्तेषामन्यथा वा निगद्यते ॥२५॥   
षष्ट्याधिकात्समारभ्य अङ्गुलानां शतादिह ।   
उत्तमान्यपि चत्वारि द्वाराणि दशहानितः ॥२६॥   
त्रीण्येव मध्यमानि स्युस्त्रीण्येव कन्यसान्यधः[[86]](#footnote-87) ।   
उच्छ्रायार्द्धेन विस्तारो ह्युच्छ्रायो[[87]](#footnote-88) ह्यधिकस्त्रिधा ॥२७॥   
चतुर्भिरष्टभिर्वापि दशभिर्वाङ्गुलैः[[88]](#footnote-89) शुभः ।   
उच्छ्रायात्पादविस्तीर्णाः शाखा[[89]](#footnote-90)स्तद्वदुदुम्बरौ[[90]](#footnote-91)(रे) ॥२८॥   
विस्तरार्धेन बाहुल्यं सर्वेषामेव कीर्तितम् ।

त्रिपञ्च[[91]](#footnote-92)सप्तनवभिः शाखाभिर्द्वारमिष्टदम्[[92]](#footnote-93) ॥२९॥   
अधःशाखाचतुर्थांशे प्रतीहारौ निवेशयेत् ।   
मिथुनैः पादवर्णाभिः शाखाशेषं विभूषयेत् ॥३०॥   
स्तम्भविद्धे भृत्यता स्याद्वृक्षविद्धे त्वभूतिता ।   
कूपबिद्धे भयं द्वारे क्षेत्रबिद्धे धनक्षयः ॥३१॥   
प्रासादगृहशालादिमार्गविद्धेषु[[93]](#footnote-94) बन्धनम् ।   
सभाविद्धेन[[94]](#footnote-95) दारिद्र्यं वर्णविद्धे[[95]](#footnote-96) निराकृतिः ॥३२॥   
उलूखलेन दारिद्र्यं शिलाविद्धेन[[96]](#footnote-97) शत्रुता ।   
छायाविद्धेन दारिद्र्यं बेधदोषो न जायते ॥३३॥   
छेदादुत्पाटनाद्वापि तथा प्राकारलक्षणात् ।   
सीमाया द्विगुणत्यागाद्वेधदोषो न जायते ॥३४॥

इत्याग्नेये महापुराणे सामान्यप्रासादलक्षणं नाम चतुरधिकशततमोऽध्यायः ।

अथ पञ्चाधिकशततमो ऽध्यायः ।

**गृहादिवास्तुकथनम् ।**  
ईश्वर उवाच ।  
नगरग्रामदुर्गादौ[[97]](#footnote-98) गृहप्रासादवृद्धये ।

एकाशीतिपदैर्वास्तुं[[98]](#footnote-99) पूजयेत्सिद्धये ध्रुवम् ॥१॥   
प्रागास्या दशधा नाड्यास्तासां नामानि च ब्रुवे ।   
शान्ता यशोवती कान्ता विशाला प्राणवाहिनी ॥२॥   
सती वसुमती नन्दा सुभद्राथ मनोरमा ।   
उत्तरास्या दशान्याश्च[[99]](#footnote-100) एकाशीत्यङ्घ्रिकारिका[[100]](#footnote-101) ॥३॥   
हरिणी सुप्रभा लक्ष्मीर्विभूतिर्विमला प्रिया ।   
जया ज्वाला विशोका च स्मृतास्ताः[[101]](#footnote-102) सूत्रपाततः ॥४॥   
ईशाद्यष्टाष्टकं दिक्षु यजेदीशं धनञ्जयम् ।   
शक्रमर्कं तथा सत्यं भृत्यं[[102]](#footnote-103) व्योम च पूर्वतः ॥५॥   
हव्यवाहं च पूर्वाणि वितथं भौममेव च ।   
कृतान्तमथ गन्धर्वं भृगं मृगञ्च दक्षिणे ॥६॥   
पितरं द्वारपालञ्च सुग्रीवं पुष्पदन्तकं ।   
वरुणं दैत्यशेषौ च यक्ष्माणं पश्चिमे सदा ॥७॥   
रोगाहिमुख्यो भल्लाटः सौभाग्यमदितिर्दितिः ।   
नवान्तः पदगो[[103]](#footnote-104) ब्रह्मा पूज्योऽर्धे च षडङ्घिगाः ॥८॥   
ब्रह्मेशान्तरकोष्ठस्थमायाख्यं तु पदद्वये ।   
तदधश्चापवत्साख्यं[[104]](#footnote-105) केन्द्रान्तरेषु षट्पदे ॥९॥

मरीचिकाग्निमध्ये तु सविता द्विपदस्थितः ।   
सावित्री तदधो द्व्यंशे विवस्वान्षट्पदे त्वधः ॥१०॥   
पितृब्रह्मान्तरे विष्णुमिन्दुमिन्द्रं त्वधो जयम् ।   
वरुणब्रह्मणोर्मध्ये मित्राख्यं षट्पदे यजेत् ॥११॥   
रोगब्रह्मान्तरे नित्यं विष्णुं[[105]](#footnote-106) च रुद्रदासकम् ।   
तदधो द्व्यङ्घ्रिगं यक्ष्म[[106]](#footnote-107) षट्सौम्येषु धराधरम्[[107]](#footnote-108) ॥१२॥   
चरकीं स्कन्दविकटं विदारीं पूतनां क्रमात् ।   
जम्भं[[108]](#footnote-109) पापं पिलिपिच्छं यजेदीशादिबाह्यतः ॥१३॥   
एकाशीतिपदं वेश्म मण्डपश्च शताङ्घ्रिकः ।   
पूर्ववद्देवताः पूज्या ब्रह्मा[[109]](#footnote-110) तु षोडशांशके ॥१४॥   
मरीचिश्च विवस्वांश्च मित्रं पृथ्वीधरस्तथा ।   
दशकोष्ठस्थिता दिक्षु त्वन्ये चेशादिकोणगाः ॥१५॥   
दैत्यमाता तथेशाग्नी [[110]](#footnote-111) मृगाख्यौ पितरौ तथा ।   
पापयक्ष्मानिलौ देवाः सर्वे सार्धाङ्घ्रिके[[111]](#footnote-112) स्थिताः ॥१६॥   
य(प)त्याद्योकः[[112]](#footnote-113) प्रवक्ष्यामि सङ्क्षेपेण क्रमाद्गुह ।

सदिग्विंशत्करैर्दैर्घ्या[[113]](#footnote-114)दष्टाविंशतिविस्तरात् ॥१७॥   
शिवाश्रयः[[114]](#footnote-115) शिवाख्यश्च रुद्रहीनः सदोभयोः[[115]](#footnote-116) ।   
रुद्रद्विगुणितानाहाः पृथुष्णोभिर्विना त्रिभिः ॥१८॥   
स्याद्ग्रहद्विगुणं दैर्घ्यात्तिथिभिश्चैव[[116]](#footnote-117) विस्तरात् ।   
सावित्रः सालयः कुड्या[[117]](#footnote-118) अन्येषां पृथक्त्रिंशांशतः ॥१९॥   
कुड्यपृथूप[[118]](#footnote-119)जङ्घोच्चात्कुड्यं तु त्रिगुणोच्छ्रयम् ।   
कुड्यसूत्रसमा पृथ्वी[[119]](#footnote-120) वीथी भेदादनेकधा ॥२०॥   
भद्रे तुल्यं च वीथीभिर्द्वारवीथी विनाग्रतः ।   
श्रीजयं पृष्ठतो हीनं भद्रोऽयं पार्श्वयोर्विना ॥२१॥   
गर्भपृथुसमा वीथी तदर्धार्धेन वा क्वचित् ।   
वीथ्यर्धेनोपवीथ्याद्यमेकद्वित्रिपुरान्वितम् ॥२२॥   
सामान्यान्यगृहं[[120]](#footnote-121) वक्ष्ये सर्वेषां सर्वकामदम् ।   
एकद्वित्रिचतुःशालमष्टशालं यथाक्रमम् ॥२३॥   
एकं याम्ये च सौमास्यं द्वे चेत्पश्चात्पुरोमुखम् ।   
चतुःशालं तु सांमुख्यात्तयोरिन्द्रेन्द्रमुक्तयोः ॥२४॥   
शिवास्यमम्बुपास्यैष[[121]](#footnote-122) इन्द्रास्ये यमसूर्यकम् ।

प्राक्सौम्यस्थे च दण्डाख्यं प्राग्याम्ये[[122]](#footnote-123) वातसञ्ज्ञकम् ॥२५॥   
आप्येन्दौ गृहवल्याख्यं[[123]](#footnote-124) त्रिशूलं तद्विनर्द्धिकृत्[[124]](#footnote-125) ।   
पूर्वशलाविहीनं स्यात्सुक्षेत्रं वृद्धिदायकम् ॥२६॥   
याम्ये हीने भवेच्छूली[[125]](#footnote-126) त्रिशालं वित्तकृत्परम्[[126]](#footnote-127) ।   
पक्षघ्नं[[127]](#footnote-128) जलहीनौकः सुतघ्नं बहुशत्रुकृत् ॥२७॥

इन्द्रादिक्रमतो वच्मि ध्वजाद्यष्टौ गृहाण्यहम् ।   
प्रक्षाला[[128]](#footnote-129)नुस्रगावासमग्नौ[[129]](#footnote-130) तस्य महानसम् ॥२८॥   
याम्ये रसक्रिया शय्या धनुःशस्त्राणि रक्षसि ।   
धनभुक्त्यम्वुपेशाख्ये सम्यगन्धौ च मारुते ॥२९॥   
सौम्ये धनपशू कुर्यादीशे दीक्षावरालयम्[[130]](#footnote-131) ।   
स्वामिहस्तमितं वेश्म विस्तारायामपिण्डिकम् ॥३०॥   
त्रिगुणं हस्तसंयुक्तं कृत्वाष्टांशैहृतं तथा ।   
तच्छेषोऽयं स्थितस्तेन वायसान्तं ध्वजादिकम् ॥३१॥   
त्रयः पक्षाग्निवेदेषु रसर्षिवसुतो भवेत् ।   
सर्वनाशकरं वेश्म मध्ये चान्ते च संस्थितम् ॥३२॥   
तस्माच्च नवमे भागे शुभकृन्निलयो मतः ।   
तन्मध्ये मण्डपः शस्तः समो वा द्विगुणायतः ॥३३॥   
प्रत्यगाप्ये[[131]](#footnote-132) चेन्दुयमे[[132]](#footnote-133) हट्ट[[133]](#footnote-134) एव गृहावली ।   
एकैकभुवनाख्यानि दिक्ष्व[[134]](#footnote-135)ष्टाष्टकसङ्ख्यया ॥३४॥   
ईशाद्यदितिकान्तानि फलान्येषां यथाक्रमं ।   
भयं नारी चलत्वं च जयो वृद्धिः प्रतापकः[[135]](#footnote-136) ॥३५॥

धर्मः कलिश्च नैस्व्यं च प्राग्द्वारेष्वष्टसु ध्रुवम् ।   
दाहोऽसुखं सुहृन्नाशो धननाशो मृतिर्धनम् ॥३६॥   
शिल्पित्वं तनयः स्याच्च याम्यद्वारफलाष्टकम् ।   
आयुष्प्राव्राज्यसस्यानि धनशान्त्यर्थसङ्क्षयः ॥३७॥   
शोषं भोगं चापत्यं च जलद्वारफलानि च ।   
रोगो मदार्तिमुख्यत्वं चार्थायुः[[136]](#footnote-137) कृशता मतिः ॥३८॥   
मानश्च द्वारतः पूर्व उत्तरस्यां दिशि क्रमात् ॥३९॥

इत्याग्नेये महापुराणे गृहादिवास्तुर्नाम पञ्चाधिकशततमोऽध्यायः ॥

अथ षडधिकशततमो ऽध्यायः ।

**नगरादिवास्तुः ।**  
ईश्वर उवाच ।  
नगरादिकवास्तुं[[137]](#footnote-138) च वक्ष्ये राज्यादिवृद्धये ।   
योजनं योजनार्धं वा तदर्थं स्थानमाश्रयेत् ॥१॥

अभ्यर्च्य वास्तुनगरं प्राकाराढ्यं तु कारयेत् ।   
ईशादि त्रिंशत्पदके पूर्वद्वारं च सूर्यके ॥२॥   
गन्धर्वाभ्यां[[138]](#footnote-139) दक्षिणे[[139]](#footnote-140) स्याद्वारुण्ये पश्चिमे तथा ।   
सौम्यद्वारं सौम्यपदे कार्या हट्टास्तु विस्तराः ॥३॥   
येनेभादि सुखं[[140]](#footnote-141) गच्छेत्कुर्याद्द्वारं तु षट्करम् ।   
छिन्नकर्णं विभिन्नं च चन्द्रार्धाभं पुरं न हि ॥४॥   
वज्रसूचीमुखं नेष्टं सकृद्द्वित्रिसमागमम् ।   
चापाभं वज्रनागाभं पुरारम्भे हि शान्तिकृत् ॥५॥   
प्रार्च्य विष्णुहरार्कादीन्नत्वा[[141]](#footnote-142) दद्याद्बलिं बली ।   
आग्नेये स्वर्णकर्मारान्पुरस्य विनिवेशयेत् ॥६॥   
दक्षिणे नृत्यवृत्तीनां वेश्यास्त्रीणां गृहाणि च ।   
नटानां चक्रिकादीनां[[142]](#footnote-143) कैवर्तादेश्च नैर्ऋते ॥७॥   
रथानामायुधानां च कृपाणां च वारुणे ।   
शौण्डिकाः कर्माधिकृता वायव्ये परिकर्मिणः ॥८॥   
ब्राह्मणा यतयः सिद्धाः पुण्यवन्तश्च[[143]](#footnote-144) चोत्तरे ।   
फलाद्यादिविक्रयिण ईशाने च वणिग्जनाः ॥९॥   
पूर्वतश्च बलाध्यक्षा आग्नेये विविधं बलम् ।   
स्त्रीणामादेशिनो दक्षे काण्डारान्नैर्ऋते न्यसेत् ॥१०॥   
पश्चिमे च महामात्या[[144]](#footnote-145)न्कोषपालांश्च कारुकान्[[145]](#footnote-146) ।

उत्तरे दण्डनाथांश्च नायकद्विजसङ्कुलान्[[146]](#footnote-147) ॥११॥   
पूर्वतः क्षत्रियान्दक्षे वैश्याञ्च्छून्द्रांश्च पश्चिमे ।   
दिक्षु वैद्यान्वाजिनश्च बलानि च चतुर्दिशम् ॥१२॥   
पूर्वेण चरलिङ्ग्यादी[[147]](#footnote-148)ञ्छ्मशानादीनि दक्षिणे ।   
पश्चिमे गोधनाद्यं च कृषिकर्तॄंस्तथोत्तरे ॥१३॥   
न्यसेन्म्लेच्छांश्च कोणेषु ग्रामादिषु तथा स्थितिम्[[148]](#footnote-149) ।   
श्रियं वैश्रवणं द्वारि पूर्वे तौ पश्यतां श्रियम् ॥१४॥   
देवादीनां पश्चिमतः पूर्वास्यानि गृहाणि हि ।   
पूर्वतः पश्चिमास्यानि दक्षिणे चोत्तराननान्[[149]](#footnote-150) ॥१५॥   
नाकेशविष्ण्वादिधामानि रक्षार्थं नगरस्य च ।   
निर्दैवतं तु नगरग्रामदुर्गगृहादिकम् ॥१६॥   
भुज्यते तत्पिशाचाद्यै रोगाद्यैः परिभूयते ।   
नगरादि सदैवं हि जयदं भुक्तिमुक्तिदम् ॥१७॥   
पूर्वायां(र्वस्यां) श्रीगृहं प्रोक्तमाग्नेय्यां वै महानसम् ।   
शयनं दक्षिणस्यां तु नैर्ऋत्यामायुधाश्रयम् ॥१८॥   
भोजनं पश्चिमायां तु वायव्यां धान्यसङ्ग्रहः ।   
उत्तरे द्रव्यसंस्थानमैशान्यां देवतागृहं ॥१९॥   
चतुःशालं त्रिशालं वा द्विशालं चैकशालकम् ।   
चतुःशालगृहाणां तु शालालिन्दकभेदतः[[150]](#footnote-151) ॥२०॥

शतद्वयं तु जायन्ते पञ्चाशत्पञ्च तेष्वपि ।   
त्रिशालानि तु चत्वारि द्विशालानि तु पञ्चधा ॥२१॥   
एकशालानि चत्वारि एकालिन्दानि वच्मि च ।   
अष्टाविंशदलिन्दानि गृहाणि नगराणि च ॥२२॥   
चतुर्भिः सप्तभिश्चैव पञ्चपञ्चाशदेव तु ।   
षडलिन्दानि विंशैव अष्टाभिर्विंश एव हि ॥२३॥   
अष्टालिन्दं भवेदेवं नगरादौ गृहाणि हि ॥२४॥

इत्याग्नेये महापुराणे नगरादिवास्तुर्नाम षडधिकशततमोऽध्यायः ॥

अथ सप्ताधिकशततमो ऽध्यायः ।

**स्वायम्भुवसर्गः ।**  
अग्निरुवाच ।  
वक्ष्ये भुवनकोषं च पृथ्वीद्वीपादिलक्षणम् ।   
अग्नीध्रश्चाग्निबाहुश्च वपुष्मान्द्युतिमांस्तथा ॥१॥   
मेधा मेधातिथिर्भव्यः सवनः पुत्र एव च ।

ज्योतिष्मान्दशमस्तेषां सत्यनामा सुतोऽभवत् ॥२॥   
प्रियव्रतसुताः ख्याताः सप्त द्वीपान्ददौ पिता ।   
जम्बुद्वीपमथाग्नीध्रे प्लक्षं मेधातिथेर्ददौ ॥३॥   
वपुष्मते शाल्मलं च ज्योतिष्मते कुशाह्वयम् ।   
क्रौञ्चद्वीपं द्युतिमते शाकं भव्याय दत्तवान् ॥४॥   
पुष्करं सवनायादादग्नीध्रो[[151]](#footnote-152)ऽदात्सुते शतम् ।   
जम्बूद्वीपं पिता लक्षं नाभेर्दत्तं[[152]](#footnote-153) हिमाह्वयम् ॥५॥   
हेमकूटं किम्पुरुषे हरिवर्षाय नैषधम् ।   
इलावृते मेरुमध्यं रम्ये नीलाचलश्रितम् ॥६॥   
हिरण्वते श्वेतवर्षं कुरूंस्तु कुरवे ददौ ।   
भद्राश्वाय च भद्राश्वं केतुमालाय पश्चिमम् ॥७॥   
मेरोः प्रियव्रतः पुत्रानभिषिच्य ययौ वनम् ।   
शालग्रामे[[153]](#footnote-154) तपस्तप्त्वा ययौ विष्ण्वालयं[[154]](#footnote-155) नृपः ॥८॥   
यानि किम्पुरुषाद्यानि ह्यष्टवर्षाणि सत्तम ।   
तेषां स्वाभाविकी सिद्धिः सुखप्राया ह्ययत्नतः ॥९॥   
जरामृत्युभयं नास्ति धर्मधर्मौ युगादिकम् ।   
नाधमं मध्यमं तुल्या हिमाद्देशात्तु नाभितः ॥१०॥   
ऋषभो मेरुदेव्यां च ऋषभाद् भरतोऽभवत् ।   
ऋषभो दत्तश्रीः पुत्रे शालग्रामे हरिं गतः ॥११॥   
भरताद्भारतं वर्षं भरतात्सुमतिस्त्वभूत् ।   
भरतो दत्तलक्ष्मीकः शालग्रामे हरिं गतः ॥१२॥

स योगी योगप्रस्थाने[[155]](#footnote-156) वक्ष्ये तच्चरितं पुनः ।   
सुमतेस्तेजसस्तस्मादिन्द्रद्युम्नो व्यजायत ॥१३॥   
परमेष्ठी ततस्तस्मात्प्रतीहारस्तदन्वयः ।   
प्रतीहारात्प्रतीहर्त्ता प्रतिहर्तुर्भुवस्ततः ॥१४॥   
उद्गीतोऽथ च प्रस्तारो विभुः प्रस्तारतः सुतः ।   
पृथुश्चैव ततो नक्तो नक्तस्यापि गयः[[156]](#footnote-157) सुतः ॥१५॥   
नरो[[157]](#footnote-158) गयस्य तनयस्तत्पुत्रोऽभूद्विराट् ततः ।   
तस्य पुत्रो महावीर्यो धीमांस्तस्मादजायत ॥१६॥   
महान्तस्तत्सुतश्चाभून्मन[[158]](#footnote-159)स्यस्तस्य चात्मजः ।   
त्वष्टा त्वष्टुश्च विरजा रजस्तस्याप्यभूत्सुतः ॥१७॥   
सत्यजिद्रजसस्तस्य जज्ञे पुत्रशतं मुने ।   
विश्वज्योतिःप्रधानास्ते भारतं तैर्विवर्धितम् ॥१८॥   
कृतत्रेतादिसर्गेण सर्गः स्वायम्भुवः स्मृतः ।

इत्याग्नेये महापुराणे स्वायम्भुवसर्गो नाम सप्ताधिकशततमोऽध्यायः ॥

अथाष्टाधिकशततमोऽध्यायः ।

**भुवनकोषः ।**  
अग्निरुवाच ।  
जम्बूप्लक्षाह्वयौ द्वीपौ शाल्मलिश्चापरो महान् ।   
कुशः क्रौञ्चस्तथा शाकः पुष्करश्चेति सप्तमः ॥१॥

एते द्वीपाः समुद्रैस्तु सप्त सप्तभिरावृताः ।   
लवणेक्षुसुरासर्पिर्दधिदुग्धजलैः समम् ॥२॥   
जम्बूद्वीपो द्वीपमध्ये तन्मध्ये मेरुरुच्छ्रितः ।   
चतुरशीतिसाहस्रो भूयिष्ठः षोडशाद्रिराट् ॥३॥   
द्वात्रिंशन्मूर्ध्नि विस्तरात्षोडशाधः सहस्रवान् ।   
भूयस्तस्यास्य शैलोऽसौ कर्णिकाकारसंस्थितः ॥४॥   
हिमवान् हेमकूटश्च निषधश्चास्य दक्षिणे ।   
नीलः श्वेतश्च शृङ्गी च उत्तरे वर्षपवताः ॥५॥   
लक्षप्रमाणौ द्वौ मध्ये दश हीनास्तथापरे ।   
सहस्रद्वितयोछ्रायास्तावद्विस्तारिणश्च ते ॥६॥   
भारतं प्रथमं वर्षं ततः किम्पुरुषं स्मृतम् ।   
हरिवर्षं[[159]](#footnote-160) तथैवान्यन्मेरोर्दक्षिणतो द्विज ॥७॥   
रम्यकं चोत्तरे वर्षं तथैवान्यद्धिरण्मयम् ।   
उत्तराः कुरवश्चैव यथा वै भारतं तथा ॥८॥   
नवसाहस्रमेकैकमेतेषां मुनिसत्तम ।   
इलावृतं च तन्मध्ये सौवर्णो मेरुरुछ्रितः ॥९॥   
मेरोश्चतुर्दिशं तत्र नवसाहस्रविस्तृतम् ।

इलावृतं महाभाग चत्वारश्चात्र पर्वताः ॥१०॥   
विष्कम्भा रचिता मेरोर्योजनायुतविस्तृताः ।   
पूर्वेण मन्दरो नाम दक्षिणे गन्धमादनः ॥११॥   
विपुलः पश्चिमे पार्श्वे सुपार्श्वश्चोत्तरे स्मृतः ।   
कदम्बस्तेषु जम्बूश्च पिप्पलो वट एव च ॥१२॥   
एकादशशतायामाः पादपा गिरिकेतवः ।   
जम्बूद्वीपेति सञ्ज्ञा स्यात्फलं जम्ब्वा गजोपमम् ॥१३॥   
जम्बूनदीरसेनास्यास्त्विदं जाम्बूनदं परम् ।   
सुपार्श्वः[[160]](#footnote-161) पूर्वतो मेरोः केतुमालस्तु पश्चिमे ॥१४॥   
वनं चैत्ररथं पूर्वे दक्षिणे गन्धमादनः ।   
वैभ्राजं पश्चिमे सौम्ये नन्दनं च सरांस्यथ ॥१५॥   
अरुणोदं महाभद्रं शीतोदं मानसं तथा[[161]](#footnote-162) ।   
सिताम्भश्चक्रमुञ्जाद्याः पूर्वतः केशराचलाः[[162]](#footnote-163) ॥१६॥   
दक्षिणेऽद्रेस्त्रिकूटाद्याः शिखिवास[[163]](#footnote-164)मुखा जले[[164]](#footnote-165) ।   
शङ्खकूटादयः सौम्ये मेरौ च ब्रह्मणः पुरी ॥१७॥   
चतुर्दशसहस्राणि योजनानां च दिक्षु च ।   
इन्द्रादिलोकपालानां समन्ताद्ब्रह्मणः पुरः ॥१८॥   
विष्णुपादात्प्लावयित्वा चन्द्रं स्वर्गात्पतत्यपि[[165]](#footnote-166) ।   
पूर्वेण शीता भद्राश्वा[[166]](#footnote-167)च्छैलाच्छैलाद्गतार्णवम् ॥१९॥   
तथैवालकनन्दापि दक्षिणेनैव भारतम् ।

प्रयाति सागरं कृत्वा सप्तभेदाथ पश्चिमम् ॥२०॥   
अब्धिं च चक्षुःसौम्याब्धिं भद्रोत्तरकुरूनपि ।   
आनीलनिषधायामौ माल्यवद्गन्धमादनौ ॥२१॥   
तयोर्मध्यगतो मेरुः कर्णिकाकारसंस्थितः ।   
भारताः केतुमालाश्च भद्राश्वाः कुरवस्तथा ॥२२॥   
पत्राणि लोकपद्मस्य मर्यादाशैलबाह्यतः ।   
जठरो देवकूटश्च मर्यादापर्वतावुभौ ॥२३॥   
तौ दक्षिणोत्तरायामावानीलनिषधायतौ ।   
गन्धमादनकैलासौ पूर्ववच्चायता[[167]](#footnote-168)वुभौ ॥२४॥   
अशीतियोजनायामावर्णवान्तर्व्यवस्थितौ ।   
निषधः पारियात्रश्च[[168]](#footnote-169) मर्यादापर्वतावुभौ ॥२५॥   
मेरोः पश्चिमदिग्भागे यथा पूर्वे तथा स्थितौ ।   
त्रिशृङ्गो रुधिरश्चैव उत्तरौ वर्षपर्वतौ ॥२६॥   
पूर्वपश्चायतावेतावर्णवान्तर्व्यवस्थितौ ।   
जाठराद्याश्च[[169]](#footnote-170) मर्यादाशैला मेरोश्चतुर्दिशम् ॥२७॥   
केशरादिषु या श्रेण्य[[170]](#footnote-171)स्तासु सन्ति पुराणि हि ।   
लक्ष्मीविष्ण्वग्निसूर्यादिदेवानां मुनिसत्तम ॥२८॥   
भौमानां स्वर्गधर्माणां[[171]](#footnote-172) न पापास्तत्र यान्ति च ।

भद्राश्वेऽस्ति हयग्रीवो वराहः केतुमालके ॥२९॥   
भारते कूर्मरूपी च मत्स्यरूपः कुरुष्वपि ।   
विश्वरूपेण सर्वत्र पूज्यते भगवान्हरिः ॥३०॥   
किम्पुरुषाद्यष्टसु[[172]](#footnote-173) क्षुद्भीतिशोकादिकं[[173]](#footnote-174) न च ।   
चतुर्विंशतिसाहस्रं प्रजा जीवन्त्यनामयाः ॥३१॥   
कृतादिकल्पना नास्ति भौमान्यम्भांसि नाम्बुदाः ।   
सर्वेष्वेतेषु वर्षेषु सप्त सप्त कुलाचलाः ॥३२॥   
नद्यश्च शतशस्तेभ्यस्तीर्थभूताः प्रजज्ञिरे ।   
भारते यानि नीर्थानि तानि तीर्थानि वच्मि ते ॥३३॥

इत्याग्नेये महापुराणे भुवनकोषो नामाष्टाधिकशततमोऽध्यायः ।

अथ नवाधिकशततमो ऽध्यायः ।

तीर्थमाहात्म्यं ।  
अग्निरुवाच ।  
माहात्म्यं सर्वतीर्थानां वक्ष्ये यद्भक्तिमुक्तिदं ।   
यस्य हस्तौ च पादौ च मनश्चैव सुसंयतं १ ॥१॥   
विद्या तपश्चकीर्त्तिश्च स तीर्थफलमश्नुते ।

१ स्वसंयतमिति घ॰ ।   
[Image-P.३७१](http://www.aa.tufs.ac.jp/~tjun/data/gicas/img/ap1_371.png)

प्रतिग्राहादुपावृत्तो लघ्वाहारो जितेन्द्रियः ॥२॥   
निष्पापस्तीर्थयात्री तु सर्वयज्ञफलं लभेत् ।   
अनुपोष्य त्रिरात्रीणि तीर्थान्यनभिगम्य च ॥३॥   
अदत्वा काञ्चनं गाश्च दरिद्रो नाम जायते ।   
तीर्थाभिoगमने १ तत् स्याद्यद्यज्ञेनाप्यते फलं ॥४॥   
पुष्करं परमं तीर्थं सान्निध्यं हि त्रिसन्ध्यकं ।   
दशकोटिसहस्राणि तीर्थानां विप्र पुष्करे ॥५॥   
ब्रह्मा सह सुरैरास्ते मुनयः सर्वमिच्छवः ।   
देवाः प्राप्ताः सिद्धिमत्र स्नाताः पितृसुरार्च्चकाः २ ॥६॥   
अश्वमेधफलं प्राप्य ३ ब्रह्मलोकं प्रयान्ति ते ।   
कार्त्तिक्यामन्नदानाच्च निर्म्मलो ब्रह्मलोकभाक् ४ ॥७॥   
पुष्करे दुष्करं गन्तुं ५ पुष्करे दुष्करं तपः ।   
दुष्करं पुष्करे दानं वस्तुं चैव सुदुष्करं ६ ॥८॥   
तत्र वासाज्जपच्छ्राद्धात् कुलानां शतमुद्धरेत् ।   
जम्बुमार्गं च तत्रैव तीर्थन्तण्डुलिकाश्रमं ॥९॥   
कर्णाश्रमं ७ कोटितीर्थं नर्म्मदाचार्वुदं परं ।   
तीर्थञ्चर्म्मण्वती सिन्धुः सोमनाथः प्रभासकं ॥१०॥   
सरस्वत्यब्धिसङ्गश्च ८ सागरन्तीर्थमुत्तमं ।

१ तीर्थादिगमने इति घ॰ ।   
२ पितृसुरार्च्चिता इति ख॰ ।   
३ अश्वमेधफलश्चास्येति ख॰ , ग॰ , छ॰ च । अश्वमेधफलं चाप्येति घ॰ ।   
४ ब्रह्मलोककमिति ख॰ , ग॰ , ङ॰ , छ॰ च ।   
५ दुष्करं गन्तुमिति ख॰ ।   
६ वस्तुं तत्र सुदुष्करमिति ज॰ ।   
७ कण्वाश्रममिति घ॰ ।   
८ सरस्वत्यब्धिसञ्ज्ञयेति ग॰ , घ॰ , ज॰ च ।   
[Image-P.३७२](http://www.aa.tufs.ac.jp/~tjun/data/gicas/img/ap1_372.png)

पिण्डारकं द्वारका च गोमती सर्वसिद्धिदा ॥११॥   
भूमितीर्थं ब्रह्मतुङ्गं १ तीर्थं पञ्चनदं परं ।   
भीमतीर्थं २ गिरीन्द्रञ्च देविका पापनाशिनी ॥१२॥   
तीर्थं विनशनं पुण्यं नागोद्भेदमघार्द्दनं ।   
तीर्थं कुमारकोटिश्च सर्वदानीरितानि च ॥१३॥   
कुरुक्षेत्रं गमिष्यामि कुरुक्षेत्रे वसाम्यहं ।   
य एवं सततं ब्रूयात्सो ऽमलः प्राप्नुयाद्दिवं ॥१४॥   
तत्र विष्ण्वादयो देवास्तत्र वासाद्धरिं व्रजेत् ३ ।   
सरस्वत्यां सन्निहित्यां स्नानकृद्ब्रह्मलोकभाक् ४ ॥१५॥   
पांशवोपि कुरुक्षेत्रे नयन्ति परमां गतिं ।   
धर्म्मतीर्थं सुवर्णाख्यं गङ्गाद्वारमनुत्तमं ॥१६॥   
तीर्थं कणखलं पुण्यं भद्रकर्णह्रदन्तथा ५ ।   
गङ्गासस्वतीसङ्गं ब्रह्मावर्त्तमघार्द्दनं ॥१७॥   
भृगुतुङ्गञ्च कुब्जाम्रं गङ्गोद्भेदमघान्तकं ६ ।   
वाराणसी वरन्तीर्थमविमुक्तमनुत्तमं ॥१८॥   
कपालमोचनं तीर्थन्तीर्थराजं प्रयागकं ।   
गोमतीगङ्गयोः सङ्गं गङ्गा सर्वत्र नाकदा ॥१९॥   
तीर्थं राजगृहं पुण्यं शालग्राममघान्तकं ।

१ ऋषितीर्थं ब्रह्मतुङ्गमिति घ॰ । भूमितीर्थं ब्रह्मसञ्ज्ञमिति छ॰ ।   
२ भीमातीर्थमिति घ॰ ।   
३ वामाद्दिवं ब्रजेदिति ज॰ ।   
४ ब्रह्मलोकग इति ख॰ , ग॰ , घ॰ , ङ॰ , छ॰ , ज॰ च ।   
५ तत्र कर्णह्रदं तथेति ख॰ । भद्रकं तु ह्रदं तथेति ग॰ , ङ॰ च ।   
६ गङ्गोद्भेदमवन्तिकमिति ज॰ ।   
[Image-P.३७३](http://www.aa.tufs.ac.jp/~tjun/data/gicas/img/ap1_373.png)

वटेशं वामनन्तीर्थं कालिकासङ्गमुत्तमं १ ॥२०॥   
लौहित्यं करतोयाख्यं शोणञ्चाथर्षभं परं ।   
श्रीपर्वतं कोल्वगिरिं २ सह्याद्रिर्म्मलयो गिरिः ॥२१॥   
गोदावरी तुङ्गभद्रा कावेरो वरदा नदी ।   
तापी पयोष्णी रेवा च दण्डकारण्यमुत्तमं ॥२२॥   
कालञ्जरं मुञ्जवटन्तीर्थं सूर्पारकं परं ।   
मन्दाकिनी चित्रकूटं शृङ्गवेरपुरं परं ३ ॥२३॥   
अवन्ती परमं तीर्थमयोध्या पापनाशनी ।   
नैमिषं परमं तीर्थं भुक्तिमुक्तिप्रदायकं ४ ॥२४॥

इत्याग्नेये महापुराणे तीर्थयात्रा माहात्म्यं नाम नवाधिकशततमो ऽध्यायः ।

अथ दशाधिकशततमो ऽध्यायः ।

गङामाहात्म्यं ।  
अग्निरुवाच ।  
गङामाहात्म्यमाख्यास्ये सेव्या सा भुक्तिमुक्तिदा ।   
येषां मध्ये याति गङ्गा ते देशा पावना वराः ॥१॥

१ तीर्थं कणखलमित्यादिः, कालिकासङ्गमुत्तममित्यन्तः पाठो छ॰ पुस्तके नास्ति ।   
२ श्रीपर्वतं कोन्द्रगिरिरिति छ॰ । श्रीपर्वतं कोलगिरिमिति ज॰ ।   
३ शृङ्गवेरपुaरं वरमिति घ॰ ।   
४ अग्निरुवाच । माहात्म्यं सर्वतीर्थानामित्यादिः, नैमिषं परमन्तीर्थं भुक्तिमुक्तिप्रदायकं । इत्याग्नेये महापुराणे तीर्थयात्रामाहात्म्यमित्यन्तः पाठो झ॰ पुस्तके नास्ति ।   
[Image-P.३७४](http://www.aa.tufs.ac.jp/~tjun/data/gicas/img/ap1_374.png)

गतिर्गङ्गा तु १ भूतानां गतिमन्वेषतां २ सदा ।   
गङ्गा तारयते ३ चोभौ वंशौ नित्यं हि सेविता ॥२॥   
चान्द्रायणसहस्राच्च गङ्गाम्भःपानमुत्तमं ।   
गङां मासन्तु संसेव्य सर्वयज्ञफलं लभेत् ॥३॥   
सकलाघहरी देवी स्वर्गलोकप्रदायिनी ।   
यावदस्थि च गङ्गायां तावत् स्वर्गे स तिष्ठति ॥४॥   
अन्धादयस्तु ४ तां सेव्य देवैर्गच्छन्ति तुल्यतां ५ ।   
गङ्गातीर्थसमुद्भूतमृद्धारी सो ऽघहार्कवत् ६ ॥५॥   
दर्शनात् स्पर्शनात् पानात्तथा गङ्गेतिकीर्त्तनात् ।   
पुनाति पुण्यपुरुषान् शतशीथ सहस्रशः ॥६॥

इत्याग्नेये महापुराणे गङ्गामाहात्म्यं नाम दशाधिकशततमो ऽध्यायः ।

अथ एकादशाधिकशततमो ऽध्यायः ।

प्रयागमाहात्म्यं ।  
अग्निरुवाच ।  
वक्ष्ये प्रयागमाहात्म्यं भुक्तिमुक्तिप्रदं परं ७ ।   
प्रयागे ब्रह्मविष्ण्वाद्या देव मुनिवराः स्थिताः ॥१॥

१ गतिर्गङ्गा हीति ग॰ , ज॰ च ।   
२ गतिर्गतिमतामिति झ॰ ।   
३ गङ्गा पावयते इति झ॰ ।   
४ पतितादयस्तु इति झ॰ ।   
५ गच्छन्ति साम्यतामिति घ॰ , झ॰ च ।   
६ गङ्गातीरसमुद्भूतमृद्धारो सो ऽघहार्कवदिति ख॰ , ग॰ , झ॰ च । गङ्गातीरसमुद्भूतमृदं मूर्द्धा विभर्त्ति यः । विभर्त्ति रूपं सोर्कस्य तमोनाशाय केवलमिति ङ॰ ।   
७ भक्तिमुक्तिफलप्रदमिति ग॰ । भुक्तिमुक्तिप्रदायकमिति झ॰ ।   
[Image-P.३७५](http://www.aa.tufs.ac.jp/~tjun/data/gicas/img/ap1_375.png)

सरितः सागराः सिद्धा गन्धर्वाप्सरसस्तथा ।   
तत्र त्रीण्यग्निकुण्डानितेषां मध्ये तु जाह्नवी ॥२॥   
वेगेन समतिक्रान्ता सर्वतीर्थतिरस्कृता ।   
तपनस्य सुता तत्र त्रिषु लोकेषु विश्रुता ॥३॥   
गङ्गायमुनयोर्म्मध्यं १ पृथिव्या जघनं स्मृतं ।   
प्रयागं जघनस्यान्तरुपस्थमृषयो विदुः २ ॥४॥   
प्रयागं सप्रतिष्ठानं कम्बलाश्वतरावुभौ ।   
तीर्थं भोगवती चैव वेदी प्रोक्ता प्रजापतेः ॥५॥   
तत्र वेदाश्च यज्ञाश्च मूर्त्तिमन्तः प्रयागके ।   
स्तवनादस्य ३ तीर्थस्य नामसङ्किर्त्तनादपि ॥६॥   
मृत्तिकालम्भनाद्वापि सर्वपापैः प्रमुच्यते ।   
प्रयागे सङ्गमे दानं श्राद्धं जप्यादि चाक्षयं ४ ॥७॥   
न देववचनाद्विप्र न लोकवचनादपि ।   
मतिरुत्क्रमणीयान्ते प्रयागे मरणं प्रति ॥८॥   
दशतीर्थसहस्राणि षष्टिकोट्यस्तथापराः ।   
तेषां सान्निध्यमत्रैव प्रयागं परमन्ततः ॥९॥   
वासुकेर्भोगवत्यत्र हंसप्रपतनं परं ।   
गवां कोटिप्रदानाद्यत् त्र्यहं स्नानस्य ५ तत्फलं ॥१०॥   
प्रयागे माघमासे तु एवमाहुर्म्मनीषिणः ।

१ गङायमुनयोर्मध्ये इति ख॰ ।   
२ सरितः सागरा इत्यादिः, उपस्थमृषयो विदुरित्यन्तः पाठो ग॰ पुस्तके नास्ति ।   
३ श्रवणादस्येति ख॰ , ग॰ , घ॰ , ङ॰ , ज॰ च ।   
४ श्राद्धद्रव्यादि चाक्षयमिति घ॰ ।   
५ त्र्यहं स्नातस्येति घ॰ ।   
[Image-P.३७६](http://www.aa.tufs.ac.jp/~tjun/data/gicas/img/ap1_376.png)

सर्वत्र सुलभा गङ्गा त्रिषु स्थानेषु दुर्लभा ॥११॥   
गङ्गाद्वारे प्रयागे च गङ्गासागरसङ्गमे ।   
अत्र दानाद्दिवं १ याति राजेन्द्रो जायते ऽत्र च ॥१२॥   
वटमूले सङ्गमादौ मृतो विष्णुपुरीं व्रजेत् ।   
उर्वशीपुलिनं रम्यं तीर्थं सन्ध्यावटस्तथा ॥१३॥   
कोटीतीर्थञ्चाश्वमेधं गङ्गायमुनमुत्तमं ।   
मानसं रजसा हीनं तीर्थं वासरकं परं २ ॥१४॥

इत्याग्नेये महापुराणे प्रयागमाहात्म्यं नाम एकादशाधिकशततमो ऽध्यायः ॥

अथ द्वादशाधिकशततमो ऽध्यायः ।

वाराणसीमाहात्म्यम् ।  
अग्निरुवाच ।  
वाराणसी ३ परं तीर्थं गौर्य्यै प्राह महेश्वरः ।   
भुक्तिमुक्तिप्रदं पुण्यं वसतां गृणतां हरिं ४ ॥१॥   
रुद्र उवाच ।  
गौरीक्षेत्रं न मुक्तं वै अविमुक्तं ततः स्मृतं ।

१ अन्नदानाद्दिवमिति ख॰ , ग॰ , घ॰ , ङ॰ , छ॰ , ज॰ च ।   
२ तीर्थं वानरकं परमिति ख॰ , ग॰ , घ॰ , ङ॰ च ।   
३ वाराणसीमिति ख॰ , घ॰ च ।   
४ वसतां शृणुतां हरिमिति ग॰ , घ॰ , ङ॰ च ।   
[Image-P.३७७](http://www.aa.tufs.ac.jp/~tjun/data/gicas/img/ap1_377.png)

जप्तं तप्तं हुतं दत्तममविमुक्ते विलाक्षयं ॥२॥   
अश्मना चरणौ हत्वा वसेत्काशीन्न हि त्यजेत् १ ।   
हरिश्चन्द्रं परं गुह्यं गुह्यमाम्रातकेश्वरं २ ॥३॥   
जप्येश्वरं परं गुह्यं ३ गुह्यं श्रीपर्वतं तथा ।   
महालयं ४ परं गुह्यं भृगुश्चण्डेश्वरं ५ तथा ॥४॥   
केदारं परमं गुह्यमष्टौ सन्त्यविमुक्तके ।   
गुह्यानां परमं गुह्यमविमुक्तं परं मम ॥५॥   
द्वियोजनन्तु पूर्वं स्याद् योजनार्द्धं तदन्यथा ६ ।   
वरणा च नदी चासीत् तयोर्मध्ये ७ वाराणसी ॥६॥   
अत्र स्नानं जपो होमो मरणं देवपूजनं ।   
श्राद्धं दानं निवासश्च यद्यत् स्याद्भुक्तिमुक्तिदं ८ ॥७॥

इत्याग्नेये महापुराणे वाराणसीमाहात्म्यं नाम द्वादशाधिकशततमो ऽध्यायः ॥

१ काशीं तु न हि सन्त्यजेदिति ज॰ ।   
२ परं गुह्यमविमुक्तं परं ममेति ज॰ ।   
३ जयेश्वरं परं गुह्यमिति ख॰ ।   
४ महाबलमिति क॰ ।   
५ भूमिचण्डेश्वरमिति ग॰ ।   
६ तथान्यथेति झ॰ ।   
७ द्वयोर्मध्ये इति ख॰ ।   
८ यद्वत् स्याद्भुक्तिमुक्तिदमिति ङ॰ ।   
[Image-P.३७८](http://www.aa.tufs.ac.jp/~tjun/data/gicas/img/ap1_378.png)

अथ त्रयोदशाधिकशततमोऽध्यायः ।

नर्मदादिमाहात्म्यम् ।  
अग्निरुवाच ।  
नर्मदादिकमाहात्म्यं वक्ष्येहं नर्मदां परां १ ।   
सद्यः पुनाति गाङ्गेयं दर्शनाद्वारि नार्म्मदं ॥१॥   
विस्तराद्योजनशतं योजनद्वयमायता ।   
षष्टिस्तीर्थसहस्राणि षष्टिकोट्यस्तथापराः ॥२॥   
पर्वतस्य समन्तात्तु तिष्ठन्त्यमरकण्टके २ ।   
कावेरीसङ्गमं पुण्यं श्रीपर्वतमतः शृणु ॥३॥   
गौरी श्रीरूपिणी तेपे तपस्तामब्रवीद्धरिः ३ ।   
अवाप्स्यसि त्वमध्यात्म्यं नाम्ना श्रीपर्वतस्तव ॥४॥   
समन्ताद्योजनशतं महापुण्यं भविष्यति ।   
अत्र दानन्तपो जप्यं ४ श्राद्धं सर्वमथाक्षयं ५ ॥५॥

१ नर्मदापरमिति झ॰ ।   
२ निर्यान्त्यमरकण्टके इति झ॰ ।   
३ तपस्तामब्रवीद्धर इति ग॰ ।   
४ अत्र दानं तथा जप्यमिति झ॰ ।   
५ सर्वमथाक्षरमिति ख॰ , छ॰ च ।   
[Image-P.३७९](http://www.aa.tufs.ac.jp/~tjun/data/gicas/img/ap1_379.png)

मरणं शिवलोकाय सर्वदं तीर्थमुत्तमं ।   
हरो ऽत्र क्रीडते देव्या हिरण्यकशिपुस्तथा ॥६॥   
तपस्तप्त्वा बली चाभून्मुनयः सिद्धिमाप्नुवन् १ ।

इत्याग्नेये महापुराणे नर्म्मदाश्रीपर्वतादिमाहात्म्यं नाम त्रयोदशाधिकशततमो ऽध्यायः ॥

अथ चतुर्दशाधिकशततमो ऽध्यायः ।

गयामाहात्म्यम् ।  
अग्निरुवाच ।  
गयामाहात्म्यमाख्यास्ये गयातीर्थोत्तमोत्तमं ।   
गयासुरस्तपस्तेपे तत्तपस्तापिभिः २ सुरैः ॥१॥   
उक्तः क्षीराब्धिगो विष्णुः पालयास्मान् गयासुरात् ।   
तथेत्युक्त्वा हरिर्द्दैत्यं वरं ब्रूहीति चाब्रवीत् ॥२॥   
दैत्यो ऽब्रवीत्पवित्रो ऽहं भवेयं सर्वतीर्थतः ।   
तथेत्युक्त्वा गतो विष्णुर्दैत्यं दृष्ट्वा न वा हरिं ॥३॥   
गताः शून्या मही स्वर्गे देवा ब्रह्मादयः सुराः ३ ।

१ सिद्धिमाप्नुयुरिति झ॰ ।   
२ तत्तपस्तापितैरिति ग॰ , घ॰ , झ॰ च ।   
३ ब्रह्मादयः पुनः इति ख॰ , ग॰ , घ॰ , ङ॰ , छ॰ , ज॰ , झ॰ च ।   
[Image-P.३८०](http://www.aa.tufs.ac.jp/~tjun/data/gicas/img/ap1_380.png)

गता ऊचुर्हरिं देवाः शून्या भूस्त्रिदिवं हरे ॥४॥   
दैत्यस्य दर्शनादेव ब्रह्मणञ्चाब्रवीद्धरिः ।   
यागार्थं दैत्यदेहं त्वं प्रार्थय त्रिदशैः सह ॥५॥   
तच्छ्रुत्वा ससुरो ब्रह्मा १ गयासुरमथाब्रवीत् ।   
अतिथिः प्रार्थयामि त्वान्देहं यागाय पावनं ॥६॥   
गयासुरस्तथेत्युक्त्वापतत्तस्य शिरस्यथ २ ।   
यागं चकार चलिते देहि पूर्णाहुतिं ३ विभुः ॥७॥   
पुनर्ब्रह्माब्रवीद्विष्णुं पूर्णकाले ऽसुरो ऽचलत् ।   
शिष्णुर्धर्ममथाहूय प्राह देवमयीं शिलां ॥८॥   
धारयध्वं सुराः सर्वे यस्यामुपरि सन्तु ते ।   
गदाधरो मदीयाथ मूर्त्तिः स्थास्यति सामरैः ॥९॥   
धर्मः शिलां देवमयीं ४ तच्छ्रुत्वाधारयत् परां ।   
या धर्माद्धर्मवत्याञ्च जाता धर्मव्रता सुता ॥१०॥   
मरीचिर्ब्रह्मणः पुत्रस्तामुवाह तपोन्वितां ५ ।   
यथा हरिः श्रिया रेमे गौर्य्या शम्भुस्तथा तया ॥११॥   
कुशपुष्पाद्यरण्याच्च आनीयातिश्रमान्वितः ६ ।   
भुक्त्वा धर्मव्रतां प्राह पादसंवाहनं कुरु ॥१२॥   
विश्रान्तस्य मुनेः पादौ तथेत्युक्त्वा प्रियाकरोत् ।   
एतस्मिन्नन्तरे ब्रह्मा मुनौ सुप्ते तथागतः ७ ॥१३॥   
धर्मव्रताचिन्तयञ्च किं ब्रह्माणं समर्चये ।   
पादसंवाहनं कुर्वे ब्रह्मा पूज्यो गुरोर्गुरुः ८ ॥१४॥

१ तच्छ्रुत्वा सत्वरो ब्रह्मेति ङ॰ ।   
२ शिरस्तथेति झ॰ ।   
३ देहे पूर्णाहुतिमिति ख॰ , छ॰ , ज॰ च ।   
४ देहमयीमिति ग॰ , ङ॰ , छ॰ च ।   
५ तपश्चितामिति झ॰ ।   
६ समानीय श्रमान्वित इति ज॰ ।   
७ सुप्ते समागत इति घ॰ , ङ॰ , ज॰ , झ॰ च ।   
८ धर्मव्रतेत्यादिः, गुरोर्गुरुरित्यन्तः पाठः छ॰ पुस्तके नास्ति ।   
[Image-P.३८१](http://www.aa.tufs.ac.jp/~tjun/data/gicas/img/ap1_381.png)

विचिन्त्य पूजयामास ब्रह्माणं चार्हणादिभिः ।   
मरीचिस्तामपश्यत् स १ शशापोक्तिव्यतिक्रमात् ॥१५॥   
शिला भविष्यसि क्रोधाद्धर्म्मव्रता ऽब्रवीच्च तं २ ।   
पादाभ्यङ्गं परित्यज्य त्वद्गुरुः पूजितो मया ॥१६॥   
अदोषाहं यतस्त्वं हि शापं प्राप्स्यसि शङ्करात् ।   
धर्म्मव्रता पृथक् शापं धारयित्वाग्रिमध्यगात् ॥१७॥   
तपश्चचार वर्षाणां सहस्राण्ययुतानि च ।   
ततो विष्ण्वादयो देवा वरं ब्रूहीति चाब्रुवन् ॥१८॥   
धर्म्मव्रता ऽब्रवीद्देवान् शापन्निर्वर्त्तयन्तु मे ।   
देवा ऊचुः ।  
दत्तो मरीचिना शापो भविष्यति नचान्यथा ॥१९॥   
शिला पवित्रा देवाङ्घ्रिलक्षिता त्वं ३ भविष्यसि ।   
देवव्रता देवशिला सर्व्वदेवादिरूपिणी ॥२०॥   
सर्व्वदेवमयी ४ पुण्या निश्चलायारसुस्य हि ।   
देवव्रतोवाच ।  
यदि तुष्टास्थ मे सर्वे मयि तिष्ठन्तु सर्वदा ॥२१॥   
ब्रह्मा विष्णुश्च रुद्राद्या गौरीलक्ष्मीमुखाः सुराः ।   
अग्निरुवाच ।  
देवव्रतावचः श्रुत्वा तथेत्युक्त्वा दिवङ्गताः ॥२२॥   
सा धर्मणासुरस्यास्य धृता देवमयी शिला ।   
सशिलश्चलितो दैत्यः स्थिता रुद्रादयस्ततः ॥२३॥   
सदेवश्चलितो दैत्यस्ततो देवैः ५ प्रसादितः ।   
क्षीराब्धिगो हरिः प्रादात् स्वमूर्त्तिं श्रीगदाधरं ॥२४॥   
गच्छन्तु भोः स्वयं यास्ये ६ मूर्त्या वै देवगम्यया ७ ।

१ मरीचिस्तामपश्यद्वै इति घ॰ ।   
२ धर्मव्रता ऽब्रवीद्वच इति ज॰ ।   
३ पवित्रा देवानां वन्दिता त्वमिति घ॰ ।   
४ सर्वतीर्थमयी इति घ॰ , झ॰ च ।   
५ तदा देवैरिति ज॰ ।   
६ गच्छेत्युक्त्वा स्वयं गच्छेदिति झ॰ । गच्छन्तूक्त्वा स्वयं यास्ये इति ख॰ , छ॰ च ।   
७ मूर्त्या देवैकगम्यया इति घ॰ , ङ॰ च ।   
[Image-P.३८२](http://www.aa.tufs.ac.jp/~tjun/data/gicas/img/ap1_382.png)

स्थितो गदाधरो देवो व्यक्ताव्यक्तोभयात्मकः ॥२५॥   
निश्चलार्थं स्वयं देवः स्थित आदिगदाधरः ।   
गदो नामासुरो दैत्यः १ स हतो विष्णुना पुरा ॥२६॥   
तदस्थिनिर्मिता २ चाद्या गदा या विश्वकर्म्मणा ।   
आद्यया गदया हेतिप्रमुखा राक्षसा हताः ॥२७॥   
गदाधरेण विधिवत् ३ तस्मादादिगधाधरः ४ ।   
देवमय्यां शिलायां च ५ स्थिते चादिगदाधरे ॥२८॥   
गयासुरे निश्चलेय ब्रह्मा पूर्णाहुतिं ददौ ।   
गयासुरो ऽब्रवीद्देवान् किमर्थं वञ्चितो ह्यहं ६ ॥२९॥   
विष्णोर्वचनमात्रेण किन्नस्यान्निश्चलोह्यहं ।   
आक्रान्तो यद्यहं देवा दातुमर्हत ७ मे वरं ॥३०॥   
देवा ऊचुः ।  
तीर्थस्य करणे यत् ८ त्वमस्माभिर्न्निश्चलीकृतः ।   
विष्णोः शम्भोर्ब्रह्मणश्च क्षेत्रं तव भविष्यति ॥३१॥   
प्रसिद्धं सर्वतीर्थेभ्यः पित्रादेर्ब्रह्मलोकदं ।   
इत्युक्त्वा ते स्थिता देवा देव्यस्तीर्थादयः स्थिताः ॥३२॥   
यागं कृत्वा ददौ ब्रह्मा ऋत्विग्भ्यो दक्षिणां तदा ।   
पञ्चक्रोशं गयाक्षेत्रं पञ्चाशत् पञ्च चार्पयेत् ॥३३॥   
ग्रामान् स्वर्णगिरीन् ९ कृत्वा नदीर्दुग्धमधुश्रवाः ।   
सरोवराणि दध्याज्यैर्बहूनन्नादिपर्वतान् १० ॥३४॥

१ नामासुरो रौद्र इति घ॰ , झ॰ च ।   
२ तदङ्गान्निर्मिता इति झ॰ । तदर्था निर्मिता इति छ॰ ।   
३ गदावरेण देवेनेति झ॰ ।   
४ गदो नामासुर इत्यादिः, तस्मादादिगदाधर इत्यन्तः पाठो ज॰ पुस्तके नास्ति ।   
५ शिलायान्तु इति ज॰ ।   
६ वाञ्छितो ह्यहमिति ख॰ , छ॰ च ।   
७ दातुमर्हथेति ङ॰ ।   
८ तीर्थस्य कारणायेति घ॰ , झ॰ च ।   
९ ग्रामान् पुण्यगिरीनिति ङ॰ ।   
१० दध्याद्यैर्बहूनन्नादिपर्वतानिति ज॰ ।   
[Image-P.३८३](http://www.aa.tufs.ac.jp/~tjun/data/gicas/img/ap1_383.png)

कामधेनुं कल्पतरुं स्वर्णरूप्यगृहाणि च ।   
न याचयन्तु विप्रेन्द्रा अल्पानुक्त्वा १ ददौ प्रभुः ॥३५॥   
धर्मयागे प्रलोभात्तु प्रतिगृह्य धनादिकं ।   
स्थिता यदा गयायान्ते शप्ताते ब्रह्मणा तदा ॥३६॥   
विद्याविवर्ज्जिता २ यूयं तृष्णायुक्ता भविष्यथ ।   
दुग्धादिवर्जिता नद्यः शैलाः पाषाणरूपिणः ॥३७॥   
ब्रह्माणं ब्राह्मणश्चोचुर्न्नष्टं शापेन शाखिलं ।   
जीवनाय प्रसादन्नः कुरु विप्रांश्च सो ऽब्रवीत् ॥३८॥   
तीर्थोपजीविका यूयं सचन्द्रार्क्कं ३ भविष्यथ ।   
ये युष्मान् पूजयिष्यन्ति गयायामागता नराः ॥३९॥   
हव्यकव्यैर्धनैः श्राद्धैस्तेषां कुलशतं व्रजेत् ४ ।   
नरकात् स्वर्गलोकाय ५ स्वर्गलोकात् पराङ्गतिं ॥४०॥   
गयोपि चाकरोद्यागं बह्वन्नं ६ बहुदक्षिणं ।   
गया पुरी तेन नाम्ना पाण्डवा ईजिरे हरिं ॥४१॥

इत्याग्नेये महापुराणे गयामाहात्म्यं नाम चतुर्दशाधिकशततमो ऽध्यायः ।

१ अन्यानथेति झ॰ । क्षपानुक्त्वा इति छ॰ ।   
२ गन्धादिवर्जिता इति घ॰ ।   
३ तीर्थोपजीवका यूयमाचन्द्रार्कमिति ख॰ , ग॰ , घ॰ , ङ॰ च ।   
४ कुलशतं महदिति ज॰ ।   
५ स्वर्गलोकं चेति घ॰ , ज॰ , झ॰ च ।   
६ बह्नथेमिति ख॰ , छ॰ च । बहुलमिति झ॰ ।   
[Image-P.३८४](http://www.aa.tufs.ac.jp/~tjun/data/gicas/img/ap1_384.png)

1. चैतन्यं स्वयोगतः [↑](#footnote-ref-2)
2. शुकनासासमाप्तौ [↑](#footnote-ref-3)
3. पूर्ववेद्याश्च [↑](#footnote-ref-4)
4. विन्यसेत् [↑](#footnote-ref-5)
5. स्रग्वस्त्रं [↑](#footnote-ref-6)
6. चक्रीकृत्य युवस्पृशेत् / वक्रकृत्यमुपस्पृशेत् [↑](#footnote-ref-7)
7. सकलीकृत्यविग्रहः [↑](#footnote-ref-8)
8. सर्वात्मभिन्न [↑](#footnote-ref-9)
9. आज्ञामारपयेद्धस्तौ /आज्ञया बोधयेच्छम्भौ [↑](#footnote-ref-10)
10. वामेश्वरं [↑](#footnote-ref-11)
11. व्रातं [↑](#footnote-ref-12)
12. नियामकाः [↑](#footnote-ref-13)
13. सान्निध्याबोधनं [↑](#footnote-ref-14)
14. ­ तडागार्द्धप्रवेशाद्वा [↑](#footnote-ref-15)
15. चक्रादौ / चक्राद्यः [↑](#footnote-ref-16)
16. जङ्घाता / संगाता [↑](#footnote-ref-17)
17. सालजातिर्वा [↑](#footnote-ref-18)
18. चुतकं / धूलकं [↑](#footnote-ref-19)
19. च समासाद्य [↑](#footnote-ref-20)
20. चूडके [↑](#footnote-ref-21)
21. न चाज्ञानं च सत्क्रिया [↑](#footnote-ref-22)
22. नवचण्डस्य / कुम्भस्य [↑](#footnote-ref-23)
23. तथात्मतत्त्वं/ तयार्थतत्त्वं [↑](#footnote-ref-24)
24. सद्योजातानि चक्राणि / सद्योजातानि वक्राणि [↑](#footnote-ref-25)
25. चूतके/ चूडके [↑](#footnote-ref-26)
26. सांनिध्येऽङ्गदितात्मभिः / सांनिध्योङ्गहितात्मभिः [↑](#footnote-ref-27)
27. अस्त्रयागं विधायैवं [↑](#footnote-ref-28)
28. कारते स्थाने [↑](#footnote-ref-29)
29. वृद्धिं यो / वृद्धयो [↑](#footnote-ref-30)
30. पुटस्थं [↑](#footnote-ref-31)
31. रागं [↑](#footnote-ref-32)
32. मायाधवक्रं च [↑](#footnote-ref-33)
33. चाथ [↑](#footnote-ref-34)
34. लिङ्गपिण्डिकया [↑](#footnote-ref-35)
35. समुत्थाय [↑](#footnote-ref-36)
36. विन्यसेच्छक्ति [↑](#footnote-ref-37)
37. लग्नौ [↑](#footnote-ref-38)
38. वाम / वामे [↑](#footnote-ref-39)
39. गुरुं [↑](#footnote-ref-40)
40. मन्त्रादिभिर्युतम् [↑](#footnote-ref-41)
41. योज्या [↑](#footnote-ref-42)
42. लिङ्गमत्यर्थं [↑](#footnote-ref-43)
43. नद्यादिकप्रवाहेण [↑](#footnote-ref-44)
44. घटितं [↑](#footnote-ref-45)
45. वा [↑](#footnote-ref-46)
46. स्थण्डिलेयं प्रपूजनं / स्थण्डिलेश प्रपूजनं / स्थण्डिले यंत्रपूजनं [↑](#footnote-ref-47)
47. रुचिस्तवादि [↑](#footnote-ref-48)
48. अधितिष्ठस्व [↑](#footnote-ref-49)
49. नात्यन्तं शिववादिना [↑](#footnote-ref-50)
50. व्यापकं हृदयेश्वराय [↑](#footnote-ref-51)
51. इत्यभ्यङ्ग [↑](#footnote-ref-52)
52. तं मन्त्रं धारये [↑](#footnote-ref-53)
53. दस्रमस्ततः [↑](#footnote-ref-54)
54. मत्तः [↑](#footnote-ref-55)
55. यः कोपिलिङ्गमाश्रित्य [↑](#footnote-ref-56)
56. स भवोऽत्र [↑](#footnote-ref-57)
57. मूर्ति [↑](#footnote-ref-58)
58. लिङ्गे [↑](#footnote-ref-59)
59. शुद्धौ [↑](#footnote-ref-60)
60. तन्नाम्नि [↑](#footnote-ref-61)
61. देवैस्तत्त्वविद्भिः [↑](#footnote-ref-62)
62. खड्ग [↑](#footnote-ref-63)
63. मन्त्रागतं [↑](#footnote-ref-64)
64. व्याप्य [↑](#footnote-ref-65)
65. प्रसादमानस्य लक्षणं [↑](#footnote-ref-66)
66. क्षेत्रेऽन्तर्भागे [↑](#footnote-ref-67)
67. कन्यसा / कन्यासा [↑](#footnote-ref-68)
68. अध्यर्धद्विगुणो [↑](#footnote-ref-69)
69. क्वचित्क्वचित् [↑](#footnote-ref-70)
70. प्रदक्षिणां बहिः [↑](#footnote-ref-71)
71. प्रासादादिक्षु [↑](#footnote-ref-72)
72. वा न वा [↑](#footnote-ref-73)
73. विप्रे [↑](#footnote-ref-74)
74. मरसारकः [↑](#footnote-ref-75)
75. त्रविष्टपं च [↑](#footnote-ref-76)
76. नन्दनो / नन्दिको [↑](#footnote-ref-77)
77. बलभीर्गृह [↑](#footnote-ref-78)
78. विशालश्च समो [↑](#footnote-ref-79)
79. पक्वाली वान्यदुष्टाश्च खड्गाश्च / सकुला बाल्यवक्रीशः शृङ्गाक्षः [↑](#footnote-ref-80)
80. वज्रहस्तकं /चक्रस्वस्तिकं [↑](#footnote-ref-81)
81. चूर्णं [↑](#footnote-ref-82)
82. पृथुलं च त्रिभागतः / पृथुलं च विभागतः [↑](#footnote-ref-83)
83. तदण्डकम् [↑](#footnote-ref-84)
84. महती [↑](#footnote-ref-85)
85. उच्छ्राया [↑](#footnote-ref-86)
86. कलशान्यधः [↑](#footnote-ref-87)
87. यो ऽभ्यधिकस्त्रिधा / भ्यधिकस्तथा [↑](#footnote-ref-88)
88. दशभिरङ्गुलैस्ततः [↑](#footnote-ref-89)
89. विस्तीर्णा विशाखा [↑](#footnote-ref-90)
90. स्तदुदुम्बरे [↑](#footnote-ref-91)
91. द्विपञ्च [↑](#footnote-ref-92)
92. मिष्टहम् [↑](#footnote-ref-93)
93. मार्गवेधैश्च [↑](#footnote-ref-94)
94. सभावेधेन [↑](#footnote-ref-95)
95. चुल्लीवद्धे [↑](#footnote-ref-96)
96. वद्धेऽश्ममूत्रता [↑](#footnote-ref-97)
97. दुर्गाद्या [↑](#footnote-ref-98)
98. पदैर्वस्तुं / पदैर्वास्तु [↑](#footnote-ref-99)
99. त्तरा द्वादश [↑](#footnote-ref-100)
100. एकाशीत्यक्षिकाधिका [↑](#footnote-ref-101)
101. स्मृतास्तत् [↑](#footnote-ref-102)
102. भृशं [↑](#footnote-ref-103)
103. नवान्तपद / नवान्तः पाद [↑](#footnote-ref-104)
104. मायाख्यां तु [↑](#footnote-ref-105)
105. द्विपञ्च [↑](#footnote-ref-106)
106. यस्मात् [↑](#footnote-ref-107)
107. चराचरम् [↑](#footnote-ref-108)
108. जृम्भं [↑](#footnote-ref-109)
109. ब्रह्मान्ताः [↑](#footnote-ref-110)
110. हरेखाश्री / हरोखड्गी [↑](#footnote-ref-111)
111. सार्धांशके [↑](#footnote-ref-112)
112. प्रत्याद्येकः / यत्पाद्याकः / यत्पाद्योकः /यत्याद्याकः [↑](#footnote-ref-113)
113. सदिग्विंशत्कुरवो दैर्घ्या [↑](#footnote-ref-114)
114. शिशिराश्रयः / शिवाश्रमः [↑](#footnote-ref-115)
115. रुद्रद्वगुणभावहाः [↑](#footnote-ref-116)
116. दैर्घ्यानृषिभिश्चैव [↑](#footnote-ref-117)
117. कुड्यसु [↑](#footnote-ref-118)
118. कुड्यपिष्टप [↑](#footnote-ref-119)
119. वीथी [↑](#footnote-ref-120)
120. सामान्यानाथ [↑](#footnote-ref-121)
121. सिद्धर्थसंख्ययाम्येव इन्द्राप्येषसमूहकम् / सिद्धर्थमभ्युपासे च इन्द्रा [↑](#footnote-ref-122)
122. प्राग्याम्योर्वात [↑](#footnote-ref-123)
123. आदौ च मूलं च वृन्दाख्यं [↑](#footnote-ref-124)
124. तद्वन [↑](#footnote-ref-125)
125. भवेच्चुल्ली / भवेच्छन्दी [↑](#footnote-ref-126)
126. क्षतिकृत्परम् [↑](#footnote-ref-127)
127. यक्षघ्नं [↑](#footnote-ref-128)
128. प्राक्षाला [↑](#footnote-ref-129)
129. गावोस [↑](#footnote-ref-130)
130. दीर्घाम्बरालयम् [↑](#footnote-ref-131)
131. प्रागा [↑](#footnote-ref-132)
132. चन्द्रयामे वा हृद एव / चेन्दुमयि वा हृद [↑](#footnote-ref-133)
133. हस्त [↑](#footnote-ref-134)
134. दिश्य [↑](#footnote-ref-135)
135. प्रजायकः / प्रपातकः [↑](#footnote-ref-136)
136. चात्मायुः [↑](#footnote-ref-137)
137. वास्तव्यं [↑](#footnote-ref-138)
138. गन्धघ्रौ [↑](#footnote-ref-139)
139. पश्चाद्वा [↑](#footnote-ref-140)
140. पतितापि मुखं [↑](#footnote-ref-141)
141. दीन्हुत्वा [↑](#footnote-ref-142)
142. वह्निकादीनां [↑](#footnote-ref-143)
143. पुण्यवर्णास्त [↑](#footnote-ref-144)
144. महाभागान् [↑](#footnote-ref-145)
145. कारकान् [↑](#footnote-ref-146)
146. द्विजसद्गणान् [↑](#footnote-ref-147)
147. लिङ्गादीन् [↑](#footnote-ref-148)
148. स्थितम् [↑](#footnote-ref-149)
149. चोत्तरेण वा [↑](#footnote-ref-150)
150. शालानिनवभेदतः [↑](#footnote-ref-151)
151. ग्नीध्रेऽदात् [↑](#footnote-ref-152)
152. नाभिदत्तं [↑](#footnote-ref-153)
153. शालाग्रामे [↑](#footnote-ref-154)
154. विष्णोर्लयं [↑](#footnote-ref-155)
155. योगविस्तारे / योगगप्रस्तावे [↑](#footnote-ref-156)
156. यशः / शयः [↑](#footnote-ref-157)
157. नगो / नवो [↑](#footnote-ref-158)
158. भून्मनः प्राप्तस्य [↑](#footnote-ref-159)
159. हरिवंशं [↑](#footnote-ref-160)
160. भद्राश्वः [↑](#footnote-ref-161)
161. सशितीदं सामानसं [↑](#footnote-ref-162)
162. शिशिराचलाः [↑](#footnote-ref-163)
163. शिशिवास/ शिखिवासु [↑](#footnote-ref-164)
164. मुखानले [↑](#footnote-ref-165)
165. पतन्त्यपि [↑](#footnote-ref-166)
166. भद्राश्वं [↑](#footnote-ref-167)
167. पूर्वपश्चायता [↑](#footnote-ref-168)
168. परिभद्रश्च [↑](#footnote-ref-169)
169. जठराद्याश्च [↑](#footnote-ref-170)
170. या द्रोण्यः [↑](#footnote-ref-171)
171. मुद्गधर्माणां [↑](#footnote-ref-172)
172. भूषु किं पुरुषाद्यासु [↑](#footnote-ref-173)
173. क्षुद्भीशोका [↑](#footnote-ref-174)