**पूजाविधानादिकम्**

**विष्ण्वादिदेवतानां सामान्यपूजाकथनम् ।**

नारद उवाच -  
सामान्यपूजां विष्ण्वादेर्वक्ष्ये मन्त्रांश्च सर्वदान् । समस्तपरिवाराय अच्युताय नमो यजेत् ॥२१/१॥

धात्रे विधात्रे गङ्गायै यमुनायै, निधी तथा । द्वारश्रियं वास्तुनरं शक्तिं कूर्ममनन्तकम् ॥२१/२॥   
पृथिवीं धर्मकं ज्ञानं वैराग्यैश्वर्यमेव च । अधर्मादीन्कन्दनालपद्मकेशरकर्णिकाः ॥२१/३॥   
ऋग्वेदाद्यं [[1]](#footnote-2)कृताद्यञ्च सत्त्वाद्यर्कादिमण्डलम् । विमलोत्कर्षिणी ज्ञाना क्रिया योगा च ता यजेत् ॥२१/४॥   
प्रह्वीं सत्या तथेशा चानुग्रहाऽसनमूर्तिका । दुर्गां गिरं गणं क्षेत्रं वासुदेवादिकं यजेत् ॥२१/५॥   
हृदयञ्च [[2]](#footnote-3)शिरः शूलं वर्मनेत्रमथास्त्रकम् । शङ्खं चक्रं गदां पद्मं श्रीवत्सं कौस्तुभं यजेत् ॥२१/६॥   
वनमालां श्रियं पुष्टिं गरुडं गुरुमर्चयेत् । इन्द्रमग्निं यमं [[3]](#footnote-4)रक्षो जलं वायुं धनेश्वरम् ॥२१/७॥   
ईशानन्तमजं [[4]](#footnote-5)चास्त्रं वाहनं कुमुदादिकम् । विष्वक्सेनं मण्डलादौ सिद्धिः पूजादिना भवेत् ॥२१/८॥   
शिवपूजाऽथ सामान्या पूर्वं नन्दिनमर्चयेत् । महाकालं यजेद्दुर्गां यमुनाञ्च गणादिकम् ॥२१/९॥   
गिरं श्रियं गुरुं वास्तुं शक्त्यादीन् धर्मकादिकम् । वामा ज्येष्ठा तथा रौद्री काली कलविकारिणी ॥२१/१०॥   
बलविकारिणी चापि बलप्रमथिनी क्रमात् । सर्वभूतदमनी च [[5]](#footnote-6)मदनोन्मादिनी शिवासनम् ॥२१/११॥   
हां हूं हां शिवमूर्तये [[6]](#footnote-7)साङ्गवक्त्रं शिवं यजेत् । हौं शिवाय हौमित्यादि हामीशानादिवक्त्रकम् ॥२१/१२॥   
ह्रीं गौरीं गं गणः शक्रमुखाश्चण्डो हृदादिकाः । क्रमात्सूर्यार्चने मन्त्रा दण्डी पूज्यश्च पिङ्गलः ॥२१/१३॥   
उच्चैःश्रवाश्चारुणश्च प्रभूतं विमलं यजेत् । सोमं संध्ये परसुखं स्कन्दाद्यं मध्यतो यजेत् ॥२१/१४॥   
दीप्ता सूक्ष्मा जया भद्रा विभूतिर्विमला तथा । अमोघा विद्युता चैव पूज्याथ सर्वतोमुखी ॥२१/१५॥   
अर्कासनं हि हं खं खं सोल्कायेति च मूर्तिकम् । ह्रां ह्रीं सः सूर्याय नम आं नमो हृदयाय च ॥२१/१६॥   
अर्काय शिरसे तद्वदग्नीशासुरवायुगान्[[7]](#footnote-8) । भूर्भुवः स्वरे ज्वालिनी शिखा हूं कवचं स्मृतम् ॥२१/१७॥   
भां नेत्रं रस्तथाऽर्कास्त्रं राज्ञी शक्तिश्च निःस्वका[[8]](#footnote-9) । सोमोऽङ्गारकोऽथ बुधो जीवः शुक्रः शनिः क्रमात् ॥२१/१८॥   
राहुः केतुस्तेजश्चण्डः सङ्क्षेपादथ पूजनम् । आसनं मूर्तयो मूलं हृदाद्यं परिचारकः[[9]](#footnote-10) ॥२१/१९॥   
विष्ण्वासनं विष्णुर्मूर्ते रां श्रीं श्रीं श्रीधरो हरिः । ह्रीं सर्वमूर्तिमन्त्रोऽयमिति त्रैलोक्यमोहनः ॥२१/२०॥   
क्लीं हृषीकेशो ह्रूं विष्णुः स्वरैर्दीर्घैर्हृदादिकम् । समस्तैः पञ्चमी पूजा सङ्ग्रामादौ जयादिदा ॥२१/२१॥

चक्रं गदां क्रमाच्छङ्खं मुसलं खड्गशार्ङ्गकम् । पाशाङ्कुशौ च श्रीवत्सं कौस्तुभं वनमालया ॥२१/२२॥   
श्रीं श्रीर्महालक्ष्मीतार्क्ष्यो गुरुरिन्द्रादयोऽर्चनम् । सरस्वत्यासनं मूर्तिं रों ह्रीं देवी सरस्वती ॥२१/२३॥   
हृदाद्या लक्ष्मीर्मेधा च कला तुष्टिश्च पुष्टिका । गौरी प्रभा मती दुर्गा गणो गुरुश्च क्षेत्रपः ॥२१/२४॥   
तथा गं गणपतये च ह्रीं गौर्यै च श्रीं श्रियै । ह्रीं त्वरितायै ह्रीं सौं त्रिपुरा चतुर्थ्यन्ता नमोन्तका ॥२१/२५॥   
प्रणवाद्याश्च नामाद्यमक्षरं बिन्दुसंयुतम् । ॐ युता वा सर्वमन्त्राः पूजनाज्जपतः स्मृताः ॥२१/२६॥   
होमस्तिलघृताद्यैश्च धर्मकामार्थमोक्षदाः । पूजामन्त्रान्पठेद्यस्तु भुक्तभोगो दिवं व्रजेत् ॥२१/२७॥

**पूजाधिकारार्थं सामान्यः स्नानविधिकथनम् ।**

नारद उवाच -

वक्ष्ये स्नानं क्रियाद्यर्थं नृसिंहेन तु मृत्तिकाम् । गृहीत्वा तां द्विधा कृत्वा [[10]](#footnote-11)मलस्नानमथैकया ॥२२/१॥   
निमज्ज्याऽऽचम्य विन्यस्य सिंहेन कृतरक्षकः । विधिस्नानं ततः कुर्यात् प्राणायामपुरःसरम् ॥२२/२॥   
हृदि ध्यायन् हरिं देवं मन्त्रेणाष्टाक्षरेण हि । त्रिधा पाणितले मृत्सां दिग्बन्धं सिंहजप्ततः ॥२२/३॥   
वासुदेवप्रजप्तेन तीर्थं सङ्कल्प्य चाऽऽलभेत् । गात्रं [[11]](#footnote-12)वेदादिना मन्त्रैः संमार्ज्याऽऽराध्यमूर्तिगम् ॥२२/४॥   
स्मृत्वाऽघमर्षणं वस्त्रं परिधाय समाचरेत् । विन्यस्य मन्त्रैर्निर्मार्ज्य पाणिस्थं जलमेव च ॥२२/५॥   
नारायणेन संयम्य वायुमाघ्राय चोत्सृजेत् । जलं ध्यायन्हरिं पश्चाद्दत्वाऽर्घ्यं द्वादशाक्षरम् ॥२२/६॥   
जप्त्वाऽन्यान् [[12]](#footnote-13)शतशस्तस्य योगपीठादितः क्रमात् । मन्त्रान् दिक्पालपर्यन्तानृषीन् पितृगणानपि ॥२२/७॥   
मनुष्यान् सर्वभूतानि स्थावरान्तान्यथाऽऽचमेत् । न्यस्य चाऽऽत्मनि संहृत्य मन्त्रान्यागगृहं व्रजेत् ॥२२/८॥   
एवमन्यासु पूजासु मूलाद्यैः स्नानमाचरेत् ॥२२/९॥

**सामान्य आदिमूर्त्यादिदेवतानां पूजाविधिः ।**

नारद उवाच -

वक्ष्ये पूजाविधिं विप्रा यं कृत्वा सर्वमाप्नुयात् । प्रक्षालिताङ्घ्रिराचम्य वाग्यतः कृतरक्षणः ॥२३/१॥

प्राङ्मुखः स्वस्तिकं बद्ध्‌वा पद्माद्यपरमेव च । यं बीजं नाभिमध्यस्थं धूम्रं चण्डानिलात्मकम् ॥२३/२॥   
[[13]](#footnote-14)विश्लेषयेदशेषं तु [[14]](#footnote-15)ध्यायन्कायात्तु कल्मषम् । क्षौं हृत्पङ्कजमध्यस्थं बीजं तेजोनिधिं स्मरन् ॥२३/३॥   
अधोर्ध्वतिर्यग्गाभिस्तु ज्वालाभिः कल्मषं दहेत् । शशाङ्काकृतिवद्ध्यायेदम्बरस्थं सुधाम्बुभिः ॥२३/४॥   
हृत्पद्मव्यापिभिर्देहं [[15]](#footnote-16)स्वकमाप्लावयेत्सुधीः । सुषुम्नायोनिमार्गेण सर्वनाडीविसर्पिभिः ॥२३/५॥   
शोधयित्वा न्यसेत्तत्त्वं करशुद्धिरथास्त्रकम्[[16]](#footnote-17) । व्यापकं हस्तयोरादौ दक्षिणाङ्गुष्ठतोऽङ्गकम् ॥२३/६॥   
मूलं देहे द्वादशाङ्गं न्यसेन्मन्त्रैर्द्विषट्ककैः। हृदयं च शिरश्चैव शिखा वर्मास्त्रलोचने ॥२३/७॥   
उदरं च तथा पृष्ठं बाहूरू जानुपादकम्[[17]](#footnote-18) । मुद्रां दत्त्वा स्मरेद्विष्णुं जप्त्वाऽष्टशतमर्चयेत् ॥२३/८॥   
वामे तु वर्धनीं न्यस्य पूजाद्रव्यं तु दक्षिणे । प्रक्षाल्यास्त्रेण चार्घ्येऽथ गन्धपुष्पान्विते न्यसेत् ॥२३/९॥   
चैतन्यं सर्वगं ज्योतिरष्टजप्तेन वारिणा । फडन्तेन तु संसिच्य हस्ते ध्यात्वा हरिं परे[[18]](#footnote-19) ॥२३/१०॥   
धर्मं ज्ञानं च वैराग्यमैश्वर्यं वह्निदिङ्मुखान् । अधर्मादीनि गात्राणि पूर्वादौ[[19]](#footnote-20) योगपीठके ॥२३/११॥   
कूर्मं पीठे ह्यनन्तञ्च यमं[[20]](#footnote-21) सूर्यादिमण्डलम् । विमलाद्याः केसरस्थानुग्रहा कर्णिकास्थिता [[21]](#footnote-22) ॥२३/१२॥   
पूर्वं स्वहृदये ध्यात्वा आवाह्यार्चेच्च मण्डले । अर्घ्यं पाद्यं तथाऽऽचामं मधुपर्कं पुनश्च तत् ॥२३/१३॥   
स्नानं वस्त्रोपवीतञ्च भूषणं गन्धपुष्पकम् । धूपदीपनैवेद्यानि पुण्डरीकाक्षविद्यया ॥२३/१४॥   
यजेदङ्गानि पूर्वादौ द्वारि पूर्वे परेऽण्डजम् । दक्षे चक्रं गदां सौम्ये कोणे शङ्खं धनुर्न्यसेत् ॥२३/१५॥   
देवस्य वामतो दक्षे चेषुधी खड्गमेव च । वामे चर्म श्रियं दक्षे पुष्टिं वामेऽग्रतो न्यसेत् ॥२३/१६॥   
वनमालाञ्च श्रीवत्सकौस्तुभौ दिक्पतीन्बहिः । स्वमन्त्रैः पूजयेत्सर्वान्विष्णवोर्घावसानतः[[22]](#footnote-23) ॥२३/१७॥   
व्यस्तेन च समस्तेन अङ्गैर्बीजेन वै यजेत् । जप्त्वा प्रदक्षिणीकृत्य स्तुत्वाऽर्ध्यञ्च समर्प्य च ॥२३/१८॥   
हृदये विन्यसेद्ध्यात्वा अहं ब्रह्म हरिस्त्विति । आगच्छाऽऽवाहने योज्यं क्षमस्वेति विसर्जने ॥२३/१९॥  
एवमष्टाक्षराद्यैश्च पूजां कृत्वा विमुक्तिभाक् । एकमूर्त्यर्चनं प्रोक्तं नवव्यूहार्चनं शृणु ॥२३/२०॥   
अङ्गुष्ठकद्वये न्यस्य वासुदेवं बलादिकान् । तर्जन्यादौ शरीरेऽथ शिरोललाटवक्त्रके ॥२३/२१॥   
हृन्नाभिगुह्यजान्वङ्घ्रौ मध्ये[[23]](#footnote-24) पूर्वादिकं यजेत् । एकपीठं नवव्यूहं नवपीठञ्च पूर्ववत् ॥२३/२२॥

नवाब्जे नवमूर्त्या च नवव्यूहञ्च पूर्ववत् । इष्टं मध्ये[[24]](#footnote-25) तत्स्थाने वासुदेवञ्च पूजयेत् ॥२३/२३॥

**कुण्डनिर्माणाद्यग्निकार्यादिकथनम् ।**

नारद उवाच ।

अग्निकार्यं प्रवक्ष्यामि येन स्यात्सर्वकामभाक् । चतुरभ्यधिकं विंशमङ्गुलं[[25]](#footnote-26) चतुरस्रकम् ॥२४/१॥   
सूत्रेण सूत्रयित्वा तु क्षेत्रं तावत्खनेत्समम् । खातस्य मेखलाः कार्यास्त्यक्त्वा चैवाङ्गुलद्वयम् ॥२४/२॥   
सत्त्वादिसंज्ञाः पूर्वास्या द्वादशाङ्गुलमुच्छ्रिताः । अष्टाङ्गुला द्व्यङ्गुलाऽथ चतुरङ्गुलविस्तृता ॥२४/३॥   
योनिर्द्दशाङ्गुला रम्या षट्चतुर्द्व्यङ्गुलाग्रगा । क्रमान्निम्ना तु कर्तव्या पश्चिमाशाव्यवस्थिता ॥२४/४॥  
अश्वत्थपत्रसदृशी किञ्चित्कुण्डे निवेशिता । तुर्याङ्गुलायतं नालं पञ्चदशाङ्गुलायतम् ॥२४/५॥   
मूलं तु द्व्यङ्गुलं योन्या अग्रं तस्याः षडङ्गुलम् । लक्षणञ्चैकहस्तस्य द्विगुणं द्विकरादिषु ॥२४/६॥   
एकत्रिमेखलं कुण्डं वर्तुलादि वदाम्यहम् । कुण्डार्धे तु स्थितं सूत्रं कोणे यदतिरिच्यते ॥२४/७॥   
तदर्धं दिशि संस्थाप्य भ्रामितं वर्तुलं भवेत् । कुण्डार्धं कोणभागार्धं दिशिश्चोत्तरतो बहिः ॥२४/८॥   
पूर्वपश्चिमतो यत्नाल्लाञ्छयित्वा तु मध्यतः । संस्थाप्य भ्रामितं कुण्डमर्धचन्द्रं भवेच्छुभम् ॥२४/९॥   
पद्माकारे दलानि स्युर्मेखलानान्तु वर्तुले । बाहुदण्डप्रमाणन्तु होमार्थं कारयेत् स्रुचम्॥२४/१०॥  
सप्तपञ्चाङ्गुलं वाऽपि चतुरस्रन्तु कारयेत् । त्रिभागेण भवेद्गर्त्तं मध्ये वृत्तं सुशोभनम् ॥२४/११॥   
तिर्यगूर्ध्वं समं खाताद्वहिरर्द्धन्तु शोधयेत् । अङ्गुलस्य चतुर्थांशं शेषार्धार्धं तथाऽन्ततः ॥२४/१२॥   
खातस्य मेखलां रम्यां शेषार्धेन तु कारयेत् । कण्ठं त्रिभागविस्तारमङ्गुष्ठकसमायतम् ॥२४/१३॥   
सार्धमङ्गुष्ठकं वाऽस्यात्तदग्रे तु मुखं भवेत् । चतुरङ्गुलविस्तारं पञ्चाङ्गुलमथापि वा ॥२४/१४॥   
त्रिकं द्व्यङ्गुलकं तत्स्यान्मध्यं[[26]](#footnote-27) तस्य सुशोभनम् । आयामस्तत्समस्तस्य मध्यनिम्नः सुशोभनः ॥२४/१५॥   
सुषिरं कण्ठदेशे स्याद्विशेद्यावत् कनीयसी । शेषकुण्डन्तु कर्तव्यं यथारुचि विचित्रितम् ॥२४/१६॥   
स्रुवं तु हस्तमात्रं स्याद्दण्डकेन समन्वितम् । वटुकं द्व्यङ्गुलं वृत्तं कर्तव्यन्तु सुशोभनम् ॥२४/१७॥

गोपदं तु यथा मग्नमल्पपङ्के तथा भवेत् । उपलिप्य लिखेद्रेखामङ्गुलां वज्रनासिकाम् ॥२४/१८॥   
सौम्याग्रा प्रथमां तस्यां रेखे पूर्वमुखे तयोः । मध्ये तिस्रस्तथा कुर्याद्दक्षिणादिक्रमेण तु ॥२४/१९॥   
एवमुल्लिख्य चाभ्युक्ष्य प्रणवेन तु मन्त्रवित् । विष्टरं कल्पयेत्तेन तस्मिन् शक्तिं तु वैष्णवीम् ॥२४/२०॥   
अलंकृत्वा मूर्तिमतीं क्षिपेदग्निं हरिं स्मरन् । प्रादेशमात्राः समिधो दत्वा परिसमुह्य तम् ॥२४/२१॥   
दर्भैस्त्रिधा परिस्तीर्य पूर्वादौ, तत्र पात्रकम् । आसादयेदिध्मवह्नी भूमौ च श्रुक्श्रुवद्वयम्[[27]](#footnote-28) ॥२४/२२॥   
आज्यस्थालीं चरुस्थाली कुशाज्यञ्च प्रणीतया । प्रोक्षयित्वा प्रोक्षणीञ्च गृहीत्वापूर्य वारिणा ॥२४/२३॥   
पवित्रान्तर्हिते हस्ते परिस्राव्य[[28]](#footnote-29) च तज्जलम् । [[29]](#footnote-30)प्राङ्नीत्वा प्रोक्षणीपात्रं ज्योतिरग्रे निधाय च ॥२४/२४॥   
तदद्भिस्त्रिश्च सम्प्रोक्ष्य इध्मं विन्यस्य चाग्रतः । प्रणीतायां सपुष्पायां विष्णुं ध्यात्वोत्तरेण च ॥२४/२५॥   
आज्यस्थालीमथाऽऽज्येन सम्पूर्याग्रे निधाय च । सम्प्लवोत्पवनाभ्यां तु कुर्यादाज्यस्य संस्कृतिम् ॥२४/२६॥   
अखण्डिताग्रौ निर्गर्भौ कुशौ प्रादेशमात्रकौ । ताभ्यामुत्तानपाणिभ्यामङ्गुष्ठानामिकेन तु ॥२४/२७॥   
आज्यं [[30]](#footnote-31)तयोस्तु सङ्गृह्य [[31]](#footnote-32)त्रिवारं चोर्ध्वमुत्क्षिपेत् । स्रुक्स्रुवौ चापि सङ्गृह्य ताभ्यां प्रक्षिप्य वारिणा ॥२४/२८॥

प्रतप्य दर्भैः सम्मृज्य पुनः प्रक्ष्याल्य[[32]](#footnote-33) चैव हि । निष्टप्य स्थापयित्वा तु प्रणवेनैव साधकः ॥२४/२९॥   
प्रणवादिनमोन्तेन पश्चाद्धोमं समाचरेत् । गर्भाधानादिकर्माणि यावदङ्गव्यवस्थया ॥२४/३०॥   
नामान्तं व्रतबन्धान्तं समावर्तावसानकम् । अधिकारावसानं वा कुर्यादङ्गानुसारतः ॥२४/३१॥   
प्रणवेनोपचारं तु कुर्यात्सर्वत्र साधकः । अङ्गैर्होमस्तु कर्तव्यो यथावित्तानुसारतः ॥२४/३२॥   
गर्भाधानं तु प्रथमं ततः पुंसवनं स्मृतम् । सीमन्तोन्नयनं जातकर्म नामान्नप्राशनम्[[33]](#footnote-34) ॥२४/३३॥   
चूडाकृतिं व्रतबन्धं वेदव्रतान्यशेषतः । समावर्तनं पत्न्या च [[34]](#footnote-35)योगश्चाथाधिकारकः ॥२४/३४॥   
हृदादिक्रमतो ध्यात्वा एकैकं कर्म पूज्य च । अष्टावष्टौ तु जुहुयात्प्रतिकर्माऽऽहुतीः पुनः ॥२४/३५॥   
पूर्णाहुतिं ततो दद्यात्स्रुचा मूलेन साधकः । वौषडन्तेन मन्त्रेण प्लुतं सुस्वरमुच्चरन् ॥२४/३६॥   
विष्णोर्वह्निं तु संस्कृत्य श्रपयेद्वैष्णवं चरुम् । आराध्य स्थिण्डिले विष्णुं मन्त्रान्संस्मृत्य [[35]](#footnote-36)संश्रपेत् ॥२४/३७॥   
आसनादिक्रमेणैव साङ्गावरणमुत्तमम् । गन्धपुष्पैः समभ्यर्च्य ध्यात्वा देवं सुरोत्तमम् ॥२४/३८॥   
आधायेध्ममथाऽऽघारावाज्यावग्नीशसंस्थितौ[[36]](#footnote-37) । वायव्यनैरृताशादिप्रवृत्तौ तु यथाक्रमम् ॥२४/३९॥   
आज्यभागौ ततो हुत्वा चक्षुषी दक्षिणोत्तरे । मध्ये तु जुहुयात्सर्वमन्त्रानर्चाक्रमेण तु ॥२४/४०॥   
आज्येन, तर्पयेन्मूर्तिं दशांशेनाङ्गहोमकम् । शतं सहस्रं वाऽऽज्याद्यैः समिद्भिर्वा तिलैः सह ॥२४/४१॥   
समाप्यार्चां तु होमान्तां शुचीञ्शिष्यानुपोषितान् । आहूयाग्रे निवेश्याथ ह्यस्त्रेण प्रोक्षयेत्पशून् ॥२४/४२॥   
शिष्यानात्मनि संयोज्याविद्याकर्मबन्धनैः । लिङ्गानुवृत्तं चैतन्यं सह लिङ्गेन पालितम्[[37]](#footnote-38) ॥२४/४३॥   
ध्यानमार्गेण सम्प्रोक्ष्य वायुबीजेन शोषयेत् । ततो दहनवीजेन सृष्टिं ब्रह्माण्डसंज्ञिकाम् ॥४ ४॥   
निर्दग्धां सकलां ध्यायेद्भस्मकूटनिभस्थिताम् । प्लावयेद्वारिणा भस्म संसारं वाङ्मयं स्मरेत् ॥२४/४५॥   
तत्र शक्तिं न्यसेत्पश्चात्पार्थिवीं बीजसंज्ञिकाम् । तन्मात्राभिः समस्ताभिः संवृतं पार्थिवं शुभम् ॥२४/४६॥  
अण्डं तदुद्भवं ध्यायेत्तदाधारं तदात्मकम् । तन्मध्ये चिन्तयेन्मूर्तिं पौरुषीं प्रणवात्मिकाम् ॥२४/४७॥   
लिङ्गं सङ्क्रामयेत्पश्चादात्मस्थं[[38]](#footnote-39) पूर्वसंस्कृतम् । विभक्तेन्द्रियसंस्थानं क्रमाद्‌वृद्धं हि चिन्तयेत् ॥२४/४८॥   
ततोऽण्डमब्दमेकं तु स्थित्वा द्विशकलीकृतम् । द्यावापृथिव्यौ शकले तयोर्मध्ये प्रजापतिम् ॥२४/४९॥   
जातं ध्यात्वा पुनः प्रोक्ष्य प्रणवेन तु शिशुम् । मन्त्रात्मकतनुं कृत्वा यथान्यासं पुरोदितम् ॥२४/५०॥   
विष्णुहस्तं ततो मूर्ध्नि दत्त्वा ध्यात्वा तु वैष्णवम् । एवमेकं बहून्वाऽपि जपित्वा[[39]](#footnote-40) ध्यानयोगतः ॥२४/५१॥   
करौ सङ्गृह्य मूलेन नेत्रे बद्ध्वा तु वाससा । नेत्रमन्त्रेण मन्त्री तानशेषानाहतेन तु ॥२४/५२॥   
कृतपूजो गुरुः सम्यग्देवदेवस्य तत्त्ववान् । शिष्यान्पुष्पाञ्जलिभृतः प्राङ्मुखानुपवेशयेत् ॥२४/५३॥

अर्चयेयुश्च तेऽप्येवं प्रसूता गुरुणा हरिम् । क्षिप्त्वा पुष्पाञ्जलिं तत्र पुष्पादिभिरनन्तरम् ॥२४/५४॥   
अमन्त्रमर्चनं कृत्वा गुरोः पादार्चनं ततः । विधाय दक्षिणां दद्यात्सर्वस्वं चार्धमेव वा ॥२४/५५॥   
गुरुः संशिक्षयेच्छिष्यांस्तैः पूज्यो नामभिर्हरिः । विष्वक्सेनं यजेदीशं शङ्खचक्रगदाधरम् ॥२४/५६॥   
तर्जयन्तं च तर्जन्या मण्डलस्थं विसर्जयेत् ॥२४/५७॥   
विष्णुनिर्माल्यमखिलं विष्वक्सेनाय चार्पयेत् । प्रणीताभिस्तथाऽऽत्मानमभिषिच्य च कुण्डकम् ॥२४/५८॥   
वह्निमात्मनि संयोज्य विष्वक्सेनं विसर्जयेत् । बुभुक्षुः सर्वमाप्नोति मुमुक्षुर्लीयते हरौ ॥२४/५९॥

**मुद्रालक्षणकथनम्**  
मुद्राणां लक्षणं वक्ष्ये सान्निध्यादिप्रकारकम् । अञ्जलिः प्रथमा मुद्रा वन्दनी हृदयानुगा ॥२६/१॥  
ऊर्ध्वाङ्गुष्ठो वाममुष्टिर्दक्षिणाङ्गुष्ठबन्धनम्[[40]](#footnote-41) । सव्यस्य तस्य चाङ्गुष्ठो यस्य चोर्ध्वं[[41]](#footnote-42) प्रकीर्तितः ॥२६/२॥   
तिस्रः साधरणा व्यूहे अथासाधरणा इमाः । कनिष्ठादिविमोकेन अष्टौ मुद्रा यथाक्रमम् ॥२६/३॥   
अष्टानां पूर्वबीजानां क्रमशस्त्ववधारयेत् । अङ्गुष्ठेन कनिष्टान्तं नामयित्वाऽङ्गुलित्रयम् ॥२६/४॥   
ऊर्ध्वं कृत्वा सम्मुखञ्च बीजाय नवमाय वै । वामहस्तमथोत्तानं कृत्वोर्ध्वं[[42]](#footnote-43) नामयेच्छनैः ॥२६/५॥

वराहस्य स्मृता मुद्रा अङ्गानाञ्च क्रमादिमाः । एकैकां मोचयेन्मुद्रां वाममुष्टौ तथाऽङ्गुलीम् ॥२६/६॥   
आकुञ्चयेत्पूर्वमुक्तां[[43]](#footnote-44) दक्षिणेऽप्येवमेव च । ऊर्ध्वाङ्गुष्ठो वाममुष्टिर्मुद्रासिद्धिस्ततो भवेत् ॥२६/७॥

**दीक्षाविधिकथनम्**   
नारद उवाच -

वक्ष्ये दीक्षां सर्वदाञ्च मण्डलेऽब्जे हरिं यजेत् । दशम्यामुपसंहृत्य[[44]](#footnote-45) यागद्रव्यं समस्तकम् ॥२७/१॥  
विन्यस्य नारसिंहेन संमन्त्र्य शतवारकम् । सर्षपांस्तु फडन्तेन रक्षोघ्नान्सर्वतः क्षिपेत् ॥२७/२॥   
शक्तिं सर्वात्मिकां तत्र न्यसेत्प्रासादरूपिणीम् । सर्वौषधीः समाहृत्य विकिरानभिमन्त्रयेत् ॥२७/३॥   
शतवारं शुभे पात्रे वासुदेवेन साधकः । संसाध्य पञ्चगव्यन्तु पञ्चभिर्मूलमूर्तिभिः ॥२७/४॥   
नारायणान्तैः सम्प्रोक्ष्य कुशाग्रैस्तेन तां भुवम् । विकिरान्वासुदेवेन क्षिपेदुत्तानपाणिना ॥२७/५॥   
त्रिधा पूर्वामुखस्तिष्ठन्ध्यायन्विष्णुं तथा हृदि । वर्धन्या सहिते कुम्भे साङ्गं विष्णुं प्रपूजयेत् ॥२७/६॥

शतवारं मन्त्रयित्वा त्वस्त्रेणैव च वर्धनीम् । अच्छिन्नधारया सिञ्चन्नैशान्यन्तं नयेच्च ताम् ॥२७/७॥   
कलशं पृष्ठतो नीत्वा स्थापयेद्विकिरोपरि । संहृत्य विकिरान्दर्भैः कुम्भेशं कर्करीं यजेत् ॥२७/८॥   
सवस्त्रं[[45]](#footnote-46) पञ्चरत्नाढ्यं खण्डिले पूजयेद्धरिम् । अग्नावपि समभ्यर्च्य [[46]](#footnote-47)मन्त्रान्सन्तर्प्य पूर्ववत् ॥२७/९॥   
प्रक्षाल्य पुण्डरीकेण विलिप्यान्तःसुगन्धिना । उखामाज्येन संपूर्य गोक्षीरेण तु साधकः ॥२७/१०॥   
[[47]](#footnote-48)आलोक्य वासुदेवेन ततः सङ्कर्षणेन च । तण्डुलानाज्यसंसृष्टान्क्षिपेत्क्षीरे सुसंस्कृते ॥२७/११॥   
प्रद्युम्नेन समालोड्य दर्व्या सङ्घट्टयेच्छनैः । पक्वमुत्तारयेत्पश्चादनिरुद्धेन देशिकः ॥२७/१२॥   
प्रक्षाल्याऽऽलिप्य तत्कुर्यादूर्ध्वपुण्ड्रं तु भस्मना । नारायणेन पार्श्वेषु चरुमेवं सुसंस्कृतम् ॥२७/१३॥   
भागमेकं तु देवाय कलशाय द्वितीयकम् । तृतीयेन तु भागेन प्रदद्यादाहुतित्रयम् ॥२७/१४॥   
शिष्यैः सह चतुर्थं तु गुरुरद्याद्विशुद्धये । नारायणेन संमन्त्र्य सप्तधा क्षीरवृक्षजम् ॥२७/१५॥   
दन्तकाष्ठं भक्षयित्वा त्यक्त्वा ज्ञात्वा स्वपातकम् । ऐन्द्राग्न्युत्तरकैशानीमुखः[[48]](#footnote-49) स्नातो ह्यनुत्तमम् ॥२७/१६॥   
शुभं [[49]](#footnote-50)सिंहशतं [[50]](#footnote-51)ज्ञात्वा आचम्याथ प्रविश्य च । पूजागारं [[51]](#footnote-52)न्यसेन्मन्त्री प्रार्थ्य विष्णुं प्रदक्षिणम् ॥२७/१७॥   
संसारार्णवमग्नानां पशूनां पाशमुक्तये । त्वमेव शरणं देव सदा त्वं भक्तवत्सल ॥२७/१८॥   
देवदेवानुजानीहि प्राकृतैः पाशबन्धनैः । पाशितान्मोचयिष्यामि त्वत्प्रसादात् पशूनिमान् ॥२७/१९॥   
इति विज्ञाप्य देवेशं सम्प्रविश्य पशूंस्ततः । धारणाभिस्तु संशोध्य पूर्वज्ज्वलनादिना ॥२७/२०॥   
संस्कृत्य, मूर्त्या संयोज्य नेत्रे बद्ध्वा प्रदर्शयेत् । पुष्पपूर्णाञ्जलींस्तत्र क्षिपेत्तन्नाम योजयेत् ॥२७/२१॥   
अमन्त्रमर्चनं तत्र पूर्ववत् कारयेत्क्रमात् । यस्यां मूर्तौ पतेत्पुष्पं तस्य तन्नाम निर्दिशेत् ॥२७/२२॥   
शिखान्तसंमितं सूत्रं पादाङ्गुष्ठादि षड्गुणम् । कन्यासु कर्तितं रक्तं पुनस्तत्त्रिगुणीकृतम् ॥२७/२३॥   
यस्यां संलीयते विश्वं यतो विश्वं प्रसूयते । प्रकृतिं प्रक्रियाभेदैः संस्थितां तत्र चिन्तयेत् ॥२७/२४॥   
तेन प्राकृतिकान्पाशान् ग्रथित्वा तत्त्वसङ्ख्यया । कृत्वा शरावे तत्सूत्रं कुण्डपार्श्वे निधाय तु ॥२७/२५॥   
ततस्तत्त्वानि सर्वाणि ध्यात्वा शिष्यतनौ न्यसेत् । सृष्टिक्रमात्प्रकृत्यादिपृथिव्यन्तानि देशिकः ॥२७/२६॥   
त्रेधा वा पञ्चधा वा स्याद्दशद्वादशधाऽपि वा । दातव्यः सर्वभेदेन ग्रथितस्तत्त्वचिन्तकैः ॥२७/२७॥   
अङ्गैः पञ्चभिरस्त्रान्तं निखिलं प्रकृतिक्रमात् । तन्मात्रात्मनि संहृत्य मायासूत्रे पशोस्तनौ ॥२७/२८॥   
प्रकृतिर्लिङ्गशक्तिश्च कर्ता बुद्धिस्तथा मनः । पञ्चतन्मात्रबुद्ध्याख्यं [[52]](#footnote-53)कर्माख्यं भूतपञ्चकम् ॥२७/२९॥   
ध्यायेच्च द्वादशात्मानं सूत्रे देहे तथेच्छया । हुत्वा सम्पातविधिना सृष्टेः सृष्टिक्रमेण तु ॥२७/३०॥   
एकैकं शतहोमेन दत्त्वा पूर्णाहुतिं ततः । शरावे संपुटीकृत्य कुम्भेशाय निवेदयेत् ॥२७/३१॥   
अधिवास्य यथान्यायं भक्तं शिष्यं तु दीक्षयेत् । करणीं कर्तरीं चापि रजांसि खटिकामपि ॥२७/३२॥   
अन्यदप्युपयोगि स्यात्सर्वं [[53]](#footnote-54)तद्वामगोचरे । संस्थाप्य मूलमन्त्रेण परामृश्याधिवासयेत् ॥२७/३३॥   
नमो भूतेभ्यश्च बलिः कुशे[[54]](#footnote-55) शेते स्मरन् हरिम् । मण्डपं भूषयित्वाऽथ वितानघटलड्डुकैः ॥२७/३४॥   
मण्डलेथ यजेद्विष्णुं ततः सन्तर्प्य पावकम् । आहूय दीक्षयेच्छिष्यान्बद्धपद्मासनस्थितान् ॥२७/३५॥   
सम्प्रोक्ष्य विष्णुहस्तेन मूर्धानं स्पृश्य वै क्रमात् । प्रकृत्यादिविकृत्यन्तां साधिभूताधिदैवताम् ॥२७/३६॥   
सृष्टिमाध्यात्मिकीं कृत्वा हृदि तां संहरेत्क्रमात् । तन्मात्रभूतां सकलां जीवेन समतां गताम् ॥२७/३७॥   
ततः सम्प्रार्थ्य कम्भेशं सूत्रं संस्कृत्य देशिकः । अग्नेः समीपमागत्य पार्श्वे तं सन्निवेश्य तु ॥२७/३८॥   
मूलमन्त्रेण सृष्टीशमाहुतीनां शतेन तम् । उदासीनमथाऽऽसाद्य पूर्णाहुत्या च देशिकः ॥२७/३९॥   
शुक्लं रजः समादाय मूलेन शतमन्त्रितम् । सन्ताड्य हृदयन्तेन हुंफट्कारान्तसंयुतैः ॥२७/४०॥   
वियोगपदसंयुक्तैर्बीजैः पदादिभिः क्रमात् । पृथिव्यादीनि तत्त्वानि [[55]](#footnote-56)विश्लिष्य जुहुयात्ततः ॥२७/४१॥   
वह्नावखिलतत्त्वानामालये व्याहृते हरौ । नीयमानं क्रमात्सर्वं तत्त्वाधारं स्मरेद्बुधः ॥२७/४२॥   
ताडनेन वियोज्यैवमादायाऽऽपाद्य शाम्यताम् । प्रकृत्याऽऽहृत्य जुहुयाद्यथोक्ते जातवेदसि ॥२७/४३॥   
गर्भाधानं जातकर्म भोगञ्चैव लयं तथा । कृत्वाऽष्टौ तत्र तत्रैव ततः शुद्धं तु होमयेत् ॥२७/४४॥   
शुद्धं तत्त्वं समुद्धृत्य पूर्णाहुत्या तु देशिकः । संधयेयेद्द्वि परे तत्त्वे यावदव्याकृतं क्रमात् ॥२७/४५॥   
तत्परं ज्ञानयोगेन विलाप्य परमात्मनि । विमुक्तबन्धनं जीवं परस्मिन्नव्यये पदे ॥२७/४६॥   
निवृत्तं परमानन्दे शुद्धे बुद्धे स्मरेद्बुधः । दद्यात्पूर्णाहुतिं पश्चादेवं दीक्षा समाप्यते ॥२७/४७॥   
प्रयोगमन्त्रान्वक्ष्यामि यैर्द्दीक्षाहोमसंलयः । ॐ यं भूतानि विशुद्धं हुं फट् ॥२७/४८॥   
अनेन ताडनं कुर्याद्वियोजनमिह द्वयम् । ॐ यं भूतान्यापातयेऽहम् ॥२७/४९॥   
आदानं कृत्वा चानेन प्रकृत्या योजनं शृणु । ॐ यं भूतानि पुंश्च[[56]](#footnote-57) ॥२७/५०॥   
होममन्त्रं प्रवक्ष्यामि ततः पूर्णाहुतेर्मनुम् । ॐ भूतानि संहर स्वाहा ॥२७/५१॥

ॐ अं ओं नमो भगवते वासुदेवाय वौषट् । पूर्णाहुत्यनन्तरे तु तद्वै शिष्यन्तु साधयेत् ॥२७/५२॥   
एवं तत्त्वानि सर्वाणि क्रमात्संशोधयेद् बुधः। नमोन्तेन स्ववीजेन ताडनादिपुरःसरम् ॥२७/५३॥   
ॐ रां कर्मेन्द्रियाणि , ॐ दें बुद्धीन्द्रियाणि । यंबीजेन समानन्तु ताडनादिप्रयोगकम् ॥२७/५४॥  
ॐ सुं तं गन्धतन्मात्रे बिम्बं युङ्क्ष्व हुं फट् । ॐ सं पाहि हां ॐ स्वं स्वं युङ्क्ष्व प्रकृत्या अम् ।

जं हुं गन्धतन्मात्रे संहर स्वाहा ॥२७/५५॥  
ततः पूर्णाहुतिश्चैवमुत्तरेषु प्रयुज्यते । ॐ रां रसतन्मात्रे । ॐ मौ रूपतन्मात्रे ।

ॐ रं वं स्पर्शतन्मात्रे । ॐ यं शब्दतन्मात्रे । ॐ भं नमः । ॐ मौ अहङ्कारः । ॐ नं बुद्धौ । ॐ ॐ प्रकृतौ ॥२७/५६॥   
एकमूर्तावयं प्रोक्तो दीक्षायोगः समासतः । एवमेव प्रयोगस्तु नवव्यूहादिके स्मृतः ॥२७/५७॥   
दग्ध्वा परस्मिन्सन्दध्यान्निर्वाणे प्रकृतिं नरः । शोधयित्वाऽथ भूतानि कर्माक्षाणि विशोधयेत् ॥२७/५८॥   
बुद्ध्यक्षाण्यथ तन्मात्रं मनो ज्ञानमहङ्कृतिम् । लिङ्गात्मानं विशोध्यान्ते प्रकृतिं शोधायेत्पुनः ॥२७/५९॥

पुरुषं प्राकृतं शुद्धमैश्वरे धाम्नि संस्थितम् । स्वगोचरीकृताशेषभोगं [[57]](#footnote-58)मुक्तौ कृतास्पदम् ॥२७/६०॥  
ध्यायन्पूर्णाहुतिं दद्याद्दीक्षेयं [[58]](#footnote-59)त्वधिकारिणी । अङ्गैराराध्य मन्त्रस्य नीत्वा तत्त्वगणं समम् ॥२७/६१॥  
क्रमादेवं विशोध्यान्ते सर्वसिद्धिसमन्वितम् । ध्यायन्पूर्णाहुतिं दद्याद्दीक्षेयं साधके स्मृता ॥२७/६२॥  
द्रव्यस्य वा न सम्पत्तिरशक्तिर्वाऽऽत्मनो यदि । इष्ट्वा देवं यथापूर्वं सर्वोपकरणान्वितः॥२७/६३॥  
सद्योऽधिवास्य द्वादश्यां दीक्षयेद्देशिकोत्तमः । भक्तो विनीतः शारीरैर्गुणैः सर्वैः समन्वितः॥२७/६४॥   
शिष्यो नातिधनी यस्तु स्थण्डिलेऽभ्यर्च्य दीक्षयेत् । अध्वानं निखिलं दैवं भौतं वाऽध्यात्मिकीकृतम् ॥२७/६५॥  
सृष्टिक्रमेण शिष्यस्य देहे ध्यात्वा तु देशिकः । अष्टाष्टाहुतिभिः पूर्वं क्रमात्सन्तर्प्य सृष्टिमान् ॥२७/६६॥   
स्वमन्त्रैर्वासुदेवादीञ्ज्वलनादीन्विसर्जयेत् ।[[59]](#footnote-60) होमेन शोधयेत्पश्चात्संहारक्रमयोगतः ॥२७/६७॥   
यानि सूत्राणि बद्धानि मुक्त्वा कर्माणि देशिकः । शिष्यदेहात्समाहृत्य क्रमात्तत्त्वानि शोधयेत् ॥२७/६८॥   
अग्नौ प्राकृतिके विष्णौ लयं नीत्वाऽऽधिदैविके । शुद्धं तत्त्वमशुद्धेन पूर्णाहुत्या तु साधयेत् ॥२७/६९॥   
शिष्ये प्रकृतिमापन्ने दग्ध्वा प्राकृतिकान् गुणान् । मोचयेदधिकारे वा नियुञ्ज्याद्देशिकः शिशून् ॥२७/७०॥   
अथान्यां शक्तिदीक्षां वा कुर्याद्भावे स्थितो गुरुः । भक्त्या सम्प्रतिपन्नानां यतीनां निर्धनस्य च ॥२७/७१॥   
सम्पूज्य स्थण्डिले विष्णुं पार्श्वस्थं स्थाप्य पुत्रकम् । देवताभिमुखः शिष्यस्तिर्यगास्यः स्वयं स्थितः ॥२७/७२॥ अध्वानं निखिलं ध्यात्वा पर्वभिः स्वैर्विकल्पितम् । शिष्यदेहे तथा देवमाधिदैविकयाचनम् ॥२७/७३॥   
ध्यानयोगेन सञ्चिन्त्य पूर्ववत्ताडनादिना । क्रमात्तत्त्वानि सर्वाणि शोधयेत्स्थण्डिले हरौ ॥२७/७४॥   
ताडनेन वियोज्याथ गृहीत्वाऽऽत्मनि तत्पुनः । देवे संयोज्य संशोध्य गृहीत्वा तत्स्वभावतः ॥२७/७५॥   
आनीय [[60]](#footnote-61)शुद्धभावेन सन्धयित्वा क्रमेण तु । शोधयेद्ध्यानयोगेन सर्वत्रोत्तानमुद्रया ॥२७/७६॥   
शुद्धेषु सर्वतत्त्वेषु प्रधाने चेश्वरे स्थिते । दग्ध्वा निर्वापयेच्छिष्यान् पदे चैशे नियोजयेत् ॥२७/७७॥   
निनयेत् सिद्धिमार्गे वा साधकं देशिकोत्तमः । एवमेवाधिकारस्थो गृही कर्म्मण्यतन्द्रितः ॥२७/७८॥   
आत्मानं शोधयंस्तिष्ठेद्यावद्रागक्षयो भवेत् । क्षीणरागमथाऽऽत्मानं ज्ञात्वा संशुद्धकिल्बिषः ॥२७/७९॥   
आरोप्य पुत्रे शिष्ये वा ह्यधिकारन्तु संयमी । दग्ध्वा मायामयं पाशं प्रव्रज्य स्वात्मनि स्थितः ॥२७/८०॥   
शरीरपातमाकाङ्क्षन्नासीताव्यक्तलिङ्गवान् ॥२७/८१॥

**आचार्याभिषेकविधानम्**  
अभिषेकं प्रवक्ष्यामि [[61]](#footnote-62)यथाऽऽचार्यस्तु पुत्रकः । सिद्धिभाक्साधको येन रोगी रोगात्प्रमुच्यते ॥२८/१॥   
राज्यं राजा सुतं स्त्रीञ्च प्राप्नुयान्मलनाशनम् । मृत्साकुम्भान्सुरत्नाढ्यान्मध्यपूर्वादितो न्यसेत् ॥२८/२॥   
सहस्रावर्तितान्कुर्यादथवा शतवर्तितान् । मण्डपे मण्डले विष्णुं प्राच्यैशान्योश्च पीठके ॥२८/३॥   
निवेश्य संकलीकृत्य पुत्रकं साधकादिकम् । अभिषेकं समभ्यर्च्य कुर्याद्गीतादिपूर्वकम् ॥२८/४॥   
दद्याच्च योगपीठादींस्त्वनुग्राह्यास्त्वया नराः । गुरुश्च समयान्ब्रूयाद्गुरुः शिष्योऽथ सर्वभाक् ॥२८/५॥

**सर्वतोभद्रमण्डललक्षणकथनम्**  
नारद उवाच -  
साधकः साधयेन्मन्त्रं देवतायतनादिके । शुद्धभूमौ गृहे प्रार्च्य मण्डले हरिमीश्वरम् ॥२९/१॥   
चतुरस्त्रीकृते क्षेत्रे मण्डलादीनि वै लिखेत् । रसबाणाक्षिकोष्ठेषु सर्वतोभद्रमालिखेत् ॥२९/२॥   
षट्त्रिंशत्कोष्ठकैः पद्मं पीठे पङ्क्त्या बहिर्भवेत् । द्वाभ्यान्तु वीथिका तस्माद्द्वाभ्यां द्वाराणि दिक्षु च ॥२९/३॥   
वर्तुलं भ्रामयित्वा तु पद्मक्षेत्रं पुरोदितम् । पद्मार्धे भ्रामयित्वा तु भागं द्वादशमं बहिः ॥२९/४॥  
विभज्य भ्रामयेच्छेषं चतुःक्षेत्रन्तु वर्तुलम् । प्रथमं कर्णिकाक्षेत्रं केसराणां द्वितीयकम् ॥२९/५॥   
तृतीयं दलसन्धीनां दलाग्राणां चतुर्थकम् । प्रसार्य कोणसूत्राणि कोणदिङ्मध्यमन्ततः ॥२९/६॥   
निधाय केसराग्रे तु दलसन्धींस्तु लाञ्छयेत् । पातयित्वाऽथ सूत्राणि तत्र पत्राष्टकं लिखेत् ॥२९/७॥   
दलसन्ध्यन्तरालन्तु मानं मध्ये निधाय तु । दलाग्रं भ्रामयेत्तेन तदग्रं तदनन्तरं ॥२९/८॥  
तदन्तरालं तत्पार्श्वे कृत्वा बाह्यक्रमेण च । केसरौ तु लिखेद्द्वौ द्वौ दलमध्ये ततः पुनः ॥२९/९॥   
पद्मलक्ष्मैतत्सामान्यं द्विषड्दलमुच्यते । कर्णिकार्धेन मानेन प्राक्संस्थं भ्रामयेत्क्रमात् ॥२९/१०॥   
तत्पार्श्वे भ्रमयोगेण कुण्डल्यः षड्भवन्ति हि । एवं द्वादश मत्स्याः स्युर्द्विषट्कदलकञ्च तैः ॥२९/११॥   
पञ्चपत्रादिसिध्यर्थं मत्स्यैः कृत्वैवमब्जकम् । व्योमरेखाबहिःपीठं तत्र कोष्ठानि मार्जयेत् ॥२९/१२॥   
त्रीणि कोणेषु पादार्थं द्विद्विकान्यपराणि तु । चतुर्दिक्षु विलिप्तानि गात्रकाणि भवन्त्युत[[62]](#footnote-63) ॥२९/१३॥   
ततः पङ्क्तिद्वयं दिक्षु वीथ्यर्थं तु विलोपयेत् । द्वाराण्याशासु कुर्वीत चत्वारि चतसृष्वपि ॥२९/१४॥   
द्वाराणां पार्श्वतः शोभा अष्टौ कुर्याद्विचक्षणः । तत्पार्श्व उपशोभास्तु तावत्यः परिकीर्तिताः ॥२९/१५॥   
समीप उपशोभानां कोणास्तु परिकीर्तिताः । चतुर्दिक्षु ततो द्वे द्वे चिन्तयेन्मध्यकोष्ठकैः ॥२९/१६॥   
चत्वारि बाह्यतो मृज्यादेकैकं पार्श्वयोरपि । शोभार्थं पार्श्वयोस्त्रीणि त्रीणि लुम्पेद्दलस्य तु ॥२९/१७॥   
तद्वद्विपर्यये कुर्यादुपशोभां ततः परम् । कोणस्यान्तर्बहिस्त्रीणि चिन्तयेन्निर्विभेदतः ॥२९/१८॥   
एवं षोडशकोष्ठं स्यादेवमन्यत्तु मण्डलम् । द्विषट्कभागे षट्त्रिंशत्पदं पद्मं तु वीथिका ॥२९/१९॥   
एका पङ्क्तिः प्राभ्यां तु द्वारशोभादि पूर्ववत् । द्वादशाङ्गुलिभिः पद्ममेकहस्ते तु मण्डले ॥२९/२०॥   
द्विहस्ते हस्तमात्रं स्याद्वृद्ध्या[[63]](#footnote-64) द्वारेण चाऽऽचरेत् । अपीठं चतुरस्रं स्याद्द्विकरञ्चक्रपङ्कजम् ॥२९/२१॥   
पद्मार्धं नवभिः प्रोक्तं नाभिस्तु तिसृभिः स्मृता । अष्टाभिर्द्वारकान् कुर्यान्नेमिं तु चतुरङ्गुलैः ॥२९/२२॥   
त्रिधा विभज्य च क्षेत्रमन्तर्द्वाभ्यामथाङ्कयेत् । पञ्चान्तस्वरसिद्ध्यर्थं तेष्वस्फाल्य लिखेदरान् ॥२९/२३॥   
इन्दीवरदलाकारानथ वा मातुलाङ्गवत् । पद्मपत्रायतान्वाऽपि लिखेदिच्छानुरूपतः ॥२९/२४॥   
भ्रामयित्वा बहिर्नेमावरसन्ध्यन्तरे स्थितः । भ्रामयेदरमूलं तु सन्धिमध्ये व्यवस्थितः ॥२९/२५॥

अरमध्ये स्थितो मध्यमराणां भ्रामयेत्समम् । एवं सिध्यन्त्यराः सम्यङ्मातुलिङ्गनिभाः समाः ॥२९/२६॥   
विभज्य सप्तधा क्षेत्रं चतुर्दशकरं समम् । त्रिधा कृते शतं ह्यत्र षण्णवत्यधिकानि तु ॥२९/२७॥   
कोष्ठकानि चतुर्भिस्तैर्मध्ये भद्रं समालिखेत् । परितो विसृजेद्वीथ्यै तथा दिक्षु समालिखेत् ॥२९/२८॥   
कमलानि पुनर्वीथ्यै परितः परिमृज्य तु । द्वे द्वे मध्यमकोष्ठे तु ग्रीवार्थं दिक्षु लोपयेत् ॥२९/२९॥   
चत्वारि बाह्यतः पश्चात्रीणि त्रीणि तु लोपयेत् । ग्रीवापार्श्वे बहिस्त्वेकः शोभा सा परिकीर्तिता ॥२९/३०॥   
विसृज्य बाह्यकोणेषु सप्तान्तस्त्रीणि मार्जयेत् । मण्डलं नवनालं स्यान्नवव्यूहं[[64]](#footnote-65) हरिं यजेत् ॥२९/३१॥   
पञ्चविंशतिकव्यूहं मण्डलं विश्वरूपगम् । द्वात्रिंशद्धस्तकं क्षेत्रं भक्तं द्वात्रिंशता समम् ॥२९/३२॥   
एवं कृते चतुर्विंशत्यधिकन्तु सहस्रकम् । कोष्ठकानां समुद्दिष्टं मध्ये षोडशकोष्ठकैः ॥२९/३३॥   
भद्रकं परिलिख्याथ पार्श्वे पङ्क्तिं विमृज्य तु । ततः षोडशभिः कोष्टैर्दिक्षु भद्राष्टकं लिखेत् ॥२९/३४॥   
ततोऽपि पङ्क्तिं संमृज्य तद्वत्षोडशभद्रकम् । लिखित्वा परितः पङ्क्तिं विमृज्याथ प्रकल्पयेत् ॥२९/३५॥   
द्वारद्वादशकं दिक्षु त्रीणि त्रीणि यथाक्रमम् । षड्बहिः परिलुप्यान्तर्मध्ये चत्वारि पार्श्वयोः ॥२९/३६॥   
चत्वार्यन्तर्वहिर्द्वे तु शोभार्थं परिमृज्य तु । उपद्वारसिद्ध्यर्थं त्रीण्यन्तः पञ्च बाह्यतः ॥२९/३७॥

परिमृज्य तथा शोभां पूर्ववत्परिकल्पयेत् । बहिः कोणेषु सप्तान्तस्त्रीणि कोष्ठानि मार्जयेत् ॥२९/३८॥   
पञ्चविंशतिकव्यूहे परं ब्रह्म यजेत्कजे[[65]](#footnote-66) । मध्ये पूर्वादितः पद्मे वासुदेवादयः क्रमात् ॥२९/३९॥   
वराहं पूजयित्वा च पूर्वपद्मे ततः क्रमात् । व्यूहान्सम्पूजयेत्तावत्षड्विंशमो भवेत् ॥२९/४०॥   
यथोक्तं व्यूहमखिलमेकस्मिन्पङ्कजे[[66]](#footnote-67) क्रमात् । यष्टव्यमिति [[67]](#footnote-68)यत्नेन प्रचेता मन्यतेऽध्वरम् ॥२९/४१॥   
सत्यस्तु मूर्तिभेदेन विभक्तं मन्यतेऽच्युतम् । चत्वारिंशत्करं क्षेत्रं ह्युत्तरं विभजेत्क्रमात् ॥२९/४२॥   
एकैकं सप्तधा भूयस्तथैकैकं द्विधा पुनः । चतुःषष्ट्युत्तरं सप्त शतान्येकं सहस्रकम् ॥२९/४३॥   
कोष्ठकानां समुद्दिष्टं मध्ये षोडशकोष्ठकैः । पार्श्वे वीथीं ततश्चाष्टभद्राण्यथ च वीथिका ॥२९/४४॥   
षोडशाब्जान्यथो वीथी चतुर्विंशतिपङ्कजम् । वीथीपद्मानि द्वात्रिंशत्पङ्क्तिवीथीकजान्यथ ॥२९/४५॥   
चत्वारिंशत्ततो वीथी शेषपङ्क्तित्रयेण च । द्वारशोभोपशोभाः स्युर्दिक्षु मध्ये विलोप्य च ॥२९/४६॥   
द्विचतुष्षड्‌द्वारसिद्ध्यै चतुर्दिक्षु विलोपयेत् । पञ्च त्रीण्येककं बाह्ये शोभोपद्वारसिद्धये ॥२९/४७॥

द्वाराणां पार्श्वयोरन्तः षट्‌चत्वारि मध्यतः । द्वे द्वे लुम्पेदेवमेव षड्‌भवन्त्युपशोभिकाः ॥२९/४८॥   
एकस्यां दिशि सङ्ख्याः स्युः चतस्रः परिसङ्ख्यया । एकैकस्यां दिशि त्रीणि द्वाराण्यपि भवन्त्यतः ॥२९/४९॥   
पञ्च पञ्च तु कोणेषु पङ्क्तौ पङ्क्तौ क्रमात्सृजेत् । कोष्ठकानि भवेदेवं मर्त्येष्ट्यं मण्डलं शुभम् ॥२९/५०॥

**सर्वतोभद्रमण्डलविधिः**   
नारद उवाच -  
मध्ये पद्मे यजेद्ब्रह्म साङ्गं पूर्वेऽब्जनाभकम् । आग्नेयेऽब्जे च प्रकृतिं याम्येऽब्जे पुरुषं यजेत् ॥३०/१॥  
पुरुषाद्दक्षिणे वह्निं नैरृते वारुणेऽनिलम् । आदित्यमैन्दवे पद्मे ऋग्यजुश्चैव पद्मके ॥३०/२॥   
इन्द्रादींश्च द्वितीयायां पद्मे षोडशके तथा । सामाथर्वाणमाकाशं वायुं तेजस्तथा जलम् ॥३०/३॥   
पृथिवीञ्च मनश्चैव श्रोत्रं त्वक् चक्षुरर्चयेत् । रसनाञ्च तथा घ्राणं भूर्भुवश्चैव षोडशम् ॥३०/४॥   
महर्जनस्तपः सत्यं तथाऽग्निष्टोममेव च । अत्यग्निष्टोमकं चोक्थं षोडशीं वाजपेयकम् ॥३०/५॥   
अतिरात्रञ्च सम्पूज्य तथाऽप्तोर्याममर्चयेत् । मनो बुद्धिमहङ्कारं शब्दं स्पर्शञ्च रूपकम् ॥३०/६॥   
रसं गन्धञ्च पद्मेषु चतुर्विंशतिषु क्रमात् । जीवं मनो धियं चाहं प्रकृतिं शब्दमात्रकम् ॥३०/७॥   
वासुदेवादिमूर्तीश्च तथा चैव दशात्मकम् । मनः श्रोत्रं त्वचं प्रार्च्यं चक्षुश्च रसनं तथा ॥३०/८॥   
घ्राणं वाक्पाणिपादञ्च द्वात्रिंशद्वारिजेष्विमान् । चतुर्थावरणे पूज्याः साङ्गाः सपरिवारकाः ॥३०/९॥   
पायूपस्थौ च सम्पूज्य मासानां द्वादशाधिपान् । पुरुषोत्तमादिषड्विंशान् बाह्यावरणके यजेत् ॥३०/१०॥   
चक्राब्जे तेषु सम्पूज्या मासानां पतयः क्रमात् । अष्टौ प्रकृतयः षड्वा पञ्च वा चतुरोऽपरे ॥३०/११॥   
रजःपातं ततः कुर्याल्लिखिते मण्डले शृणु । कर्णिका पीतवर्णा स्याद्रेखाः सर्वाः सिताः समाः ॥३०/१२॥   
द्विहस्तेऽङ्गुष्टमात्राः स्युर्हस्ते बाहुसमाः सिताः । पद्मं शुक्लेन सन्धींस्तु कृष्णेन श्यामतोऽथवा ॥३०/१३॥   
केसरा रक्तपीताः स्युः कोणान्रक्तेन पूरयेत् । भूषयेद्योगपीठं तु यथेष्टं सार्ववर्णिकैः ॥३०/१४॥   
लतावितानपत्राद्यैर्वीथिकामुपशोभयेत् । पीठद्वारे तु शुक्लेन शोभा रक्तेन [[68]](#footnote-69)पीततः ॥३०/१५॥   
उपशोभाश्च नीलेन कोणशङ्ख्यांश्च वै सितान् । भद्रके पूरणं प्रोक्तमेवमन्येषु पूरणम् ॥३०/१६॥   
त्रिकोणं सितरक्तेन कृष्णेन च विभूषयेत् । द्विकोणं रक्तपीताभ्यां नाभिं कृष्णेन चक्रके ॥३०/१७॥   
अरकान्पीतरक्ताभिः श्यामान्नेमिस्तु रक्ततः । सितश्यामारुणाः कृष्णाः पीता रेखास्तु बाह्यतः ॥३०/१८॥   
शालिपिष्टादि शुक्लं स्याद्रक्तं कौसुम्भकादिकम् । हरिद्रया च हारिद्रं कृष्णं स्याद्दग्धधान्यतः ॥३०/१९॥   
शमीपत्रादिकैः श्यामं बीजानां लक्षजाप्यतः । [[69]](#footnote-70)चतुर्लक्षैस्तु मन्त्राणां विद्यानां लक्षसाधनम् ॥३०/२०॥   
अयुतं वृद्धविद्यानां स्तोत्राणाञ्च सहस्रकम् । पूर्वमेवाथ लक्षेण मन्त्रशुद्धिस्तथाऽऽत्मनः ॥३०/२१॥   
तथाऽपरेण लक्षेण मन्त्रः क्षेत्रीकृतो भवेत् । पूर्वसेवासमो होमो बीजानां सम्प्रकीर्तितः ॥३०/२२॥   
पूर्वसेवादशांशेन मन्त्रादीनां प्रकीर्तिता । पुरश्चर्या तु मन्त्रेण मासिकं व्रतमाचरेत् ॥३०/२३॥   
भुवि न्यसेद्वामपादं न गृह्णीयात्प्रतिग्रहम् । एवं द्वित्रिगुणेनैव मध्यमोत्तमसिद्धयः ॥३०/२४॥   
मन्त्रध्यानं प्रवक्ष्यामि येन स्यान्मन्त्रजं फलम् । स्थूलं शब्दमयं रूपं विग्रहं बाह्यमिष्यते ॥३०/२५॥   
सूक्ष्मं ज्योतिर्मयं रूपं हार्दं चिन्तामयं भवेत् । चिन्तया रहितं यत्तु तत्परं परिकीर्तितम् ॥३०/२६॥   
वराहसिंहशक्तीनां स्थूलं रूपं [[70]](#footnote-71)प्रधानतः । चिन्तया रहितं रूपं वासुदेवस्य कीर्तितम् ॥३०/२७॥   
इतरेषां स्मृतं रूपं हार्दं चिन्तामयं सदा । स्थूलं वैराजमाख्यातं सूक्ष्मं वै लिङ्गितं भवेत् ॥३०/२८॥   
चिन्तया रहितं रूपमैश्वरं परिकीर्तितम् । हृत्पुण्डरीकनिलयं चैतन्यं ज्योतिरव्ययम् ॥३०/२९॥   
बीजं बीजात्मकं ध्यायेत् कदम्बकुसुमाकृतिम् । कुम्भान्तरगतो दीपो निरुद्धप्रसवो यथा ॥३०/३०॥   
संहतः केवलस्तिष्ठेदेवं मन्त्रेश्वरो हृदि । अनेकसुषिरे कुम्भे तावन्मात्रा गभस्तयः ॥३०/३१॥   
प्रसरन्ति बहिस्तद्वन्नाडीभिर्बीजरश्मयः । अथावभासका दैवीमात्मीकृत्य तनुं स्थिताः ॥३०/३२॥   
हृदयात्प्रस्थिता नाड्यो [[71]](#footnote-72)दर्शनेन्द्रियगोचराः । द्वेऽग्नीषोमात्मिके तासां नाड्यौ नासाग्रसंस्थिते ॥३०/३३॥   
[[72]](#footnote-73)सम्यग्गुह्येन योगेन जित्वा देहसमीरणम् । जपध्यानरतो मन्त्री [[73]](#footnote-74)मन्त्रजं फलमश्नुते ॥३०/३४॥   
संशुद्धभूततन्मात्रः सकामो योगमभ्यसन् । अणिमादिमवाप्नोति विरक्तः [[74]](#footnote-75)प्रविलङ्घ्य च ॥३०/३५॥   
चिदात्मके भूतमात्रान्मुच्यते चेन्द्रियग्रहात् ॥३०/३६॥

**मार्जनविधानम्**  
अग्निरुवाच -  
रक्षां स्वस्य परेषाञ्च [[75]](#footnote-76)वक्ष्येऽपामार्जनाह्वयाम् । यया विमुच्यते दुःखैः [[76]](#footnote-77)सुखञ्च प्राप्नुयान्नरः ॥३१/१॥   
ॐ नमः परमार्थाय पुरुषाय महात्मने । अरूपबहुरूपाय व्यापिने परमात्मने ॥३१/२॥  
निष्कल्मषाय शुद्धाय ध्यानयोगरताय च । नमस्कृत्य प्रवक्ष्यामि यत्तत्सिध्यतु मे वचः ॥३१/३॥   
वराहाय नृसिंहाय वामनाय [[77]](#footnote-78)महामुने । नमस्कृत्य प्रवक्ष्यामि यत्तत्सिध्यतु मे वचः ॥३१/४॥

त्रिविक्रमाय रामाय वैकुण्ठाय नराय च । नमस्कृत्य प्रवक्ष्यामि यत्तत्सिध्यतु मे वचः ॥३१/५॥   
वराह नरसिंहेश वामनेश त्रिविक्रम । हयग्रीवेश सर्वेश हृषीकेश हराशुभम् ॥३१/६॥   
अपराजित चक्राद्यैश्चतुर्भिः परमायुधैः । अखण्डितानुभावैस्त्वं सर्वदुष्टहरो भव ॥३१/७॥   
हरामुकस्य दुरितं सर्वञ्च कुशलं कुरु । मृत्युबन्धार्तिभयदं दुरितस्य च यत्फलम् ॥३१/८॥   
पराभिध्यानसहितैः प्रयुक्तं चाऽऽभिचारकम् । गरस्पर्शमहारोगप्रयोगं जरया जर ॥३१/९॥   
ॐ नमो वासुदेवाय नमः कृष्णाय खड्गिने । नमः पुष्करनेत्राय केशवायाऽऽदिचक्रिणे ॥३१/१०॥   
नमः कमलकिञ्जल्कपीतनिर्मलवाससे । महाहररिपुस्कन्धसृष्टचक्राय चक्रिणे ॥३१/११॥   
दंष्ट्रोद्धृतक्षितिभृते त्रयीमूर्तिमते नमः । महायज्ञवराहाय शेषभोगाङ्कशायिने ॥३१/१२॥   
तप्तहाटककेशाग्रज्वलत्पावकलोचन[[78]](#footnote-79) । वज्राधिकनखस्पर्श दिव्यसिंह नमोऽस्तु ते ॥३१/१३॥   
काश्यपायातिहृस्वाय ऋग्यजुःसामभूषिणे । तुभ्यं वामनरूपायाऽऽक्रमते गां नमो नमः ॥३१/१४॥   
वराहाशेषदुष्टानि सर्वपापफलानि वै । मर्द [[79]](#footnote-80)मर्द महादंष्ट्र मर्द मर्द च तत्फलम् ॥३१/१५॥

नारसिंह करालाख्य दन्तप्रान्तानलोज्ज्वल । भञ्ज भञ्ज निनादेन [[80]](#footnote-81)दुष्टान्यस्याऽऽर्तिनाशन ॥३१/१६॥   
ऋग्यजुःसामगर्भाभिर्वाग्भिर्वामनरूपधृक् । प्रशमं सर्वदुःखानि नयत्वस्य जनार्दनः ॥३१/१७॥   
ऐकाहिकं द्व्याहिकञ्च तथा त्रिदिवसं ज्वरम् । चातुर्थिकं तथाऽत्युग्रं तथैव सततं ज्वरम् ॥३१/१८॥   
दोषोत्थं सन्निपातोत्थं तथैवाऽऽगन्तुकं ज्वरम् । शमं नयाऽऽशु गोविन्द च्छिन्धि च्छिन्ध्यस्य वेदनाम् ॥३१/१९॥   
नेत्रदुःखं शिरोदुःखं दुःखं चोदरसम्भवम् । अनिश्वासमतिश्वासं परितापं सवेपथुम् ॥३१/२०॥   
गुदघ्राणाङ्घ्रिरोगांश्च कुष्ठरोगांस्तथा क्षयम् । कामलादींस्तथा रोगान्प्रमेहांश्चातिदारुणान् ॥३१/२१॥   
भगन्दरातिसारांश्च मुखरोगांश्च वल्गुलीम् । अश्मरीं मूत्रकृच्छ्रांश्च रोगानन्यांश्च दारुणान् ॥३१/२२॥   
ये वातप्रभवा रोगा ये च पित्तसमुद्भवाः । कफोद्भवाश्च ये केचित् ये चान्ये सान्निपातिकाः ॥३१/२३॥   
आगन्तुकाश्च ये रोगा लूता विस्फोटकादयः । ते सर्वे प्रशमं यान्तु वासुदेवापमार्जिताः[[81]](#footnote-82) ॥३१/२४॥   
विलयं यान्तु ते सर्वे विष्णोरुच्चारणेन च । क्षयं गच्छन्तु चाशेषास्ते चक्राभिहता हरेः ॥३१/२५॥ अच्युतानन्तगोविन्दनामोच्चारणभेषजात् । नश्यन्ति सकला रोगाः सत्यं सत्यं वदाम्यहम् ॥३१/२६॥   
स्थावरं जङ्गमं वाऽपि कृत्रिमं चापि यद्विषम् । दन्तोद्भवं नखभवमाकाशप्रभवं विषम् ॥३१/२७॥   
लूतादिप्रभवं यच्च विषमन्यत्तु दुःखदम् । शमं नयतु तत्सर्वं कीर्तितोऽस्य जनार्दनः[[82]](#footnote-83) ॥३१/२८॥   
ग्रहान्प्रेतग्रहांश्चापि तथा वै डाकिनीग्रहान् । वेतालांश्च पिशाचांश्च गन्धर्वान्यक्षराक्षसान् ॥३१/२९॥   
शकुनीपूतनाद्यांश्च तथा वैनायकान्ग्रहान् । मुखमण्डीं तथा क्रूरां रेवतीं वृद्धरेवतीम् ॥३१/३०॥   
वृद्धकाख्यान् ग्रहांश्चोग्रांस्तथा मातृग्रहानपि । बालस्य विष्णोश्चरितं हन्तु बालग्रहानिमान् ॥३१/३१॥   
वृद्धाश्च ये ग्रहाः केचिद्ये च बालग्रहाः क्वचित् । नरसिंहस्य ते दृष्ट्या दग्धा ये चापि यौवने ॥३१/३२॥   
सदा करालवदनो नारसिंहो महाबलः । ग्रहानशेषान्निःशेषान्करोतु जगतो हितः[[83]](#footnote-84) ॥३१/३३॥   
नरसिंह महासिंह ज्वालामालोज्ज्वलानन । ग्रहानशेषान्सर्वेश खाद खादाग्निलोचन ॥३१/३४॥   
ये रोगा ये महोत्पाता यद्विषं ये महाग्रहाः । यानि च क्रूरभूतानि ग्रहपीडाश्च दारुणाः ॥३१/३५॥   
शस्त्रक्षतेषु ये दोषा ज्वालागर्दभकादयः । तानि सर्वाणि सर्वात्मा परमात्मा जनार्दनः ॥३१/३६॥

किञ्चिद्रूपं समास्थाय वासुदेवास्य नाशय । क्षिप्त्वा सुदर्शनं चक्रं ज्वालामालातिभीषणम् ॥३१/३७॥   
सर्वदुष्टोपशमनं कुरु देववराच्युत । सुदर्शन महाज्वाल च्छिन्धि च्छिन्धि महारव ॥३१/३८॥   
सर्वदुष्टानि रक्षांसि क्षयं यान्तु विभीषण । प्राच्यां प्रतीच्यां च दिशि दक्षिणोत्तरतस्तथा ॥३१/३९॥   
रक्षाङ्करोतु सर्वात्मा नरसिंहः सुगर्जितः । दिवि भुव्यन्तरिक्षे च पृष्ठतः पार्श्वतोऽग्रतः ॥३१/४०॥   
रक्षाङ्करोतु भगवान् बहुरूपी जनार्दनः । यथा विष्णुर्जगत्सर्वं सदेवासुरमानुषम् ॥३१/४१॥   
तेन सत्येन दुष्टानि शममस्य व्रजन्तु वै । यथा विष्णौ स्मृते सद्यः सङ्क्षयं यान्ति पातकाः ॥३१/४२॥   
सत्येन तेन सकलं दुष्टमस्य प्रशाम्यतु । यथा यज्ञेश्वरो विष्णुर्देवेष्वपि हि गीयते ॥३१/४३॥   
सत्येन तेन सकलं यन्मयोक्तं तथाऽस्तु तत् । शान्तिरस्तु शिवञ्चास्तु दुष्टमस्य प्रशाम्यतु ॥३१/४४॥   
वासुदेवशरीरोत्थैः कुशैर्न्निर्मथितं मया । अपमार्जति गोविन्दो नरो नारायणस्तथा ॥३१/४६॥  
तथाऽस्तु सर्वदुःखानां प्रशमो [[84]](#footnote-85)जपनाद्धरेः । अपमार्जनकं शस्तं सर्वरोगादिवारणम् ॥३१/४७॥   
अहं हरिः कुशो विष्णुर्हता रोगा मया तव ॥३१/४८॥

**पवित्रारोहणविधानम्**  
अग्निरुवाच -  
पवित्रारोहणं वक्ष्ये वर्षपूजाफलं हरेः । आषाढादौ कार्तिकान्ते प्रतिपत्त्यज्यते[[85]](#footnote-86) तिथिः ॥३३/१॥   
श्रिया गौर्या गणेशस्य सरस्वत्या गुहस्य च । मार्तण्डमातृदुर्गाणां नागर्षिहरिमन्मथैः ॥३३/२॥   
शिवस्य ब्रह्मणस्तद्वद्द्वितीयादितिथेः[[86]](#footnote-87) क्रमात् । यस्य देवस्य यो भक्तः पवित्रा तस्य सा तिथिः ॥३३/३॥   
आरोहणे तुल्यविधिः पृथङ्मन्त्रादिकं यदि । सौवर्णं राजतं ताम्रं नेत्रकार्पासिकादिकम् ॥३३/४॥   
ब्राह्मण्या कर्तितं सूत्रं तदलाभे तु संस्कृतम् । त्रिगुणं त्रिगुणीकृत्य तेन कुर्यात्पवित्रकम् ॥३३/५॥   
अष्टोत्तरशतादूर्ध्वं तदर्धं चोत्तमादिकम् । क्रियालोपाविघातार्थं[[87]](#footnote-88) यत्त्वयाऽभिहितं प्रभो ॥३३/६॥   
मया तत्क्रियते देव यथा यत्र पावित्रकम् । अविघ्नं तु भवेदेत्कुरु[[88]](#footnote-89) नाथ तथाऽव्यय[[89]](#footnote-90) ॥३३/७॥  
प्रार्थ्य तन्मण्डलादौ तु गायत्र्या बन्धयेन्नरः । ॐ नारायणाय विद्महे वासुदेवाय धीमहि ॥३३/८॥   
तन्नो विष्णुः प्रचोदयात्[[90]](#footnote-91) ।

एषा प्रयोज्या सर्वत्र देवनामानुरूपतः ॥३३/९॥   
जानूरुनाभिपादान्तं प्रतिमासु पवित्रकम् । पादान्ता वनमाला स्यादष्टोत्तरसहस्रतः ॥३३/१०॥   
मालां तु कल्पसाध्यां वा द्विगुणं षोडशाङ्गुलात् । कर्णिका केसरं पत्रं मन्त्राद्यं [[91]](#footnote-92) मण्डलान्तकम् ॥३३/११॥   
मण्डलाङ्गुलमात्रैकचक्राङ्कादौ[[92]](#footnote-93) पवित्रकम् । स्थण्डिलेऽङ्गुलमानेन आत्मनः सप्तविंशतिः ॥३३/१२॥   
आचार्याणां च सूत्राणि पितृमात्रादिकैः[[93]](#footnote-94) स्वकैः । नाभ्यन्तं द्वादश वा ग्रन्थयः स्युः गन्धपवित्रके ॥३३/१३॥   
अङ्गुलात्कल्पनादौ द्विर्माला चाष्टोत्तरं शतम् । अथवाऽर्कचतुर्विंशषड्‌त्रिंशन्मालिका द्विजः ॥३३/१४॥   
अनामामध्यमाङ्गुष्ठैर्मन्दाद्यैर्मालिकार्थिभिः। कनिष्ठादौ द्वादश वा ग्रन्थयः स्युः पवित्रके ॥३३/१५॥  
रवेः कुम्भहुताशादेः सम्भवे विष्णुवन्मतम् । पीठस्य पीठमानं स्यान्मेखलान्तं च कुण्डकम् ॥३३/१६॥   
यथाशक्ति सूत्रग्रन्थिः परिचारेऽथ वैष्णवे । सूत्राणि वा सप्तदश सूत्रेण त्रिविभक्तके ॥३३/१७॥   
रोचनागरुकर्प्पूरहरिद्राकुङ्कुमादिभिः । रञ्जयेच्चन्दनाद्यैर्वा स्नानसन्ध्यादिकृन्नरः ॥३३/१८॥  
एकादश्यां यागगृहे भगवन्तं हरिं जयेत् । समस्तपरिवाराय बलिं दद्यात्समर्चयेत् ॥३३/१९॥   
क्षौं क्षेत्रपालाय द्वारान्ते द्वारोपरि तथा श्रियम् । धात्रे दक्षविधात्रे च गङ्गाञ्च यमुनां तथा ॥३३/२०॥  
शङ्खपद्मनिधी पूज्य मध्ये वस्त्रप्रसारणम् । सारङ्गायेति भूतानां भूतशुद्धिं स्थितश्चरेत् ॥३३/२१॥   
ॐ ह्रूं हः फट् ह्रूं गन्धतन्मात्रं संहरामि नमः । ॐ ह्रूं हः फट् ह्रूं रसतन्मात्रं संहरामि नमः ॥३३/२२॥  
ॐ ह्रूं हः फट् ह्रूं रूपतन्मात्रं संहरामि नमः । ॐ ह्रूं हः फट् ह्रूं स्पर्शतन्मात्रं संहरामि नमः ॥३३/२३॥

ॐ ह्रूं हः फट् ह्रूं शब्दतन्मात्रं संहरामि नमः । पञ्चोद्घातैर्गन्धतन्मात्ररूपं भूमिमण्डलम् ॥३३/२४॥  
चतुरस्रञ्च पीठञ्च काञ्चनं वज्रलाञ्छितम् । इन्द्रादिदैवतं पादयुग्ममध्यगतं स्मरेत् ॥३३/२५॥  
शुद्धञ्च रसतन्मात्रं प्रविलिप्याथ संहरेत् । रसमात्रं रूपमात्रे क्रमेणानेन पूजकः ॥३३/२६॥  
ॐ ह्रूं हः फट् ह्रूं रसतन्मात्रं संहरामि नमः । ॐ ह्रूं हः फट् रूपतन्मात्रं संहरामि नमः ॥३३/२७॥   
ॐ ह्रीं हः फट् ह्रूं स्पर्शतन्मात्रं संहरामि नमः । ॐ ह्रूं हः फट् ह्रूं शब्दतन्मात्रं संहरामि नमः ॥३३/२८॥  
जानुनाभिमध्यगतं श्वेतं वै पद्मलाञ्छितम् । शुक्लवर्णं चार्धचन्द्रं ध्यायेद्वरुणदैवतम् ॥३३/२९॥  
चतुर्भिश्च तदुद्घातैः शुद्धं तद्रसमात्रकम् । संहरेद्रूपतन्मात्रं रूपमात्रे च योजयेत् ॥३३/३०॥   
ॐ ह्रूं हः फट् ह्रूं रूपतन्मात्रं संहरामि नमः । ॐ ह्रूं हः फट् ह्रूं स्पर्शतन्मात्रं संहरामि नमः ॥३३/३१॥  
ॐ ह्रूं हः फट् ह्रूं शब्दतन्मात्रं संहरामि नमः । इति त्रिभिस्तदुद्घातैस्त्रिकोणं वह्निमण्डलम् ॥३३/३२॥  
नाभिकण्ठमध्यगतं रक्तं स्वस्तिकलाञ्छितम् । ध्यात्वाऽनलाधिदैवं तच्छुद्धं स्पर्शे लयं नयेत् ॥३३/३३॥

ॐ ह्रूं हः फट् ह्रूं स्पर्शतन्मात्रं संहरामि नमः । ॐ ह्रूं हः फट् ह्रूं शब्दतन्मात्रं संहरामि नमः ॥३३/३४॥  
कण्ठनासामध्यगतं वृत्तं वै वायुमण्डलम् । द्विरुद्घातैर्धूमवर्णं ध्यायेच्छुद्धेन्दुलाञ्छितम् ॥३३/३५॥  
स्पर्शमात्रं शब्दमात्रैः संहरेद्ध्यानयोगतः । ॐ ह्रूं हः फट् ह्रूं शब्दतन्मात्रं संहरामि नमः ॥३३/३६॥  
एकोद्घातेन चाऽऽकाशं शुद्धस्फटिकसन्निभम् । नासापुटशिखान्तस्थमाकाशमुपसंहरेत् ॥३३/३७॥  
शोषणाद्यैर्देहशुद्धिं कुर्यादेवं क्रमात्ततः । शुष्कं कलेवरं ध्यायेत्पादाद्यञ्च शिखान्तकम् ॥३३/३८॥  
यं बीजेन वं बीजेन ज्वालामालासमायुतम् । देहं रमित्यनेनैव ब्रह्मरन्ध्राद्विनिर्गतम् ॥३३/३९॥  
बिन्दुं ध्यात्वा चामृतस्य तेन भस्मकलेवरम् । सम्प्लावयेल्लमित्यस्माद्देहं सम्पाद्य दिव्यकम् ॥३३/४०॥  
न्यासं कृत्वा करे देहे मानसं यागमाचरेत् । विष्णुं साङ्गं हृदि पद्मे मानसैः कुसुमादिभिः ॥३३/४१॥  
मूलमन्त्रेण देवेशं प्रार्चयेद्भुक्तिमुक्तिदम् । स्वागतं देवदेवेश सन्निधौ भव केशव ॥३३/४२॥  
गृहाण मानसीं पूजां यथार्थं परिभाविताम् । आधारशक्तिः कूर्मोऽथ पूज्योऽनन्तो मही ततः ॥३३/४३॥  
मध्येऽग्न्यादौ च धर्माद्या अधर्माद्याश्च मुख्यगाः । सत्त्वादिमध्ये पद्मञ्च मायाविद्याख्यतत्त्वके ॥३३/४४॥  
कालतत्त्वञ्च सूर्यादिमण्डलं पक्षिराजकः । मध्ये ततश्च वायव्यादीशान्ता गुरुपङ्क्तिकाः ॥३३/४५॥  
गणः सरस्वती पूज्या नारदो नलकूबरः । गुरुर्गुरोः पादुका च परो गुरुश्च पादुका ॥३३/४६॥  
पूर्वसिद्धाः परसिद्धाः केसरेषु च शक्तयः । लक्ष्मी सरस्वती प्रीतिः कीर्तिः शान्तिश्च कान्तिका ॥३३/४७॥  
पुष्टिस्तुष्टिर्महेन्द्राद्या मध्ये चाऽऽवाहितो हरिः । धृतिः श्रीरतिकान्त्याद्या मूलेन स्थापितोऽच्युतः ॥३३/४८॥  
ॐ अभिमुखो भवेति प्रार्थ्य प्रच्यां सन्निहितो भव । विन्यस्यार्घ्यादिकं दत्त्वा गन्धाद्यैर्मूलतो यजेत् ॥३३/४९॥  
ॐ भीषय भीषय हृच्छिरस्त्रासय वै नमः । मर्दय मर्दय शिखामग्न्यादौ क्रमतोऽस्त्रकम् ॥३३/५०॥  
रक्ष रक्ष प्रध्वंसय प्रध्वंसय कवचाय नमस्ततः । ह्रूं फट् अस्त्राय नमो मूलवीजेन चाङ्गकम् ॥३३/५१॥  
पूर्वदक्षाप्यसौम्येषु मूर्त्यावरणमर्चयेत् । वासुदेवः सङ्कर्षणः प्रद्युम्नश्चानिरुद्धकः ॥३३/५२॥  
अग्न्यादौ श्रीरतिधृतिकान्तयो मूर्तयो हरेः । शङ्खं चक्रं गदां पद्ममग्न्यादौ पूर्वकादिकम् ॥३३/५३॥  
शार्ङ्गञ्च मुसलं खड्गं वनमालाञ्च तद्बहिः । इन्द्राद्यांश्च तथाऽनन्तं नैरृत्यां वरुणं ततः ॥३३/५४॥  
ब्रह्मेन्द्रेशानयोर्मध्ये अस्त्रावरणकं बहिः । ऐरावतस्ततश्छागो महिषोऽथ [[94]](#footnote-95)वानरो भषः ॥३३/५५॥

मृगः शशोऽथ वृषभः कूर्मो हंसस्ततो बहिः । पृश्निगर्भः कुमुदाद्या द्वारपाला द्वयं द्वयम् ॥३३/५६॥  
पूर्वाद्युत्तरद्वारान्तं हरिं नत्वा बलिं बहिः । विष्णुपार्षदेभ्यो नमो बलिपीठे बलिं ददेत् ॥३३/५७॥  
विश्वाय विश्वक्सेनात्मने ईशानके यजेत् । देवस्य दक्षिणे हस्ते रक्षासूत्रञ्च बन्धयेत् ॥३३/५८॥  
संवत्सरकृतार्चायाः सम्पूर्णफलदायिने । पवित्रारोहणायेदं कौतुकं धारय ॐ नमः ॥३३/५९॥  
उपवासादिनियमं कुर्याद्वै देवसन्निधौ । उपवासेन नियतो देवं सन्तोषयाम्यहम् ॥३३/६०॥  
कामक्रोधादयः सर्वे मा मे तिष्ठन्तु सर्वथा । अद्यप्रभृति देवेश यावद्वैशेषिकं दिनम् ॥३३/६१॥  
यजमानो ह्यशक्तश्चेत्कुर्यान्नक्तादिकं व्रती । हुत्वा विसर्जयेत्स्तुत्वा श्रीकरं नित्यपूजनम् ॥३३/६२॥  
ॐ ह्रीं श्रीं श्रीधराय त्रैलोक्यमोहनाय नमः ॥३३/६३॥

**होमादिविधिः**   
अग्निरुवाच -  
विशेदनेन मन्त्रेण यागस्थानञ्च भूषयेत् । नमो ब्रह्मण्यदेवाय श्रीधरायाव्ययात्मने ॥३४/१॥

ऋग्यजुःसामरूपाय शब्ददेहाय विष्णवे । विलिख्य मण्डलं सायं यागद्रव्यादि चाऽऽहरेत् ॥३४/२॥   
प्रक्षालितकराङ्घ्रिः सन्विन्यस्यार्घ्यकरो नरः । अर्घ्याद्भिस्तु शिरः प्रोक्ष्य द्वारदेशादिकं यथा ॥३४/३॥   
आरभेद्द्वारयागञ्च तोरणेशान्प्रपूजयेत् । अश्वत्थोदुम्बरवटप्लक्षाः पूर्वादिगा नगाः ॥३४/४॥   
ऋगिन्द्रशोभनं प्राच्यां यजुर्यमसुभद्रकम् । सामापश्च सुधन्वाख्यं सोमाथर्वसुहोत्रकम् ॥३४/५॥   
तोरणान्ताः पताकाश्च कुमुदाद्या घटद्वयम् । द्वारि द्वारि स्वनाम्नाऽर्च्याः पूर्वे पूर्णश्च पुष्करः ॥३४/६॥   
आनन्दनन्दनौ दक्षो वीरसेनः सुषेणकः । सम्भवप्रभवौ सौम्ये द्वारपांश्चैव पूजयेत् ॥३४/७॥   
अस्त्रजप्तपुष्पक्षेपाद्विघ्नानुत्सार्य संविशेत्[[95]](#footnote-96) । भूतशुद्धिं विधायाथ विन्यस्य कृतमुद्रकः ॥३४/८॥   
फट्कारान्तं[[96]](#footnote-97) शिखां जप्त्वा सर्षपान्दिक्षु निक्षिपेत् । वासुदेवेन गोमूत्रं सङ्कर्षणेन गोमयम् ॥३४/९॥   
प्रद्युम्नेन पयस्तज्जाद्दधि नारायणाद्‌घृतम् । एकद्वित्र्यादिवाराणि[[97]](#footnote-98) घृताद्वै भागतोऽधिकम् ॥३४/१०॥   
घृतपात्रे तदेकत्र पञ्चगव्यमुदाहृतम् । मण्डपप्रोक्षणायैकं चापरं प्राशनाय च ॥३४/११॥   
आनीय[[98]](#footnote-99) दशकुम्भेषु इन्द्राद्याँल्लोकपान् यजेत् । पूज्याज्ञां श्रावयेत्तांश्च स्थातव्यं चाऽऽज्ञया हरेः ॥३४/१२॥   
यागद्रव्यादि[[99]](#footnote-100) संरक्ष्य विकिरान्विकिरेत्ततः । मूलाष्टशतसञ्जप्तान्कुशकूर्चान् हरेश्च तान् ॥३४/१३॥   
ऐशान्यां दिशि तत्रस्थं स्थाप्यं कुम्भञ्च वर्धनीम् । कुम्भे साङ्गं हरिं प्रार्च्य वर्धन्यामस्त्रमर्चयेत् ॥३४/१४॥   
प्रदक्षिणं यागगृहं वर्धन्याश्छिन्नधारया[[100]](#footnote-101) । सिञ्चन्नयेत्ततः कुम्भं पूजयेच्च स्थिरासने ॥३४/१५॥   
सपञ्चरत्नवस्त्राढ्ये कुम्भे गन्धादिभिर्हरिम् । वर्धन्यां हेमगर्भायां यजेदस्त्रञ्च वामतः ॥३४/१६॥   
तत्समीपे वास्तुलक्ष्मीभूविनायकमर्चयेत् । स्नपनं कल्पयेद्विष्णोः सङ्क्रान्त्यादौ तथैव च ॥३४/१७॥   
पूर्णकुम्भान्नवस्थाप्य नवकोणेषु निर्व्रणान् । पाद्यमर्घ्यं चाऽऽचमनं[[101]](#footnote-102) पञ्चगव्यञ्च निक्षिपेत् ॥३४/१८॥   
पूर्वादिकलशेऽग्न्यादौ पञ्चामृतजलादिकम् । दधि क्षीरं मधूष्णोदं पाद्यं स्याच्चतुरङ्गकम् ॥३४/१९॥   
पद्मश्यामाकदूर्वाश्च विष्णुपत्नी च पाद्यकम् । तथाऽष्टाङ्गार्घ्यमाख्यातं यवगन्धफलाक्षतम् ॥३४/२०॥   
कुशाः सिद्धार्थपुष्पाणि तिला द्रव्याणि चाऽऽहरेत् [[102]](#footnote-103)। लवङ्गकक्कोलयुतं दद्यादाचमनीयकम् ॥३४/२१॥   
स्नापयेन्मूलमन्त्रेण देवं पञ्चामृतैरपि । शुद्धोदं मध्यकुम्भेन देवमूर्ध्नि विनिक्षिपेत् ॥३४/२२॥   
कलशान्निःसृतं तोयं कूर्चाग्रं[[103]](#footnote-104) संस्पृशेन्नरः । शुद्धोदकेन पाद्यञ्च अर्घ्यमाचमनं ददेत् ॥३४/२३॥   
परिमृज्य पटेनाङ्गं सवस्त्रं मण्डलं नयेत् । तत्राभ्यर्च्याऽऽचरेद्धोमं कुण्डादौ प्राणसंयमी ॥३४/२४॥   
प्रक्षाल्य हस्तौ रेखाश्च तिस्रः पूर्वाग्रगामिनीः । दक्षिणादुत्तरान्ताश्च तिस्रश्चैवत्तराग्रगाः ॥३४/२५॥   
अर्घ्योदकेन सम्प्रोक्ष्य योनिमुद्रां प्रदर्शयेत् । ध्यात्वाऽऽत्मरूपं चाग्निन्तु योन्यां कुण्डे क्षिपेन्नरः ॥३४/२६॥   
पात्राण्यासादयेत् पश्चाद्दर्भस्रुक्स्रुवकादिभिः । बाहुमात्राः परिधय इध्मव्रश्चनमेव च ॥३४/२७॥   
प्रणीता प्रोक्षणीपात्रमाज्यस्थालीघृतादिकम् । प्रस्थद्वयं तण्डुलानां युग्मं युग्ममधोमुखम् ॥३४/२८॥   
प्रणीताप्रोक्षणीपात्रे न्यसेत् प्रागग्रगं कुशम् । अद्भिः पूर्य प्रणीतां तु ध्यात्वा देवं प्रपूज्य च ॥३४/२९॥   
प्रणीतां स्थापयेदग्रे द्रव्याणाञ्चैव मध्यतः । प्रोक्षणीमद्भिः सम्पूर्य प्रार्च्य दक्षे तु विन्यसेत् ॥३४/३०॥   
चरुञ्च श्रपयेदग्नौ ब्रह्माणं दक्षिणे न्यसेत् । कुशानास्तीर्य पूर्वादौ परिधीन् स्थापयेत्ततः ॥३४/३१॥   
वैष्णवीकरणं कुर्याद्गर्भाधानादिना ततः । गर्भाधानं पुंसवनं सीमन्तोन्नयनं जनिः ॥३४/३२॥   
नामादिसमावर्तनान्तं जुहुयादष्ट चाऽऽहुतीः । पूर्णाहुतीः प्रतिकर्म स्रुचा स्रुवसुयुक्तया ॥३४/३३॥   
कुण्डमध्ये ऋतुमतीं लक्ष्मीं सञ्चिन्त्य होमयेत् । कुण्डलक्ष्मीः समाख्याता प्रकृतिस्त्रिगुणात्मिका ॥३४/३४॥   
सा योनिः सर्वभूतानां विद्यामन्त्रगणस्य च । विमुक्तेः कारणं वह्निः परमात्मा च [[104]](#footnote-105)मुक्तिदः ॥३४/३५॥   
प्राच्यां शिरः समाख्यातं बाहू कोणे व्यवस्थितौ । ईशानाग्नेयकोणे तु जङ्घे वायव्यनैरृते ॥३४/३६॥   
उदरं कुण्डमित्युक्तं योनिर्योनिर्विधीयते । गुणत्रयं मेखलाः स्युर्ध्यात्वैवं समिधो दश ॥३४/३७॥   
पञ्चाधिकास्तु जुहुयात्प्रणवान्मुष्टिमुद्रया[[105]](#footnote-106) । पुनराघारौ जुहुयाद्वाय्वग्न्यन्तं ततः श्रयेत् ॥३४/३८॥   
ईशान्तं मूलमन्त्रेण आज्यभागौ तु होमयेत् । उत्तरे द्वादशान्तेन दक्षिणे तेन मध्यतः ॥३४/३९॥   
व्याहृत्या पद्ममध्यस्थं ध्यायेद्वह्निन्तु संस्कृतम् । वैष्णवं सप्तजिह्वं च सूर्यकोटिसमप्रभम् ॥३४/४०॥   
[[106]](#footnote-107)चन्द्रवक्त्रञ्च [[107]](#footnote-108)सूर्याक्षं जुहुयाच्छतमष्ट च । तदर्द्धञ्चाष्ट मूलेन अङ्गानाञ्च दशांशतः ॥३४/४१॥

**पवित्राधिवासनादिविधिः**   
अग्निरुवाच -  
सम्पाताहुतिनासिच्य पवित्राण्यधिवासयेत् । नृसिंहमन्त्रजप्तानि गुप्तान्यस्त्रेण तानि तु ॥३५/१॥  
वस्त्रसंवेष्टितान्येव पात्रस्थान्यभिमन्त्रयेत् । बिल्वाद्यद्भिः प्रोक्षितानि मन्त्रेण चैकधा द्विधा ॥३५/२॥   
कुम्भपात्रे तु संस्थाप्य रक्षां विज्ञाप्य देशिकः । दन्तकाष्ठं चाऽऽमलकं पूर्वे सङ्कर्षणेन तु ॥३५/३॥   
प्रद्युम्नेन भस्म तिलान्दक्षे गोमयमृत्तिकाम् । वारुणे चानिरुद्धेन सौम्ये नारायणेन च ॥३५/४॥   
दर्भोदकञ्चाथ हृदा अग्नौ कुङ्कुमरोचनम्। ऐशान्यां शिरसा धूपं शिखया नैरृतेऽप्यथ ॥३५/५॥   
मूलपुष्पाणि दिव्यानि कवचेनाथ वायवे । [[108]](#footnote-109)चन्दनाम्ब्वक्षतदधिदूर्वाश्च पुटिकास्थिताः ॥३५/६॥   
गृहं त्रिसूत्रेणाऽऽवेष्ट्य पुनः सिद्धार्थकान् क्षिपेत् । दद्यात्पूजाक्रमेणाथ स्वैः स्वैर्गन्धपवित्रकम् ॥३५/७॥   
मन्त्रैर्वै द्वारपादिभ्यो विष्णुं कुम्भे त्वनेन च । विष्णुतेजोद्भवं रम्यं सर्वपातकनाशनम् ॥३५/८॥   
सर्वकामप्रदं देवं तवाङ्गे धारयाम्यहं । सम्पूज्य धूपदीपाद्यैर्व्रजेद्द्वारसमीपतः ॥३५/९॥   
गन्धपुष्पाक्षतोपेतं पवित्रं चाऽऽत्मनोर्पयेत् । पवित्रं वैष्णवं तेजो महापातकनाशनम् ॥३५/१०॥   
धर्मकामार्थसिद्ध्यर्थं स्वकेऽङ्गे धारयाम्यहम् । आसने परिवारादौ गुरौ दद्यात् पवित्रकम् ॥३५/११॥   
गन्धादिभिः समभ्यर्च्य गन्धपुष्पाक्षतादिमत्[[109]](#footnote-110) । विष्णुतेजोद्भवेत्यादिमूलेन हरयेऽर्पयेत् ॥३५/१२॥   
वह्निस्थाय ततो दत्त्वा देवं सम्प्रार्थयेत्ततः । क्षीरोदधिमहानागशय्यावस्थितविग्रह ॥३५/१३॥   
प्रातस्त्वां पूजयिष्यामि सन्निधौ भव केशव । इन्द्रादिभस्ततो दत्त्वा विष्णुपार्षदके बलिम् ॥३५/१४॥   
ततो देवाग्रतः कुम्भं वासोयुगसमन्वितम् । रोचनाचन्द्रकाश्मीरगन्धाद्युदकसंयुतम् ॥३५/१५॥   
गन्धपुष्पादिनाऽऽभूष्य मूलमन्त्रेण पूजयेत् । मण्डपाद्बहिरागत्य विलिप्ते मण्डलत्रये ॥३५/१६॥   
पञ्चगव्यं चरुं दन्तकाष्ठञ्चैव क्रमाद्भवेत्[[110]](#footnote-111) । पुराणश्रवणं स्तोत्रं पठन् जागरणं निशि ॥३५/१७॥   
परप्रेषकबालानां स्त्रीणां भोगभुजां तथा । सद्योऽधिवासनं कुर्याद्विना गन्धपवित्रकम् ॥३५/१८॥

**विष्णुपवित्रारोपणविधानम्**  
अग्निरुवाच -

प्रातःस्नानादिकं कृत्वा द्वारपालान्प्रपूज्य च । प्रविश्य गुप्ते देशे च समाकृष्याथ धारयेत् ॥३६/१॥  
पूर्वाधिवासितं द्रव्यं वस्त्राभरणगन्धकम् । निरस्य सर्वं निर्माल्यं देवं संस्नाप्य पूजयेत् ॥३६/२॥   
पञ्चामृतैः कषायैश्च शुद्धगन्धोदकैस्ततः । पूर्वाधिवासितं दद्याद्वस्त्रं गन्धं च पुष्पकम् ॥३६/३॥   
अग्नौ हुत्वा नित्यवच्च देवं सम्प्रार्थयेन्नमेत् । समर्प्य कर्म देवाय पूजां नैमित्तिकीं चरेत् ॥३६/४॥   
द्वारपालविष्णुकुम्भवर्धनीः प्रार्थयेद्धरिम् । अतो देवेति मन्त्रेण मूलमन्त्रेण कुम्भके ॥३६/५॥   
कृष्ण कृष्ण [[111]](#footnote-112)नमस्तुभ्यं गृह्णीष्वेदं पवित्रकम् । पवित्रीकरणार्थाय वर्षपूजाफलप्रदम् ॥३६/६॥   
पवित्रकं कुरुष्वाद्य यन्मया दुष्कृतं कृतम् । शुद्धो भवाम्यहं देव त्वत्प्रसादात्सुरेश्वर ॥३६/७॥   
पवित्रञ्च हृदाद्यैस्तु आत्मानमभिषिच्य च । विष्णुकुम्भञ्च सम्प्रोक्ष्य व्रजेद्देवसमीपतः ॥३६/८॥   
पवित्रमात्मने दद्याद्रक्षाबन्धं विसृज्य च । गृहाण ब्रह्मसूत्रञ्च यन्मया कल्पितं प्रभो ॥३६/९॥   
कर्मणां पूरणार्थाय यथा दोषो न मे भवेत् । द्वारपालासनगुरुमुख्याणाञ्च पवित्रकम् ॥३६/१०॥   
कनिष्ठादि च देवाय वनमालाञ्च मूलतः । हृदादिविष्वक्सेनान्ते पवित्राणि समर्पयेत् ॥३६/११॥   
वह्नौ हुत्वा वह्निगेभ्यो विश्वादिभ्यः पवित्रकम् । प्रार्च्य[[112]](#footnote-113) पूर्णाहुतिं दद्यात्प्रायश्चित्ताय मूलतः ॥३६/१२॥   
अष्टोत्तरशतं वाऽपि पञ्चोपनिषदैस्ततः । मणिविद्रुममालाभिर्मन्दारकुसुमादिभिः ॥३६/१३॥   
इयं सांवत्सरी पूजा तवास्तु गरुडध्वज । वनमाला यथा देव कौस्तुभं सततं हृदि ॥३६/१४॥   
तद्वत्पवित्रतन्तूंश्च पूजां च हृदये वह । कामतोऽकामतो वाऽपि यत्कृतं नियमार्चने ॥३६/१५॥   
विधिना विघ्नलोपेन परिपूर्णं तदस्तु मे । प्रार्थ्य नत्वा क्षमाप्याथ पवित्रं मस्तकेऽर्पयेत् ॥३६/१६॥   
दत्त्वा बलिं दक्षिणाभिर्वैष्णवं तोषयेद्गुरुम् । विप्रान्भोजनवस्त्राद्यैर्दिवसं पक्षमेव वा ॥३६/१७॥   
पवित्रं स्नानकाले वा अवतार्य [[113]](#footnote-114)समर्पयेत् । अनिवारितमन्नाद्यं दद्याद्भुङ्क्तेऽथ च स्वयम् ॥३६/१८॥   
विसर्जनेऽह्नि सम्पूज्य पवित्राणि विसर्जयेत् । सांवत्सरीमिमां पूजां सम्पाद्य विधिवन्मम ॥३६/१९॥   
व्रज पवित्रकेदानीं विष्णुलोकं विसर्जितः । मध्ये सोमेशयोः प्रार्च्य विष्वक्सेनं हि तस्य च ॥३६/२०॥   
पवित्राणि समभ्यर्च्य ब्राह्मणाय समर्पयेत् । यावन्तस्तन्तवस्तस्मिन्पवित्रे परिकल्पिताः ॥३६/२१॥   
तावद्युगसहस्राणि विष्णुलोके महीयते । कुलानां शतमुद्धृत्य दश पूर्वान्दशापरान् ।

विष्णुलोके तु संस्थाप्य स्वयं मुक्तिमवाप्नुयात् ॥३६/२२॥

**सर्वदेवपवित्रारोहणविधिः**   
अग्निरुवाच -  
सङ्क्षेपात्सर्वदेवानां पवित्रारोहणं शृणु । पवित्रं [[114]](#footnote-115)सर्वलक्ष्म स्यात्स्वरसानलगं त्वपि ॥३७/१॥   
जगद्योने समागच्छ परिवारगणैः सह । निमन्त्रयाम्यहं प्रातर्दद्यां तुभ्यं पवित्रकम् ॥३७/२॥  
जगत्सृजे नमस्तुभ्यं गृह्णीष्वेदं पवित्रकम् । पवित्रीकरणार्थाय वर्षपूजाफलप्रदम् ॥३७/३॥   
शिव देव नमस्तुभ्यं गृह्णीष्वेदं पवित्रकम् । मणिविद्रुममालाभिर्मन्दारकुसुमादिभिः ॥३७/४॥   
इयं सांवत्सरी पूजा तवास्तु वेदवित्पते । सांवत्सरीमिमां पूजां सम्पाद्य विधिवन्मम ॥३७/५॥   
व्रज पवित्रकेदानीं स्वर्गलोकं विसर्जितः । सूर्य देव नमस्तुभ्यं गृह्णीष्वेदं पवित्रकम् ॥३७/६॥   
पवित्रीकरणार्थाय वर्षपूजाफलप्रदम् । शिव देव नमस्तुभ्यं गृह्णीष्वेदं पवित्रकम् ॥३७/७॥   
पवित्रीकरणार्थाय वर्षपूजाफलप्रदम् । गणेश्वर नमस्तुभ्यं गृह्णीष्वेदं पवित्रकम् ॥३७/८॥   
पवित्रीकरणार्थाय वर्षपूजाफलप्रदम् । शक्तिदेवि नमस्तुभ्यं गृह्णीष्वेदं पवित्रकम् ॥३७/९॥   
पवित्रीकरणार्थाय वर्षपूजाफलप्रदम् । नारायणमयं सूत्रमनिरुद्धमयं वरम् ॥३७/१०॥   
धनधान्यायुरारोग्यप्रदं[[115]](#footnote-116) सम्प्रददामि ते । कामदेवमयं सूत्रं [[116]](#footnote-117)सङ्कर्षणमयं वरम् ॥३७/११॥   
विद्यासन्ततिसौभाग्यप्रदं सम्प्रददामि ते । वासुदेवमयं सूत्रं धर्मकामार्थमोक्षदम् ॥३७/१२॥   
संसारसागरोत्तारकारणं प्रददामि ते । विश्वरूपमयं सूत्रं सर्वदं पापनाशनम् ॥३७/१३॥

अतीतानागतकुलसमुद्धारं ददामि ते । कनिष्ठादीनि चत्वारि मनुभिस्तु क्रमाद्ददे ॥३७/१४॥

**अर्घ्यदानविधानम्**  
पूर्वमासिन्महद्भूतं सर्वभूतभयङ्करम् । तद्देवैर्न्निहितं भूमौ स वास्तुपुरुषः स्मृतः ॥४०/१॥  
चतुःषष्टिपदे क्षेत्रे ईशं कोणार्धसंस्थितम् । घृताक्षतैस्तर्पयेत्तं पर्जन्यं पदगतं ततः ॥४०/२॥   
उत्पलादिभिर्जयन्तञ्च द्विपदस्थं पताकया । महेन्द्रं चैककोष्ठस्थं [[117]](#footnote-118)सर्वरक्तैः पदे रविम् ॥४०/३॥   
वितानेनार्द्धपदगं सत्यं पादे भृशं घृतैः । व्योमशाकुनमांसेन कोणार्धपदसंस्थितम् ॥४०/४॥   
स्रुचा चार्द्धपदे वह्निं पूषणं लाजयैकतः । स्वर्णेन वितथं [[118]](#footnote-119)द्विष्ठं मन्थनेन गृहाक्षतम् ॥४०/५॥   
मांसौदनेन धर्मेशमेकैकस्मिन् स्थितं द्वयम्[[119]](#footnote-120) । गन्धर्वं द्विपदं गन्धैर्भृशं शाकुनजिह्वया ॥४०/६॥   
एकस्थमूर्धसंस्थञ्च [[120]](#footnote-121)मृगं नीलपटैस्तथा । पितॄन् कृशरयाऽर्धस्थं दन्तकाष्ठैः पदस्थितम् ॥४०/७॥

दौवारिकं द्विसंस्थञ्च सुग्रीवं यावकेन तु । पुष्पदन्तं कुशस्तम्बैः पद्मैर्वरुणमेकतः ॥४०/८॥   
असुरं सुरया [[121]](#footnote-122)द्विष्ठं पदे शेषं घृताम्भसा । यवैः पापं पदार्धस्थं रोगमध्ये च मण्डकैः ॥४०/९॥   
नागपुष्पैः पदे नागं मुख्यं भक्ष्यैर्द्विसंस्थितम् । मुद्गौदनेन भल्लाटं पदे सोमं पदे तथा ॥४०/१०॥   
मधुना पायसेनाथ शालूकेन [[122]](#footnote-123)ऋषिं द्वये । पदेऽदितिं लोपिकाभिरर्धे दितिमथापरम् ॥४०/११॥   
पूरिकाभिस्ततश्चापमीशाधः पयसा पदे । ततोऽधश्चापवत्सन्तु दध्ना चैकपदे स्थितम् ॥४०/१२॥   
लड्डुकैश्च मरीचिन्तु पूर्वकोष्ठचतुष्टये । सवित्रे रक्तपुष्पाणि ब्रह्माधःकोणकोष्ठके ॥४०/१३॥   
तदधःकोष्ठके दद्यात्सवित्रे च कुशोदकम् । विवस्वतेऽरुणं दद्याच्चन्दनं चतुरङ्घ्रिषु ॥४०/१४॥   
रक्षोधःकोणकोष्ठे तु इन्द्रायार्घ्यं निशान्वितम् । इन्द्रं जयाय तस्याऽऽधो घृतार्धं कोणकोष्ठके ॥४०/१५॥   
चतुष्पदे तु दातव्यमिन्द्राय गुडपायसम् । वाय्वधःकोणदेशे तु रुद्राय पक्वमांसकम् ॥४०/१६॥   
तदधःकोणकोष्ठे तु यक्षायार्धफलं तथा । महीधराय मांसान्नं माषञ्च चतुरङ्घ्रिषु ॥४०/१७॥   
मध्ये चतुष्पदे स्थाप्या ब्रह्मणे तिलतण्डुलाः । चरकीं माषसर्पिभ्यां स्कन्दं कृशरया स्रजा ॥४०/१८॥   
रक्तपत्रैर्विदारीञ्च कन्दर्पञ्च पलोदनैः । पूतनां पलपित्ताभ्यां मांसासृग्भ्याञ्च जम्भकम् ॥४०/१९॥

पित्तासृगस्थिभिः पापं पिलिपित्सं[[123]](#footnote-124) स्रजाऽसृजा । ईशाद्यान्रक्तमांसेन अभावादक्षतैर्यजेत् ॥४०/२०॥   
रक्षोमातृगणेभ्यश्च पिशाचादिभ्य एव च । पितृभ्यः क्षेत्रपालेभ्यो बलीन् दद्यात्प्रकामतः ॥४०/२१॥   
अहुत्वैतानसन्तर्प्य प्रासादादीन्न कारयेत् । ब्रह्मस्थाने हरिं लक्ष्मीं गणं पश्चात् समर्चयेत् ॥४०/२२॥   
[[124]](#footnote-125)महीश्वरं वास्तुमयं वर्धन्या सहितं घटम् । ब्रह्माणं मध्यतः कुम्भे ब्रह्मादींश्च दिगीश्वरान् ॥४०/२३॥   
दद्यात्पूर्णाहुतिं पश्चात्स्वस्ति वाच्य प्रणम्य च । प्रगृह्य कर्करीं सम्यक् मण्डलन्तु प्रदक्षिणम् ॥४०/२४॥   
सूत्रमार्गेण हे ब्रह्मंस्तोयधाराञ्च भ्रामयेत् । पूर्ववत्तेन मार्गेण सप्त बीजानि वापयेत् ॥४०/२५॥   
प्रारम्भं तेन मार्गेण तस्य खातस्य कारयेत् । ततो गर्तं खनेन्मध्ये हस्तमात्रं प्रमाणतः ॥४०/२६॥   
चतुरङ्गुलकं चाधश्चोपलिप्यार्चयेत्ततः । ध्यात्वा चतुर्भुजं विष्णुमर्घ्यं दद्यात्तु कुम्भतः ॥४०/२७॥   
कर्कर्या पूरयेच्छ्वभ्रं शुक्लपुष्पाणि च न्यसेत् । दक्षिणावर्तकं श्रेष्ठं वीजैर्मृद्द्भिश्च पूरयेत् ॥४०/२८॥   
अर्घ्यदानं विनिष्पाद्य गोवस्त्रादीन्ददेद्गुरौ । कालज्ञाय स्थपतये वैष्णवादिभ्य अर्चयेत्[[125]](#footnote-126) ॥४०/२९॥   
ततस्तु खानयेद्यत्नाज्जलान्तं यावदेव तु । पुरुषाधःस्थितं शल्यं न गृहे दोषदं भवेत् ॥४०/३०॥

अस्थिशल्ये भिद्यते वै भित्तिर्वै गृहिणोऽसुखम् । यन्नामशब्दं शृणुयात्तत्र शल्यं तदुद्भवम् ॥४०/३१॥

**शिलाविन्यासविधानम्**  
भगवानुवाच -  
पादप्रतिष्ठां वक्ष्यामि शिलाविन्यासलक्षणाम् । अग्रतो मण्डपः कार्यः कुण्डानान्तु चतुष्टयम् ॥४१/१॥   
कुम्भन्यासेष्टकान्यासो द्वारस्तम्भोच्छ्रयं शुभम् । पादोनं पूरयेत्खातं तत्र वास्तुं यजेत्समे ॥४१/२॥   
इष्टकाश्च सुपक्वाः स्युर्द्वादशाङ्गुलसम्मिताः । सविस्तारत्रिभागेण वैपुल्येन समन्विताः ॥४१/३॥   
करप्रमाणा श्रेष्ठा स्याच्छिलाऽप्यथ[[126]](#footnote-127) शिलामये । नव कुम्भांस्ताम्रमयान् स्थापयेदिष्टकाघटान् ॥४१/४॥   
अद्भिः पञ्चकषायेण सर्वौषधिजलेन च । गन्धतोयेन च तथा कुम्भैस्तोयसुपूरितैः ॥४१/५॥   
हिरण्यव्रीहिसंयुक्तैर्गन्धचन्दनचर्चितैः । आपो हि ष्ठेतितिसृभिः शं नो देवीति चाप्यथ ॥४१/६॥   
तरत्समन्दीरिति च पावमानीभिरेव च । उदुत्तमं वरुणमिति कयानश्च तथैव च ॥४१/७॥

वरुणस्येति मन्त्रेण हंसः शुचिषदित्यपि । श्रीसूक्तेन तथा शिलाः संस्थाप्य संघटाः[[127]](#footnote-128) ॥४१/८॥   
शय्यायां मण्डपे प्राच्यां मण्डले हरिमर्चयेत् । जुहुयाज्जनयित्वाऽग्निं समिधो द्वादशीस्ततः[[128]](#footnote-129) ॥४१/९॥   
आघारावाज्यभागौ तु प्रणवेनैव कारयेत् । अष्टाऽऽहुतीस्तथाऽष्टान्तैराज्यं[[129]](#footnote-130) व्याहृतिभिः क्रमात् ॥४१/१०॥   
[[130]](#footnote-131)लोकेशानामग्नये वै सोमायवग्रहेषु[[131]](#footnote-132) च । पुरुषोत्तमायेति च व्याहृतीर्जुहुयात्ततः ॥४१/११॥   
प्रायश्चित्तं ततः पूर्णां मूर्तिं मांसं घृतं तिलान् । वेदाद्यैर्द्वादशान्तेन[[132]](#footnote-133) कुम्भेषु च पृथक् पृथक् ॥४१/१२॥   
प्राङ्मुखस्तु गुरुः कुर्यादष्टदिक्षु विलिप्य च । मध्ये चैकां शिलां कुम्भं न्यसेदेतान् सुरान् क्रमात् ॥४१/१३॥   
पद्मं चैव महापद्मं मकरं कच्छपं तथा । कुमुदञ्च तथाऽऽनन्दं पद्मं शङ्खञ्च पद्मिनीम् ॥४१/१४॥   
कुम्भान्न चालयेत्तेषु न्यसेदष्टेष्टकाः क्रमात् । ईशानान्ताश्च पूर्वादाविष्टकाः प्रथमं न्यसेत् ॥४१/१५॥   
शक्तयो विमलाद्यास्तु इष्टकानान्तु देवताः । न्यसनीया यथा योगं मध्ये न्यस्या त्वनुग्रहा ॥४१/१६॥   
अव्यङ्गे चाक्षते पूर्णं मुनेरङ्गिरसः सुते । इष्टके त्वं प्रयच्छेष्टं प्रतिष्ठां कारयाम्यहम् ॥४१/१७॥   
मन्त्रेणानेन विन्यस्य इष्टका देशिकोत्तमः । गर्भाधानं ततः कुर्यान्मध्यस्थाने समाहितः ॥४१/१८॥   
कुम्भोपरिष्टाद्देवेशं पद्मिनीं न्यस्य देवताम् । मृत्तिकाश्चैव पुष्पाणि धातवो रत्नमेव च ॥४१/१९॥   
[[133]](#footnote-134)लौहानि दिक्पतेरस्त्रं यजेद्वै गर्भभाजने । द्वादशाङ्गुलविस्तारे चतुरङ्गुलकोच्छ्रये ॥४१/२०॥   
पद्माकारे ताम्रमये भाजने पृथिवीं यजेत् । एकान्ते सर्वभूतेशे पर्वतासनमण्डिते ॥४१/२१॥   
समुद्रपरिवारे त्वं देवि गर्भं समाश्रय । नन्दे नन्दय वासिष्ठे वसुभिः प्रजया सह ॥४१/२२॥   
जये भार्गवदायादे प्रजानां विजयावहे । पूर्णेऽङ्गिरसदायादे पूर्णकामं कुरुष्व माम् ॥४१/२३॥   
भद्रे काश्यपदायादे कुरु भद्रां मतिं मम । सर्वबीजसमायुक्ते सर्वरत्नौषधीवृते ॥४१/२४॥   
जये सुरुचिरे नन्दे वासिष्ठे रम्यतामिह । प्रजापतिसुते देवि चतुरस्रे महीयसि ॥४१/२५॥   
सुभगे सुप्रभे भद्रे गृहे काश्यपि रम्यताम् । पूजिते परमाश्चर्ये[[134]](#footnote-135) गन्धमाल्यैरलङ्कृते ॥४१/२६॥   
भवभूतिकरी देवि गृहे भार्गवि रम्यताम् । देशस्वामिपुरस्वामिगृहस्वामिपरिग्रहे ॥४१/२७॥   
मनुष्यादिकतुष्ट्यर्थं पशुवृद्धिकरी भव । एवमुक्त्वा ततः खातं गोमूत्रेण तु सेचयेत् ॥४१/२८॥   
कृत्वा निधापयेद्गर्भं गर्भाधानं भवेन्निशि । गोवस्त्रादि प्रदद्याच्च गुरवेऽन्येषु भोजनम् ॥४१/२९॥

गर्भं न्यस्येष्टका न्यस्य ततो गर्भं प्रपूरयेत् । पीठबन्धमतः [[135]](#footnote-136)कुर्यान्मितप्रासादमानतः ॥४१/३०॥   
पीठोत्तमं चोच्छ्रयेण प्रासादस्यार्धविस्तरात् । पादहीनं मध्यमं स्यात्कनिष्ठं चोत्तमार्धतः ॥४१/३१॥   
पीठबन्धोपरिष्ठात्तु वास्तुयागं[[136]](#footnote-137) पुनर्यजेत् । पादप्रतिष्ठाकारी तु निष्पापो दिवि मोदते ॥४१/३२॥   
देवागारं करोमीति मनसा यस्तु चिन्तयेत् । तस्य कायगतं पापं तदह्ना हि प्रणश्यति ॥४१/३३॥   
कृते तु किं पुनस्तस्य प्रासादे विधिनैव तु । अष्टेष्टकसमायुक्तं यः कुर्याद्देवतालयम् ॥४१/३४॥   
न तस्य फलसम्पत्तिर्वक्तुं शक्येत केनचित् । अनेनैवानुमेयं हि फलं प्रासादविस्तरात् ॥४१/३५॥  
ग्राममध्ये च [[137]](#footnote-138)पूर्वे च प्रत्यग्द्वारं प्रकल्पयेत् । विदिशासु च सर्वासु ग्रामे प्रत्यङ्मुखो भवेत् ।

क्षिणे चोत्तरे चैव पश्चिमे प्राङ्मुखो भवेत् ॥४१/३६॥

**प्रासाददेवतास्थापनभूतशान्त्यादिकथनम्**

भगवानुवाच -  
प्रासादे देवताः स्थाप्या वक्ष्ये ब्रह्मन् शृणुष्व मे । पञ्चायतनमध्ये तु वासुदेवं निवेशयेत् ॥४३/१॥   
वामनं नृहरिञ्चाश्वशीर्षं तद्वञ्च शूकरम् । आग्नेये नैरृते चैव वायव्ये चेशगोचरे ॥४३/२॥   
अथ नारायणं मध्ये आग्नेय्यामम्बिकां न्यसेत् । नैरृत्यां भास्करं वायौ ब्रह्माणं लिङ्गमीशके ॥४३/३॥   
अथवा रुद्ररूपन्तु अथवा नवधामसु । वासुदेवं न्यसेन्मध्ये पूर्वादौ [[138]](#footnote-139)वामवामकान् ॥४३/४॥   
इन्द्रादीन् लोकपालांश्च अथवा नवधामसु । पञ्चायतनकं कुर्यान्मध्ये तु पुरुषोत्तमम् ॥४३/५॥   
लक्ष्मीवैश्रवणौ पूर्वं दक्षे मातृगणं न्यसेत् । स्कन्दं गणेशमीशानं सूर्य्यादीन्पश्चिमे ग्रहान् ॥४३/६॥   
उत्तरे दश मत्स्यादीनाग्नेय्यां चण्डिकां तथा । नैरृत्यामम्बिकां स्थाप्य वायव्ये तु सरस्वतीम् ॥४३/७॥   
पद्मामैशे वासुदेवं मध्ये नारायणञ्च वा । त्रयोदशालये मध्ये विश्वरूपं न्यसेद्धरिम् ॥४३/८॥   
पूर्वादौ केशवादीन्वा अन्यधामस्वयं हरिः । मृन्मयी दारुघटिता लोहजा रत्नजा तथा ॥४३/९॥   
शैलजा गन्धजा चैव [[139]](#footnote-140)कौसुमी सप्तधा स्मृता । कौसुमी गन्धजा चैव मृन्मयी प्रतिमा तथा ॥४३/१०॥   
तत्कालपूजिताश्चैताः सर्वकामफलप्रदाः । अथ शैलमयीं वक्ष्ये शिला यत्र च गृह्यते ॥४३/११॥   
पर्वतानामभावे च गृह्णीयाद्भूगतां शिलाम् । पाण्डुरा ह्यरुणा पीता कृष्णा शस्ता तु वर्णिनाम् ॥४३/१२॥   
न यदा लभ्यते सम्यग्वर्णिनां वर्णतः शिला । वर्णाद्यापादनं तत्र जुहुयात्सिंहविद्यया ॥४३/१३॥   
शिलायां शुक्लरेखाऽग्र्या कृष्णाऽग्र्या सिंहहोमतः । कांस्यघण्टानिनादा स्यात्पुंलिङ्गा विस्फुलिङ्गिका ॥४३/१४॥ तन्मन्दलक्षणा स्त्री स्याद्रूपाभावान्नपुंसका । दृश्यते मण्डलं यस्यां सगर्भां तां विवर्जयेत् ॥४३/१५॥   
प्रतिमार्थं धनं दत्त्वा वन'यागं समाचरेत् । तत्र खात्वोपलिप्याथ मण्डपे तु हरिं यजेत् ॥४३/१६॥   
बलिं दत्त्वा कर्मशस्त्रं टङ्कादिकमथार्चयेत् । हुत्वाऽथ शालितोयेन अस्त्रेण प्रोक्षयेच्छिलाम् ॥४३/१७॥   
रक्षां कृत्वा नृसिंहेन मूलमन्त्रेण पूजयेत् । हुत्वा पूर्णाहुतिं दद्यात्ततो भूतबलिं गुरुः ॥४३/१८॥

अत्र ये संस्थिताः सत्त्वा यातुधानाश्च गुह्यकाः । सिद्धादयो वा ये चान्ये तान्सम्पूज्य क्षमापयेत् ॥१९। विष्णुबिम्बार्थमस्माकं यात्रैषा केशवाज्ञया । विष्ण्वर्थं यद्भवेत् कार्यं युष्माकमपि तद्भवेत् ॥२०।

अनेन बलिदानेन प्रीता भवत सर्वथा । क्षेमेण गच्छतान्यत्र मुक्त्वा स्थानमिदं त्वरात् ॥४३/२१॥   
एवं प्रबोधिता मुक्त्वा यान्ति तृप्ता यथासुखम् । शिल्पिभिश्च चरुं प्राश्य स्वप्नमन्त्रं जपेन्निशि ॥४३/२२॥   
ॐ नमः सकललोकाय विष्णवे प्रभविष्णवे । विश्वाय विश्वरूपाय स्वप्नाधिपतये नमः ॥४३/२३॥

आचक्ष्व देव देवेश [[140]](#footnote-141)प्रसुप्तोऽस्मि तवान्तिकम् । स्वप्ने सर्वाणि कार्याणि हृदिस्थानि तु यानि मे ॥४३/२४॥   
ॐ ॐ ह्रूं फट् विष्णवे स्वाहा ।  
शुभे स्वप्ने शुभं सर्वं ह्यशुभे सिंहहोमतः । प्रातरर्घ्यं शिलायां तु दत्वाऽस्त्रेणास्त्रकं यजेत् ॥४३/२५॥  
कुद्दालटङ्कशस्त्राद्यं मध्वाज्याक्तमुखञ्चरेत् । आत्मानं चिन्तयेद्विष्णुं शिल्पिनं विश्वकर्मकम् ॥४३/२६॥   
शस्त्रं विष्ण्वात्मकं दद्यान्मुखपृष्ठादि दर्शयेत् । जितेन्द्रियष्टङ्कहस्तः शिल्पी तु चतुरस्रकाम् ॥४३/२७॥

शिलां कृत्वा पिण्डिकार्थं किञ्चिन्न्यूनान्तु कल्पयेत् । रथे स्थाप्य समानीय सवस्त्रां कारुवेश्मनि ।

पूजयित्वाऽथ घटयेत्प्रतिमां स तु कर्मकृत् ॥४३/२८॥

**शालग्रामादिपूजाकथनम्**  
हयग्रीव उवाच -  
शालग्रामादिचक्राङ्कपूजाः सिद्ध्यै वदामि ते । त्रिविधा स्याद्धरेः पूजा काम्याऽकाम्योभयात्मिका ॥४७/१॥  
मीनादीनान्तु पञ्चानां काम्यार्था[[141]](#footnote-142) वोभयात्मिका । वराहस्य नृसिंहस्य वामनस्य च मुक्तये ॥४७/२॥   
चक्रादीनां त्रयाणान्तु शालग्रामार्चनं शृणु । उत्तमा [[142]](#footnote-143)निष्फला पूजा कनिष्ठा सफलार्चना ॥४७/३॥   
मध्यमा मूर्तिपूजा स्याच्चक्राब्जे चतुरस्रके । प्रणवं हृदि विन्यस्य षडङ्गं करदेहयोः ॥४७/४॥   
कृतमुद्रात्रयश्चक्राद्बहिः पूर्वे गुरुं यजेत् । आप्ये गणं वायवे च धातारं नैरृते यजेत् ॥४७/५॥   
विधातारञ्च कर्तारं हर्तारं दक्षसौम्ययोः । विष्वक्सेनं यजेदीशे आग्नेये क्षेत्रपालकम् ॥४७/६॥   
ऋगादिवेदान्प्रागादौ आधारानन्तकं भुवम् । पीठं पद्मं चार्कचन्द्रवह्न्याख्यं[[143]](#footnote-144) मण्डलत्रयम् ॥४७/७॥   
आसनं [[144]](#footnote-145)द्वादशार्णेन तत्र स्थाप्य शिलां यजेत् । व्यस्तेन च समस्तेन स्वबीजेन यजेत्क्रमात् ॥४७/८॥   
पूर्वादावथ वेदाद्यैर्गायत्रीभ्यां जितादिना । प्रणवेनार्चयेत्पञ्चान्मुद्रास्तिस्रः प्रदर्शयेत् ॥४७/९॥   
विष्वक्सेनस्य चक्रस्य क्षेत्रपालस्य दर्शयेत् । शालग्रामस्य प्रथमा पूजाऽथो निष्फलोच्यते ॥४७/१०॥   
पूर्ववत्षोडशारञ्च सपद्मं मण्डलं लिखेत् । शङ्खचक्रगदाखड्गैर्गुर्वाद्यं पूर्ववद्यजेत् ॥४७/११॥   
पूर्वे सौम्ये धनुर्वाणान्वेदाद्यैरासनं ददेत् । शिलां न्यसेद्द्वादशार्णैस्तृतीयं पूजनं शृणु ॥४७/१२॥   
अष्टारमब्जं विलिखेद्गुर्वाद्यं पूर्ववद्यजेत् । अष्टार्णेनाऽऽसनं दत्वा तेनैव च शिलां न्यसेत् ।

पूजयेद्दशधा तेन गायत्रीभ्यां जितं तथा ॥४७/१३॥

**लिङ्गमानव्यक्ताव्यक्तादिकथनम्**  
वक्ष्याम्यन्यप्रकारेण लिङ्गमानादिकं शृणु । वक्ष्ये लवणजं लिङ्गं घृतजं बुद्धिवर्धनम् ॥५४/१॥  
भूतये वस्त्रलिङ्गं तु लिङ्गं तात्कालिकं विदुः । पक्वापक्वं मृन्मयं स्यादपक्वात्पक्वजं वरम् ॥५४/२॥   
ततो दारुमयं पुण्यं दारुजाच्छैलजं वरम् । शैलाद्वरं तु मुक्ताजं ततो लौहं सुवर्णजम् ॥५४/३॥   
[[145]](#footnote-146)राजतं कीर्तितं ताम्रं पैत्तलं भुक्तिमुक्तिदम् । [[146]](#footnote-147)रत्नजं रसलिङ्गञ्च भुक्तिमुक्तिप्रदं वरम् ॥५४/४॥   
रसजं [[147]](#footnote-148)रसलोहादिरत्नगर्भन्तु बन्धयेत् । मानादि [[148]](#footnote-149)नेष्टं सिद्धादिस्थापितेऽथ स्वयम्भुवि ॥५४/५॥   
वामे[[149]](#footnote-150) च स्वेच्छया तेषां पीठप्रासादकल्पना । पूजयेत्सूर्यबिम्बस्थं दर्पणे प्रतिबिम्बितम् ॥५४/६॥   
पूज्यो हरस्तु सर्वत्र लिङ्गे पूर्णार्चनं भवेत् । हस्तोत्तरविधं[[150]](#footnote-151) शैलं दारुजं तद्वदेव हि ॥५४/७॥

चलमङ्गुलमानेन द्वारगर्भकरैः स्थितम् । अङ्गुलाद्गृहलिङ्गं स्याद्यावत्पञ्चदशाङ्गुलम् ॥५४/८॥   
द्वारमानात्त्रिसङ्ख्याकं[[151]](#footnote-152) नवधा गर्भमानतः । नवधा गर्भमानेन लिङ्गं धाम्नि[[152]](#footnote-153) च पूजयेत् ॥५४/९॥   
एवं लिङ्गानि षट्त्रिंशत् ज्ञेयानि ज्येष्ठमानतः । मध्यमानेन षट्त्रिंशत् षट्‌त्रिंशदधमेन च ॥५४/१०॥

इत्थमैक्येन लिङ्गानां शतमष्टोत्तरं भवेत् । एकाङ्गुलादि पञ्चान्तं [[153]](#footnote-154)कन्यसंवलमुच्यते ॥५४/११॥   
षदादिदशपर्यन्तं चललिङ्गञ्च मध्यमम् । एकादशाङ्गुलादि स्याज्ज्येष्ठं पञ्चदशान्तिकम् ॥५४/१२॥   
षडङ्गुलं महारत्नै रत्नैरन्यैर्नवाङ्गुलम् । रविभिर्हेमभारोत्थं[[154]](#footnote-155) लिङ्गं शेषैस्त्रिपञ्चभिः ॥५४/१३॥   
षोडशांशे च वेदांशे युगं लुप्त्वोर्ध्वदेशतः । द्वात्रिंशत्षोडशांशाश्च कोणयोस्तु विलोपयेत् ॥५४/१४॥   
चतुर्निवेशनात्कण्ठो विंशतिस्त्रियुगैस्तथा । पार्श्वाभ्यां तु विलुप्ताभ्यां घनलिङ्गं भवेद्वरम् ॥५४/१५॥  
धाम्नो युगर्तुनागांशैर्द्वारमनोनितं क्रमात् । लिङ्गे द्वारोच्छ्रयादर्वाग्भवेत्पादोनतं क्रमात् ॥५४/१६॥   
गर्भार्धेनाधमं लिङ्गं भूतांशैः स्यात्त्रिभिर्वरम् । तयोर्मध्ये च सूत्राणि सप्त सम्पातयेत्समम् ॥५४/१७॥

एवं स्युर्नवसूत्राणि भूतसूत्रैश्च मध्यमम् । द्व्यन्तरो वामवाम(भाग)श्च लिङ्गानां दीर्घता नव ॥५४/१८॥   
हस्ताद्विवर्धते हस्तो यावत्स्युर्नव पाणयः । हीनमध्योत्तमं लिङ्गं त्रिविधं त्रिविधात्मकम् ॥५४/१९॥   
एकैकलिङ्गमध्येषु त्रीणि त्रीणि च पादशः । लिङ्गानि घटयेद्धीमान् षट्सु चाष्टोत्तरेषु च ॥५४/२०॥   
स्थिरदीर्घप्रमेयात्तु[[155]](#footnote-156) द्वारगर्भकरात्मिका । भागेशं चाऽऽप्यमीशञ्च देवेशं तुल्यसंज्ञितम् ॥५४/२१॥   
चत्वारि लिङ्गरूपाणि विष्कम्भेण तु लक्षयेत् । दीर्घमायान्वितं कृत्वा लिङ्गं कुर्यात्त्रिरूपकम् ॥५४/२२॥   
चतुरष्टाष्टवृत्तञ्च तत्त्वत्रयगुणात्मकम् । लिङ्गानामीप्सितं दैर्घ्यं तेन कृत्वाऽङ्गुलानि वै ॥५४/२३॥   
ध्वजाद्यायैः सुरैर्भूतैः शिखिभिर्वा हरेत्कृती । तान्यङ्गुलानि यच्छेषं लक्षयेच्च शुभाशुभम् ॥५४/२४॥   
ध्वजाद्या ध्वजसिंहेभवृषाः श्रेष्ठाः परेऽशुभाः । स्वरेषु षड्जगान्धारपञ्चमाः शुभदायकाः ॥५४/२५॥   
भूतेषु च शुभा भूः स्यादग्निश्चाऽऽहवनीयकः । उक्तायामस्य चार्धांशे नागांशैर्भाजिते क्रमात् ॥५४/२६॥   
रसभूतांशषष्ठांशत्र्यंशाधिकशरैर्भवेत् । [[156]](#footnote-157)आढ्यानाढ्यसुरेज्यार्कतुल्यानां चतुरस्रता ॥५४/२७॥   
पञ्चमं वर्धमानाख्यं व्यासान्नाहप्रवृद्धितः । द्विधा भेदा बहून्यत्र वक्ष्यन्ते विश्वकर्मतः ॥५४/२८॥   
[[157]](#footnote-158)आढ्यादीनां त्रिधा स्थौल्याद्यवधूतं तदष्टधा । त्रिधा हस्ताज्जिनाख्यञ्च युक्तं सर्वसमेन च ॥५४/२९॥   
पञ्चविंशतिलिङ्गानि नाद्ये देवार्चिते तथा । पञ्चसप्तभिरेकत्वाज्जिनैर्भक्तैर्भवन्ति हि ॥५४/३०॥   
चतुर्दशसहस्राणि चतुर्दशशतानि च । एवमष्टाङ्गुलविस्तारो नवैककरगर्भतः ॥५४/३१॥   
तेषां कर्णार्धकोणस्थैश्चिन्द्यात्कोणानि सूत्रकैः । विस्तारं मध्यतः कृत्वा स्थाप्यं वा मध्यतस्त्रयम् ॥५४/३२॥   
विभागादूर्ध्वमष्टास्रो द्व्यष्टास्रः स्याच्छिवांशकः । पादाज्जान्वन्तको ब्रह्मा नाभ्यन्तो विष्णुरित्यतः ॥५४/३३॥   
मूर्धान्तो भूतभागेशो व्यक्तेऽव्यक्ते च तद्वति । पञ्चलिङ्गव्यवस्थायां शिरो वर्तुलमुच्यते ॥५४/३४॥   
छत्राभं कुक्कुटाभं वा बालेन्दुप्रतिमाकृतिः[[158]](#footnote-159) । एकैकस्य चतुर्भेदैः काम्यभेदात्फलं वदे ॥५४/३५॥   
लिङ्गमस्तकविस्तारं वसुभक्तं तु कारयेत् । आद्यभागं चतुर्धा तु विस्तारोच्छ्रायतो भजेत् ॥५४/३६॥   
चत्वारि तत्र सूत्राणि भागभागानुपातनात् । पुण्डरीकं तु भागेन विशालाख्यं विलोपनात् ॥५४/३७॥   
त्रिशातनात्तु श्रीवत्सं शत्रुकृद्वेदलोपनात् । शिरः सर्वसमे श्रेष्ठं कुक्कुटाभं सुराह्वये ॥५४/३८॥   
चतुर्भागात्मके लिङ्गे त्रपुषं द्वयलोपनात् । अनाद्यस्य शिरः प्रोक्तमर्धचन्द्रं शिरः शृणु ॥५४/३९॥   
अंशात्प्रान्ते युगांशैश्च द्वैकहान्याऽमृताक्षकम् । पूर्णबालेन्दुकुमुदं द्वित्रिवेदक्षयात्क्रमात् ॥५४/४०॥   
चतुस्त्रिरेखं वदनं मुखलिङ्गमतः शृणु । पूजाभागः प्रकर्तव्यं मूर्त्यग्निपदकल्पितः ॥५४/४१॥   
अर्कांशं पूर्ववत्त्यक्त्वा षट्‌स्थानानि विवर्त्तयत् । शिरोन्नतिः प्रकर्तव्या ललाटं नासिका ततः ॥५४/४२॥   
वदनं चिबुकं ग्रीवा युगभागैर्भुजाक्षिभिः । कराभ्यां मुकुलीकृत्य प्रतिमायाः प्रमाणतः ॥५४/४३॥   
मुखं प्रति समः कार्यो विस्तारादष्टमांशतः । चतुर्युगं मया प्रोक्तं त्रिमुखञ्चोच्यते शृणु ॥५४/४४॥   
कर्णपादाधिकास्तस्य ललाटादीनि निर्दिशेत् । भुजौ चतुर्भिर्भागैस्तु कर्तव्यौ पश्चिमोर्जितौ ॥५४/४५॥   
विस्तारादष्टमांशेन मुखानां प्रतिनिर्गमः । एकवक्त्रं तथा कार्यं पूर्वास्यं सौम्यलोचनम् ॥५४/४६॥   
ललाटनासिकावक्त्रग्रीवायाञ्च विवर्तयेत् । भुजाच्च पञ्चमांशेन भुजहीनं विवर्तयेत् ॥५४/४७॥   
विस्तारस्य षडंशेन मुखैर्निर्गमनं हितम् । सर्वेषां मुखलिङ्गानां त्रपुषं वाऽथ कुक्कुटम् ॥५४/४८॥

**दिक्पालयागकथनम्**  
प्रतिष्ठापञ्चकं वक्ष्ये प्रतिमात्मा तु पूरुषः । प्रकृतिः पिण्डिका लक्ष्मीः प्रतिष्ठा योगकस्तयोः ॥५६/१॥  
इच्छाफलार्थिभिस्तस्मात्प्रतिष्ठा क्रियते नरैः । गर्भसूत्रं तु निःसार्य प्रासादस्याग्रतो गुरुः ॥५६/२॥   
अष्टषोडशविंशान्तं मण्डलं[[159]](#footnote-160) चाधमादिकम् । स्नानार्थं[[160]](#footnote-161) कलशार्थञ्च यागद्रव्यार्थमर्धतः ॥५६/३॥   
त्रिभागेणार्धभागेन वेदिं कुर्यात्तु शोभनाम् । कलशैर्घटिकाभिश्च वितानाद्यैर्विभूषयेत् ॥५६/४॥   
पञ्चगव्येन सम्प्रोक्ष्य सर्वद्रव्याणि धारयेत् । अलङ्कृतो गुरुर्विष्णुं ध्यात्वा तं च प्रपूजयेत् ॥५६/५॥   
अङ्गुलीयप्रभृतिभिर्मूर्तिपान्प्रार्थनादिभिः । कुण्डे कुण्डे स्थापयेच्च मूर्तिपांस्तत्र पारगान् ॥५६/६॥   
चतुष्कोणे चार्धकोणे वर्तुले पद्मसन्निभे । पूर्वादौ तोरणार्थं तु पिप्पलोदुम्बरौ वटः ॥५६/७॥   
प्लक्षः सुशोभनं पूर्वं [[161]](#footnote-162)सुभद्रं दक्षतोरणम् । सुकर्माणं च सुहोत्रञ्च आप्ये सौम्ये समुच्छ्रयम् ॥५६/८॥   
पञ्चहस्तं तु संस्थाप्य स्योना पृथ्वीति पूजयेत् । तोरणस्तम्भमूले तु कलशान्मङ्गलाङ्कुरु[[162]](#footnote-163) ॥५६/९॥   
प्रदद्यादुपरिष्टाच्च कुर्याच्चक्रं सुदर्शनम् । पञ्चहस्तप्रमाणस्तु ध्वजः कार्यो विचक्षणैः ॥५६/१०॥   
[[163]](#footnote-164)वैपुल्यं चास्य कुर्वीत षोडशाङ्गुलसम्मितम् । सप्तहस्तोच्छ्रितं चास्य कुर्याद्दण्डं[[164]](#footnote-165) सुरोत्तम ॥५६/११॥   
अरुणोऽग्निनिभश्चैव कृष्णः शुक्लोऽथ पीतकः । रक्तवर्णस्तथा [[165]](#footnote-166)श्वेतः श्वेतवर्णादिकक्रमात् ॥५६/१२॥   
कुमुदः कुमुदाक्षश्च पुण्डरीकोऽथ वामनः । शङ्कुकर्णः सर्वनेत्रः सुमुखः सुप्रतिष्ठितः ॥५६/१३॥   
पूज्याः कोटिगुणैर्युक्ताः पूर्वाद्या ध्वजदेवताः । जलाढकसुपूरास्तु पक्वविम्बोपमा घटाः ॥५६/१४॥

अष्टाविंशाधिकशतं [[166]](#footnote-167)कालमण्डनवर्जिताः । सहिरण्या वस्त्रकण्ठाः सोदकास्तोरणाद्बहिः ॥५६/१५॥   
घटाः स्थाप्याश्च पूर्वादौ वेदिकायाश्च [[167]](#footnote-168)कोणगान् । चतुरः स्थापयेत्कुम्भानाजिघ्रेति समन्ततः ॥५६/१६॥   
कुम्भेष्वावाह्य शक्रादीन्पूर्वादौ पूजयेत्क्रमात् । इन्द्राऽऽगच्छ देवराज वज्रहस्त गजस्थित ॥५६/१७॥   
पूर्वद्वारञ्च मे रक्ष देवैः सह नमोऽ'स्तु ते । त्रातारमिन्द्रमन्त्रेण अर्चयित्वा यजेद्‌बुधः ॥५६/१८॥   
आगच्छाग्ने शक्तिहस्त छागस्थ बलसंयुत । रक्षाऽऽग्नेयीं दिशं देवैः पूजां गृह्ण नमोऽस्तु ते ॥५६/१९॥   
अग्निमूर्धेति[[168]](#footnote-169) मन्त्रेण यजेद्वा आग्नेय नमः । महिषस्थ यमाऽऽगच्छ दण्डहस्त महाबल ॥५६/२०॥   
रक्षस्व दक्षिणं द्वारं वैवस्वत नमोऽस्तु ते । वैवस्वतं सङ्गमनमित्यनेन यजेद्यमम् ॥५६/२१॥   
नैरृताऽऽगच्छ खड्गाढ्य बलवाहनसंयुत । इदमर्घ्यमिदं पाद्यं रक्ष त्वं नैरृतीं दिशम् ॥५६/२२॥   
एष ते [[169]](#footnote-170)नैरृतेत्यादि यजेदर्घ्यादिभिर्नरः । मकरारूढ वरुण पाशहस्त महाबल ॥५६/२३॥   
आगच्छ पश्चिमं द्वारं रक्ष रक्ष नमोऽस्तु ते । उरुं हि राजा वरुण यजेदर्घ्यादिभिर्गुरुः ॥५६/२४॥   
आगच्छ वायो सबल ध्वजहस्त सवाहन । वायव्यं रक्ष देवैस्त्वं समरुद्भिर्नमोऽस्तु ते ॥५६/२५॥

वात इत्यादिभिश्चार्चेदों वायवेऽपि वा । आगच्छ सोम सबला गदाहस्त सवाहन ॥५६/२६॥   
रक्ष त्वमुत्तरद्वारं सकुबेर नमोऽस्तु ते । सोमं राजानमिति वा यजेत्सोमाय वै नमः ॥५६/२७॥   
आगच्छेशान सबल शूलहस्त वृषस्थित । यज्ञमण्डपस्यैशानीं दिशं रक्ष नमोऽस्तु ते ॥५६/२८॥   
ईशानमस्येति यजेदीशानाय नमोऽपि वा । ब्रह्मन्नागच्छ हंसस्थ स्रुक्स्रुवव्यग्रहस्तक ॥५६/२९॥   
सलोकोर्ध्वां दिशं रक्ष यज्ञस्याज नमोऽस्तु ते । हिरण्यगर्भेति यजेन्नमस्ते ब्रह्मणेऽपि वा ॥५६/३०॥

अनन्ताऽऽगच्छ चक्राढ्य कूर्मस्थाहिगणेश्वर । अधोदिशं रक्ष रक्ष अनन्तेश नमोऽस्तु ते ॥५६/३१॥  
नमोऽस्तु सर्पेति यजेदनन्ताय नमोऽपि वा ॥५६/३२॥

**कलशाधिवासविधिकथनम्** ।   
भूमेः परिग्रहं कुर्यात् क्षिपेद्व्रीहींश्च सर्षपान् । नारसिंहेन रक्षोघ्नान् प्रोक्षयेत्पञ्चगव्यतः ॥५७/१॥  
भूमिं घटे तु सम्पूज्य सरत्ने साङ्गकं हरिम् । अस्त्रमन्त्रेण करकं तत्र चाष्टशतं यजेत् ॥५७/२॥   
अच्छिन्नधारया सिञ्चन्व्रीहीन् संस्कृत्य धारयेत् । प्रदक्षिणं परिभ्राम्य कलशं विकिरोपरि ॥५७/३॥   
सवस्त्रे कलशे भूयः पूजयेदच्युतं श्रियम् । योगे योगेति मन्त्रेण न्यसेच्छय्यां तु मण्डले ॥५७/४॥   
कुशोपरि तूलिकाञ्च शय्यायां दिग्विदिक्षु च । विद्याधिपान् यजेद्विष्णुं मधुघातं त्रिविक्रमम् ॥५७/५॥   
वामनं दिक्षु [[170]](#footnote-171)वाय्वादौ श्रीधरञ्च हृषीकेशम् । पद्मनाभं दामोदरमैशान्यां स्नानमण्डपे ॥५७/६॥   
अभ्यर्च्य पश्चादैशान्यां चतुष्कुम्भे सवेदिके । स्नानमण्डपके सर्वद्रव्याण्यानीय निक्षिपेत् ॥५७/७॥   
स्नानकुम्भेषु कुम्भांस्तांश्चतुर्दिक्ष्वधिवासयेत् । कलशाः स्थापनीयास्तु अभिषेकार्थमादरात् ॥५७/८॥   
वटोदुम्बरकाश्वत्थांश्चम्पकाशोकश्रीद्रुमान् । पलाशार्जुनप्लक्षांस्तु कदम्बबकुलाम्रकान्[[171]](#footnote-172) ॥५७/९॥   
पल्लवांस्तु समानीय पूर्णकुम्भे विनिक्षिपेत् । पद्मकं रोचनां दूर्वां दर्भपिञ्जूलमेव च ॥५७/१०॥   
जातीपुष्पं कुन्दपुष्पं चन्दनं रक्तचन्दनम् । सिद्धार्थं[[172]](#footnote-173) तगरञ्चैव तण्डुलं दक्षिणे न्यसेत् ॥५७/११॥   
सुवर्णं रजतञ्चैव कूलद्वयमृदं तथा । नद्याः समुद्रगामिन्या विशेषाज्जाह्नवीमृदम् ॥५७/१२॥   
गोमयञ्च यवाञ्शालींस्तिलांश्चैव परे न्यसेत् । विष्णुपर्णीं श्यामलतां[[173]](#footnote-174) भृङ्गराजं शतावरीम् ॥५७/१३॥

[[174]](#footnote-175)सहदेवीं महादेवीं बलां व्याघ्रीं सलक्ष्मणाम् । ऐशान्यामपरे कुम्भे मङ्गल्यान्विनिवेशयेत्[[175]](#footnote-176) ॥५७/१४॥   
वल्मीकमृत्तिकां सप्तस्थानोत्थामपरे न्यसेत् । जाह्नवीवालुकां तोयं विन्यसेदपरे घटे ॥५७/१५॥   
वराहवृषनागेन्द्रविषाणोद्धृतमृत्तिकाम् । मृत्तिकां पद्ममूलस्य कुशस्य त्वपरे न्यसेत् ॥५७/१६॥   
तीर्थपर्वतमृद्भिश्च युक्तमप्यपरे न्यसेत् । नागकेशरपुष्पञ्च काश्मीरमपरे न्यसेत् ॥५७/१७॥   
चन्दनागरुकर्पूरैः पुष्पं चैवापरे न्यसेत् । वैडूर्यं विद्रुमं मुक्तां स्फटिकं वज्रमेव च ॥५७/१८॥   
एतान्येकत्र निक्षिप्य स्थापयेद्देवसत्तमम् । नदीनदतडागानां सलिलैरपरे न्यसेत् ॥५७/१९॥   
एकाशीतिपदे चान्यान्मण्डले कलशान् न्यसेत् । गन्धोदकाद्यैः सम्पूर्णाञ्श्रीसूक्तेनाभिमन्त्रयेत् ॥५७/२०॥   
यवान्सिद्धार्थकं[[176]](#footnote-177) गन्धं कुशाग्रं चाक्षतास्तथा । तिलान्फलं तथा पुष्पमर्घ्यार्थं पूर्वतो न्यसेत् ॥५७/२१॥   
पद्मं श्यामलतां दूर्वां विष्णुपर्णीं[[177]](#footnote-178) कुशांस्तथा । पाद्यार्थं दक्षिणे भागे मधुपर्कं तु पश्चिमे[[178]](#footnote-179) ॥५७/२५॥

कक्कोलकं लवङ्गं च तथा जातीफलं शुभम् । उत्तरे ह्याचमनाय अग्नौ दूर्वाक्षतान्वितम् ॥५७/२६॥

पात्रं नीराजनार्थं च तथोद्वर्तनमानिले । गन्धपिष्टान्वितं पात्रमैशान्यां कलशे[[179]](#footnote-180) न्यसेत् ॥५७/२७॥

सुरमांसी चाऽऽमलकं सहदेवीं निशादिकम् । षष्टिदीपान्न्यसेदष्टौ न्यसेन्नीराजनाय च ॥५७/२८॥  
शङ्खं चक्रञ्च श्रीवत्सं कुलिशं पङ्कजादिकम् । हेमादिपात्रे कृत्वा तु नानावर्णादिपुष्पकम् ॥५७/२६॥

**स्नपनविध्यादिकथनम्** ।

ऐशान्यां [[180]](#footnote-181)जनयेत्कुण्डं गुरुर्वह्निञ्च वैष्णवम् ।गायत्र्याऽष्टशतं हुत्वा सम्पातविधिना घटान् ॥५८/१॥  
प्रोक्षयेत्कारुशालायां शिल्पिभिर्मूर्तिपैर्व्रजेत् ।तूर्यशब्दैः कौतुकञ्च बन्धयेद्दक्षिणे करे ॥५८/२॥   
विष्णवे शिपिविष्टेति ऊर्णासूत्रेण सर्षपैः ।पट्टवस्त्रेण कर्तव्यं देशिकस्यापि कौतुकम् ॥५८/३॥   
मण्डले प्रतिमां स्थाप्य सवस्त्रां पूजितान् स्तुवन् ।नमस्तेऽर्चे सुरेशानि प्रणीते विश्वकर्मणा ॥५८/४॥   
प्रभाविताशेषजगद्धात्रि तुभ्यं नमो नमः ।त्वयि सम्पूजयामीशे नारायणमनामयम् ॥५८/५॥   
रहिता शिल्पिदोषैस्त्वमृद्धियुक्ता सदा भव ।एवं विज्ञाप्य प्रतिमां नयेत्तां स्नानमण्डपम् ॥५८/६॥   
शिल्पिनं तोषयेद्द्रव्यैर्गुरवे गां प्रदापयेत् ।चित्रं देवेति मन्त्रेण नेत्रे चोन्मीलयेत्ततः ॥५८/७॥

अग्निर्ज्योतीति दृष्टिञ्च दद्याद्वै भद्रपीठके ।ततः शुक्लानि पुष्पाणि घृतं सिद्धार्थकं तथा ॥५८/८॥   
दूर्वां कुशाग्रं देवस्य दद्याच्छिरसि देशिकः ।मधु वातेतिमन्त्रेण नेत्रे चाभ्यञ्जयेद्गुरुः ॥५८/९॥   
हिरण्यगर्भमन्त्रेण इमं मेति च कीर्तयेत् ।घृतेनाभ्यञ्जयेत्पश्चात् पठन् घृतवतीं पुनः ॥५८/१०॥   
मसूरपिष्टेनोद्वर्त्य अतो देवेति कीर्तयेत् ।[[181]](#footnote-182)क्षालयेदुष्णतोयेन सप्त तेऽग्नेति देशिकः ॥५८/११॥   
द्रुपदादिवेत्यनुलिम्पेदापो हि ष्ठेति सेचयेत् ।नदीजैस्तीर्थजैः स्नानं पावमानीति रत्नजैः ॥५८/१२॥   
समुद्रं गच्छ [[182]](#footnote-183)गच्छेति तीर्थमृत्कलशेन च ।शं नो देवीः स्नापयेच्च गायत्र्याऽप्युष्णवारिणा ॥५८/१३॥   
पञ्च मृद्भिर्हिरण्येति स्नापयेत्परमेश्वरम् ।सिकताद्भिरिमं मेति [[183]](#footnote-184)वल्मीकोदघटेन च ॥५८/१४॥   
तद्विष्णोरिति ओषध्यद्भिर्या ओषधीतिमन्त्रतः ।यज्ञा यज्ञेति काषायैः [[184]](#footnote-185)पञ्चभिर्गव्यकैस्ततः ॥५८/१५॥   
पयः पृथिव्यां मन्त्रेण याः फलीति फलाम्बुभिः ।विश्वतश्चक्षुः सौम्येन पूर्वेण कलशेन च ॥५८/१६॥   
सोमं राजानमित्येवं विष्णोरराटं दक्षिणतः[[185]](#footnote-186) ।हंसः शुचि पश्चिमेन कुर्यादुद्वर्तनं हरेः ॥५८/१७॥   
मूर्धानमितिमन्त्रेण [[186]](#footnote-187)धात्रीं मांसीं च के ददेत् ।मा नस्तोकेतिमन्त्रेण गन्धद्वारेति गन्धकैः ॥५८/१८॥

इदमापेति च घटैरेकाशीतिपदस्थितैः ।एह्येहि भगवन्विष्णो लोकानुग्राहकारक ॥५८/१९॥   
यज्ञभागं गृहाणेमं वासुदेव नमोऽस्तु ते ।अनेनाऽऽवाह्य देवेशं कुर्यात्कौतुकमोचनम् ॥५८/२०॥   
मुञ्चामि त्वेतिसूक्तेन देशिकस्यापि मोचयेत् ।हिरण्मयेन पाद्यं दद्यादतो देवेति चार्घकम् ॥५८/२१॥   
मधु वाता मधुपर्कं मयि गृह्णामि चाऽऽचमेत् ।अक्षन्नमीमदन्तेति किरेद्दूर्वाक्षतं बुधः ॥५८/२२॥   
काण्डान्निर्मन्थनं[[187]](#footnote-188) कुर्याद्गन्धं गन्धवतीति च ।[[188]](#footnote-189)उन्नयामीति माल्यञ्च इदं विष्णुः पवित्रकम् ॥५८/२३॥   
बृहस्पते वस्त्रयुग्मं वेदाहमित्युत्तरीयकम्[[189]](#footnote-190) ।महाव्रतेन सकलान्पुष्पं चौषधयः क्षिपेत् ॥५८/२४॥   
धूपं दद्याद्धूरसीति विभ्राट्‌सूक्तेन चाञ्जनम् ।युञ्जन्तीति च तिलकं दीर्घायुष्ट्वेति माल्यकम् ॥५८/२५॥   
इन्द्रच्छत्रेति छत्रं तु आदर्शं तु विराजतः ।चामरन्तु विकर्णेन भूषां रथन्तरेण च ॥५८/२६॥   
व्यजनं [[190]](#footnote-191)वायुदैवत्यैर्मुञ्चामि त्वेति पुष्पकम् ।वेदाद्यैः संस्तुतिं कुर्याद्धरेः पुरुषसूक्ततः ॥५८/२७॥   
सर्वमेतत्समं [[191]](#footnote-192)कुर्यात्पिण्डिकादौ हरादिके ।देवस्योत्थानसमये [[192]](#footnote-193)सौपर्णं सूक्तमुच्चरेत् ॥५८/२८॥   
उत्तिष्ठेति समुत्थाप्य शय्याया[[193]](#footnote-194) मण्डपे नयेत् ।शाकुनेनैव सूक्तेन देवं ब्रह्मरथादिना ॥५८/२९॥   
अतो देवेतिसूक्तेन प्रतिमां पिण्डिकां तथा ।श्रीसूक्तेन च शय्यायां विष्णोस्तु शकलीकृतिः[[194]](#footnote-195) ॥५८/३०॥

मृगराजं वृषं नागं व्यजनं कलशं तथा ।वैजयन्तीं तथा भेरीं दीपमित्यष्टमङ्गलम् ॥५८/३१॥   
दर्शयेदश्वसूक्तेन पाददेशे त्रिपादिति ।उखां पिधानकं पात्रमम्बिकां दीर्घिकां[[195]](#footnote-196) ददेत् ॥५८/३२॥   
मुसलोलूखलं दद्याच्छिलां सम्मार्जनीं तथा ।तथा भोजनभाण्डानि गृहोपकारणानि च ॥५८/३३॥   
शिरोदेशे च निद्राख्यं वस्त्ररत्नयुतं घटम् ।खण्डखाद्यैः पूरयित्वा स्नपनस्य विधिः स्मृतः ॥५८/३४॥

**अधिवासनविधिकथनम्**  
श्रीभगवानुवाच -  
हरेः सान्निध्यकरणमधिवासनमुच्यते । सर्वज्ञं सर्वगं ध्यात्वा आत्मानं पुरुषोत्तमम् ॥५९/१॥   
ओंकारेण समायोज्य चिच्छक्तिमभिमानिनीम् । निःसार्याऽऽत्मैकतां कृत्वा स्वस्मिन्सर्वगते विभौ ॥५९/२॥   
योजयेन्मरुता पृथ्वीं वह्निबीजेन दीपयेत् । संहरेद्वायुना चाग्निं वायुमाकाशतो नयेत् ॥५९/३॥

अधिभूतादिदेवैस्तु साध्याख्यैर्विभवैः सह । तन्मात्रपात्रकान्कृत्वा संहरेत्तत्क्रमाद्बुधः ॥५९/४॥   
आकाशं मनसाऽऽहृत्य[[196]](#footnote-197) मनोऽहङ्करणे कुरु । अहङ्कारञ्च महति तं चाप्यव्याकृते नयेत् ॥५९/५॥   
अव्याकृतं ज्ञानरूपे वासुदेवः स ईरितः। स तामव्याकृतां मायामवष्टभ्य सिसृक्षया ॥५९/६॥   
सङ्कर्षणं सं शब्दात्मा स्पर्शाख्यमसृजत्प्रभुः । क्षोभ्य मायां स[[197]](#footnote-198) प्रद्युम्नं तेजोरूपं स [[198]](#footnote-199)चासृजत् ॥५९/७॥   
अनिरुद्धं रसमात्रं ब्रह्माणं गन्धरूपकम् । अनिरुद्धः स च ब्रह्मा अप आदौ ससर्ज ह ॥५९/८॥   
तस्मिन्हिरण्मयं चाण्डं सोऽसृजत्पञ्चभूतवत् । [[199]](#footnote-200)तस्मिन्सङ्क्रामिते जीवे शक्तिरात्मोपसंहृता ॥५९/९॥   
प्राणो जीवेन संयुक्तो वृत्तिमानिति शब्द्यते । जीवो व्याहृतिसंज्ञस्तु प्राणेष्वाध्यात्मिकः स्मृतः ॥५९/१०॥   
प्राणैर्युक्ता ततो बुद्धिः सञ्जाता चाष्टमूर्तिकी[[200]](#footnote-201) । अहङ्कारस्ततो जज्ञे मनस्तस्मादजायत ॥५९/११॥   
अर्थाः प्रजज्ञिरे पञ्च सङ्कल्पादियुतास्ततः । शब्दः स्पर्शश्च रूपञ्च रसो गन्ध इति स्मृतः॥५९/१२॥   
ज्ञानशक्तियुतान्येतैरारब्धानीन्द्रियाणि तु । त्वक्‌श्रोत्रघ्राणचक्षूंषि जिह्वाबुद्धीन्द्रियाणि तु ॥५९/१३॥   
पादौ पायुस्तथा पाणी वागुपस्थश्च पञ्चमः । कर्मेन्द्रियाणि चैतानि पञ्च भूतान्यतः शृणु ॥५९/१४॥   
आकाशवायुतेजांसि सलिलं पृथिवी तथा । स्थूलमेभिः शरीरं तु सर्वाधारं प्रजायते ॥५९/१५॥   
एतेषां वाचका मन्त्रा न्यासायोच्यन्त उत्तमाः । जीवभूतं मकारन्तु देवस्य[[201]](#footnote-202) व्यापकं न्यसेत् ॥५९/१६॥   
प्राणतत्त्वं भकारन्तु जीवोपाधिगतं न्यसेत् । हृदयस्थं बकारन्तु बुद्धितत्त्वं न्यसेद्बुधः ॥५९/१७॥   
फकारमपि तत्रैव अहङ्कारमयं न्यसेत् । मनस्तत्त्वं पकारन्तु न्यसेत्सङ्कल्पसम्भवम् ॥५९/१८॥   
शब्दतन्मात्रतत्त्वं तु नकारं मस्तके न्यसेत् । स्पर्शात्मकं धकारं तु वक्त्रदेशे तु विन्यसेत् ॥५९/१९॥   
दकारं रूपतत्त्वं तु दृग्देशे विनिवेशयेत् । थकारं बस्तिदेशे तु रसतन्मात्रकं न्यसेत् ॥५९/२०॥   
तकारं गन्धतन्मात्रं जङ्घयोर्विनिवेशयेत् । णकारं श्रोत्रयोर्न्यस्य ढकारं विन्यसेत्त्वचि ॥५९/२१॥   
डकारं नेत्रयुग्मे तु रसनायां ठकारकम् । टकारं नासिकायान्तु ञकारं वाचि विन्यसेत् ॥५९/२२॥   
झकारं करयोर्न्यस्य पाणितत्त्वं विचक्षणः । जकारं पदयोर्न्यस्य छं पायौ चमुपस्थके ॥५९/२३॥   
विन्यसेत्पृथिवीतत्त्वं ङकारं पादयुग्मके । बस्तौ घकारं गं तत्त्वं तैजसं हृदि विन्यसेत् ॥५९/२४॥

खकारं वायुतत्त्वञ्च नासिकायां निवेशयेत् । ककारं विन्यसेन्नित्यं खतत्त्वं मस्तके बुधः ॥५९/२५॥   
हृत्पुण्डरीके विन्यस्य यकारं सूर्यदैवतम् । द्वासप्ततिसहस्राणि हृदयादभिनिःसृताः॥५९/२६॥   
कलाषोडशसंयुक्तं सकारं तत्र विन्यसेत् । तन्मध्ये चिन्तयेन्मन्त्री बिन्दुं वह्नेस्तु मण्डलम् ॥५९/२७॥   
हकारं विन्यसेत्तत्र प्रणवेन सुरोत्तम । ॐ आं परमेष्ठ्यात्मने आं नमः पुरुषात्मने ॥५९/२८॥

ॐ वां नमो नित्यात्मने नां च विश्वात्मने नमः । ॐ वं नमः सर्वात्मने इत्युक्ताः पञ्च शक्तयः ॥५९/२९॥   
स्नाने तु प्रथमा योज्या द्वितीया आसने मता । तृतीया शयने तद्वच्चतुर्थी पानकर्मणि ॥५९/३०॥

[[202]](#footnote-203)प्रत्यर्चायां पञ्चमी स्यात्पञ्चोपनिषदः स्मृताः । हूङ्कारं[[203]](#footnote-204) विन्यसेन्मध्ये ध्यात्वा मन्त्रमयं हरिम्॥५९/३१॥

[[204]](#footnote-205)यां मूर्तिं स्थापयेत्तस्मात् मूलमन्त्रं न्यसेत्ततः । ॐ नमो भगवते वासुदेवाय मूलकम् ॥५९/३२॥   
शिरोघ्राणललाटेषु मुखे कण्ठे हृदि क्रमात् । भुजयोर्जङ्घयोरङ्घ्य्रोः केशवं शिरसि न्यसेत् ॥५९/३३॥   
नारायणं न्यसेद्वक्त्रे ग्रीवायां माधवं न्यसेत् । गोविन्दं भुजयोर्न्यस्य विष्णुं च हृदये न्यसेत् ॥५९/३४॥   
मधुसूदनकं पृष्ठे वामनं जठरे न्यसेत् । कट्यां त्रिविक्रमं न्यस्य जङ्घायां श्रीधरं न्यसेत् ॥५९/३५॥   
हृषीकेशं दक्षिणायां पद्मनाभं तु गुल्फके । दामोदरं पादयोश्च हृदयादिषडङ्गकम् ॥५९/३६॥   
एतत्साधारणं प्रोक्तमादिमूर्तेस्तु सत्तम । अथवा यस्य देवस्य प्रारब्धं स्थापनं भवेत् ॥५९/३७॥   
तस्यैव मूलमन्त्रेण सजीवकरणं भवेत् । यस्या मूर्तेस्तु यन्नाम तस्याऽऽद्यं चाक्षरं च यत् ॥५९/३८॥   
तत्स्वरैर्द्वादशैर्भेद्य ह्यङ्गानि परिकल्पयेत् । हृदयादीनि देवेश मूलञ्च दशमाक्षरम् ॥५९/३९॥   
यथा देवे तथा देहे तत्त्वानि विनियोजयेत् । चक्राब्जमण्डले विष्णुं यजेद्गन्धादिना तथा ॥५९/४०॥   
पूर्ववच्चाऽऽसनं ध्यायेत्तन्मात्रं सपरिच्छदम् । शुभञ्चक्रं द्वादशारं ह्युपरिष्टाद्विचिन्तयेत् ॥५९/४१॥   
त्रिनाभिचक्रं द्विनेमि स्वरैस्तच्च समन्वितम् । पृष्ठदेशे ततः प्राज्ञः प्रकृत्यादीन्निवेशयेत् ॥५९/४२॥   
पूजयेदारकाग्रेषु सूर्यं द्वादशधा पुनः । कलाषोडशसंयुक्तं सोमं तत्र विचिन्तयेत् ॥५९/४३॥   
वसनत्रितयं नाभौ चिन्तयेद्देशिकोत्तमः । पद्मञ्च द्वादशदलं पद्ममध्ये विचिन्तयेत् ॥५९/४४॥   
तन्मध्ये पौरुषीं शक्तिं ध्यात्वाऽभ्यर्च्य च देशिकः । प्रतिमायां हरिं न्यस्य तत्र तं पूजयेत्सुरान् ॥५९/४५॥   
गन्धपुष्पादिभिः सम्यक्साङ्गं सावरणं क्रमात् । द्वादशाक्षरबीजैस्तु केशवादीन् समर्चयेत् ॥५९/४६॥   
द्वादशारे मण्डले तु लोकपालादिकं क्रमात् । प्रतिमामर्चयेत् पश्चाद्गन्धपुष्पादिभिर्द्विजः ॥५९/४७॥   
पौरुषेण तु सूक्तेन श्रियाः सूक्तेन पिण्डिकाम् । जननादिक्रमात् पश्चाज्जनयेद्वैष्णवानलम् ॥५९/४८॥   
हुत्वाऽग्निं वैष्णवैर्मन्त्रैः कुर्याच्छान्त्युदकं बुधः । तत्सिक्त्वा प्रतिमामूर्ध्नि वह्निप्रणयनं चरेत् ॥५९/४९॥   
दक्षिणेऽग्निं हुतमिति कुण्डेऽग्निं प्रणयेद्बुधः । अग्निमग्नीति पूर्वे तु कुण्डेऽग्निं प्रणयेद्बुधः ॥५९/५०॥   
उत्तरे प्रणयेदग्निमग्निमग्नी हरामहे । अग्निप्रणयने मन्त्रस्त्वमग्ने ह्यग्निरुच्यते ॥५९/५१॥   
पलाशसमिधानान्तु अष्टोत्तरसहस्रकम् । कुण्डे कुण्डे होमयेच्च व्रीहीन्वेदादिकैस्तथा ॥५९/५२॥   
साज्यांस्तिलान् व्याहृतिभिर्मूलमन्त्रेण वै घृतम् । कुर्यात्ततः शान्तिहोमं मधुरत्रितयेन च ॥५९/५३॥   
द्वादशार्णैः स्पृशेत्पादौ नाभिं हृन्मस्तकं ततः । घृतं दधि पयो हुत्वा स्पृशेन्मूर्धन्यथो ततः ॥५९/५४॥

स्पृष्ट्वा शिरोनाभिपादांश्चतस्रः स्थापयेन्नदीः[[205]](#footnote-206) । गङ्गा च यमुना गोदा क्रमान्नाम्ना सरस्वती ॥५९/५५॥   
[[206]](#footnote-207)दहेत्तु विष्णुगायत्र्या गायत्र्या श्रपयेच्चरुम् । होमयेच्च बलिं दद्यादुत्तरे भोजयेद्द्विजान् ॥५९/५६॥   
[[207]](#footnote-208)सामाधिपानां तुष्ट्यर्थं हेम गां गुरवे ददेत् । दिक्पतिभ्यो बलिं दत्त्वा रात्रौ कुर्याच्च जागरम् ॥५९/५७॥  
ब्रह्मगीतादिशब्देन सर्वभागधिवासनात् ॥५९/५८॥

**वासुदेवादि देवतानां प्रतिष्ठादिविधिः** ।

श्रीभगवानुवाच -  
पिण्डिकास्थापनार्थन्तु गर्भागारं तु सप्तधा । विभजेद्ब्रह्मभागे तु प्रतिमां स्थापयेद्बुधः ॥६०/१॥   
देवमानुषपैशाचभागेषु न कदाचन । ब्रह्मभागं परित्यज्य किञ्चिदाश्रित्य चाण्डज ॥६०/२॥   
देवमानुषभागाभ्यां स्थाप्या यत्नात्तु पिण्डिका । नपुंसकशिलायान्तु रत्नन्यासं समाचरेत् ॥६०/३॥   
नारसिंहेन हुत्वाऽथ रत्नन्यासं च तेन वै । व्रीहीन्रत्नानि धातूंश्च लोहान्वै चन्दनादिकान् ॥६०/४॥   
पूर्वादिनवगर्तेषु न्यसेन्मध्ये यथारुचि । अथ चेन्द्रादिमन्त्रैश्च गर्तं गुग्गुलुनाऽऽवृतम् ॥६०/५॥   
रत्नन्यासविधिं कृत्वा प्रतिमामालभेद्गुरुः । सशलाकैर्दर्भपुञ्जैः सहदेवैः समन्वितैः ॥६०/६॥   
सबाह्यान्तैश्च संस्कृत्य पञ्चगव्येन शोधयेत् । [[208]](#footnote-209)प्रोक्षयेर्द्दर्भतोयेन नदीतीर्थोदकेन च ॥६०/७॥   
होमार्थे स्थण्डिलं कुर्यात्सिकताभिः समन्ततः । सार्धहस्तप्रमाणं तु चतुरस्रं सुशोभनम् ॥६०/८॥   
अष्टदिक्षु यथान्यासं कलशानपि विन्यसेत् । पूर्वाद्यानष्ट वर्णेन अग्निमानीय संस्कृतम् ॥६०/९॥   
त्वमग्ने द्युभिरिति च गायत्र्या समिधो हुनेत् । [[209]](#footnote-210)अष्टार्णेनाष्टशतकमाज्यं पूर्णां प्रदापयेत् ॥६०/१०॥   
शान्त्युदकमाम्रपत्रैर्मूलेन[[210]](#footnote-211) शतमन्त्रितम् । सिञ्चेद्देवस्य तन्मूर्ध्नि श्रीश्च ते ह्यनया ऋचा ॥६०/११॥   
ब्रह्मयानेन चोद्धृत्य उत्तिष्ठ ब्रह्मणस्पते । त्वं विष्णोरिति मन्त्रेण प्रासादाभिमुखं नयेत् ॥६०/१२॥   
शिबिकायां हरिं स्थाप्य भ्रामयीत पुरादिकम् । गीतवेदादिशब्दैश्च प्रासादद्वारि धारयेत् ॥६०/१३॥

स्त्रीभिर्विप्रैर्मङ्गलाष्टघटैः संस्नापयेद्धरिम् । ततो गन्धादिनाऽभ्यर्च्य मूलमन्त्रेण देशिकः ॥६०/१४॥   
अतो देवेति वस्त्राद्यमष्टाङ्गार्घ्यं निवेद्य च । स्थिरे लग्ने पिण्डिकायां देवस्य त्वेति धारयेत् ॥६०/१५॥   
ॐ त्रैलोक्यविक्रान्ताय नमस्तेऽस्तु त्रिविक्रम । संस्थाप्य पिण्डिकायान्तु स्थिरं कुर्याद्विचक्षणः ॥६०/१६॥   
ध्रुवा द्यौरिति मन्त्रेण विश्वतश्चक्षुरित्यपि । पञ्चगव्येन संस्नाप्य क्षाल्य गन्धोदकेन च ॥६०/१७॥   
पूजयेत्सकलीकृत्य साङ्गं सावरणं हरिम् । ध्यायेत्खं[[211]](#footnote-212) तत्र मूर्तिं तु पृथिवी तस्य पीठिका ॥६०/१८॥   
कल्पयेद्विग्रहं तस्य तैजसैः परमाणुभिः । जीवमावाहयिष्यामि पञ्चविंशतितत्त्वगम् ॥६०/१९॥   
चैतन्यं परमानन्दं जाग्रत्स्वप्नविवर्जितम् । देहेन्द्रियमनोबुद्धिप्राणाहङ्कारवर्जितम् ॥६०/२०॥   
ब्रह्मादिस्तम्बपर्यन्तं हृदयेषु व्यवस्थितम् । हृदयात्प्रतिमाबिम्बे स्थिरो भव परेश्वर ॥६०/२१॥   
सजीवं कुरु बिम्बं त्वं सबाह्याभ्यन्तरस्थितः । अङ्गुष्ठमात्रः पुरुषो देहोपाधिषु संस्थितः ॥६०/२२॥   
ज्योतिर्ज्ञानं परं ब्रह्म एकमेवाद्वितीयकम् । सजीवीकरणं कृत्वा प्रणवेन निबोधयेत् ॥६०/२३॥   
सान्निध्यकरणं नाम हृदयं स्पृश्य वै जपेत् । सूक्तन्तु पौरुषं ध्यायन्निदं गुह्यमनुं जपेत् ॥६०/२४॥  
नमस्तेऽस्तु सुरेशाय सन्तोषविभवात्मने । ज्ञानविज्ञानरूपाय ब्रह्मतेजोनुयायिने ॥६०/२५॥   
गुणातिक्रान्तरूपाय[[212]](#footnote-213) पुरुषाय महात्मने । अक्षयाय पुराणाय विष्णो सन्निहितो भव ॥६०/२६॥   
यच्च ते परमं तत्त्वं यच्च ज्ञानमयं वपुः । तत्सर्वमेकतो [[213]](#footnote-214)लीनमस्मिन्देहे विबुध्यताम् ॥६०/२७॥   
आत्मानं सन्निधीकृत्य ब्रह्मादिपरिवारकान् । स्वनाम्ना स्थापयेदन्यानायुधादीन्समुद्रया ॥६०/२८॥   
यात्रावर्षादिकं [[214]](#footnote-215)दृष्ट्वा ज्ञेयः सन्निहितो हरिः । नत्वा स्तुत्वा स्तवाद्यैश्च जप्त्वा चाष्टाक्षरादिकम् ॥६०/२९॥   
चण्डप्रचण्डौ द्वारस्थौ निर्गत्याभ्यर्चयेद्गुरुः । अथ मण्डपमासाद्य गरुडं स्थाप्य पूजयेत् ॥६०/३०॥   
दिगीशान्दिशि देवांश्च स्थाप्य सम्पूज्य देशिकः । विष्वक्सेनं तु संस्थाप्य शङ्खचक्रादि पूजयेत् ॥६०/३१॥   
सर्वपार्षदकेभ्यश्च बलिं भूतेभ्य अर्पयेत् । ग्रामवस्त्रसुवर्णादि गुरवे दक्षिणां ददेत् ॥६०/३२॥   
यागोपयोगिद्रव्याद्यमाचार्याय नरोऽर्पयेत् । आचार्यदक्षिणार्धं तु ऋत्विग्भ्यो दक्षिणां ददेत् ॥६०/३३॥   
अन्येभ्यो दक्षिणां दद्याद्भोजयेद् ब्राह्मणांस्ततः । अवारितान्फलान् दद्याद्यजमानाय वै गुरुः ॥६०/३४॥   
विष्णुं नयेत्प्रतिष्ठाता चाऽऽत्मना सकलं कुलम् । सर्वेषामेव देवानामेष साधारणो विधिः ॥६०/३५॥  
मूलमन्त्राः पृथक्तेषां शेषं कार्यं समानकम् ॥६०/३६॥

**अवभृथस्नानद्वारप्रतिष्ठाध्वजारोहाणादिविधिः**   
श्रीभगवानुवाच -  
वक्ष्ये चावभृथस्नानं विष्णोर्नत्वेति होमयेत् । एकाशीतिपदे कुम्भान् संस्थाप्य स्नापयेद्धरिम् ॥६१/१॥  
पूजयेद्गन्धपुष्पाद्यैर्बलिं दत्वा गुरुं यजेत् । द्वारप्रतिष्ठां वक्ष्यामि द्वाराधो हेम वै ददेत् ॥६१/२॥   
अष्टभिः कलशैः स्थाप्य शाखोदुम्बरकौ गुरुः । गन्धादिभिः समभ्यर्च्य मन्त्रैर्वेदादिभिर्गुरुः ॥६१/३॥   
कुण्डेषु होमयेद्वह्निं समिदाज्यतिलादिभिः । दत्वा शय्यादिकं चाधो दद्यादाधारशक्तिकाम् ॥६१/४॥   
शाखयोर्विन्यसेन्मूले देवौ चण्डप्रचण्डकौ । ऊर्ध्वोदुम्बरके देवीं लक्ष्मीं सुरगणार्चिताम् ॥६१/५॥   
न्यस्याभ्यर्च्य यथान्यायं श्रीसूक्तेन चतुर्मुखम् । हुत्वा तु श्रीफलादीनि आचार्यादेस्तु दक्षिणाम् ॥६१/६॥   
प्रतिष्ठासिद्धद्वारस्य त्वाचार्यः स्थापयेद्धरिम् । प्रासादस्य प्रतिष्ठान्तु हृत्प्रतिष्ठेति तां शृणु ॥६१/७॥   
समाप्तौ शुकनासाया वेद्याः प्राग्दर्भमस्तके । सौवर्णं राजतं कुम्भमथवा शुक्लनिर्मितम्[[215]](#footnote-216) ॥६१/८॥   
अष्टरत्नौषधीधातुबीजलौहान्वितं शुभम् । सवस्त्रपूरितं चाद्भिर्मण्डले चाधिवासयेत् ॥६१/९॥   
सपल्लवं नृसिंहेन हुत्वा सम्पातसञ्चितम्[[216]](#footnote-217) । नारायणाख्यतत्त्वेन प्राणभूतं न्यसेत्ततः ॥६१/१०॥   
[[217]](#footnote-218)वैराजभूतं तं ध्यायेत्प्रासादस्य सुरेश्वर । ततः पुरुषवत्सर्वं प्रासादं चिन्तयेद्बुधः ॥६१/११॥   
अधो दत्त्वा सुवर्णं तु तद्वद्भूतं[[218]](#footnote-219) घटं न्यसेत् । गुर्वादौ दक्षिणां दद्याद्ब्राह्मणादेश्च भोजनम् ॥६१/१२॥   
ततः पश्चाद्वेदिबन्धं तदूर्ध्वं कण्ठबन्धनम् । कण्ठोपरिष्टात्कर्तव्यं विमलामलसारकम् ॥६१/१३॥   
तदूर्ध्वं [[219]](#footnote-220)वृकलं कुर्याच्चक्रं चाऽऽद्यं सुदर्शनम् । मूर्तिं श्रीवासुदेवस्य ग्रहगुप्तां निवेदयेत् ॥६१/१४॥   
कलशं वाऽथ कुर्वीत तदूर्ध्वं चक्रमुत्तमम् । वेद्याश्च परितः स्थाप्या अष्टौ विघ्नेश्वरास्त्वज ॥६१/१५॥

चत्वारो वा चतुर्दिक्षु स्थापनीया गरुत्मतः । ध्वजारोहं प्रवक्ष्यामि येन भूतादि नश्यति ॥६१/१६॥   
प्रासादबिम्बद्रव्याणां यावन्तः परमाणवः । तावद्वर्षसहस्राणि तत्कर्ता विष्णुलोकभाक् ॥६१/१७॥   
कुम्भाण्डवेदिबिम्बानां[[220]](#footnote-221) भ्रमणाद्वायुनाऽनघ । कण्ठस्याऽऽवेष्टनाज्ज्ञेयं फलं कोटिगुणं ध्वजात् ॥६१/१८॥   
पताकां प्रकृतिं विद्धि दण्डं पुरुषरूपिणम् । प्रासादो वासुदेवस्य मूर्तिरूपो[[221]](#footnote-222) निबोध मे ॥६१/१९॥   
धारणाद्धरणीं विद्धि आकाशं सुषिरात्मकम् । तेजस्तत्पावकं विद्धि वायुं स्पर्शगतं तथा ॥६१/२०॥   
पाषाणादिष्वेव जलं पार्थिवं पृथिवीगुणम् । प्रतिशब्दोद्भवं शब्दं स्पर्शं स्यात्कर्कशादिकम् ॥६१/२१॥   
शुक्लादिकं भवेद्रूपं [[222]](#footnote-223)रसमन्नादिदर्शकम् । धूपादिगन्धं गन्धन्तु वाग्भेर्यादिषु संस्थिता ॥६१/२२॥   
शुकनासाश्रिता नासा बाहू [[223]](#footnote-224)तद्रथकौ स्मृतौ । शिरस्त्वण्डं निगदितं कलशो मूर्धजाः स्मृताः॥६१/२३॥   
कण्ठं कण्ठमिति ज्ञेयं स्कन्धं वेदी निगद्येते । पायूपस्थे प्रणाले तु त्वक्सुधा परिकीर्तिता ॥६१/२४॥   
मुखं द्वारं भवेदस्य प्रतिमा जीव उच्यते । तच्छक्तिं पिण्डिकां विद्धि प्रकृतिं च तदाकृतिम् ॥६१/२५॥

निश्चलत्वञ्च गर्भोऽस्या अधिष्ठाता तु केशवः । एवमेष हरिः साक्षात्प्रासादत्वेन संस्थितः ॥६१/२६॥   
जङ्घा त्वस्य शिवो ज्ञेयः स्कन्धे धाता व्यवस्थितः । ऊर्ध्वभागे स्थितो विष्णुरेवं तस्य स्थितस्य हि ॥६१/२७॥   
प्रासादस्य प्रतिष्ठां तु ध्वजरूपेण मे शृणु । ध्वजं कृत्वा सुरैर्दैत्या जिताः शस्त्रादिचिह्नितम् ॥६१/२८॥   
[[224]](#footnote-225)अण्डोर्ध्वं कलशं न्यस्य तदूर्ध्वं विन्यसेद्ध्वजम् । बिम्बार्धमानं दण्डस्य त्रिभागेणाथ कारयेत् ॥६१/२९॥   
अष्टारं द्वादशारं वा मध्ये मूर्तिमताऽन्वितम् । नारसिंहेन तार्क्ष्येण ध्वजदण्डस्तु निर्व्रणः ॥६१/३०॥   
प्रासादस्य तु विस्तारो मानं दण्डस्य कीर्ततम् । शिखरार्धेन वा कुर्यात् तृतीयार्धेन वा पुनः ॥६१/३१॥   
द्वारस्य दैर्घ्याद्द्विगुणं दण्डं वा परिकल्पयेत् । ध्वजयष्टिर्देवगृहे ऐशान्यां वायवेऽथ वा ॥६१/३२॥   
क्षौमाद्यैश्च ध्वजं कुर्याद्विचित्रं वैकवर्णकम्। घण्टाचामरकिङ्किण्या भूषितं पापनाशनम् ॥६१/३३॥   
दण्डाग्राद्धरणीं यावद्धस्तैकं[[225]](#footnote-226) विस्तरेण तु । महाध्वजः सर्वदः स्यात्तुर्यांशाद्धीनतोऽर्चितः ॥६१/३४॥   
ध्वजे चार्धेन विज्ञेया पताका मानवर्जिता । विस्तारेण ध्वजः कार्यो विंशदङ्गुलसन्निभः ॥६१/३५॥   
अधिवासविधानेन चक्रं दण्डं ध्वजं तथा । देववत्सकलं कृत्वा मण्डपस्नपनादिकम् ॥६१/३६॥   
नेत्रोन्मीलनकं त्यक्त्वा पूर्वोक्तं सर्वमाचरेत् । [[226]](#footnote-227)अधिवासयेच्च विधिना शय्यायां स्थाप्य देशिकः ॥६१/३७॥   
ततः सहस्रशीर्षेतिसूक्तं चक्रे न्यसेद्बुधः । तथा सुदर्शनं मन्त्रं मनस्तत्त्वं निवेशयेत् ॥६१/३८॥   
मनोरूपेण तस्यैव सजीवकरणं स्मृतम् । अरेषु मूर्तयो न्यस्याः केशवाद्याः सुरोत्तम ॥६१/३९॥   
नाभ्यब्जप्रतिनेमीषु न्यसेत्तत्त्वानि देशिकः । नृसिंहं विश्वरूपं वा अब्जमध्ये निवेशयेत् ॥६१/४०॥   
सकलं विन्यसेद्दण्डे सूत्रात्मानं सजीवकम् । निष्कलं परमात्मानं ध्वजे ध्यायन्न्यसेद्धरिम् ॥६१/४१॥   
तच्छक्तिं व्यापिनीं ध्यायेद् ध्वजरूपां बलाबलाम् । मण्डले स्थाप्य चाभ्यर्च्य होमं कुण्डेषु कारयेत् ॥६१/४२॥   
कलशे स्वर्णकलशं न्यस्य रत्नानि पञ्च च । स्थापयेच्चक्रमन्त्रेण स्वर्णचक्रमधस्ततः ॥६१/४३॥   
पारदेन तु [[227]](#footnote-228)सम्प्लाव्य नेत्रपट्टेन च्छादयेत् । ततो निवेशयेच्चक्रं तन्मध्ये तु हरिं स्मरेत् ॥६१/४४॥   
ॐ क्षों[[228]](#footnote-229) नृसिंहाय नमः पूजयेत्स्थापयेद्धरिम् । ततो ध्वजं गृहीत्वा तु यजमानः सबान्धवः ॥६१/४५॥

दधिभक्तयुते पात्रे ध्वजस्याग्रं निवेशयेत् । ध्रुवाद्येन फडन्तेन ध्वजं मन्त्रेण पूजयेत् ॥६१/४६॥   
शिरस्याधाय तत्पात्रं नारायणमनुस्मरन् । प्रदक्षिणं तु कुर्वीत तुर्यमङ्गलनिःस्वनैः ॥६१/४७॥   
ततो निवेशयेद्दण्डं मन्त्रेणाष्टाक्षरेण तु । मुञ्चामि त्वेतिसूक्तेन ध्वजं मुञ्चेद्विचक्षणः ॥६१/४८॥   
पात्रं ध्वजं कुञ्जरादि दद्यादाचार्यके द्विजः । एष साधारणः प्रोक्तो ध्वजस्याऽऽरोहणे विधिः ॥६१/४९॥   
यस्य देवस्य यच्चिह्नं तन्मन्त्रेण स्थिरं चरेत् । स्वर्गच्छेद्‌ध्वजदानात्तु भुवि राजा बली भवेत् ॥६१/५०॥

**लक्ष्म्यादिदेवताप्रतिष्ठाविधिः**   
श्रीभगवानुवाच -  
समुदायेन देवादेः प्रतिष्ठां प्रवदामि ते । लक्ष्म्याः प्रतिष्ठां प्रथमं तथा देवीगणस्य च ॥६२/१॥  
पूर्ववत्सकलं कुर्यान्मण्डपस्नपनादिकम् । भद्रपीठे श्रियं न्यस्य स्थापयेदष्ट वै घटान् ॥६२/२॥   
घृतेनाभ्यज्य मूलेन स्नापयेत्पञ्चगव्यकैः । हिरण्यवर्णां हरिणीं नेत्रे चोन्मीलयेच्छ्रियाः ॥६२/३॥

तां म आवह इत्येवं प्रदद्यान्मधुरत्रयम् । अश्वपूर्वेति पूर्वेण तां कुम्भेनाभिषेचयेत् ॥६२/४॥   
[[229]](#footnote-230)कामोऽस्मितेति याम्येन पश्चिमेनाभिषेचयेत् । चन्द्रां प्रभासामुच्चार्याऽऽदित्यवर्णेति चोत्तरात् ॥६२/५॥   
उपैतु मेति चाऽऽग्नेयात्क्षुत्पिपासेति नैरृतात् । गन्धद्वारेति वायव्यान्मनसः काममाकूतिम् ॥६२/६॥   
ईशानकलशेनैव शिरः सौवर्णकर्दमात् । एकाशीतिघटैः स्नानं मन्त्रेणापः[[230]](#footnote-231) सृजन् क्षितिम् ॥६२/७॥   
आर्द्रां पुष्करिणीं गन्धैरार्द्रामित्यादि पुष्पकैः । तां म आवहमन्त्रेण आनन्द इति चाखिलम् ॥६२/८॥   
श्रायन्तीयेन शय्यायां श्रीसूक्तेन च सन्निधिम् । लक्ष्मीबीजेन चिच्छक्तिं विन्यस्याभ्यर्चयेत्पुनः ॥६२/९॥   
श्रीसूक्तेन मण्डपेऽथ कुण्डेष्वब्जानि होमयेत् । करवीराणि वा हुत्वा सहस्रं शतमेव वा ॥६२/१०॥   
गृहोपकरणान्तादि[[231]](#footnote-232) श्रीसूक्तेनैव चार्पयेत् । ततः प्रासादसंस्कारं सर्वं कृत्वा तु पूर्ववत् ॥६२/११॥   
मन्त्रेण[[232]](#footnote-233) पिण्डिकां कृत्वा प्रतिष्ठानं ततः श्रियाः । श्रीसूक्तेन च सान्निध्यं पूर्ववत्प्रत्यृचं [[233]](#footnote-234)जपेत् ॥६२/१२॥   
चिच्छक्तिं बोधयित्वा तु मूलात्सान्निध्यकं चरेत् । भूस्वर्णवस्त्रगोन्नादि गुरवे ब्रह्मणेऽर्पयेत्॥६२/१३॥  
एवं देव्योऽखिलाः स्थाप्य[[234]](#footnote-235) राज्यस्वर्गादिभाग्भवेत् ॥६२/१४॥

**विष्ण्वादिदेवताप्रतिष्ठासामान्यविधिः पुस्तकलेखनविधिश्च** ।

श्रीभगवानुवाच -  
एवं तार्क्ष्यस्य चक्रस्य ब्रह्मणो नृहरेस्तथा । प्रतिष्ठा विष्णुवत्कार्या स्वस्वमन्त्रेण तां शृणु ॥६३/१॥  
सुदर्शन महाचक्र शान्त दुष्टभयङ्कर , छिन्धि च्छिन्दि भिन्धि भिन्धि विदारय विदारय परमन्त्रान्ग्रस ग्रस भक्षय भक्षय भूतांस्त्रासय त्रासय हुं फट् सुदर्शनाय नमः॥६३/२॥  
अभ्यर्च्य चक्रं चानेन रणे दारयते रिपून् ॥६३/३॥  
ॐ क्षौं नरसिंह उग्ररूप ज्वल ज्वल प्रज्वल प्रज्वल स्वाहा ॥६३/४॥  
नरसिंहस्य मन्त्रोयं पातालाख्यस्य वच्मि ते ॥६३/५॥

ॐ क्षौं नमो भगवते नरसिंहाय प्रदीप्तसूर्यकोटिसहस्रसमतेजसे वज्रनखदंष्ट्रायुधाय स्फुटविकटविकीर्णकेसरसटाप्रक्षुभितमहार्णवाम्भोदुन्दुभिनिर्घोषाय सर्वमन्त्रोत्तारणाय एह्येहि भगवन्नरसिंह पुरुष परापरब्रह्म सत्येन स्फुर स्फुर विजृम्भ विजृम्भ आक्रम गर्ज गर्ज मुञ्च मुञ्च सिंहनादं विदारय विदारय विद्रावय विद्रावयाऽऽविशाऽऽविश सर्वमन्त्ररूपाणि मन्त्रजातीश्च हन हन च्छिन्द च्छिन्द सङ्क्षिप सङ्क्षिप दर दर दारय दारय स्फुट स्फुट स्फोटय स्फोटय ज्वालामालासङ्घातमय सर्वतोऽनन्तज्वालावज्राशनिचक्रेण सर्वपातालानुत्सादयोत्सादय सर्वतोऽनतज्वालावज्रशरपञ्जरेण सर्वपातालान्परिवारय परिवारय सर्वपातालासुरवासिनां हृदयान्याकर्षयाऽऽकर्षय शीघ्रं दह दह पच पच मथ मथ शोषय शोषय निकृन्तय निकृन्तय तावद्यावन्मे वशमागताः पातालेभ्यः फडसुरेभ्यः फण्मन्त्ररूपेभ्यः फण्मन्त्रजातिभ्यः फट् संशयान्मां भगवन्नरसिंहरूप विष्णो सर्वापद्भ्यः सर्वमन्त्ररूपेभ्यो रक्ष रक्ष हुं फण्नमो नमस्ते ॥६३/६॥

नरसिंहस्य विद्येयं हरिरूपार्थसिद्धिदा । त्रिलोक्यमोहनैर्मन्त्रैः स्थाप्यस्त्रैलोक्यमोहनः ॥६३/७॥  
गदी दक्षे शान्तिकरो द्विभुजो वा चतुर्भुजः । वामोर्ध्वे कारयेच्चक्रं पाञ्चजन्यमथो ह्यधः ॥६३/८॥   
श्रीपुष्टिसंयुतं कुर्याद् बलेन सह भद्रया । प्रासादे स्थापयेद्विष्णुं गृहे वा मण्डपेऽपि वा ॥६३/९॥   
वामनं चैव वैकुण्ठं हयास्यमनिरुद्धकम् । स्थापयेज्जलशय्यास्थं मत्स्यादींश्चावतारकान् ॥६३/१०॥   
सङ्कर्षणं विश्वरूपं लिङ्गं वै रुद्रमूर्तिकम् । अर्धनारीश्वरं तद्वद्धरिशङ्करमातृकाः ॥६३/११॥   
भैरवं च तथा सूर्यं ग्रहांस्तद्वद्विनायकम् । गौरीमिन्द्रादिभिः सेव्यां चित्रजां च बलाबलाम् ॥६३/१२॥  
पुस्तकानां प्रतिष्ठां च वक्ष्ये लिखनतद्विधिम् । स्वस्तिके मण्डलेऽभ्यर्च्य शरपत्रासने स्थितम् ॥६३/१३॥  
लेख्यञ्च लिखितं पुस्तं गुरुर्विद्यां हरिं यजेत् । यजमानो गुरुं विद्यां हरिं लिपिकृतं नरम् ॥६३/१४॥  
प्राङ्मुखः पद्मिनीं ध्यायेल्लिखित्वा श्लोकपञ्चकम् । रौप्यस्थमष्या हैम्या च लेखन्या नागराक्षरम् ॥६३/१५॥  
ब्राह्मणान्भोजयेच्छक्त्या शक्त्या दद्याच्च दक्षिणाम् । गुरुं विद्यां हरिं प्रार्च्य[[235]](#footnote-236) पुराणादि लिखेन्नरः ॥६३/१६॥  
पूर्ववन्मण्डलाद्यैसश्च ऐशान्यां भद्रपीठके । दर्पणे पुस्तकं दृष्ट्वा सेचयेत्पूर्ववद् घटैः॥६३/१७॥   
नेत्रोन्मीलनकं कृत्वा शय्यायां तु न्यसेन्नरः । न्यसेत्तु पौरुषं सूक्तं वेदाद्यं तत्र पुस्तके ॥६३/१८॥   
कृत्वा सजीवीकरणं प्रार्च्य हुत्वा चरुं ततः । [[236]](#footnote-237)सम्प्राश्य दक्षिणाभिस्तु गुर्वादीन्भोजयेद्द्विजान् ॥६३/१९॥   
रथेन हस्तिना वाऽपि भ्राम्येत्पुस्तकं नरैः । गृहे देवालयादौ तु पुस्तकं स्थाप्य पूजयेत् ॥६३/२०॥  
वस्त्रादिवेष्टितं पाठादादावन्ते समर्चयेत् । जगच्छान्तिं चावधार्य पुस्तकं वाचयेन्नरः ॥६३/२१॥  
अध्यायमेकं कुम्भाद्भिर्यजमानादि सेचयेत् । द्विजाय पुस्तकं दत्वा फलस्यान्तो न विद्यते ॥६३/२२॥  
त्रीण्याहुरतिदानानि गावः पृथ्वीं सरस्वती । नरकादुद्धरन्त्येव जपवापनदोहनात् ॥६३/२३॥   
विद्यादानफलं दत्त्वा मष्याक्तं पत्रसञ्चयम् । यावत्तु पत्रसङ्ख्यानमक्षराणां तथाऽनघ ॥६३/२४॥   
तावद्वर्षसहस्राणि विष्णुलोके महीयते । पञ्चरात्रं पुराणानि भारतानि ददन्नरः ॥६३/२५॥   
कुलैकविंशमुद्धृत्य परे तत्त्वे तु लीयते ॥६३/२६॥

**कूपवापीतडागप्रतिष्ठाविधिः**  
कूपवापीतडागानां प्रतिष्ठां वच्मि तां शृणु । जलरूपेण हि हरिः सोमो वरुण उत्तमः ॥६४/१॥  
अग्नीषोममयं विश्वं विष्णुरापस्तु कारणम् । हैमं रौप्यं रत्नजं वा वरुणं कारयेन्नरः ॥६४/२॥   
द्विभुजं हंसपृष्ठस्थं दक्षिणेनाभयप्रदम् । वामेन नागपाशं तु नदीनागादिसंयुतम् ॥६४/३॥   
यागमण्डपमध्ये स्याद्वेदिका कुण्डमण्डिता । तोरणं वारुणं कुम्भं न्यसेच्च करकान्वितम् ॥६४/४॥   
भद्रके चार्धचन्द्रे वा स्वस्तिके द्वारि कुम्भकान् । अग्न्याधानं [[237]](#footnote-238)चापि कुण्डे कृत्वा पूर्णां प्रदापयेत् ॥६४/५॥   
वरुणं स्नानपीठे तु ये ते शतेति संस्पृशेत् । घृतेनाभ्यञ्जयेत्पश्चान्मूलमन्त्रेण देशिकः ॥६४/६॥   
शं नो देवीति प्रक्षाल्य शुद्धवत्या शिवोदकैः । अधिवासयेदष्टकुम्भान्सामुद्रं पूर्वकुम्भके ॥६४/७॥   
गाङ्गमग्नौ वर्षतोयं दक्षे [[238]](#footnote-239)रक्षस्तु नैर्ज्झरम् । नदीतोयं पश्चिमे तु वायव्ये तु नदोदकम् ॥६४/८॥   
औद्भिज्जं चोत्तरे स्थाप्यमैशान्यां तीर्थसम्भवम् । अलाभे तु [[239]](#footnote-240)नदीतोयं यासां [[240]](#footnote-241)राजेति मन्त्रयेत् ॥६४/९॥   
देवं निर्मार्ज्य निर्मर्थ्य दुर्मित्रियेति विचक्षणः । नेत्रे चोन्मीलयेच्चित्रं तच्चक्षुर्मधुरत्रयैः ॥६४/१०॥   
ज्योतिः [[241]](#footnote-242)सम्पूरयेद्धैम्यां गुरवे गामथार्पयेत् । समुद्रज्येष्ठेत्यभिषिञ्चेद्वरुणं पूर्वकुम्भतः ॥६४/११॥   
समुद्रं गच्छ गाङ्गेयात्सोमो धेन्विति वर्षकात् । देवीरापो निर्झराद्भिर्नदाद्भिः पञ्चनद्यतः ॥६४/१२॥   
उद्भिज्जाद्भिश्चोद्भिदेन पावमान्याऽथ तीर्थकैः । आपो हि ष्ठा पञ्चगव्याद्धिरण्यवर्णेति स्वर्णजात् ॥६४/१३॥   
आपो अस्मेति वर्षोत्थैर्व्याहृत्या कूपसम्भवैः । वरुणञ्च तड़ागोत्थैर्वरुणाद्भिस्तु [[242]](#footnote-243)वश्यतः ॥६४/१४॥   
आपो देवीति गिरिजैरेकाशीतिघटैस्ततः । स्नापयेद्वरुणस्येति त्वं नो वरुण चार्घकम् ॥६४/१५॥   
व्याहृत्या मधुपर्कन्तु बृहस्पतेति वस्त्रकम् । वरुणेति पवित्रन्तु प्रणवेनोत्तरीयकम् ॥६४/१६॥

[[243]](#footnote-244)यद्वारण्येन पुष्पादि प्रदद्याद्वरुणाय तु । चामरं दर्पणं छत्रं व्यजनं वैजयन्तिकाम् ॥६४/१७॥   
मूलेनोत्तिष्ठेत्युत्थाप्य तां रात्रिमधिवासयेत् । वरुणं वेति सान्निध्यं [[244]](#footnote-245)यद्वारण्येन पूजयेत् ॥६४/१८॥   
सजीवीकरणं मूलात्पुनर्गन्धादिना यजेत् । मण्डले पूर्ववत्प्रार्च्य कुण्डेषु समिदादिकम् ॥६४/१९॥   
वेदादिमन्त्रैर्गङ्गाद्याश्चतस्रो धेनवो दुहेत् । दिक्ष्वथो वै यवचरुं ततः संस्थाप्य होमयेत् ॥६४/२०॥   
व्याहृत्या वाऽथ गायत्र्या मूलेनाऽऽमन्त्रयेत्तथा । सूर्याय प्रजापतये द्यौः स्वाहा [[245]](#footnote-246)चान्तविक्षकः ॥६४/२१॥   
तस्यै पृथिव्यै देहधृत्यै इह स्वधृतये ततः । इह रत्यै चेह रमत्या उग्रो भीमश्च रौद्रकः ॥६४/२२॥   
विष्णुश्च वरुणो धाता रायस्पोषो महेन्द्रकः । अग्निर्यमो नैरृतोऽथ वरुणो वायुरेव च ॥६४/२३॥   
कुवेर ईशोऽनन्तोऽथ ब्रह्मा राजा जलेश्वरः । तस्मै स्वाहेदं विष्णुश्च तद्विप्रासेति होमयेत् ॥६४/२४॥   
सोमो धेन्विति षड् हुत्वा इमं मेति च होमयेत् । आपो हि ष्ठेति तिसृभिरिमा रुद्रेति होमयेत् ॥६४/२५॥   
दशादिक्षु बलिं दद्याद्गन्धपुष्पादिनाऽर्चयेत् । प्रतिमां तु समुत्थाप्य मण्डले विन्यसेद्बुधः ॥६४/२६॥   
पूजयेद्गन्धपुष्पाद्यैर्हेमपुष्पादिभिः क्रमात् । जलाशयांस्तु दिग्भागे वितस्तिद्वयसम्मितान् ॥६४/२७॥   
कृत्वाऽष्टौ स्थण्डिलान्रम्यान् सैकतान् देशिकोत्तमः । वरुणस्येति मन्त्रेण आज्यमष्टशतं ततः ॥६४/२८॥   
चरुं यवमयं हुत्वा शान्तितोयं समाहरेत् । सेचयेन्मूर्द्ध्नि देवं तु सजीवकरणं चरेत् ॥६४/२९॥   
ध्यायेत्तु वरुणं युक्तं गौर्या नदनदीगणैः । ॐ वरुणाय ततोऽभ्यर्च्य ततः सान्निध्यमाचरेत् ॥६४/३०॥   
उत्थाप्य नागपृष्ठाद्यैर्भ्रामयेत्तैः समङ्गलैः । आपो हि ष्ठेति च क्षिपेत्त्रिमध्वाक्ते घटे जले ॥६४/३१॥   
जलाशये मध्यगतं सुगुप्तं विनिवेशयेत् । स्नात्वा ध्यायेच्च वरुणं सृष्टिं ब्रह्माण्डसंज्ञिकाम् ॥६४/३२॥   
अग्निबीजेन सन्दग्ध्वा तद्भस्म प्लावयेन्नरः । सर्वमापोमयं लोकं ध्यायेत्तत्र जलेश्वरम् ॥६४/३३॥   
तोयमध्यस्थितं देवं ततो यूपं निवेशयेत् । चतुरस्रमथाष्टास्रं वर्तुलं वा प्रकीर्तितम् ॥६४/३४॥   
आराध्य देवतालिङ्गं दशहस्तं तु कूपके । यूपं यज्ञीयवृक्षोत्थं मूले हैमं फलं न्यसेत् ॥६४/३५॥   
वाप्यां पञ्चदशकरं पुष्करिण्यां तु विंशकम् । तडागे पञ्चविंशाख्यं जलमध्ये निवेशयेत् ॥६४/३६॥   
यागमण्डपाङ्गेण वा यूप ब्रस्केति मन्त्रतः । स्थाप्य तद्वेष्टयेद्वस्त्रैर्यूपोपरि पताकिकाम् ॥६४/३७॥

तदभ्यर्च्य च गन्धाद्यैर्जगच्छान्तिं समाचरेत् । दक्षिणां गुरवे दद्याद्भूगोहेमाम्बुपात्रकम् ॥६४/३८॥   
द्विजेभ्यो दक्षिणा देया आगतान्भोजयेत्तथा । आब्रह्म स्तम्बपर्यन्तं ये केचित्सलिलार्थिनः ॥६४/३९॥   
ते तृप्तिमुपगच्छन्तु तडागस्थेन वारिणा । तोयमुत्सर्जयेदेवं पञ्चगव्यं विनिक्षिपेत् ॥६४/४०॥   
आपो हि ष्ठेति तिसृभिः शान्तितोयं द्विजैः कृतम् । तीर्थतोयं क्षिपेत्पुण्यं गोकुलं चार्पयेद्द्विजान् ॥६४/४१॥   
अनिवारितमन्नाद्यं सर्वजन्यञ्च कारयेत् । अश्वमेधसहस्राणां सहस्रं यः समाचरेत् ॥६४/४२॥   
एकाहं स्थापयेत्तोयं तत्पुण्यमयुतायुतम् । विमाने मोदते स्वर्गे नरकं न स गच्छति ॥६४/४३॥   
गवादि पिवते यस्मात्तस्मात् कर्तुर्न पातकम् । तोयदानात्सर्वदानफलं प्राप्य दिवं यजेत् ॥६४/४४॥

**देवतासामान्यप्रतिष्ठा**  
श्रीभगवानुवाच -  
समुदायप्रतिष्ठाञ्च वक्ष्ये सा वासुदेववत् । आदित्या वसवो रुद्राः साध्या विश्वेऽश्विनौ तथा ॥६६/१॥  
ऋषयश्च तथा सर्वे वक्ष्ये तेषां विशेषकम् । यस्य देवस्य यन्नाम तस्याऽऽद्यं गृह्य चाक्षरम् ॥६६/२॥   
मात्राभिर्भेदयित्वा तु दीर्घाण्यङ्गानि भेदयेत् । प्रथमं कल्पयेद्बीजं सविन्दुं प्रणवान्वितम् ॥६६/३॥   
सर्वेषां मूलमन्त्रेण पूजनं स्थापनं तथा । नियमव्रतकृच्छ्राणां मठसङ्क्रमवेश्मनाम् ॥६६/४॥   
मासोपवासं द्वादश्या इत्यादिस्थापनं वदे । शिलां पूर्णघटं कांस्यं सम्भारं स्थापयेत्ततः ॥६६/५॥   
ब्रह्मकूर्चं समाहृत्य श्रपेद्यवमयं चरुम् । क्षीरेण कपिलायास्तु तद्विष्णोरिति साधकः ॥६६/६॥   
प्रणवेनाभिघार्यैव दर्व्या सङ्घट्टयेत्ततः । साधयित्वाऽवतार्याथ विष्णुमभ्यर्च्य होमयेत् ॥६६/७॥   
व्याहृत्या चैव गायत्र्या तद्विप्रासेति होमयेत् । विश्वतश्चक्षुर्वेदाद्यैर्भूरग्नये तथैव च ॥६६/८॥   
सूर्याय प्रजापतये अन्तरिक्षाय होमयेत् । द्यौः स्वाहा ब्रह्मणे स्वाहा पृथिवी महाराजकः ॥६६/९॥   
तस्मै सोमञ्च राजानमिन्द्राद्यैर्होममाचरेत् । एवं हुत्वा चरोर्भागान् दद्याद्दिग्बलिमादरात् ॥६६/१०॥   
समिधोऽष्टशतं हुत्वा पालाशांश्चाऽऽज्यहोमकम् । कुर्यात्पुरुषसूक्तेन इरावती तिलाष्टकम् ॥६६/११॥   
हुत्वा तु ब्रह्मविष्ण्वीशदेवानामनुयायिनाम् । ग्रहाणामाहुतीर्हुत्वा लोकेशानामथो पुनः ॥६६/१२॥   
पर्वतानां नदीनाञ्च समुद्राणां तथाऽऽहुतीः । हुत्वा च व्याहृतीर्दद्यात्स्रुवपूर्णाहुतित्रयम् ॥६६/१३॥   
वौषडन्तेन मन्त्रेण वैष्णवेन पितामह । पञ्चगव्यं चरुं प्राश्य दत्वाऽऽचार्याय दक्षिणाम् ॥६६/१४॥   
तिलपात्रं हेमयुक्तं सवस्त्रं गामलङ्कृताम् । प्रीयतां भगवान्विष्णुरित्युत्सृजेद्व्रतं बुधः ॥६६/१५॥   
मासोपवासादेरन्यां प्रतिष्ठां वच्मि पूर्वतः । यज्ञेनाऽऽतोष्य देवेशं श्रपयेद्वैष्णवं चरुम् ॥६६/१६॥   
तिलतण्डुलनीवारैः श्यामाकैरथ वा यवैः । आज्येनाऽऽघार्य चोत्तार्य होमयेन्मूर्तिमन्त्रकैः ॥६६/१७॥   
विष्ण्वादीनां मासपानां तदन्ते होमयेत्पुनः ॥६६/१८॥   
ॐ विष्णवे स्वाहा । ॐ विष्णवे[[246]](#footnote-247) विभूषणाय स्वाहा । ॐ विष्णवे शिपिविष्टाय स्वाहा । ॐ नरसिंहाय स्वाहा । ॐ पुरुषोत्तमाय स्वाहा ॥६६/१९॥   
द्वादशाश्वत्थसमिधो होमयेद्‌घृतसम्प्लुताः । विष्णो रराटमन्त्रेण ततो द्वादश चाऽऽहुतीः ॥६६/२०॥

इदं विष्णुरिरावती चरोर्द्वादश चाऽऽहुतीः । हुत्वा चाऽऽज्याहुतीस्तद्वत्तद्विप्रासेति होमयेत् ॥६६/२१॥   
शेषहोमं ततः कृत्वा दद्यात्पूर्णाहुतित्रयम् । युञ्जतेत्यनुवाकं तु जप्त्वा प्राशीत वै चरुम् ॥६६/२२॥   
प्रणवेन स्वशब्दान्ते कृत्वा पात्रे तु पैप्पले । ततो मासाधिपानान्तु विप्रान्द्वादश भोजयेत् ॥६६/२३॥   
त्रयोदशो गुरुस्तत्र तेभ्यो दद्यात्त्रयोदश । कुम्भान्स्वाद्वम्बुसंयुक्तान् सच्छत्रोपानहान्वितान् ॥६६/२४॥   
सुवस्त्रहेममाल्याढ्यान् व्रतयूर्त्यै त्रयोदश । गावः प्रीतिं समायान्तु प्रचरन्तु प्रहर्षिताः ॥६६/२५॥   
इति गोपथमुत्सृज्य यूपं तत्र निवेशयेत् । दशहस्तं प्रपाराममठसङ्क्रमणादिषु ॥६६/२६॥   
गृहे च होममेवन्तु कृत्वा सर्वं यथाविधि । पूर्वोक्तेन विधानेन प्रविशेच्च गृहं गृही ॥६६/२७॥   
अनिवारितमन्नाद्यं सर्वेष्वेतेषु कारयेत् । द्विजेभ्यो दक्षिणा देया यथाशक्ति विचक्षणैः ॥६६/२८॥   
आरामं कारयेद्यस्तु नन्दने सुचिरं वसेत् । मठप्रदानात्स्वर्ल्लोके शक्रलोके वसेत्ततः ॥६६/२९॥   
प्रपादानाद्वारुणेन सङ्क्रमेण वसेद्दिवि । इष्टकासेतुकारी च गोलोके मार्गकृद्गवाम् ॥६६/३०॥   
नियमव्रतकृद्विष्णुः कृच्छ्रकृत्सर्वपापहा । गृहं दत्त्वा वसेत्स्वर्गे यावदाभूतसम्प्लवम् ॥६६/३१॥

समुदायप्रतिष्ठेष्टा शिवादीनां गृहात्मनाम् ॥६६/३२॥

**जीर्णोद्धारविधानम्**  
श्रीभगवानुवाच -  
जीर्णोद्धारविधिं वक्ष्ये भूषितां स्नपयेद्गुरुः ।अचलां विन्यसेद्गेहे अतिजीर्णां परित्यजेत् ॥६७/१॥   
व्यङ्गां भग्नां च शैलाढ्यां न्यसेदन्यां च पूर्ववत् ।संहारविधिना तत्र तत्त्वान्संहृत्य देशिकः ॥६७/२॥   
सहस्रं नारसिंहेन हुत्वा तामुद्धरेद्गुरुः ।दारवीं दारयेद्वह्नौ शैलजां प्रक्षिपेज्जले ॥६७/३॥   
धातुजां रत्नजां वाऽपि अगाधे वा जलेऽम्बुधौ ।यानमारोप्य जीर्णाङ्गं छाद्य वस्त्रादिना नयेत् ॥६७/४॥   
वादित्रैः प्रक्षिपेत्तोये गुरवे दक्षिणां ददेत् ।यत्प्रमाणा च यद्द्रव्या तन्मानां स्थापयेद्दिने ॥६७/५॥   
कूपवापीतडागादेर्जीर्णोद्धारे महाफलम् ॥६७/६॥

**उत्सवविधिकथनम्**  
वक्ष्ये विधिं चोत्सवस्य स्थापिते तु सुरे चरेत् ।तस्मिन्नब्दे चैकरात्रं त्रिरात्रञ्चाष्टरात्रकं ॥६८/१॥   
उत्सवेन विना यस्मात्स्थापनं निष्फलं भवेत् ।अयने विषुवे चापि शयनोपवने गृहे ॥६८/२॥   
कारकस्यानुकूले वा यात्रान्देवस्य कारयेत् ।मङ्गलाङ्कुररोपैस्तु गीतनृत्यादि वाद्यकैः ॥६८/३॥   
शरावघटिकापालीस्त्वङ्कुरारोहणे हिताः ।यवाञ्छालींस्तिलान् मुद्गान् गोधूमान् सितसर्षपान् ॥६८/४॥   
कुलत्थमाषनिष्पावान् क्षालयित्वा तु [[247]](#footnote-248)वापयेत् ।पूर्वादौ च बलिं दद्यात् भ्रमन्दीपैः पुरं निशि ॥६८/५॥   
इन्द्रादेः कुमुदादेश्च सर्वभूतेभ्य एव च ।अनुगच्छन्ति ते तत्र प्रतिरूपधराः पुनः ॥६८/६॥   
पदे पदेऽश्वमेधस्य फलं तेषां न संशयः ।आगत्य देवतागारं देवं विज्ञापयेद्गुरुः ॥६८/७॥   
तीर्थयात्रा त्वया देव श्वः कर्तव्या सुरोत्तम ।तस्यारम्भमनुज्ञातुमर्हः सर्वज्ञ सर्वदा ॥६८/८॥   
देवमेवन्तु विज्ञाप्य ततः कर्म समारभेत् ।प्ररोहघटिकाढ्यान्तु वेदिकां भूषितां व्रजेत् ॥६८/९॥

चतुःस्तम्भां तु तन्मध्ये स्वस्तिके प्रतिमां न्यसेत् ।[[248]](#footnote-249)काम्यार्थं लेख्यचित्रेषु स्थाप्य तत्राधिवासयेत् ॥६८/१०॥   
वैष्णवैः सह कुर्वीत घृताभ्यङ्गन्तु मूलतः ।घृतधाराभिषेकं वा सकलां शर्वरीं बुधः ॥६८/११॥   
दर्पणं दर्श्य नीराजं गीतवाद्यैश्च मङ्गलम् ।बीजनं पूजनं दीपं गन्धपुष्पादिभिर्यजेत् ॥६८/१२॥   
हरिद्रामुद्गकाश्मीरशुक्लचूर्णादि मूर्धनि ।प्रतिमायाश्च भक्तानां सर्वतीर्थफलं घृते ॥६८/१३॥   
स्नापयित्वा समभ्यर्च्य यात्राविम्बं रथे स्थितम् ।नयेद्गुरुर्नदीं नादैश्छत्राद्यै राष्ट्रपालिकाम् ॥६८/१४॥

निम्नगा योजनादर्वाक्तत्र वेदीं तु कारयेत् ।वाहनादवतार्यैनां तस्यां वेद्यां निवेशयेत् ॥६८/१५॥  
चरुं वै श्रपयेत्तत्र पायसं होमयेत्ततः ।अब्लिङ्गैर्वैदिकैर्मन्त्रैस्तीर्थान्यावाहयेत्ततः ॥६८/१६॥   
आपो हिष्ठोपनिषदैः पूजयेदर्घ्यमुख्यकैः।पुनर्देवं समादाय तोये [[249]](#footnote-250)कृत्वाऽघमर्षणम् ॥६८/१७॥   
स्नायान्महाजनैर्विप्रैर्वेद्यामुत्तार्य तं न्यसेत् ।पूजयित्वा तदह्ना[[250]](#footnote-251) च प्रासादं तु नयेत्ततः ॥६८/१८॥  
पूजयेत्पावकस्थन्तु गुरुः स्याद्भुक्तिमुक्तिकृत् ॥६८/१९॥

**स्नपनोत्सवविस्तारकथनम्**  
ब्रह्मन् शृणु प्रवक्षामि स्नपनोत्सवविस्तरम् ।प्रासादस्याग्रतः कुम्भान्मण्डपे मण्डले न्यसेत् ॥६९/१॥   
कुर्याद् ध्यानार्च्चनं होमं हरेरादौ च कर्मसु ।सहस्रं वा शतं वापि होमयेत्पूर्णया सह ॥६९/२॥   
स्नानद्रव्याण्यथाहृत्य कलशांश्चापि विन्यसेत् ।अधिवास्य सूत्रकण्ठान्धारयेन्मण्डले घटान् ॥६९/३॥   
चतुरस्रं पुरं कृत्वा [[251]](#footnote-252)रुद्रैस्तं प्रविभावयेत् ।[[252]](#footnote-253)मध्येन तु चरुं स्थाप्य पार्श्वे पङ्क्तिं प्रमार्जयेत् ॥६९/४॥   
शालिचूर्णादिनाऽऽपूर्य पूर्वादिनवकेषु च ।कुम्भमुद्रां ततो बद्‌ध्वा घटं तत्राऽऽनयेद्‌बुधः ॥६९/५॥   
पुण्डरीकाक्षमन्त्रेण दर्भांस्तांस्तु विसर्जयेत् ।अद्भिः पूर्णं सर्वरत्नयुतं मध्ये न्यसेद्‌घटम् ॥६९/६॥   
यवव्रीहितिलांश्चैव नीवारान् श्यामकान्क्रमात् ।कुलित्थमुद्गसिद्धार्थान्मुक्त्वाऽन्यानष्टदिक्षु च ॥६९/७॥   
ऐन्द्रे तु नवके मध्ये घृतपूर्णं घटं न्यसेत् ।पलाशाश्वत्थन्यग्रोधबिल्वोदुम्बरशीरिणाम् ॥६९/८॥   
जम्बूशमीकपित्थानां त्वक्कषायैर्घटाष्टकम् ।आग्नेयनवके मध्ये मधुपूर्णं घटं न्यसेत् ॥६९/९॥   
गोशृङ्गनगगङ्गाम्बुगजेन्द्रदर्शनेषु च ।तीर्थक्षेत्रखलेष्वष्टौ मृत्तिकाः स्युर्घटाष्टके ॥६९/१०॥

याम्ये तु नवके मध्ये तिलतैलघटं न्यसेत् ।नारङ्गमथ जम्बीरं खर्जूरं मृत्तिकां क्रमात् ॥६९/११॥   
नारिकेलं न्यसेत्पूगं दाडिमं पनसं फलम् ।नैरृते नवके मध्ये क्षीरपूर्णं घटं न्यसेत् ॥६९/१२॥   
कुङ्कुमं नागपुष्पञ्च चम्पकं मालतीं क्रमात् ।मल्लिकामथ पुंनागं करवीरं महोत्पलम् ॥६९/१३॥   
पुष्पाणि चान्ये नवके मध्ये वै नारिकेलकम् ।नादेयमथ सामुद्रं सारसं कौप्यमेव च ॥६९/१४॥   
वर्षजं हिमतोयञ्च नैर्झरं गाङ्गमेव च ।उदकान्यथ [[253]](#footnote-254)वायव्ये नवके कदलीजलम् ॥६९/१५॥   
सहदेवीं कुमारीं च सिंहीं व्याघ्रीं तथाऽमृताम् ।विष्णुपर्णीं[[254]](#footnote-255) शतशिवां वचां दिव्यौषधीर्न्यसेत् ॥६९/१६॥   
पूर्वादौ सौम्यनवके मध्ये दधिघटं न्यसेत् ।पत्रमेलां त्वचं कुष्ठं वालकं चन्दनद्वयम् ॥६९/१७॥   
लतां कस्तूरिकां चैव कृष्णागुरुमनुक्रमात् ।सिद्धद्रव्याणि पूर्वादौ शान्तितोयमथैकतः ॥६९/१८॥   
चन्द्रतारं क्रमाच्छुक्लां[[255]](#footnote-256) गिरिसारं त्रपु न्यसेत् ।घोषसारं तथा शीर्षं[[256]](#footnote-257) पूर्वादौ रत्नमेव च ॥६९/१९॥   
[[257]](#footnote-258)घृतेनाभ्यज्य चोद्वर्त्य स्नपयेन्मूलमन्त्रतः ।गन्धाद्यैः पूजयेद्वह्नौ हुत्वा पूर्णाहुतिं चरेत् ॥६९/२०॥   
बलिञ्च सर्वभूतेभ्यो भोजयेद्दत्तदक्षिणः ।देवैश्च मुनिभिर्भूपैर्देवं संस्थाप्य[[258]](#footnote-259) चेश्वराः ॥६९/२१॥

बभूवुः स्थापित्वेत्थं स्नपनोत्सवकं चरेत् ।अष्टोत्तरसहस्रेण घटानां सर्वभाग्भवेत् ॥६९/२२॥   
यज्ञावभृथस्नाने च पूर्णसंस्नापनं कृतम् ।गौरीलक्ष्मीविवाहादि चोत्सवं स्नानपूर्वकम् ॥६९/२३॥

**पादपप्रतिष्ठाकथनम्**  
प्रतिष्ठां पादपानाञ्च वक्ष्येऽहं भुक्तिमुक्तिदाम् । सर्वौषध्युदकैर्लिप्तान् पिष्टातकविभूषितान् ॥७०/१॥   
वृक्षान्माल्यैरलङ्कृत्य वासोभिरभिवेष्टयेत् । सूच्या सौवर्णया कार्यं सर्वेषां कर्णवेधनम् ॥७०/२॥   
हेमशलाकयाऽञ्जनं वेद्यान्तु फलसप्तकम् । अधिवासयेच्च प्रत्येकं घटान्बलिनिवेदनम् ॥७०/३॥   
इन्द्रादेरधिवासेऽथ होमः कार्यो वनस्पतेः । ऋग्यजुःसाममन्त्रैश्च वारुणैर्मङ्गलै रवैः ॥७०/४॥  
वृक्षवेदिककुम्भैश्च स्नपनं द्विजपुङ्गवाः । तरूणां यजमानस्य कुर्युश्च यजमानकः ॥७०/५॥  
भूषितो दक्षिणां दद्याद्गोभूभूषणवस्त्रकम् । क्षीरेण भोजनं दद्याद्यावद्दिनचतुष्टयम् ॥७०/६॥  
होमस्तिलाज्यैः कार्यस्तु पलाशसमिधैस्तथा । आचार्ये द्विगुणं दद्यात् पूर्ववन्मण्डपादिकम् ॥७०/७॥   
पापनाशः परा सिद्धिर्वृक्षारामप्रतिष्ठया । स्कन्दायेशो यथा प्राह प्रतिष्ठाद्यं तथा शृणु ॥७०/८॥  
सूर्येशगणशक्त्यादेः परिवारस्य वै हरेः ॥७०/९॥

**स्नानविधिः**  
वक्ष्यामि स्कन्द नित्याद्यं स्नानं पूजां प्रतिष्ठया ।खात्वाऽसिना समुद्धृत्य मृदमष्टाङ्गुलां ततः ॥७२/१॥   
सर्वात्मना समुद्धृत्य पुनस्तेनैव पूरयेत् ।शिरसा पयसस्तीरे निधायास्त्रेण शोधयेत् ॥७२/२॥   
तृणादि शिखयोद्धृत्य ब्रह्मणा विभजेस्त्रिधा ।एकया नाभिपादान्तं प्रक्षाल्य पुनरन्यया ॥७२/३॥   
[[259]](#footnote-260)अस्त्राभिलब्धया लक्ष्मीदीप्तया सर्वविग्रहम् ।निरुध्याक्षाणि[[260]](#footnote-261) पाणिभ्यां प्राणान्संयम्य वारिणि ॥७२/४॥   
निमज्ज्याऽऽसीत हृद्यस्त्रं स्मरन्कालानलप्रभम् । मलस्नानं विधायेत्थं समुत्थाय जलान्तरात् ॥७२/५॥   
अस्त्रसन्ध्यामुपास्याथ विधिस्नानं समाचरेत् ।सारस्वतादितीर्थानामेकमङ्कुशमुद्रया ॥७२/६॥   
हृदाऽऽकृष्य तथाऽऽस्थाप्य पुनः संहारमुद्रया ।शेषं मृद्भागमादाय प्रविश्याऽऽनाभि वारिणि ॥७२/७॥   
वामपाणितले कुर्याद्भागत्रयमुदङ्मुखः ।अङ्गैर्दक्षिणमेकाद्यं पूर्वमन्त्रेण सप्तधा ॥७२/८॥   
शिवेन दशधा सौम्यं जपेद्भागत्रयं क्रमात् ।सर्वदिक्षु क्षिपेत्पूर्वं हूंफडन्तगवाणुना ॥७२/९॥   
कुर्याच्छिवेन सौम्येन शिवतीर्थे तु [[261]](#footnote-262)क्रमात् ।सर्वाङ्गमङ्ग जप्तेन मूर्धादि चरणावधि ॥७२/१०॥   
दक्षिणेन समालभ्य पठन्नङ्गचतुष्टयम् ।पिधाय खानि सर्वाणि षण्मुखीकरणेन च ॥७२/११॥   
शिवं स्मरन्निमज्जेत हरिं गङ्गेति वा स्मरन् ।वौषडन्तषडङ्गेन के कुर्यादभिषेचनम् ॥७२/१२॥   
कुम्भमात्रेण रक्षार्थं पूर्वादौ विक्षिपेज्जलम् ।स्नात्वा राजोपचारेण सुगन्धामलकादिभिः॥७२/१३॥   
स्नात्वा चोत्तीर्य तत्तीर्थं संहारिण्योपसंहरेत् ।अथातो विधिशुद्धेन संहितामन्त्रितेन च ॥७२/१४॥   
निवृत्त्यादिविशुद्धेन भस्मना स्नानमाचरेत् ।शिरसः पादपर्यन्तं ह्रूं फडन्तशरात्मना[[262]](#footnote-263) ॥७२/१५॥   
तेन कृत्वा मलस्नानं विधिस्नानं समाचरेत् । ईशतत्पुरुषाघोरगुह्यकाजातसंवरैः ॥७२/१६॥   
क्रमेणोद्वर्तयेन्मू्र्ध्नि वस्त्रहृद्गुह्यविग्रहान् ।सन्ध्यात्रये निशीथे च वर्षापूर्वावसानयोः ॥७२/१७॥   
सुप्त्वा भुक्त्वा पयः पीत्वा हुत्वा चाऽऽवश्यकादिकम् ।स्त्रियं नपुंसकं शूद्रं बिडालशवमूषिकम् ॥७२/१८॥   
स्नानमाग्नेयकं स्पृष्ट्वा शुच्यम्बुचुलकं[[263]](#footnote-264) चरेत् ।सूर्यांशुवर्षसम्पर्के प्राङ्मुखेनोर्ध्वबाहुना ॥७२/१९॥   
माहेन्द्रं स्नानमैशेन कार्यं सप्तपदावधि । गोसङ्घमध्यगः कुर्यात्खुरोत्खातकरेणुभिः ॥७२/२०॥   
पावनं [[264]](#footnote-265)नवमन्त्रेण स्नानं [[265]](#footnote-266)तद्धर्मणाऽथवा ।सद्योजातादिभिर्मन्त्रैरम्भोभिरभिषेचनम् ॥७२/२१॥   
मन्त्रस्नानं भवेदेवं वारुणाग्नेययोरपि ।मनसा मूलमन्त्रेण प्राणायामपुरःसरम् ॥७२/२२॥   
कुर्वीत मानसं स्नानं सर्वत्र विहितं च यत् ।वैष्णवादौ च तन्मन्त्रैरेवं स्नानानि कारयेत् ॥७२/२३॥   
सन्ध्याविधिं प्रवक्ष्यामि मन्त्रैर्भिन्नैः समं गुह ।संवीक्ष्य त्रिः पिबेदम्बु ब्रह्मतीर्थेन शङ्करैः ॥७२/२४॥   
स्वधान्तैरात्मतत्त्वाद्यैस्ततः खानि स्पृशेन्मृदा ।सकलीकरणं कृत्वा प्राणायामेन संस्थितः ॥७२/२५॥   
त्रिः समावर्तयेन्मन्त्री मनसा शिवसंहिताम् ।आचम्य न्यस्य सन्ध्याञ्च ब्राह्मीं प्रातः स्मरेन्नरः ॥७२/२६॥   
हंसपद्मासनां रक्तां चतुर्वक्त्रां चतुर्भुजाम् । अङ्गाक्षमालिनीं दक्षे वामे दण्डकमण्डलुम् ॥७२/२७॥   
तार्क्ष्यपद्मासनां ध्यायेन्मध्याह्ने वैष्णवीं सिताम् ।शङ्खचक्रधरां वामे दक्षिणे सगदाभयाम् ॥७२/२८॥   
रौद्रीं ध्यायेद्वृषाब्जस्थां त्रिनेत्रां शशिभूषिताम् ।त्रिशूलाक्षधरां दक्षे वामे साभयशक्तिकाम् ॥७२/२९॥   
साक्षिण्यः कर्मणां सन्ध्यां आत्मानं तत्प्रभानुगम् ।चतुर्थी ज्ञानिनः सन्ध्या निशीथादौ विभाव्यते ॥७२/३०॥   
हृद्बिन्दुब्रह्मरन्ध्रेषु अरूपा तु परे स्थिता ।शिवे चैव परो यस्तु ना सन्ध्या परमोच्यते ॥७२/३१॥   
पैत्रं मूले प्रदेशिन्याः कनिष्ठायाः प्रजापतेः ।ब्राह्ममङ्गुष्ठमूलस्थं तीर्थं दैवं कराग्रतः ॥७२/३२॥   
सव्यपाणितले वह्नेस्तीर्थं सोमस्य वामतः ।ऋषीणां तु समग्रेषु अङ्गुलीपर्वसन्धिषु ॥७२/३३॥   
ततः शिवात्मकैर्मन्त्रैः कृत्वा तीर्थं शिवात्मकम् ।मार्जनं संहितामन्त्रैस्तत्तोयेन समाचरेत् ॥७२/३४॥   
वामपाणिपतत्तोययोजनं सव्यपाणिना ।उत्तमाङ्गे क्रमान्मन्त्रैर्मार्जनं समुदाहृतम् ॥७२/३५॥   
नीत्वा तदुपनासाग्रं दक्षपाणिपुटस्थितम् ।बोधरूपं सितं तोयं वाममाकृष्य स्तम्भयेत् ॥७२/३६॥   
तत्पापं कज्जलाभासं पिङ्गयाऽऽरिच्य मुष्टिना ।क्षिपेद्वज्रशिलायां तद्भवेदघमर्षणम्[[266]](#footnote-267) ॥७२/३७॥   
स्वाहान्तशिवमन्त्रेण कुशपुष्पाक्षतान्वितम् ।शिवायार्घ्याञ्जलिं दत्त्वा गायत्रीं शक्तितो जपेत् ॥७२/३८॥   
तर्पणं सम्प्रवक्ष्यामि देवतीर्थेन मन्त्रकात् ।तर्पयेद्वौ शिवायेति स्वाहाऽन्यान्स्वाहया [[267]](#footnote-268)सुतान् ॥७२/३९॥   
ह्रां हृद्याय ह्रीं शिरसे ह्रूं शिखायै ह्रैं कवचाय ।अस्त्रायाष्टौ देवगणान् हृदाऽऽदित्येभ्य एव च ॥७२/४०॥   
हां वसुभ्यो रुद्रेभ्यो विश्वेभ्यश्चैव मरुद्भ्यः ।भृगुभ्यो हामङ्गिरोभ्य ऋषीन्कण्ठोपवीत्यथ ॥७२/४१॥   
अत्रेयेऽथ वसिष्ठाय नमश्चाथ पुलस्तये ।क्रतवे भारद्वाजाय विश्वामित्राय वै नमः ॥७२/४२॥   
प्रचेतसे मनुष्यांश्च सनकाय वषट् तथा ।हां सनन्दायाथ वषट् सनातनाय वै वषट् ॥७२/४३॥   
सनत्कुमाराय वषट् कपिलाय तथा वषट् ।पञ्चशिखाय द्युभवे संलग्नकरमूलतः ॥७२/४४॥   
सर्वेभ्यो भूतेभ्यो वषड्‌भूतान् देवपितॄनथ ।दक्षस्कन्धोपवीती च कुशमूलाग्रतस्तिलैः ॥७२/४५॥   
कव्यवाहानलायाथ सोमाय च यमाय च ।अर्यम्णे चाग्निसोमाय बर्हिषद्भ्यः[[268]](#footnote-269) स्वधायुतान् ॥७२/४६॥   
आज्यपाय च सोमाय विशेषसुरवत्पितॄन् ।ॐ ह्रामीशानाय पित्रे स्वधा दद्यात्पितामहे ॥७२/४७॥   
शान्तप्रपितामहाय तथा प्रेतपितॄंस्तथा ।पितृभ्यः पितामहेभ्यः स्वधाऽथ प्रपितामहे ॥७२/४८॥   
वृद्धप्रपितामहेभ्यो मातृभ्यश्च स्वधा तथा ।ह्रां मातामहेभ्यः स्वधा ह्रां प्रमातामहेभ्यश्च ॥७२/४९॥   
वृद्धप्रमातामहेभ्यः सर्वेभ्यः पितृभ्यस्तथा । सर्वेभ्यः स्वधा ज्ञातिभ्यः सर्वाचार्येभ्य एव च ॥७२/५०॥   
दिशां दिक्पतिसिद्धानां मातॄणां ग्रहरक्षसाम् ॥७२/५१॥

**सूर्यपूजाविधिः**  
ईश्वर उवाच -  
वक्ष्ये सूर्यार्चनं स्कन्द कराङ्गन्यासपूर्वकम् । अहं तेजोमयः सूर्य इति ध्यात्वाऽर्घ्यमर्चयेत् ॥७३/१॥  
पूरयेद्रक्तवर्णेन ललाटाकृष्टबिन्दुना । तं संपूज्य रवेरङ्गैः कृत्वा रक्षावगुण्ठनम् ॥७३/२॥   
सम्प्रोक्ष्य तज्जलैर्द्रव्यं पूर्वास्यो भानुमर्चयेत् । ॐ अं हृद्बीजादि सर्वत्र पूजनं दण्डिपिङ्गलौ ॥७३/३॥   
द्वारि दक्षे वामपार्श्वे ईशाने अङ्गणाय च । अग्नौ गुरुं पीठमध्ये प्रभूतं चाऽऽसनं यजेत् ॥७३/४॥   
अग्न्यादौ विमलं सारमाराध्यं परमं सुखम् । सितरक्तपीतनीलवर्णान् सिंहनिभान् यजेत् ॥७३/५॥   
पद्ममध्ये रां च दीप्तां रीं सूक्ष्मां रं जयां क्रमात् । रूं भद्रां रें विभूतीश्च विमलां रैममोघया ॥७३/६॥   
रों रौं विद्युता शक्तिं पूर्वाद्याः सर्वतोमुखाः । रं मध्ये अर्कासनं स्यात्सूर्यमूर्तिं षडक्षरम् ॥७३/७॥   
ॐ हं खं [[269]](#footnote-270)खोल्कायेति यजेदावाह्य भास्करम् । ललाटाकृष्टमञ्जन्यां ध्यात्वा रक्तं न्यसेद्रविम् ॥७३/८॥   
ह्रां ह्रीं सः सूर्याय नमो मुद्रयाऽऽवाहनादिकम् । विधाय प्रीतये बिम्बमुद्रां गन्धादिकं ददेत् ॥७३/९॥   
पद्ममुद्रां बिम्बमुद्रां प्रदर्श्याग्नौ हृदीरितम् । ॐ आं हृदयाय नमः, अर्काय शिरसे तथा ॥७३/१०॥   
[[270]](#footnote-271)भूर्भुवः स्वः सुरेशाय शिखायै नैरृते यजेत् । हुं कवचाय वायव्ये हां नेत्रायेति मध्यतः ॥७३/११॥   
वः, अस्त्रायेति पूर्वादौ ततो मुद्राः प्रदर्शयेत् । धेनुमुद्रा हृदादीनां गोविषाणा च नेत्रयोः ॥७३/१२॥   
अस्त्रस्य त्रासनी योज्या ग्रहाणां च नमस्क्रिया । सों सोमं बुं बुधं बृञ्च जीवं भं भार्गवं यजेत् ॥७३/१३॥   
दले पूर्वादिकेऽग्न्यादौ अं भौमं शं शनैश्चरम् । रं राहुं कें केतवे च गन्धाद्यैश्च खशोल्किना ॥७३/१४॥   
मूलं जप्त्वाऽर्घ्यपात्राम्बु दत्त्वा सूर्याय संस्तुतिः । नत्वा पराङ्मुखं चार्कं क्षमस्वेति ततो वदेत् ॥७३/१५॥   
शराणुना फडन्तेन समाहत्याणुसंहृतिम् । हृत्पद्मे शिव सूर्येति संहारिण्योपसंस्कृतिम्[[271]](#footnote-272)॥७३/१६॥   
योजयेत्तेजश्चण्डाय रविनिर्माल्यमर्पयेत् । अभ्यर्च्येशजपाद्ध्‌यानाद्धोमात्सर्वं रवेर्भवेत् ॥७३/१७॥

**शिवपूजाविधिकथनम्**  
ईश्वर उवाच -  
शिवपूजां प्रवक्ष्यामि आचम्य प्रणवार्घ्यवान् । द्वारमस्त्राम्बुना प्रोक्ष्य होमादिद्वारपान्यजेत्[[272]](#footnote-273) ॥७४/१॥   
गणं सरस्वतीं लक्ष्मीमूर्द्ध्वोदुम्बरके यजेत् । नन्दिगङ्गे दक्षिणेऽथ[[273]](#footnote-274) स्थिते वामगते यजेत् ॥७४/२॥   
महाकालं च यमुनां दिव्यदृष्टिनिपातितः । उत्सार्य दिव्यान्विघ्नांश्च पुष्पाक्षेपान्तरिक्षगान् ॥७४/३॥   
दक्षपार्ष्णित्रिभिर्घातैभूमिष्ठान्यागमन्दिरम् । देहलीं लङ्घयेद्वामशाखामाश्रित्य वै विशेत् ॥७४/४॥   
प्रविश्य दक्षपादेन विन्यस्यास्त्रमुदुम्बरे । ॐ हां वास्त्वधिपतये ब्रह्मणे मध्यतो यजेत् ॥७४/५॥

निरीक्षणादिभिः शस्त्रैः शुद्धानादाय गड्डुकान् । लब्धानुज्ञः शिवान्मौनी गङ्गादिकमनुव्रजेत् ॥७४/६॥   
पवित्राङ्गः प्रजप्तेन वस्त्रपूतेन वारिणा । पूरयेदम्बुधौ तांस्तान्गायत्र्या हृदयेन वा ॥७४/७॥   
गन्धकाक्षतपुष्पादिसर्वद्रव्यसमुच्चयम् । सन्निधीकृत्य पूजार्थं भूतशुद्ध्यादि कारयेत् ॥७४/८॥   
देवदक्षे ततो न्यस्य सौम्यास्यश्च शरीरतः । संहारमुद्रयाऽऽदाय मूर्द्ध्नि मन्त्रेण धारयेत् ॥७४/९॥   
भोग्यकर्मोपभोगार्थं[[274]](#footnote-275) पाणिकच्छपिकाख्यया । हृदम्बुजे निजात्मानं द्वादशान्तपदेऽथ वा ॥७४/१०॥   
शोधयेत्पञ्च भूतानि सञ्चिन्त्य सुषिरं तनौ । चरणाङ्गुष्ठयोर्युग्मान्सुषिरान्तर्बहिः स्मरेत् ॥७४/११॥   
शक्तिं हृद्व्यापिनीं पश्चाद्धूङ्कारे पावकप्रभे । [[275]](#footnote-276)रन्ध्रमध्ये स्थिते कृत्वा [[276]](#footnote-277)प्राणरोधं हि चिन्तकः ॥७४/१२॥   
निवेशयेद्रेचकान्ते फडन्तेनाथ तेन च । हृत्कण्ठतालुभ्रूमध्यब्रह्मरन्ध्रे विभिद्य च ॥७४/१३॥

ग्रन्थीन्निर्भिद्य[[277]](#footnote-278) हूङ्कारं मूर्द्ध्नि विन्यस्य जीवनम् । सम्पुटं हृदयेनाथ पूरकाहितचेतनम् ॥७४/१४॥   
हूं शिखोपरि विन्यस्य [[278]](#footnote-279)शुद्धं बिन्द्वात्मकं स्मरेत् । कृत्वाथ कुम्भकं शम्भावेकोद्घातेन योजयेत् ॥७४/१५॥   
रेचकेन बीजवृत्त्या शिवे लीनोऽथ शोधयेत् । प्रतिलोमं स्वदेहे तु बिन्द्वन्तं तत्र बिन्दुकम् ॥७४/१६॥   
लयन्नीत्वा महीवातौ जलवह्नी परस्परम् । द्वौ द्वौ साध्यौ तथाऽऽकाशमविरोधेन तच्छृणु ॥७४/१७॥   
पार्थिवं मण्डलं पीतं कठिनं वज्रलाञ्छितम् । हौमित्यात्मीयबीजेन तन्निवृत्तिकलामयम् ॥७४/१८॥   
पादादारभ्य मूर्धान्तं विचिन्त्य चतुरस्रकम् । उद्घातपञ्चकेनैव वायुभूतं विचिन्तयेत् ॥७४/१९॥   
अर्धचन्द्रं द्रवं सौम्यं शुभ्रमम्भोजलाञ्छितम् । ह्रीमित्यनेन बीजेन प्रतिष्ठारूपतां गतम् ॥७४/२०॥   
संयुक्तं राममन्त्रेण पुरुषान्तमकारणम् । अर्घ्यं चतुर्भिरुद्घातैर्वह्निभूतं विशोधयेत् ॥७४/२१॥   
आग्नेयं मण्डलं त्र्यस्त्रं रक्तं स्वस्तिकलाञ्छितम् । हूमित्यनेन बीजेन विद्यारूपं विभावयेत् ॥७४/२२॥   
घोराणुत्रिभिरुद्घातैर्जलभूतं विशोधयेत् । षडस्रं मण्डलं वायोर्बिन्दुभिः षड्भिरङ्कितम् ॥७४/२३॥   
कृष्णं[[279]](#footnote-280) ह्रेमितिबीजेन जातं शान्तिकलामयम् । सञ्चिन्त्योद्घातयुग्मेन पृथ्वीभूतं विशोधयेत् ॥७४/२४॥   
नभो बिन्दुमयं वृत्तं बिन्दुशक्तिविभूषितम् । व्योमाकारं सुवृत्तञ्च शुद्धस्फटिकनिर्मलम् ॥७४/२५॥   
हौङ्कारेण फडन्तेन शान्त्यतीतकलामयम् । ध्यात्वैकोद्घातयोगेन सुविशुद्धं विभावयेत् ॥७४/२६॥   
आप्याययेत्ततः सर्वं मूलेनामृतवर्षिणा । आधाराख्यामनन्तञ्च धर्मज्ञानादिपङ्कजम् ॥७४/२७॥   
हृदाऽऽसनमिदं ध्यात्वा मूर्तिमावाहयेत्ततः । सृष्ट्या शिवमयं तस्यामात्मानं द्वादशान्ततः ॥७४/२८॥   
अथ तां शक्तिमन्त्रेण वौषडन्तेन सर्वतः । दिव्यामृतेन सम्प्लाव्य कुर्वीत सकलीकृतम् ॥७४/२९॥   
हृदयादिकरान्तेषु कनिष्ठाद्यङ्गुलीषु च । हृदादिमन्त्रविन्यासः सकलीकरणं मतम् ॥७४/३०॥   
अस्त्रेण रक्ष्य प्राकारं [[280]](#footnote-281)तन्मन्त्रेणाथ तद्बहिः । शक्तिजालमधश्चोर्ध्वं महामुद्रां प्रदर्शयेत् ॥७४/३१॥   
आपादमस्तकं यावद्भावपुष्पैः शिवं हृदि । पद्मे यजेत्पूरकेण आकृष्टामृतसद्‌घृतैः ॥७४/३२॥   
शिवमन्त्रैर्न्नाभिकुण्डे तर्पयेत शिवानलम् । ललाटे बिन्दुरूपञ्च चिन्तयेच्छुभविग्रहम् ॥७४/३३॥   
एकं स्वर्णादिपात्राणां पात्रमस्त्राम्बुशोधितम् । बिन्दुप्रसूतपीयूषरूपतोयाक्षतादिना ॥७४/३४॥   
हृदाऽऽपूरज्य षडङ्गेन पूजयित्वाऽभिमन्त्रयेत् । संरक्ष्य हेतिमन्त्रेण कवचेनावगुण्ठयेत्[[281]](#footnote-282) ॥७४/३५॥   
रचयित्वाऽर्घ्यमष्टाङ्गं सेचयेद्धेनुमुद्रया । अभिषिञ्चेदथाऽऽत्मानं मूर्द्ध्नि तत्तोयबिन्दुना ॥७४/३६॥   
तत्रस्थं यागसम्भारं[[282]](#footnote-283) प्रोक्षयेदस्त्रवारिणा । अभिमन्त्र्य हृदा पिण्डैस्तनुत्राणेन वेष्टयेत् ॥७४/३७॥   
दर्शयित्वाऽमृतां मुद्रां पुष्पं दत्त्वा निजासने । विधाय तिलकं मूर्द्ध्नि पुष्पं मूलेन योजयेत् ॥७४/३८॥   
स्नाने देवार्चने होमे भोजने यागयोगयोः । आवश्यके जपे धीरः सदा वाचंयमो भवेत् ॥७४/३९॥   
नादान्तोच्चारणान्मन्त्रं शोधयित्वा[[283]](#footnote-284) सुसंस्कृतम् । पूजनेऽभ्यर्च्य गायत्र्या सामान्यार्घ्यमुपाहरेत् ॥७४/४०॥   
ब्रह्मपञ्चकमावर्त्य माल्यमादाय लिङ्गतः । ऐशान्यां दिशि चण्डाय हृदयेन निवेदयेत् ॥७४/४१॥   
प्रक्षाल्य पिण्डिकालिङ्गे अस्त्रतोये ततो हृदा । अर्घ्यपात्राम्बुना सिञ्चेदिति लिङ्गविशोधनम् ॥७४/४२॥   
आत्मद्रव्यमन्त्रलिङ्गशुद्धौ सर्वान्सुरान्यजेत् । वायव्ये गणपतये हां गुरुभ्योऽर्चयेच्छिवे ॥७४/४३॥

आधारशक्तिमङ्कुरनिभां कूर्मशिलास्थिताम् । यजेद्ब्रह्मशिलारूढं शिवस्यानन्तमासनम् ॥७४/४४॥   
[[284]](#footnote-285)विचित्रकेशविप्राख्यानमन्योन्यं पृष्टदर्शिनः । कृतत्रेतादिरूपेण शिवस्याऽऽसनपादुकाम् ॥७४/४५॥   
धर्मं ज्ञानञ्च वैराग्यमैश्वर्यं चाग्निदिङ्मुखान् । कर्पूरकुङ्कुमस्वर्णकज्जलाभान्यजेत्क्रमात् ॥७४/४६॥   
पद्मञ्च कर्णिकामध्ये पूर्वादौ मध्यतो[[285]](#footnote-286) नव । वरदाभयहस्ताश्च शक्तयो धृतचामराः ॥७४/४७॥   
वामा ज्येष्ठा च रौद्री च काली कलविकारिणी । बलविकारणी पूज्या बलप्रमथनी क्रमात् ॥७४/४८॥   
हां सर्वभूतदमनी केसराग्रे मनोन्मनी । क्षित्यादिशुद्धविद्यान्तु तत्त्वव्यापकमासनम् ॥७४/४९॥   
न्यसेत्सिंहासने देवं शुक्लं पञ्चमुखं विभुम् । दशबाहुं च खण्डेन्दुं दधानं दक्षिणैः करैः ॥७४/५०॥   
शक्त्यृष्टिशूलखट्वाङ्गवरदं वामकैः करैः । डमरुं बीजपूरञ्च नीलाब्जं सूत्रमुत्पलम् ॥७४/५१॥   
द्वात्रिंशल्लक्षणोपेतां शैवीं[[286]](#footnote-287) मूर्तिन्तु मध्यतः । हां हं हां शिवमूर्तये स्वप्रकाशं शिवं स्मरन् ॥७४/५२॥

ब्रह्मादिकारणत्यागान्मन्त्रं नीत्वा शिवास्पदम् । ततो ललाटमध्यस्थं स्फुरत्तारापतिप्रभम् ॥७४/५३॥   
षडङ्गेन समाकीर्णं बिन्दुरूपं परं शिवम् । पुष्पाञ्जलिगतं ध्यात्वा लक्ष्मीमूर्तौ[[287]](#footnote-288) निवेशयेत् ॥७४/५४॥   
ॐ हां हौं शिवाय नम आवाहन्या हृद्दा ततः । आवाह्य स्थाप्य स्थापन्या सन्निधायान्तिकं[[288]](#footnote-289) शिवम् ॥७४/५५॥   
निरोधयेन्निष्ठुरया [[289]](#footnote-290)कालकान्त्या फडन्ततः । विघ्नानुत्सार्य [[290]](#footnote-291)मुष्ठ्याऽथ लिङ्गमुद्रां नमस्कृतिम् ॥७४/५६॥   
हृदाऽवगुण्ठयेत्पश्चादावाहः सम्मुखी ततः । निवेशनं स्थापनं स्यात्सन्निधानं तवास्मि भोः ॥७४/५७॥   
आकर्मकाण्डपर्यन्तं सन्निधेयोऽपरिक्षयः । स्वभक्तेश्च प्रकाशो यस्तद्भवेदवगुण्ठनम् ॥७४/५८॥   
सकलीकरणं कृत्वा मन्त्रैः षड्भिरथैकताम् । अङ्गानामङ्गिना सार्धं विदध्यादमृतीकृतम् ॥७४/५९॥   
चिच्छक्तिहृदयं शम्भोः शिव ऐश्वर्यमष्टधा । शिखा वशित्वं चाभेद्यं तेजः कवचमैश्वरम् ॥७४/६०॥   
प्रतापो दुःसहश्चास्त्रमन्तरायापहारकम् । नमः स्वधा च स्वाहा च वौषट् चेति यथाक्रमम् ॥७४/६१॥   
हृत्पुरःसरमुच्चार्य पाद्यादीनि निवेदयेत् । पाद्यं पादाम्बुजद्वन्द्वे वक्त्रे स्वाचमनीयकम् ॥७४/६२॥   
अर्घ्यं शिरसि देवस्य दूर्वापुष्पाक्षतानि च । एवं संस्कृत्य संस्कारैर्दशभिः परमेश्वरम् ॥७४/६३॥

यजेत्पञ्चोपचारेण विधिना कुसुमादिभिः । अभ्युक्ष्योद्वर्त्य निर्मज्ज्य[[291]](#footnote-292) राजिकालवणादिभिः ॥७४/६४॥   
अर्घ्योदबिन्दुपुष्पाद्यैर्गड्डूकैः[[292]](#footnote-293) स्नापयेच्छनैः । पयोदधिघृतक्षौद्रशर्कराद्यैरनुक्रमात् ॥७४/६५॥   
ईशादिमन्त्रितर्द्रव्यैरर्च्य[[293]](#footnote-294) तेषां विपर्ययः । तोयधूपान्तरैः सर्वैर्मूलेन स्नपयेच्छिवम् ॥७४/६६॥   
विरूक्ष्य यवचूर्णेन यथेष्टं शीतलैर्जलैः । स्वशक्त्या गन्धतोयेन संस्नाप्य शुचिवाससा ॥७४/६७॥   
निर्मार्ज्यार्घ्यं प्रदद्याच्च नोपरि भ्रामयेत्करम् । न शून्यमस्तकं लिङ्गं पुष्पैः कुर्यात्ततो ददेत् ॥७४/६८॥   
चन्दनाद्यैः समालभ्य पुष्पैः प्रार्च्य शिवाणुना । धूपभाजनमस्त्रेण प्रोक्ष्याभ्यर्च्य शिवाणुना ॥७४/६९॥   
अस्त्रेण पूजितां[[294]](#footnote-295) घण्टां चाऽऽदाय गुग्गुलं ददेत् । दद्यादाचमनं [[295]](#footnote-296)पश्चात् स्वधान्तं हृदयाणुना ॥७४/७०॥   
आरात्रिकं समुत्तार्य तथैवाऽऽचामयेत्पुनः । प्रणम्याऽऽदाय देवाज्ञां भोगाङ्गानि प्रपूजयेत् ॥७४/७१॥   
हृदग्नौ चन्द्रभं चैशे शिवं चामीकरप्रभम् । शिखां रक्ताञ्च नैरृत्ये कृष्णं वर्म च वायवे ॥७४/७२॥   
चतुर्वक्त्रं चतुर्बाहुं दलस्थान्-पूजयेदिमान् । दंष्ट्राकरालमप्यस्त्रं पूर्वदौ वज्रसन्निभम् ॥७४/७३॥   
मूले हौं शिवाय नमः, ॐ हां हूं हीं हों शिरश्च । हृूं शिखा हैं वर्म चास्त्रं परिवारयुताय च ॥७४/७४॥   
शिवाय दद्यात्पाद्यञ्च आचामञ्चार्घ्यमेव च । गन्धं पुष्पं धूपदीपं नैवेद्याचमनीयकम् ॥७४/७५॥   
करोद्वर्तनताम्बूलं मुखवासञ्च दर्पणम् । शिरस्यारोप्य देवस्य दूर्वाक्षतपवित्रकम् ॥७४/७६॥   
मूलमष्टशतं जप्त्वा हृदयेनाभिमन्त्रितम् । चर्मणा वेष्टितं खड्गं रक्षितं कुशपुष्पकैः ॥७४/७७॥   
अक्षतैर्मुद्राया युक्तं शिवमुद्भवसञ्ज्ञया । गुह्यातिगुह्यगुप्त्यर्थं गृहाणास्मत्कृतं जपम् ॥७४/७८॥   
सिद्धिर्भवतु मे येन त्वत्प्रसादात्त्वयि स्थिते । भोगी श्लोकं पठित्वाऽर्थं[[296]](#footnote-297) दक्षहस्तेन शम्भवे ॥७४/७९॥   
मूलाणुनाऽर्घ्यतोयेन वरहस्ते निवेदयेत् । यत्किञ्चित्कुर्महे देव सदा सुकृतदुष्कृतम् ॥७४/८०॥   
तन्मे शिवपदस्थस्य हूं क्षः क्षेपय शङ्कर । शिवो दाता शिवो भोक्ता शिवः सर्वमिदं जगत् ॥७४/८१॥   
शिवो [[297]](#footnote-298)जयति सर्वत्र यः शिवः सोऽहमेव च । श्लोकद्वयमधीत्यैवं जपं देवाय चार्पयेत् ॥७४/८२॥   
शिवाङ्गानां दशांशञ्च दत्त्वाऽर्घ्यं स्तुतिमाचरेत् । प्रदक्षिणीकृत्य नमेच्चाष्टाङ्गञ्चाष्टमूर्तये ॥७४/८३॥  
नत्वा ध्यानादिभिश्चैव यजेच्चित्रेऽनलादिषु ॥७४/८४॥

**शिवपूजाङ्गहोमविधिः**   
ईश्वर उवाच -  
अर्घपात्रकरो यायादग्न्यागारं सुसंवृतः । यागोपकरणं सर्वं दिव्यं दृष्ट्या च कल्पयेत् ॥७५/१॥   
उदङ्मुखः कुण्डमीक्षेत्प्रोक्षणं ताडनं कुशैः । विदध्यादस्त्रमन्त्रेण [[298]](#footnote-299)वर्मणाऽभ्युक्षणं मतम् ॥७५/२॥   
खड्गेन खातमुद्धारं पूरणं समतामपि । कुर्वीत वर्मणा सेकं कुट्टनन्तु शरात्मना ॥७५/३॥   
सम्मार्जनं समालेपं कलारूपप्रकल्पनम् । त्रिसूत्रीपरिधानं च वर्मणाऽभ्यर्च्चनं सदा ॥७५/४॥   
रेरवात्रयमुदक्कुर्यादेकां पूर्वाननामधः । कुशेन च शिवास्त्रेण [[299]](#footnote-300)यद्वा तासां विपर्ययः ॥७५/५॥   
वज्रीकरणमन्त्रेण हृदा दर्भैश्चतुष्पथम् । अक्षपात्रं तनुत्रेण विन्यसेद्विष्टरं हृदा ॥७५/६॥   
हृदा वागीश्वरीं तत्र ईशमावाह्य पूजयेत् । वह्निं सदाश्रयानीतं शुद्धपात्रोपरिस्थितम् ॥७५/७॥   
क्रव्यादांशं परित्यज्य वीक्षणादिविशोधितम् । औदर्यं चैन्दवं[[300]](#footnote-301) भौतं एकीकृत्यानलत्रयम् ॥७५/८॥   
ॐ हूं वह्निचैतन्याय वह्निबीजेन विन्यसेत् । संहितामन्त्रितं वह्निं धेनुमुद्रामृतीकृतम् ॥७५/९॥   
रक्षितं हेतिमन्त्रेण कवचेनावगुण्ठितम् । पूजितं त्रिः परिभ्राम्य कुण्डस्योर्धं प्रदक्षिणम् ॥७५/१०॥

शिवबीजमिति ध्यात्वा वागीशागर्भगोचरे । वागीश्वरेण देवेन क्षिप्यमाणं विभावयेत् ॥७५/११॥   
भूमिष्ठजानुको मन्त्री हृदाऽऽत्मसम्मुखं क्षिपेत् । ततोऽन्तःस्थितबीजस्य नाभिदेशे समूहनम् ॥७५/१२॥   
सम्भृतिं परिधानस्य शौचमाचमनं हृदा । गर्भाग्नेः पूजनं कृत्वा तद्रक्षार्थं शराणुना ॥७५/१३॥   
बध्नीयाद्गर्भजं देव्याः कङ्कणं पाणिपल्लवे । गर्भाधानाय सम्पूज्य सद्योजातेन पावकम् ॥७५/१४॥   
ततो हृदयमन्त्रेण जुहुयादाहुतित्रयम् । पुंसवनाय वामेन तृतीये मासि पूजयेत् ॥७५/१५॥   
आहुतित्रितयं दद्याच्छिरसाऽम्बुकणान्वितम् । सीमन्तोन्नयनं षष्ठे मासि सम्पूज्य रूपिणा ॥७५/१६॥   
जुहुयादाहुतीस्तिस्रः शिखया शिखयैव तु । वक्त्राङ्गकल्पनां कुर्याद्वक्त्रोद्घाटननिष्कृती ॥७५/१७॥   
जातकर्मनृकर्मभ्यां दशमे मासि पूर्ववत् । वह्निं [[301]](#footnote-302)सन्धुक्ष्य दर्भाद्यैः स्नानं गर्भमलापहम् ॥७५/१८॥   
सुवर्णबन्धनं देव्या कृतं ध्यात्वा हृदाऽर्चयेत् । सद्यः सूतकनाशाय प्रोक्षयेदस्त्रवारिणा ॥७५/१९॥   
कुण्डन्तु बहिरस्त्रेण [[302]](#footnote-303)ताडयेद्वर्मणोत्क्षिपेत् । अस्त्रेणोत्तरपूर्वाग्रान्मेखलासु बहिः कुशान् ॥७५/२०॥

[[303]](#footnote-304)आस्थाप्य स्थापयेत्तेषु हृदा परिधिविस्तरम् । वक्त्राणामस्त्रमन्त्रेण ततो नालापनुत्तये ॥७५/२१॥   
समिधः पञ्च होतव्याः प्रान्ते मूसे घृतप्लुताः । ब्रह्माणं शङ्करं विष्णुमनन्तञ्च हृदाऽर्चयेत् ॥७५/२२॥   
दूर्वाक्षतैश्च पर्यन्तं परिधिस्थाननुक्रमात् । इन्द्रादीशानपर्यन्तान्विष्टरस्थाननुक्रमात् ॥७५/२३॥   
अग्नेरभिमुखीभूतान्निजदिक्षु हृदार्चयेत् । निवार्य विघ्नसङ्घातं बालकं पालयिष्यथ ॥७५/२४॥   
शैवीमाज्ञामिमां तेषां श्रावयेत्तदनन्तरम् । गृहीत्वा स्रुक्स्रुवावूर्ध्ववदनाधोमुखैः क्रमात् ॥७५/२५॥   
प्रताप्याग्नौ त्रिधा दर्भमूलमध्याग्रकैः स्पृशेत् । कुशस्पृष्टप्रदेशे[[304]](#footnote-305) तु आत्मविद्याशिवात्मकम्॥७५/२६॥   
क्रमात्तत्त्वत्रयं न्यस्य हां हीं हूं सं'रवैः क्रमात् । स्रुचि शक्तिं स्रुवे शम्भुं विन्यस्य हृदयाणुना ॥७५/२७॥   
त्रिसूत्रीवेष्टितग्रीवौ पूजितौ कुसुमादिभिः । कुशानामुपरिष्टात्तौ स्थापयित्वा स्वदक्षिणे ॥७५/२८॥   
गव्यमाज्यं समादाय वीक्षणादिविशोधितम् । स्वकां ब्रह्ममयीं मूर्तिं सञ्चिन्त्याऽऽदाय तद्‌घृतम् ॥७५/२९॥   
कुण्डस्योर्ध्वं हृदाऽऽवर्त्य भ्रामयित्वाऽग्निगोचरे । पुनर्विष्णुमयीं ध्यात्वा घृतमीशानगोचरे ॥७५/३०॥   
धृत्वाऽऽदाय कुशाग्रेण स्वाहान्तं शिरसाऽणुना । जुहुयाद्विष्णवे बिन्दुं रुद्ररूपमनन्तरम् ॥७५/३१॥   
भावयन्निजमात्मानं नाभौ धृत्वा प्लवेत्ततः । प्रादेशमात्रदर्भाभ्यामङ्गुष्ठानामिकाग्रकैः ॥७५/३२॥   
धृताभ्यां सम्मुखं [[305]](#footnote-306)वह्नेरस्त्रेणाऽऽप्लवमाचरेत् । हृदाऽऽत्मसम्मुखं तद्वत्कुर्यात्सम्प्लवनं ततः ॥७५/३३॥   
हृदालब्धदग्धदर्भं शस्त्रक्षेपात्पवित्रयेत् । दीप्तेनापरदर्भेण नीराज्यान्येन[[306]](#footnote-307) दीपयेत् ॥७५/३४॥   
अस्त्रमन्त्रेण निर्दग्धं वह्नौ दर्भं पुनः क्षिपेत् । क्षिप्त्वा घृते कृतग्रन्थिकुशं प्रादेशसम्मितम् ॥७५/३५॥   
पक्षद्वयमिडादीनां त्रयं चाऽऽज्ये विभावयेत् । क्रमाद्भागत्रयादाज्यं स्रुवेणाऽऽदाय होमयेत् । स्वेत्यग्नौ हा घृते भागं शेषमाज्यं क्षिपेत्क्रमात् ॥७५/३६॥  
ॐ हामग्नये स्वाहा । ॐ हां सोमाय स्वाहा ॥

ॐ हामग्नीषोमाभ्यां स्वाहा ॥७५/३७॥  
उद्घाटनाय नेत्राणामाग्नेर्नेत्रत्रये मुखे । स्रुवेण घृतपूर्णेन चतुर्थीमाहुतिं यजेत् ॥७५/३८॥  
ॐ हामग्नये स्विष्टकृते स्वाहा ॥७५/३९॥  
अभिमन्त्र्य षडङ्गेन बोधयेद्धेनुमुद्रया । अवगुण्ठ्य तनुत्रेण रक्षेदाज्यं शराणुना ॥७५/४०॥  
हृदाऽऽज्यबिन्दुविक्षेपात्कुर्यादभ्युक्ष्य शोधनम् । वक्त्राभिघारसन्धानं वक्त्रैकीकरणं तथा ॥७५/४१॥   
ॐ हां सद्योजाताय स्वाहा । ॐ हां वामदेवाय स्वाहा । ॐ हामघोराय स्वाहा ॥

तत्पुरुषाय स्वाहा । ॐ हामीशानाय स्वाहा ॥७५/४२॥  
इत्येकैकघृताहुत्या कुर्याद्वक्त्राभिघारकम् ॥७५/४३॥   
ॐ हां सद्योजातवामदेवाभ्यां स्वाहा । ॐ हां वामदेवाघोराभ्यां स्वाहा । ॐ हामघोरतत्पुरुषाभ्यां स्वाहा ।

ॐ हां तत्पुरुषेशानाभ्यां स्वाहा ॥७५/४४॥  
इति वक्त्रानुसन्धानं मन्त्रैरेभिः क्रमाच्चरेत् । अग्नितो गतया वायुं निरृतादिशिवान्तया ॥  
वक्त्राणामेकतां कुर्यात्स्रुवेण घृतधारया ॥७५/४५॥   
ॐ हां सद्योजातवामदेवाघोरतत्पुरुषेशानेभ्यः स्वाहा ॥७५/४६॥  
इत्यष्टवक्त्रे वक्त्राणामन्तर्भावस्तदाकृतिः। ईशेन वह्निमभ्यर्च्य दत्त्वाऽस्त्रेणाहुतित्रयम् ॥७५/४७॥  
कुर्यात्सर्वात्मना नाम शिवाग्निस्त्वं हुताशन । हृदाऽर्चितौ विसृष्टाग्नौ पितरौ विधिपूरणीम् ॥७५/४८॥   
मूलेन वौषडन्तेन दद्यात्पूर्णां यथाविधि । ततो हृदाऽम्बुजे साङ्गं सासनं भासुरं परम् ॥७५/४९॥  
यजेत्पूर्ववदावाह्य प्रार्थ्याऽऽज्ञां तर्पयेच्छिवम् । यागाग्निशिवयोः कृत्वा नाडीसन्धानमात्मना ॥७५/५०॥   
शक्त्या मूलाणुना होमं कुर्यादङ्गैर्दशांशतः। घृतस्य [[307]](#footnote-308)कार्षिको होमः क्षीरस्य मधुनस्तथा ॥७५/५१॥  
शुक्तिमात्राऽऽहुतिर्दध्नः [[308]](#footnote-309)प्रसृतिः पायसस्य तु । यथावत्सर्वभक्षाणां लाजानां मुष्टिसम्मितम् ॥७५/५२॥  
खण्डत्रयन्तु मूलानां कलानां स्वप्रमाणतः । ग्रासार्धमात्रमन्नानां सूक्ष्माणि पञ्च होमयेत् ॥७५/५३॥  
इक्षोरापर्विकं मानं लतानामङ्गुलद्वयम्[[309]](#footnote-310) । पुष्पं पत्रं स्वमानेन समिधां तु दशाङ्गुलम् ॥७५/५४॥  
चन्द्रचन्दनकाश्मीरकस्तूरीयक्षकर्दमान् । कलायसम्मितानेनान् गुग्गुलं बदरास्थिवत् ॥७५/५५॥   
कन्दानामष्टमं भागं जुहुयाद्विधिवत्परम् । होमं निर्वर्तयेदेवं ब्रह्मबीजपदैस्ततः ॥७५/५६॥   
घृतेन स्रुचि पूर्णायां निधायाधोमुखं स्रुवम् । स्रुगग्रे पुष्पमारोप्य पश्चाद्वामेन पाणिना ॥७५/५७॥  
पुनः सव्येन तौ धृत्वा शङ्खसन्निभमुद्रया । समुद्गतोर्ध्वकायश्च समपादः समुत्थितः ॥७५/५८॥   
नाभौ तन्मूलमाधाय स्रुगग्रव्यग्रलोचनः । ब्रह्मादिकारणत्यागाद्विनिःसृत्य [[310]](#footnote-311)सुषुम्नया ॥७५/५९॥   
वामस्तनान्तमानीय तयोर्मूलमतन्द्रितः । मूलमन्त्रमविस्पष्टं वौषडन्तं समुच्चरेत् ॥७५/६०॥  
तदग्नौ जुहुयादाज्यं यवसम्मितधारया । आचामं चन्दनं दत्त्वा ताम्बूलप्रभृतीनपि ॥७५/६१॥  
भक्त्या तद्भूतिमावन्द्य विदध्यात्प्रणतिं पराम् । ततो वह्निं समभ्यर्च्य पडन्तास्त्रेण संवरान् ॥७५/६२॥  
संहारमुद्रयाऽऽहृत्य क्षमस्वेत्यभिधाय च । भासुरान् परिधीस्तांश्च पूरकेण हृदाऽणुना ॥७५/६३॥

श्रद्धया परयाऽऽत्मीये स्थापयेच्च हृदम्बुजे । सर्वपाकाग्रमादाय कृत्वा मण्डलकद्वयम् ॥७५/६४॥   
अन्तर्बहिर्बलिं दद्यादाग्नेय्यां कुण्डसन्निधौ । ॐ हां रुद्रेभ्यः स्वाहा पूर्वे मातृभ्यो दक्षिणे तथा ॥७५/६४॥   
वारुणे हां गणेभ्यश्च स्वाहा तेभ्यस्त्वयं बलिः । उत्तरे हाञ्च यक्षेभ्य ईशाने हां ग्रहैः सह[[311]](#footnote-312) ॥७५/६५॥   
अग्नौ [[312]](#footnote-313)हामसुरेभ्यश्च रक्षोभ्यो नैरृते बलिः । वायव्ये हाञ्च नागेभ्यो नक्षत्रेभ्यश्च मध्यतः ॥७५/६७॥   
हां राशिभ्यः स्वाहा वह्नौ विश्वेभ्यो नैरृते तथा । [[313]](#footnote-314)वारुण्यां क्षेत्रपालाय अन्तर्बलिरुदाहृतः ॥७५/६८॥  
द्वितीये मण्डले बाह्य इन्द्रायाग्नियमाय च । नैरृताय जलेशाय वायवे धनरक्षिणे ॥७५/६९॥  
ईशानाय च पूर्वादावीशाने[[314]](#footnote-315) ब्रह्मणे नमः । नैरृते विष्णवे स्वाहा वायसादेर्बहिर्बलिः ॥७५/७०॥   
बलिद्वयगतान्मन्त्रान् संहारमुद्रयाऽऽत्मनि ॥७५/७१॥

**चण्डपूजाकथनम्**  
ईश्वर उवाच -  
ततः शिवान्तिकं गत्वा पूजाहोमादिकं मम । गृहाण भगवन् पुण्यफलमित्यभिधाय च ॥७६/१॥  
अर्घ्योदकेन देवाय मुद्रयोद्भवसंज्ञया । हृद्बीजपूर्वमूलेन स्थिरचित्तो निवेदयेत् ॥७६/२॥   
ततः पूर्ववदभ्यर्च्य स्तुत्वा स्तोत्रैः प्रणम्य च । अर्घ्यं पराङ्मुखं दत्त्वा क्षमस्वेत्यभिधाय च ॥७६/३॥   
नाराचमुद्रयाऽस्त्रेण फडन्तेनाऽऽत्मसञ्चयम् । संहृत्य दिव्यया लिङ्गं मूर्तिमन्त्रेण योजयेत् ॥७६/४॥   
स्थण्डिले त्वर्चिते देवे [[315]](#footnote-316)मन्त्रसङ्घातमात्मनि । नियोज्य विधिनोक्तेन विदध्याच्चण्डपूजनम् ॥७६/५॥   
ॐ चण्डेशानाय नमो मध्यतश्चण्डमूर्तये । ॐ धूलिचण्डेश्वराय हूं फट् स्वाहा तमाह्वयेत् ॥७६/६॥   
चण्डहृदयाय हूं फट् ॐ चण्डशिरसे तथा । ॐ चण्डशिखायै हूं फट् चण्डायुः कवचाय च ॥७६/७॥   
चण्डास्त्राय तथा हूं फट् चण्डं रुद्राग्निजं स्मरेत् । शूलटङ्कधरं कृष्णं साक्षसूत्रकण्डलुम् ॥७६/८॥   
टङ्काकारेऽर्धचन्द्रे वा चतुर्वक्त्रं प्रपूजयेत् । यथाशक्ति जपं कुर्यादङ्गानान्तु दशांशतः ॥७६/९॥   
गोभूहिरण्यवस्त्रादिमणिहेमादिभूषणम् । विहाय शेषनिर्माल्यं चण्डेशाय निवेदयेत् ॥७६/१०॥   
लेह्यचोष्याद्यन्नवरं ताम्बूलं स्रग्विलेपनम् । निर्माल्यं भोजनं तुभ्यं प्रदत्तन्तु शिवाज्ञया ॥७६/११॥   
सर्वमेतत्क्रियाकाण्डं मया चण्ड तवाऽऽज्ञया । न्यूनाधिकं कृतं मोहात्परिपूर्णं सदाऽस्तु मे ॥७६/१२॥   
इति विज्ञाप्य देवेशं दत्त्वाऽर्घ्यं तस्य संस्मरन् । संहारमूर्तिमन्त्रेण शनैः संहारमुद्रया ॥७६/१३॥   
पूरकान्वितमूलेन मन्त्रानात्मनि योजयेत् । निर्माल्यापनयस्थानं लिम्पेद्गोमयवारिणा ॥७६/१४॥  
प्रोक्ष्यार्घ्यादि विसृज्याथ आचान्तोऽन्यत्समाचरेत् ॥७६/१५॥

**कपिलापूजाविधानम्**  
ईश्वर उवाच -  
कपिलापूजनं वक्ष्ये एभिर्मन्त्रैर्यजेच्च गाम् । ॐ कपिले नन्दे नमः ॐ कपिले भद्रिके नमः ॥७७/१॥  
ॐ कपिले सुशीले नमः कपिले सुरभिप्रभे । ॐ कपिले सुमनसे नमः ॐ भुक्तिमुक्तिप्रदे नमः ॥७७/२॥   
सौरभेयि जगन्मातर्देवानाममृतप्रदे । गृहाण वरदे ग्रासमीप्सितार्थञ्च देहि मे ॥७७/३॥   
वन्दिताऽसि वसिष्ठेन विश्वामित्रेण धीमता[[316]](#footnote-317) । कपिले हर मे पापं यन्मया दुष्कृतं कृतम् ॥७७/४॥   
गावो ममाग्रतो नित्यं गावः पृष्ठत एव च । गावो मे हृदये चापि गवां मध्ये वसाम्यहम् ॥७७/५॥   
दत्तं गृह्णन्तु मे ग्रासं जप्त्वाऽस्यां निर्मलः शिवः । प्रार्च्य विद्यापुस्तकानि गुरुपादौ नमेन्नरः ॥७७/६॥   
यजेत्स्नात्वा तु मध्याह्ने अष्टपुष्पिकया शिवम् । पीठमूर्तिशिवाङ्गानां पूजा स्यादष्टपुष्पिका ॥७७/७॥   
मध्याह्ने भोजनागारे सुलिप्ते पाकमानयेत् । ततो मृत्युञ्जयेनैव वौषडन्तेन सप्तधा ॥७७/८॥   
जप्तैः सदर्भशङ्खस्थैः सिञ्चेत्तं वारिबिन्दुभिः । सर्वपाकाग्रमुद्धृत्य शिवाय विनिवेदयेत् ॥७७/९॥   
अथार्धं चुल्लिकाहोमे विधानायोपकल्पयेत् । विशोध्य विधिना चुल्लीं तद्वह्निं पूरकाहुतिम् ॥७७/१०॥   
हुत्वा नाभ्यग्निना चैकं ततो रेचकवायुना । वह्निबीजं समादाय कादिस्थानगतिक्रमात् ॥७७/११॥   
शिवाग्निस्त्वमिति ध्यात्वा चुल्लिकाग्नौ निवेशयेत् । ॐ हामग्नये नमो वै हां सोमाय वै नमः ॥७७/१२॥   
सूर्याय बृहस्पतये प्रजानां पतये नमः । सर्वेभ्यश्चैव देवेभ्यः सर्वविश्वेभ्य एव च ॥७७/१३॥

हामग्नये खिष्टिकृते [[317]](#footnote-318)पूर्वादावर्चयेदिमान् । स्वाहान्तामाहुतिं दत्त्वा क्षमयित्वा विसर्जयेत् ॥७७/१४॥   
चुल्ल्या दक्षिणबाहौ च यजेद्धर्माय वै नमः । वामबाहावधर्माय काञ्जिकादिकभाण्डके ॥७७/१५॥   
रसपरिवर्तमानाय वरुणाय जलाग्नये । विघ्नराजो गृहद्वारे पेषण्यां सुभगे नमः ॥७७/१६॥   
ॐ रौद्रिके नमो गिरिके नमश्चोलूखले यजेत् । बलिप्रियायाऽऽयुधाय नमस्ते मुसले यजेत् ॥७७/१७॥   
सम्मार्जन्यां देवतोक्ते कामाय शयनीयके । मध्यस्तम्भे च स्कन्दाय दत्त्वा वास्तुबलिं ततः ॥७७/१८॥   
भुञ्जीत पात्रे सौवर्णे पद्मिन्यादिदलादिके । आचार्यः साधकःपुत्र समयी मौनमास्थितः ॥७७/१९॥   
वटाश्वत्थार्कवाताविसर्जभल्लातकांस्त्यजेत् । अापोशानं पुराऽऽदाय प्राणाद्यैः प्रणवान्वितैः ॥७७/२०॥   
स्वाहान्ते चाऽऽहुतीः पञ्च दत्त्वाऽऽदीप्योदरानलम् । नागः कूर्मोऽथ कृकरो देवदत्तो धनञ्जयः ॥७७/२१॥   
एतेभ्य उपवायुभ्यः स्वाहाऽऽपोशानवारिणा । भक्तादिकं निवेद्याथ पिबेच्छेषोदकं नरः ॥७७/२२॥   
अमृतोपस्तरणमसि प्राणाहुतीस्ततो ददेत् । प्राणाय स्वाहाऽपानाय समानाय ततस्तथा ॥७७/२३॥   
उदानाय च व्यानाय भुक्त्वाऽऽचमनमाचरेत् । अमृतापिधानमसीति शरीरेऽन्नादनाय[[318]](#footnote-319) च ॥७७/२४॥

**पवित्राधिवासनाविधिकथनम्**  
ईश्वर उवाच -  
पवित्रारोहणं वक्ष्ये क्रियार्चादिषु[[319]](#footnote-320) पूरणम् । नित्यं तन्नित्यमुद्दिष्टं नैमित्तिकमथापरम् ॥७८/१॥  
आषाढादिचतुर्दश्यामथ श्रावणभाद्रयोः । सितासितासु कर्तव्यं चतुर्दश्यष्टमीषु तत् ॥७८/२॥   
कुर्याद्वा कार्तिकीं यावत्तिथौ प्रतिपदादिके । वह्निब्रह्माम्बिकेभास्यनागस्कन्दार्कशूलिनाम् ॥७८/३॥   
दुर्गायमेन्द्रगोविन्दस्मरशम्भुसुधाभुजाम् । सौवर्णं राजतं ताम्रं कृतादिषु यथाक्रमम् ॥७८/४॥   
कलौ कार्पासजं वाऽपि पट्टपद्मादिसूत्रकम् । प्रणवश्चन्द्रमा वह्निर्ब्रह्मा नागो गुहो हरिः॥७८/५॥   
सर्वेशः सर्वदेवाः स्युः क्रमेण नवतन्तुषु । अष्टोत्तरशताद्यर्धं तदर्धं चोत्तमादिकम्[[320]](#footnote-321) ॥७८/६॥   
एकाशीत्याऽथ वा सूत्रैस्त्रिंशताऽप्यष्टयुक्तया । पञ्चाशता वा कर्तव्यं तुल्यग्रन्थ्यन्तरालकम् ॥७८/७॥   
द्वादशाङ्गुलमानानि व्यासादष्टाङ्गुलानि च । लिङ्गविस्तारमानानि चतुरङ्गुलकानि वा ॥७८/८॥   
तथैव पिण्डिकास्पर्शं चतुर्थं सर्वदैवतम् । गङ्गावतारकं कार्यं [[321]](#footnote-322)प्रजातेन सुधौतकम् ॥७८/९॥   
ग्रन्थिं कुर्याच्च वामेन अघोरेणाथ शोधयेत् । रञ्जयेत्पुरुषेणैव रक्तचन्दनकुङ्कुमैः ॥७८/१०॥   
कस्तूरीरोचनाचन्द्रैर्हरिद्रागैरिकादिभिः । ग्रन्थयो दश कर्तव्या अथ वा तन्तुसङ्ख्यया ॥७८/११॥   
अन्तरं वा यथाशोभमेकद्विचतुरङ्गुलम् । प्रकृतिः पौरुषी वीरा चतुर्थी त्वपराजिता ॥७८/१२॥   
जयाऽन्या विजया षष्ठी अजिता च सदाशिवा । मनोन्मनी सर्वमुखी ग्रन्थयोऽभ्यधिकाः शुभाः ॥७८/१३॥   
कार्या वा चन्द्रवह्न्यर्कपवित्रं शिववद्धृदि । एकैकं निजमूर्तौ वा सप्तके गुरुके[[322]](#footnote-323) गणे ॥७८/१४॥   
स्यादेकैकं तथा द्वारदिक्पालकलशादिषु । हस्तादिनवहस्तान्तं लिङ्गानां स्यात्पवित्रकम् ॥७८/१५॥   
अष्टाविंशतितो वृद्धं दशभिर्दशभिः क्रमात् । द्व्यङ्गुलाभ्यन्तरास्तत्र क्रमादेकाङ्गुलान्तराः ॥७८/१६॥   
ग्रन्थयो मानमप्येषां लिङ्गविस्तारसस्मितम् । सप्तम्यां वा त्रयोदश्यां कृतनित्यक्रियः शुचिः ॥७८/१७॥   
भूषयेत्पुष्पवस्त्राद्यैः सायाह्ने यागमन्दिरम् । कृत्वा नैमित्तिकीं सन्ध्यां विशेषेण च तर्प्पणम् ॥७८/१८॥   
परिगृहीते भूभागे पवित्रे सूर्यमर्चयेत् । आचम्य सकलीकृत्य प्रणवार्घ्यकरो गुरुः ॥७८/१९॥   
द्वाराण्यस्त्रेण सम्प्रोक्ष्य पूर्वादिक्रमतोऽर्चयेत् । हां शान्तिकलाद्वाराय तथा विद्याकलात्मने ॥७८/२०॥   
निवृत्तिकलाद्वाराय प्रतिष्ठाख्यकलात्मने । तच्छाखयोः प्रतिद्वारं द्वौ द्वौ द्वाराधिपौ यजेत् ॥७८/२१॥   
नन्दिने महाकालाय भृङ्गिणेऽथ गणाय च । वृषभाय च स्कन्दाय देव्यै चण्डाय च क्रमात् ॥७८/२२॥   
नित्यं च द्वारपालादीन् प्रविश्य द्वारपश्चिमे[[323]](#footnote-324) । इष्ट्वा वास्तुं भूतशुद्धिं विशेषार्घ्यकरः शिवः ॥७८/२३॥   
प्रोक्षणाद्यं विधायाथ यज्ञसम्भारकृन्नरः[[324]](#footnote-325) । मन्त्रयेद्दर्भदूर्वाद्यैः पुष्पाद्यैश्च हृदादिभिः ॥७८/२४॥   
शिवहस्तं विधायेत्थं स्वशिरस्यधिरोपयेत् । शिवोऽहमादिः सर्वज्ञो मम यज्ञप्रधानता ॥७८/२५॥   
अत्यर्थं भावयेद्देवं ज्ञानखड्गकरो गुरुः । नैरृतीं दिशमासाद्य प्रक्षिपेदुदगाननः ॥७८/२६॥   
अर्घ्याम्बु पञ्चगव्यञ्च समन्तान्मुखमण्डपे । चतुष्पथान्तसंस्कारैर्वीक्षणाद्यैः सुसंस्कृतैः ॥७८/२७॥   
विक्षिप्य विकिरांस्तत्र कुशकूर्चोपसंहरेत् । तानीशदिशि वर्धन्यामासनायोपकल्पयेत् ॥७८/२८॥   
नैरृते वास्तुगीर्वाणा द्वारे लक्ष्मीं प्रपूजयेत् । पश्चिमाभिमुखं कुम्भं सर्वधान्योपरि स्थितम् ॥७८/२९॥   
प्रणवेन वृषारूढं सिंहस्थां वर्धनीं ततः । कुम्भे साङ्गं शिवं देवं वर्धन्यामस्त्रमर्चयेत् ॥७८/३०॥   
दिक्षु शक्रादिदिक्पालान् विष्णुब्रह्मशिवादिकान् । वर्धनीं सम्यगादाय [[325]](#footnote-326)घटपृष्टानुगामिनीम् ॥७८/३१॥   
शिवाज्ञां श्रावयेन्मन्त्री पूर्वादीशानगोचरम् । अविच्छिन्नपयोधारां मूलमन्त्रमुदीरयेत् ॥७८/३२॥   
समन्ताद् भ्रामयेदेनां रक्षार्थं शस्त्ररूपिणीम् । पूर्वं कलशमारोप्य शस्त्रार्थं तस्य वामतः ॥७८/३३॥   
समग्रासनके कुम्भे यजेद्देवं स्थिरासने । वर्धन्यां प्रणवस्थायामायुधं तदनु द्वयोः ॥७८/३४॥   
भगलिङ्गसमायोगं [[326]](#footnote-327)विदध्याल्लिङ्गमुद्रया । कुम्भे निवेद्य बोधासिं मूलमन्त्रजपं तथा ॥७८/३५॥   
तद्दशांशेन वर्धन्यां रक्षां विज्ञापयेदपि । गणेशं वायवेऽभ्यर्च्य हरं पञ्चामृतादिभिः ॥७८/३६॥   
स्नापयेत्पूर्ववत् प्रार्च्य कुण्डे च शिवपावकम् । विधिवच्च चरुं कृत्वा सम्पाताहुतिशोधितम् ॥७८/३७॥   
देवाग्न्यात्मविभेदेन दर्व्या तं विभजेत्त्रिधा । दत्त्वा भागौ शिवाग्निभ्यां संरक्षेद्भागमात्मनि ॥७८/३८॥   
नरेण[[327]](#footnote-328) धर्मणा[[328]](#footnote-329) देयं पूर्वतो दन्तधावनम् । [[329]](#footnote-330)भस्म घोरशिखाभ्यां वा दक्षिणे पश्चिमे मृदम् ॥७८/३९॥   
सद्योजातेन च हृदा चोत्तरे वाऽऽमलीफलम् । जलं वामेन शिरसा [[330]](#footnote-331)ईशे गन्धान्वितं जलम् ॥७८/४०॥   
पञ्चगव्यं पलाशादिपुटकं वै समन्ततः । ऐशान्यां कुसुमं दद्यादाग्नेय्यां दिशि रोचनाम् ॥७८/४१॥   
अगुरुं निरृताशायां वायव्यां च चतुःसमम् । होमद्रव्याणि सर्वाणि सद्योजातैः कुशैः सह ॥७८/४२॥   
दण्डाक्षसूत्रकौपीनभिक्षापात्राणि रूपिणे । कज्जलं कुङ्कुमं तैलं शलाकां केशशोधनीम् ॥७८/४३॥   
ताम्बूलं दर्पणं दद्यादुत्तरे रोचनामपि । आसनं [[331]](#footnote-332)पादुके पात्रं योगपट्टातपत्रकम्[[332]](#footnote-333) ॥७८/४४॥   
ऐशान्यामीशमन्त्रेण दद्यादीशानतुष्टये । पूर्वस्यां चरुकं साज्यं दद्याद्गन्धादिकं नवे[[333]](#footnote-334) ॥७८/४५॥   
पवित्राणि समादाय प्रोक्षितान्यर्घ्यवारिणा । संहितामन्त्रपूतानि नीत्वा पावकसन्निधिम् ॥७८/४६॥   
कृष्णाजिनादिनाऽऽच्छाद्य स्मरन् संवत्सरात्मकम् । साक्षिणं सर्वकृत्यानां गोप्तारं शिवमव्ययम् ॥७८/४७॥

स्वेति हेति प्रयोगेण मन्त्रसंहितया पुनः । शोधयेच्च पवित्राणि वाराणामेकविंशतिम् ॥७८/४८॥   
गृहादि वेष्टयेत्सूत्रैर्गन्धाद्यं रवये ददेत् । पूजिताय समाचम्य कृतन्यासः कृतार्घ्यकः ॥७८/४९॥   
नन्द्यादिभ्योऽथ गन्धाख्यं वास्तोश्चाथ प्रविश्य च । शस्त्रेभ्यो लोकपालेभ्यः स्वनाम्ना शिवकुम्भके ॥७८/५०॥   
वर्धन्यै विघ्नराजाय गुरवे ह्यात्मने यजेत् । अथ सर्वौषधीलिप्तं धूपितं पुष्पदूर्वया ॥७८/५१॥   
आमन्त्र्य च पवित्रं तद्वविधायाञ्जलिमध्यगम् । ॐ समस्तविधिच्छिद्रपूरणे च विधिं प्रति ॥७८/५२॥   
प्रभवान्मन्त्रयामि त्वां त्वदिच्छावाप्तिकारिकाम् । तत्सिद्धिमनुजानीहि यजतश्चिदचित्पते ॥७८/५३॥   
सर्वथा सर्वदा शम्भो नमस्तेऽस्तु प्रसीद मे । आमन्त्रितोऽसि देवेश सह देव्या गणेश्वरैः ॥७८/५४॥   
मन्त्रेशै्लोकपालैश्च सहितः परिचारकैः। निमन्त्रयाम्यहं तुभ्यं प्रभाते तु पवित्रकम् ॥७८/५५॥   
नियमञ्च करिष्यामि परमेश तवाऽऽज्ञया । इत्येवं देवमामन्त्र्य रेचकेनामृतीकृतम् ॥७८/५६॥   
शिवान्तं मूलमुच्चार्य तच्छिवाय निवेदयेत् । जपं स्तोत्रं प्रणामञ्च कृत्वा शम्भुं क्षमापयेत् ॥७८/५७॥   
हुत्वा चरोस्तृतीयांशं [[334]](#footnote-335)तद्दद्दीत शिवाग्नये । दिग्वासिभ्यो दिगीशेभ्यो भूतमातृगणेभ्य उ[[335]](#footnote-336) ॥७८/५८॥   
रुद्रेभ्यः क्षेत्रपादिभ्यो नमः स्वाहा बलिस्त्वयम् । दिग्गजाद्यैश्च पूर्वादौ क्षेत्राय चाग्नये बलिः ॥७८/५९॥   
समाचम्य विधिच्छिद्रपूरकं होममाचरेत् । पूर्णां व्याहृतिहोमञ्च कृत्वा रुन्धीत पावकम् ॥७८/६०॥   
तत ओमग्नये स्वाहा स्वाहा सोमाय चैव हि । ओमग्नीषोमाभ्यां स्वाहाऽग्नये स्विष्टकृते तथा ॥७८/६१॥   
इत्याहुतिचतुष्कं तु दत्त्वा कुर्यात्तु योजनाम् । वह्निकुण्डार्चितं देवं मण्डलाभ्यर्चिते शिवे ॥७८/६२॥   
[[336]](#footnote-337)नाडीसन्धानरूपेण विधिना योजयेत्ततः । वंशादिपात्रे विन्यस्य अस्त्रञ्च हृदयं ततः ॥७८/६३॥   
अधिरोप्य पवित्राणि कलाभिर्वाऽथ मन्त्रयेत् । [[337]](#footnote-338)षडङ्गं ब्रह्ममूलैर्वा हृद्धर्मास्त्रञ्च योजयेत् ॥७८/६४॥   
विधाय सूत्रैः संवेष्ट्य पूजयित्वाऽङ्गसम्भवैः[[338]](#footnote-339)। रक्षार्थं जगदीशाय भक्तिनम्रः समर्पयेत् ॥७८/६५॥   
पूजिते पुष्पधूपाद्यैर्दत्त्वा सिद्धान्तपुस्तके । गुरोः पादान्तिकं गत्वा भक्त्या दद्यात्पवित्रकम् ॥७८/६६॥   
निर्गत्य बहिराचम्य गोमये मण्डलत्रये । पञ्चगव्यं चरुं दन्तधावनञ्च क्रमाद्यजेत् ॥७८/६७॥   
[[339]](#footnote-340)आचान्तो मन्त्रसम्बद्धः कृतसङ्गीतजागरः । स्वपेदन्तः स्मरन्नीशं बुभुक्षुर्दर्भसंस्तरे ॥७८/६८॥   
अनेनैव प्रकारेण मुमुक्षुरपि संविशेत् । केवलं भस्मशय्यायां सोपवासः समाहितः ॥७८/६९॥

**पवित्रारोहणविधिः**

ईश्वर उवाच -  
अथ प्रातः समुत्थाय कृतस्नानः समाहितः । कृतसन्ध्यार्चनो मन्त्री प्रविश्य मखमण्डपम् ॥७९/१॥  
समादाय पवित्राणि अविसर्जितदेवतः । ऐशान्यां भाजने शुद्धे स्थापयेत्कृतमण्डले ॥७९/२॥   
ततो विसर्ज्य देवेशं निर्माल्यमपनीय च । पूर्ववद्भूतले शुद्धे कृत्वाऽऽह्निकमथ[[340]](#footnote-341) द्वयम् ॥७९/३॥   
आदित्यद्वारदिक्पालकुम्भेशानौ शिवेऽनले । नैमित्तिकीं सविस्तारां कुर्यात्पूजां विशेषतः ॥७९/४॥   
मन्त्राणां तर्पणं प्रायश्चित्तहोमं शरात्मना । अष्टोत्तरशतं [[341]](#footnote-342)कृत्वा दद्यात् पूर्णाहुतिं शनैः ॥७९/५॥

पवित्रं भानवे दत्त्वा समाचम्य ददीत च । द्वारपालादिदिक्पालकुम्भवर्धनिकादिषु ॥७९/६॥   
सन्निधाने ततः शम्भोरुपविश्य निजासने । पवित्रमात्मने दद्याद्गणाय गुरुवह्नये ॥७९/७॥   
ॐ कालात्मना[[342]](#footnote-343) त्वया देव [[343]](#footnote-344)यद्दिष्टं मामके विधौ । कृतं क्लिष्टं समुत्सृष्टं कृतं गुप्तञ्च यत्कृतम् ॥७९/८॥   
तदस्तु क्लिष्टमक्लिष्टं कृतं क्लिष्टमसंस्कृतम् । सर्वात्मनाऽमुना शम्भो पवित्रेण त्वदिच्छया ॥७९/९॥   
ॐ पूरय मखव्रतं नियमेश्वराय स्वाहा ॥७९/१०॥  
आत्मतत्त्वे प्रकृत्यन्ते पालिते पद्मयोनिना । मूलं लयान्तमुच्चार्य पवित्रेणार्चयेच्छिवम् ॥७९/११॥   
विद्यातत्त्वे च विद्यान्ते[[344]](#footnote-345) विष्णुकारणपालिते । ईश्वरान्तं समुच्चार्य पवित्रमधिरोपयेत् ॥७९/१२॥  
शिवान्ते शिवतत्त्वे च रुद्रकारणपालिते । शिवान्तं मन्त्रमुच्चार्य तस्मै देयं पवित्रकम् ॥७९/१३॥  
सर्वकारणपालेषु शिवमुच्चार्य[[345]](#footnote-346) सुव्रतः । मूलं लयान्तमुच्चार्य दद्याद्गङ्गावतारकम् ॥७९/१४॥   
आत्मविद्याशिवैः प्रोक्तं मुमुक्षूणां पवित्रकम् । विनिर्दिष्टं बुभुक्षूणां शिवतत्त्वात्मभिः[[346]](#footnote-347) क्रमात् ॥७९/१५॥  
स्वाहान्तं वा नमोन्तं वा मन्त्रमेषामुदीरयेत् ॥७९/१६॥   
ॐ हामात्मतत्त्वाधिपतये शिवाय स्वाहा । ॐ हां विद्यातत्त्वाधिपतये शिवाय स्वाहा ॥  
ॐ हौं शिवतत्त्वाधिपतये शिवाय स्वाहा । ॐ हौं सर्वतत्त्वाधिपतये शिवाय स्वाहा ॥७९/१७॥  
नत्वा गङ्गावतारन्तु प्रार्थयेत्तं कृताञ्जलिः । त्वङ्गतिः सर्व्वभूतानां संस्थितिस्त्वञ्चराचरे ॥७९/१८॥   
अन्तश्चारेण भूतानां द्रष्टा त्वं परमेश्वर । कर्मणा मनसा वाचा त्वत्तो नान्या गतिर्मम ॥७९/१९॥   
मन्त्रहीनं क्रियाहीनं[[347]](#footnote-348) द्रव्यहीनञ्च यत्कृतम् । जपहोमार्चनैर्हीनं कृतं नित्यं मया तव ॥७९/२०॥   
अकृतं वाक्यहीनं च तत्पूरय महेश्वर । सुपूतस्त्वं परेशान पवित्रं पापनाशनम् ॥७९/२१॥   
त्वया पवित्रितं सर्वं जगत्स्थावरजङ्गमम् । खण्डितं यन्मया देव व्रतं वैकल्पयोगतः ॥७९/२२॥   
एकी भवतु तत्सर्वं तवाऽऽज्ञासूत्रगुम्फितम् । जपं निवेद्य देवस्य भक्त्या स्तोत्रं विधाय च ॥७९/२३॥   
नत्वा तु गुरुणाऽऽदिष्टं गृह्णीयान्नियमं नरः । चतुर्मासं त्रिमासं वा त्र्यहमेकाहमेव च ॥७९/२४॥   
प्रणम्य क्षमयित्वेशं गत्वा कुण्डान्तिकं व्रती । पावकस्थे शिवेऽप्येवं पवित्राणां चतुष्टयम् ॥७९/२५॥   
समारोप्य समभ्यर्च्य पुष्पधूपाक्षतादिभिः । अन्तर्बलिं पवित्रञ्च रुद्रादिभ्यो निवेदयेत् ॥७९/२६॥   
प्रविश्यान्तः शिवं स्तुत्वा सप्रणामं क्षमापयेत् । प्रायश्चित्तकृतं होमं कृत्वा हुत्वा च पायसम् ॥७९/२७॥   
शनैः पूर्णाहुतिं दत्त्वा वह्निस्थं विसृजेच्छिवम् । होमं व्याहृतिभिः कृत्वा[[348]](#footnote-349) रुन्ध्यान्निष्ठुरयाऽनलम् ॥७९/२८॥   
अग्न्यादिभ्यस्ततो दद्यादाहुतीनां चतुष्टयम् । दिक्पतिभ्यस्ततो दद्यात्सपवित्रं बहिर्बलिम् ॥७९/२९॥   
सिद्धान्तपुस्तके दद्यात्सप्रमाणं पवित्रकम् ॥७९/३०॥  
ॐ हां भूः स्वाहा । ॐ हां भुवः स्वाहा । ॐ हां स्वः स्वाहा । ॐ हां भूर्भुवः स्वः स्वाहा । होमं व्याहृतिभिः कृत्वा दत्वाऽऽहुतिचतुष्टयम् ॥७९/३२॥   
ॐ हामग्नये स्वाहा । ॐ हां सोमाय स्वाहा । ॐ हामग्नीषोमाभ्यां स्वाहा । ॐ हामग्नये स्विष्टकृते स्वाहा ॥७९/३३॥  
गुरुं शिवमिवाभ्यर्च्य वस्त्रभूषादिविस्तरैः । समग्रं सफलं तस्य क्रियाकाण्डादि वार्षिकम् ॥७९/३४॥   
यस्य तुष्टो गुरुः सम्यगित्याह परमेश्वरः । इत्थं गुरोः समारोप्य हृदालम्बि पवित्रकम् ॥७९/३५॥   
द्विजातीन्भोजयित्वा तु भक्त्या वस्त्रादिकं ददेत् । दानेनानेन देवेश प्रीयतां मे सदाशिवः ॥७९/३६॥   
भक्त्या स्नानादिकं प्रातः कृत्वा शम्भोः समाहरेत् । पवित्राण्यष्टपुष्पैस्तं पूजयित्वा विसर्जयेत् ॥७९/३७॥   
नित्यं नैमित्तिकं कृत्वा विस्तरेण यथा पुरा । पवित्राणि समारोप्य प्रणम्याग्नौ शिवं यजेत् ॥७९/३८॥   
प्रायश्चित्तं ततोऽस्त्रेण हुत्वा पूर्णाहुतिं यजेत् । भुक्तिकामः शिवायाथ कुर्यत् कर्मसमर्पणम् ॥७९/३९॥   
त्वत्प्रसादेन कर्मेदं ममास्तु फलसाधकम् । मुक्तिकामस्तु कर्मेदं माऽस्तु मे नाथ बन्धकम् ॥७९/४०॥   
वह्निस्थं नाडीयोगेन शिवं संयोजयेच्छिवे । हृदि न्यस्याग्निसङ्घातं पावकं च विसर्जयेत् ॥७९/४१॥   
समाचम्य प्रविश्यान्तः कुम्भानुगतसंवरान् । शिवे संयोज्य साक्षेपं क्षमस्वेति विसर्जयेत् ॥७९/४२॥  
विसृज्य लोकपालादीनादायेशात् पवित्रकम् । सति चण्डेश्वरे पूजां कृत्वा दत्त्वा पवित्रकम् ॥७९/४३॥  
तन्निर्माल्यादिकं तस्मै सपवित्रं समर्पयेत् । अथ वा स्थण्डिले चण्डं विधिना पूर्ववद्यजेत् ॥७९/४४॥   
यत्किञ्चिद्वार्षिकं कर्म कृतं न्यूनाधिकं मया । तदस्तु परिपूर्णं मे चण्ड नाथ तवाऽऽज्ञया ॥७९/४५॥   
इति विज्ञाप्य देवेशं नत्वा स्तुत्वा विसर्जयेत् । त्यक्तनिर्माल्यकः शुद्धः स्नापयित्वा शिवं यजेत् ।

पञ्चयोजनसंस्थोऽपि पवित्रं गुरुसन्निधौ ॥७९/४६॥

**दमनकारोहणविधिः**   
वक्ष्ये दमनकारोहविधिं पूर्ववदाचरेत् । हरकोपात्पुरा जातो भैरवो दमिताः सुराः ॥८०/१॥   
तेनाथ शप्तो विटपो भवेति त्रिपुरारिणा । प्रसन्नेनेरितं चेदं पूजयिष्यन्ति ये नराः ॥८०/२॥   
परिपूर्णफलं तेषामन्यथा न भविष्यति । सप्तम्यां वा त्रयोदश्यां दमनं संहितात्मभिः ॥८०/३॥   
सम्पूज्य बोधयेद्वृक्षं भववाक्येन मन्त्रवित् । हरप्रसादसम्भूत त्वमत्र सन्निधी भव ॥८०/४॥   
शिवकार्यं समुद्दिश्य नेतव्योऽसि शिवाज्ञया । गृहेष्वामन्त्रणं कुर्यात् सायाह्ने चाधिवासनम् ॥८०/५॥   
यथाविधि समभ्यर्च्य सूर्यशङ्करपावकान् । देवस्य पश्चिमे मूलं [[349]](#footnote-350)दद्यात्तस्य मृदा युतम् ॥८०/६॥   
वामेन शिरसा वाऽथ नालं धात्रीं तथोत्तरे । दक्षिणे [[350]](#footnote-351)भग्नपत्रञ्च प्राच्यां पुष्पञ्च धारणम्[[351]](#footnote-352) ॥८०/७॥   
[[352]](#footnote-353)पुटिकास्थं फलं मूलमथैशान्यां यजेच्छिवम् । पञ्चाङ्गमञ्जलौ कृत्वा आमन्त्र्य शिरसि न्यसेत् ॥८०/८॥   
आमन्त्रितोऽसि देवेश प्रातःकाले मया प्रभो । कर्तव्यस्तपसो लाभः पूर्णं सर्वं तवाऽऽज्ञया ॥८०/९॥   
मूलेन शेषं पात्रस्थं पिधायाथ पवित्रकम् । प्रातः स्नात्वा जगन्नाथं गन्धपुष्पादिभिर्यजेत् ॥८०/१०॥   
नित्यं नैमित्तिकं कृत्वा दमनैः पूजयेत्ततः । शेषमञ्जलिमादाय आत्मविद्याशिवात्मभिः ॥८०/११॥   
मूलाद्यैरीश्वरान्तैश्च चतुर्थाञ्जलिना ततः॥८०/१२॥   
ॐ हौं [[353]](#footnote-354)मखेश्वराय मखं पूरय पूरय शूलपाणये नमः ॥८०/१३॥

शिवं वह्निं च सम्पूज्य गुरुं प्रार्च्याथ [[354]](#footnote-355)बोधयेत् । भगवन्नतिरिक्तं वा हीनं वा यन्मया कृतम् ॥८०/१४॥   
सर्वं तदस्तु सम्पूर्णं यच्च दामनकं मम । सकलं चैत्रमासोत्थं फलं प्राप्य दिवं व्रजेत् ॥८०/१५॥

**समयदीक्षाविधिः**  
ईश्वर उवाच -  
वाक्ष्यामि भोगमोक्षार्थं दीक्षां पापक्षयङ्करीम् । मलमायादिपाशानां विश्लेषः क्रियते यया ॥८१/१॥   
ज्ञानञ्च जन्यते शिष्ये सा दीक्षा भुक्तिमुक्तिदा । विज्ञातकलनामैको द्वितीयः प्रलयाकलः ॥८१/२॥   
तृतीयः सकलः शास्त्रेऽनुग्राह्यस्त्रिविधो मतः । तत्राऽऽद्यो मलमात्रेण [[355]](#footnote-356)मुक्तोऽन्यो मलकर्मभिः ॥८१/३॥   
कलादिभूमिपर्यन्तं [[356]](#footnote-357)स्तवैस्तु सकलो यतः । निराधाराऽथ साधारा दीक्षाऽपि द्विविधा मता ॥८१/४॥   
निराधारा द्वयोस्तेषां साधारा सकलस्य तु । आधारनिरपेक्षेण क्रियते शम्भुचर्यया ॥८१/५॥   
तीव्रशक्तिनिपातेन निराधारेति सा स्मृता । आचार्यमूर्तिमास्थाय मायातीव्रादिभेदया ॥८१/६॥   
शक्त्या यां कुरुते शम्भुः सा साधिकरणोच्यते । इयं चतुर्विधा प्रोक्ता सबीजा बीजवर्जिता ॥८१/७॥   
साधिकाराऽनधिकारा यथा तदभिधीयते । समयाचारसंयुक्ता सबीजा जायते नृणाम् ॥८१/८॥   
निर्बीजा त्वसमर्थानां समयाचारवर्जिता । नित्ये नैमित्तिके काम्ये यतः स्यादधिकारिता ॥८१/९॥   
साधिकारा भवेद्दीक्षा साधकाचार्ययोरतः[[357]](#footnote-358) । निर्बीजा दीक्षितानान्तु तथा [[358]](#footnote-359)समयिपुत्रयोः ॥८१/१०॥   
नित्यमात्राधिकारत्वाद्दीक्षा[[359]](#footnote-360) निरधिकारिका । द्विविधेयं द्विरूपा[[360]](#footnote-361) हि प्रत्येकमुपजायते ॥८१/११॥   
एका क्रियावती तत्र कुण्डमण्डलपूर्विका । मनोव्यापारमात्रेण या सा ज्ञानवती मता ॥८१/१२॥   
इत्थं लब्धाधिकारेण दीक्षाऽऽचार्येण साध्यते । स्कन्द दीक्षां गुरुः कुर्यात्कृत्वा[[361]](#footnote-362) नित्यक्रियां ततः ॥८१/१३॥   
प्रणवार्घ्यकराम्भोजः कृतद्वाराधिपार्चनः[[362]](#footnote-363) । विघ्नानुत्सार्य देहल्यां न्यस्यास्त्रं स्वासने स्थितः ॥८१/१४॥   
कुर्वीत भूतसंशुद्धिं मन्त्रयोगं यथोदितम् । तिलतण्डुलसिद्धार्थकुशदूर्वाक्षतोदकम् ॥८१/१५॥   
सयवक्षीरनीरञ्च विशेषार्घ्यमिदं ततः । तदम्बुना द्रव्यशुद्धिं तिलकं स्वासनात्मनोः ॥८१/१६॥   
पूजनं मन्त्रशुद्धिञ्च पञ्चगव्यञ्च पूर्ववत् । लाजचन्दनसिद्धार्थभस्मदूर्वाक्षतं कुशान् ॥८१/१७॥   
विकिरान् शुद्धलाजांस्तान् सधूपानस्त्रमन्त्रितान् । शस्त्राम्बुप्रोक्षितानेतान् कवचेनावगुण्ठितान् ॥८१/१८॥   
नानाप्रहरणाकारान् विघ्नौघविनिवारकान् । दर्भाणां तालमानेन कृत्वा षट्त्रिंशता दलैः ॥८१/१९॥   
सप्तजप्तं शिवास्त्रेण वेणीं बोधासिमुत्तमम् । शिवमात्मनि विन्यस्य सृष्ट्याधारमभीप्सितम् ॥८१/२०॥   
निष्कलं च शिवं न्यस्य शिवोऽहमिति भावयेत् । उष्णीषं शिरसि न्यस्य अलं कुर्यात्स्वदेहकम्॥८१/२१॥   
गन्धमण्डनकं स्वीये विदध्याद्दक्षिणे करे । विधिनाऽत्रार्चयेदीशमित्थं स्याच्छिवमस्तकम्[[363]](#footnote-364) ॥८१/२२॥   
विन्यस्य शिवमन्त्रेण [[364]](#footnote-365)भास्वरं निजमस्तके । शिवादभिन्नमात्मानं कर्तारं भावयेद्यथा ॥८१/२३॥   
मण्डले कर्मणां साक्षी कलशे यज्ञरक्षकः । होमाधिकरणं वह्नौ शिष्ये पाशविमोचकः ॥८१/२४॥   
स्वात्मन्यनुगृहीतेति षडाधारो य ईश्वरः । सोऽहमेवेति कुर्वीत भावं [[365]](#footnote-366)स्थिरतरं पुनः ॥८१/२५॥   
ज्ञानखड्गकरः स्थित्वा नैरृत्याभिमुखो नरः । सार्घ्याम्बुपञ्चगव्याभ्यां प्रोक्षयेद्यागमण्डपम् ॥८१/२६॥   
चतुष्पथान्तसंस्कारैः संस्कुर्यादीक्षणादिभिः । विक्षिप्य विकिरांस्तत्र कुशकूर्च्योपसंहरेत् ॥८१/२७॥   
तानीशदिशि वर्धन्यामासनायोपकल्पयेत् । नैरृते वास्तुगीर्वाणान्द्वारे लक्ष्मीं प्रपूजयेत् ॥८१/२८॥   
आज्ये रत्नैः पूरयन्तीं हृदा मण्डपरूपिणीम् । साम्बुवस्त्रे सरत्ने च धान्यस्थे पश्चिमानने ॥८१/२९॥   
ऐशे कुम्भे यजेच्छम्भुं शक्तिं कुम्भस्य दक्षिणे । पश्चिमस्यान्तु सिंहस्थां वर्धनीं खड्गरूपिणीम् ॥८१/३०॥   
दिक्षु शक्रादिदिक्पालान्विष्ण्वन्तान्[[366]](#footnote-367) प्रणवासनान् । वाहनायुधसंयुक्तान् हृदाऽभ्यर्च्य स्वनामभिः॥८१/३१॥   
प्रथमं तां समादाय कुम्भस्याग्राभिगामिनीम्[[367]](#footnote-368) । अविच्छिन्नपयोधरां भ्रामयित्वा प्रदक्षिणम् ॥८१/३२॥   
शिवाज्ञां लोकपालानां श्रावयेन्मूलमुच्चरन् । संरक्षत यथायोगं कुम्भं धृत्वाऽथ तां धरेत् ॥८१/३३॥   
ततः स्थिरासने कुम्भे साङ्गं सम्पूज्य शङ्करम् । विन्यस्य शोध्यमध्वानं वर्धन्यामस्त्रमर्चयेत् ॥८१/३४॥   
ॐ हः, अस्त्रासनाय हूं फट् । ॐ ओमस्त्रमूर्तये नमः । ॐ हूं फट्, पाशुपतास्त्राय नमः ।

ॐ ॐ हृदयाय हूं फट्, नमः । ॐ श्रीं शिरसे हूं फट्, नमः । ॐ यं शिखायै हूं फट्, नमः ।

ॐ गूं कवचाय हूं फट्, नमः । ॐ फट्, अस्त्राय ह्रूं फट्, नमः॥८१/३५॥  
चतुर्वक्त्रं सदंष्ट्रञ्च स्मरेदस्त्रं सशक्तिकम् । समुद्गरत्रिशूलासिं सूर्यकोटिसमप्रभम् ॥८१/३६॥   
भगलिङ्गसमायोगं विदध्याल्लिङ्गमुद्रया । अङ्गुष्ठेन स्पृशेत्कुम्भं हृदा [[368]](#footnote-369)मुष्ट्याऽस्त्रवर्धनीम् ॥८१/३७॥   
भुक्तये मुक्तये त्वादौ मुष्टिना वर्धनीं स्पृशेत् । कुम्भस्य मुखरक्षार्थं ज्ञानखड्गं समर्पयेत् ॥८१/३८॥   
शस्त्रञ्च मूलमन्त्रस्य शतकुम्भे निवेशयेत् । तद्दशांशेन वर्धन्यां रक्षां विज्ञापयेत्ततः ॥८१/३९॥   
यथेदं कृतयत्नेन भगवन्मखमन्दिरम् । रक्षणीयं जगन्नाथ सर्वाध्वरधर त्वया ॥८१/४०॥   
प्रणवस्थं चतुर्बाहुं वायव्ये गणमर्चयेत् । स्थण्डिले शिवमभ्यर्च्य सार्घ्यः कुण्डं व्रजेन्नरः ॥८१/४१॥   
निविष्टो मन्त्रतुष्ट्यर्थमर्घ्यगन्धघृतादिकम् । वामे सव्ये तु विन्यस्य समिद्दर्भतिलादिकम् ॥८१/४२॥   
कुण्डवह्निस्रुगाज्यादि प्राग्वत्संस्कृत्य भावयेत् । मुख्यतामूर्ध्ववक्त्रस्य हृदि वह्नौ शिवं यजेत् ॥८१/४३॥   
स्वमूर्तौ शिवकुम्भे च स्थण्डिले त्वग्निशिष्ययोः । सृष्टिन्यासेन विन्यस्य शोध्याध्वानं यथाविधि ॥८१/४४॥   
कुण्डमानं मुखं ध्यात्वा हृदाहुतिभिरीप्सितम् । बीजानि सप्तजिह्वानामग्नेर्होमाय भण्यते ॥८१/४५॥   
विरेफावन्तिमौ वर्णौ रेफषष्ठस्वरान्वितौ । इन्दुबिन्दुशिखायुक्तौ जिह्वाबीजानुपक्रमात् ॥८१/४६॥   
हिरण्या कनका रक्ता कृष्णा तदनु सुप्रभा । अतिरिक्ता बहुरूपा रुद्रेन्द्राग्न्याप्यदिङ्मुखाः ॥८१/४७॥   
क्षीरादिमधुरैर्होमं कुर्याच्छान्तिकपौष्टिके । अभिचारे तु पिण्याकसक्तुकञ्चुककाञ्जिकैः ॥८१/४८॥   
लवणैराजिकातक्रकटुतैलैश्च कण्टकैः । समिद्भिरपि वक्त्राभिः क्रुद्धो भाष्याणुना यजेत् ॥८१/४९॥   
कलम्बकलिकाहोमाद्यक्षिणी सिध्यति ध्रुवम् । बन्धूककिंशुकादीनि वश्याकर्षाय होमयेत् ॥८१/५०॥  
बिल्वं राज्याय लक्ष्म्यर्थं पाटलांश्चम्पकानपि । पद्मानि चक्रवर्तित्वे भक्ष्यभोज्यानि सम्पदे ॥८१/५१॥   
दूर्वा व्याधिविनाशाय सर्वसत्त्ववशीकृते । प्रियङ्गुपाटलीपुष्पं चूतपत्रं ज्वरान्तकम् ॥८१/५२॥  
मृत्युञ्जयो मृत्युजित्स्याद् वृद्धिः[[369]](#footnote-370) स्यात्तिलहोमतः । रुद्रशान्तिः सर्वशान्त्या अथ प्रस्तुतमुच्यते ॥८१/५३॥   
आहुत्यष्टशतैर्मूलमङ्गानि तु दशांशतः । सन्तर्पयेत मूलेन दद्यात्पूर्णां यथा पुरा ॥८१/५४॥   
तथा शिष्यप्रवेशाय प्रतिशिष्यं शतं जपेत् । दुर्निमित्तापसाराय सुनिमित्तकृते तथा ॥८१/५५॥   
शतद्वयञ्च होतव्यं मूलमन्त्रेण पूर्ववत् । मूलाद्यष्टास्त्रमन्त्राणां स्वाहान्तैस्तर्पणं सकृत् ॥८१/५६॥   
शिखासम्पुटितैर्बीजैर्ह्रूं फडन्तैश्च दीपनम् । ॐ हौं शिवाय स्वाहेत्यादिमन्त्रैश्च तर्पणम् ॥८१/५७॥   
ॐ ह्रूं ह्रौं ह्रीं शिवाय ह्रूं फडित्यादि दीपनम् । ततः शिवाम्भसा स्थालीं क्षालितां वर्मगुण्ठिताम् ॥८१/५८॥   
चन्दनादिसमालब्धां बध्नीयात्कटकं गले । वर्मास्त्रजप्तसद्दर्भपत्राभ्यां चरुसिद्धये ॥८१/५९॥

वर्माद्यैरासने दत्ते सार्धेन्दुकृतमण्डले । न्यस्तायां मूर्तिभूतायां भावपुष्पैः शिवं यजेत् ॥८१/६०॥   
वस्त्रबद्धमुखायां वा स्थाल्यां पुष्पैर्वहिर्भवैः । चुल्ल्यां पश्चिमवक्त्रायां शुद्धायां वीक्षणादिभिः ॥८१/६१॥   
न्यस्ताहङ्कारबीजायां न्यस्तायां कुण्डदक्षिणे । धर्माधर्मशरीरायां जप्तायां मानुषात्मना ॥८१/६२॥  
स्थालीमारोपयेदस्त्रजप्तां गव्याम्बुमार्जिताम् । गव्यं पयोऽस्त्रसंशुद्धं प्रासादशतमन्त्रितम् ॥८१/६३॥   
तण्डुलान् श्यामकादीनां निक्षिपेत्तत्र तद्यथा । एकशिष्यविधानाय तेषां प्रसृतिपञ्चकम् ॥८१/६४॥   
प्रसृतिं प्रसृतिं पश्चाद्वर्धयेद्द्व्यादिषु क्रमात् । कुर्याच्चानलमन्त्रेण पिधानं कवचाणुना ॥८१/६५॥   
शिवाग्नौ मूलमन्त्रेण पूर्वास्यश्चरुकं यजेत् । सुस्विन्ने तत्र तच्चुल्ल्यां स्रुवमापू्र्य सर्पिषा ॥८१/६६॥   
स्वाहान्तैः संहितामन्त्रैर्दत्त्वा तप्ताभिधारणम् । संस्थाप्य मण्डले स्थालीं सद्दर्भेऽस्त्राणुना कृते ॥८१/६७॥  
प्रणवेन पिधायास्यां तद्देहलेपनं हृदा । सुशीतलो भवत्येवं प्राप्य शीताभिधारणम् ॥८१/६८॥   
विदध्यात्संहितामन्त्रैः शिष्यं प्रति सकृत्सकृत् । धर्माद्यासनके हुत्वा कुण्डमण्डलपश्चिमे ॥८१/६९॥   
सम्पातञ्च स्रुचा हुत्वा शुद्धिं संहितयाऽऽचरेत् । चरुकं सकृदालभ्य तयैव वषडन्तया ॥८१/७०॥

धेनुमुद्रामृतीभूतं स्थण्डिले शान्तिकं नयेत् । साज्यभागं स्वशिष्याणां भागो देवाय वह्नये ॥८१/७१॥   
कुर्यात्तु लोकपालादेः समध्वाज्यमितिदं त्रयम् । नमोन्तेन हृदा दद्यात्तेनैवाऽऽचमनीयकम् ॥८१/७२॥   
साज्यं मन्त्रशतं हुत्वा दद्यात्पूर्णां यथाविधि । मण्डलं कुण्डतः पूर्वे मध्ये वा शम्भुकुम्भयोः ॥८१/७३॥   
रुद्रमातृगणादीनां निर्वर्त्यान्तर्बलिं हृदा । शिवमध्येऽप्यलब्धाज्ञो विधायैकत्वभावनम् ॥८१/७४॥   
सर्वज्ञतादियुक्तोऽहं समन्ताच्चोपरि स्थितः । ममांशो योजनास्थानमधिष्ठाताऽहमध्वरे ॥८१/७५॥   
शिवोऽहमित्यहङ्कारी निष्क्रमेद्यागमण्डपात् । न्यस्तपूर्वाग्रसन्दर्भे शस्त्राणुकृतमण्डले ॥८१/७६॥   
प्रणवासनके शिष्यं शुक्लवस्त्रोत्तरीयकम् । स्नातं चोदङ्मुखं मुक्त्यै पूर्ववक्त्रन्तु भुक्तये ॥८१/७७॥   
ऊर्ध्वकायं समारोप्य पूर्वास्यं प्रविलोकयेत् । चरणादिशिखां यावन्मुक्तौ भुक्तौ विलोमतः ॥८१/७७॥   
चक्षुषा सप्रसादेन शैवं धाम विवृण्वता । अस्त्रोदकेन सम्प्रोक्ष्य मन्त्राम्बुस्नानसिद्धये ॥८१/७९॥   
भस्मस्नानाय विघ्नानां शान्तये पापभित्तये । सृष्टिसंहारयोगेन ताडयेदस्त्रभस्मना ॥८१/८०॥  
पुनरस्त्राम्बुना प्रोक्ष्य सकलीकरणाय तम् । नाभेरूर्ध्वं कुशाग्रेण मार्जनीयास्त्रमुच्चरन् ॥८१/८१॥   
त्रिधाऽऽलभेत तन्मूलैरघमर्षाय नाभ्यधः । द्वैविध्याय च पाशानामालभेत शराणुना ॥८१/८२॥   
तच्छरीरे शिवं साङ्गं सासनं विन्यसेत्ततः । पुष्पादिपूजितस्यास्य नेत्रे नेत्रेण वा हृदा ॥८१/८३॥   
बद्‌ध्वा मन्त्रितवस्त्रेण सितेन सदशेन च । प्रदक्षिणक्रमादेनं प्रवेश्य शिवदक्षिणम् ॥८१/८४॥   
सवस्त्रमासनं दद्याद्यथावर्णं निवेदयेत् । संहारमुद्रयाऽऽत्मानं मूर्त्या तस्य हृदम्बुजे ॥८१/८५॥   
निरुध्य शोधिते काये न्यासं कृत्वा तमर्चयेत् । पूर्वाननस्य शिष्यस्य मूलमन्त्रेण मस्तके ॥८१/८६॥  
शिवहस्तं प्रदातव्यं रुद्रेशपददायकम् । शिवसेवाग्रहोपायं दत्तहस्तं शिवाणुना ॥८१/८७॥   
शिवे प्रक्षेपयेत्पुष्पमपनीयार्चकन्तारम् । तत्पात्रस्थानमन्त्राढ्यं शिवदेवगणानुगम् ॥८१/८८॥   
विप्रादीनां क्रमान्नाम कुर्याद्वा स्वेच्छया गुरुः । प्रणतिं कुम्भवर्धन्योः कारयित्वाऽनलान्तिके ॥८१/८९॥   
सदक्षिणासने तद्वत्सौम्यास्यमुपवेशयेत् । शिष्यदेहविनिष्क्रान्तां सुषुम्णामिव चिन्तयेत् ॥८१/९०॥   
निजविग्रहलीनाञ्च दर्भमूलेन मन्त्रितम् । दर्भाग्रं दक्षिणे तस्य विधाय करपल्लवे ॥८१/९१॥  
तन्मूलमात्मजङ्घायामग्रञ्चेति शिखिध्वजे । शिष्यस्य हृदयं गत्वा रेचकेन शिवाणुना ॥८१/९२॥   
पूरकेण समागत्य स्वकीयं हृद्यान्तरम् । शिवाग्निना पुनः कृत्वा नाडीसन्धानमीदृशम् ॥८१/९३॥   
हृदा तत्सन्निधानार्थं जुहुयादाहुतित्रयम् । शिवहस्तस्थिरत्वार्थं शतं मूलेन होमयेत् ॥८१/९४॥   
इत्थं समयदीक्षायां भवेद्योग्यो भवार्चने ॥८१/९५॥

**संस्कारदीक्षाविधिः**  
ईश्वर उवाच -  
वक्ष्ये संस्कारदीक्षाया विधानं शृणु षण्मुख । आवाहयेन्महेशस्य वह्निस्थस्य शिवौ हृदि ॥८२/१॥  
संश्लिष्टौ तौ समभ्यर्च्य सन्तर्प्य हृदयात्मना । तयोः सन्निधये दद्यात्तेनैवाऽऽहुतिपञ्चकम् ॥८२/२॥   
कुसुमेनास्त्रलिप्तेन ताडयेत्तं हृदा शिशुम् । प्रस्फुरत्तारकाकारं चैतन्यं तत्र भावयेत् ॥८२/३॥

प्रविश्य तत्र हुङ्कारमुक्तं रेचकयोगतः । संहारिण्या तदाकृष्य पूरकेण हृदि न्यसेत् ॥८२/४॥   
ततो वागीश्वरीं योनौ मुद्रयोद्भवसंज्ञया । हृत्सम्पुटितमन्त्रेण रेचकेन विनिक्षिपेत् ॥८२/५॥   
ॐ हां हां हामात्मने नमः ॥८२/६॥  
जाज्वल्यमाने निर्धूमे जुहुयादिष्टसिद्धये । अप्रवृद्धे सधूमे तु होमो वह्नौ न सिध्यति ॥८२/७॥   
स्निग्धः प्रदक्षिणावर्तः सुगन्धिः शस्यतेऽनलः । विपरीतः स्फुलिङ्गी च भूमिस्पर्शः प्रशस्यते ॥८२/८॥   
इत्येवमादिभिश्चिह्नैर्हुत्वा शिष्यस्य कल्मषम् । पापभक्षणहोमेन दहेद्वा तं भवात्मना ॥८२/९॥   
द्विजत्वापादनार्थाय तथा रुद्रांशभावने । आहारवीजसंशुद्धौ गर्भाधानाय संस्थितौ ॥८२/१०॥   
सीमन्ते जन्मतो नामकरणाय च होमयेत् । शतानि पञ्च मूलेन वौषडादिदशांशतः ॥८२/११॥   
शिथिलीभूतबन्धस्य शक्तावुत्कर्षणं च यत् । आत्मनो रुद्रपुत्रत्वे गर्भाधानं तदुच्यते ॥८२/१२॥   
स्वान्तत्र्यात्मगुणव्यक्तिरिह पुंसवनं मतम् । मायात्मनोर्विवेकेन ज्ञानं सीमन्तवर्धनम् ॥८२/१३॥   
शिवादितत्त्वसिद्धस्तु स्वीकारो जननं मतम् । बोधनं यच्छिवत्वेन शिवत्वार्हस्य नो मतम् ॥८२/१४॥   
संहारमुद्रयाऽऽत्मानं स्फुरद्वह्निकणोपमम् । विदधीत समादाय निजे हृदयपङ्कजे ॥८२/१५॥   
ततः कुम्भकयोगेन मूलमन्त्रमुदीरयेत् । कुर्यात्समवशीभावं तदा च शिवयोर्हृदि ॥८२/१६॥  
ब्रह्मादिकारणत्यागक्रमाद्रेचकयोगतः । नीत्वा शिवान्तमात्मानमादायोद्भवमुद्रया ॥८२/१७॥   
हृत्सम्पुटितमन्त्रेण रेचकेन विधानवित् । शिष्यस्य हृदयाम्भोजकर्णिकायां विनिक्षिपेत् ॥८२/१८॥   
पूजां शिवस्य वह्नेश्च गुरुः कुर्यात्तदोचिताम् । प्रणतिञ्चाऽऽत्मने शिष्यं समयान् श्रावयेत्तथा ॥८२/१९॥  
देवं न निन्देच्छास्त्राणि निर्माल्यादि न लङ्घयेत् । शिवाग्निगुरुपूजा च कर्तव्या जीवितावधि ॥८२/२०॥  
बालबालिशवृद्धस्त्रीभोगभुग्व्याधितात्मनाम् । यथाशक्ति ददीतार्थं समर्थस्य समग्रकान् ॥८२/२१॥  
व्रताङ्गानि जटाभस्मदण्डकौपीनसंयमान् । ईशानाद्यैर्हृदाद्यैर्वा परिजप्य यथाक्रमात् ॥८२/२२॥  
स्वाहान्तसंहितामन्त्रैः पात्रेष्वारोप्य पूर्ववत् । सम्पाताभिहुतं हुत्वा स्थण्डिलेशाय दर्शयेत् ॥८२/२३॥  
रक्षणाय घटाधस्तादारोप्य क्षणमात्रकम् । शिवादाज्ञां समादाय ददीत व्रतिने गुरुः ॥८२/२४॥  
एवं समयदीक्षायां विशिष्टायां विशेषतः । वह्निहोमागमज्ञानयोग्यः सञ्जायते शिशुः ॥८२/२५॥

**निर्वाणदीक्षायामधिवासनकथनम्**

ईश्वर उवाच -  
अथ निर्वाणदीक्षायां कुर्यान्मूलादिदीपनम् । पाशबन्धनशक्त्यर्थं ताडनादिकृतेन वा ॥८३/१॥  
एकैकया तदाहुत्या प्रत्येकं तत्त्रयेण वा । बीजगर्भशिखार्धं तु हूं फडन्तध्रुवादिना ॥८३/२॥   
ॐ ह्रूं ह्रौं हौं ह्रूं फडिति मूलमन्त्रस्य दीपनम् । ॐ ह्रूं हौं हौं ह्रूं फडिति हृदय एवं शिरोमुखे ॥८३/३॥   
प्रत्येकं दीपनं कुर्यात् सर्वस्मिन् क्रूरकर्मणि । शान्तिके पौष्टिके चास्य वषडन्तादिनाऽणुना ॥८३/४॥   
वषड्‌वौषट्‌समोपेतैः सर्वकाम्योपरि स्थितैः । हवनं संवरैः कुर्यात् सर्वत्राप्यायनादिषु ॥८३/५॥   
ततः स्वसव्यभागस्थं मण्डले शुद्धविग्रहम् । शिष्यं सम्पूज्य [[370]](#footnote-371)तत्सूत्रं सुषुम्णेति विभावितम् ॥८३/६॥   
मूलेन तच्छिखाबन्धं पादाङ्गुष्ठान्तमानयेत् । संहारेण मुमुक्षोस्तु बध्नीयाच्छिष्यकायके ॥८३/७॥   
पुंसस्तु दक्षिणे भागे वामे नार्या नियोजयेत् । शक्तिं च शक्तिमन्त्रेण पूजितान्तस्य मस्तके ॥८३/८॥   
संहारमुद्रयाऽऽदाय सूत्रं तेनैव योजयेत् । नाडीं त्वादाय मूलेन सूत्रे न्यस्य हृदाऽर्चयेत् ॥८३/९॥   
अवगुण्ठ्य तु रुद्रेण हृदयेनाऽऽहुतित्रयम् । प्रदद्यात्सन्निधानार्थं शक्तावप्येवमेव हि ॥८३/१०॥

ॐ हां पदाध्वने नमः ॥८३/११॥  
ॐ हां वर्णाध्वने नमो हां भवनाध्वने नमः । ॐ हां कलाध्वने नमः शोध्याध्वानं हि सूत्रके ॥८३/१२॥  
न्यस्यास्त्रवारिणा शिष्यं प्रोक्ष्यास्त्रमन्त्रितेन च । पुष्पेण हृदि सन्ताड्य शिष्यदेहे प्रविश्य च ॥८३/१३॥   
गुरुश्च तत्र हूङ्कारयुक्तं रेचकयोगतः । चैतन्यं हंसबीजस्थं विश्लिष्येदायुधात्मना ॥८३/१४॥   
ॐ हौं हूं फट् ॥८३/१५॥  
आछिद्य शक्तिसूत्रेण हां हं स्वाहेति चाणुना । संहारमुद्रया सूत्रे नाडीभूते नियोजयेत् ॥८३/१६॥

ॐ हां हं हामात्मने नमः ॥८३/१७॥

व्यापकं भावयेदेनं तनुत्रेणावगुण्ठयेत् । आहुतित्रितयं दद्यात् हृदा सन्निधिहेतवे ॥८३/१८॥  
विद्यादेहञ्च विन्यस्य शान्त्यतीतावलोकनम् । तस्यामितरतत्त्वाद्यं मन्त्रभूतं विचिन्तयेत् ॥८३/१९॥   
ॐ हां हौं शान्त्यतीतकलापाशाय नम इत्यनेनावलोकयेत् ॥८३/२०॥  
द्वे तत्त्वे मन्त्रमप्येकं पदं वर्णाश्च षोडश । तथाऽष्टौ भुवनान्यस्यां बीजनाडीकरद्वयम् ॥८३/२१॥  
 विषयञ्च गुणञ्चैकं कारणं च सदाशिवम् । सितायां शान्त्यतीयामन्तर्भाव्य प्रपीडयेत् ॥८३/२२॥   
ॐ हौं शान्त्यतीतकलापाशाय हूं फट् ॥८३/२३॥  
संहारमुद्रयाऽऽदाय विदध्यात्सूत्रमस्तके । पूजयेदाहुतीस्तिस्रो दद्यात्सन्निधिहेतवे ॥८३/२४॥  
तत्त्वे द्वे अक्षरे द्वे च बीजनाडीकरद्वयम् । गुणौ मन्त्रौ तथाऽब्जस्थमेकं कारणमीश्वरम् ॥८३/२५॥  
पदानि भानुसङ्ख्यानि भुवनानि दश सप्त च । एकञ्च [[371]](#footnote-372)विषयं शान्तौ कृष्णायामच्युतं[[372]](#footnote-373) स्मरेत् ॥८३/२६॥   
ताडयित्वा समादाय मुखसूत्रे नियोजयेत् । जुहुयान्निजबीजेन सान्निध्यायाऽऽहुतित्रयम् ॥८३/२७॥  
विद्यायां सप्त तत्त्वानि पादानामेकविंशतिम् । षड्‌वर्णान् सञ्चरं चैकं लोकानां पञ्चविंशतिम् ॥८३/२८॥   
गुणानां त्रयमेकञ्च विषयं [[373]](#footnote-374)रुद्रकारणम् । अन्तर्भाव्यातिरिक्तायां जीवनाडीकथद्वयम्[[374]](#footnote-375) ॥८३/२९॥  
तान्यादाय विदध्याच्च पदं द्व्यधिकविंशतिम् । लोकानाञ्च कलानाञ्च षष्टिं गुणचतुष्टयम् ॥८३/३०॥

मन्त्राणां त्रयमेकञ्च विषयं कारणं हरिम् । अन्तर्भाव्य प्रतिष्ठायां शुक्लायां ताडनादिकम् ॥८३/३१॥  
विधाय नाभिसूत्रस्थां सन्निधायाऽऽहुतीर्यजेत् । ह्रीं भुवनानां शतं साग्रं पदानामष्टविंशतिम् ॥८३/३२॥   
बीजनाडीसमीराणां [[375]](#footnote-376)द्वयोरिन्द्रिययोरपि । वर्णं तत्त्वञ्च विषयमेकैकं गुणपञ्चकम् ॥८३/३३॥  
हेतुं ब्रह्माण्डमन्त्रस्थं शम्बराणां चतुष्टयम् । निवृत्तौ पीतवर्णायामन्तर्भाव्य प्रताडयेत् ॥८३/३४॥  
आदौ [[376]](#footnote-377)यत्तत्त्वभागान्ते सूत्रे विन्यस्यपूजयेत् । जुहुयादाहुतीस्तिस्रः सन्निधानाय पावके ॥८३/३५॥  
इत्यादाय कलासूत्रे योजयेच्छिष्यविग्रहात् । सबीजायान्तु दीक्षायां समयाचारयागतः ॥८३/३६॥  
देहारम्भकरक्षार्थं[[377]](#footnote-378) मन्त्रसिद्धिफलादपि । इष्टापूर्तादिधर्मार्थं व्यतिरिक्तं प्रबन्धकम् ॥८३/३७॥  
चैतन्यबोधकं सूक्ष्मं[[378]](#footnote-379) कलानामन्तरे स्मरेत् । अमुनैव क्रमेणाथ कुर्यात्तर्पणदीपने ॥८३/३८॥  
आहुतिभिः स्वमन्त्रेण तिसृभिस्तिसृभिस्तथा ॥८३/३९॥   
ॐ हौं शान्त्यतीतकलापाशाय स्वाहेत्यादि तर्पणम् । ॐ हां हं हां शान्त्यतीतकलापाशाय हूं फडित्यादि दीपनम् ॥८३/४०॥  
तत्सूत्रं व्याप्तिबोधाय कलास्थानेषु पञ्चसु । सङ्गृह्य कुङ्कुमाज्येन तत्र साङ्गं शिवं यजेत् ॥८३/४१॥   
हूं फडन्तैः कलामन्त्रैर्भित्त्वा पाशाननुक्रमात् । नमोऽन्तैश्च प्रविश्यान्तः कुर्याद्ग्रहणबन्धने ॥८३/४२॥   
ॐ हूं हां हौं हां हूं फट् शान्त्यतीतकलां गृह्णामि बध्नामि चेत्यादिमन्त्रैः कलानां ग्रहणबन्धनादिप्रयोगः ॥८३/४३॥  
पाशादीनाञ्च स्वीकारो ग्रहणं बन्धनं पुनः । पुरुषं प्रति निःशेषव्यापारप्रतिपत्तये ॥८३/४४॥  
उपवेश्याथ तत्सूत्रं शिष्यस्कन्धे निवेशयेत् । विस्तृताघप्रमोषाय शतं मूलेन होमयेत् ॥८३/४५॥  
शरावसम्पुटे पुंसः स्त्रियाश्च प्रणितोदरे । हृदस्त्रसम्पुटं सूत्रं विधायाभ्यर्चयेद्धृदा ॥८३/४६॥  
सूत्रं शिवेन साङ्गेन कृत्वा सम्पातशोधितम् । निदध्यात्कलशस्याधो रक्षां विज्ञापयेदिति ॥८३/४७॥   
शिष्यं पुष्पं करे दत्त्वा सम्पूज्य कलशादिकम् । प्रणमय्य बहिर्यायाद्यागमन्दिरमध्यतः ॥८३/४८॥   
मण्डलत्रितयं कृत्वा मुमुक्षूनुत्तराननान् । भुक्तये पूर्ववक्त्रांश्च शिष्यांस्तत्र निवेशयेत् ॥८३/४९॥   
प्रथमे पञ्चगव्यस्य प्राशयेच्चुल्लकत्रयम् । पाणिना कुशयुक्तेन अर्चितानन्तरान्तरम् ॥८३/५०॥   
चरुं ततस्तृतीये तु ग्रासत्रितयसम्मितम् । अष्टग्रासप्रमाणं वा दशनस्पर्शवर्जितम् ॥८३/५१॥  
पालाशपुटके मुक्तौ भुक्तौ पिप्पलपत्रके । हृदा सम्भोजनं दत्त्वा पूतैराचामयेज्जलैः ॥८३/५२॥  
दन्तकाष्ठं हृदा कृत्वा प्रक्षिपेच्छोभने शुभम् । न्यूनादिदोषमोक्षाय मूलेनाष्टोत्तरं शतम् ॥८३/५३॥   
विधाय स्थण्डिलेशाय सर्वकर्मसमर्पणम् । पूजाविसर्जनञ्चास्य चण्डेशस्य च पूजनम् ॥८३/५४॥   
निर्माल्यमपनीयाथ शेषमग्नौ यजेच्चरोः । कलशं लोकपालांश्च पूजयित्वा विसृज्य च ॥८३/५५॥   
विसृजेत्क्षणमग्निञ्च रक्षितं यदि बाह्यतः । बाह्यतो लोकपालानां दत्त्वा सङ्क्षेपतो बलिम् ॥८३/५६॥   
भस्मना शुद्धतोयैर्वा स्नात्वा यागालयं विशेत् । गृहस्थान्दर्भशय्यायां पूर्वशीर्षान्सुरक्षितान् ॥८३/५७॥  
हृदा सद्भस्मशय्यायां यतीन्दक्षिणमस्तकान् । शिखाबद्धशिखानस्त्रसप्तमाणवकान्वितान् ॥८३/५८॥  
विज्ञाय स्नापयेच्छिष्यांस्ततो यायात्पुनर्बहिः ॥८३/५९॥  
ॐ हिलि हिलि त्रिशूलपाणये स्वाहा ॥८३/६०॥  
पञ्चगव्यञ्चरुं प्राश्य गृहीत्वा दन्तधावनम् । समाचम्य शिवं ध्यात्वा शय्यामास्थाय पावनीम् ॥८३/६१॥   
दीक्षागतं क्रियाकाण्डं संस्मरन् संविशेद्गुरुः । इति सङ्क्षेपतः प्रोक्तो विधिर्दीक्षाधिवासने ॥८३/६२॥

**निर्वाणदीक्षादीक्षायां निवृत्तिकलाशोधनम्**  
ईश्वर उवाच -  
अथ प्रातः समुत्थाय कृतस्नानादिको गुरुः । दध्यार्द्रमांसमद्यादेः प्रशस्ताऽभ्यवहारिता ॥८४/१॥  
गजाश्वारोहणं स्वप्ने शुभं शुक्लांशुकादिकम् । तैलाभ्यङ्गादिकं हीनं होमोऽघोरेण शान्तये ॥८४/२॥   
नित्यकर्मद्वयं कृत्वा प्रविश्य मखमण्डपम् । स्वाचान्तो नित्यवत्कर्म कुर्यान्नैमित्तिके विधौ ॥८४/३॥   
ततः संशोध्य चाऽऽत्मानं शिवहस्तं तथाऽऽत्मनि । विन्यस्य कुम्भगं प्रार्च्य इन्द्रादीनामनुक्रमात् ॥८४/४॥   
मण्डले स्थण्डिले वाऽपि प्रकुर्वीत शिवर्चनम् । तर्पणं पूजनं वह्नेः पूर्णान्तं मन्त्रतर्पणम् ॥८४/५॥   
दुःखप्रदोषमोषाय शस्त्रेणाष्टाधिकं शतम् । हुत्वा हूंसम्पुटेनैव विदध्यात् मन्त्रदीपनम् ॥८४/६॥   
अन्तर्बलिविधानञ्च मध्ये स्थण्डिलकुम्भयोः । कृत्वा शिष्यप्रवेशाय लब्धानुज्ञो बहिर्व्रजेत् ॥८४/७॥   
कुर्यात्समयवत्तत्र मण्डलारोपणादिकम् । सम्पातहोमं तन्नाडीरूपदर्भकरानुगम् ॥८४/८॥   
तत्सन्निधानाय तिस्त्रो हुत्वा मूलाणुनाऽऽहुतीः । कुम्भस्थं शिवमभ्यर्च्य पाशसूत्रमुपाहरेत् ॥८४/९॥

स्वदक्षिणोर्ध्वकायस्य शिष्यस्याभ्यर्चितस्य च । तच्छिखायां निबध्नीयात्पादाङ्गुष्ठावलम्बितम् ॥८४/१०॥   
तं निवेश्य निवृत्तेस्तु व्याप्तिमालोक्य चेतसा । ज्ञेयानि भुवनान्यस्यां शतमष्टाधिकं ततः ॥८४/११॥   
कपालोऽजश्च बुद्धश्च वज्रदेहः प्रमर्दनः । विभूतिरव्ययः शास्ता पिनाकी त्रिदशाधिपः ॥८४/१२॥   
अग्नी रुद्रो हुताशी च पिङ्गलः खादको हरः । ज्वलनो दहनो बभ्रुर्भस्मान्तकक्षपान्तकौ ॥८४/१३॥   
याम्यमृत्युहरो धाता विधाता कार्यरञ्जकः । कालो धर्मोऽप्यधर्मश्च संयोक्ता [[379]](#footnote-380)च वियोगकः ॥८४/१४॥   
नैरृतो मारणो हन्ता क्रूरदृष्टिर्भयानकः । ऊर्ध्वांशको विरूपाक्षो धूम्रलोहितदंष्ट्रवान् ॥८४/१५॥   
बलश्चातिबलश्चैव पाशहस्तो महाबलः । श्वेतश्च जयभद्रश्च दीर्घबाहुर्जलान्तकः॥८४/१६॥   
वडवास्यश्च भीमश्च दशैते वारुणाः स्मृताः । शीघ्रो लघुर्वायुवेगः सूक्ष्मस्तीक्ष्णः क्षमान्तकः ॥८४/१७॥   
पञ्चान्तकः पञ्चशिखः कपर्दी मेघवाहनः । जटामुकुटधारी च नानारत्नधरस्तथा ॥८४/१८॥   
निधीशो रूपवान् धन्यो सौम्यदेहः प्रसादकृत् । प्रकाशोऽप्यथ लक्ष्मीवान् कामरूपो दशोत्तरे ॥८४/१९॥   
विद्याधरो ज्ञानधरः सर्वज्ञो वेदपारगः । मातृवृत्तश्च पिङ्गाक्षो भूतपालो बलिप्रियः ॥८४/२०॥

सर्वविद्याविधाता च सुखदुःखहरो दश । अनन्तः पालको धीरः पातालाधिपतिस्तथा ॥८४/२१॥   
वृषो वृषधरो वीर्यो ग्रसनः सर्वतोमुखः । लोहितश्चैव विज्ञेया दश रुद्राः फणिस्थिताः ॥८४/२२॥   
शम्भुर्विभुर्गणाध्यक्षस्त्र्यक्षस्त्रिदशवन्दितः । संहारश्च विहारश्च लाभो लिप्सुर्विचक्षणः ॥८४/२३॥   
अत्ता कुहककालाग्निरुद्रो हाटक एव च । कुष्माण्डश्चैव सत्यश्च ब्रह्मा विष्णुश्च सप्तमः ॥८४/२४॥   
रुद्रश्चाष्टाविमे रुद्राः कटाहाभ्यन्तरे स्थिताः । एतेषामेव नामानि भुवनानामपि स्मरेत् ॥८४/२५॥   
भवोद्भवः सर्वभूतः सर्वभूतसुखप्रदः । सर्वसान्निध्यकृद् ब्रह्मविष्णुरुद्रशरार्चितः ॥८४/२६॥   
संस्तुत पूर्वस्थित, ॐ साक्षिन् ,ॐ रुद्रान्तक, ॐ पतङ्ग, ॐ शब्द, ॐ सूक्ष्म, ॐ शिव, सर्वसर्वद सर्वसान्निध्यकर ब्रह्मविष्णुरुद्रकर, ॐ नमः शिवाय, ॐ नमो नमः ॥८४/२७॥   
अष्टाविंशतिपादानि व्योमव्यापि मनोगुह । सद्योहृदस्त्रनेत्राणि मन्त्रवर्णाष्टको मतः ॥८४/२८॥

बीजाकारो मकारश्च नाड्याविडापिङ्गलाह्वये । प्राणापानावुभौ वायू घ्राणोपस्थौ तथेन्द्रिये ॥८४/२९॥   
गन्धस्तु विषयः प्रोक्तो गन्धादिगुणपञ्चके । पार्थिवं मण्डलं पीतं वज्राङ्कं चतुरस्रकम् ॥८४/३०॥  
विस्तारो योजनानान्तु कोटिरस्य शताहता । अत्रैवान्तर्गता ज्ञेया योनयोऽपि चतुर्दश ॥८४/३१॥   
प्रथमा [[380]](#footnote-381)सर्वदेवानां मन्वाद्या देवयोनयः । मृगपक्षी च पशवश्चतुर्धा तु सरीसृपाः ॥८४/३२॥   
स्थावरं पञ्चमं सर्वं योनिः षष्ठी अमानुषी । पैशाचं राक्षसं याक्षं गान्धर्वं चैन्द्रमेव च ॥८४/३३॥   
सौम्यं प्राणेश्वरं ब्राह्ममष्टमं परिकीर्तितम् । अष्टानां पार्थिवं तत्त्वमधिकारास्पदं मतम् ॥८४/३४॥  
लयस्तु प्रकृतौ बुद्धौ भोगो ब्रह्मा च कारणम् । ततो जाग्रदवस्थानैः समस्तैर्भुवनादिभिः ॥८४/३५॥  
निवृत्तिं गर्भितां ध्यात्वा स्वमन्त्रेण नियोज्य च ॥८४/३६॥   
ॐ हां ह्रूं हां निवृत्तिकलापाशाय हूं फट्, तत ॐ हां हां निवृत्तिकलापाशाय स्वाहेत्यनेनाङ्कुशमुद्रया पूरकेणाऽऽकृष्य, ॐ ह्रूं ह्रां ह्रूं निवृत्तिकलापाशाय हूं फडित्यनेन संहारमुद्रया कुम्भकेनाधःस्थानादादाय ॐ ॐ ह्रं हां निवृत्तिकलापाशाय नम इत्यनेनोद्भवमुद्रया रेचकेन कुम्भे संस्थाप्य ॐ हां निवृत्तिकलापाशाय नम इत्यनेनार्घ्यं दत्त्वा सम्पूज्य विमुखेनैव स्वाहान्तेनैव सन्निधानायाऽऽहुतित्रयं सन्तर्पणाहुतित्रयं च दत्त्वा ॐ हां ब्रह्मणे नम इति ब्रह्माणमावाह्य सम्पूज्य च स्वाहान्तेन सन्तर्प्य ॥८४/३७॥   
ब्रह्मंस्तवाधिकारेऽस्मिन् मुमुक्षुं दीक्षयाम्यहम् । भाव्यं त्वयाऽनुकूलेन विधिं विज्ञापयेदिति ॥८४/३८॥   
आवाहयेत्ततो देवीं रक्षां वागीश्वरीं हृदा । इच्छाज्ञानक्रियारूपां षड्विधां ह्येककारणम् ॥८४/३९॥   
पूजयेत्तर्पयेद्देवीं प्रकारेणामुना ततः । वागीश्वरीं विनिःशेषयोनिविक्षोभकारणम् ॥८४/४०॥   
हृत्सम्पुटार्थबीजादि हूं फडन्तशराणुना । ताडयेद्धृदये तस्य प्रविशेत्स विधानवित् ॥८४/४१॥   
ततः शिष्यस्य चैतन्यं हृदि वह्निकणोपमम् । निवृत्तिस्थं युतं पाशैर्ज्येष्ठया विभजेद्यथा ॥८४/४२॥  
ॐ हां हूं हः, हूं फट् ॥८४/४३॥  
ॐ हां स्वाहेत्येनेनाथ पूरकेणाङ्कुशमुद्रया । तदाकृष्य स्वमन्त्रेण गृहीत्वाऽऽत्मनि योजयेत् ॥८४/४४॥   
ॐ हां ह्रूं हामात्मने नमः ॥८४/४५॥  
पित्रोर्विभाव्य संयोगं चैतन्यं रेचकेन तत् । ब्रह्मादिकारणत्यागक्रमान्नीत्वा शिवास्पदम् ॥८४/४६॥

गर्भाधानार्थमादाय युगपत् सर्वयोनिषु । क्षिपेद्वागीश्वरीयोनौ वामयोद्भवमुद्रया ॥८४/४७॥   
ॐ हां हां हामात्मने नमः ॥८४/४८॥  
पूजयेदप्यनेनैव तर्पयेदपि पञ्चधा । अन्ययोनिषु सर्वासु देहशुद्धिं हृदाऽऽचरेत् ॥८४/४९॥  
नात्र पुंसवनं स्त्र्यादिशरीरस्यापि सम्भवात् । सीमन्तोन्नयनं वाऽपि दैवान्यङ्गानि देहवत् ॥८४/५०॥  
शिरसा जन्म कुर्वीत युगपत्सर्वदेहिनाम् । तथैव भावयेदेषामधिकारं शिवाणुना ॥८४/५१॥  
भोगं कवचमन्त्रेण शस्त्रेण विषयात्मना । मोहरूपमभेदश्च लयसज्ञं विभावयेत् ॥८४/५२॥   
शिवेन श्रोतसां शुद्धिं हृदा तत्त्वविशोधनम् । पञ्च पञ्चाऽऽहुतीर्दद्याद्गर्भाधानादिषु क्रमात् ॥८४/५३॥  
मायया मलकर्मादिपाशबन्धनिवृत्तये । निष्कृत्यैव हृदा पश्चाद्यजेत शतमाहुतीः॥८४/५४॥   
मनःशक्तिनिरोधेन पाशानाञ्च वियोजनम् । स्वाहान्तायुधमन्त्रेण पञ्च पञ्चाऽऽहुतीर्यजेत् ॥८४/५५॥   
मायाद्यन्तस्य पाशस्य सप्तवारास्त्रजप्तया । कर्तर्या छेदनं कुर्यात्कल्पशस्त्रेण तद्यथा ॥८४/५६॥   
ॐ हूं निवृत्तिकलापाशाय हूं फट् ॥८४/५७॥

बन्धकत्वञ्च निर्वर्त्य हस्ताभ्याञ्च शराणुना । विसृज्य वर्तुलीकृत्य घृतपूर्णे स्रुवे धरेत् ॥८४/५८॥   
दहेदनुकलास्त्रेण केवलास्त्रेण भस्मसात् । कुर्यात्पञ्चाऽऽहुतीर्दत्त्वा पाशाङ्कुशनिवृत्तये ॥८४/५९॥  
ॐ हः, अस्त्राय हूं फट् ॥८४/६०॥  
प्रायश्चित्तं ततः कुर्यादस्त्राहुतिभिरष्टभिः । अथाऽऽवाह्य विधातारं पूजयेत्तर्पयेत्तथा ॥८४/६१॥  
ततः ॐ हां शब्दस्पर्शशुद्धब्रह्मन् गृहाण स्वाहेत्याहुतित्रयेणाधिकारमस्य समर्पयेत् ॥८४/६२॥

दग्धनिःशेषपापस्य ब्रह्मन्नस्य पशोस्त्वया । बन्धाय न पुनः स्थेयं शिवाज्ञां श्रावयेदिति ॥८४/६३॥   
ततो विसृज्य धातारं नाड्या दक्षिणया शनैः । संहारमुद्रयाऽऽत्मानं कुम्भकेन निजात्मना ॥८४/६४॥   
राहुयुक्तैकदेशेन चन्द्रबिम्बेन सन्निभम् । आदाय योजयेत्सूत्रे रेचकेनोद्भवाख्यया ॥८४/६५॥  
पूजयित्वाऽर्घ्यपात्रस्थतोयबिन्दुसुधोपमम् । विसृज्य पितरौ दद्याद्वौषडन्तशिवाणुना ।

पूरणाय विधिः पूर्णा निवृत्तिरिति शोधिता ॥८४/६६॥

**प्रतिष्ठाकलासंशोधनविधिः**   
ईश्वर उवाच -  
तत्त्वयोरथ सन्धानं कुर्याच्छुद्धविशुद्धयोः । ह्रस्वदीर्घप्रयोगेण नादनादान्तसङ्गिना ॥८५/१॥   
ॐ हां ह्रूं हां ॥८५/२॥  
अप्तेजो वायुराकाशं तन्मात्रेन्द्रियबुद्धयः । गुणत्रयमहङ्कारश्चतुर्विंशः पुमानिति ॥८५/३॥   
प्रतिष्ठायां निविष्ठानि तत्त्वान्येतानि भावयेत् । पञ्चविंशतिसङ्ख्यानि खादियान्ताक्षराणि च ॥८५/४॥   
पञ्चाशदधिका षष्टिर्भुवनैस्तुल्यसंज्ञिताः । तावन्त एव रुद्राश्च विज्ञेयास्तत्र तद्यथा ॥८५/५॥   
अमरेशः प्रभावश्च नैमिषः [[381]](#footnote-382)पुष्करोऽपि च । तथा[[382]](#footnote-383) पादिश्च दण्डिश्च भावभूतिरथाष्टमः ॥८५/६॥   
नकुलीशो हरिश्चन्द्रः श्रीशैलो दशमः स्मृतः । अन्वीशोऽस्रातिकेशश्च महाकालोऽथ मध्यमः ॥८५/७॥   
केदारो भैरवश्चैव द्वितीयाष्टकमीरितम् । ततो गयाकुरुक्षेत्रखलानादिकनादिके ॥८५/८॥   
विमलश्चाटुहासश्च[[383]](#footnote-384) महेन्द्रो भाम एव च । वस्वापदं रुद्रकोटिरवियुक्तो महाबलः ॥८५/९॥  
गोकर्णो भद्रकर्णश्च स्वर्णाक्षः स्थाणुरेव च । अजेशश्चैव सर्वज्ञो भास्वरः सूदनान्तरः ॥८५/१०॥  
सुबाहुर्मत्तरूपी[[384]](#footnote-385) च विशालो जटिलस्तथा । रौद्रोऽथ पिङ्गलाक्षश्च कालदंष्ट्री भवेत्ततः ॥८५/११॥  
[[385]](#footnote-386)विदुरश्चैव घोरश्च प्राजापत्यो हुताशनः । कामरूपी तथा कालः कर्णोऽप्यथ भयानकः ॥८५/१२॥  
मतङ्गः पिङ्गलश्चैव हरो वैधातृसंज्ञकः । शङ्कुकर्णो विधानश्च श्रीकण्ठश्चन्द्रशेखरः। सहैतेन च पर्यन्ताः कथ्यन्तेऽथ पदान्यपि ॥८५/१३॥  
व्यापिन्, ॐ अरूप, ॐ प्रमथ, ॐ तेजः, ॐ ज्योतिः, ॐ पुरुष, ॐ अग्ने, ॐ अधूम, ॐ अभस्म, ॐ अनादि, ॐ नाना, ॐ धूधू, ॐ भूः, ॐ भुवः, ॐ स्वः, अनिधन विधनोद्भव शिव शर्व परमात्मन्महेश्वर महादेव सद्भावेश्वर महातेजः, योगाधिपतये मुञ्च प्रथम सर्व सर्वेति द्वात्रिंशत्पदानि ॥८५/१४॥  
बीजभावे त्रयो मन्त्रा वामदेवः शिवः शिखा । गान्धारी च सुषुम्णा च नाड्यौ द्वौ मारुतौ तथा ॥८५/१५॥  
समानोदाननामानौ रसना पायुरिन्द्रिये । रसस्तु विषयो रूपशब्दस्पर्शरसा गुणाः ॥८५/१६॥  
मण्डलं वर्तुलं तच्च पुण्डरीकाङ्कितं सितम् । स्वप्नावस्था प्रतिष्ठायां कारणं गरुडध्वजम् ॥८५/१७॥  
प्रतिष्ठान्तर्गतं सर्वं सञ्चिन्त्य भुवनादिकम् । सूत्रं देहे स्वमन्त्रेण प्रविश्यैनां वियोजयेत् ॥८५/१८॥  
ॐ हां खीं हां प्रतिष्ठाकलापाशाय, ॐ फट् । स्वाहान्तेनानैनैव पूरकेणाङ्कुशमुद्रया समाकर्षेत् । ततः, ॐ हां ह्रूं ह्रां ह्रूं प्रतिष्ठाकलापाशाय ह्रूं फडित्यनेन संहारमुद्रया कुम्भकेन हृदयादधो नाडीसूत्रादादाय, ॐ हां ह्रूं ह्रां हां प्रतिष्ठाकलापाशाय नम इत्यनेनोद्भवमुद्रया रेचकेन कुम्भे समारोपयेत् ।ॐ हां ह्रीं प्रतिष्ठाकलापाशाय नम इत्यनेनार्चयित्वा सम्पूज्य स्वाहान्तेनाऽऽहुतीनां त्रयेण सन्निधाय ततः - ॐ हां विष्णवे नम इति विष्णुमावाह्य सम्पूज्य सन्तर्प्य ॥८५/१९॥  
विष्णो तवाधिकारेऽस्मिन् मुमुक्षुं दीक्षयाम्यहम् । भाव्यं त्वयाऽनुकूलेन विष्णुं विज्ञापयेदिति ॥८५/२०॥  
ततो वागीश्वरीं देवीं वागीशमपि पूर्ववत् । आवाह्याभ्यर्च्य सन्तर्प्य शिष्यं वक्षसि ताडयेत् ॥८५/२१॥   
ॐ हां हां हं फट् ॥८५/२२॥

प्रविशेदप्यनेनैव चैतन्यं विभजेत्ततः । शस्त्रेण पाशसंयुक्तं ज्येष्ठयाऽङ्कुशमुद्रया ॥८५/२३॥   
ॐ हां हं हों ह्रूं फट् ॥८५/२४॥  
स्वाहान्तेन हृदाऽऽकृष्य तेनैव पुटितात्मना । गृहीत्वा[[386]](#footnote-387) तं नमोन्तेन निजात्मनि नियोजयेत् ॥८५/२५॥   
ॐ हां हं हामात्मने नमः ॥८५/२६॥  
पूर्ववत्पितृसंयोगं भावयित्वोद्भवाख्यया । वामया[[387]](#footnote-388) तदनेनैव देवीगर्भे विनिक्षिपेत् ॥८५/२७॥  
ॐ हां हं हामात्मने नमः ॥८५/२८॥  
देहोत्पत्तौ हृदा ह्येवं शिरसा जन्मना तथा । शिखया वाऽधिकाराय भोगाय कवचाणुना ॥८५/२९॥

तत्त्वशुद्धौ हृदा ह्येवं गर्भाधानाय पूर्ववत् । शिरसा पाशशैथिल्ये निष्कृत्यैवं शतं जपेत् ॥८५/३०॥

एवं पाशवियोगेऽपि ततः शस्त्रात्मजप्तया । छिन्द्यादस्त्रेण कर्तर्या कला बीजवता यथा ॥८५/३१॥

ॐ ह्रीं प्रतिष्ठाकलापाशाय हः फट् ॥८५/३२॥

विसृज्य वर्तुलीकृत्य पाशमस्त्रेण पूर्ववत् । घृतपूर्णे स्रुवे दत्त्वा कलास्त्रेणैव होमयेत् ॥८५/३३॥

अस्त्रेण जुहुयात्पञ्च पाशाङ्कुशनिवृत्तये । प्रायश्चित्तनिषेधार्थं दद्यादष्टाऽऽहुतीस्ततः॥८५/३४॥

ॐ हः, अस्त्राय ह्रूं फट् ॥८५/३५॥

हृदाऽऽवाह्य हृषीकेशं कृत्वा पूजनतर्पणे । पूर्वोक्तविधिना कुर्यादधिकारसमर्पणम् ॥८५/३६॥

ॐ हां रसशुल्कं गृहाण स्वाहा ॥८५/३७॥

निःशेषादग्धपाशस्य पशोरस्य हरे त्वया । न स्थेयं बन्धकत्वेन शिवाज्ञां श्रावयेदिति ॥८५/३८॥

ततो विसृज्य गोविन्दं विद्यात्मानं नियोज्य च । राहुमुक्तर्धदृश्येन चन्द्रबिम्बेन सन्निभम् ॥८५/३९॥

संहारमुद्रया स्वस्थं विधायोद्भवमुद्रया । सूत्रे संयोज्य विन्यस्य योयबिन्दुं यथा पुरा ॥८५/४०॥

विसृज्य पितरौ वह्नेः पूजितौ कुसुमादिभिः । दद्यात्पूर्णां विधानेन प्रतिष्ठाऽपि विशोधिता ॥८५/४१॥  
**विद्यासंशोधनविधिः**  
ईश्वर उवाच -

सन्धानमथ विद्यायाः प्राचीनकलया सह । कुर्वीत पूर्ववत्कृत्वा तत्त्वं वर्णय तद्यथा ॥८६/१॥  
ॐ हों क्षीमिति सन्धानम् ॥८६/२॥  
रागश्च शुद्धविद्या च नियतिः कलया सह । कालो माया तथाऽविद्या तत्त्वानामिति सप्तकम् ॥८६/३॥  
रलवाः शषसा वर्णाः षड्विद्यायां प्रकीर्तिताः । पदानि प्रणवादीनि एकविंशतिसङ्ख्यया ॥८६/४॥  
ॐ नमः शिवाय सर्वप्रभवे हं शिवाय ईशानमूर्धाय तत्पुरुषवक्त्रायाघोरहृदयाय वामदेवगुह्याय सद्योजातमूर्तये ॐ नमो नमो गुह्यातिगुह्याय गोप्त्रेऽनिधनाय सर्वाधिपाय ज्योतिरूपाय परमेश्वाराय भावेन, ॐ व्योम ॥८६/५॥

ॐ रुद्राणां भुवनानाञ्च स्वरूपमथ कश्यपे । प्रथमो वामदेवः स्यात्ततः सर्वभवोद्भवः ॥८६/६॥  
वज्रदेहः प्रभुर्धाता क्रमविक्रमसुप्रभाः । वटुः प्रशान्तनामा च परमाक्षरसंज्ञकः ॥८६/७॥   
शिवश्च सशिवो बभ्रुरक्षयः शम्भुरेव च । अदृष्टरूपनामानौ तथाऽन्यो रूपवर्धनः ॥८६/८॥  
मनोन्मनो महावीर्यश्चित्राङ्गस्तदनन्तरम् । कल्याण इति विज्ञेयाः पञ्चविंशतिसङ्ख्यया ॥८६/९॥   
मन्त्रो घोरामरौ बीजे नाड्यौ द्वे तत्र ते यथा । पूर्वा च हस्तिजिह्वा च व्याननागौ प्रभञ्जनौ ॥८६/१०॥   
विषयो रूपमेवैकमिन्द्रिये पादचक्षुषी । शब्दः स्पर्शश्च रूपञ्च त्रय एते गुणाः स्मृताः ॥८६/११॥   
अवस्थाऽत्र सुषुप्तिश्च रुद्रो देवस्तु कारणम् । विद्यामध्यगतं सर्वं भावयेद्भवनादिकम् ॥८६/१२॥  
ताडनं छेदनं तत्र प्रवेशञ्चापि योजनम् । आकृष्य ग्रहणं कुर्याद्विद्यया[[388]](#footnote-389) हृत्प्रदेशतः ॥८६/१३॥   
आत्मन्यारोप्य सङ्गृह्य कलां कुण्डे निवेशयेत् । वामया योजयेद्योनौ गृहीत्वा द्वादशान्ततः ॥८६/१४॥  
कुर्वीत देहसम्पत्तिं जन्माधिकारमेव च । भोगं लयन्तथा स्रोतःशुद्धितत्त्वविशोधनम् ॥८६/१५॥   
निःशेषमलकर्मादिपाशबन्धनिवृत्तये । निष्कृत्यैव विधानेन यजेत शतमाहुतीः ॥८६/१६॥   
अस्त्रेण पाशशैथिल्यं मलशक्तिं तिरोहिताम् । छेदनं मर्दनं तेषां वर्तुलीकरणं तथा ॥८६/१७॥   
दाहं तदक्षराभावं प्रायश्चित्तमथोदितम् । रुद्राण्यावाहनं पूजा रूपगन्धसमर्पणम् ॥८६/१८॥   
ॐ ह्रीं रूपगन्धौ शुल्कं रुद्र गृहाण स्वाहा ॥८६/१९॥  
संश्राव्य शाम्भवीमाज्ञां रुद्रं विसृज्य कारणम् । विधायाऽऽत्मनि चैतन्यं पाशसूत्रे निवेशयेत् ॥८६/२०॥  
बिन्दुं शिरसि विन्यस्य विसृजेत्पितरौ ततः । दद्यात्पूर्णां विधानेन समस्तविधिपूरणीम् ॥८६/२१॥  
पूर्वोक्तविधिना कार्यं विद्यायां ताडनादिकम् । स्वबीजं तु विशेषः स्यादिति विद्या विशोधिता ॥८६/२२॥

**शान्तिशोधनम्**

ईश्वर उवाच -  
संदद्यादधुना विद्यां शान्त्या सार्धं यथाविधि । शान्तौ तत्त्वद्वयं लीनं भावेश्वरसदाशिवौ ॥८७/१॥

हकारश्च क्षकारश्च द्वौ वर्णौ परिकीर्तितौ । रुद्राः समाननामानो भुवनैः सह तद्यथा ॥८७/२॥  
प्रभवः समयः क्षुद्रो विमलः शिव इत्यपि । ‘[[389]](#footnote-390)घनौ निरञ्जनाकारौ श्वशिवौ दीप्तिकारणौ ॥८७/३॥   
त्रिदशेश्वरनामा च त्रिदशः कालसंज्ञकः । सूक्ष्माम्बुजेश्वरश्चेति रुद्राः शान्तौ प्रतिष्ठिताः ॥८७/४॥   
व्योमव्यापिने व्योमव्याप्यरूपाय सर्वव्यापिने शिवायानन्तायानाथायानाश्रिताय ध्रुवाय शाश्वताय

'योगपीठसंस्थिताय नित्ययोगिने ध्यानाहारायेति द्वादश पदानि ॥८७/५॥  
पुरुषः कवचौ मन्त्रौ बीजे बिन्दूपकारकौ । अलम्बुषायसानाड्यौ वायू कृकरकूर्मकौ ॥८७/६॥   
इन्द्रिये त्वक्करावस्याः स्पर्शस्तु विषयो मतः । गुणौ स्पर्शनिनादौ द्वावेकः कारणमीश्वरः ॥८७/७॥   
तुर्यावस्थितिशान्तिस्थं[[390]](#footnote-391) सम्भाव्य भुवनादिकम् । विदध्यात्ताडनं भेदं प्रवेशञ्च वियोजयेत् ॥८७/८॥  
आकृष्य ग्रहणं कुर्याच्छान्तेर्वदनसूत्रतः । आत्मन्यारोप्य सङ्गृह्य[[391]](#footnote-392) कलां कुण्डे निवेशयेत् ॥८७/९॥  
ईशे तवाधिकारेऽस्मिन् मुमुक्षुं दीक्षयाम्यहम् । भाव्यं त्वयाऽनुकूलेन कुर्यात् विज्ञापनामिति ॥८७/१०॥  
आवाहनादिकं पित्रोः शिष्यस्य ताडनादिकम् । विधायाऽऽदाय चैतन्यं विधिनाऽऽत्मनि योजयेत् ॥८७/११॥  
पूर्ववत्पितृसंयोगं भावयित्वोद्भवाख्यया । हृत्सम्पुटात्मबीजेन देवीगर्भे नियोजयेत् ॥८७/१२॥   
देहोत्पत्तौ हृदा पञ्च शिरसा जन्महेतवे । शिखया वाऽधिकाराय भोगाय कवचाणुना ॥८७/१३॥   
लयाय शस्त्रमन्त्रेण स्रोतःशुद्धौ शिवेन च । तत्त्वशुद्धौ हृदा ह्येवं गर्भाधानादि पूर्ववत् ॥८७/१४॥  
वर्मणा पाशशैथिल्यं निष्कृत्यैवं शतं जपेत् । मलशक्तितिरोधाने शस्त्रेणाऽऽहुतिपञ्चकम् ॥८७/१५॥   
एवं पाशवियोगेऽपि ततः सप्तास्त्रजप्तया । छिन्द्यादस्त्रेण कर्तर्या पाशान्बीजवता यथा ॥८७/१६॥  
ॐ हौं शान्तिकलापाशाय हः, हूं फट् ॥८७/१७॥  
विसृज्य वर्तुलीकृत्य पाशमन्त्रेण पूर्ववत् । घृतपूर्णे स्रुवे दत्त्वा कलास्त्रेणैव होमयेत् ॥८७/१८॥   
अस्त्रेण जुहुयात्पञ्च पाशाङ्कुशनिवृत्तये । प्रायश्चित्तनिषेधाय दद्यादष्टाहुतीरथ ॥८७/१९॥  
ॐ हः, अस्त्राय हूं फट् ॥८७/२०॥  
हृदेश्वरं समावाह्य कृत्वा पूजनतर्पणे । विदधीत विधानेन तस्मै शुल्कसमर्पणम् ॥८७/२१॥   
ॐ हां ईश्वर बुद्ध्यहङ्कारौ शुल्कं गृहाण स्वाहा ॥८७/२२॥  
निःशेषदग्धपाशस्य पशोरस्येश्वर त्वया । न स्थेयं बन्धकत्वेन शिवाज्ञां श्रावयेदिति ॥८७/२३॥

विसृजेदीश्वरं देवं रौद्रात्मानं नियोजयेत् । ईषश्चन्द्रमिवात्मानं विधिनाऽऽत्मनि योजयेत् ॥८७/२४॥   
सूत्रे संयोजयेदेनं शुद्धयोद्भवमुद्रया । दद्यान्मूलेन शिष्यस्य शिरस्यमृतबिन्दुकम्[[392]](#footnote-393) ॥८७/२५॥  
विसृज्य पितरौ वह्नेः पूजितौ कुसुमादिभिः । दद्यात्पूर्णां विधानज्ञो निःशेषविधिपूरणीम् ॥८७/२६॥   
अस्यामपि विधातव्यं पूर्ववत्ताडनादिकम् । स्वबीजन्तु विशेषः स्याच्छुद्धिः शान्तेरपीडिता ॥८७/२७॥

**निर्वाणदीक्षाकथनम्**  
ईश्वर उवाच -  
सन्धानं शान्त्यतीतायाः शान्त्या सार्धं विशुद्धया । कुर्वीत पूर्ववत्तत्र तत्त्ववर्णादि[[393]](#footnote-394) तद्यथा ॥८८/१॥   
ॐ हीं क्षौं हौं हामिति सन्धानानि ॥८८/२॥  
उभौ शक्तिशिवौ तत्त्वे भुवनाष्टकसिद्धिकम् । दीपकं रोचिकञ्चैव मोचकं चोर्ध्वगामि च ॥८८/३॥  
व्योमरूपमनाथञ्च स्यादनाश्रितनष्टकम् । ॐकारपदमीशाने मन्त्रो वर्णाश्च षोडश ॥८८/४॥  
अकारादिविसर्गान्ता बीजेन देहकारकौ । कुहूश्च शङ्खिनी नाड्यौ देवदत्तधनञ्जयौ ॥८८/५॥   
मारुतौ स्पर्शनं श्रोत्रमिन्द्रिये विषयो नभः । शब्दो गुणोऽस्यावस्था तु तुर्यातीता तु पञ्चमी ॥८८/६॥  
हेतुः सदाशिवो देव इति तत्त्वादिसञ्चयम् । सञ्चिन्त्य शान्त्यतीताख्यं विदध्यात्ताडनादिकम् ॥८८/७॥  
कलापाशं समाताड्य फडन्तेन विभिद्य च । प्रविश्यान्तर्नमोऽन्तेन फडन्तेन वियोजयेत् ॥८८/८॥  
शिखाहृत्सम्पुटीभूतं स्वाहान्तं सृणिमुद्रया[[394]](#footnote-395) । पूरकेण समाकृष्य पाशं मस्तकसूत्रतः ॥८८/९॥  
कुम्भकेन समादाय रेचकेनोद्भवाख्यया । हृत्सम्पुटनमोऽन्तेन वह्निं कुण्डे निवेशयेत् ॥८८/१॰॥  
अस्याः पूजादिकं सर्वं निवृत्तेरिव साधयेत् । सदाशिवं समावाह्य पूजयित्वा प्रतर्प्य च ॥८८/११॥  
सदाऽऽख्यातेऽधिकारेऽस्मिन् मुमुक्षुं दीक्षयाम्यहम् । भाव्यं त्वयाऽनुकूलेन भक्त्या विज्ञापयेदिति ॥८८/१२॥  
पित्रोरावाहनं पूजां कृत्वा तर्पणसन्निधी । हृत्सम्पुटात्मबीजेन शिष्यं वक्षसि ताडयेत् ॥८८/१३॥   
ॐ हां हूं हं फट् ॥८८/१४॥  
प्रविश्य चाप्यनेनैव चैतन्यं विभजेत्ततः । शस्त्रेण पाशसंयुक्तं ज्येष्ठयाऽङ्कुशमुद्रया ॥८८/१५॥   
ॐ हां हूं हं फट् ॥८८/१६॥  
स्वाहान्तेन तदाकृष्य तेनैव पुटितात्मना । गृहीत्वा तं नमोऽन्तेन निजात्मनि नियोजयेत् ॥८८/१७॥  
ॐ हां हं हीमात्मने नमः ॥८८/१८॥

पूर्ववत्पितृसंयोगं भावयित्वोद्भवाख्यया । वामया तदनेनैव देव्या गर्भे नियोजयेत् ॥८८/१९॥   
गर्भाधानादिकं सर्वं पूर्वोक्तविधिनाऽऽचरेत् । मूलेन पाशशैथिल्ये निष्कृत्यैव शतं जपेत् ॥८८/२०॥   
मलशक्तितिरोधाने पाशानाञ्च वियोजने । पञ्च पञ्चाऽऽहुतीर्दद्यादायुधेन यथा पुरा ॥८८/२१॥  
पाशानायुधमन्त्रेण सप्तवाराभिजप्तया । छिन्द्यादस्त्रेण कर्तर्या कलाबीजयुजा यथा ॥८८/२२॥  
ॐ हां शान्त्यतीतकलापाशाय हः, हूं फट् ॥८८/२३॥  
विसृज्य वर्तुलीकृत्य पाशानस्त्रेण पूर्ववत् । घृतपूर्णे स्रुवे दत्त्वा कलास्त्रेणैव होमयेत् ॥८८/२४॥   
अस्त्रेण जुहुयात्पञ्च पाशाङ्कुशनिवृत्तये । प्रायश्चित्तनिषेधार्थं दद्यादष्टाऽऽहुतीस्ततः ॥८८/२५॥   
सदाशिवं हृदाऽऽवाह्य कृत्वा पूजनतर्पणे । पूर्वोक्तविधिना कुर्य्यादधिकारसमर्पणम् ॥८८/२६॥   
ॐ हां सदाशिव मनोबिन्दु शुल्कं गृहाण स्वाहा ॥८८/२७॥  
निःशेषदग्धपाशस्य पशोरस्य सदाशिव । बन्धाय न त्वया स्थेयं शिवाज्ञां श्रावयेदिति ॥८८/२८॥   
मूलेन जुहुयात्पूर्णां विसृजेत्तु सदाशिवम् । ततो विशुद्धमात्मानं शरच्चन्द्रमिवोदितम् ॥८८/२९॥  
संहारमुद्रया रौद्र्या संयोज्य गुरुरात्मनि । कुर्वीत शिष्यदेहस्थमुद्धृत्योद्भवमुद्रया ॥८८/३०॥  
दद्यादाप्यायनायास्य मस्तकेऽर्घ्याम्बुविन्दुकम् । क्षमयित्वा महाभक्त्या पितरौ विसृजेत्तथा ॥८८/३१॥

खेदितौ शिष्यदीक्षायै यन्मया पितरौ युवाम् । कारुण्यान्मोक्षयित्वा तद्व्रज त्वं स्थानमात्मनः ॥८८/३२॥   
शिखामन्त्रितकर्तर्या बोधशक्तिस्वरूपिणीम् । शिखां छिन्द्याच्छिवास्त्रेण शिष्यस्य चतुरङ्गुलाम् ॥८८/३३॥   
ॐ क्लीं शिखायै हूं फट्, ॐ हः अस्त्राय हूं फट् ॥८८/३४॥  
स्रुचि तां घृतपूर्णायां गोविड्गोलकमध्यगाम् । संविधायास्त्रमन्त्रेण हूं फडन्तेन होमयेत् ॥८८/३५॥   
ॐ हौं हः, अस्त्राय हूं फट् ॥८८/३६॥  
प्रक्षाल्य स्रुक्स्रुवौ शिष्यं संस्नाप्याऽऽचम्य च स्वयम् । योजनिकास्थमात्मानं शस्त्रमन्त्रेण ताडयेत् ॥८८/३७॥  
वियोज्याऽऽकृष्य सम्पूज्य पूर्ववद्द्वादशान्ततः । आत्मीयहृदयाम्भोजकर्णिकायां निवेशयेत् ॥८८/३८॥   
पूरितं स्रुवमाज्येन विहिताधोमुखश्रुचा । नित्योक्तविधिनाऽऽदाय शङ्खसन्निभमुद्रया ॥८८/३९॥   
प्रसारितशिरोग्रीवो नादोच्चारानुसारतः । समदृष्टिः शिवश्चान्तः परभावसमन्वितः ॥८८/४०॥   
कुम्भमण्डलवह्निभ्यः शिष्यादपि निजात्मनः । गृहीत्वा [[395]](#footnote-396)षड्विधाध्वानं श्रुगग्रे प्राणनाडिकम् ॥८८/४१॥  
सञ्चिन्त्य बिन्दुवद्ध्यात्वा क्रमशः सप्तधा यथा । प्रथमं प्राणसंयोगस्वरूपमपरं ततः ॥८८/४२॥

हृदयादिक्रमोच्चारविसृष्टं मन्त्रसंज्ञकम् । सुषुम्णानुगतं नादस्वरूपन्तु तृतीयकम् ॥८८/४३॥   
सप्तमे कारणत्यागात्प्रशान्तविस्वरं लयः । शक्तिनादोर्ध्वसञ्चारस्तच्छक्तिविस्वरं मतम् ॥८८/४४॥  
प्राणस्य निखिलस्यापि शक्तिप्रमेयवर्जितम् । तत्कालविस्वरं षष्ठं शक्त्यतीतञ्च सप्तकम् ॥८८/४५॥  
तदेतद्योजनस्थानं विस्वरं तत्त्वसंज्ञकम् । पूरकं कुम्भकं कृत्वा व्यादाय वदनं मनाक् ॥८८/४६॥  
शनैरुदीरयन्मूलं कृत्वा शिष्यात्मनो लयम् । हकारे तडिदाकारे षडध्वप्राणरूपिणि ॥८८/४७॥  
उकारं परतो नाभेर्वितस्तिं व्याप्य संस्थितम् । ततः परमकारन्तु हृदयाच्चतुरङ्गुलम् ॥८८/४८॥   
ॐकारवाचकं विष्णोस्ततोऽष्टाङ्गुलकण्टकम् । चतुरङ्गुलतालस्थं मकारं रुद्रवाचकम् ॥८८/४९॥   
तद्वल्ललाटमध्यस्थं बिन्दुमीश्वरवाचकम् । नादं सदाशिवं देवं ब्रह्मरन्ध्रावसानकम् ॥८८/५०॥   
शक्तिं च ब्रह्मरन्ध्रस्थां त्यजन्नित्यमनुक्रमात् । दिव्यं पिपीलिकास्पर्शं तस्मिन्नेवानुभूय च ॥८८/५१॥   
द्वादशान्ते परे तत्त्वे परमानन्दलक्षणे । भावशून्ये मनोऽतीते शिवे नित्यगुणोदये ॥८८/५२॥  
विलीयमानमेतस्मिन् शिष्यात्मानं विभावयेत् । विमुञ्चन्सर्पिषो धारां ज्वालान्तेऽपि परे शिवे ॥८८/५३॥  
योजनिकास्थिरत्वाय वौषडन्तशिवाणुना । दत्त्वा पूर्णां विधानेन गुणापदानमचरेत् ॥८८/५४॥   
ॐ हामात्मने सर्वज्ञो भव स्वाहा । ॐ हामात्मने परितृप्तो भव स्वाहा । ॐ ह्रूमात्मनेऽनादिबोधो भव स्वाहा । ॐ हौमात्मने स्वतन्त्रो भव स्वाहा । ॐ हौमात्मन्नलुप्तशक्तिर्भव स्वाहा । ॐ हः, आत्मनेऽनन्तशक्तिर्भव स्वाहा ॥८८/५५॥  
इत्थं षड्गुणमात्मानं गृहीत्वा परमाक्षरात् । विधिना भावनोपेतः शिष्यदेहे नियोजयेत् ॥८८/५६॥   
तीव्राणुशक्तिसम्पातजनितश्रमशान्तये । शिष्यमूर्धनि विन्यस्येदर्घ्यादमृतबिन्दुकम्[[396]](#footnote-397) ॥८८/५७॥  
प्रणमय्येशकुम्भादीन् शिवाद्दक्षिणमण्डले । सौम्यवक्त्रं व्यवस्थाप्य शिष्यं दक्षिणमात्मनः ॥८८/५८॥   
त्वयैवानुगृहीतोऽयं मूर्तिमास्थाय मामकीम् । देवे वह्नौ गुरौ तस्माद्भक्तिं चाप्यस्य वर्धय ॥८८/५९॥  
इति विज्ञाप्य देवेशं प्रणम्य च गुरुः स्वयम् । श्रेयस्तवास्त्विति ब्रूयादाशिषं शिष्यमादरात् ॥८८/६०॥   
ततः परमया भक्त्या दत्त्वा देवेऽष्टपुष्पिकाम् । पुत्रकं शिवकुम्भेन संस्नाप्य विसृजेन्मखम् ॥८८/६१॥

**एकतत्त्वदीक्षाकथनम्**  
ईश्वर उवाच -  
अथैकतात्त्विकी दीक्षा लघुत्वादुपदिश्यते । सूत्रबन्धादि कुर्वीत यथायोगं निजात्मना ॥८९/१॥  
कालाग्न्यादिशिवान्तानि तत्त्वानि परिभावयेत् । समतत्त्वे समग्राणि सूत्रे मणिगणानिव ॥८९/२॥   
आवाह्य शिवतत्त्वानि गर्भाधानादि पूर्ववत् । मूलेन किन्तु कुर्वीत सर्वशुल्कसमर्पणम् ॥८९/३॥   
प्रददीत ततः पूर्णां तत्त्वव्रातोपगर्भिताम् । एकयैव यया शिष्यो निर्वाणमधिगच्छति ॥८९/४॥   
योजनायै शिवे चान्यां स्थिरत्वापादनाय च । दत्त्वा पूर्णां प्रकुर्वीत शिवकुम्भाभिषेचनम् ॥८९/५॥

**अभिषेकादिविधिकथनम्**  
शिवमभ्यर्च्याभिषेकं कुर्याच्छिष्यादिके श्रिये । कुम्भानीशादिकाष्ठासु क्रमशो नव विन्यसेत् ॥९०/१॥  
तेषु क्षारोदं क्षीरोदं दध्युदं घृतसागरम् । इक्षुकादम्बरीस्वादुमस्तूदानष्टसागरान् ॥९०/२॥   
निवेशयेद्यथासङ्ख्यमष्टौ विद्येश्वरानथ । एकं शिखण्डिनं रुद्रं श्रीकण्ठन्तु द्वितीयकम्॥९०/३॥   
त्रिमूर्तिमेकरुद्राक्षमेकनेत्रं शिवोत्तमम् । सप्तमं सूक्ष्मनामानमनन्तं रुद्रमष्टमम् ॥९०/४॥   
मध्ये शिवं समुद्रञ्च शिवमन्त्रं च विन्यसेत् । यागालयाद्गिरीशस्य रचिते स्नानमण्डपे ॥९०/५॥   
कुर्यात्करद्वयायामां वेदीमष्टाङ्गुलोच्छ्रिताम् । श्रीपर्णाद्यासने तत्र विन्यस्यानन्तमानसम् ॥९०/६॥   
शिष्यं निवेश्य पूर्वास्यं सकलीकृत्य पूजयेत् । काञ्जिकौदनमृद्भस्मदूर्वागोमयगोलकैः ॥९०/७॥   
सिद्धार्थदधितोयैश्च कुर्यान्निर्मथनं ततः । क्षीरोदानुक्रमेणाथ हृदा विद्येशशम्बरैः ॥९०/८॥   
कलशैः स्नपयेच्छिष्यं सुधाधारणयाऽन्वितम् । परिधाप्य सिते वस्त्रे निवेश्य शिवदक्षिणे ॥९०/९॥   
पूर्वोदितासने शिष्यं पुनः पूर्ववदर्चयेत् । उष्णीषं योगपट्टञ्च मुकुटं[[397]](#footnote-398) कर्तरीं घटीम्[[398]](#footnote-399) ॥९०/१०॥   
अक्षमालां पुस्तकादि शिवकाद्यधिकारकम् ।दीक्षाव्याख्याप्रतिष्ठाद्यं ज्ञात्वाऽद्यप्रभृति त्वया ॥९०/११॥   
सुपरीक्ष्य विधातव्यमाज्ञां संश्रावयेदिति । अभिवाद्य ततः शिष्यं प्रणिपत्य महेश्वरम् ॥९०/१२॥   
विघ्नज्वालापनोदार्थं कुर्याद्विज्ञापनां यथा । अभिषेकार्थमादिष्टस्त्वयाऽहं गुरुमूर्तिना ॥९०/१३॥   
संहितापारगः सोऽयमभिषिक्तो मया शिव । तृप्तये मन्त्रचक्रस्य पञ्चपञ्चाऽऽहुतीर्यजेत् ॥९०/१४॥   
दद्यात्पूर्णां ततः शिष्यं स्थापयेन्निजदक्षिणे । शिष्यदक्षिणपाणिस्था अङ्गुष्ठाद्यङ्गुलीः क्रमात् ॥९०/१५॥   
लाञ्छयेदुपबद्धाय दग्धदर्भाग्रशम्बरैः । कुसुमानि करे दत्त्वा प्रणामं कारयेदमुम् ॥९०/१६॥   
कुम्भेऽनले शिवे स्वस्मिंस्ततस्तत्कृत्यमाविशेत् । अनुग्राह्यास्त्वया शिष्याः शास्त्रेण सुपरीक्षिताः ॥९०/१७॥   
भूपवन्मानवादीनामभिषेकादभीप्सितम् । ॐ श्रां श्रौं पशुं हूं फडित्यस्त्रराजाभिषेकतः ॥९०/१८॥

**अभिषिक्तेन कर्तव्यस्य तत्तद्देवतापूजनस्य विधिः**

अभिषिक्तः शिवं विष्णुं पूजयेद्भास्करादिकान् । शङ्खभेर्यादिनिर्घोषैः स्नापयेत्पञ्चगव्यकैः ॥९१/१॥

यो देवान्देवलोकं स याति स्वकुलमुद्धरन् । वर्षकोटिसहस्रेषु यत्पापं समुपार्जितम् ॥९१/२॥   
घृताभ्यङ्गेन देवानां भस्मीभवति पावके । आढकेन घृताद्यैश्च देवान् स्नाप्य सुरो भवेत् ॥९१/३॥   
चन्दनेनानुलिप्याथ गन्धाद्यैः पूजयेत्तथा । अल्पायासेन स्तुतिभिः स्तुता देवास्तु सर्वदा ॥९१/४॥   
अतीतानागतज्ञानमन्त्रधीभुक्तिमुक्तिदाः । गृहीत्वा प्रश्नसूक्ष्मार्णे हृते द्वाभ्यां शुभाशुभम् ॥९१/५॥   
त्रिभिर्जीवो मूलधातुश्चतुर्भिर्ब्राह्मणादिधीः । पञ्चादौ भूततत्त्वादि शेषे चैवं जयादिकम् ॥९१/६॥   
एकत्रिकात्रित्रिकान्ते[[399]](#footnote-400) पदे द्विपदकान्तके । अशुभं मध्यमं [[400]](#footnote-401)मध्येष्विन्द्रस्त्रिषु नृपः शुभः ॥९१/७॥   
सङ्ख्यावृन्दे[[401]](#footnote-402) जीविताब्दं यमोऽब्ददशहा ध्रुवम् । सूर्येभास्येशदुर्गाश्रीविष्णुमन्त्रैर्लिखेत्कजे ॥९१/८॥   
कठिन्या जप्तया स्पृष्टे गोमूत्राकृतिरेखया । आरभ्यैकं त्रिकं यावत्त्रिचतुष्कावसानकम् ॥९१/९॥   
मरुद्व्योम मरुद्बीजैश्चतुःषष्टिपदे तथा । अक्षाणां पतनात्स्पर्शाद्विषमादौ शुभादिकम् ॥९१/१०॥   
एकत्रिकादिमारभ्य अन्ते चाष्टत्रिकं तथा[[402]](#footnote-403) । ध्वजाद्या याः समा हीना विषमाः शोभनादिकाः ॥९१/११॥   
आईपल्लवितैः काद्यैः षोडशस्वरपूर्वगैः । आद्यैस्तैः सस्वरैः काद्यैस्त्रिपुरानाममन्त्रकाः ॥९१/१२॥   
ह्रीं बीजाः प्रणवाद्याः स्युर्नमोन्ता यत्र पूजने । मन्त्रा विंशतिसाहस्राः शतं [[403]](#footnote-404)षष्ठ्यधिकं ततः ॥९१/१३॥   
[[404]](#footnote-405)आंह्रींमन्त्राः सरस्वत्याश्चण्डिकायास्तथैव च । तथा गौर्याश्च दुर्गाया आंश्रींमन्त्राः श्रियस्तथा ॥९१/१४॥   
तथा क्षौं क्रौं मन्त्राः[[405]](#footnote-406) सूर्यस्य आंहौंमन्त्राः शिवस्य च । आंगंमन्त्रा गणेशस्य आंमन्त्राश्च तथा हरेः ॥९१/१५॥   
शतार्धैकाधिकैः काद्यैस्तथा षोडशभिः स्वरैः । काद्यैस्तैः सस्वरैराद्यैः कान्तैर्मन्त्रास्तथाऽखिलाः ॥९१/१६॥ रवीशदेवीविष्णूनां खाब्धिदेवेन्द्रवर्तनात् । [[406]](#footnote-407)शतत्रयं षष्ट्यधिकं प्रत्येकं मण्डलं क्रमात् ॥९१/१७॥  
अभिषिक्तो जपेद्ध्यायेच्छिष्यादीन्दीक्षयेद्गुरुः ॥९१/१८॥

**संक्षेपेण प्रतिष्ठाविधिः**  
प्रतिष्ठां सम्प्रवक्ष्यामि क्रमात् सङ्क्षेपतो गुह । पीठं शक्तिं शिवो लिङ्गं तद्योगः सा शिवाणुभिः ॥९२/१॥   
प्रतिष्ठायाः पञ्च भेदास्तेषां रूपं वदामि ते । यत्र ब्रह्मशिलायोगः सा प्रतिष्ठा विशेषतः ॥९२/२॥   
स्थापनन्तु यथायोगं पीठ एव निवेशनम् । प्रतिष्ठा भिन्नपीठस्य स्थितस्थापनमुच्यते ॥९२/३॥   
उत्थापनञ्च सा प्रोक्ता लिङ्गोद्धारपुरःसरा । यस्यां तु [[407]](#footnote-408)लिङ्गमारोप्य संस्कारः क्रियते बुधैः ॥९२/४॥

आस्थापनं तदुद्दिष्टं द्विधा विष्ण्वादिकस्य च । आसु सर्वासु चैतन्यं नियुञ्जीत परं शिवम् ॥९२/५॥   
यदाधारादिभेदेन प्रासादेष्वपि पञ्चधा । परीक्षामथ मेदिन्याः कु्र्यात्प्रासादकाम्यया ॥९२/६॥   
[[408]](#footnote-409)शुक्लाऽऽज्यगन्धा रक्ता च रक्तगन्धा सुगन्धिनी । पीता कृष्णा सुरागन्धा विप्रादीनां मही क्रमात् ॥९२/७॥   
पूर्वेशोत्तरसर्वत्र पूर्वा चैषां विशिष्यते । [[409]](#footnote-410)आखाते हास्तिके यस्याः पूर्णे मृदधिका भवेत् ॥९२/८॥   
उत्तमां तां महीं विद्यात्तोयाद्यैर्वा समुक्षिताम् । [[410]](#footnote-411)अस्थ्यङ्गारादिभिर्दुष्टामत्यन्तं शोधयेद्गुरुः ॥९२/९॥   
नगरग्रामदुर्गार्थं गृहप्रासादकारणम् । खननैर्गोकुलावासैः कर्षणैर्वा मुहुर्मुहुः ॥९२/१०॥   
मण्डपे द्वारपूजादिमन्त्रतृप्त्यवसानकम्[[411]](#footnote-412) । कर्म निर्वर्त्याघोरास्त्रं सहस्रं विधिना यजेत् ॥९२/११॥   
समीकृत्योपलिप्तायां भूमौ संशोधयेद्दिशः । स्वर्णदध्यक्षतै रेखाः प्रकुर्वीत प्रदक्षिणम् ॥९२/१२॥   
मध्यादीशानकोष्ठस्थे पूर्णकुम्भे शिवं यजेत् । वास्तुमभ्यर्च्य तत्तोयैः सिञ्चेत्कुद्दालकादिकम् ॥९२/१३॥

बाह्ये रक्षोगणानिष्ट्वा विधिना दिग्बलिं क्षिपेत् । भूमिं संसिच्य संस्नाप्य कुद्दालाद्यं प्रपूजयेत् ॥९२/१४॥  
अन्यं वस्त्रयुगच्छन्नं कुम्भं स्कन्धे द्विजन्मनः । निधाय गीतवाद्यादिब्रह्मघोषसमाकुलम् ॥९२/१५॥   
पूजां कुम्भे समाहृत्य प्राप्ते लग्नेऽग्निकोष्ठके । कुद्दालेनाभिषिक्तेन मध्वक्तेन तु खानयेत् ॥९२/१६॥   
नैरृत्यां क्षेपयेन्मृत्स्नां खाते कुम्भजलं क्षिपेत् । पुरस्य पूर्वसीमन्तं नयेद् यावदभीप्सितम् ॥९२/१७॥   
अथ तद्रक्षणं स्थित्वा भ्रामयेत्परितः पुरम् । सिञ्चन् सीमन्तचिह्नानि यावदीशानगोचरम् ॥९२/१८॥   
अर्घ्यदानमिदं प्रोक्तं तत्र कुम्भपरिभ्रमात् । इत्थं परिग्रहं भूमेः कुर्वीत तदनन्तरम् ॥९२/१९॥   
कर्करान्तं जलान्तं वा शल्यदोषजिघांसया । खानयेद्भूकुमारीं चेद्विधिना शल्यमुद्धरेत् ॥९२/२०॥   
अकचटतपयशहान्मानवश्चेत् प्रश्नाक्षराणि तु । अग्नेर्ध्वजादिपातिताः स्वस्थाने शल्यमाख्यान्ति ॥९२/२१॥   
कर्तुश्चाङ्गविकारेण जानीयात्तत्प्रमाणतः । पश्वादीनां प्रवेशेन कीर्तनैर्विरुतैर्दिशः ॥९२/२२॥   
मातृकामष्टवर्गाढ्यां फलके भुवि वा लिखेत् । शल्यज्ञानं वर्गवशात्पूर्वादीशान्ततः क्रमात् ॥९२/२३॥   
अवर्गे चैव लोहन्तु कवर्गेऽङ्गारमग्नितः । चवर्गे भस्म दक्षे स्याट्टवर्गेऽस्थि च नैरृते ॥९२/२४॥   
तवर्गे चेष्टका चाप्ये कपालञ्च पवर्गके । यवर्गे शवकीटादि शवर्गे लोहमादिशेत् ॥९२/२५॥   
हवर्गे रजतं तद्वदवर्गाच्चानर्थकरानपि । प्रोक्ष्याऽऽत्मभिः[[412]](#footnote-413) करापूरैरष्टाङ्गुलमृदन्तरैः ॥९२/२६॥   
पादोनं खातमापूर्य सजलैर्मुद्गराहतैः । लिप्तां समप्लवां तत्र कारयित्वा भुवं गुरुः ॥९२/२७॥   
सामान्यार्घ्यकरो यायान्मण्डपं वक्ष्यमाणकम् । तोरणद्वाःपतीनिष्ट्वा प्रत्यग्द्वारेण संविशेत् ॥९२/२८॥   
कुर्यात्तत्राऽऽत्मशुद्ध्यादिकुण्डमण्डपसंस्कृतिम् । कलशं वर्धनीसक्तं लोकपालशिवार्चनम् ॥९२/२९॥   
[[413]](#footnote-414)अग्नेर्जननपूजादि सर्वं पूर्ववदाचरेत् । यजमानान्वितो यायाच्छिलानां स्नानमण्डपम् ॥९२/३०॥   
शिलाः प्रासादलिङ्गस्य पादधर्मादिसंज्ञकाः। अष्टाङ्गुलोच्छ्रिताः शस्ताश्चतुरस्राः करायताः ॥९२/३१॥   
पाषाणानां शिलाः कार्या इष्टकानां तदर्धतः । प्रासादेऽश्मशिलाः शैले इष्टका इष्टकामये ॥९२/३२॥   
अङ्किता नववक्त्राद्यैः पङ्कजाः पङ्कजान्विताः । नन्दा भद्रा जया रिक्ता पूर्णाख्या पञ्चमी मता ॥९२/३३॥   
आसां पद्मो महापद्मः शङ्खोऽथ मकरस्तथा । समुद्रश्चेति पञ्चामी निधिकुम्भाः क्रमादधः ॥९२/३४॥   
नन्दा भद्रा जया पूर्णा अजिता चापराजिता । विजया मङ्गलाख्या[[414]](#footnote-415) च धरणी नवमी शिला ॥९२/३५॥   
सुभद्रश्च विभद्रश्च सुनन्दः पुष्पनन्दकः । जयोऽथ विजयश्चैव कुम्भः [[415]](#footnote-416)पूर्णस्तथोत्तरः॥९२/३६॥   
नवानान्तु यथासङ्ख्यं निधिकुम्भा अमी नव । आसनं प्रथमं दत्त्वाऽऽताड्योल्लिख्य शराणुना ॥९२/३७॥   
सर्वासामविशेषेण तनुत्रेणावगुण्ठनम् । मृद्भिर्गोमयगोमूत्रकषायैर्गन्धवारिणा ॥९२/३८॥   
अस्त्रेण हुंफडन्तेन मलस्नानं समाचरेत् । [[416]](#footnote-417)विधिना पञ्चगव्येन स्नानं पञ्चामृतेन च ॥९२/३९॥   
गन्धतोयान्तरं कुर्यान्निजनामाङ्किताणुना । [[417]](#footnote-418)फलरत्नसुवर्णानां गोशृङ्गसलिलैस्ततः ॥९२/४०॥   
चन्दनेन समालभ्य वस्त्रैराच्छादयेच्छिलाम् । स्वर्णोत्थमासनं दत्त्वा नीत्वा यागं प्रदक्षिणम् ॥९२/४१॥   
शय्यायां कुशतल्पे वा हृदयेन निवेशयेत् । सम्पूज्य न्यस्य बुद्ध्यादिधरान्तं तत्त्वसञ्चयम् ॥९२/४२॥   
त्रिखण्डव्यापकं तत्त्वत्रयं चानुक्रमान्न्यसेत् । बुद्ध्यादौ चित्तपर्यन्ते चिन्तातन्मात्रकावधौ ॥९२/४३॥

तन्मात्रादौ धरान्ते च शिवविद्यात्मनां स्थितिः । तत्त्वानि निजमन्त्रेण तत्त्वेशांश्च हृदाऽर्चयेत् ॥९२/४४॥   
स्थानेषु पुष्पमालादिचिह्नितेषु यथाक्रमम् ॥९२/४५॥  
ॐ हूं शिवतत्त्वाय नमः । ॐ हूं शिवतत्त्वाधिपतये रुद्राय नमः । ॐ हां विद्यातत्त्वाय नमः । ॐ हां विद्यातत्त्वाधिपाय विष्णवे नमः । ॐ हामात्मतत्त्वाय नमः । ॐ हामात्मतत्त्वाधिपतये ब्रह्मणे नमः ॥९२/४६॥  
क्षमाग्नियजमानार्काञ्जलवातेन्दुखानि च । प्रतितत्त्वं न्यसेदष्टौ मूर्तीः प्रति शिलां शिलाम् ॥९२/४७॥  
सर्वं पशुपतिं चोग्रं रुद्रं भवमथेश्वरम् । महादेवं च भीमं च मूर्तीशांश्च यथाक्रमात् ॥९२/४८॥  
ॐ धरामूर्तये नमः, ॐ धराधिपतये नमः ॥९२/४९॥  
इत्यादिमन्त्राँल्लोकपालान् यथासङ्ख्यं निजाणुभिः। विन्यस्य पूजयेत्कुम्भांस्तन्मन्त्रैर्वा निजाणुभिः । इन्द्रादीनां तु बीजानि वक्ष्यमाणक्रमेण तु ॥९२/५०॥   
लूं रूं शूं पूं वूं यूं मूं हूं क्षूमिति ॥९२/५१॥  
उक्तो नवशिलापक्षः शिला पञ्चपदा तथा । प्रतितत्त्वं न्यसेन्मूर्तीः सृष्ट्या पञ्च धरादिकाः ॥९२/५२॥   
ब्रह्मा विष्णुस्तथा रुद्र ईश्वरश्च सदाशिवः । एते च पञ्च मूर्तीशा यष्टव्यास्तासु पूर्ववत् ॥९२/५३॥   
ॐ पृथ्वीमूर्तये नमः । ॐ पृथ्वीमूर्त्यधिपतये ब्रह्मणे नमः । इत्यादिमन्त्राः ॥९२/५४॥  
सम्पूज्य कलशान् पञ्च क्रमेण निजनामभिः । निरुन्धीत विधानेन न्यासो मध्यशिलाक्रमात् ॥९२/५५॥   
कुर्यात्प्राकारमन्त्रेण भूतिदर्भैस्तिलैस्ततः । कुण्डेषु धारिकां शक्तिं विन्यस्याभ्यर्च्य तर्पयेत् ॥९२/५६॥  
तत्त्वतत्त्वाधिपान्मूर्तिर्मूर्तीशांश्च घृतादिभिः । ततो ब्रह्मांशशुद्ध्यर्थं मूलाङ्गं ब्रह्मभिः क्रमात् ॥९२/५७॥   
कृत्वा शतादिपूर्णान्तं प्रोक्ष्याः शान्तिजलैः शिलाः । पूजयेच्च कुशैः स्पृष्ट्वा प्रतितत्त्वमनुक्रमात् ॥९२/५८॥  
सांन्निध्यमथ सन्धानं कृत्वा शुद्धं पुनर्न्यसेत् । एवं भागत्रये कर्म गत्वा गत्वा समाचरेत् ॥९२/५९॥  
ॐ, आम्, ईम्, आत्मतत्त्वविद्यातत्त्वाभ्यां नमः इति ॥९२/६०॥

संस्पृशेद्दर्भमूलाद्यैर्ब्रह्माङ्गादित्रयं क्रमात् । कुर्यात्तत्त्वानुसन्धानं ह्रस्वदीर्घप्रयोगतः ॥९२/६१॥  
ॐ हाम्, उं विद्यातत्त्वशिवतत्त्वाभ्यां नमः ॥९२/६२॥  
घृतेन मधुना पूर्णांस्ताम्रकुम्भान् सरत्नकान् । पञ्चगव्यार्घ्यसंसिक्ताँल्लोकपालाधिदैवतान् ॥९२/६३॥  
पूजयित्वा निजैर्मन्त्रैः सन्निधौ होममाचरेत् । शिलानामथ सर्वासां संस्मरेदधिदेवताः ॥९२/६४॥  
विद्यारूपाः कृतस्नाना हेमवार्णाः शिलाम्बराः । न्यूनादिदोषमोक्षार्थं[[418]](#footnote-419) वास्तुभूमेश्च शुद्धये । यजेदस्त्रेण [[419]](#footnote-420)मूर्धान्तमाहुतीनां शतं शतम् ॥९२/६५॥

**वास्तुपूजादिविधानम्**

ततः प्रासादमासूत्र्य वर्तयेद्वास्तुमण्डपम् ।कुर्यात्कोष्ठचतुःषष्टिं क्षेत्रे वेदास्रके[[420]](#footnote-421) समे ॥९३/१॥   
कोणेषु विन्यसेद्वंशौ [[421]](#footnote-422)रज्जवोऽष्टौ विकोणगाः । द्विपदाः षट्पदास्तास्तु वास्तुं तत्रार्चयेद्यथा ॥९३/२॥   
आकुञ्चितकरं[[422]](#footnote-423) वास्तुमुत्तानमसुराकृतिम् ।स्मरेत्पूजासु कुड्यादिनिवेशे [[423]](#footnote-424)उत्तराननम् ॥९३/३॥   
जानुनी कूर्परौ सक्थि दिशि वातहुताशयोः ।पैत्र्यां पादपुटे रौद्र्यां शिरोऽस्य हृदयेऽञ्जलिः ॥९३/४॥   
अस्य देहे समारूढ़ा देवताः पूजिताः शुभाः ।अष्टौ कोणाधिपास्तत्र कोणार्धेष्वष्टसु स्थिताः॥९३/५॥   
षट्पदास्तु मरीच्याद्या दिक्षु पूर्वादिषु क्रमात् ।मध्ये चतुष्पदो ब्रह्मा शेषास्तु पदिकाः स्मृताः ॥९३/६॥   
समस्तनाडीसंयोगे महामर्मानुजं[[424]](#footnote-425) फलम्[[425]](#footnote-426) ।त्रिशूलं स्वस्तिकं वज्रं महास्वस्तिकसम्पुटौ ॥९३/७॥   
त्रिकटुं मणिबन्धं च सुविशुद्धं पदं तथा ।इति द्वादश मर्माणि वास्तोर्भित्त्यादिषु त्यजेत् ॥९३/८॥   
साज्यमक्षतमीशाय पर्जन्यायाम्बुजोदकम् ।ददीताथ जयन्ताय पताकां कुङ्कुमोज्ज्वलाम् ॥९३/९॥   
रत्नवारि महेन्द्राय रवौ धूम्रं वितानकम् ।सत्याय घृतगोधूममाज्यभक्तं भृशाय च ॥९३/१०॥   
विमांसमन्तरिक्षाय [[426]](#footnote-427)शक्तुन्तेभ्यस्तु पूर्वतः ।मधुक्षीराज्यसम्पूर्णां प्रदद्याद्वह्नये श्रुचम् ॥९३/११॥   
लाजान्पूर्णं सुवर्णाम्बु वितथाय निवेदयेत् । दद्याद्गृहक्षते[[427]](#footnote-428) क्षौद्रं यमराजे पलौदनम् ॥९३/१२॥   
गन्धं गन्धर्वनाथाय जिह्वां [[428]](#footnote-429)भृङ्गाय पक्षिणः ।मृगाय [[429]](#footnote-430)पद्मपर्णानि याम्यामित्यष्टदेवताः ॥९३/१३॥   
पित्रे तिलोदकं क्षीरं वृक्षजं दन्तधावनम् ।दौवारिकाय देवाय प्रदद्याद्धेनुमुद्रया ॥९३/१४॥   
सुग्रीवाय दिशेत्पूपान्[[430]](#footnote-431) पुष्पदन्ताय दर्भकम् ।रक्तं प्रचेतसे पद्ममसुराय सुरासवम् ॥९३/१५॥   
घृतं गुडौदनं शेषे रोगाय घृतमण्डकान् ।लाजान्वा पश्चिमाशायां देवाष्टकमितीरितम् ॥९३/१६॥   
मारुताय ध्वजं पीतं नागाय नागकेशरम् ।[[431]](#footnote-432)मुख्ये भक्ष्याणि भल्लाटे मुद्गसूपं सुसंस्कृतम् ॥९३/१७॥   
सोमाय पायसं साज्यं शालूकमूषये[[432]](#footnote-433) दिशेत् ।लोपीमदितये दित्यै पुरीमित्युत्तराष्टकम् ॥९३/१८॥   
मोदकान्ब्रह्मणः प्राच्यां षट्पादाय मरीचये ।सवित्रे रक्तपुष्पाणि [[433]](#footnote-434)वह्न्यधःकोणकोष्ठके ॥९३/१९॥   
तदधःकोष्ठके दद्यात्सावित्र्यै च कुशोदकम् ।दक्षिणे चन्दनं रक्तं षट्पदाय विवस्वते ॥९३/२०॥   
हरिद्रौदनमिन्द्राय रक्षोधःकोणकोष्ठके । इन्द्रजयाय मिश्रान्नमिन्द्राधस्तान्निवेदयेत् ॥९३/२१॥   
वारुण्यां षट्पदासीने मित्रे सगुडमोदनम् ।रुद्राय घृतसिद्धान्नं वायुकोणाधरे पदे ॥९३/२२॥   
तदधो रुद्रदासाय मांसं मार्गमथोत्तरे ।ददीत माषनैवेद्यं षट्पदस्थे धराधरे ॥९३/२३॥   
आपाय शिवकोणाधः तद्वत्साय च तत्स्थले ।क्रमाद्दद्याद्दधिक्षीरं पूजयित्वा विधानतः ॥९३/२४॥   
चतुष्पदे निविष्टाय ब्रह्मणे मध्मदेशतः ।पञ्चगव्याक्षतोपेतं चरुं साज्यं निवेदयेत् ॥९३/२५॥   
ईशादिवायुपर्य्यन्तकोणेष्वथ यथाक्रमम् ।वास्तुबाह्ये चरक्याद्याश्चतस्रः पूजयेद्यथा ॥९३/२६॥   
चरक्यै सघृतं मांसं [[434]](#footnote-435)विदार्यै दधि पङ्कजे ।पूतनायै पलं पित्तं रुधिरं च निवेदयेत् ॥९३/२७॥   
अस्थीनि पापराक्षस्यै रक्तपित्तपलानि च ।ततो माषौदनं प्राच्यां स्कन्दाय विनिवेदयेत् ॥९३/२८॥   
अर्यम्णे दक्षिणाशायां पूपान्कृसरया युतान् ।जम्भकाय च वारुण्यामामिषं रुधिरान्वितम् ॥९३/२९॥   
उदीच्यां पिलिपिञ्जाय रक्तान्नं कुसुमानि च ।यजेद्वा सकलं वास्तुं कुशदध्यक्षतैर्जलैः ॥९३/३०॥

गृहे च नगरादौ च एकाशीतिपदैर्यजेत् ।त्रिपदा रज्जवः कार्याः षट्पदाश्च विकोणके ॥९३/३१॥   
ईशाद्याः पादिकास्तस्मिन्नागाद्याश्च द्विकोष्ठगाः ।षट्पदस्था मरीच्याद्या ब्रह्मा नवपदः स्मृतः ॥९३/३२॥   
नगरग्रामखेटादौ वास्तुः शतपदोऽपि वा ।वंशद्वयं कोणगतं दुर्जयं दुर्धरं सदा ॥९३/३३॥   
यथा देवालये न्यासस्तथा शतपदे हितः ।ग्रहाः स्कन्दादयस्तत्र विज्ञेयाश्चैव षट्पदाः ॥९३/३४॥   
चरक्याद्या भूतपदा रज्जुवंशादि पूर्ववत् ।देशसंस्थापने वास्तु श्चतुस्त्रिंशच्छतं भवेत् ॥९३/३५॥   
चतुःषष्टिपदो ब्रह्मा मरीच्याद्याश्च देवताः ।चतुःपञ्चाशत्पदिका आपाद्यष्टौ रसाग्निभिः ॥९३/३६॥   
ईशानाद्या नवपदाः स्कन्दाद्याः शक्तिकाः स्मृताः ।चरक्याद्यास्तद्वदेव रज्जुवंशादि पूर्ववत् ॥९३/३७॥   
ज्ञेयो वंशसहस्रैस्तु वास्तुमण्डलगः पदैः ।न्यासो नवगुणस्तत्र कर्तव्यो देशवास्तुवत् ॥९३/३८॥   
पञ्चविंशत्पदा वास्तुर्वैतालाख्यश्चितौ स्मृतः ।अन्यो नवपदो वास्तुः षोडशाङ्घ्रिस्तथाऽपरः ॥९३/३९॥   
षडस्रत्र्यस्रवृत्तादेर्मध्ये स्याच्चतुरस्रकम् । खाते [[435]](#footnote-436)वास्तोः समं पृष्ठे न्यासे ब्रह्मशिलात्मके ॥९३/४०॥   
शावाकस्य निवेशे च मूर्तिसंस्थापने तथा ।पायसेन तु नैवेद्यं सर्वेषां वा प्रदापयेत् ॥९३/४१॥   
उक्तानुक्ते तु वै वास्तुः पञ्चहस्तप्रमाणतः ।गृहप्रासादमानेन वास्तुः श्रेष्ठस्तु सर्वदा ॥९३/४२॥

**शिलाविन्यासविधिः**  
ईशादिषु चरक्याद्याः पूर्ववत्पूजयेद्बहिः[[436]](#footnote-437) ।आहुतित्रितयं दद्यात्प्रतिदेवमनुक्रमात् ॥९४/१॥  
दत्त्वा भूतबलिं लग्ने शिलान्यासमनुक्रमात् ।मध्यसूत्रे न्यसेच्छक्तिं कुम्भं चानन्तमुत्तमम् ॥९४/२॥  
नकारारूढमूलेन कुम्भेऽस्मिन् धारयेच्छिलाम् ।कुम्भानष्टौ सभद्रादीन्दिक्षु पूर्वादिषु क्रमात् ॥९४/३॥   
लोकपालाणुभिर्न्यस्य श्वभ्रेषु[[437]](#footnote-438) न्यस्तशक्तिषु । शिलास्तेष्वथ नन्दाद्याः क्रमेण विनिवेशयेत् ॥९४/४॥   
शम्बरैर्मूर्तिनाथानां यथा स्युर्भित्तिमध्यतः ।तासु धर्मादिकानष्टौ कोणात्कोणं विभागशः ॥९४/५॥   
सुभद्रादिषु नन्दाद्याश्चतस्रोऽग्न्यादिकोणगाः ।अजिताद्याश्च पूर्वादि जयादिष्वथ विन्यसेत् ॥९४/६॥   
ब्रह्माणं चोपरि नस्य व्यापकं च महेश्वरम् ।चिन्तयेदेषु[[438]](#footnote-439) चाऽऽधानं[[439]](#footnote-440) व्योमप्रासादमध्यगम् ॥९४/७॥  
बलिं दत्त्वा जपेदस्त्रं विघ्नदोषनिवारणम् ।शिलापञ्चकपक्षेऽपि मनागुद्दिश्यते यथा ॥९४/८॥   
मध्ये पूर्णशिलान्यासः सुभद्रकलशेऽर्धतः ।पद्मादिषु च नन्दाद्याः कोणेष्वग्न्यादिषु क्रमात् ॥९४/९॥  
मध्याभावे चतस्रोऽपि मातृवद्भावसम्मताः ।ॐ पूर्णे त्वं महाविश्वे सर्वसन्दोहलक्षणे ॥९४/१०॥  
सर्वसम्पूर्णमेवात्र कुरुष्वाङ्गिरसः सुते ।ॐ नन्दे त्वं नन्दिनी पुंसां त्वामत्र स्थापयाम्यहम् ॥९४/११॥  
प्रासादे तिष्ठ सन्तृप्ता यावच्चन्द्रार्कतारकम् ।आयुः कामं श्रियं नन्दे देहि वासिष्ठ देहिनाम् ॥९४/१२॥

अस्मिन्रक्षा सदा कार्या प्रासादे यत्नतस्त्वया ।ॐ भद्रे त्वं सर्वदा भद्रं लोकानां कुरु काश्यपि ॥९४/१३॥   
आयुर्दा कामदा देवि श्रीप्रदा च सदा भव ।ॐ जयेऽत्र सर्वदा देवि श्रीदाऽऽयुर्दा च सदा भव ॥९४/१४॥   
ॐ जयेऽत्र सर्वदा देवि तिष्ठ त्वं स्थापिता मम ।नित्यं जयाय भूत्यै च स्वामिनी भव भार्गवि ॥९४/१५॥  
ॐ रिक्तेऽतिरिक्तदोषघ्ने सिद्धिमुक्तिप्रदे शुभे ।सर्वदा सर्वदेशस्थे तिष्ठास्मिन्नीश्वरूपिणि ॥९४/१६॥   
गगनायतनं ध्यात्वा तत्र तत्त्वत्रयं न्यसेत् ।प्रायश्चित्तं ततो हुत्वा विधिना विसृजेन्मखम् ॥९४/१७॥

**प्रतिष्ठाकालसामग्र्यादिविधिः**  
ईश्वर उवाच -  
वक्ष्ये लिङ्गप्रतिष्ठां च प्रासादे भुक्तिमुक्तिदाम् । तां चरेत्सर्वदा मुक्तौ भुक्तौ देवदिने सति ॥९५/१॥  
विना चैत्रेण माघादौ प्रतिष्ठा मासपञ्चके । गुरुशुक्रोदये कार्या प्रथमे करणत्रये ॥९५/२॥   
शुक्लपक्षे विशेषेण कृष्णेऽप्यापञ्चमं दिनम् । चतुर्थीं नवमीं षष्ठीं वर्जयित्वा चतुर्दशीम् ॥९५/३॥   
शोभनास्तिथयः शेषाः क्रूरवारविवर्जिताः । शतभिषा धनिष्ठाऽऽर्द्रा अनुरोधोत्तरत्रयम् ॥९५/४॥   
रोहिणी श्रवणश्चेति स्थिरारम्भे महोदयाः । लग्नञ्च कुम्भसिंहालितुलास्त्रीवृषधन्विनाम् ॥९५/५॥   
शस्तो जीवो नवर्क्षेषु सप्तस्थानेषु सर्वदा । बुधः षडष्टदिक्सप्ततुर्येषु विनर्तुं सितः ॥९५/६॥   
सप्तर्तुत्रिदशादिस्थः शशाङ्को बलदः सदा । रविर्दशत्रिषट्संस्थो राहुस्त्रिदशषड्गतः ॥९५/७॥   
षट्त्रिस्थानगताः शस्ता मन्दाङ्गारार्ककेतवः । शुभाः क्रूराश्च पापाश्च सर्व एकादशस्थिताः ॥९५/८॥   
एषां दृष्टिर्मुनौ पूर्णा त्वार्धिकी ग्रहभूतयोः । पादिकी रामदिक्स्थाने [[440]](#footnote-441)चतुरष्टौ पादवर्जिता ॥९५/९॥   
पादान्यूनचतुर्नाडीभोगः स्यान्मीनमेषयोः । वृषकुम्भौ च भुञ्जाते चतस्रः पादवर्जिताः ॥९५/१०॥   
मकरो मिथुनं पञ्च चापालिहरिकर्कटाः । पादोनाः षट्तुलाकन्ये घटिकाः सार्धपञ्च च ॥९५/११॥

केसरी वृषभः कुम्भः स्थिराः स्युः सिद्धिदायकाः । चरा धनुस्तुलामेषा द्विस्वभावास्तृतीयकाः ॥९५/१२॥   
कर्कटो मकरोऽलिश्च प्रव्रज्याकार्यनाशकाः । शुभः शुभग्रहैर्दृष्टः शस्तो लग्नः शुभाश्रितः ॥९५/१३॥  
गुरुशुक्रबुधैर्युक्तो[[441]](#footnote-442) लग्नो दद्याद्बलायुषी । राज्यं शौर्यं बलं पुत्रान्यशो धर्मादिकं बहु ॥९५/१४॥  
प्रथमः सप्तमस्तुर्यो दशमः केन्द्र उच्यते । गुरुशुक्रबुधास्तत्र सर्वसिद्धिप्रदायकाः ॥९५/१५॥  
त्र्येकादशचतुर्थस्था लग्नात्पापग्रहाः शुभाः । अतोऽप्यनीचकर्मार्थं[[442]](#footnote-443) योज्यास्तिथ्यादयो बुधैः ॥९५/१६॥  
धाम्नः पञ्चगुणां भूमिं त्यक्त्वा वा धामसम्मिताम् । हस्ताद्द्वादशसोपानात् कुर्यान्मण्डपमग्रतः ॥९५/१७॥  
चतुरस्रं चतुर्द्वारं स्नानार्थं[[443]](#footnote-444) तु तदर्धतः । एकास्यं चतुरास्यं वा रौद्र्यां प्राच्युत्तरेऽथ वा ॥९५/१८॥  
हास्तिको दशहस्तो वै मण्डपोऽर्ककरोऽथ वा । द्विहस्तोत्तरया वृद्ध्या शेषं स्यान्मण्डपाष्टकम् ॥९५/१९॥

वेदी चतुष्करा मध्ये कोणस्तम्भेन संयुता । वेदीपादान्तरं त्यक्त्वा कुण्डानि नव पञ्च वा ॥९५/२०॥   
एकं वा शिवकाष्ठायां प्राच्यां वा तद्गुरोः परम् । मुष्टिमात्रं शतार्धे स्याच्छते चारत्रिमात्रकम् ॥९५/२१॥  
हस्तं सहस्रहोमे स्यान्नियुते तु द्विहास्तिकम् । लक्षे चतुष्करं कुण्डं कोटिहोमेऽष्टहस्तकम् ॥९५/२२॥   
भगाभमग्नौ खण्डेन्दु दक्षे त्र्यस्रञ्च नैरृते । षडस्रं वायवे पद्मं सौम्ये चाष्टास्रकं शिवे ॥९५/२३॥   
तिर्यक्पातशिवं खातमूर्ध्वं मेखलया सह । तद्वहिर्मेखलास्तिस्रो वेदवह्नियमाङ्गुलैः ॥९५/२४॥  
अङ्गुलैः षड्भिरेका वा कुण्डाकारास्तु मेखलाः । तासामुपरि योनिः स्यान्मध्येऽश्वत्थदलाकृतिः ॥९५/२५॥  
उच्छ्रायेणाङ्गुलं तस्माद्विस्तारेणाङ्गुलाष्टकम् । दैर्घ्यं कुण्डार्धमानेन कुण्डकण्ठसमोऽधरः ॥९५/२६॥  
पूर्वाग्नियाम्यकुण्डानां योनिः स्यादुत्तरानना । पूर्वानना तु शेषाणामैशान्येऽन्यतरा तयोः ॥९५/२७॥

कुण्डानां यश्चतुर्विंशो भागः सोऽङ्गुल इत्यतः । प्लक्षोदुम्बरकाश्वत्थवटजास्तोरणाः क्रमात् ॥९५/२८॥  
शान्तिभूतिबलारोग्यपूर्वाद्या नामतः क्रमात् । पञ्चषट्‌सप्तहस्तानि हस्तखातस्थितानि च ॥९५/२९॥   
तदर्धविस्तराणि स्युर्युतान्याम्रदलादिभिः । इन्द्रायुधोपमा रक्ता कृष्णा धूम्रा शशिप्रभा ॥९५/३०॥   
शुक्लाभा[[444]](#footnote-445) हेमवर्णा च पताका स्फाटिकोपमा । पूर्वादितोऽब्जजे रक्ता नीलाऽनन्तस्य नैरृते ॥९५/३१॥   
पञ्चहस्तास्तदर्धाश्च ध्वजा दीर्घाश्च विस्तराः । [[445]](#footnote-446)हस्तप्रदेशिता दण्डा ध्वजानां पञ्चहस्तकाः ॥९५/३२॥   
वल्मीकाद्दन्तिदन्ताग्रात्तथा वृषभशृङ्गतः । पद्मषण्डाद्वराहाच्च गोष्ठादपि चतुष्पथात् ॥९५/३३॥   
मृत्तिका द्वादश ग्राह्या वैकुण्ठेऽष्टौ पिनाकिनी । न्यग्रोधोदुम्बराश्वत्थचूतजम्बूत्वगुद्भवम् ॥९५/३४॥   
कषायपञ्चकं ग्राह्यमार्तवञ्च फलाष्टकम्[[446]](#footnote-447) । तीर्थाम्भांसि सुगन्धीनि तथा सर्वौषधीजलम् ॥९५/३५॥   
शस्तं पुष्पफलं वक्ष्ये रत्नगोशृङ्गवारि च । स्नानायापाहरेत्पञ्च पञ्चगव्यामृतं तथा ॥९५/३६॥   
पिष्टनिर्मितवस्त्रादिद्रव्यं निर्मज्जनाय च । सहस्रशुषिरं कुम्भं मण्डलाय च रोचना ॥९५/३७॥   
शतमोषधिमूलानां[[447]](#footnote-448) विजया लक्ष्मणा[[448]](#footnote-449) बला । गुडूच्यतिबला पाठा सहदेवा शतावरी ॥९५/३८॥   
ऋद्धिः सुवर्चसा वृद्धिः स्नाने प्रोक्ता पृथक् पृथक् । रक्षायै तिलदर्भौघो भस्मस्नानन्तु केवलम् ॥९५/३९॥   
यवगोधूमबिल्वानां चूर्णानि च विचक्षणः । विलेपनं सकर्पूरं स्नानार्थं कुम्भगण्डकान् ॥९५/४०॥   
खट्वाञ्च तूलिकायुग्मं सोपधानं सवस्त्रकम् । कु्याद्वित्तानुसारेण शयने लक्ष्यकल्पने ॥९५/४१॥   
घृतक्षौद्रयुतं पात्रं कुर्यात् स्वर्णशलाकिकाम् । वर्धनीं शिवकुम्भञ्च लोकपालघटानपि ॥९५/४२॥   
एकं निद्राकृते कुम्भं शान्त्यर्थं कुण्डसङ्ख्यया । द्वारपालादि-धर्मादि-प्रशान्तादि-घटानपि ॥९५/४३॥   
वास्तुलक्ष्मीगणेशानां कलशानपरानपि । धान्यपुञ्जकृताधारान्सवस्त्रान् स्रग्विभूषितान् ॥९५/४४॥

सहिरण्यान् समालब्धान् गन्धपानीयपूरितान् । पूर्णपात्रफलाधारान् पल्लवाद्यान् सलक्षणान् ॥९५/४५॥   
वस्त्रैराच्छादयेत्कुम्भानाहरेद्गौरसर्षपान् । विकिरार्थं तथा लाजाञ्ज्ञानखड्गञ्च पूर्ववत् ॥९५/४६॥   
सापिधानां चरुस्थालीं दर्वीं च ताम्रनिर्मिताम् । घृतक्षौद्रान्वितं पात्रं पादाभ्यङ्गकृते तथा ॥९५/४७॥   
विष्टरांस्त्रिशतादर्भदलैर्बाहुप्रमाणकान् । चतुरश्चतुरस्तद्वत्पालाशान्परिधीनपि ॥९५/४८॥   
तिलपात्रं हविष्पात्रमर्धपात्रं पवित्रकम् । पलविंशाष्टमानानि[[449]](#footnote-450) [[450]](#footnote-451)घण्टाधूपप्रदानकम् ॥९५/४९॥   
स्रुक्स्रुवौ पिटकं पीठं व्यजनं शुष्कमिन्धनम् । पुष्पं पत्रं गुग्गुलञ्च घृतैर्दीपांश्च धूपकम् ॥९५/५०॥   
[[451]](#footnote-452)अक्षतानि त्रिसूत्रीञ्च गव्यमाज्यं यवांस्तिलान् । कुशाः शान्त्यै त्रिमधुरं समिधो दशपर्विकाः ॥९५/५१॥   
बाहुमात्रं श्रुवं हस्तमर्कादिग्रहशान्तये । समिधोऽर्कपलाशोत्थाः खादिरामार्गपिप्पलाः ॥९५/५२॥   
उदुम्बरशमीदूर्वाकुशोत्थाः शतमष्ट च । तदभावे यवतिलान्गृहोपकरणं तथा ॥९५/५३॥   
स्थाली दर्वी पिधानादि देवादिभ्योंऽशुकद्वयम् । मुद्रा मुकुटवासांसि हारकुण्डलकङ्कणान् ॥९५/५४॥

कुर्यादाचार्यपूजार्थं वित्तशाठ्यं विवर्जयेत् । तत्पादपादहीना च मूर्तिभृदस्त्रजापिनाम्[[452]](#footnote-453) ॥९५/५५॥   
पूजा स्याज्जापिभिस्तुल्या विप्रदैवज्ञशिल्पिनाम् । वज्रार्कशान्तौ[[453]](#footnote-454) नीलातिनीलमुक्ताफलानि च ॥९५/५६॥   
पुष्पपद्मादिरागञ्च वैढूर्यं रत्नमष्टमम् । उशीरमाधवक्रान्ता[[454]](#footnote-455) रक्तचन्दनकागुरुम् ॥९५/५७॥   
श्रीखण्डं सारिकं कुष्ठं शङ्खिनी ह्योषधीगुणः । हेम ताम्रमयं रक्तं[[455]](#footnote-456) राजतञ्च सकांस्यकम् ॥९५/५८॥   
सीसकं चेति लोहानि हरितालं मनःशिला । गैरिकं हेम माक्षीकं पारदो वह्निगैरिकम् ॥९५/५९॥   
गन्धकाभ्रकमित्यष्टौ धातवो व्रीहयस्तथा । गोधूमान्सतिलान्माषान्मुद्गानप्याहरेद्यवान् ॥९५/६०॥   
नीवाराञ्श्यामकानेवं व्रीहयोऽप्यष्ट कीर्तिताः ॥९५/६१॥

**प्रतिष्ठायामधिवासनविधिः**  
ईश्वर उवाच -  
स्नात्वा नित्यद्वयं कृत्वा प्रणवार्घकरो गुरुः । सहायैर्मूर्तिपैर्विप्रैः सह गच्छेन्मखालयम्॥९६/१॥  
क्षान्त्यादितोरणांस्तत्र पूर्ववत्पूजयेत्क्रमात् । प्रदक्षिणक्रमादेषां शाखायां द्वारपालकान् ॥९६/२॥   
प्राचि नन्दिमहाकालौ याम्ये [[456]](#footnote-457)भृङ्गिविनायकौ । वारुणे वृषभस्कन्दौ देवीचण्डौ तथोत्तरे ॥९६/३॥   
तच्छाखामूलदेशस्थौ प्रशान्तशिशिरौ घटौ । पर्जन्याशोकनामानौ भूतसञ्जीवनामृतौ ॥९६/४॥   
धनदश्रीप्रदौ द्वौ द्वौ पूजयेदनुपूर्वशः । स्वनामभिश्चतुर्थ्यन्तैः प्रणवादिनमोन्तकैः ॥९६/५॥   
लोकग्रहवसुद्वाःस्थस्रवन्तीनां द्वयं द्वयम् । भानुत्रयं युगं वेदो लक्ष्मीर्गणपतिस्तथा ॥९६/६॥   
इति देवा मखागारे तिष्ठन्ति प्रतितोरणम् । विघ्नसङ्घापनोदाय क्रतोः संरक्षणाय च ॥९६/७॥   
वज्रं शक्तिं तथा दण्डं खड्गं पाशं ध्वजं गदाम् । त्रिशूलं चक्रमम्भोजं पताकास्वर्चयेत्क्रमात् ॥९६/८॥   
ॐ ह्रूं फट्, नमः । ॐ ह्रूं फट्, हस्ते शक्तये ह्रूं फट् , नम इत्यादिमन्त्रैः ॥९६/९॥  
कुमुदः कुमुदाक्षश्च पुण्डरीकोऽथ वामनः । शङ्कुकर्णः सर्वनेत्रः सुमुखः सुप्रतिष्ठितः ॥   
ध्वजाष्टदेवताः पूज्याः पूर्वादौ भूतकोटिभिः ॥९६/१०॥  
ॐ कौं कुमुदाय नम इत्यादिमन्त्रैः ॥९६/११॥  
हेतुकं त्रिपुरघ्नञ्च शक्त्याख्यं[[457]](#footnote-458) यमजिह्वकम् । कालं करालिनं षष्ठमेकाङ्घ्रिं भीममष्टकम् ॥९६/१२॥   
तथैव पूजयेद्दिक्षु क्षेत्रपालाननुक्रमात् । बलिभिः कुसुमैर्धूपैः सन्तुष्टान्परिभावयेत् ॥९६/१३॥   
कम्बलास्तृतेषु वर्णेषु [[458]](#footnote-459)वंशस्थूणास्वनुक्रमात् । पञ्च क्षित्यादितत्त्वानि सद्योजातादिभिर्यजेत् ॥९६/१४॥  
सदाशिवपदव्यापि मण्डपं धाम शाङ्करम् । पताकाशक्तिसंयुक्तं तत्त्वदृष्ट्याऽवलोकयेत् ॥९६/१५॥   
दिव्यान्तरिक्षभूमिष्ठविघ्नानुत्सार्य पूर्ववत् । प्रविशेत्पश्चिमद्वारा शेषद्वाराणि दर्शयेत् ॥९६/१६॥  
प्रदक्षिणक्रमाद्गत्वा निविष्टो वेदिदक्षिणे । उत्तराभिमुखः कुर्याद्भूतशुद्धिं यथा पुरा ॥९६/१७॥   
अन्तर्यागं विशेषार्घ्यं मन्त्रद्रव्यादिशोधनम् । कुर्वीत [[459]](#footnote-460)आत्मनः पूजां पञ्चगव्यादि पूर्ववत् ॥९६/१८॥   
साधारं कलशं तस्मिन् विन्यसेत्तदनन्तरम् । विशेषाच्छिवतत्त्वाय[[460]](#footnote-461) तत्त्वत्रयमनुक्रमात् ॥९६/१९॥  
ललाटस्कन्धपादान्तं शिवविद्यात्मकं परम् । रुद्रनारायणब्रह्मदैवतं निजसञ्चरैः ॥९६/२०॥

ॐ हं हाम् ॥९६/२१॥  
मूर्तीस्तदीश्वरांस्तत्र पूर्ववद्विनिवेशयेत् । तद्व्यापकं शिवं साङ्गं शिवहस्तञ्च मूर्धनि ॥९६/२२॥   
ब्रह्मरन्ध्रप्रविष्टेन तेजसा बाह्यसान्तरम् । तमःपटलमाधूय प्रद्योतितदिगन्तरम् ॥९६/२३॥   
आत्मानं मूर्तिपैः सार्धं स्रग्वस्त्रकुसुमादिभिः। भूषयित्वा शिवोऽस्मीति ध्यात्वा बोघासिमुद्धरेत् ॥९६/२४॥   
[[461]](#footnote-462)चतुष्पथान्तसंस्कारैः संस्कुर्यान्मखमण्डपम् । विक्षिप्य विकिरादीनि कुशकूर्चोपसंहरेत् ॥९६/२५॥  
आसनीकृत्य वर्धन्यां वास्त्वादीन् पूर्ववद्यजेत् । शिवकुम्भास्त्रवर्धन्यौ पूजयेच्च स्थिरासने ॥९६/२६॥  
स्वदिक्षु कलशारूढाँल्लोकपालाननुक्रमात् । वाहायुधादिसंयुक्तान्पूजयेद्विधिना यथा ॥९६/२७॥   
ऐरावतगजारूढं स्वर्णवर्णं किरीटिनम् । सहस्रनयनं शक्रं वज्रपाणिं विभावयेत् ॥९६/२८॥   
सप्तार्चिषं च विभ्राणमक्षमालां कमण्डलुम् । ज्वालामालाकुलं रक्तं शक्तिहस्तमजासनम् ॥९६/२९॥

महिषस्थं दण्डहस्तं यमं कालानलं स्मरेत् । रक्तनेत्रं खरारूढं खड्गहस्तञ्च नैरृतम् ॥९६/३०॥   
वरुणं मकरे श्वेतं नागपाशधरं स्मरेत् । वायुं च हरिणे नीलं कुबेरं मेघसंस्थितम् ॥९६/३१॥  
त्रिशूलिनं वृषे चेशं कूर्मेऽनन्तं तु चक्रिणम् । ब्रह्माणं हंसगं ध्यायेच्चतुर्वक्त्रं चतुर्भुजम् ॥९६/३२॥  
स्तम्भमूलेषु कुम्भेषु वेद्यां धर्मादिकान्यजेत् । दिक्षु कुम्भेष्वनन्तादीन्पूजयन्त्यपि केचन ॥९६/३३॥   
शिवाज्ञां श्रावयेत्कुम्भं भ्रामयेदात्मपृष्ठगम् । पूर्ववत्स्थापयेदादौ कुम्भं तदनु वर्धनीम् ॥९६/३४॥  
शिवं स्थिरासनं कुम्भे शस्त्रार्थञ्च ध्रुवासनम् । पूजयित्वा यथापूर्वं स्पृशेदुद्भवमुद्रया ॥९६/३५॥  
निजयागं जगन्नाथ रक्ष भक्तानुकम्पया । एभिः संश्राव्य रक्षार्थं कुम्भे खड्गं निवेशयेत् ॥९६/३६॥  
दीक्षास्थापनयोः कुम्भे स्थण्डिले मण्डलेऽथ वा । मण्डलेऽभ्यर्च्य देवेशं व्रजेद्वै कुण्डसन्निधौ[[462]](#footnote-463) ॥९६/३७॥

कुण्डनाभिं पुरस्कृत्य निविष्टा मूर्तिधारिणः । गुरोरादेशतः कुर्युर्निजकुण्डेषु संस्कृतिम् ॥९६/३८॥

जपेयुर्जापिनोऽसंख्यं मन्त्रमन्ये तु संहिताम् । पठेयुर्ब्राह्मणः शान्तिं स्वशाखावेदपारगाः ॥९६/३९॥

श्रीसूक्तं पावमानीश्च मैत्रकं च वृषाकपिम् । ऋग्वेदी पूर्वदिग्भागे सर्वमेतत्समुच्चरेत् ॥९६/४०॥  
देवव्रतन्तु भारुण्डं ज्येष्ठसाम रथन्तरम् । पुरुषं [[463]](#footnote-464)गीतिमेतानि सामवेदी तु दक्षिणे ॥९६/४१॥   
रुद्रं पुरुषसूक्तञ्च श्लोकाध्यायं विशेषतः । ब्राह्मणञ्च यजुर्वेदी पश्चिमायां समुच्चरेत् ॥९६/४२॥   
नीलरुद्रं तथाऽथर्वी सूक्ष्मासूक्ष्मन्तथैव च । उत्तरेऽथर्वशीर्षञ्च तत्परस्तु समुद्धरेत् ॥९६/४३॥   
आचार्यश्चाग्निमुत्पाद्य प्रतिकुण्डं प्रदापयेत् । वह्नेः पूर्वादिकान्भागान्पूर्वकुण्डादितः क्रमात् ॥९६/४४॥   
धूपदीपचरूणाञ्च ददीताग्निं समुद्धरेत् । पूर्ववच्छिवमभ्यर्च्य शिवाग्नौ मन्त्रतर्पणम् ॥९६/४५॥   
देशकालादिसम्पत्तौ दुर्निमित्तप्रशान्तये । होमं कृत्वाऽथ मन्त्रज्ञः पूर्णां दत्त्वा शुभावहाम् ॥९६/४६॥   
पूर्ववच्चरुकं कृत्वा प्रतिकुण्डं निवेदयेत् । यजमानालङ्कृतास्तु व्रजेयुः स्नानमण्डपम् ॥९६/४७॥   
भद्रपीठे निधायेशं ताडयित्वाऽवगुण्ठयेत् । स्नापयेत्पूजयित्वा तु मृदा काषायवारिणा ॥९६/४८॥   
गोमूत्रैर्गोमयेनापि वारिणा चान्तराऽन्तरा । भस्मना गन्धतोयेन फडन्तास्त्रेण वारिणा ॥९६/४९॥   
देशिको मू्तिपैः सार्धं कृत्वा कारणशोधनम् । धर्मजप्तेन सञ्छाद्य पीतवर्णेन वाससा ॥९६/५०॥   
सम्पूज्य सितपुष्पैश्च नयेदुत्तरवेदिकाम् । तत्र दत्तासनायाञ्च शय्यायां सन्निवेश्य च ॥९६/५१॥   
कुङ्कुमालिप्तसूत्रेण विभज्य गुरुरालिखेत् । शलाकया सुवर्णस्य अक्षिणी शस्त्रकर्मणा ॥९६/५२॥   
अञ्जयेल्लक्ष्मकृत्पश्चाच्छास्त्रदृष्टेन कर्मणा । कृतकर्मा च शस्त्रेण लक्ष्मी शिल्पी समुत्क्षिपेत् ॥९६/५३॥   
त्र्यंशादर्धोऽथ पादार्धादर्धाया अर्धतोऽथ वा । सर्वकामप्रसिद्ध्यर्थं शुभं [[464]](#footnote-465)लक्ष्मावतारणम् ॥९६/५४॥   
लिङ्गदीर्घविकारांशे त्रिभक्ते भागवर्णनात् । विस्तारो लक्ष्मदेहस्य भवेल्लिङ्गस्य सर्वतः ॥९६/५५॥   
यवस्य नवभक्तस्य भागैरष्टाभिरावृता । हास्तिके लक्ष्मरेखा च गाम्भीर्याद्विस्तरादपि ॥९६/५६॥   
एवमष्टांशवृद्ध्या तु लिङ्गे सार्धकरादिके । भवेदष्टयवा पृथ्वी गम्भीराऽत्र च हास्तिके ॥९६/५७॥

शाम्भवेषु च लिङ्गेषु पादवृद्धेषु सर्वतः। लक्ष्मदेहस्य विष्कम्भो भवेद्वै यववर्धनात् ॥९६/५८॥

गम्भीरत्वपृथुत्वाभ्यां रेखाऽपि त्र्यंशवृद्धितः । सर्वेषु च भवेत्सूक्ष्मं लिङ्गमस्तकमस्तकम् ॥९६/५९॥

लक्ष्मक्षेत्रेऽष्टधा भक्ते मूर्ध्नि भागद्वये शुभे । षड्भागपरिवर्तेन मुक्त्वा भागद्वयं त्वधः ॥९६/६०॥   
[[465]](#footnote-466)रेखात्रयेण सम्बद्धं कारयेत्पृष्टदेशगम् । रत्नजे लक्षणोद्धारो यवौ हेमसमुद्भवे ॥९६/६१॥

स्वरूपलक्षणं तेषां प्रभा रत्नेषु निर्मला । नयनोन्मीलनं वक्त्रे' सान्निध्याय च लक्ष्म तत् ॥९६/६२॥

[[466]](#footnote-467)लक्ष्मणोद्धाररेखाञ्च घृतेन मधुना तथा । मृत्युञ्जयेन सम्पूज्य शिल्पिदोषनिवृत्तये ॥९६/६३॥

अर्चयेच्च ततो लिङ्गं स्नापयित्वा मृदादिभिः । शिल्पिनं तोषयित्वा तु दद्याद्गां गुरवे ततः ॥९६/६४॥   
लिङ्गं धूपादिभिः प्रार्च्य गायेयुर्भर्तृगाः स्त्रियः । सव्येन चापसव्येन सूत्रेणाथ कुशेन वा ॥९६/६५॥   
[[467]](#footnote-468)स्मृत्वा च रोचनं दत्त्वा कुर्यान्निर्मन्थनादिकम् । गुडलवणधान्याकदानेन विसृजेच्च ताः ॥९६/६६॥  
गुरुमूर्तिधरैः सार्धं हृदा वा प्रणवेन वा । मृत्स्नागोमयगोमूत्रभस्मभिः सलिलान्तरम् ॥९६/६७॥  
स्नापयेत्पञ्चगव्येन पञ्चामृतपुरःसरम् । विरूक्षणं कषायैश्च सर्वौषधिजलेन वा ॥९६/६८॥   
शुभ्रपुष्पफलस्वर्णरत्नशृङ्गयवोदकैः । तथा धारासहस्रेण दिव्यौषधिजलेन च ॥९६/६९॥  
तीर्थोदकेन गाङ्गेन चन्दनेन च वारिणा । क्षीरार्णवादिभिः कुम्भैः शिवकुम्भजलेन च ॥९६/७०॥   
विरूक्षणं विलेपञ्च सुगन्धैश्चन्दनादिभिः । सम्पूज्य ब्रह्मभिः पुष्पैर्वर्मणा रक्तचीवरैः ॥९६/७१॥  
[[468]](#footnote-469)रक्तरूपेण नीराज्य रक्षातिलकपूर्वकम् । गीतौघैर्जलदुग्धैश्च कुशाद्यैरर्घ्यसूचितैः ॥९६/७२॥   
द्रव्यैः स्तुत्यादिभिस्तुष्टमर्चयेत्पुरुषाणुना । समाचम्य हृदा देवं ब्रूयादुत्थीयतां प्रभो ॥९६/७३॥   
देवं ब्रह्मरथेनैव [[469]](#footnote-470)क्षिप्रं द्रव्याणि तन्नयेत् । मण्डपे पश्चिमद्वारे शय्यायां विनिवेशयेत् ॥९६/७४॥  
शक्त्यादिशक्तिपर्यन्ते विन्यसेदासने शुभे । पश्चिमे पिण्डिकां तस्य न्यसेद्ब्रह्मशिलां तदा ॥९६/७५॥  
शस्त्रमस्त्रशतालब्धनिद्राकुम्भं ध्रुवासनम् । प्रकल्प्य शिवकोणे च दत्त्वाऽर्घ्यं हृदयेन तु ॥९६/७६॥  
उत्थाप्योक्तासने लिङ्गं शिरसा पूर्वमस्तकम् । समारोप्य न्यसेत्तस्मिन्सृष्ट्या धर्मादिवन्दनम् ॥९६/७७॥   
दद्याद्धूपञ्च सम्पूज्य तथा वासांसि वर्मणा । गृहोपकृतिनैवेद्यं हृदा दद्यात्स्वशक्तितः॥९६/७८॥  
घृतक्षौद्रयुतं पात्रमभ्यङ्गाय पदान्तिके । देशिकश्च स्थितस्तत्र षट्त्रिंशत्तत्त्वसञ्चयम् ॥९६/७९॥  
शक्त्यादिभूमिपर्यन्तं स्वतत्त्वाधिपसंयुतम् । विन्यस्य पुष्पमालाभिस्त्रिखण्डं परिकल्पयेत् ॥९६/८०॥   
मायापदेशशक्त्यन्तं तुर्याशाष्टांशवर्तुलम् । तत्राऽऽत्मतत्त्वविद्याख्यं शिवं सृष्टिक्रमेण तु ॥९६/८१॥   
एकशः प्रतिभागेषु ब्रह्मविष्णुहराधिपान् । विन्यस्य मूर्तिमूर्तीशान्पूर्वादिक्रमतो यथा ॥९६/८२॥  
क्ष्मावह्नियजमानार्कजलवायुनिशाकरान् । आकाशमूर्तिरूपांस्तान्न्यसेत्तदधिनायकान् ॥९६/८३॥   
सर्वं पशुपतिं चोग्रं रुद्रं भवमथेश्वरम् । महादेवञ्च भीमञ्च मन्त्रास्तद्वाचका इमे ॥९६/८४॥  
लवशषचयसाश्च हकारश्च त्रिमात्रिकाः । प्रणवो हृदयाणुर्वा मूलमन्त्रोऽथ वा क्वचित् ॥९६/८५॥   
पञ्चकुण्डात्मके यागे मूर्तीः पञ्चाथ वा न्यसेत् । पृथिवीजलतेजांसि वायुमाकाशमेव च ॥९६/८६॥  
क्रमात्तदधिपान्पञ्च ब्रह्माणं धरणीधरम् । रुद्रमीशं सदाख्यञ्च सृष्टिन्यायेन मन्त्रवित् ॥९६/८७॥  
मुमुक्षोर्वा निवृत्ताद्याः अजाताद्यास्तदीश्वराः। त्रितत्त्वं वाऽथ सर्वत्र न्यसेद्व्याप्त्यात्मकारणम् ॥९६/८८॥  
शुद्धे चाऽऽत्मनि विद्येशा अशुद्धे लोकनायकाः । द्रष्टव्या मूर्तिपाश्चैव भोगिनो मन्त्रनायकाः ॥९६/८९॥  
पञ्चविंशत्तथैवाष्ट पञ्च त्रीणि यथाक्रमम् । एषां तत्त्वं तदीशानामिन्द्रादीनां ततो यथा ॥९६/९०॥   
ॐ हां शक्तितत्त्वाय नम इत्यादि । ॐ हां शक्तितत्त्वाधिपाय नम इत्यादि । ॐ हां क्ष्मामूर्तये नमः । ॐ हां क्ष्मामूर्त्याधीशाय शिवाय नम इत्यादि । ॐ हां पृथिवीमूर्तये नमः । ॐ हां पृथिवीमूर्त्यधिपाय ब्रह्मणे नम इत्यादि ।

ॐ हां शिवतत्त्वाधिपाय रुद्राय नम इत्यादि ॥९६/९१॥  
नाभिकन्दात्समुच्चार्य घण्टानादविसर्पणम् । ब्रह्मादिकारणत्यागाद्द्वादशान्तसमाश्रितम् ॥९६/९२॥   
मन्त्रञ्च मनसाऽभिन्नं प्राप्तानन्दरसोपमम् । द्वादशान्तात्समानीय निष्कलं व्यापकं शिवम् ॥९६/९३॥   
अष्टत्रिंशत्कलोपेतं सहस्रकिरणोज्ज्वलम् । सर्वशक्तिमयं साङ्गं ध्यात्वा लिङ्गे निवेशयेत् ॥९६/९४॥   
जीवन्यासो भवेदेवं लिङ्गे सर्वार्थसाधकः । पिण्डिकादिषु तु न्यासः प्रोच्यते साम्प्रतं यथा ॥९६/९५॥   
पिण्डिकाञ्च कृतस्नानां विलिप्तां चन्दनादिभिः । सद्वस्त्रैश्च समाच्छाद्य रन्ध्रे च भगलक्षणे ॥९६/९६॥  
पञ्चरत्नादिसंयुक्तां लिङ्गस्योत्तरतः स्थिताम् । लिङ्गवत्कृतविन्यासां विधिवत्सम्प्रपूजयेत् ॥९६/९७॥  
कृतस्नानादिकान्तत्र लिङ्गमूले शिलां न्यसेत् । कृतस्नानादिसंस्कारं शक्त्यन्तं[[470]](#footnote-471) वृषभं तथा ॥९६/९८॥

प्रणवपूर्वं हुं पूं ह्रीं मध्यादन्यतमेन च । क्रियाशक्तियुतां पिण्डीं शिलामाधररूपिणीम् ॥९६/९९॥   
भस्मदर्भतिलैः कु्र्यात्प्राकारत्रितयन्ततः । रक्षायै लोकपालांश्च सायुधान्याजयेद्बहिः ॥९६/१००॥   
ॐ हूं ह्रं क्रियाशक्तये नमः । ॐ हूं ह्रां हः, महागौरी रुद्रदयिते स्वाहेति च पिण्डिकायाम् ।

ॐ हामाधारशक्तये नमः । ॐ हां वृषभाय नमः ॥९६/१०१॥  
धारिका दीप्तिमत्युग्रा ज्योत्स्ना चैता बलोत्कटाः । तथा धात्री विधात्री च न्यसेद्वा पञ्च नायिकाः ॥९६/१०२॥  
वामा ज्येष्ठा क्रिया ज्ञाना वेधा तिस्रोऽथ वा न्यसेत् । क्रिया ज्ञाना तथेच्छा च पूर्ववच्छान्तिमूर्तिषु ॥९६/१०३॥  
तमी मोहा क्षमी निष्ठा मृत्युर्मायाभवज्वराः । पञ्च चाथ महामोहा घोरा [[471]](#footnote-472)च त्रितयज्वरा ॥९६/१०४॥

तिस्रोऽथ वा क्रिया ज्ञाना तथा बाधाधिनायिका । आत्मादित्रिषु तत्त्वेषु तीव्रमूर्तिषु विन्यसेत् ॥९६/१०५॥   
अत्रापि पिण्डिका ब्रह्मशिलादिषु यथाविधि । गौर्यादिसंवरैरेव पूर्ववत्सर्वमाचरेत् ॥९६/१०६॥   
एवं विधाय विन्यासं गत्वा कुण्डान्तिकं ततः । कुण्डमध्ये महेशानं मेखलासु महेश्वरम् ॥९६/१०७॥   
क्रियाशक्तिं तथाऽन्यासु नादमोष्ठे च विन्यसेत् । घटं स्थण्डिलवह्नीशैर्नाडीसन्धानकं ततः॥९६/१०८॥  
पद्मतन्तुसमां शक्तिमुद्वातेन[[472]](#footnote-473) समुद्यताम् । विशन्ती सूर्यमार्गेण[[473]](#footnote-474) निःसरन्तीं समुद्गताम् ॥९६/१०९॥   
पुनश्च शून्यमार्गेण विशतीं स्वस्य चिन्तयेत् । एवं सर्वत्र सन्धेयं मूर्तिपैश्च परस्परम् ॥९६/११०॥   
सम्पूज्य धारिकां शक्तिं कुण्डे सन्तर्प्य च क्रमात् । तत्त्वतत्त्वेश्वरान्मूर्तीमूर्तीशांश्च घृतादिभिः॥९६/१११॥   
सम्पूज्य तर्पयित्वा तु सन्निधौ संहिताणुभिः। शतं सहस्रमर्धं वा पूर्णया सह होमयेत् ॥९६/११२॥   
तत्त्वतत्त्वेश्वरान्मूर्तिर्मूर्तीशांश्च करेणुकान् । तथा सन्तर्प्य सान्निध्ये जुहुयुर्मूर्तिपा अपि ॥९६/११३॥   
ततो ब्रह्मभिरङ्गैश्च द्रव्यकालानुरोधतः । सन्तर्प्य [[474]](#footnote-475)शक्तिं कुम्भाम्भःप्रोक्षिते कुशमूलतः ॥९६/११४॥   
लिङ्गमूलं च संस्पृश्य जपेयुर्होमसङ्ख्यया । सन्निधानं हृदा कुर्युर्वर्मणा चावगुण्ठनम् ॥९६/११५॥   
एवं संशोध्य ब्रह्मादिविष्ण्वन्तादिविशुद्धये । विधाय पूर्ववत्सर्वं होमसङ्ख्याजपादिकम् ॥९६/११६॥   
कुशमध्याग्रयोगेन लिङ्गमध्याग्रकं स्पृशेत् । यथा यथा च सन्धानं तदिदानीमिहोच्यते ॥९६/११७॥   
ॐ हां हम्, ॐ, ॐ, ॐ, एं, ॐ भूं भूं बाह्यमूर्तये नमः । ॐ हां वाम्, आम्, ॐ,आम् षाम् ॐ भूं भूं वां वह्निमूर्तये नमः ॥९६/११८॥  
एवञ्च यजमानादिमूर्तिभिरभिसन्धेयम् । पञ्चमूर्त्यात्मकेप्येवं सन्धानं हृदयादिभिः ॥९६/११९॥  
मूलेन स्वीयबीजैर्वा ज्ञेयं तत्त्वत्रयात्मके । शिलापिण्डीवृषेष्वेवं पूर्णाछिन्नं सुसंवरैः॥९६/१२०॥  
भागाभागविशुद्ध्यर्थं होमं कुर्याच्छतादिकम् । न्यूनादिदोषमोक्षाय शिवेनाष्टाधिकं शतम् ॥९६/१२१॥   
हुत्वाऽथ यत्कृतं कर्म शिवश्रोत्रे निवेदयेत् । एतत्समन्वितं[[475]](#footnote-476) कर्म त्वच्छक्तौ च मया प्रभो ॥९६/१२२॥  
ॐ नमः भगवते रुद्राय रुद्र नमोस्तु ते । विधिपूर्णमपूर्णं वा स्वशक्त्याऽऽपूर्य गृह्यताम् ॥९६/१२३॥   
ॐ ह्रीं शाङ्करि पूरय स्वाहा, इति पिण्डिकायाम् ॥९६/१२४॥  
अथ लिङ्गे न्यसेज्ज्ञानी क्रियाख्यं पीठविग्रहे । आधाररूपिणीं शक्तिं न्यसेद्ब्रह्मशिलोपरि ॥९६/१२५॥  
निबध्य सप्तरात्रं वा पञ्चरात्रं त्रिरात्रकम् । एकरात्रमथो वाऽपि यद्वा सद्योऽधिवासनम् ॥९६/१२६॥   
विनाऽधिवासनं यागः कृतोऽपि फलप्रदः । स्वमन्त्रैः प्रत्यहं देयमाहुतीनां शतं शतम् ॥९६/१२७॥  
शिवकुम्भादिपूजाञ्च दिग्बिलिञ्च निवेदयेत् । गुर्वादिसहितो वासो रात्रौ नियमपूर्वकम् ।

अधिवासः स वसतेवधेर्भावः घ ईरितः ॥९६/१२८॥

**शिवप्रतिष्ठाकथनम्**  
ईश्वर उवाच -  
प्रातर्नित्यविधिं कृत्वा द्वारपालप्रपूजनम् । प्रविश्य प्राग्विधानेन देहशुद्ध्यादिमाचरेत् ॥९७/१॥  
दिक्पतींश्च समभ्यर्च्य शिवकुम्भञ्च वर्धनीम् । अष्टमुष्टिकया लिङ्गं वह्निं सन्तर्प्य च क्रमात् ॥९७/२॥   
शिवाज्ञातस्ततो गच्छेत्प्रासादं [[476]](#footnote-477)शस्त्रमुच्चरन् । तद्गतान्प्रक्षिपेद्विघ्नान् हुंफडन्तशराणुना ॥९७/३॥   
तन्मध्ये स्थापयेल्लिङ्गं बेधदोषविशङ्कया । तस्मान्मध्यं परित्यज्य यवार्धेन यवेन वा ॥९७/४॥   
किञ्चिदीशानमाश्रित्य शिलामध्ये निवेशयेत् । मूलेन तामनन्ताख्यां सर्वाधारस्वरूपिणीम् ॥९७/५॥   
सर्वगां सृष्टियोगेन[[477]](#footnote-478) विन्यसेदचलां शिलाम् । अथ वाऽनेन मन्त्रेण शिवस्यासनरूपिणीम् ॥९७/६॥   
ॐ नमो व्यापिनि भगवति स्थिरेऽचले ध्रुवे । ह्रं लं ह्रीं स्वाहा ॥९७/७॥   
त्वया शिवाज्ञया शक्ते स्थातव्यमिह सन्ततम् । इत्युक्त्वा च समभ्यर्च्य निरुध्याद्रोधमुद्रया[[478]](#footnote-479) ॥९७/८॥  
वज्रादीनि च रत्नानि तथोशीरादिकौषधीः । लोहान्हेमादिकांस्यान्तान् हरितालादिकांस्तथा ॥९७/९॥  
धान्यप्रभृतिशस्त्रांश्च पूर्वमुक्ताननुक्रमात् । प्रभारागत्वदेहत्ववीर्यशक्तिमयानिमान् ॥९७/१०॥  
भावयन्नेकचित्तस्तु लोकपालेशसंवरैः । पूर्वादिषु च गर्तेषु न्यसेदेकैकशः क्रमात् ॥९७/११॥

हेमजं तारजं कूर्मं वृषं वा द्वारसम्मुखम् । सरित्तटमृदा युक्तं पर्वताग्रमृदाऽथवा ॥९७/१२॥   
प्रक्षिपेन्मध्यगर्तादौ[[479]](#footnote-480) यद्वा मेरुं सुवर्णजम् । मधूकाक्षतसंयुक्तमञ्जनेन समन्वितम् ॥९७/१३॥  
पृथिवीं राजतीं यद्वा यद्वा हेमसमुद्भवाम् । सर्वबीजसुवर्णाभ्यां समायुक्तां विनिक्षिपेत् ॥९७/१४॥   
स्वर्णजं राजतं वाऽपि सर्वलोहसमुद्भवम् । सुवर्णं कृशरायुक्तं पद्मनालं[[480]](#footnote-481) ततो न्यसेत् ॥९७/१५॥   
देवदेवस्य शक्त्यादिमू्र्तिपर्यन्तमासनम् । प्रकल्प्य पायसेनाथ लिप्त्वा गुग्गुलुनाऽथ वा ॥९७/१६॥   
श्वभ्रमाच्छाद्य वस्त्रेण तनुत्रेणास्त्ररक्षितम् । दिक्पतिभ्यो बलिं दत्त्वा समाचान्तोऽथ देशिकः ॥९७/१७॥   
शिवेन वा शिलाश्वभ्रसङ्गदोषनिवृत्तये । शस्त्रेण वा शतं सम्यग्जुहुयात्पूर्णया सह ॥९७/१८॥

एकैकाहुतिदानेन सन्तर्प्य वास्तुदेवताः । समुत्थाप्य हृदा देवमासनं मङ्गलादिभिः ॥९७/१९॥   
गुरुरर्देवाग्रतो गच्छेन्मूर्तिपैश्च दिशि स्थितैः । [[481]](#footnote-482)चतुर्भिः सह [[482]](#footnote-483)कर्तव्या देवयानस्य पृष्ठतः ॥९७/२०॥   
प्रासादादि परिभ्रम्य भद्राख्यद्वारसम्मुखम् । लिङ्गं संस्थाप्य दत्त्वाऽर्घ्यं प्रासादं सन्निवेशयेत् ॥९७/२१॥   
द्वारेण द्वारबन्धेन द्वारदेशेन तच्छिला[[483]](#footnote-484) । द्वारबन्धे शिखाशून्ये तदर्धेनाथ तदृते ॥९७/२२॥   
वर्जयन्द्वारसंस्पर्शं द्वारेणैव महेश्वरम् । देवगृहसमारम्भे कोणेनापि प्रवेशयेत् ॥९७/२३॥   
अयमेव विधिर्ज्ञेयोऽव्यक्तलिङ्गेऽपि सर्वतः । गृहे प्रवेशनं द्वारे लोकैरपि समीरितम् ॥९७/२४॥   
अपद्वारप्रवेशेन विदुर्गोत्रक्षयं गृहम् । अथ पीठे च संस्थाप्य लिङ्गं द्वारस्य सम्मुखम् ॥९७/२५॥   
तूर्यमङ्गलनिर्घेषैर्दूर्वाक्षतसमन्वितम् । समुत्तिष्ठ हृदेत्युक्त्वा महापाशुपतं पठेत् ॥९७/२६॥

अपनीय घटं श्वभ्राद्देशिको मूर्तिपैः सह । मन्त्रं सन्धारयित्वा तु विलिप्तं कुङ्कुमादिभिः ॥९७/२७॥   
शक्तिशक्तिमतोरैक्यं ध्यात्वा चैव तु रक्षितम् । लयान्तं मूलमुच्चार्य स्पृष्ट्वा श्वभ्रे निवेशयेत् ॥९७/२८॥   
अंशेन ब्रह्मभागस्य यद्वा अंशद्वयेन च । अर्धेन वाऽष्टमांशेन सर्वस्याथ प्रवेशनम् ॥९७/२९॥   
पिधाय सीसकं नाभिदीर्घाभिः सुसमाहितः । श्वभ्रं वालुकयाऽऽपुर्य ब्रूयात्स्थिरी भवेति च ॥९७/३०॥   
ततो लिङ्गे स्थिरीभूते ध्यात्वा सकलरूपिणम् । मूलमुच्चार्य शक्त्यन्तं सृष्ट्या च निष्कलं न्यसेत् ॥९७/३१॥   
स्थाप्यमानं यदा लिङ्गं यामीं दिशमथाऽऽश्रयेत् । तत्तद्दिगीशमन्त्रेण पूर्णान्तं दक्षिणान्वितम् ॥९७/३२॥

सव्यस्थाने च वक्रे च चलिते स्फुटितेऽपि वा । जुहुयान्मूलमन्त्रेण बहुरूपेण वा शतम् ॥९७/३३॥   
किं चान्येष्वपि दोषेषु शिवशान्तिं समाश्रयेत् । उक्तन्यासविधिं लिङ्गे कुर्यादेवं न दोषभाक् ॥९७/३४॥   
पीठबन्धमतः कृत्वा लक्षणस्यांशलक्षणम् । गौरीमन्त्रं लयं नीत्वा सृष्ट्या पिण्डीञ्च विन्यसेत् ॥९७/३५॥   
सम्पूर्य पार्श्वसंसिद्धिं वालुकावज्रलेपनम् । ततो मूर्तिधरैः सार्धं गुरुः शान्तिं घटोर्ध्वतः ॥९७/३६॥   
[[484]](#footnote-485)संस्थाप्य कलसैरन्यैस्तद्वत्पञ्चामृतादिभिः । विलिप्य चन्दनाद्यैश्च सम्पूज्य जगदीश्वरम् ॥९७/३७॥   
उमामहेशमन्त्राभ्यां तौ स्पृशेल्लिङ्गमुद्रया । ततस्त्रितत्त्वविन्यासं षडर्चादिपुरःसरम्[[485]](#footnote-486) ॥९७/३८॥  
कृत्वा मूर्तिं तदीशानामङ्गानां ब्रह्मणामथ । ज्ञानलिङ्गे क्रियापीठे विनास्य स्नापयेत्ततः ॥९७/३९॥   
गन्धैर्विलिप्य सन्धूप्य व्यापित्वेन शिवे न्यसेत् । स्रग्धूपदीपनैवेद्यैर्हृदयेन फलानि च ॥९७/४०॥

विनिवेद्य यथाशक्ति समाचम्य महेश्वरम् । दत्त्वाऽर्घं च जपं कृत्वा निवेद्य वरदे करे ॥९७/४१॥   
चन्द्रार्कतारकं यावन्मन्त्रेण शैवमूर्तिपैः । स्वेच्छयैव त्वया नाथ स्थातव्यमिह मन्दिरे ॥९७/४२॥   
प्रणम्यैवं बहिर्गत्वा हृदा वा प्रणवेन वा । संस्थाप्य वृषभं पश्चात् पूर्ववद्बलिमाचरेत् ॥९७/४३॥   
न्यूनादिदोषमोक्षाय ततो मृत्युजिता शतम् । शिवेन सशिवो हुत्वा शान्त्यर्थं पायसेन च ॥९७/४४॥   
ज्ञानाज्ञानकृतं यच्च तत्पूरय महाविभो । हिरण्यपशुभूम्यादिगीतवाद्यादिहेतवे ॥९७/४५॥   
अम्बिकेशाय तद्भक्त्या शक्त्या सर्वं निवेदयेत् । दानं महोत्सवं पश्चात्कुर्याद्दिनचतुष्टयम् ॥९७/४६॥   
त्रिसन्ध्यं त्रिदिनं मन्त्री होमयेन्मूर्तिपैः सह । चतुर्थेऽहनि पूर्णाञ्च चरुकं बहुरूपिणा ॥९७/४७॥   
निवेद्य सर्वकुण्डेषु सम्पाताहुतिशोधितम् । दिनचतुष्टयं [[486]](#footnote-487)यावत्तन्निर्माल्यं तदूर्ध्वतः ॥९७/४८॥   
निर्माल्यापनयं कृत्वा स्नापयित्वा तु पूजयेत् । पूजा सामान्यलिङ्गेषु कार्य्या साधारणाणुभिः ॥९७/९॥

विहाय लिङ्गचैतन्यं कुर्यात्स्थाणुविसर्जनम् । असाधारणलिङ्गेषु क्षमस्वेति विसर्जनम् ॥९७/५०॥   
आवाहनमभिव्यक्तिर्विसर्गः शक्तिरूपता । प्रतिष्ठान्ते क्वचित्प्रोक्तं स्थिराद्याहुतिसप्तकम् ॥९७/५१॥   
स्थिरस्तथाऽप्रमेयश्चानादिबोधस्तथैव च । नित्योऽथ सर्वगश्चैवाविनाशी दृष्ट[[487]](#footnote-488) एव च ॥९७/५२॥   
एते गुणा महेशस्य सन्निधानाय कीर्तिताः । ॐ नमः शिवाय स्थिरो भवेत्याहुतीनां क्रमः ॥९७/५३॥   
एवमेतञ्च सम्पाद्य विधाय शिवकुम्भवत् । कुम्भद्वयञ्च तन्मध्यादेककुम्भाम्भसा भवम् ॥९७/५४॥   
संस्नाप्य तद्द्वितीयन्तु कर्तृस्नानाय धारयेत् । दत्त्वा बलिं समाचाम्य बहिर्गच्छेच्छिवाज्ञया[[488]](#footnote-489) ॥९७/५५॥   
जगतीबाह्यतश्चण्डमैशान्यां दिशि मन्दिरे । धामगर्भप्रमाणे च सुपीठे कल्पितासने ॥९७/५६॥   
पूर्ववन्न्यासहोमादि विधाय ध्यानपूर्वकम् । संस्थाप्य विधिवत्तत्र ब्रह्माङ्गैः पूजयेत्ततः ॥९७/५७॥   
अङ्गानि पूर्वमुक्तानि [[489]](#footnote-490)ब्रह्माणी त्वणुना यथा ॥९७/५८॥

एवं सद्योजाताय ॐ ह्रूं फट्, नमः । ॐ विं वामदेवाय ह्रूं फट्, नमः । ॐ वुम्, अघोराय ह्रूं फट्, नमः ।

ॐ एवं चें तत्पुरुषाय वोमीशानाय च ह्रूं फट्, नमः ॥९७/५९॥  
जपं विवेद्य सन्तर्प्य विज्ञाप्य नतिपूर्वकम् । देवः सन्निहितो यावत्तावत्त्वं सन्निधो भव ॥९७/६०॥  
न्यूनाधिकञ्च यत्किञ्चित्कृतमज्ञानतो मया । तवत्प्रसादेन चण्डेश तत्सर्वं परिपूरय ॥९७/६१॥  
बाणलिङ्गे बाणरोहे सिद्धलिङ्गे स्वयम्भुवि । प्रतिमासु च सर्वासु न चण्डोऽधिकृतो भवेत् ॥९७/६२॥   
अद्वैतभावनायुक्ते स्थण्डिलेशविधावपि । अभ्यर्च्य चण्डं ससुतं यजमानं हि भार्यया ॥९७/६३॥  
पूर्वस्थापितकुम्भेन स्नापयेत्स्नापकः स्वयम् । [[490]](#footnote-491)स्थापकं यजमानोऽपि सम्पूज्य च महेशवत् ॥९७/६४॥  
वित्तशाठ्यं विना दद्याद्भूहिरण्यादिदक्षिणाम् । मूर्तिपान्विधिवत्पश्चात् जापकान् ब्राह्मणांस्तथा ॥९७/६५॥  
दैवज्ञं शिल्पिनं प्रार्च्य दीनानाथादि भोजयेत् । यदत्र सम्मुखीभावे खेदितो भगवन्मया ॥९७/६६॥   
क्षमस्व नाथ तत्सर्वं कारुण्याम्बुनिधे मम । इति विज्ञप्तियुक्ताय यजमानाय सद्गुरुः ॥९७/६७॥  
प्रतिष्ठापुण्यसद्भावं स्फुरत्तारकसप्रभम् । कुशपुष्पाक्षतोपेतं स्वकरेण समर्पयेत् ॥९७/६८॥  
ततः पाशुपतोपेतं[[491]](#footnote-492) प्रणम्य परमेश्वरम् । ततोऽपि बलिभिर्भूतान्सन्निधाय निबोधयेत् ॥९७/६९॥   
स्थातव्यं भवता तावद्यावत् सन्निहितो हरः । गुरुर्वस्त्रादिसंयुक्तं गृह्णीयाद्यागमण्डपम् ॥९७/७०॥  
सर्वोपकरणं शिल्पी तथा स्नापनमण्डपम् । अन्ये देवादयः स्थाप्या मन्त्रैरागमसम्भवैः ॥९७/७१॥   
आदिवर्णस्य [[492]](#footnote-493)भेदाद्वा सुतत्त्वव्याप्तिभाविताः । साध्यप्रमुखदेवाश्च सरिदोषधयस्तथा ॥९७/७२॥   
क्षेत्रपाः किन्नराद्याश्च पृथिवीतत्त्वमाश्रिताः । स्थानं सरस्वतीलक्ष्मीनदीनामम्भसि क्वचित् ॥९७/७३॥  
भुवनाधिपतीनाञ्च स्थानं [[493]](#footnote-494)यत्र व्यवस्थितिः । अण्डवृद्धिप्रधानान्तं त्रितत्त्वं ब्रह्मणः पदम् ॥९७/७४॥  
तन्मात्रादिप्रधानान्तं पदमेतत्त्रिकं हरेः । नाट्येशगणमातॄणां यक्षेशशरजन्मनाम् ॥९७/७५॥  
अण्डजाः शुद्धविद्यान्तं पदं गणपतेस्तथा । मायांशदेशशक्त्यन्तं शिवाशिवोप्तरोचिषाम्[[494]](#footnote-495) ॥९७/७६॥  
पदमीश्वरपर्यन्तं व्यक्तार्चासु च कीर्तितम् । कूर्माद्यं कीर्तितं यच्च यच्च रत्नादिपञ्चकम् ॥९७/७७॥  
प्रक्षिपेत्पीठगर्तायां[[495]](#footnote-496) च पञ्चब्रह्मशिलां विना । षड्भिर्विभाजिते गर्ते त्यक्त्वा भागञ्च पृष्ठतः ॥९७/७८॥  
स्थापनं पञ्चमांशे च यदि वा वसुभाजिते । स्थापनं सप्तमे भागे प्रतिमासु सुखावहम् ॥९७/७९॥  
धारणाभिर्विशुद्धिः स्यात्स्थापने लेपचित्रयोः । स्नानादि मानसं तत्र शिलारत्नादिवेशनम् ॥९७/८०॥   
नेत्रोद्घाटनमन्त्रेष्टमासनादिप्रकल्पनम् । पूजा निरम्बुभिः पुष्पैर्यथा चित्रं न दुष्यति ॥९७/८१॥  
विधिस्तु चललिङ्गेषु सम्प्रत्येव निगद्यते । पञ्चभिर्वा त्रिभिर्वाऽपि पृथक्कुर्याद्विभाजिते [[496]](#footnote-497)॥९७/८२॥   
भगत्रयेण भागांशो भवेद्भागद्वयेन वा । स्वपीठेष्वपि तद्वत्स्याल्लिङ्गेषु तत्त्वभेदतः ॥९७/८३॥   
सृष्टिमन्त्रेण संस्कारो विधिवत्स्फाटिकादिषु । किञ्च ब्रह्मशिलारत्नप्रभूतेश्चानिवेदनम् ॥९७/८४॥  
योजनं पिण्डिकायाश्च मनसा परिकल्पयेत् । स्वयम्भूबाणलिङ्गादौ संस्कृतौ नियमो न हि ॥९७/८५॥  
स्नापनं संहितामन्त्रैर्न्यासं होमञ्च कारयेत् । नदीसमुद्ररोहाणां स्थापनं पूर्ववन्मतम् ॥९७/८६॥   
ऐहिकं मृन्मयं लिङ्गं पिष्टिकादि च तत्क्षणात् । कृत्वा सम्पूजयेच्छुद्धं दीक्षणादिविधानतः ॥९७/८७॥  
समादाय ततो मन्त्रानात्मानं सन्निधाय च । तज्जले प्रक्षिपेल्लिङ्गं वत्सरात्कामदं भवेत् ॥९७/८८॥   
विष्ण्वादिस्थापनं चैव पृयङ्मन्त्रैः समाचरेत् ॥९७/८९॥

**गौरीप्रतिष्ठाकथनम्**  
ईश्वर उवाच -  
वक्ष्ये गौरीप्रतिष्ठाञ्च पूजया सहितां शृणु । मण्डपाद्यं पुरो यच्च संस्थाप्य चाधिरोपयेत् ॥९८/१॥   
शय्यायां तांश्च विन्यस्य मन्त्रान्मूर्त्यादिकान् गुह । आत्मविद्याशिवान्तञ्च कुर्यादीशनिवेशनम्[[497]](#footnote-498) ॥९८/२॥   
शक्तिं परां ततो[[498]](#footnote-499) न्यस्य हुत्वा जप्त्वा च पूर्ववत् । सन्धाय च तथा पिण्डीं क्रियाशक्तिस्वरूपिणीम् ॥९८/३॥   
सदेशव्यापिकां ध्यात्वा न्यस्तरत्नादिकां तथा । एवं संस्थाप्य तां पश्चाद्देवीं तस्यां नियोजयेत् ॥९८/४॥   
परशक्तिस्वरूपां तां स्वाणुना शक्तियोगतः । ततो न्यसेत्क्रियाशक्तिं पीठे ज्ञानञ्च विग्रहे ॥९८/५॥   
ततोऽपि व्यापिनीं शक्तिं समावाह्य नियोजयेत् । [[499]](#footnote-500)अम्बिकां शिवनाम्नीञ्च समालभ्य प्रपूजयेत् ॥९८/६॥   
ॐ, आधारशक्तये नमः । ॐ कूर्माय नमः । ॐ स्कन्दाय च तथा नमः । ॐ ह्रीं नारायणाय नमः ।

ॐ, ऐश्वर्याय नमः । ॐ, अधच्छदनाय नमः ॥९८/७॥

ॐ पद्मासनाय नमोऽथ सम्पूज्याः केशवांस्तथा ॥९८/८॥

ॐ ह्रीं कर्णिकायै नमः । ॐ क्षं पुष्कराक्षेभ्य इहार्चयेत् ॥९८/९॥

ॐ हां पुष्ट्यै ह्रीं च ज्ञानायै ह्रूं क्रियायै ततो नमः ॥९८/१०॥

ॐ नालाय नमः । ॐ रुं धर्माय नमः । रुं ज्ञानाय वै नमः । ॐ वैराग्याय नमः । ॐ वै, अधर्माय नमः । ॐ रुं अज्ञानाय वै नमः । ॐ, अवैराग्याय वै नमः । अम्, अनैश्वर्याय नमः । हुं वाचे हुं च रागिण्यै ह्रूं ज्वालिन्यै ततो नमः । ॐ ह्रौं शमायै च नमो ह्रूं ज्येष्ठायै ततो नमः । ॐ ह्रौं रौं क्रौं नवशक्त्यै गौं च गौर्यासनाय च ।

गौं गौरीमूर्तये नमः । गौर्या मूलमथोच्यते ॥९८/११-१३॥

ॐ ह्रीं सः, महागौरि रुद्रदयिते स्वाहा । गौर्यै नमः ॥९८/१४॥

गां ह्रूं ह्रीं शिवो गूं स्याच्छिखायै कवचाय च । गों नेत्राय च गोम्, अस्त्राय ॐ गों विज्ञानशक्तये ॥९८/१५॥

ॐ गूं क्रियाशक्तये नमः पूर्वादौ शक्रादिकान् । ॐ सुं सुभगायै नमो ह्रीं बीजललिता ततः ॥९८/१६॥

ॐ ह्रीं कामिन्यै च नमः ॐ ह्रूं स्यात्कामशालिनीमन्त्रैर्गौरीं प्रतिष्ठाप्य प्रार्च्य जप्त्वाऽथ सर्वभाक् ॥९८/१७॥

**सूर्यप्रतिष्ठाविधिः**  
ईश्वर उवाच -  
वक्ष्ये सूर्यप्रतिष्ठाञ्च पूर्ववन्मण्डपादिकम् । स्नानादिकञ्च सम्पाद्य पूर्वोक्तविधिना ततः ॥९९/१॥   
विद्यामासनशय्यायां साङ्गं विन्यस्य भास्करम् । त्रितत्त्वं विन्यसेत्तत्र सस्वरं खादिपञ्चकम् ॥९९/२॥   
शुद्ध्यादि पूर्ववत्कृत्वा पिण्डीं संशोध्य पूर्ववत् । [[500]](#footnote-501)सदेशपदपर्यन्तं विन्यस्य तत्त्वपञ्चकम् ॥९९/३॥   
शक्त्या च सर्वतोमुख्या संस्थाप्य विधिवत्ततः । स्वाणुना विधिवत्सूर्यं शक्त्यन्तं स्थापयेद्गुरुः ॥९९/४॥   
स्वाम्यन्तमथ वाऽऽदित्यं[[501]](#footnote-502) पादान्तन्नाम धारयेत् । सूर्यमन्त्रास्तु पूर्वोक्ता द्रष्टव्याः स्थापनेऽपि च ॥९९/५॥

**द्वारप्रतिष्ठाकथनम्**  
ईश्वर उवाच -  
द्वाराश्रितप्रतिष्ठाया वक्ष्यामि विधिमप्यथ । द्वाराङ्गाणि कषायाद्यैः संस्कृत्य शयने न्यसेत् ॥१००/१॥  
मूलमध्याग्रभागेषु त्रयमात्मादिसेश्वरम् । विन्यस्य सन्निवेश्याथ हुत्वा जप्त्वाऽत्र रूपतः ॥१००/२॥   
द्वारादथो यजेद्वास्तुं तत्रैवानन्तमन्त्रतः । रत्नादिपञ्चकं न्यस्य शान्तिहोमं विधाय च ॥१००/३॥   
यवसिद्धार्थकाक्रान्ता ऋद्धिवृद्धिमहातिलाः । गोमृत्सर्षपरागेन्द्रमोहनीलक्ष्मणामृताः ॥१००/४॥   
रोचनारुग्वचो दूर्वा प्रासादाधश्च पोटलीम् । प्रकृत्योदुम्बरे बद्‌ध्वा रक्षार्थं प्रणवेन तु ॥१००/५॥   
द्वारमुत्तरतः किञ्चिदाश्रितं सन्निवेशयेत् । आत्मतत्त्वमधो न्यस्य विद्यातत्त्वञ्च शाखयोः ॥१००/६॥   
शिवमकाशदेशे च व्यापकं सर्वमण्डले । ततो महेशनाथं च विन्यसेन्मूलमन्त्रतः ॥१००/७॥

द्वाराश्रितांश्च तल्पादीन्कृतयुक्तैः स्वनामभिः । जुहुयाच्छतमर्धं वा द्विगुणं शक्तितोऽथवा ॥१००/८॥   
न्यूनादिदोषमोक्षार्थं हेतितो जुहुयाच्छतम् । दिग्बलिं पूर्ववद्दत्वा प्रदद्याद्दक्षिणादिकम् ॥१००/९॥

**श्राद्धकल्पः**   
कात्यायनो मुनीनाह यथा श्राद्धं तथा वदे ।गयादौ श्राद्धं कुर्वीत सङ्क्रान्त्यादौ विशेषतः ॥११७/१॥  
काले[[502]](#footnote-503) चापरपक्षे च चतुर्थ्या ऊर्ध्वमेव वा ।[[503]](#footnote-504)सम्पाद्य च पदर्क्षे च पूर्वेद्युश्च निमन्त्रयेत् ॥११७/२॥  
यतीन्गृहस्थसाधून् वा स्नातकाञ्श्रोत्रियान् द्विजान् ।अनवद्यान्कर्मनिष्ठान् शिष्टानाचारसंयुतान् ॥११७/३॥

वर्जयेच्छित्रिकुष्ठ्यादीन्न गृह्णीयान्निमन्त्रितान् ।स्नाताञ्छुचींस्तथा [[504]](#footnote-505)दान्तान्प्राङ्मुखान् देवकर्मणि ॥११७/४॥  
उपवेशयेत्त्रीन् पित्र्यानेकैकमुभयत्र वा ।एवं मातामहादेश्च शाकैरपि च कारयेत् ॥११७/५॥   
तदह्नि ब्रह्मचारी स्यादकोपोऽत्वरितो मृदुः ।सत्योऽप्रमत्तोऽनध्वन्यो ह्यस्वाध्यायश्च वाग्यतः ॥११७/६॥  
सर्वांश्च पङ्क्तिमूर्धन्यान्पृच्छेत् प्रश्ने तथाऽऽसने ।दर्भानास्तीर्य द्विगुणान्पित्रे देवादिकञ्चरेत् ॥११७/७॥  
विश्वान्देवानावाहयिष्ये पृच्छेदावाहयेति च ।विश्वे देवास आवाह्य विकीर्याथ यवाञ्जपेत् ॥११७/८॥  
विश्वे देवाः शृणुतेमं पितॄनावाहयिष्ये च[[505]](#footnote-506) ।पृच्छेदावाहयेत्युक्ते उशन्तस्त्वा समाह्वयेत् ॥११७/९॥  
तिलान्विकीर्याथ जपेदायान्त्वित्यादि[[506]](#footnote-507) पित्रके ।[[507]](#footnote-508)सपवित्रे निषिञ्चेद्वा शन्नो देवीरिति[[508]](#footnote-509) तृचा ॥११७/१०॥   
यवोऽसीति यवान्दत्वा पित्रे सर्वत्र वै तिलान् ।तिलोऽसि सोमदेवत्यो गोसवो देवनिर्मितः ॥११७/११॥   
प्रत्नमद्भिः पृक्तः स्वधया पितॄन् लोकाँप्रीणाहि नः स्वधेति ।श्रीश्च तेति ददेत्पुष्पं पात्रे हैमेऽथ राजते ॥११७/१२॥  
औदुम्बरे वा खड्गे वा पर्णपात्रे प्रदक्षिणम् ।देवानामपसव्यं तु पितॄणां सव्यमाचरेत् ।

एकैकस्य एकैकेन सपवित्रकरेषु च ॥११७/१३॥   
या दिव्या आपः पयसा सम्बभूवुर्या अन्तरिक्षा उत पार्थिवीर्याः ।हिरण्यवर्णा यज्ञियास्ता न आपः शिवाः संश्योना सुहवा भवन्तु ॥११७/१४॥  
विश्वे देवा एष वोऽर्घः स्वाहा च पितरेष ते ।स्वधैवं पितामहादेः संस्रवान्प्रथमे चरेत् ॥११७/१५॥   
पितृभ्यः स्थानमसीति न्युब्जं पात्रं करोत्यधः ।[[509]](#footnote-510)अत्र गन्धपुष्पधूपदीपाच्छादनदानकम् ॥११७/१६॥  
घृताक्तमन्नमुद्धृत्य पृच्छत्यग्नौ करिष्येति ।कुरुष्वेत्यभ्यनुज्ञातो जुहुयात्साग्निकोऽनले ॥११७/१७॥   
अनग्निकः पितृहस्ते सपवित्रे तु मन्त्रतः ।अग्नये कव्यवाहनाय स्वाहेति प्रथमाहुतिः॥११७/१८॥  
सोमाय पितृमतेऽथ यमायाङ्गिरसेऽपरे ।[[510]](#footnote-511)हुतशेषं चान्नं पात्रे दत्त्वा पात्रं समालभेत् ॥११७/१९॥  
पृथिवी ते पात्रं द्यौः पिधानं ब्राह्मणस्य मुखेऽमृतेऽमृतं जुहोमि स्वाहेति ।जप्त्वेदं विष्णुरित्यन्ने द्विजाङ्गुष्ठं निवेशयेत् ॥११७/२०॥   
अपहतेति च तिलान् विकीर्यान्नं प्रदापयेत् ।जुषध्वमिति चोक्त्वाऽथ गायत्र्यादि ततो जपेत् ॥११७/२१॥

देवताभ्यः पितृभ्यश्च महायोगिभ्य एव च ।नमः स्वधायै स्वाहायै नित्यमेव नमो नमः ॥११७/२२॥  
तृप्ताञ्ज्ञात्वान्नं[[511]](#footnote-512) विकिरेदपो दद्यात्सकृत्सकृत् ।गायत्रीं पूर्ववज्जप्त्वा मधु [[512]](#footnote-513)मध्विति वै जपेत् ॥११७/२३॥   
तृप्ताः स्थ इति सम्पृच्छेत्तृप्ताः स्म इति वै वदेत् ।शेषमन्नमनुज्ञाप्य सर्वमन्नमथैकतः ॥११७/२४॥   
उद्धृत्योच्छिष्टपार्श्वे तु कृत्वा चैवावनेजनम् ।दद्यात्कुशेषु त्रीन्पिण्डानाचान्तेषु परे जगुः ॥११७/२५॥   
आचान्तेषूदकं पुष्पाण्यक्षतानि प्रदापयेत् ।अक्षय्योदकमेवाथ आशिषः प्रार्थयेन्नरः॥११७/२६॥  
अघोराः पितरः सन्तु गोत्रं नो वर्धतां सदा ॥११७/२७॥   
श्रद्धा च नो मा व्यगमद्बहु देयं च नोऽस्त्विति ।अन्नञ्च नो बहु भवेदतिथींश्च लभेमहि ॥११७/२८॥   
याचितारश्च नः सन्तु मा च याचिस्म कञ्चन ।स्वधावाचनीयान्कुशानास्तीर्य सपवित्रकान् ॥११७/२९॥  
स्वधां वाचयिष्ये पृच्छेदनुज्ञातश्च वाच्यताम् ।पितृभ्यः पितामहेभ्यः प्रपितामहमुख्यके ॥११७/३०॥  
स्वधोच्यतामस्तु स्वधा [[513]](#footnote-514)उच्यमानस्तथैव च ।अपो निषिञ्चेदुत्तानं पात्रं कृत्वाऽथ दक्षिणाम् ॥११७/३१॥

यथाशक्ति प्रदद्याच्च दैवे पैत्रेऽथ वाचयेत् ।विश्वे देवाः प्रीयन्ताञ्च वाजे विसर्जयेत् ॥११७/३२॥  
आ मा वाजस्येत्यनुव्रज्य कृत्वा विप्रान्प्रदक्षिणम् ।गृहे विशेदमावास्यां मासि मासि चरेत्तथा ॥११७/३३॥  
एकोद्दिष्टं प्रवक्ष्यामि श्राद्धं पूर्ववदाचरेत् ।एकं पवित्रमेकार्धमेकं पिण्डं प्रदापयेत् ॥११७/३४॥   
नावाहनाग्नौकरणं विश्वे देवा न चात्र हि ।तृप्तिप्रश्ने स्वदितमिति वदेत्सुखदितं द्विजः ॥११७/३५॥   
उपतिष्ठतामित्यक्षय्ये विसर्गे चाभिरम्यताम् ।अभिरताः स्म इत्यपरे शेषं पूर्ववदाचरेत् ॥११७/३६॥  
सपिण्डीकरणं वक्ष्ये अब्दान्ते मध्यतोऽपि वा ।पितॄणां त्रीणि पात्राणि एकं प्रेतस्य पात्रकम् ॥११७/३७॥  
सपवित्राणि चत्वारि तिलपुष्पयुतानि च ।गन्धोदकेन युक्तानि पूरयित्वाऽभिषिञ्चति ॥११७/३८॥  
प्रेतपात्रं पितृपात्रे ये समना इतिद्वयात् ।पूर्ववत्पिण्डदानादि प्रेतानां पितृता भवेत् ॥११७/३९॥  
अथाऽऽभ्युदयिकं श्राद्धं वक्ष्ये सर्व्वं तु पूर्ववत् ।जपेत्पितृमन्त्रवर्ज्जं पूर्वाह्णे तत्प्रदक्षिणम् ॥११७/४०॥  
उपचारा ऋजुकुशास्तिलार्थैश्च यवैरिह ।तृप्तिप्रश्नस्तु सम्पन्नं सुसम्पन्नं वदेद्द्विजः ॥११७/४१॥

दध्यक्षतबदराद्याः पिण्डा नान्दीमुखान्पितॄन् ।आवाहयिष्ये पृच्छेच्च प्रीयन्तामिति चाक्षये ॥११७/४२॥  
नान्दीमुखाश्च पितरो वाचयिष्ये ऽथ पृच्छति ।नान्दीमुखान् पितृगणान् प्रीयन्तामित्यथो वदेत् ॥११७/४३॥   
नान्दीमुखाश्च पितरस्तत्पिता प्रपितामहः ।मातामहः प्रमातामहो वृद्धप्रमातृकामहः ॥११७/४४॥   
स्वधाकारान्न युञ्जीत युग्मान्विप्रांश्च भोजयेत् ।तृप्तिं वक्ष्ये पितॄणां च ग्राम्यैरोषधिभिस्तथा ॥११७/४५॥   
मासं तृप्तिस्तथाऽऽरण्यैः कन्दमूलफलादिभिः ।मत्स्यैर्मासद्वयं [[514]](#footnote-515)मार्गैस्त्रयं वै शाकुनेन च ॥११७/४६॥   
चतुरो रौरवेणाथ पञ्च षट्छागलेन तु ।कूर्मेण सप्त चाष्टौ च वाराहेण नवैव तु ॥११७/४७॥   
मेषमांसेन दश च माहिषैः [[515]](#footnote-516)पार्षतैः शिवैः ।संवत्सरन्तु गव्येन पयसा पायसेन वा ॥११७/४८॥   
वार्धीनसस्य मांसेन तृप्तिर्द्वादशवार्षिकी ।खड्गमांसं कालशाकं लोहितच्छागलो मधु ॥११७/४९॥   
महाशल्काश्च वर्षासु मघाश्राद्धमथाक्षयम् ।मन्त्राध्याय्यग्निहोत्री च शाखाध्यायी षडङ्गवित् ॥११७/५०॥  
तृणाचिकेतः त्रिमधुर्धर्मद्रोणस्य पाठकः ।त्रिषुपर्णज्येष्ठसामज्ञानी स्युः पङ्क्तिपावनाः ॥११७/५१॥

काम्यानां कल्पमाख्यास्ये प्रतिपत्सु धनं बहु ।स्त्रियः परा द्वितीयायाञ्चतुर्थ्यां धर्मकामदः[[516]](#footnote-517) ॥११७/५२॥  
पञ्चम्यां पुत्रकामस्तु षष्ठ्याञ्च श्रैष्ठ्यभागपि ।कृषिभागी च सप्तम्यामष्टम्यामर्थलाभकः ॥११७/५३॥   
नवम्याञ्च एकशफा दशम्यं गोगणो भवेत् ।एकादश्यां परीवारो द्वादश्यां धनधान्यकम् ॥११७/५४॥   
ज्ञातिश्रैष्ठ्यं त्रयोदश्यां चतुर्द्दश्याञ्च शस्त्रतः ।मृतानां श्राद्धं सर्वाप्तममावास्यां समीरितम् ॥११७/५५॥   
सप्त व्याधा [[517]](#footnote-518)दशारण्ये मृगाः कालञ्जरे गिरौ ।चक्रवाकाः शरद्वीपे हंसाः सरसि मानसे ॥११७/५६॥   
तेऽपि जाताः कुरुक्षेत्रे ब्राह्मणा वेदपारगाः ।प्रस्थिता दूरमध्वानं यूयं तेभ्योऽवसीदत ॥११७/५७॥   
श्राद्धादौ पठिते श्राद्धं पूर्णं स्याद्ब्रह्मलोकदम् ।श्राद्धं कुर्याच्च पुत्रादिः पितुर्जीवति तत्पितुः ॥११७/५८॥   
तत्पितुस्तत्पितुः कुर्याज्जीवति प्रपितामहे ।पितुः पितामहस्याथ परस्य प्रपितामहात् ॥११७/५९॥

एवं मात्रादिकस्यापि तथा मातामहादिके ।श्राद्धकल्पं पठेद्यस्तु स लभेच्छ्राद्धकृत्फलम् ॥११७/६०॥   
तीर्थे युगादौ मन्वादौ श्राद्धं दत्तमथाक्षयम् ।अश्वयुक्शुक्लनवमी द्वादशी कार्तिके तथा ॥११७/६१॥   
तृतीया चैव माघस्य तथा भाद्रपदस्य च ।फाल्गुनस्याप्यमावास्या पौषस्यैकादशी तथा ॥११७/६२॥  
आषाढस्यापि दशमी माघमासस्य सप्तमी ।श्रावणे चाष्टमी कृष्णा तथाषाढे च पूर्णिमा ॥११७/६३॥   
कार्तिकी फाल्गुनी तद्वज्ज्येष्ठे पञ्चदशी सिता ।स्वायम्भुवाद्या मनवस्तेषामाद्याः किलाक्षयाः ॥११७/६४॥   
गया प्रयागो गङ्गा च कुरुक्षेत्रं च नर्मदा ।श्रीपर्वतः प्रभासश्च शालग्रामो वराणसी ॥११७/६५॥  
गोदावरी तेषु श्राद्धं स्त्रीपुरुषोत्तमादिषु ॥११७/६६॥

**कुब्जिकापूजा**   
कुब्जिकाक्रमपूजाञ्च वक्ष्ये सर्वार्थसाधनीम् । यथाऽसुराः जिता देवैः शस्त्राद्यैराज्यसंयुतैः[[518]](#footnote-519) ॥१४३/१॥

मायाबीजं च गुह्याङ्गे षट्कमस्त्रं करे न्यसेत् । काली कालीति [[519]](#footnote-520)हृदयं दुष्टचाण्डालिका शिरः ॥१४३/२॥  
ह्रीं स्फें ह स ख क छ ड ओंकारो भैरवः शिखा । भेलखीकवचं दूतीनेत्राख्या रक्तचण्डिका ॥१४३/३॥   
ततो गुह्यक्रुञ्जिकास्त्रं मण्डले स्थानके यजेत् । अग्नौ [[520]](#footnote-521)कूर्चशिरो रुद्रे नैरृत्येऽथ शिखाऽनिले ॥१४३/४॥  
कवचं मध्यतो नेत्रमस्त्रं दिक्षु च मण्डले । द्वात्रिंशता कर्णिकायां स्रों हसक्षमलनववषट्‌सचात्ममन्त्रबीजकम् ॥१४३/५॥  
ब्रह्माणी चैव माहेशी कौमारी वैष्णवी तथा । वाराही चैव माहेन्द्री चामुण्डा चण्डिकेन्द्रकात् ॥१४३/६॥  
यजेद्रवलकसहान् शिवेन्द्राग्नियमेऽग्निपे । जले तु कुसुममालामद्रिकाणां च पञ्चकम् ॥१४३/७॥  
जालन्धरं पूर्णगिरिं कामरूपं क्रमाद्यजेत् । मरुदीशाग्निनैरृत्ये मध्ये वै वज्रकुब्जिकाम् ॥१४३/८॥   
अनादिविमलः [[521]](#footnote-522)पूज्यः सर्वज्ञविमलस्ततः । प्रसिद्धविमलश्चाथ संयोगविमलस्ततः ॥१४३/९॥  
समयाख्योऽथ विमल एतद्विमलपञ्चकम् । मरुदीशाननैरृत्ये वह्नौ चोत्तरशृङ्गके ॥१४३/१०॥  
कुब्जार्थं खिंखिनी षष्ठी[[522]](#footnote-523) सोपन्ना सुस्थिरा तथा । रत्नसुन्दरी चैशाने शृङ्गे चाष्टाऽऽदिनाथकाः ॥१४३/११॥  
मित्र ओडीशषष्ठ्याख्यौ वर्षा अग्न्यम्बुपेऽनिले । भवेद्गगनरत्नं स्याच्चाऽऽप्ये कवचरत्नकम् ॥१४३/१२॥  
ब्रुं मर्त्यः पञ्चनामाख्यो मरुदीशानवह्निगः[[523]](#footnote-524) । याम्याग्नेये पञ्चरत्नं ज्येष्ठा रौद्री तथाऽन्तिका ॥१४३/१३॥  
तिस्रो ह्यासां महावृद्धाः पञ्चप्रणवतोऽखिलाः । सप्तविंशत्यष्टविंशभेदात्सम्पूजनं द्विधा ॥१४३/१४॥  
ॐ ऐं गूं क्रमगणपतिं प्रणवं बटुकं यजेत् । चतुरस्रे मण्डले च दक्षिणे गणपं यजेत् ॥१४३/१५॥  
वामे च बटुकं कोणे गुरून्षफडश नाथकान् । वायव्यादौ चाष्ट दश प्रतिषट्कोणके[[524]](#footnote-525) ततः ॥१४३/१६॥  
ब्रह्माद्याश्चाष्ट परितस्तन्मध्ये च नवात्मकः । कुब्जिका [[525]](#footnote-526)कुलटा चैव क्रमपूजा तु सर्वदा ॥१४३/१७॥

**कुब्जिकापूजा**   
श्रीमतीं कुब्जिकां वक्ष्ये धर्मार्थादिजयप्रदाम् । पूजयेन्मूलमन्त्रेण परिवारयुतेन वा ॥१४४/१॥  
ॐ, ऐं ह्रौं श्रीं खैं ह्रें हसक्षमलचवयं भगवति, अम्बिके ह्रां ह्रीं क्ष्रीं क्षौं क्ष्रूं क्रीं कुब्जिके

ह्राम्, ॐ ङ ञ न ण मेऽघोरमुखि व्रां छ्रां छीं किलि किलि क्षौं विच्चे ख्यों श्रीं क्रोम्,

ॐ ह्रों ऐं वज्रकुब्जिनि स्त्रीं त्रैलोक्यकर्षिणि ह्रीं कामाङ्गद्राविणि ह्रीं स्त्रीं महाक्षोभकारिणि,

ऐं ह्रीं क्षौम्, ऐं ह्रीं श्रीं फें क्षौं नमो भगवति क्ष्रौं कुब्जिके ह्रों ह्रों क्रैं ङ ञ णनमेऽघोरमुखि

छ्रां छां विच्चे, ॐ किलि किलि ॥१४४/२॥  
कृत्वा कराङ्गन्यासञ्च सन्ध्यावन्दनमाचरेत् । वामा ज्येष्ठा तथा रौद्री सन्ध्यात्रयमनुक्रमात् ॥१४४/३॥  
कुलवागीशि विद्महे । महाकालीति धीमहि । तन्नः कौली प्रचोदयात् ॥१४४/४॥  
मन्त्राः पञ्च प्रणवाद्याः पादुकां पूजयामि च । मध्ये नाम चतुर्थ्यन्तं द्विनवात्मकबीजकाः ॥१४४/५॥   
नमोन्ता [[526]](#footnote-527)वाऽथ षष्ट्या तु सर्वे ज्ञेया वदामि तान् । कौलीशनाथः सुकला जन्मतः कुब्जिका ततः ॥१४४/६॥  
श्रीकण्ठनाथः कौलेशो गगनानन्दनाथकः । चटुला देवी मैत्रीशी कराली [[527]](#footnote-528)तूर्णनाथकः ॥१४४/७॥  
[[528]](#footnote-529)अतलदेवी श्रीचन्द्रा देवीत्यन्तास्ततस्त्विमे । भगात्मपुङ्गणदेवमोहनीं पादुकां यजेत् ॥१४४/८॥  
अतीतभुवनानन्दरत्नाढ्यां पादुकां यजेत् । ब्रह्मज्ञानाऽथ कमला परमा विद्यया सह ॥१४४/९॥   
विद्या देवी [[529]](#footnote-530)गुरुशुद्धिस्त्रिशुद्धिं प्रवदामि ते । गगनश्चटुली चाऽऽत्मा पद्मानन्दो मणिः कला ॥१४४/१०॥

[[530]](#footnote-531)कमलो माणिक्यकण्ठो गगनः कुमुदस्ततः । श्रीपद्मो भैरवानन्दो देवः कमल इत्यतः ॥१४४/११॥  
शिवो भवोऽथ कृष्णश्च नवसिद्धाश्च षोडश । चन्द्रपूरोऽथ[[531]](#footnote-532) गुल्मश्च शुभः [[532]](#footnote-533)कामोऽतिमुक्तकः ॥१४४/१२॥  
[[533]](#footnote-534)कण्ठो वीरः प्रयोगोऽथ कुशलो [[534]](#footnote-535)देवभोगकः । विश्वदेवः [[535]](#footnote-536)खड्गदेवो रुद्रो धाताऽसिरेव च ॥१४४/१३॥  
मुद्रस्फोटो वंशपूरो भोजः षोडश सिद्धकाः । [[536]](#footnote-537)समयान्यस्तु देहस्तु षोढान्यासेन यन्त्रितः ॥१४४/१४॥  
प्रक्षिप्य मण्डले पुष्पं मण्डलान्यथ पूजयेत् । अनन्तञ्च [[537]](#footnote-538)महान्तञ्च सर्वदा शिवपादुकाम् ॥१४४/१५॥  
महाव्याप्तिं च शून्यञ्च पञ्चतत्त्वात्ममण्डलम् । श्रीकण्ठनाथपादुकां शङ्करानन्तकौ[[538]](#footnote-539) यजेत् ॥१४४/१६॥  
सदाशिवः पिङ्गलश्च भृग्वानन्दश्च नाथकः । लाङ्गूलानन्दसंवर्तौ मण्डलस्थानके यजेत् ॥१४४/१७॥   
नैरृत्ये श्रीमहकालः पिनाकी च महेन्द्रकः । खड्गो भुजङ्गो बाणश्च [[539]](#footnote-540)अघासिः शब्दको वशः ॥१४४/१८॥  
आज्ञारूपो नन्दरूपो बलिं दत्त्वा क्रमं यजेत् ॥१४४/१९॥  
ह्रीं खं खं हूं सौं बटुकाय, अरु, अरु, अर्घं पुष्पं धूपं दीपं गन्धं बलिं पूजां गृह्ण गृह्ण नमस्तुभ्यम् ।

ॐ ह्रां ह्रीं ह्रूं क्षें क्षेत्रपालायावतर महाकपिलजटाभार भास्वर त्रिनेत्रज्वालामुख,

एह्येहि गन्धपुष्पबलिपूजां गृह्ण गृह्ण खः खः, ॐ कः, ॐ लः, ॐ महाडामराधिपतये स्वाहा ॥१४४/२०॥

बलिशेषेऽथ यजेत् ह्रीं ह्रूं हां श्रीं वै त्रिकूटकम् । वामे च दक्षिणे ह्यग्रे याम्ये निशानाथपादुकाः ॥१४४/२१॥  
दक्षे तमोरिनाथस्य[[540]](#footnote-541) हग्रे कालानलस्य च । उड्डियाणं जालन्धरं पूर्णं वै कामरूपकम् ॥१४४/२२॥  
गगनानन्ददेवञ्च [[541]](#footnote-542)स्वर्गानन्दं स्वर्गकम् । परमानन्ददेवञ्च सत्यानन्दस्य पादुकाम् ॥१४४/२३॥  
नागानन्दञ्च वर्गाख्यमुक्तं ते रत्नपञ्चकम् । सौम्ये शिवे यजेत्षट्कं सुरनाथस्य पादुकाम् ॥१४४/२४॥  
श्रीमत्समयकोटीशं विद्याकोटीश्वरं यजेत् । कोटीशं बिन्दुकोटीशं सिद्धकोटीश्वरं तथा ॥१४४/२५॥  
सिद्धचतुष्कमाग्नेय्याममरीशेश्वरं[[542]](#footnote-543) यजेत् । चक्रीशनाथं कुरङ्गेशं वृत्रेशं चन्द्रनाथकम् ॥१४४/२६॥  
यजेद्गन्धादिभिश्चैतान् याम्ये विमलपञ्चकम् । यजेदनादिविमलं सर्वज्ञविमलं ततः ॥१४४/२७॥  
यजेद्योगीशविमलं सिद्धाख्यं समयाख्यकम् । नैऋत्ये[[543]](#footnote-544) चतुरो[[544]](#footnote-545) देवान्यजेत्कन्दर्पनाथकम् ॥१४४/२८॥  
[[545]](#footnote-546)पूर्वाः शक्तीश्च सर्वाश्च कुब्जिकापादुकां यजेत् । नवात्मकेन मन्त्रेण पञ्चप्रणवकेन वा ॥१४४/२९॥   
[[546]](#footnote-547)सहस्राक्षमनवद्यं विष्णुं शिवं सदा यजेत् । पूर्वाच्छिवान्तं ब्रह्मादि ब्रह्माणी च महेश्वरी ॥१४४/३०॥  
कौमारी वैष्णवी चैव वाराही शक्रशक्तिका । चामुण्डा च महालक्ष्मीः [[547]](#footnote-548)पूर्वादीशान्तमर्चयेत् ॥१४४/३१॥  
डाकिनी राकिनी पूज्या लाकिनी काकिनी तथा । शाकिनी याकिनी पूज्या वायव्यादुग्रषट्सु च ॥१४४/३२॥  
यजेद्ध्यात्वा ततो देवीं द्वात्रिंशद्वर्णकात्मकाम् । पञ्चप्रणवकेनापि ह्रींकारेणाथवा यजेत् ॥१४४/३३॥  
नीलोत्पलदलश्यामा षड्वक्त्रा [[548]](#footnote-549)षट्प्रकारिका । चिच्छक्तिरष्टादशाख्या बाहुद्वादशसंयुता ॥१४४/३४॥   
सिंहासनसुखासीना प्रेतपद्मोपरि स्थिता । कुलकोटिसहस्राढ्या[[549]](#footnote-550) कर्कोटो मेखलास्थितः ॥१४४/३५॥  
तक्षकेणोपरिष्टाच्च गले हारश्च वासुकिः । कुलिकः कर्णयोर्यस्याः कूर्मः कुण्डलमण्डलः ॥१४४/३६॥  
[[550]](#footnote-551)भ्रुवोः पद्मो मकापद्मो वामे नागः कपालकः । अक्षसूत्रञ्च खट्वाङ्गं शङ्खं पुस्तञ्च दक्षिणे ॥१४४/३७॥  
त्रिशूलं दर्पणं खड्गं रत्नमालाङ्कुशं धनुः । श्वेतमूर्धं मुखं देव्या अर्धश्वेतं तथाऽपरम् ॥१४४/३८॥  
पूर्वास्यं [[551]](#footnote-552)पाण्डरं क्रोधि दक्षिणं कृष्णवर्णकम् । हिमकुन्देन्दभं सौम्यं ब्रह्मा पादतले स्थितः ॥१४४/३९॥  
विष्णुस्तु जघने रुद्रो हृदि कण्ठे तथेश्वरः । सदाशिवो ललाटे स्याच्छिवस्तस्योर्ध्वतः स्थितः ॥   
आघूर्णिता कुब्जिकैवं ध्येया पूजादिकर्मसु ॥१४४/४०॥

**त्वरितापूजादि**  
 ॐ गुह्यकुब्जिके हुं फट्, मम सर्वोपद्रवान्यन्त्रमन्त्रतन्त्रचूर्णप्रयोगादिकं येन कृतं कारितं कुरुते

करिष्यति कारयिष्यति तान्सर्वान् हन दंष्ट्राकरालिनि ह्रैं[[552]](#footnote-553) ह्रीं हुं गुह्यकुब्जिकायै स्वाहा ।

ह्रौम्, ॐ खे वों गुह्यकुब्जिकायै नमः ॥१४७/१॥  
ह्रीं सर्वजनक्षोभणी जनानुकर्षिणी ततः ।ॐ खें ख्यां सर्वजनवशङ्करी तथा स्याज्जनमोहनी[[553]](#footnote-554) ॥१४७/२॥   
ॐ ख्यौं सर्वजनस्तम्भनी ऐं खं ख्रां क्षोभणी तथा । ऐं त्रितत्त्वं बीजं श्रेष्ठं कुले पञ्चाक्षरी तथा ॥१४७/३॥  
फं श्रीं क्षीं श्रीं ह्रीं क्षें वच्छे क्षे क्षे ह्रूं फट्, ह्रीं नमः । ॐ ह्रां क्षे वच्छे क्षे क्षो ह्रीं फट् ॥१४७/४॥

नवेयं त्वरिता(प्रोक्ता) पुनर्ज्ञेयाऽर्चिता जये ।ह्रौं सिंहायेत्यासनं स्याद्‌घ्रीं क्षे हृदयमीरितम् ॥१४७/५॥  
वच्छेऽथ शिरसे स्वाहा त्वरितायाः शिवः स्मृतः ।क्षें ह्रीं शिखायै वौषट् स्याद्भवेत् क्षें कवचाय हुम् ॥१४७/६॥  
ह्रूं नेत्रत्रयाय वौषड्‌ह्रीमन्तञ्च फडन्तकम् ।ह्रींकारी खेचरी चण्डा छेदनी क्षोभणी क्रिया ॥१४७/७॥   
क्षेमकारी च ह्रींकारी फट्कारी नव शक्तयः ।अथ [[554]](#footnote-555)दूतीः प्रवक्ष्यामि पूज्या इन्द्रादिगाश्च ताः॥१४७/८॥  
ह्रीं नले [[555]](#footnote-556)बहुतुण्डे च खगे ह्रीं खेचरे ज्वालिनि ज्वल ख खे छ च्छे शवविभीषणे च च्छे चण्डे

छेदनि करालि ख खे छे खे खरहाङ्गी ह्रीं क्षे वक्षे कपिले ह क्षे ह्रूं क्रूं तेजोवति रौद्रि मातः,

ह्रीं फे बे फेफेवक्रे वरी फे पुटि पुटि घोरे ह्रूं फट्, ब्रह्मवेतालि मध्ये ॥१४७/९॥  
गुह्याङ्गानि च तत्त्वानि त्वरितायाः पुनर्वदे ।ह्रौं ह्रूं हः हृदये प्रोक्तं ह्रीं ह्रश्च शिरः स्मृतम् ॥१४७/१०॥  
फां[[556]](#footnote-557) ज्वल ज्वलेति च शिखा वर्म[[557]](#footnote-558) इले ह्रं हुं हुम् ॥१४७/११॥

क्रों क्षूं श्रीं नेत्रमित्युक्तं क्षौमस्त्रं वै ततश्च फट्, हुं खे वच्छे क्षेः, ह्रीं क्षें हुं फट्, वा ॥१४७/१२॥  
हुं शिरश्चैव मध्ये स्यात्पूर्वादौ खे सदाशिवे । व ईशश्छे [[558]](#footnote-559)मनोन्मानी मक्षे तार्क्षो ह्रीं च माधवः ॥   
क्षें ब्रह्मा हुं तथाऽऽदित्यो दारुणं फट् स्मृताः सदा ॥१४७/१३॥

**सङ्ग्रामविजयपूजा**   
ॐ डे ख ख्यां सूर्याय सङ्ग्रामविजयाय नमः । ह्रां ह्रीं ह्रूं ह्रें ह्रीं ह्रः ॥१४८/१॥  
षडङ्गानि तु सूर्यस्य सङ्ग्रामे जयदस्य हि ॥१४८/२॥   
ॐ हं खं खशोल्काय स्वाहा । स्फूं ह्रूं हुं क्रूम्, ॐ ह्रों क्रेम् ॥१४८/३॥  
प्रभूतं विमलं सारमाराध्यं परमं मुखम् । धर्मं ज्ञानञ्च वैराग्यमैश्वर्याद्यष्टकं यजेत् ॥१४८/४॥   
अनन्तासनं सिंहासनं पद्मासनमतः परम् । कर्णिका केशराण्येव सूर्यसोमाग्निमण्डलम् ॥१४८/५॥  
दीप्ता [[559]](#footnote-560)सूक्ष्मा जया भद्रा विभूतिर्विमला तथा । अमोघा विद्युता पूज्या नवमी सर्वतोमुखी ॥१४८/६॥  
सत्त्वं रजस्तमश्चैवं प्रकृतिं पुरुषं तथा । आत्मानं चान्तरात्मानं परमात्मानमर्चयेत् ॥१४८/७॥  
सर्वे [[560]](#footnote-561)सिन्धुसमायुक्ता मायानिलसमन्विताः । उषा प्रभा च सन्ध्या च साया माया बलान्विता ॥१४८/८॥  
बिन्दुविष्णुसमायुक्ता द्वारपालास्तथाऽष्टकम् । सूर्यं चण्डं प्रचण्डञ्च पूजयेद्गन्धकादिभिः ॥  
पूजया जपहोमाद्यैर्युद्धादौ विजयो भवेत् ॥१४८/९॥

**लक्षकोटिहोमः**ईश्वर उवाच -  
होमाद्रणादौ विजयो राज्याप्तिर्विघ्ननाशनम् । कृच्छ्रेण शुद्धिमुत्पाद्य प्राणायामशतेन च ॥१४९/१॥

अन्तर्जले च गायत्रीं [[561]](#footnote-562)जप्त्वा षोडशधाऽऽचरेत् । प्राणायामांश्च पूर्वाह्णे जुहुयात्पावके हविः ॥१४९/२॥  
[[562]](#footnote-563)भैक्ष्ययावकभक्षी च फलमूलाशनोऽपि वा । क्षीरशक्तुघृताहार एकमाहारमाश्रयेत् ॥१४९/३॥  
यावत्समाप्तिर्भवति लक्षहोमस्य पार्वति । दक्षिणा लक्षहोमान्ते गावो वस्त्राणि काञ्चनम् ॥१४९/४॥  
सर्वोत्पातसमुत्पत्तौ पञ्चभिर्दशभिर्द्विजैः । नास्ति लोके स उत्पातो यो [[563]](#footnote-564)ह्यनेन न शाम्यति ॥१४९/५॥  
[[564]](#footnote-565)मङ्गल्यं परमं नास्ति यदस्मादतिरिच्यते । कोटिहोमं तु यो राजा कारयेत्पूर्ववद्द्विजैः ॥१४९/६॥  
न तस्य शत्रवः सङ्ख्ये जातु तिष्ठन्ति कर्हिचित् ।[[565]](#footnote-566) अतिवृष्टिरनावृष्टिर्मूषकाः शलभाः शुकाः ॥१४९/७॥   
राक्षसाद्याश्च शाम्यन्ति सर्वे च रिपवो[[566]](#footnote-567) रणे । कोटिहोमे तु वरयेद्ब्राह्मणान्विंशतिं तथा ॥१४९/८॥  
शतञ्चाथ सहस्रं वा यथेष्टाम्भूतिमाप्नुयात् । कोटिहोमे तु यः कुर्याद्द्विजो भूपोऽथवा च विट् ॥१४९/९॥   
यदिच्छेत्प्राप्नुयात्तत्तत्सशरीरो दिवं व्रजेत् । गायत्र्या ग्रहमन्त्रैर्वा कूष्माण्डैर्जातवेदसैः ॥१४९/१०॥  
ऐन्द्रवारुणवायव्ययाम्याग्नेयैश्च वैष्णवैः । शाक्तेयैः शाम्भवैः सौरैर्मन्त्रैर्होमार्चनात्ततः ॥१४९/११॥  
अयुतेनाल्पसिद्धिः स्याल्लक्षहोमोऽखिलार्तिनुत् । सर्वपीडादिनाशाय कोटिहोमोऽखिलार्थदः ॥१४९/१२॥  
यवव्रीहितिलक्षीरघृतकुशप्रसातिकाः[[567]](#footnote-568) । पङ्कजोशीरविल्वाम्रदला[[568]](#footnote-569) होमे प्रकीर्तिताः ॥१४९/१३॥   
अष्टहस्तप्रमाणेन कोटिहोमेषु खातकम् । तस्मादर्धप्रमाणेन लक्षहोमे विधीयते ॥१४९/१४॥  
होमोऽयुतेन लक्षेण कोट्याज्याद्यैः प्रकीर्तितः ॥१४९/१५॥

**पुष्पादिपूजाफलम्**

पुष्पैस्तु पूजनाद्विष्णुः सर्वकार्येषु सिद्धिदः । मालती मल्लिका यूथी पाटला करवीरकम् ॥२४८/१॥

पावन्तिरतिमुक्तश्च कर्णिकारः कुराण्टकः । कुब्जकस्तगरो नीपो वाणो वर्वरमल्लिका ॥२४८/२॥

अशोकस्तिलकः कुन्दः पूजायै स्यात्तमालजम् । विल्वपत्रं शमीपत्रं पत्रं भृङ्गरजस्य तु ॥२४८/३॥

तुलसीकालतुलसीपत्रं वासकमर्चने । केतकीपत्रपुष्पं च पद्मं रक्तोत्पलादिकम् ॥२४८/४॥

नार्कन्नोन्मत्तकं काञ्ची पूजने गिरिमल्लिका । कौटजं शाल्मलीपुष्पं कण्टकारीभवं न हि ॥२४८/५॥

घृतप्रस्थेन विष्णोश्च स्नानं गोकोटिसत्फलम् । आढकेन तु राजा स्याद्घृतक्षीरैर्दिवं व्रजेत् ॥२४८/६॥

**उत्पातशान्तिः ।**  
श्रीसूक्तं प्रतिवेदं च ज्ञेयं लक्ष्मीविवर्धनम् । हिरण्यवर्णां हरिणीमृचः पञ्चदश श्रियः ॥२६३/१॥

रथेष्वक्षेषु वाजेति चतस्रो यजुषि श्रियः । स्रावन्तीयं तथा साम श्रीसूक्तं सामवेदके ॥२६३/२॥

श्रियं धातर्मयि धेहि प्रोक्तमाथर्वणे तथा । श्रीसूक्तं यो जपेद्भक्त्या हुत्वा श्रीस्तस्य वै भवेत् ॥२६३/३॥

पद्मानि चाथ बिल्वानि हुत्वाज्यं वा तिलाञ्श्रियः । एकं तु पौरुषं सूक्तं प्रतिवेदं तु सर्वदम् ॥२६३/४॥

सूक्तेन दद्यान्निष्पापो ह्येकैकया जलाञ्जलिम् । स्नात एकैकया पुष्पं विष्णोर्दत्वाघहा भवेत् ॥२६३/५॥

स्नात एकैकया दत्वा फलं स्यात् सर्वकामभाक् । महापापोपपापान्तो भवेज्जप्त्वा तु पौरुषम् ॥२६३/६॥

कृच्छ्रैर्विशुद्धो जप्त्वा च हुत्वा स्नात्वाथ सर्वभाक् । अष्टादशभ्यः शान्तिभ्यस्तिस्रोऽन्याः शान्तयो वराः ॥२६३/७॥

अमृता चाभया सौम्या सर्वोत्पातविमर्दनाः । अमृता सर्वदैवत्या अभया ब्रह्मदैवता ॥२६३/८॥

सौम्या च सर्वदैवत्या एका स्यात्सर्वकामदा । अभयाया मणिः कार्यो वरुणस्य भृगूत्तम ॥२६३/९॥

शतकाण्डोऽमृतायाश्च सौम्यायाः शङ्खजो मणिः । तद्दैवत्यास्तथा मन्त्राः सिद्धौ स्यान्मणिबन्धनम् ॥२६३/१०॥

दिव्यान्तरीक्षभौमादिसमुत्पातार्दना इमाः । दिव्यान्तरीक्षभौमं तु अद्भुतं त्रिविधं शृणु ॥२६३/११॥

ग्रहर्क्षवैकृतं दिव्यमान्तरीक्षं निबोध मे । उल्कापातश्च दिग्दाहः परिवेशस्तथैव च ॥२६३/१२॥

गन्धर्वनगरं चैव वृष्टिश्च विकृता च या । चरस्थिरभवं भूमौ भूकम्पमपि भूमिजम् ॥२६३/१३॥

सप्ताहाभ्यन्तरे वृष्टावद्भुतं निष्फलं भवेत् । शान्तिं विना त्रिभिर्वषैरद्भुतं भयकृद्भवेत् ॥२६३/१४॥

देवतार्चाः प्रनृत्यन्ति वेपन्ते प्रज्वलन्ति च । आरटन्ति च रोदन्ति प्रस्विद्यन्ते हसन्ति च ॥२६३/१५॥

अर्चाविकारोपशमोऽभ्यर्च्य हुत्वा प्रजापतेः । अनग्निर्दीप्यते यत्र राष्ट्रे च भृशनिःस्वनम् ॥२६३/१६॥

न दीप्यते चेन्धनवांस्तद्राष्ट्रं पीड्यते नृपैः । अग्निवैकृत्यशमनमग्निमन्त्रैश्च भार्गव ॥२६३/१७॥

अकाले फलिता वृक्षाः क्षीरं रक्तं स्रवन्ति च । वृक्षोत्पातप्रशमनं शिवं पूज्य च कारयेत् ॥२६३/१८॥

अतिवृष्टिरनावृष्टिर्दुर्भिक्षायोभयं मतम् । अनृतौ त्रिदिनारब्धवृष्टिर्ज्ञेया भयाय हि ॥२६३/१९॥

वृष्टिवैकृत्यनाशः स्यात्पर्जन्येन्द्वर्कपूजनात् । नगरादपसर्पन्ते समीपमुपयान्ति च ॥२६३/२०॥

नद्यो ह्रदप्रस्रवणा विरसाश्च भवन्ति च । शलिलाशयवैकृत्ये जप्तव्यो वारुणो मनुः ॥२६३/२१॥

अकालप्रसवा नार्यः कालतो वाप्रजास्तथा । विकृतप्रसवाश्चैव युग्मप्रसवनादिकम् ॥२६३/२२॥

स्त्रीणां प्रसववैकृत्ये स्त्रीविप्रादिं प्रपूजयेत् । वडवा हस्तिनी गौर्वा यदि युग्मं प्रसूयते ॥२६३/२३॥

विजात्यं विकृतं वापि षड्भिर्मासैर्म्रियेत वै । विकृतं वा प्रसूयन्ते परचक्रभयं भवेत् ॥२६३/२४॥

होमः प्रसूतिवैकृत्ये जपो विप्रादिपूजनम् । यानि यानान्ययुक्तानि युक्तानि न वहन्ति च ॥२६३/२५॥

आकाशे तूर्यनादाश्च महद्भयमुपस्थितम् । प्रविशन्ति यदा ग्राममारण्या मृगपक्षिणः ॥२६३/२६॥

अरण्यं यान्ति वा ग्राम्या जलं यान्ति स्थलोद्भवाः । स्थलं वा जलजा यान्ति राजद्वारादिके शिवाः ॥२६३/२७॥

प्रदोषे कुक्कुटो वासे शिवा चार्कोदये भवेत् । गृहं कपोतः प्रविशेत्क्रव्याद्वा मूर्ध्नि लीयते ॥२६३/२८॥

मधु वा मक्षिकां कुर्यात् काको मैथुनगो दृशि । प्रासादतोरणोद्यानद्वारप्राकारवेश्मनाम् ॥२६३/२९॥

अनिमित्तं तु पतनं दृढानां राजमृत्यवे । रजसा वाथ धूमेन दिशो यत्र समाकुलाः ॥२६३/३०॥

केतूदयोपरागौ च छिद्रता शशिसूर्ययोः । ग्रहर्क्षविकृतिर्यत्र तत्रापि भयमादिशेत् ॥२६३/३१॥

अग्निर्यत्र म दीप्येत स्रवन्ते चोदकुम्भकाः । मृतिर्भयं शून्यतादि ह्युत्पातानां फलं भवेत् ॥२६३/

द्विजदेवादिपूजाभ्यः शान्तिर्जप्यैस्तु होमतः ॥२६३/३२॥

**देवपूजावैश्वदेवबलिः ।**  
देवपूजादिकं कर्म वक्ष्ये चोत्पातमर्दनम् । आपोहि ष्ठेति तिसृभिः स्नातोऽर्घ्यं विष्णवेऽर्पयेत् ॥२६४/१॥

हिरण्यवर्णा इति च पाद्यं च तिसृभिर्द्विज । शं न आपो ह्याचमनमिदमापोऽभिषेचनम् ॥२६४/२॥

रथे अक्षे च तिसृभिर्गन्धं युवेति वस्त्रकम् । पुष्पं पुष्पवतीत्येवं धूपं धूरसि चाप्यथ ॥२६४/३॥

तेजोऽसि शुक्रं दीपं स्यान्मधुपर्कं दधीति च । हिरण्यगर्भ इत्यष्टावृचः प्रोक्ता निवेदने ॥२६४/४॥

अन्नस्य मनुजश्रेष्ठ पानस्य च सुगन्धिनः । चामरव्यजनोपानच्छत्रं यानासने तथा ॥२६४/५॥

यत्किञ्चिदेवमादि स्यात्सावित्रेण निवेदयेत् । पौरुषं तु जपेत्सूक्तं तेनैव जुहुयात्तथा ॥२६४/६॥

अर्चाभावे तथा वेद्यां जले पूर्णघटे तथा । नदीतीरेऽथ कमले शान्तिः स्याद्विष्णुपूजनात् ॥२६४/७॥

ततो होमः प्रकर्तव्यो दीप्यमाने विभावसौ । परिसम्मृज्य पर्युक्ष्य परिस्तीर्य परिस्तरैः ॥२६४/८॥

सर्वान्नाग्रं समुद्धृत्य जुहुयात्प्रयतस्ततः । वासुदेवाय देवाय प्रभवे चाव्ययाय च ॥२६४/९॥

अग्नये चैव सोमाय मित्राय वरुणाय च । इन्द्राय च महाभाग इन्द्राग्निभ्यां तथैव च ॥२६४/१०॥

विश्वेभ्यश्चैव देवेभ्यः प्रजानां पतये नमः । अनुमत्यै तथा राम धन्वन्तरय एव च ॥२६४/११॥

वास्तोष्पत्यै ततो देव्यै ततः स्विष्टकृतेऽग्नये । सचतुर्थ्यन्तनाम्ना तु हुत्वैतेभ्यो बलिं हरेत् ॥२६४/१२॥

तक्षोपतक्षमभितः पूर्वेणाग्निमतः परम् । अश्वानामपि धर्मज्ञ ऊर्णानामानि चाप्यथ ॥२६४/१३॥

निरुन्धी धूम्रिणीका च अस्वपन्ती तथैव च । मेघपत्नी च नामानि सर्वेषामेव भार्गव ॥२६४/१४॥

आग्नेयाद्याः क्रमेणाथ ततः शक्तिषु निक्षिपेत् । नन्दिन्यै च सुभाग्यै च सुमङ्गल्यै च भार्गव ॥२६४/१५॥

भद्रकाल्यै ततो दत्वा स्थूणायां च तथा श्रिये । हिरण्यकेश्यै च तथा वनस्पतय एव च ॥२६४/१६॥

धर्माधर्ममयौ द्वारे गृहमध्ये ध्रुवाय च । मृत्यवे च बहिर्दद्याद्वरुणायोदकाशये ॥२६४/१७॥

भूतेभ्यश्च बहिर्द्दद्याच्छरणे धनदाय च । इन्द्रायेन्द्रपुरुषेभ्यो दद्यात्पूर्वेण मानवः ॥२६४/१८॥

यमाय तत्पुरुषेभ्यो दद्याद्दक्षिणतस्तथा । वरुणाय तत्पुरुषेभ्यो दद्यात्पश्चिमतस्तथा ॥२६४/१९॥

सोमाय सोमपुरुषेभ्य उदग्दद्यादनन्तरम् । ब्रह्मणे ब्रह्मपुरुषेभ्यो मध्ये दद्यात्तथैव च ॥२६४/२०॥

आकाशे च तथा चोर्ध्वे स्थण्डिलाय क्षितौ तथा । दिवा दिवाचरेभ्यश्च रात्रौ रात्रिचरेषु च ॥२६४/२१॥

बलिं वहिस्तथा दद्यात्सायं प्रातस्तु प्रत्यहम् । पिण्डनिर्वपणं कुर्यात्ततः सायं न कारयेत् ॥२६४/२२॥

पित्रे तु प्रथमं दद्यात्तत्पित्रे तदनन्तरम् । प्रपितामहाय तन्मात्रे पितृमात्रे ततोऽर्पयेत् ॥२६४/२३॥

तन्मात्रे दक्षिणाग्रेषु कुशेष्वेवं यजेत्पितॄन् । इन्द्रवारुणवायव्या याम्या वा नैर्ऋताश्च ये ॥२६४/२४॥

ते काकाः प्रतिगृह्णन्तु इमं पिण्डं मयोद्धृतम् । काकपिण्डं तु मन्त्रेण शुनः पिण्डं प्रदापयेत् ॥२६४/२५॥

विवस्वतः कुले जातौ द्वौ श्यामशबलौ शुनौ । तेषां पिण्डं प्रदास्यामि पथि रक्षन्तु मे सदा ॥२६४/२६॥

सौरभेय्यः सर्वहिताः पवित्राः पापनाशनाः । प्रतिगृह्णन्तु मे ग्रासं गावस्त्रैलोक्यमातरः ॥२६४/२७॥

ग्रोग्रासं च स्वस्त्ययनं कृत्वा भिक्षां प्रदापयेत् । अतिथीन्दीनान्पूजयित्वा गृही भुञ्जीत च स्वयम् ॥

ॐ भूः स्वाहा ॐ भूवः स्वाहा ॐ स्वः स्वाहा ॐ भूर्भुवः स्वः स्वाहा ।  
ॐ देवकृतस्यैनसोऽवयजनमसि स्वाहा ॐ पितृकृतस्यैनसोऽवयजनमसि स्वाहा ॐ आत्मकृतस्यैनसो ऽवयजनमसि स्वाहा ॐ मनुष्यकृतस्यैनसो ऽवयजनमसि स्वाहा ॐ एनस एनसोऽवयजनमसि स्वाहा । यच्चाहमेनो विद्वांश्चकार यच्चाविद्वांस्तस्य सर्वस्यैनसोऽवयजनमसि स्वाहा । अग्नये स्विष्टिकृते स्वाहा । ॐ प्रजापतये स्वाहा ॥२६४/२८॥  
विष्णुपूजावैश्वदेवबलिस्ते कीर्तितो मया ॥२६४/२९॥

**दिक्पालादिस्नानम् ।**  
सर्वार्थसाधनं स्नानं वक्ष्ये शान्तिकरं शृणु । स्नापयेच्च सरित्तीरे ग्रहान्विष्णुं विचक्षणः ॥२६५/१॥

देवालये ज्वरार्त्यादौ विनायकग्रहार्दिते । विद्यार्थिनो ह्रदे गेहे जयकामस्य तीर्थके ॥२६५/२॥

पद्मिन्यां स्नापयेन्नारीं गर्भो यस्याः स्रवेत्तथा । अशोकसन्निधौ स्नायाज्जातो यस्या विनश्यति ॥२६५/३॥

पुष्पार्थिन्याश्च पुष्पाढ्ये पुत्रार्थिन्याश्च सागरे । गृहसौभाग्यकामानां सर्वेषां विष्णुसन्निधौ ॥२६५/४॥

वैष्णवे रेवतीपुष्ये सर्वेषां स्नानमुत्तमम् । स्नानकामस्य सप्ताहं पूर्वमुत्सादनं स्मृतम् ॥२६५/५॥

पुनर्नवां रोचनां च शताङ्गागुरुणा त्वचम् । मधूकं रजनी द्वे च तगरं नागकेशरम् ॥२६५/६॥

अम्बरीं चैव मञ्जिष्ठां मांसीयासककर्दमैः । प्रियङ्गुसर्षपं कुष्ठं बालां ब्राह्मीं च कुङ्कुमम् ॥२६५/७॥

पञ्चगव्यं सक्तुमिश्रमुद्वर्त्त्य स्नानमाचरेत् । मण्डले कर्णिकायां च विष्णुं ब्राह्मणमर्चयेत् ॥२६५/८॥

दक्षे वामे हरं पूर्वं पत्रे पूर्वादिके क्रमात् । लिखेदिन्द्रादिकान्देवान्सायुधान्सहबान्धवान् ॥२६५/९॥

स्नानमण्डलकान् दिक्षु कुर्याच्चैव विदिक्षु च । विष्णुब्रह्मेशशक्रादींस्तदस्त्राण्यर्च्य होमयेत् ॥२६५/१०॥

एकैकस्य त्वष्टशतं समिधस्तु तिलान्घृतम् । भद्रः सुभद्रः सिद्धार्थः कलशाः पुष्टिवर्धनाः ॥२६५/११॥

अमोघश्चित्रभानुश्च पर्ज्जन्योऽथ सुदर्शनः । स्थापयेत्तु घटानेतान्साश्विरुद्रमरुद्गणाः ॥२६५/१२॥

विश्वे देवस्तथा दैत्या वसवो मुनयस्तथा । आवेशयन्तु सुप्रीतास्तथान्या अपि देवताः ॥२६५/१३॥

ओषधीर्निक्षिपेत्कुम्भे जयन्तीं विजयां जयाम् । शतावरीं शतपुष्पां विष्णुक्रान्तापराजिताम् ॥२६५/१४॥

ज्योतिष्मतीमतिबलां चन्दनोशीरकेशरम् । कस्तूरिकां च कर्पूरं बालकं पत्रकं त्वचम् ॥२६५/१५॥

जातीफलं लवङ्गं च मृत्तिकां पञ्चगव्यकम् । भद्रपीठे स्थितं साध्यं स्नापयेयुर्द्विजा बलात् ॥२६५/१६॥

राजाभिषेकमन्त्रोक्तदेवानां होमकाः पृथक् । पूर्णाहुतिं ततो दत्वा गुरवे दक्षिणां ददेत् ॥२६५/१७॥

इन्द्रोऽभिषिक्तो गुरुणा पुरा दैत्याञ्जघान ह । दिक्पालस्नानं कथितं सङ्ग्रामादौ जयादिदम् ॥२६५/१८॥

**विनायकस्नानम् ।**

विनायकोपसृष्टानां स्नानं सर्वकरं वदे । विनायकः कर्म्मविघ्नसिद्ध्यर्थं विनियोजितः ॥२६६/१॥

गणानामाधिपत्ये च केशवेशपितामहैः । स्वप्नेवगाहतेऽत्यर्थं जलं मुण्डांश्च पश्यति ॥२६६/२॥

विनायकोपसृष्टांस्तु क्रव्यादानधिरोहति । व्रजमानस्तथात्मानं मन्यतेऽनुगतं परैः ॥२६६/३॥

विमना विफलारम्भः संसीदत्यनिमित्ततः । कन्या वरं न चाप्नोति न चापत्यं वराङ्गना ॥२६६/४॥

आचार्यत्वं श्रोत्रियश्च न शिष्योऽध्ययनं लभेत् । धनी न लाभमाप्नोति न कृषिं च कृषीवलः ॥२६६/५॥

राजा राज्यं न चाप्नोति स्नपनं तस्य कारयेत् । हस्तपुष्याश्वयुक्सौम्ये वैष्णवे भद्रपीठके ॥२६६/६॥

गौरसर्षपकल्केन साज्येनोत्सादितस्य च । सर्वौषधैः सर्वगन्धैः प्रलिप्तशिरसस्तथा ॥२६६/७॥

चतुर्भिः कलशैः स्नानं तेषु सर्वौषाधीः क्षिपेत् । अश्वस्थानाद्गजस्थानाद्वल्मीकात्सङ्गमाद्ध्रदात् ॥२६६/८॥

मृत्तिकां रोचनां गन्धं गुग्गुलं तेषु निक्षिपेत् । सहस्राक्षं शतधारमृषिभिः पावनं कृतम् ॥२६६/९॥

तेन त्वामभिषिञ्चामि पावमान्यः पुनन्तु ते । भगं ते वरुणो राजा भगं सूर्यो वृहस्पतिः ॥२६६/१०॥

भगमिन्द्रश्च वायुश्च भगं सप्तर्षयो ददुः । यत्ते केशेषु दौर्भाग्यं सीमन्ते यच्च मूर्धनि ॥२६६/११॥

ललाटे कर्णयोरक्ष्णोरापस्तद्घ्नन्तु सर्वदा । दर्भपिञ्जलिमादाय वामहस्ते ततो गुरुः ॥२६६/१२॥

स्नातस्य सार्षपं तैलं स्रुवेणौदुम्बरेण च । जुहुयान्मूर्धनि कुशान्सव्येन परिगृह्य च ॥२६६/१३॥

मितश्च सम्मितश्चैव तथा शालककण्टकौ । कुष्माण्डी राजपुत्रश्च एतैः स्वाहासमन्वितैः ॥२६६/१४॥

नामभिर्बलिमन्त्रैश्च नमस्कारसमन्वितैः । दद्याच्चतुष्पथे शूर्पे कुशानास्तीर्य सर्वतः ॥२६६/१५॥

कृताकृतांस्तण्डुलांश्च पललौदनमेव च । मत्स्यान्पङ्कांस्तथैवामान्पुष्पं चित्रं सुरां त्रिधा ॥२६६/१६॥

मूलकं पूरिकापूपांस्तथैवैण्डविकास्रजः । दध्यन्नं पायसं पिष्टं मोदकं गुडमर्पयेत् ॥२६६/१७॥

विनायकस्य जननीमुपतिष्ठेत्ततोऽम्बिकाम् । दूर्वासर्षपपुष्पाणां दत्वार्घ्यं पूर्णमञ्जलिम् ॥२६६/१८॥

रूपं देहि यशो देहि सौभाग्यं सुभगे मम । पुत्रं देहि धनं देहि सर्वान्कामांश्च देहि मे ॥२६६/१९॥

भोजयेद्ब्राह्मणान्दद्याद्वस्त्रयुग्मं गुरोरपि । विनायकं ग्रहान्प्रार्च्य श्रियं कर्मफलं लभेत् ॥२६६/२०॥**माहेश्वरस्नानलक्षकोटिहोमादयः ।**

स्नानं माहेश्वरं वक्ष्ये राजादेर्जयवर्धनम् । दानवेन्द्राय बलये यज्जगादोशना पुरा ॥२६७/१॥

भास्करेऽनुदिते पीठे प्रातः संस्नापयेद् घटैः ।

ॐ नमो भगवते रुद्राय च बलाय च । पाण्डरोचितभस्मानुलिप्तगात्राय । तद्यथा जय जय सर्वाञ्शत्रून्मूकस्य कलहविग्रहविवादेषु भञ्जय भञ्जय ।  
ॐ मथ मथ सर्वप्रत्यर्थिकान्योऽसौ युगान्तकाले दिधक्षति । इमां पूजां रौद्रमूर्त्तिः सहस्रांशुः शुक्लः स ते रक्षतु जीवितम् ॥२६७/२॥

संवर्तकाग्नितुल्यश्च त्रिपुरान्तकरः शिवः ॥२६७/३॥  
सर्वदेवमयः सोऽपि तव रक्षतु जीवितं लिखि लिखि खिलि स्वाहा ॥२६७/४॥  
एवं स्नातस्तु मन्त्रेण जुहुयात्तिलतण्डुलम् । पञ्चामृतैस्तु संस्नाप्य पूजयेच्छूलपाणिनम् ॥२६७/५॥

स्नानान्यन्यानि वक्ष्यामि सर्वदा विजयाय ते । स्नानं घृतेन कथितमायुषोवर्द्धनं परम् ॥२६७/६॥

गोमयेन च लक्ष्मीः स्याद्गोमूत्रेणाघमर्दनम् । क्षीरेण बलवृद्धिः स्याद्दध्ना लक्ष्मीविवर्द्धनम् ॥२६७/७॥

कुशोदकेन पापान्तः पञ्चगव्येन सर्वभाक् । शतमूलेन सर्वाप्तिर्गोशृङ्गोदकतोऽघजित् ॥२६७/८॥

पलाशबिल्वकमलकुशस्नानं तु सर्वदम् । वचा हरिद्रे द्वे मुस्तं स्नानं रक्षोहणं परम् ॥२६७/९॥

आयुष्यं च यशस्यं च धर्ममेधाविवर्धनम् । हैमाद्भिश्चैव माङ्गल्यं रूप्यताम्रोदकैस्तथा ॥२६७/१०॥

रत्नोदकैस्तु विजयः सौभाग्यं सर्वगन्धकैः । फलाद्भिश्च तथारोग्यं धात्र्यद्भिः परमां श्रियम् ॥२६७/११॥

तिलसिद्धार्थकैर्लक्ष्मीः सौभाग्यं च प्रियङ्गुणा । पद्मोत्पलकदम्बैः श्रीर्बलं बलाद्रुमोदकैः ॥२६७/१२॥

विष्णुपादोदकस्नानं सर्वस्नानेभ्य उत्तमम् । एकाक्येकैककामो यो ह्येकैकं विधिवच्चरेत् ॥२६७/१३॥

अक्रन्दयतिसूक्तेन प्रबध्नीयान्मणिं करे । कुष्ठपाठावचाशुण्ठीशङ्खलोहादिको मणिः ॥२६७/१४॥

सर्वेषामेव कामानामीश्वरो भगवान्हरिः । तस्य संपूजनादेव सर्वान्कामान्समश्नुते ॥२६७/१५॥

स्नापयित्वा घृतक्षीरैः पूजयित्वा च पित्तहा । पञ्चमुद्गबलिं दत्वा ह्यतिसारात्प्रमुच्यते ॥२६७/१६॥

पञ्चगव्येन संस्नाप्य वातव्याधिं विनाशयेत् । द्विस्नेहस्नपनाच्छ्लेष्मरोगहा वातिपूजया ॥२६७/१७॥

घृतं तैलं तथा क्षौद्रं स्नानं तु त्रिरसं परम् । स्नानं घृताम्बु द्विस्नेहं समलं घृततैलकम् ॥२६७/१८॥

क्षौद्रमिक्षुरसं क्षीरं स्नानं त्रिमधुरं स्मृतम् । घृतमिशुरसं तैलं क्षौद्रञ्च त्रिरसं श्रिये ॥२६७/१९॥

अनुलेपस्त्रिशुक्लस्तु कर्पूरोशीरचन्दनैः । चन्दनागुरुकर्पूरमृगदर्पैः सकुङ्कुमैः ॥२६७/२०॥

पञ्चानुलेपनं विष्णोः सर्वकामफलप्रदम् । त्रिसुगन्धं च कर्पूरं तथा चन्दनकुङ्कुमैः ॥२६७/२१॥

मृगदर्पं सकर्पूरं मलयं सर्वकामदम् । जातीफलं सकर्पूरं चन्दनं च त्रिशीतकम् ॥२६७/२२॥

पीतानि शुक्लवर्णानि तथा शुक्लानि भार्गव । कृष्णानि चैव रक्तानि पञ्चवर्णानि निर्दिशेत् ॥२६७/२३॥

उत्पलं पद्मजाती च त्रिशीतं हरिपूजने । कुङ्कुमं रक्तपद्मानि त्रिरक्तं रक्तमुत्पलम् ॥२६७/२४॥

धूपदीपादिभिः प्रार्च्य विष्णुं शान्तिर्भवेन्नृणाम् । चतुरस्रकरे कुण्डे ब्राह्मणाश्चाष्ट षोडश ॥२६७/२५॥

लक्षहोमं कोटिहोमं तिलाज्ययवधान्यकैः । ग्रहानभ्यर्च्य गायत्र्या सर्वशान्तिः क्रमाद्भवेत् ॥२६७/२६॥

**नीराजनविधिः ।**

कर्म सांवत्सरं राज्ञां जन्मर्क्षे पूजयेच्च तम् । मासि मासि च संक्रान्तौ सूर्यसोमादिदेवताः ॥२६८/१॥

अगस्त्यस्योदयेऽगस्त्यं चातुर्मास्ये हरिं यजेत् । शयनोत्थापने पञ्चदिनं कुर्यात्समुत्सवम् ॥२६८/२॥

प्रोष्ठपादे सिते पक्षे प्रतिपत्प्रभृति क्रमात् । शिबिरात्पूर्वदिग्भागे शक्रार्थं भवनं चरेत् ॥२६८/३॥

तत्र शक्रध्वजं स्थाप्य शचीं शक्रं च पूजयेत् । अष्टम्यां वाद्यघोषेण तां तु यष्टिं प्रवेशयेत् ॥२६८/४॥

एकादश्यां सोपवासो द्वादश्यां केतुमुत्थितम् । यजेद्वस्त्रादिसंवीतं घटस्थं सुरपं शचीम् ॥२६८/५॥

वर्धस्वेन्द्र जितामित्र वृत्रहन्पाकशासन । देव देव महाभाग त्वं हि भूमिष्ठतां गतः ॥२६८/६॥

त्वं प्रभुः शाश्वतश्चैव सर्वभूतहिते रतः । अनन्ततेजा वैराजो यशोजयविवर्धनः ॥२६८/७॥

तेजस्ते वर्धयन्त्वेते देवाः शक्रः सुवृष्टिकृत् । ब्रह्मविष्णुमहेशाश्च कार्तिकेयो विनायकः ॥२६८/८॥

आदित्या वसवो रुद्राः साध्याश्च भृगवो दिशः । मरुद्गणा लोकपाला ग्रहा यक्षाद्रिनिम्नगाः ॥२६८/९॥

समुद्राः श्रीर्मही गौरी चण्डिका च सरस्वती । प्रवर्तयन्तु ते तेजो जय शक्र शचीपते ॥२६८/१०॥

तव चापि जयान्नित्यं मम सम्पद्यतां शुभम् । प्रसीद राज्ञां विप्राणां प्रजानामपि सर्वशः ॥२६८/११॥

भवत्प्रसादात्पृथिवी नित्यं सस्यवती भवेत् । शिवं भवतु निर्विघ्नं शाम्यन्तामीतयो भृशम् ॥२६८/१२॥

मन्त्रेणेन्द्रं समभ्यर्च्य जितभूः स्वर्गमाप्नुयात् । भद्रकालीं पटे लिख्य पूजयेदाश्विने जये ॥२६८/१३॥

शुक्लपक्षे तथाष्टम्यामायुधं कार्मुकं ध्वजम् । छत्रं च राजलिङ्गानि शस्त्राद्यं कुसुमादिभिः ॥२६८/ १४॥

जाग्रन्निशि बलिं दद्याद्द्वितीयेऽह्नि पुनर्यजेत् । भद्रकालि महाकालि दुर्गे दुर्गार्तिहारिणि ॥२६८/१५॥

त्रैलोक्यविजये चण्डि मम शान्तौ जये भव । नीराजनविधिं वक्ष्ये ऐशान्यां मन्दिरं चरेत् ॥२६८/१६॥

तोरणत्रितयं तत्र गृहे देवान्यजेत्सदा । चित्रां त्यक्त्वा यदा स्वातिं सविता प्रतिपद्यते ॥२६८/१७॥

ततः प्रभृति कर्तव्यं यावत्स्वातौ रविः स्थितः । ब्रह्मा विष्णुश्च शम्भुश्च शक्रश्चैवानलानिलौ ॥२६८/१८॥

विनायकः कुमारश्च वरुणो धनदो यमः । विश्वे देवा वैश्रवणो गजाश्चाष्टौ च तान्यजेत् ॥२६८/१९॥

कुमुदैरावणौ पद्मः पुष्पदन्तश्च वामनः । सुप्रतीकोऽञ्जनो नीलः पूजा कार्या गृहादिके ॥२६८/२०॥

पुरोधा जुहुयादाज्यं समित्सिद्धार्थकं तिलाः । कुम्भा अष्टौ पूजिताश्च तैः स्नाप्याश्वगजोत्तमाः ॥२६८/२१॥

अधः स्वात्यां ददेत्पिण्डांस्ततो हि प्रथमं गजान् । निष्क्रामयेत्तोरणैस्तु गोपुरादि न लङ्घयेत् ॥२६८/२२॥

निष्क्रामेयुस्ततः सर्वे राजलिङ्गं गृहे यजेत् । वारुणे वरुणं प्रार्च्य रात्रौ भूतबलिं ददेत् ॥२६८/२३॥

विशाखायां गते सूर्ये आश्रमे निवसेन्नृपः । अलङ्कुर्याद्दिने तस्मिन्वाहनं तु विशेषतः ॥२६८/२४॥

पूजिता राजलिङ्गाश्च कर्तव्या नरहस्तगाः । हस्तिनन्तुरगं छत्रं खड्गं चापं च दुन्दुभिम् ॥२६८/२५॥

ध्वजं पताकां धर्मज्ञ कालज्ञस्त्वभिमन्त्रयेत् । अभिमन्त्र्य ततः सर्वान्कुर्यात्कुञ्जरधूर्गतान् ॥२६८/२६॥

कुञ्जरोपरिगौ स्यातां सांवत्सरपुरोहितौ । मन्त्रितांश्च समारुह्य तोरणेन विनिर्गमेत् ॥२६८/२७॥

निष्क्रम्य नागमारुह्य तोरणेनाथ निर्गमेत् । बलिं विभज्य विधिवद्राजा कुञ्जरधूर्गतः ॥२६८/२८॥

उन्मूकानां तु निचयमादीपितदिगन्तरम् । राजा प्रदक्षिणं कुर्यात्त्रीन्वारान्सुसमाहितः ॥२६८/२९॥

चतुरङ्गबलोपेतः सर्वसैन्येन नादयन् । एवं कृत्वा गृहं गच्छेद्विसर्जितजनस्ततः ॥२६८/३०॥

शान्तिर्न्नीराजनाख्येयं वृद्धये रिपुमर्दनी ॥२६८/३१॥

**छत्रादिप्रार्थनामन्त्राः ।**  
छत्रादिमन्त्रान्वक्ष्यामि यैस्तत्पूज्य जयादिकम् । ब्रह्मणः सत्यवाक्येन सोमस्य वरुणस्य च ॥२६९/१॥

सूर्यस्य च प्रभावेण वर्धस्व त्वं महामते । पाण्डराभप्रतीकाश हिमकुन्देन्दुसुप्रभ ॥२६९/२॥

यथाम्बुदश्छादयते शिवायैनां वसुन्धराम् । तथाच्छादय राजानं विजयारोग्यवृद्धये ॥२६९/३॥

गन्धर्वकुलजातस्त्वं मा भूयाः कुलदूषकः । ब्रह्मणः सत्यवाक्येन सोमस्य वरुणस्य च ॥२६९/४॥

प्रभावाच्च हुताशस्य वर्धस्व त्वं तुरङ्गम । तेजसा चैव सूर्यस्य मुनीनां तपसा तथा ॥२६९/५॥

रुद्रस्य ब्रह्मचर्येण पवनस्य बलेन च । स्मर त्वं राजपुत्रोऽसि कौस्तुभं तु मणिं स्मर ॥२६९/६॥

यां गतिं ब्रह्महा गच्छेत्पितृहा मातृहा तथा । भूम्यर्थेऽनृतवादी च क्षत्रियश्च पराङ्मुखः ॥२६९/७॥

व्रजेस्त्वन्तां गतिं क्षिप्रं मा तत्पापं भवेत्तव । विकृतिं मापगच्छेस्त्वं युद्धेऽध्वनि तुरङ्गम ॥२६९/८॥

रिपून्विनिघ्नन्समरे सह भर्त्रा सुखी भव । शक्रकेतो महावीर्यः सुपर्णस्त्वामुपाश्रितः ॥२६९/९॥

पतत्रिराड्वैनतेयस्तथा नारायणध्वजः । काश्यपेयोऽमृताहर्ता नागारिर्विष्णुवाहनः ॥२६९/१०॥

अप्रमेयो दुराधर्षो रणे देवारिसूदनः । महाबलो महावेगो महाकायोऽमृताशनः ॥२६९/११॥

गरुत्मान्मारुतगतिस्त्वयि सन्निहितः स्थितः । विष्णुना देवदेवेन शक्रार्थं स्थापितो ह्यसि ॥२६९/१२॥

जयाय भव मे नित्यं वृद्धयेऽथ बलस्य च । साश्ववर्मायुधान्योधान्रक्षास्माकं रिपून्दह ॥२६९/१३॥

कुमुदैरावणौ पद्मः पुष्पदन्तोऽथ वामनः । सुप्रतीकोऽञ्जनो नील एतेऽष्टौ देवयोनयः ॥२६९/१४॥

तेषां पुत्राश्च पौत्राश्च वनान्यष्टौ समाश्रिताः । भद्रो मन्दो मृगश्चैव गजः संकीर्ण एव च ॥२६९/१५॥

वने वने प्रसूतास्ते स्मरयोनिं महागजाः । पान्तु त्वां वसवो रुद्रा आदित्याः समरुद्गणाः ॥२६९/१६॥

भर्तारं रक्ष नागेन्द्र समयः परिपाल्यताम् । ऐरावताधिरूढस्तु वज्रहस्तः शतक्रतुः ॥२६९/१७॥

पृष्ठतोऽनुगतस्त्वेष रक्षतु त्वां स देवराट् । अवाप्नुहि जयं युद्धे सुस्थश्चैव सदा व्रज ॥२६९/१८॥

अवाप्नुहि बलं चैव ऐरावतसमं युधि । श्रीस्ते सोमाद्बलं विष्णोस्तेजः सूर्याज्जवोऽनिलात् ॥२६९/१९॥

स्थैर्यं गिरेर्जयं रुद्राद्यशो देवात्पुरन्दरात् । युद्धे रक्षन्तु नागास्त्वां दिशश्च सह दैवतैः ॥२६९/२०॥

अश्विनौ सह गन्धर्वैः पान्तु त्वां सर्वतो दिशः । मनवो वसवो रुद्रा वायुः सोमो महर्षयः ॥२६९/२१॥

नागकिन्नरगन्धर्वयक्षभूतगणा ग्रहाः । प्रमथास्तु सहादित्यैर्भूतेशो मातृभिः सह ॥२६९/२२॥

शक्रः सेनापतिः स्कन्दो वरुणश्चाश्रितस्त्वयि । प्रदहन्तु रिपून् सर्वान्राजा विजयमृच्छतु ॥२६९/२३॥

यानि प्रयुक्तान्यरिभिर्भूषणानि समन्ततः । पतन्तु तव शत्रूणां हतानि तव तेजसा ॥२६९/२४॥

कालनेमिवधे यद्वद्युद्धे त्रिपुरघातने । हिरण्यकशिपोर्युद्धे बधे सर्वासुरेषु च ॥२६९/२५॥

शोभितासि तथैवाद्य शोभस्व समयं स्मर । नीलश्वेतामिमान्दृष्ट्वा नश्यन्त्वाशु नृपारयः ॥२६९/२६॥

व्याधिभिर्विविधैर्घोरैः शस्त्रैश्च युधि निर्जिताः । पूतना रेवती लेखा कालरात्रीति पठ्यते ॥२६९/२७॥

दहन्त्वाशु रिपून् सर्वान्पताके त्वामुपाश्रिताः । सर्वमेधे महायज्ञे देवदेवेन शूलिना ॥२६९/२८॥

शर्वेण जगतश्चैव सारेण त्वं विनिर्मितः । नन्दकस्यापरां मूर्तिं स्मर शत्रुनिबर्हण ॥२६९/२९॥

नीलोत्पलदलश्याम कृष्ण दुःस्वप्ननाशन । असिर्विशसनः खड्गस्तीक्ष्णधारो दुरासदः ॥२६९/३०॥

श्रीगर्भो विजयश्चैव धर्मपालस्तथैव च । इत्यष्टौ तव नामानि पुरोक्तानि स्वयम्भुवा ॥२६९/३१॥

नक्षत्रं कृत्तिका तुभ्यं गुरुर्देवो महेश्वरः । हिरण्यं च शरीरं ते दैवतं ते जनार्दनः ॥२६९/३२॥

राजानं रक्ष निस्त्रिंश सबलं सपुरन्तथा । पिता पितामहो देवः स त्वं पालय सर्वदा ॥२६९/३३॥

शर्मप्रदस्त्वं समरे वर्म सैन्ये यशोऽद्य मे । रक्ष मां रक्षणीयोऽहं तवानघ नमोऽस्तु ते ॥२६९/३४॥

दुन्दुभे त्वं सपत्नानां घोषाद्धृदयकम्पनः । भव भूमिपसैन्यानां यथा विजयवर्धनः ॥२६९/३५॥

यथा जीमूतघोषेण हृष्यन्ति वरवारणाः । तथास्तु तव शब्देन हर्षोऽस्माकं मुदावह ॥२६९/३६॥

यथा जीमूतशब्देन स्त्रीणां त्रासोऽभिजायते । तथा तु तव शब्देन त्रस्यन्त्वस्मद्द्विषो रणे ॥२६९/३७॥

मन्त्रैः सदार्चनीयास्ते योजनीया जयादिषु । कृतरक्षश्च विष्ण्वादेस्त्वभिषेकश्च वत्सरे ॥२६९/३८॥

राज्ञोऽभिषेकः कर्तव्यो दैवज्ञेन पुरोधसा ॥२६९/३९॥

**पुराणदानादिमाहात्म्यम् ।**  
ब्रह्मणाभिहितं पूर्वं यावन्मात्रं मरीचये । लक्षार्धार्धं तु तद्ब्राह्मं लिखित्वा सम्प्रदापयेत् ॥२७२/१॥

वैशाख्यां पौर्णमास्यां च स्वर्गार्थी जलधेनुमत् । पाद्मं द्वादशसाहस्रं ज्येष्ठे दद्याच्च धेनुमत् ॥२७२/२॥

वराहकल्पवृत्तान्तमधिकृत्य पराशरः । त्रयोविंशतिसाहस्रं वैष्णवं प्राह चार्पयेत् ॥२७२/३॥

जलधेनुमदाषाढ्यां विष्णोः पदमवाप्नुयात् । चतुर्दशसहस्राणि वायवीयं हरिप्रियम् ॥२७२/४॥

श्वेतकल्पप्रसङ्गेन धर्मान्वायुरिहाब्रवीत् । दद्याल्लिखित्वा तद्विप्रे श्रावण्यां गुडधेनुमत् ॥२७२/५॥

यत्राधिकृत्य गायत्रीं कीर्त्यते धर्मविस्तरः । वृत्रासुरवधोपेतं तद्भागवतमुच्यते ॥२७२/६॥

सारस्वतस्य कल्पस्य प्रोष्ठपद्यां तु तद्ददेत् । अष्टादशसहस्राणि हेमसिंहसमन्वितम् ॥२७२/७॥

यत्राह नारदो धर्मान्बृहत्कल्पाश्रितानिह । पञ्चविंशसहस्राणि नारदीयं तदुच्यते ॥२७२/८॥

सधेनुञ्चाश्विने दद्यात्सिद्धिमात्यन्तिकीं लभेत् । यत्राधिकृत्य शत्रूणां धर्माधर्मविचारणा ॥२७२/९॥

कार्तिक्यां नवसाहस्रं मार्कण्डेयमथार्पयेत् । अग्निना यद्वसिष्ठाय प्रोक्तं चाग्नेयमेव तत् ॥२७२/१०॥

लिखित्वा पुस्तकं दद्यान्मार्गशीर्ष्यां स सर्वदः । द्वादशैव सहस्राणि सर्वविद्यावबोधनम् ॥२७२/११॥

चतुर्दशसहस्राणि भविष्यं सूर्यसम्भवम् । भवस्तु मनवे प्राह दद्यात्पौष्यां गुडादिमत् ॥२७२/१२॥

सावर्णिना नारदाय ब्रह्मवैवर्तमीरितम् । रथन्तरस्य वृत्तान्तमष्टादशसहस्रकम् ॥२७२/१३॥

माघ्यां दद्याद्वराहस्य चरितं ब्रह्मलोकभाक् । यत्राग्निलिङ्गमध्यस्थो धर्मान्प्राह महेश्वरः ॥२७२/१४॥

आग्नेयकल्पे तल्लिङ्गमेकादशसहस्रकम् । तद्दत्वा शिवमाप्नोति फाल्गुन्यां तिलधेनुमत् ॥२७२/१५॥

चतुर्दशसहस्राणि वाराहं विष्णुनेरितम् । भूमौ वराहचरितं मानवस्य प्रवृत्तितः ॥२७२/१६॥

सहेम गारुडं चैत्र्यां पदमाप्नोति वैष्णवम् । चतुरशीतिसाहस्रं स्कान्दं स्कन्देरितं महत् ॥२७२/१७॥

अधिकृत्य सधर्मांश्च कल्पे तत्पुरुषेऽर्पयेत् । वामनं दशसाहस्रं धौमकल्पे हरेः कथाम् ॥२७२/१८॥

दद्याच्छरदि विषुवे धर्मार्थादिनिबोधनम् । कूर्मं चाष्टसहस्रं च कूर्मोक्तं च रसातले ॥२७२/१९॥

इन्द्रद्युम्नप्रसङ्गेन दद्यात्तद्धेमकूर्मवत् । त्रयोदशसहस्राणि मात्स्यं कल्पादितोऽब्रवीत् ॥२७२/२०॥

मत्स्यो हि मनवे दद्याद्विषुवे हेममत्स्यवत् । गारुडं चाष्टसाहस्रं विष्णूक्तं तार्क्षकल्पके ॥२७२/२१॥

विश्वाण्डाद्गरुडोत्पत्तिं तद्दद्याद्धेमहंसवत् । ब्रह्मा ब्रह्माण्डमाहात्म्यमधिकृत्याब्रवीत्तु यत् ॥२७२/२२॥

तच्च द्वादशसाहस्रं ब्रह्माण्डं तद्द्विजेऽर्पयेत् । भारते पर्वसमाप्तौ वस्त्रगन्धस्रगादिभिः ॥२७२/२३॥

वाचकं पूजयेदादौ भोजयेत्पायसैर्द्विजान् । गोभूग्रामसुवर्णादि दद्यात्पर्वणि पर्वणि ॥२७२/२४॥

समाप्ते भारते विप्रं संहितापुस्तकं यजेत् । शुभे देशे निवेश्याथ क्षौमवस्त्रादिनावृतान् ॥२७२/२५॥

नरनारायणौ पूज्यौ पुस्तकं कुसुमादिभिः । गोऽन्नभूहेम दत्त्वाथ भोजयित्वा क्षमापयेत् ॥२७२/२६॥

महादानानि देयानि रत्नानि विविधानि च । मासकौ द्वौ त्रयश्चैव मासे मासे प्रदापयेत् ॥२७२/२७॥

अयनादौ श्रावकस्य दानमादौ विधीयते । श्रोतृभिः सकलैः कार्यं श्रावके पूजनं द्विज ॥२७२/२८॥

इतिहासपुराणानां पुस्तकानि प्रयच्छति । पूजयित्वायुरारोग्यं स्वर्गमोक्षमवाप्नुयात् ॥२७२/२९॥

**पञ्चाङ्गरुद्रविधानम् ।**  
वक्ष्ये रुद्रविधानं तु पञ्चाङ्गं सर्वदं परम् । हृदयं शिवसङ्कल्पः शिरः सूक्तं तु पौरुषम् ॥२९६/१॥

शिखाद्भ्यः सम्भृतं सूक्तमाशुः कवचमेव च । शतरुद्रीयसंज्ञस्य रुद्रस्याङ्गानि पञ्च हि ॥२९६/२॥

पञ्चाङ्गान्न्यस्य तं ध्यात्वा जपेद्रुद्रांस्ततः क्रमात् । यज्जाग्रत इति सूक्तं षडृचं मानसं विदुः ॥२९६/३॥

ऋषिः स्याच्छिवसङ्कल्पश्छन्दस्त्रिष्टुबुदाहृतम् । शिरः सहस्रशीर्षेति तस्य नारायणोऽप्यृषिः ॥२९६/४॥

देवता पुरुषोऽनुष्टुप्छन्दो ज्ञेयं च त्रैष्टुभम् । अद्भ्यः सम्भृतसूक्तस्य ऋषिरुत्तरगो नरः ॥२९६/५॥

आद्यानां तिसृणां त्रिष्टुप्छन्दोऽनुष्टुब्द्वयोरपि । छन्दस्त्रैष्टुभमन्त्यायाः पुरुषोऽस्यास्ति देवता ॥२९६/६॥

आशुरिन्द्रो द्वादशानां छन्दस्त्रिष्टुबुदाहृतम् । ऋषिः प्रोक्तः प्रतिरथः सूक्ते सप्तदशर्चके ॥२९६/७॥

पृथक् पृथक् देवताः स्युः पुरुविदङ्गदेवता । अवशिष्टदैवतेषु च्छन्दोऽनुष्टुबुदाहृतम् ॥२९६/८॥

असौ यस्ताम्रो भवति पुरुलिङ्गोक्तदेवता । पङ्क्तिश्छन्दोऽथ मर्माणि त्रिष्टुब्लिङ्गोक्तदेवताः ॥२९६/९॥

रौद्राध्याये च सर्वस्मिन्नृषिः स्यात्परमेष्ठ्यथ । प्रजापतिर्वा देवानां कुत्सश्च तिसृणां पुनः ॥२९६/१०॥

मनोद्वयो रुगेका स्याद्रुद्रो रुद्राश्च देवताः । आद्योऽनुवाकोऽथ पूर्व एकरुद्राख्यदैवतः ॥२९६/११॥

छन्दो गायत्रमाद्याया अनुष्टुप्तिसृणामृचाम् । तिसृणां च तथा पङ्क्तिरनुष्टुबथ संस्मृतम् ॥२९६/१२॥

द्वयोश्च जगतीछन्दो रुद्राणामप्यशीतयः । हिरण्यबाहवस्तिस्रो नमो वः किरिकाय च ॥२९६/१३॥

पञ्चर्च्चो रुद्रदेवाः स्युर्मन्त्रे रुद्रानुवाककः । विंशके रुद्रदेवास्ताः प्रथमा बृहती स्मृता ॥२९६/१४॥

ऋग्द्वितीया त्रिजगती त्रिष्टुबेव च । अनुष्टुभो यजुस्तिस्र आर्योऽभिज्ञः सुसिद्धिभाक् ॥२९६/१५॥

त्रैलोक्यमोहनेनापि विषव्याध्यादिमर्दनम् । इं श्रीं ह्रीं ह्रूं त्रैलोक्यमोहनाय विष्णवे नमः ॥२९६/१६॥

अनुष्टुभनृसिंहेन विषव्याधिविनाशनम् ॥२९६/१७॥

ॐ हं इं उग्रं वीरं महाविष्णुं ज्वलन्तं सर्वतोमुखम् ॥२९६/१८॥

नृसिंहं भीषणं भद्रं मृत्युमृत्युं नमाम्यहम् । अयमेव तु पञ्चाङ्गो मन्त्रः सर्वार्थसाधकः ॥२९६/१९॥

द्वादशाष्टाक्षरौ मन्त्रौ विषव्याधिविमर्दनौ । कुब्जिका त्रिपुरा गौरी चन्द्रिका विषहारिणी ॥२९६/२०॥

प्रसादमन्त्रो विषहृदायुरारोग्यवर्धनः । सौरो विनायकस्तद्वद्रुद्रमन्त्राः सदाखिलाः ॥२९६/२१॥

**बालग्रहहरबालतन्त्रम् ।**  
बालतन्त्रं प्रवक्ष्यामि बालादिग्रहमर्दनम् । अथ जातदिने वत्सं ग्रही गृह्णाति पापिनी ॥२९९/१॥

गात्रोद्वेगो निराहारो नानाग्रीवाविवर्तनम् । तच्चेष्टितमिदं तत्स्यान्मातॄणां च बलं हरेत् ॥२९९/२॥

मत्स्यमांससुराभक्ष्यगन्धस्रग्धूपदीपकैः । लिम्पेच्च धातकीलोध्रमञ्जिष्ठातालचन्दनैः ॥२९९/३॥

महिषाक्षेण धूपश्च द्विरात्रे भीषणी ग्रही । तच्चेष्टा कासनिःश्वासौ गात्रसङ्कोचनं मुहुः ॥२९९/४॥

अजामूत्रयुतैः कृष्णा सेव्यापामार्गचन्दनैः । गोशृङ्गदन्तकेशैश्च धूपयेत्पूर्ववद्बलिः ॥२९९/५॥

ग्रही त्रिरात्रे घण्टाली तच्चेष्टा क्रन्दनं मुहुः । जृम्भणं स्वनितं त्रासो गात्रोद्वेगमरोचनम् ॥२९९/६॥

केशराञ्जनगोहस्तिदन्तं साजपयो लिपेत् । नखराजीबिल्वदलैर्धूपयेच्च बलिं हरेत् ॥२९९/७॥

ग्रही चतुर्थी काकोली गात्रोद्वेगः प्ररोचनम् । फेनोद्गारो दिशो दृष्टिः कुल्माषैः सासवैर्बलिः ॥२९९/८॥

गजदन्ताहिनिर्मोकवाजिमूत्रप्रलेपनम् । सराजीनिम्बपत्रेण वृककेशेन धूपयेत् ॥२९९/९॥

हंसाधिका पञ्चमी स्याज्जृम्भाश्वासोर्ध्वधारिणी । मुष्टिबन्धश्च तच्चेष्टा बलिं मत्स्यादिना हरेत् ॥२९९/१०॥

मेषशृङ्गबलालोध्रशिलातालैः शिशुं लिपेत् । फट्कारी तु ग्रही षष्ठी भयमोहप्ररोदनम् ॥२९९/११॥

निराहारोऽङ्गविक्षेपो हरेन्मत्स्यादिना बलिम् । राजीगुग्गुलुकुष्ठेभदन्ताद्यैर्धूपलेपनैः ॥२९९/१२॥

सप्तमे मुक्तकेश्यार्तः पूतिगन्धो विजृम्भणम् । नादः प्ररोदनं कासो धूपो व्याघ्रनखैर्लिपेत् ॥२९९/१३॥

वचागोमयगोमूत्रैः श्रीदण्डी चाष्टमे ग्रही । दिशो निरीक्षणं जिह्वाचालनं कासरोदनम् ॥२९९/१४॥

बलिः पूर्वैश्च मत्स्याद्यैर्धूपलेपे च हिङ्गुला । वचासिद्धार्थलशुनैश्चोर्द्ध्वग्राही महाग्रही ॥२९९/१५॥

उद्वेजनोर्द्ध्वनिःश्वासः स्वमुष्टिद्वयखादनम् । रक्तचन्दनकुष्ठाद्यैर्धूपयेल्लेपयेच्छिशुम् ॥२९९/१६॥

कपिरोमनखैर्धूपो दशमी रोदनी ग्रही । तच्चेष्टा रोदनं शश्वत्सुगन्धो नीलवर्णता ॥२९९/१७॥

धूपो निम्बेन भूतोग्रराजीसर्जरसैर्लिपेत् । बलिं बहिर्हरेल्लाजकुल्माषकरकौदनम् ॥२९९/१८॥

यावत्त्रयोदशाहं स्यादेवं धूपादिका क्रिया । गृह्णाति मासिकं वत्सं पूतना शकुनी ग्रही ॥२९९/१९॥

काकवद्रोदनं श्वासो मूत्रगन्धोऽक्षिमीलनम् । गोमूत्रस्नपनं तस्य गोदन्तेन च धूपनम् ॥२९९/२०॥

पीतवस्त्रं ददेद्रक्तस्रग्गन्धैस्तैलदीपकः । त्रिविधं पायसं मद्यं तिलं मासं चतुर्विधम् ॥२९९/२१॥

करञ्जाधो यमदिशि सप्ताहं तैर्बलिं हरेत् । द्विमासिकं च मुकुटा वपुः पीतं च शीतलम् ॥२९९/२२॥

छर्द्धिः स्यान्मुखशोषादिपुष्पगन्धांशुकानि च । अपूपमोदनं दीपः कृष्णनीरादिधूपकम् ॥२९९/२३॥

तृतीये गोमुखी निद्रा सविण्मूत्रप्ररोदनम् । यवाः प्रियङ्गुः पललं कुल्माषं शाकमोदनम् ॥२९९/२४॥

क्षीरं पूर्वे ददेन्मध्येऽहनि धूपश्च सर्पिषा । पञ्चभङ्गेन तत्स्नानं चतुर्थे पिङ्गलार्तिकृत् ॥२९९/२५॥

तनुः शीता पूतिगन्धः शोषः स म्रियते ध्रुवम् । पञ्चमी ललना गात्रसादः स्यान्मुखशोषणम् ॥२९९/२६॥

अपानः पीतवर्णश्च मत्स्याद्यैर्दक्षिणे बलिः । षण्मासे पङ्कजा चेष्टा रोदनं विकृतस्वरः ॥२९९/२७॥

मत्स्यमांससुराभक्तपुष्पगन्धादिभिर्बलिः । सप्तमे तु निराहारा पूतिगन्धादिदन्तरुक् ॥२९९/२८॥

पिष्टमांससुरामांसैर्बलिः स्याद्यमुनाष्टमे । विस्फोटशोषणाद्यं स्यात्तच्चिकित्सां न कारयेत् ॥२९९/२९॥

नवमे कुम्भकर्ण्यार्तो ज्वरी छर्दति पालके । रोदनं मांसकुल्माषमद्याद्यैरैशके बलिः ॥२९९/३०॥

दशमे तापसी चेष्टा निराहारोऽक्षिमीलनम् । घण्टा पताका पिष्टाक्ता सुरामांसबलिः समे ॥२९९/३१॥

राक्षस्येकादशी पीडा नेत्रादौ न चिकित्सितम् । चञ्चला द्वादशे श्वासस्त्रासादिकविचेष्टितम् ॥२९९/३२॥

बलिः पूर्वेऽथ मध्याह्ने कुल्माषाद्यैस्तिलादिभिः । यातना तु द्वितीयेऽब्दे यातनं रोदनादिकम् ॥२९९/३३॥

तिलमांसमद्यमांसैर्बलिः स्नानादि पूर्ववत् । तृतीये रोदनी कम्पो रोदनं रक्तमूत्रकम् ॥२९९/३४॥

गुडौदनं तिलापूपः प्रतिमा तिलपिष्टजा । तिलस्नानं पञ्चपत्रैर्धूपो राजफलत्वचा ॥२९९/३५॥

चतुर्थे चटकाशोफो ज्वरः सर्वाङ्गसादनम् । मत्स्यमांसतिलाद्यैश्च बलिः स्नानं च धूपनम् ॥२९९/३६॥

चञ्चला पञ्चमेऽब्दे तु ज्वरस्त्रासोऽङ्गसादनम् । मांसौदनाद्यैश्च बलिर्मेषशृङ्गेण धूपनम् ॥२९९/३७॥

पलाशोदुम्बराश्वत्थवटबिल्वदलाम्बुधृक् । षष्ठेऽब्दे धावनीशोषो वैरस्यं गात्रसादनम् ॥२९९/३८॥

सप्ताहोभिर्बलिः पूर्वैर्धूपः स्नानं च भृङ्गकैः । सप्तमे यमुना छर्दिरवचोहासरोदनम् ॥२९९/३९॥

मांसपायसमद्याद्यैर्बलिः स्नानं च धूपनम् । अष्टमे वा जातवेदा निराहारं प्ररोदनम् ॥२९९/४०॥

कृशरापूपदध्याद्यैर्बलिः स्नानं च धूपनम् । कालाब्दे नवमे बाह्वोरास्फोटो गर्जनं भयम् ॥२९९/४१॥

बलिः स्यात् कृशरापूपसक्तुकुल्माषपायसैः । दशमेऽब्दे कलहंसी दाहोऽङ्गकृशता ज्वरः ॥२९९/४२॥

पोलिकापूपदध्यन्नैः पञ्चरात्रं बलिं हरेत् । निम्बधूपकुष्ठलेपावेकादशमके ग्रही ॥२९९/४३॥

देवदूती निष्ठुरवाग्बलिर्लेपादि पूर्ववत् । बलिका द्वादशे श्वासो बलिलेपादि पूर्ववत् ॥२९९/४४॥

त्रयोदशे वायवी च मुखरोगोऽङ्गसादनम् । रक्तान्नगन्धमाल्याद्यैर्बलिः पञ्चदलैः स्नपेत् ॥२९९/४५॥

राजीनिम्बदलैर्धूपो यक्षिणी च चतुर्दशे । चेष्टा शूलो ज्वरो दाहो मांसभक्ष्यादिकैर्बलिः ॥२९९/४६॥

स्नानादि पूर्ववच्छान्त्यै मुण्डिकार्तिस्त्रिपञ्चके । तच्चेष्टासृक्स्रवः शश्वत्कुर्यान्मातृचिकित्सनम् ॥२९९/४७॥

वानरी षोडशी भूमौ पतेन्निद्रा सदा ज्वरः । पायसाद्यैस्त्रिरात्रं च बलिः स्नानादि पूर्ववत् ॥२९९/४८॥

गन्धवती सप्तदशे गात्रोद्वेगः प्ररोदनम् । कुल्माषाद्यैर्बलिः स्नानधूपलेपादि पूर्ववत् ॥२९९/४९॥

दिनेशाः पूतना नाम वर्षेशाः सुकुमारिकाः ॥२९९/५०॥

ॐ नमः सर्वमातृभ्यो बालपीडासंयोगं भुञ्ज भुञ्ज चुट चुट स्फोटय स्फोटय स्फुर स्फुर गृह्ण गृह्णाक्रन्दयाक्रन्दय एवं सिद्धरूपो ज्ञापयति ॥२९९/५१॥

हर हर निर्दोषं कुरु कुरु बालिकां बालं स्त्रियं पुरुषं वा सर्वग्रहाणामुपक्रमात् ।  
चामुण्डे नमो देव्यै ह्रूं ह्रूं ह्रीमपसरापसर दुष्टग्रहान् ह्रूं तद्यथा गच्छन्तु गृह्यकाः अन्यत्र पन्थानं रुद्रो ज्ञापयति ॥२९९/५२॥

सर्वबालग्रहेषु स्यान्मन्त्रोऽयं सर्वकामदः ॥२९९/५३॥

ॐ नमो भगवति चामुण्डे मुञ्च मुञ्च बालं बालिकां वा बलिं गृह्ण गृह्ण जय जय वस वस ॥२९९/५४॥

सर्वत्र बलिदानेऽयं रक्षाकृत्पठ्यते मनुः । ब्रह्मा विष्णुः शिवः स्कन्दो गौरी लक्ष्मीर्गणादयः ॥

रक्षन्तु ज्वरदाहार्तं मुञ्चन्तु च कुमारकम् ॥२९९/५५॥

**सूर्यार्चनम् ।**  
शय्या तु दण्डी साजेशपावकश्चतुराननः । सर्वार्थसाधकमिदं बीजं पिण्डार्थमुच्यते ॥३०१/१॥

स्वयं दीर्घस्वराद्यं च बीजेष्वङ्गानि सर्वशः । खातं साधु विषं चैव सबिन्दुं सकलं तथा ॥३०१/२॥

गणस्य पञ्च बीजानि पृथग्दृष्टफलं महत् ॥३०१/३॥

गणंजयाय नम एकदंष्ट्राय चलकर्णिने गजवक्त्राय महोदरहस्ताय ॥३०१/४॥

पञ्चाङ्गं सर्वसामान्यं सिद्धिः स्याल्लक्षजाप्यतः ॥३०१/५॥

गणाधिपतये गणेश्वराय गणनायकाय गणक्रीडाय ॥३०१/६॥

दिग्दले पूजयेन्मूर्तीः पुरावच्चाङ्गपञ्चकम् ॥३०१/७॥

वक्रतुण्डायैकदंष्ट्राय महोदराय गजवक्त्राय विकटाय विघ्नराजाय धूम्रवर्णाय ॥३०१/८॥

दिग्विदिक्षु यजेदेताल्लोकां(के)शांश्चैव मुद्रया । मध्यमातर्जनीमध्यगताङ्गुष्ठौ समुष्टिकौ ॥३०१/९॥

चतुर्भुजं मोदकाढ्यं दण्डपाशाङ्कुशान्वितम् । दन्तभक्षधरं रक्तं साब्जपाशाड्कुशैर्वृतम् ॥३०१/१०॥

पूजयेत्तं चतुर्थ्यां च विशेषेणाथ नित्यशः । श्वेतार्कमूलेन कृतं सर्वाप्तिः स्यात्तिलैर्हुतैः ॥३०१/११॥

तण्डुलैर्दधिमध्वाज्यैः सौभाग्यं वश्यता भवेत् । घोषासृक्प्राणधात्वर्दी दण्डी मार्तण्डभैरवः ॥३०१/१२॥

धर्मार्थकाममोक्षाणां कर्ता विश्वपुटीवृतः । ह्रस्वाः स्युर्मूर्तयः पञ्च दीर्घाण्यङ्गानि तस्य च ॥३०१/१३॥

सेन्द्रवारुणमीशानवामार्धदयितं रविम् । पशाङ्कुशधरं देवं ह्यक्षमालाकपालिनम् ॥३०१/१४ ॥

खट्वाङ्गादिकशक्तिं च दधानं चतुराननम् । अन्तर्बाह्ये विषद्भक्तं(?) पद्मस्थं रविमण्डलम् ॥३०१/१५॥

आदित्यादियुतं प्रार्च्य उदितेऽर्केऽर्घकं ददेत् । श्वासं विषाग्निविपदण्डीन्दुलेखासकलो भृगुः ॥३०१/१६॥

अर्काय भूर्भुवः स्वरेज्वालिकुरस्त्र्यसङ्गकम् (?)। पद्मासनोऽरुणो रक्तवस्तुसद्युतिबिम्बगः ॥३०१/१७॥

उदानः पद्मदृग्दोर्भ्यां धूम्रकेतुरुदाहृतः । (रक्ता हृदादयः सौम्या वरदाः पद्मधारिणः ॥३०१/१८॥

विद्युत्पुञ्जनिभः स्वर्कः श्वेतः सोमोऽरुणः कुजः । बुधस्तद्वद्गुरुः पीतः शुक्रिः(?) शुक्रः शनैश्चरः ॥३०१/१९॥

कृष्णाङ्गारनिभो राहुर्धूम्रकेतुरुदाहृतः। ) वामोरुवामहस्तास्ते दक्षहस्ताभयप्रदाः ॥३०१/२०॥

स्वनामाद्यन्तबीजास्ते हस्तौ संशोध्य चास्त्रतः । अङ्गुष्ठादौ तले नेत्रे हृदाद्यं व्यापकं न्यसेत् ॥३०१/२१॥

मूलबीजैस्त्रिभिः प्राणव्यापकं न्यस्य साङ्गकम् । प्रक्षाल्य पात्रमस्त्रेण मूलेनापूर्य वारिणा ॥३०१/२२॥

गन्धपुष्पाक्षतं न्यस्य दूर्वामर्घ्यं च मन्त्रयेत् । आत्मानं तेन संप्रोक्ष्य पूजाद्रव्यं च वैभवम् ॥३०१/२३॥

प्रभूतं विमलं सारमाराध्यं परमं सुखम् । पीठाद्यान्कल्पयेदेतान्हृदा मध्ये विदिक्षु च ॥३०१/२४॥

पीठोपरि हृदाद्यं च केसरेष्वस्त्रशक्तयः । रां दीप्तां रीं तथा सूक्ष्मां र(रुं)जयां रूं च भद्रया ॥३०१/२५॥

रें विभूतिं रैं विमलां रोमयोद्याथ विद्युतम् । रौं सर्वतोमुखी रं च पीठं प्रार्च्य रविं यजेत् ॥३०१/२६॥

आवाह्य दद्यात्पाद्यादि हृत्षडङ्गेन सुव्रतः । खकारौ दण्डिनौ चण्डौ मज्जादशनसंयुता ॥३०१/२७॥

मांसादीर्घा जवद्वायुहृदैतत्सर्वदं रवेः । वह्नीशरक्षोमरुतां दिक्षु पूज्या हृदादयः ॥३०१/२८॥

स्वमन्त्रैः कर्णिकान्तस्था दिक्षु तं पुरतश्च धृक्(?) । पूर्वादिदिक्षु संपूज्याश्चन्द्रज्ञगुरुभार्गवाः ॥३०१/२९॥

आग्नेयादिषु कोणेषु कुजमन्दाहिकेतवः । स्नात्वा विधिवदादित्यमाराध्यार्घ्यपुरःसरम् ॥३०१/३०॥

कृतान्तमैशे निर्माल्यं तेजश्चण्डाय दीपितम् । रोचनं कुङ्कुमं वारि रक्तगन्धाक्षताङ्कुराः ॥३०१/३१॥

वेणुबीजयवाः शालिश्यामाकतिलराजिकाः । जपापुष्पान्वितां दत्वा पात्रैः शिरसि धार्य तत् ॥३०१/३२॥

जानुभ्यामवनीं गत्वा सूर्यायार्घ्यं निवेदयेत् । स्वविद्यामन्त्रितैः कुम्भैर्नवभिः प्रार्च्य वै ग्रहान् ॥३०१/३३॥

ग्रहादिशान्तये स्नानं जप्त्वार्कं सर्वमाप्नुयात् । संग्रामविजयं साग्निं बीजदोषं सबिन्दुकम् ॥३०१/३४॥

न्यस्य मूर्धादिपादान्तं मूलं पूज्यं तु मुद्रया । स्वाङ्गानि च यथान्यासमात्मानं भावयेद्रविम् ॥३०१/३५॥

ध्यानं च मारणस्तम्भे पीतमाप्यायने सितम् । रिपुघातविधौ कृष्णं मोहयेच्छक्रचापवत् ॥३०१/३६॥

योऽभिषेकजपध्यानपूजाहोमपरः सदा । तेजस्वी ह्यजयः श्रीमान्स युद्धादौ जयं लभेत् ॥३०१/३७॥

ताम्बूलादाविदं न्यस्य जप्त्वा दद्यादुशीरकम् । न्यस्तबीजेन हस्तेन स्पर्शनं तद्वशे स्मृतम् ॥३०१/३८॥

**अङ्गाक्षरार्चनम् ।**  
यदा जन्मर्क्षगश्चन्द्रो भानुः सप्तसराशिगः । पौष्णः कालः स विज्ञेयस्तदा श्वासं परीक्षयेत् ॥३०३/१॥

कण्ठौष्ठौ चलतः स्थानाद्यस्य वक्रा च नासिका । कृष्णा जिह्वा च सप्ताहं जीवितं तस्य वै भवेत् ॥३०३/२॥

तारो मेषो विषं दन्ती नरो दीर्घो घनारसः । क्रुद्धोल्काय महोल्काय वीरोल्काय शिखा भवेत् ॥३०३/३॥

ह्युल्काय साहस्रोल्काय वैष्णवोऽष्टाक्षरो मनुः । कनिष्ठादितदष्टानामङ्गुलीनां च पर्वसु ॥३०३/४॥

ज्येष्ठाग्रेण क्रमात्तारं मूर्धन्यष्टाक्षरं न्यसेत् । तर्जन्यां तारमङ्गुष्ठे लग्ने मध्यमया च तत् ॥३०३/५॥

तलेऽङ्गुष्ठे तदुत्तारं बीजोत्तारं ततो न्यसेत् । रक्तगौरधूम्रहरिज्जातरूपाः सितास्त्रयः ॥३०३/६॥

एवं रूपानिमान्वर्णांस्तावद्बुद्ध्वा न्यसेत् क्रमात् । हृदास्यनेत्रमूर्धाङ्घ्रितालुगुह्यकरादिषु ॥३०३/७॥

अङ्गानि च न्यसेद्बीजान्न्यस्याथ करदेहयोः । यथात्मनि तथा देवे न्यासः कार्यः करं विना ॥३०३/८॥

हृदादिस्थानगान्वर्णान्गन्धपुष्पैः समर्चयेत् । धर्माद्यग्न्याद्यधर्मादि गात्रे पीठेऽम्बुजे न्यसेत् ॥३०३/९॥

पत्रकेसरकिञ्जल्कव्यापिसूर्येन्दुदाहिनाम् । मण्डलं त्रितयं तावद्भेदैस्तत्र न्यसेत्क्रमात् ॥३०३/१०॥

गुणाश्च तत्र सत्वाद्याः केशरस्थाश्च शक्तयः । विमलोत्कर्षणीज्ञानक्रियायोगाश्च वै क्रमात् ॥३०३/११॥

प्रह्वी सत्या तथेशानानुग्रहा मध्यतस्ततः । योगपीठं समभ्यर्च्य समावह्य हरिं यजेत् ॥३०३/१२॥

पाद्यार्घ्याचमनीयं च पीतवस्त्रविभूषणम् । एतत्पञ्चोपचारं च सर्वं मूलेन दीयते ॥३०३/१३॥

वासुदेवादयः पूज्याश्चत्वारो दिक्षु मूर्तयः । विदिक्षु श्रीसरस्वत्यै रतिशान्त्यै च पूजयेत् ॥३०३/१४॥

शङ्खं चक्रं गदां पद्मं मुसलं खड्गशार्ङ्गके । वनमालान्वितं दिक्षु विदिक्षु च यजेत्क्रमात् ॥३०३/१५॥

अभ्यर्च्य च बहिस्तार्क्ष्यं देवस्य पुरतोऽर्चयेत् । विश्वक्सेनं च सोमेशं मध्ये आवरणाद्बहिः ॥३०३/१६॥

इन्द्रादिपरिचारेण संपूज्य समवाप्नुयात् ॥३०३/१७॥

**पञ्चाक्षरादिपूजामन्त्राः ।**  
मेषः संज्ञा विषं साज्यमस्ति दीर्घोदकं रसः । एतत्पञ्चाक्षरं मन्त्रं शिवदं च शिवात्मकम् ॥३०४/१॥

(तारकादि समभ्यर्च्य देवत्वादि समाप्नुयात् । ज्ञानात्मकं परं ब्रह्म परं बुद्धिः शिवो हृदि )॥ ३०४/२॥

तच्छक्तिभूतः सर्वेशो भिन्नो ब्रह्मादिमूर्तिभिः । मन्त्रार्णाः पञ्च भूतानि तन्मन्त्रा विषयास्तथा ॥३०४/३॥

प्राणादिवायवः पञ्च ज्ञानकर्मेन्द्रियाणि च । सर्वं पञ्चाक्षरं ब्रह्म तद्वदष्टाक्षरात्मकम् ॥३०४/४॥

गव्येन प्रक्षयेद्दीक्षास्थानं मन्त्रेण चोदितम् । तत्र सम्भूतसम्भारः शिवमिष्ट्वा विधानतः ॥३०४/५॥

मूलमूर्त्यङ्गविद्याभिस्तण्डुलक्षेपणादिकम् । कृत्वा चरुं च यत्क्षीरे पुनस्तद्विभजेत्त्रिधा ॥३०४/६॥

निवेद्यैकं परं हुत्वा सशिष्योऽन्यद्भजेद्गुरुः । आचम्य सकलीकृत्य दद्याच्छिष्याय देशिकः ॥३०४/७॥

दन्तकाष्ठं हृदा जप्तं क्षीरवृक्षादिसम्भवम् । संशोध्य दन्तान्संक्षिप्त्वा(प्य) प्रक्षाल्यैतत्क्षिपेद्भुवि ॥३०४/८॥

पूर्वेण सौम्यवारीशगतं शुभमतोऽशुभम् । पुनस्तं शिष्यमायान्तं शिखाबन्धादिरक्षितम् ॥३०४/९॥

कृत्वा वेद्यां सहानेन स्वपेद्दर्भास्तरे बुधः । स्वस्वप्नं वीक्ष्य तं शिष्यः प्रभाते श्रावयेद्गुरुम् ॥३०४/११॥

शुभैः सिद्धिपदैर्भक्तिस्तैः पुनर्मण्डलार्चनम् । मण्डलं भद्रकायुक्तं पूजयेत्सर्वसिद्धिदम् ॥३०४/११॥

स्नात्वाचम्य मृदा देहं मन्त्रैरालिप्य कल्प्यते । शिवतीर्थे नरः स्नायादघमर्षणपूर्वकम् ॥३०४/१२॥

हस्ताभिषेकं कृत्वाथ प्रायात्पूजागृहं बुधः । मूलेनाब्जासनं कुर्यात्तेन पूरककुम्भकान् ॥३०४/१३॥

आत्मानं योजयित्वोर्ध्वं शिखान्ते द्वादशाङ्गुले । संशोष्य दग्ध्वा स्वतनुं प्लावयेदमृतेन च ॥३०४/१४॥

ध्यात्वा दिव्यं वपुस्तस्मिन्नात्मानं च पुनर्नयेत् । कृत्वैवं चात्मशुद्धिः स्याद्विन्यस्यार्चनमारभेत् ॥३०४/१५॥

क्रमात्कृष्णसितश्यामरक्तपीता नगादयः । मन्त्रार्णा दण्डिनाङ्गानि तेषु सर्वास्तु मूर्तयः ॥३०४/१६॥

(अङ्गुष्ठादिकनिष्ठान्तं विन्यस्याङ्गानि सर्वतः । न्यसेन्मन्त्राक्षरं पादगुह्यहृद्वक्त्रमूर्धसु ॥३०४/१७॥

व्यापकं न्यस्य मूर्धादि मूलमङ्गानि विन्यसेत् ।) रक्तपीतश्यामसितान्पीठपादान्स्वकोणजान् ॥३०४/१८॥

साध्यान्मन्त्रान्यसेद्गात्राण्यधर्मादीनि दिक्षु च । तत्र पद्मं च सुर्यादिमण्डलत्रितयं गुणान् ॥३०४/१९॥

पूर्वादिपत्रे वामाद्या नवमी कर्णिकोपरि । वामा ज्येष्ठा क्रमाद्रौद्री काली कलविकारिणी ॥३०४/२०॥

बलविकारिणी चाथ बलप्रमथिनी तथा । सर्वभूतदमनी च नवमी च मनोन्मनी ॥३०४/२१॥

श्वेता रक्ता सिता पीता श्यामा वह्निनिभासिता । कृष्णारुणाश्च ताः शक्तीर्ज्वालारूपाः स्मरेत्क्रमात् ॥३०४/२२॥

अनन्तयोगपीठाय आवाह्याथ हृदब्जतः । स्फटिकाभं चतुर्बाहुं फलशूलधरं शिवम् ॥३०४/२३॥

साभयं वरदं पञ्चवदनं च त्रिलोचनम् । पत्रेषु मुर्तयः पञ्च स्थाप्यास्तत्पुरुषादयः ॥३०४/२४॥

पूर्वे तत्पुरुषः श्वेतो अ(तोऽप्य)घोरोऽष्टभुजोऽसितः । चतुर्बाहुमुखः पीतः सद्योजातश्च पश्चिमे ॥३०४/२५॥

(वामदेवः स्त्रीविलासी चतुर्वक्त्रभुजोऽरुणः । सौम्ये पञ्चास्य ईशाने ईशानः सर्वदः सितः ॥३०४/२६॥

इष्टा(ष्ट्वा)ङ्गानि यथान्यायमनन्तं सूक्ष्ममर्चयेत् । सिद्धेश्वरं त्वेकनेत्रं पूर्वादौ दिशि पूजयेत् ॥३०४/२७॥

एकरुद्रं त्रिनेत्रं च श्रीकण्ठं च शिखण्डिनम् । ऐशान्यादिविदिक्ष्वेते विद्येशाः कमलासनाः ॥३०४/२८॥

श्वेतः पीतः सितो रक्तो धूम्रो रक्तोऽरुणः सितः । शूलाशनिशरेष्वासबाहवश्चतुराननाः ॥३०४/२९॥

उमा चण्डीशनन्दीशौ महाकालो गणेश्वरः । वृषो भृङ्गरिटिस्कन्दानुत्तरादौ प्रपूजयेत् ॥३०४/३०॥

कुलिशं शक्तिदण्डौ च खड्गं पाशध्वजौ गदाम् । शूलं चक्रं यजेत्पद्मं पूर्वादौ देवमर्च्य च ॥३०४/३१॥

ततोऽधिवासितं शिष्यं पाययेद्गव्यपञ्चकम् । आचान्तं प्रोक्ष्य नेत्रान्तैर्नेत्रे नेत्रेण बन्धयेत् ॥३०४/३२॥

द्वारे प्रवेशयेच्छिष्यं मण्डपस्याथ दक्षिणे । सासनादिकुशासीनं तत्र संशोधयेद्गुरुः ॥३०४/३३॥

आदितत्त्वानि संहृत्य परमार्थे लयः क्रमात् । पुनरुत्पादयेच्छिष्यं सृष्टिमार्गेण देशिकः ॥३०४/३४॥

न्यासं शिष्ये ततः कृत्वा तं प्रदक्षिणमानयेत् । पश्चिमद्वारमानीय क्षेपयेत्कुसुमाञ्जलिम् ॥३०४/३५॥

यस्मिन्पतन्ति पुष्पाणि तन्नामाद्यं विनिर्दिशेत् । पार्श्वे यागभुवः खाते कुण्डे सन्नाभिमेखले ॥३०४/३६॥

शिवाग्निं जनयित्वेष्ट्वा पुनः शिष्येण चार्चयेत् । ध्यानेनात्मनि तं शिष्यं संहृत्य प्रलयः क्रमात् ॥३०४/३७॥

पुनरुत्पाद्य तत्पाणौ दद्याद्दर्भांश्च मन्त्रितान् । पृथिव्यादीनि तत्त्वानि जुहुयाद्धृदयादिभिः ॥३०४/३८॥

एकैकस्य शतं हुत्वा व्योममूलेन होमयेत् । हुत्वा पूर्णाहुतिं कुर्यादस्त्रेणाष्टाहुतीर्हुनेत् ॥३०४/३९॥

प्रायश्चित्तं विशुद्ध्यर्थं ततः शेषं समापयेत् । कुम्भं समन्त्रितं प्रार्च्य शिशुं पीठेऽभिषेचयेत् ॥३०४/४०॥

शिष्ये तु समयं दत्वा स्वर्णाद्यैः स्वगुरुं यजेत् । दीक्षा पञ्चाक्षरस्योक्ता विष्ण्वादेरेवमेव हि ॥३०४/४१॥

**त्रैलोक्यमोहनीलक्ष्म्यादिपूजा ।**  
वक्षः सवह्निर्वामाक्षो दण्डीः श्रीः सर्वसिद्धिदा । महाश्रिये महासिद्धे महाविद्युत्प्रभे नमः ॥३०८/१॥

(श्रिये देवि विजये नमः । गौरि महाबले बन्ध बन्ध नमः । हूं महाकाये पद्महस्ते ह्रूं फट् श्रिये नमः । ह्रूं श्रिये फट् श्रिये नमः श्रिये श्रीद नमः) स्वाहा श्री फट् ॥३०८/२॥

अस्याङ्गानि नवोक्तानि तेष्वेकं च समाश्रयेत् । त्रिलक्षमेकलक्षं वा जप्त्वाक्षाब्जैश्च भूतिदः ॥३०८/३॥

श्रीगेहे विष्णुगेहे वा श्रियं पूज्य धनं लभेत् । आज्याक्तैस्तण्डुलैर्लक्षं जुहुयात्खादिरानले ॥३०८/४॥

राजा वश्यो भवेद्वृद्धिः श्रीश्च स्यादुत्तरोत्तरम् । सर्षपाम्भोभिषेकेण नश्यन्ते सकला ग्रहाः ॥३०८/५॥

बिल्वलक्षहुता लक्ष्मीर्वित्तवृद्धिश्च जायते । शक्रवेश्म चतुर्द्वारं हृदये चिन्तयेदथ ॥३०८/६॥

बलाकीं वामनां श्यामां श्वेतपङ्कजधारिणीम् । ऊर्द्ध्ववाहुद्वयं ध्यायेत्क्रीडन्तीं द्वारि पूर्ववत् ॥३०८/७॥

उर्द्ध्वीकृतेन हस्तेन रक्तपङ्कजधारिणीम् । श्वेताङ्गीं दक्षिणे द्वारि चिन्तयेद्वनमालिनीम् ॥३०८/८॥

हरितां दोर्द्वयेनोर्ध्वमुद्वहन्तीं सिताम्बुजम् । ध्यायेद्विभीषिकां नाम श्रीदूतीं द्वारि पश्चिमे ॥३०८/९॥

शाङ्करीमुत्तरे द्वारि तन्मध्येऽष्टदलं कजम् । वासुदेवः सङ्कर्षणः प्रद्युम्नश्चानिरुद्धकः ॥३०८/१०॥

ध्येयास्ते पद्मपत्रेषु शङ्खचक्रगदाधराः । अञ्जनक्षीरकाश्मीरहेमाभास्ते सुवाससः ॥३०८/११॥

आग्नेयादिषु पत्रेषु गुग्गुलुश्च कुरण्टकः । दमकः सलिलं चेति हस्तिनो रजतप्रभाः ॥३०८/१२॥

हेमकुम्भधराश्चैते कर्णिकायां श्रियं स्मरेत् । चतुर्भुजां सुवर्णाभां सपद्मोर्द्ध्वभुजद्वयाम् ॥३०८/१३॥

दक्षिणाभयहस्ताभां वामहस्तवरप्रदाम् । श्वेतगन्धांशुकामेकरौप्यमालास्त्रधारिणीम् ॥३०८/१४॥

ध्यात्वा सपरिवारां तामभ्यर्च्य सकलं लभेत् । द्रोणाब्जपुष्पं श्रीवृक्षपर्णं मूर्ध्नि न धारयेत् ॥३०८/१५॥

लवणामलकं वर्ज्यं नागादित्यतिथौ क्रमात् । पायसाशी जपेत्सूक्तं श्रियस्तेनाभिषेचयेत् ॥३०८/१६॥

आवाहादिविसर्गान्तां मूर्ध्नि ध्यात्वार्च्चयेच्छ्रियम् । बिल्वाज्याब्जैः पायसेन पृथग्योगः श्रिये भवेत् ॥३०८/१७॥

विषं न हन्ति कालाग्निरद्रिज्योतिरिति द्वयम् ॥३०८/१८॥

ॐ ह्रीं महामहिषमर्दनि ठं ठः मूलमन्त्रं महिषहिंसिके नमः । महिषशत्रुं भ्रामय ॐ फ ठ ठं महिषं हेषय हेषय ॐ ह्रूं महिषं हन हन देवि ह्रूं महिषनिषूदनि फट् ॥३०८/१९॥

दुर्गाहृदयमित्युक्तं साङ्गं सर्वार्थसाधकम् । यजेद्यथोक्तं तां देवीं पीठे चैवाङ्गमध्यग(गा)म् ॥३०८/२०॥

ॐ ह्रीं दुर्गे दुर्गे रक्षणि स्वाहा चेति दुर्गायै नमः । वरवर्ण्यै नमः । आर्यायै कनकप्रभायै कृत्तिकायै अभयप्रदायै कन्यकायै स्वरूपायै ॥३०८/२१॥  
पत्रस्थाः पूजयेदेता मूर्तीराद्यैः स्वरैः क्रमात् ॥३०८/२२॥

चक्राय शङ्खाय गदायै खड्गाय धनुषे वाणाय ॥३०८/२३॥

अष्टम्याद्यैरिमां दुर्गां लोकेशां तां यजेदिति । दुर्गायोगः समायुःश्रीस्वामिरक्ताजपादिकृत् ॥३०८/२४॥

संसाध्येशानमन्त्रेण तिलहोमो वशीकरः । जयः पद्मैस्तु दूर्वाभिः शान्तिकामः पलाशजैः ॥३०८/२५॥

पुष्टिः स्यात्काकपक्षेण मृतिर्द्वेषादिकं भवेत् । ग्रहक्षुद्रभयापत्तिं सर्वमेव मनुर्हरेत् ॥३०८/२६॥

ॐ दुर्गे दुर्गे रक्षणि स्वाहा ॥३०८/२७॥  
रक्षाकरीयमुदिता जयदुर्गाङ्गसंयुता । श्यामां त्रिलोचनां देवीं ध्यात्वात्मानं चतुर्भुजम् ॥३०८/२८॥

शङ्खचक्राब्जशूलासित्रिशूलां रौद्ररूपिणीम् । युद्धादौ सञ्जयेदेतां यजेत्खड्गादिके जये ॥३०८/२९॥

ॐ नमो भगवति ज्वालामालिनि गृध्रगणपरिवृते च रक्षणि रक्षणि स्वाहा ॥३०८/३०॥

युद्धार्थे च जपेन्मन्त्रं शत्रूञ्जयति योधकः ॥३०८/३१॥

**त्वरितापूजा ।**  
त्वरिताज्ञानमाख्यास्ये भुक्तिमुक्तिप्रदायकम् ॥३०९/१॥

ओमाधारशक्त्यै नमः । ॐ प्रों पुरु पुरु महासिंहाय नमः ॐ पद्माय नमः (ॐ ह्रीं ह्रूं खे च च्छे क्षः स्त्रीं ह्रूं क्षें ह्रीं फट् त्वरितायै नमः । खे च हृदयाय नमः । च च्छे शिरसे नमः । छे क्षः शिखायै नमः । क्षः स्त्रीं कवचाय नमः ।) स्त्रीं ह्रूं नेत्राय नमः । ह्रूं क्षेम् अस्त्राय फट् नमः ॥३०९/२॥

ॐ त्वरिताविद्यां विद्महे तूर्णविद्याञ्च धीमहि । तन्नो देवी प्रचोदयात् ॥३०९/३॥

श्रीप्रणितायै नमः । ह्रूं वामायै नमः । ओंकारायै नमः ॐ खे च हृदयाय नमः । खेचर्यै नमः चण्डायै नमः क्ष स्त्रीं कवचाय नमः । छेदन्यै नमः क्षेपण्यै नमः स्त्रियै ह्रूं कार्यै नमः क्षेमङ्कर्यै जयायै विजयायै किङ्कराय रक्ष । ॐ त्वरिताज्ञया स्थिरो भव वषट् ॥३०९/४॥

तोतला त्वरिता तूर्णेत्येवं विद्येयमीरिता । शिरोभ्रूमस्तके कण्ठे हृदि नाभौ च गुह्यके ॥३०९/५॥

ऊर्वोश्च जानुजङ्घोरुद्वये चरणयोः क्रमात् । न्यस्ताङ्गो न्यस्तमन्त्रस्तु समस्तं व्यापकं न्यसेत् ॥३०९/६॥

पार्वती शबरी चेशा वरदाभयहस्तिका । मयूरबलया पिच्छमौलिः किसलयांशुका ॥३०९/७॥

सिंहासनस्था मायूरबर्हच्छत्रसमन्विता । त्रिनेत्रा श्यामला देवी वनमालाविभूषणा ॥३०९/८॥

विप्राहिकर्णाभरणा क्षत्रकेयूरभूषणा । वैश्यनागकटीबन्धा वृषाहिकृतनूपुरा ॥३०९/९॥

एवं रूपात्मिका भूत्वा तन्मन्त्रं नियुतं जपेत् । ईशः किरातरूपोऽभूत् पुरा गौरी च तादृशी ॥३०९/१०॥

जपेद्ध्यायेत्पूजयेत्तां सर्वसिद्ध्यै विषादिहृत् । अष्टसिंहासने पूज्या दले पूर्वादिके क्रमात् ॥३०९/११॥

अङ्गगायत्री प्रणीता हूङ्काराद्या दलाग्रके । फट्कारी चाग्रतो देव्याः श्रीबीजेनार्चयेदिमाः ॥३०९/१२॥

लोकेशायुधवर्णास्ताः फट्कारी तु धनुर्धरा । जया च विजया द्वाःस्थे पूज्ये सौवर्णपुष्टिके ॥३०९/१३॥

किङ्करा बर्बरी मुण्डी लगुडी च तयोर्बहिः । इष्ट्वैवं सिद्धये द्रव्यैः कुण्डे योन्याकृतौ हुनेत् ॥३०९/१४॥

हेमलाभोऽर्जुनैर्धान्यैर्गोधूमैः पुष्टिसम्पदः । यवैर्धान्यैस्तिलैः सर्वसिद्धिरीतिविनाशनम् ॥३०९/१५॥

अक्षैरुन्मत्तता शत्रोः शाल्मलीभिश्च मारणम् । जम्बूभिर्धनधान्याप्तिस्तुष्टिर्नीलोत्पलैरपि ॥३०९/१६॥

रक्तोत्पलैर्महापुष्टिः कुन्दपुष्पैर्महोदयः । मल्लिकाभिः पुरक्षोभः कुमुदैर्जनवल्लभः ॥३०९/१७॥

अशोकैः पुत्रलाभः स्यात्पाटलाभिः शुभाङ्गना । आम्रैरायुस्तिलैर्लक्ष्मीर्बिल्वैः श्रीश्चम्पकैर्धनम् ॥३०९/१८॥

इष्टं मधुकपुष्पैश्च बिल्वैः सर्वज्ञतां लभेत् । त्रिलक्षजप्यात्सर्वाप्तिर्होमाद्ध्यानात्तथेज्यया ॥३०९/१९॥

मण्डलेऽभ्यर्च्य गायत्र्या आहुतीः पञ्चविंशतिम् । दद्याच्छतत्रयं मूलात्पल्लवैर्दीक्षितो भवेत् ॥   
पञ्चगव्यं पुरा पीत्वा चरुकं प्राशयेत्सदा ॥३०९/२०॥

**गणपूजा ।**  
विश्वरूपं समुद्धृत्य तेजस्युपरि संस्थितम् । नरसिंहं ततोऽधस्तात्कृतान्तस्तदधो न्यसेत् ॥३१८/१॥

प्रणवं तदधः कृत्वा ऊरुकं तदधः पुनः । अंशुमान्विश्वमूर्तिस्थं कण्ठोष्ठे प्रणवादिकः ॥३१८/२॥   
नमोऽन्तः स्याच्चतुर्वर्णो विश्वरूपं च कारणम् । सूर्यमात्राहतं ब्रह्मण्यङ्गानीह तु पूर्ववत् ॥३१८/३॥

उद्धरेत्प्रणवं पूर्व्वं प्रस्फुरद्वयमुच्चरेत् । घोरघोरतरं पश्चादनुरूपमतः स्मरेत् ॥३१८/४॥

चटशब्दं द्विधा कृत्वा ततः प्रणवमुच्चरेत् । दहेति च द्विधा कार्यं धमेति च द्विधा मतम् ॥३१८/५॥

घातयेति द्विधा कृत्वा हूंफडन्तं समुच्चरेत् । अघोरास्त्रं तु नेत्रं स्याद्गायत्री चोच्यतेऽधुना ॥३१८/६॥

तन्महेशाय विद्महे महादेवाय धीमहि । तन्नः शिवः प्रचोदयात् गायत्री सर्वसाधनी ॥३१८/७॥

यात्रायां विजयादौ च यजेत्पूर्वं गणं श्रिये । तुर्यास्त्रे तु पुरा क्षेत्रे समन्तादर्कभाजिते ॥३१८/८॥

चतुष्पदं त्रिकोणे तु त्रिदलं कमलं लिखेत् । तत्पृष्ठे पदिकावीथिभागि त्रिदलमश्वयुक् ॥३१८/९॥

वसुदेवसुतैः साब्जैस्त्रिदलैः पादपट्टिका । तदूर्ध्वे वेदिका देया भागमात्रप्रमाणतः ॥३१८/१०॥

द्वारं पद्ममितं काष्ठादुपद्वारं विवर्णितम् । द्वारोपद्वाररचितं मण्डलं विघ्नसूदनम् ॥३१८/११॥

आरक्तं कमलं मध्ये बाह्यपद्मानि तद्बहिः । सिता तु वीथिका कार्या द्वाराणि तु यथेच्छया ॥३१८/१२॥

कर्णिका पीतवर्णा स्यात्केशराणि तथा पुनः । मण्डलं विघ्नमर्दाख्यं मध्ये गणपतिं यजेत् ॥३१८/१३॥

नामाद्यं सवराकं स्याद्देवाच्छक्रसमन्वितम् । शिरोहतं तत्पुरुषेण उमाद्यं च नमोऽन्तकम् ॥३१८/१४॥

गजाख्यं गजशीर्षं च गाङ्गेयं गणनायकम् । त्रिरावर्तं गगनगं गोपतिं पूर्वपङ्क्तिगम् ॥३१८/१५॥

विचित्रांसं महाकायं लम्बोष्ठं लम्बकर्णकम् । लम्बोदरं महाभागं विकृतं पार्वतीप्रियम् ॥३१८/१६॥

भयावहं च भद्रं च भगणं भयसूदनम् । द्वादशैते दशपङ्क्तौ देवत्रासं च पश्चिमे ॥३१८/१७॥

महानादं भसुरं च विघ्नराजं गणाधिपम् । उद्भटस्वनशुण्डौ च महाशुण्डं च भीमकम् ॥३१८/१८॥

मन्मथं मधुसूदं च सुन्दरं भावपुष्टकम् । सौम्ये ब्रह्मेश्वरं ब्राह्मं मनोवृत्तिं च संलयम् ॥३१८/१९॥

लयं नृत्यप्रियं लौल्यं विकर्णं वत्सलं तथा । कृतान्तं कालदडं च यजेत्कुम्भं च पूर्ववत् ॥३१८/२०॥

अयुतं च जपेन्मन्त्रं होमयेत्तु दशांशतः । शेषाणां तु दशाहुत्या जपाद्धोमं तु कारयेत् ॥३१८/२१॥

पूर्णां दत्वाभिषेकं त कुर्यात्सर्वं तु सिध्यति । भूगोऽश्वगजवस्त्राद्यैर्गुरुपूजां चरेन्नरः॥३१८/२२॥

**वागीश्वरीपूजा ।**  
वागीश्वरीपूजनं च प्रवदामि समण्डलम् । ईश्वरं कालसंयुक्तं मनुं वर्णसमायुतम् ॥३१९/१॥

निषाद ईश्वरं कार्यं मनुना चन्द्रसूर्यवत् । अक्षरं न हि देयं स्याद्ध्यायेत्कुन्देन्दुसन्निभाम् ॥३१९/२॥

पञ्चाशद्वर्णमालां तु मुक्तास्रग्दामभूषिताम् । वरदाभयाक्षसूत्रपुस्तकाढ्यां त्रिलोचनाम् ॥३१९/३॥

लक्षं जपेन्मन्त्रकांस्तु कादान्तं वर्णमालिकाम् । अकारादिक्षकारान्तां विशन्तीं मालवत्स्मरेत् ॥३१९/४॥

कुर्याद्गुरुश्च दीक्षार्थं मन्त्रग्राहे तु मण्डलम् । तुर्याग्रमिन्दुभक्तं तु भागाभ्यां कमलं हितम् ॥३१९/५॥

वीथिका पदिका कार्या पद्मान्यष्टौ चतुष्पदे । वीथिका पट्टिका वाह्ये द्वाराणि द्विपदानि तु ॥३१९/६॥

उपद्वाराणि तद्वच्च कोणबाह्यं द्विपट्टिकम् । सितानि नव पद्मानि कर्णिका कनकप्रभा ॥३१९/७॥

केशराणि विचित्राणि कोणान्रक्तेन पूरयेत् । व्योमरेखान्तरं कृष्णं द्वाराणीन्द्रेभमानतः ॥३१९/८॥

मध्ये सरस्वतीं पद्मे वागीशी पूर्वपद्मके । हृल्लेखा चित्रवागीशी गायत्री विश्वरूपया ॥३१९/९॥

शाङ्करी मतिर्धृतिश्च पूर्वाद्या ह्रीं स्वबीजकाः । ध्येया सरस्वतीवच्च कपिलाज्येन होमकः ॥३१९/१०॥

संस्कृतप्राकृतकविः काव्यशास्त्रादिविद्भवेत् ॥३१९/११॥

**मण्डलानि ।**  
सर्वतो भद्रकान्यष्टमण्डलानि वदे गुह । शङ्कुना साधयेत्प्राचीमिष्टायां विषुवे सुधीः ॥३२०/१॥

चित्रास्वात्यन्तरेणाथ दृष्टसूत्रेण वा पुनः । पूर्वापरायतं सूत्रमास्फाल्य मध्यतोऽङ्कयेत् ॥३२०/२॥

कोटिद्वयं तु तन्मध्यादङ्कयेद्दक्षिणोत्तरम् । मत्स्यद्वयं प्रकर्तव्यं स्फालयेद्दक्षिणोत्तरम् ॥३२०/३॥

शतक्षेत्रार्द्धमानेन कोणसम्पातमादिशेत् । एवं सूत्रचतुष्कस्य स्फालनाच्चतुरस्रकम् ॥३२०/४॥

जायते तत्र कर्तव्यं भद्रं वेदकरं शुभम् । वसुभक्तेन्दुद्विपदे क्षेत्रे वीथी च भागिका ॥३२०/५॥

द्वारं द्विपदिकं पद्ममानाद्वै सकपोलकम् । कोणबन्धविचित्रं तु द्विपदं तत्र वर्तयेत् ॥३२०/६॥

शुक्लं पद्मं कर्णिका तु पीता चित्रं तु केसरम् । रक्ता वीथी तत्र कल्प्या द्वारं लोकेशरूपकम् ॥३२०/७॥

रक्तकोणं विधौ नित्ये नैमित्तिकेऽब्जकं शृणु । असंसक्तं तु संसक्तं द्विधाब्जं भुक्तिमुक्तिकृत् ॥३२०/८॥

असंसक्तं मुमुक्षूणां संसक्तं तत्त्रिधा पृथक् । बालो युवा च वृद्धश्च नामतः फलसिद्धिदाः ॥३२०/९॥

पद्मक्षेत्रे तु सूत्राणि दिग्विदिक्षु विनिक्षिपेत् । वृत्तानि पञ्चकल्पानि पद्मक्षेत्रसमानि तु ॥३२०/१०॥

प्रथमे कर्णिका तत्र पुष्करैर्नवभिर्युता । केसराणि चतुर्विंशद्वितीयेऽथ तृतीयके ॥३२०/११॥

दलसन्धिर्गजकुम्भनिभान्तर्यद्दलाग्रकम् । पञ्चमे व्योमरूपं तु संसक्तं कमलं स्मृतम् ॥३२०/१२॥

असंसक्ते दलाग्रे तु दिग्भागैर्विस्तराद्भजेत् । भागद्वयपरित्यागाद्वस्वंशैर्वर्तयेद्दलम् ॥३२०/१३॥

सन्धिविस्तारसूत्रेण तन्मानान्नाञ्जयेद्दलम् । सव्यासव्यक्रमेणैव वर्धयेत्तद्भवेत्तथा ॥३२०/१४॥

अथ वा सन्धिमध्यात्तु भ्रामयेदर्धचन्द्रवत् । सन्धिद्वयाग्रसूत्रं वा बालपद्मं तदा भवेत् ॥३२०/१५॥

सन्धिसूत्रार्धमानेन पृष्ठतः परिवर्तयेत् । तीक्ष्णाग्रं तु तन्तुवातेन कमलं भुक्तिमुक्तिदम् ॥३२०/१६॥

मुक्तौ वृद्धं च वश्यादौ बालं पद्मं समानकम् । नवनाभं नवहस्तं भागैर्मन्त्रात्मकैश्च तत् ॥३२०/१७॥

मध्येऽब्जं पट्टिकावीथीद्वारेणाब्जस्य मानतः । कण्ठोपकण्ठमुक्तानि तद्वाह्ये वीथिका मता ॥३२०/१८॥

पञ्चभागान्विता सा तु समन्ताद्दशभागिका । दिग्विदिक्ष्वष्ट पद्मानि द्वारपद्मं सवीथिकम् ॥३२०/१९॥

तद्वाह्ये पञ्चपदिका वीथिका यत्र भूषिता । पद्मवद्द्वारकण्ठस्तु पदिकं चाष्टकण्ठकम् ॥३२०/२०॥

कपोलं पदिकं कार्यं दिक्षु द्वारत्रयं स्फुटम् । कोणबन्धं त्रिपट्टं तु द्विपदं वज्रवद्भवेत् ॥३२०/२१॥

मध्यं तु कमलं शुक्लं पीतं रक्तं च नीलकम् । पीतं शुक्लं च धूम्रं च रक्तं पीतं च मुक्तिदम् ॥३२०/२२॥

पूर्वादौ कमलान्यष्ट शिवविष्ण्वादिकं जपेत् । प्रासादमध्यतोऽभ्यर्च्य शक्रादीनब्जकादिषु ॥३२०/२३॥

अस्त्राणि बाह्यवीथ्यां तु विष्ण्वादीनश्वमेधभाक् । पवित्रारोहणादौ च महामण्डलमालिखेत् ॥३२०/२४॥

अष्टहस्तं पुरा क्षेत्रं रसपक्षैर्विवर्तयेत् । द्विपदं कमलं मध्ये वीथिका पदिका ततः ॥३२०/२५॥

दिग्विदिक्षु ततोऽष्टौ च नीलाब्जानि विवर्तयेत् । मध्यपद्मप्रमाणेन विंशत्पद्मानि तानि तु ॥३२०/२६॥

दलसन्धिविहीनानि नीलेन्दीवरकाणि च । तत्पृष्ठे पदिका वीथी (स्वस्तिकानि तदूर्ध्वतः ॥३२०/२७॥

द्विपदानि तथा चाष्टौ कृतिभागकृतानि तु । वर्तयेत्स्वस्तिकांस्तत्र वीथिका पूर्ववद्बहिः ॥३२०/२८॥

द्वाराणि कमलं यद्वदुपकण्ठयुतानि तु । रक्तं कोणं पीतवीथी) नीलं पद्मं च मण्डले ॥३२०/२९॥

स्वस्तिकादि विचित्रं च सर्वकामप्रदं गुह । पञ्चाब्जं पञ्चहस्तं स्यात्समन्ताद्दशभाजितम् ॥३२०/३०॥

द्विपदं कमलं वीथी पट्टिका दिक्षु पङ्कजम् । चतुष्कं पृष्ठतो वीथी पदिका द्विपदान्यथा ॥३२०/३१॥

कण्ठोपकण्ठयुक्तानि द्वाराण्यब्जं तु मध्यतः । पञ्चाब्जमण्डले ह्यस्मिन्सितं पीतं च पूर्वकम् ॥३२०/३२॥

वैडु(दु)र्याभं दक्षिणाब्जं कुन्दाभं वारुणं कजम् । उत्तराब्जं तु शङ्खाभमन्यत्सर्वं विचित्रकम् ॥३२०/३३॥

सर्वकामप्रदं वक्ष्ये दशहस्तं तु मण्डलम् । विकारभक्तं तुर्यास्त्रं द्वारं तु द्विपदं भवेत् ॥३२०/३४॥

मध्ये पद्मं पूर्ववच्च विघ्नध्वंसं वदाम्यथ । चतुर्हस्तं पुरं कृत्वा वृत्तं चैव करद्वयम् ॥३२०/३५॥

वीथीका हस्तमात्रा तु स्वस्तिकैर्वहुभिर्वृता । हस्तमात्राणि द्वाराणि दिक्षु वृत्तं सपद्मकम् ॥३२०/३६॥

पद्मानि पञ्च शुक्लानि मध्ये पूज्यश्च निष्कलः । हृदयादीनि पूर्वादौ विदिक्ष्वस्त्राणि वै यजेत् ॥३२०/३७॥

प्राग्वच्च पञ्च पद्मानि बुद्ध्याधारमतो वदे । शतभागे तिथिभागे पद्मं लिङ्गाष्टकं दिशि ॥३२०/३८॥

मेखलाभागसंयुक्तं कण्ठं द्विपदिकं भवेत् । आचार्यो बुद्धिमाश्रित्य कल्पयेच्च लतादिकम् ॥३२०/३९॥

चतुः षट् पञ्चमाष्टादि खाछिखाग्न्यादि मण्डलम् । खाक्षीन्दुसूर्यगं सर्वं खाछिवैवेन्दुवर्णनात् ॥३२०/४०॥   
चत्वारिंशदधिकानि चतुर्दशशतानि हि । मण्डलानि हरेः शम्भोर्देव्याः सूर्यस्य सन्ति च ॥३२०/४१॥

दश सप्त विभक्ते तु लतालिङ्गोद्भवं शृणु । दिक्षु पञ्च त्रयं चैकं त्रयं पञ्च च लोपयेत् ॥३२०/४२॥

ऊर्ध्वगे द्विपदे लिङ्गं मन्दिरं पार्श्वकोष्ठयोः । मध्ये न द्बिपदं पद्ममथ चैकं च पङ्कजम् ॥३२०/४३॥

लिङ्गस्य पार्श्वयोर्भद्रे पदद्वारमलोपनात् । तत्पार्श्वशोभाः षड्लोप्य लताः शेषास्तथा हरेः ॥३२०/४४॥

ऊर्ध्वं द्विपदिकं लोप्यं हरेर्भद्राष्टकं स्मृतम् । रश्मिमालासमायुक्तं वेदलोपाच्च शोभिकम् ॥३२०/४५॥

पञ्चविंशतिभिः पद्मं ततः पीठमपीठकम् । द्वयं द्वयं रक्षयित्वा उपशोभास्तथाष्ट च ॥३२०/४६॥

देव्यादिरव्यापकं भद्रं वृहन्मध्ये परं लघु । मध्ये नवपदं पद्मं कोणे भद्रचतुष्टयम् ॥३२०/४७॥

त्रयोदशपदं शेषं बुद्ध्याधारस्तु मण्डलं । शतपत्रं षष्ट्यधिकं बुद्ध्याधारं हरादिषु ॥३२०/४८॥

**अघोरास्त्रादिशान्तिकल्पः ।**

अस्त्रयागः पुरा कार्यः सर्वकर्मसु सिद्धिदः । मध्ये पूज्यं शिवाद्यस्त्रं वज्रादीन्पूर्वतः क्रमात् ॥३२१/१॥

पञ्चवक्त्रं दशकरं रणादौ पूजितं जये । ग्रहपूजा रविर्मध्ये पूर्वाद्याः सोमकादयः ॥३२१/२॥

सर्व एकादशस्थास्तु ग्रहाः स्युर्ग्रहपूजनात् । अस्त्रशान्तिं प्रवक्ष्यामि सर्वोत्पातविनाशिनीम् ॥३२१/३॥

ग्रहरोगादिशमनीं मारीशत्रुविमर्दनीम् । विनायकोपतापघ्नीमघोरास्त्रं जपेन्नरः ॥३२१/४॥

लक्षं ग्रहादिनाशः स्यादुत्पातं तिलहोमतः । दिव्ये लक्षं तदर्धेन व्योमजोत्पातनाशनम् ॥३२१/५॥

घृतेन लक्षपातेन उत्पाते भूमिजे हितम् । घृतगुग्गुलुहोमे च सर्वोत्पातादिमर्दनम् ॥३२१/६॥

दूर्वाक्षताज्यहोमेन व्याधयोऽथ घृतेन च । सहस्रेण तु दुःखस्वप्ना विनशन्ति न संशयः ॥३२१/७॥

अयुताद्ग्रहदोषघ्नो यवाद्घृतविमिश्रितात् । विनायकार्तिशमनमयुतेन घृतस्य च ॥३२१/८॥

भूतवेतालशान्तिस्तु गुग्गुलैरयुतेन च । महावृक्षस्य भङ्गे तु व्यालकङ्के गृहे स्थिते ॥३२१/९॥

आरण्यानां प्रवेशे दूर्वाज्याक्षतहावनात् । उल्कापाते भूमिकम्पे तिलाज्येनाहुताच्छिवम् ॥३२१/१०॥

रक्तस्रावे तु वृक्षाणामयुताद्गुग्गुलोः शिवम् । अकाले फलपुष्पाणां राष्ट्रभङ्गे च मारणे ॥३२१/११॥

द्विपदादेर्यदा मारी लक्षार्धाच्च तिलाज्यतः । हस्तिमारीप्रशान्त्यर्थं करिणीदन्तवर्धने ॥३२१/१२॥

हस्तिन्यां मददृष्टौ च अयुताच्छान्तिरिष्यते । अकाले गर्भपाते तु जातं यत्र विनश्यति ॥३२१/१३॥

विकृता यत्र जायन्ते यात्राकालेऽयुतं हुनेत् । तिलाज्यलक्षहोमस्तु उत्तमा(मः)सिद्धिसाधने ॥३२१/१४॥

मध्यमायां तदर्धेन तत्पादादधमासु च । यथा जपस्तथा होमः संग्रामे विजयो भवेत् ॥३२१/१५॥

अघोरास्त्रं जपेन्न्यस्य ध्यात्वा पञ्चास्यमूर्तिजम् ॥३२१/१६॥

**पाशुपतशान्तिः ।**  
वक्ष्ये पाशुपतास्त्रेण शान्तिजापादि पूर्वतः । पादतः पूर्वनाशो हि फडन्तं चापदादिनुत् ॥३२२/१॥

ॐ नमो भगवते महापाशुपतायातुलबलवीर्यपराक्रमाय त्रिपञ्चनयनाय नानारूपाय नानाप्रहरणोद्यताय सर्वाङ्गरक्ताय भिन्नाञ्जनचयप्रख्याय श्मशानवेतालप्रियाय सर्वविघ्ननिकृन्तरताय सर्वसिद्धिप्रदाय भक्तानुकम्पिनेऽसंख्यवक्त्रभुजपादाय तस्मिन्सिद्धाय वेतालवित्रासिने शाकिनीक्षोभजनकाय व्याधिनिग्रहकारिणे (पापभञ्जनाय सूर्यसोमाग्निनेत्राय विष्णुकवचाय खड्गवज्रहस्ताय यमदण्डवरुणपाशाय रुद्रशूलाय ज्वलज्जिह्वाय सर्वरोगविद्रावणाय ग्रहनिग्रहकारिणे) दुष्टनागक्षयकारिणे ॐ कृष्णपिङ्गलाय फट् क्रूराय फट् वज्रहस्ताय फट् शक्तये फट् दण्डाय फट् (यमाय फट् खड्गाय फट् नैर्ऋताय फट् वरुणाय फट् वज्राय फट् पाशाय फट् ध्वजाय फट् अङ्कुशाय फट् गदायै फट्ट् कुबेराय फट् त्रिशूलाय फट्) मुद्गराय फट् चक्राय फट् पद्माय फट् नागास्त्राय फट् ईशानाय फट् खेटकास्त्राय फट् मुण्डाय फट् मुण्डास्त्राय फट् कङ्कालास्त्राय फट् पिच्छिकास्त्राय फट् क्षुरिकास्त्राय फट् ब्रह्मास्त्राय फट् शक्त्यस्त्राय फट् गणास्त्राय फट् सद्धास्त्राय फट् पिलिपिच्छास्त्राय फट् गन्धर्वास्त्राय फट् पूर्वास्त्राय फट् दक्षिणास्त्राय फट् वामास्त्राय फट् पश्चिमास्त्राय फट् मन्त्रास्त्राय फट् शाकिन्यस्त्राय फट् योगिन्यस्त्राय फट् दण्डास्त्राय फट् नमोऽस्त्राय फट् शिवास्त्राय फट् ईशानास्त्राय फट् महादण्डास्त्राय फट् नागास्त्राय फट् पुरुषास्त्राय फट् अघोरास्त्राय फट् वामदेवास्त्राय फट् सद्योजातास्त्राय फट् हृदयास्त्राय फट् (महास्त्राय फट् । गुरुडास्त्राय फट् राक्षसास्त्राय फट् दानवास्त्राय फट् क्षौं नरसिंहास्त्राय फट् त्वष्ट्रस्त्राय फट् सर्वास्त्राय फट्) लः फट् नः फट् (भः फट् पः फट् मः फट् स्त्रा फट् ह्रै फट् भूः फट् भुवः फट् स्वः फट् महः फट् जनः फट् तपः फट् सत्यं फट् सर्वलोक फट् सर्वपाताल फट् सर्वतत्त्व फट् सर्वप्राण फट् सर्वनाडी फट् सर्वकारण फट् सर्वदेव फट् ह्रीं फट् श्रीं फट् ह्रूं फट् स्तूं फट् आं फट् लां फट् वैराग्याय फट्) मायास्त्राय फट् कामास्त्राय फट् क्षेत्रपालास्त्राय फट् हूंकारास्त्राय फट् भास्करास्त्राय फट् चन्द्रास्त्राय फट् विघ्नेश्वरास्त्राय फट् गौः गां फट् ख्रों खों फट् ह्रौं ह्रों फट् भ्रामय भ्रामय फट् संतापय संतापय फट् छादय च्छादय फट् उन्मूलयोन्मूलय फट् त्रासय त्रासय फट् सञ्जीवय सञ्जीवय फट् विद्रावय विद्रावय फट् सर्वदुरितं नाशय नाशय फट् ।

सकृदावर्तनादेव सर्वविघ्नान्विनाशयेत् । शतावर्तेन चोत्पातान्रणादौ विजयो भवेत् ॥३२२/२॥

घृतगुग्गुलुहोमाच्च असाध्यानपि साधयेत् । पठनात्सर्वशान्तिः स्यादाशु पाशुपतस्य च ॥३२२/३॥

**षडङ्गान्यघोरास्त्राणि ।**  
ओं ह्रूं स इति मन्त्रेण मृत्युरोगादि शाम्यति । लक्षाहुतिभिर्दूर्वाभिः शान्तिं पुष्टिं प्रसाधयेत् ॥३२३/१॥

अथ वा प्रणवेनैव मायया वा षडानन । दिव्यान्तरिक्षभौमानां शान्तिरुत्पातवृक्षके ॥३२३/२॥

ॐ नमो भगवति गङ्गे कालि कालि महाकालि महाकालि मांसशोणितभोजने रक्तकृष्णमुखिवशमानय मानुषान् स्वाहा ॥३२३/३॥

ॐ लक्षं जप्त्वा दशांशेन हुत्वा स्यात्सर्वकर्मकृत् । वशं नयति शक्रादीन्मानुषेष्वेषु का कथा ॥३२३/४॥

अन्तर्धानकरी विद्या मोहनी जम्भनी तथा । वशं नयति शत्रूणां शत्रुबुद्धिप्रमोहिनी ॥३२३/५॥

कामधेनुरियं विद्या सप्तधा परिकीर्तिता । मन्त्रराजं प्रवक्ष्यामि शत्रुचौरादिमोहनम् ॥३२३/६॥

महाभयेषु सर्वेषु स्मर्तव्यं हरपूजितम् । लक्षं जप्त्वा तिलैर्होमः सिद्ध्येदुद्धारकं शृणु ॥३२३/७॥

ॐ हले शूले एहि ब्रह्मसत्येन (विष्णुसत्येन रुद्रसत्येन) रक्ष मां वाचेश्वराय स्वाहा ॥३२३/८॥

दुर्गात्तारयते यस्मात्तेन दुर्गा शिवा मता ॥३२३/९॥

ॐ ह्रीं चण्डकपालिनि दन्तान्किट किट क्षिट क्षिट गुह्ये प्राम् ॥३२३/१०॥

अनेन मन्त्रराजेन क्षालयित्वा तु तण्डुलान् । त्रिंशद्वाराणि जप्तानि तच्चौरेषु प्रदापयेत् ॥३२३/११॥

दन्तैश्चूर्णानि शुक्लानि पतितानि हि शुद्धये ॥३२३/१२॥

ॐ ज्वलल्लोचन कपिलजटाभारभास्वर विद्रावण त्रैलोक्य डामर डामर दर दर भ्रम भ्रमाकट्टाकट्ट तोटय तोटय मोटय मोटय दह दह पच पच एवं सिद्धिरुद्रो ज्ञापयति यदि ग्रहोपगतः स्वर्गलोकं देवलोकं वारामविहाराचलं तथापि तमावर्तयिष्यामि बलिं गृह्ण गृह्ण ददामि ते स्वाहेति ॥३२३/१३॥

क्षेत्रपालबलिं दत्त्वा ग्रहो न्यासाद्रुदन्व्रजेत् । शत्रवो नाशमायान्ति रणे वैरगणक्षयः ॥३२३/१४॥

हंसबीजं तु विन्यस्य विषं तु त्रिविधं हरेत् । अगुरुं चन्दनं कुष्ठं कुङ्कुमं नागकेसरम् ॥३२३/१५॥

नखं वै देवदारुं च समं कृत्वाथ धूपकः । माक्षिकेण समायुक्तो देववस्त्रादिधूपनात् ॥३२३/१६॥

विवादे मोहने स्त्रीणां मण्डने कलहे शुभः । कन्याया वरणे भाग्ये मायामन्त्रेण मन्त्रितः ॥३२३/१७॥

ह्रीं रोचना नागपुष्पाणि कुङ्कुमं च मनःशिला । ललाटे तिलकं कृत्वा यं पश्येत्स वशी भवेत् ॥३२३/१८॥

शतावर्यास्तु चूर्णं तु दुग्धपीतं च पुत्रकृत् । नागकेशरचूर्णं तु घृतपक्वं तु पुत्रकृत् ॥३२३/१९॥

पालाशवीजपानेन लभते पुत्रकं तथा ॥३२३/२०॥

ओमुत्तिष्ठ चामुण्डे जम्भय जम्भय मोहय मोहयामुकं वशमानय वशमानय स्वाहा ॥३२३/२१॥

षड्विंशा सिद्धविद्या सा नदीतीरमृदा स्त्रियम् । कृत्वोन्मत्तरसेनैव नामालिख्यार्कपत्रके ॥३२३/२२॥

मूत्रोत्सर्गं ततः कृत्वा जपेत्तामानयेत्स्त्रियम् ॥३२३/२३॥

ॐ क्षुं सः वषट् ॥३२३/२४॥

महामृत्युञ्जयो मन्त्रो जप्याद्धोमाच्च पुष्टिकृत् ॥३२३/२५॥

ॐ हं सः ह्रूं हूं मः ह्रः सौं स्कैः ॥३२३/२६॥

मृतसञ्जीवनी विद्या अष्टार्णा जयकृद्रणे । मन्त्रा ईशानमुख्याश्च धर्मकामादिदायकाः ॥३२३/२७॥

ईशानः सर्वविद्यानामीश्वरः सर्वभूतानाम् । ब्रह्मणश्चाधिपतिर्ब्रह्म शिवो मेऽस्तु सदाशिवः ॥३२३/२८॥

ॐ तत्पुरुषाय विद्महे महादेवाय धीमहि । तन्नो रुद्रः प्रचोदयात् ॥३२३/२९॥

ओमघोरेभ्यो थघोरेभ्यो घोरतरेभ्यस्तु सर्वतः । सर्वेभ्यः सर्वशर्वेभ्यो नमस्तेऽस्तु रुद्ररूपेभ्यः ॥३२३/३०॥

ॐ वामदेवाय नमो ज्येष्ठाय नमः श्रेष्ठाय नमो रुद्राय नमः कालाय नमः कलविकरणाय नमो बलविकरणाय नमो बलाय नमो बलप्रमथनाय नमः । सर्वभूतदमनाय नमो मनोन्मनाय नमः ॥३२३/३१॥

ॐ सद्योजातं प्रपद्यामि सद्योजाताय वै नमः । भवे भवे नातिभवे भवस्व मां भवोद्भवाय नमः ॥३२३/३२॥

पञ्चब्रह्माङ्गषट्कं च वक्ष्येऽहं भुक्तिमुक्तिदम् ॥३२३/३३॥

ॐ नमः परमात्मने पराय कामदाय परमेश्वराय योगाय योगसम्भवाय सर्वकराय कुरु कुरु सद्य सद्य भव भव भवोद्भव वामदेव सर्वकार्यकर पापप्रशमन सदाशिव प्रसन्न नमोऽस्तु ते स्वाहा ॥३२३/३४॥

हृदयं सर्वार्थदं तु सप्तत्यक्षरसंयुतम् ॥३२३/३५॥

ॐ शिव शिवाय नमः शिरः ॐ शिव हृदये ज्वालिनि स्वाहा शिखा ॐ शिवात्मक महातेजः सर्वज्ञ प्रभु संवर्तय महाघोरकवच पिङ्गल नमः । महाकवच शिवाज्ञया हृदयं बन्ध बन्ध (पूर्णय पूर्णय चूर्णय चूर्णय सुक्ष्मासूक्ष्मवज्रधर वज्रपाशधर वज्रशरीर मच्छरीरमनुप्रविश्य सर्वदुष्टान्स्तम्भय स्तम्भय ह्रूम् ॥३२३/३६॥

अक्षराणां तु कवचं शतं पञ्चाक्षराधिकम् ॥३२३/३७॥

ओमोजसे नेत्रम् ॐ पुस्फुर पुस्फुर तनुरूप तनुरूप ) चट चट प्रचट प्रचट कट कट वम वम घातय घातय ह्रूं फट् अघोरास्त्रम् ॥३२३/३८॥

**रुद्रशान्तिः ।**  
शिवशान्तिं प्रवक्ष्यामि कल्पाघोरप्रपूर्वकम् । सप्तकोट्यधिपो घोरा(रो) ब्रह्महत्याद्यघार्दनः ॥३२४/१॥

उत्तमाधमसिद्धीनामालयोऽखिलरोगनुत् । दिव्यान्तरी(रि)क्षभौमानामुत्पातानां विमर्दनः ॥३२४/२॥

विषग्रहपिशाचानां ग्रसनः सर्वकामकृत् । प्रायश्चित्तमघो(घौ)घार्तौ दौर्भाग्यार्तिविनाशनम् ॥३२४/३॥

एकवीरं तु विन्यस्य ध्येयः पञ्चमुखः सदा । शान्तिके पौष्टिके शुक्लो रक्तो वश्येऽथ पीतकः ॥३२४/४॥

स्तम्भने धूम्र उच्चाटमारणे कृष्णवर्णकः । कर्षणे कपिलो मोहे द्वात्रिंशद्वर्णमर्चयेत् ॥३२४/५॥

त्रिंशल्लक्षं जपेन्मन्त्रं होमं कुर्याद्दशांशतः । गुग्गुलघृतयुक्तेन सिद्धे सिद्धार्थसर्वकृत् ॥३२४/६॥

अघोरान्नापरो मन्त्रो विद्यते भुक्तिमुक्तिकृत् । अब्रह्मचारी ब्रह्मचारी अस्नातः स्नातको भवेत् ॥३२४/७॥

अघोरास्त्रमघोरस्तु द्वाविमौ मन्त्रराजकौ । जपहोमार्चनाद्युद्धे शत्रुसैन्यं विमर्दयेत् ॥३२४/८॥

रुद्रशान्तिं प्रवक्ष्यामि शिवां सर्वार्थसाधनीम् । पुत्रार्थं ग्रहनाशार्थं विषव्याधिविनष्टये ॥३२४/९॥

दुर्भिक्षमारीशान्त्यर्थं दुःस्वप्नहरणाय च । बलादिराज्यप्राप्त्यर्थं रिपूणां नाशनाय च ॥३२४/१०॥

अकाले फलिते वृक्षे सर्वग्रहविमर्दने । पूजने तु नमस्कारः स्वाहान्ते हवनं तथा ॥३२४/११॥

आप्यायने वषट्कारं पुष्टौ वौषण्नियोजयेत् । चकारद्वितयस्थाने जातियोगं तु कारयेत् ॥३२४/१२॥

ॐ रुद्राय ठ ॐ वृषभाय नमोऽविमुक्तायासम्भवाय पुरुषाय च पञ्चपूज्याय ईशपुत्रे पौरुषे पञ्चपञ्चोत्तरे विश्वरूपाय करालाय विकृतरूपाय (अविकृतरूपाय) ॥३२४/१३॥

निकृतौ चापरे काले अप्सु माया च नैर्ऋते ॥३२४/१४॥

एकपिङ्गलाय श्वेतपिङ्गलाय कृष्णपिङ्गलाय नमः ॥३२४/१५॥

मधुपिङ्गलाय नियतावनन्तायार्द्राय शुष्काय पयोगणाय कालतत्त्वे करालाय विकरालाय द्वौ मायातत्त्वे सहस्रशीर्षाय सहस्रवक्त्राय सहस्रकरचरणाय सहस्रलिङ्गाय ॥३२४/१६॥

विद्यातत्त्वे सहस्राक्षाद्विन्यसेद्दक्षिणे दले ॥३२४/१७॥

एकजटाय द्विजटाय त्रिजटाय स्वाहाकाराय स्वधाकाराय वषट्काराय षड्रुद्राय ॥३२४/१८॥

ईशतत्त्वे तु वह्निपत्रे स्थिता गुह ॥३२४/१९॥

भूपतये पशुपतय उमापतये कालाधिपतये ॥३२४/२०॥

सदाशिवाख्यतत्त्वे षट् पूज्याः पूर्वदले स्थिताः ॥३२४/२१॥

उमायैकरूपधारिणि ॐ कुरु कुरु रुहिणि रुहिणि रुद्रोसि देवानां देव देव विशाख हन हन दह दह पच पच मथ मथ तुरु तुरु अरु अरु मुरु मुरु रुद्रशान्तिमनुस्मर कृष्णपिङ्गल अकालपिशाचाधिपतिविश्वेश्वराय नमः ॥३२४/२२॥

शिवतत्त्वे कर्णिकायां पूज्यौ ह्युमामहेश्वरौ ॥३२४/२३॥

ॐ व्योमव्यापिने व्योमरूपाय सर्वव्यापिने शिवायानन्ताय नाथायानाश्रिताय शिवाय शिवतत्त्वे नव पदानि व्योमव्याप्यभिधास्य हि ॥२४॥

शाश्वताय योगपीठसंस्थिताय नित्ययोगिने ध्यानाहाराय नमः ॥ ॐ नमःशिवाय सर्वप्रभवे शिवाय ईशानमूर्धाय तत्पुरुषाय पञ्चवक्त्राय ॥३२४/२५॥

नवपदं पूर्वदले सदाख्ये पूजयेद्गुह ॥३२४/२६॥

अघोरहृदयाय वामदेवगुह्याय सद्योजातमूर्तये । ॐ नमो नमः । गुह्यातिगुह्याय गोप्त्रेऽनिधनाय सर्वयोगाधिकृताय ज्योतीरूपायाग्निपत्रे हीशतत्त्वे विद्यातत्त्वे तु गम्यते परमेश्वराय चेतनाचेतन व्योमन व्यापिन(न्) अरूपिन् । प्रमथ तेजस्तेजः ॥३२४/२७॥

मायातत्त्वे नैर्ऋते तु कालतत्त्वेऽथ वारुणे ॥३२४/२८॥

ॐ धृ धृ नाना वां वामनिधन निधनोद्भव शिव सर्व परमात्मन् । महादेव सद्भावेश्वर महातेजयोगाधिपते मुञ्च मुञ्च प्रथम प्रथम ॐ सर्व सर्व ॐ भव भव ॐ भवोद्भव सर्वभूतसुखप्रद वायुपत्रेऽथ नियतौ पुरुषे चोत्तरे नव ॥३२४/२९॥

सर्वसान्निध्यकर ब्रह्मविष्णुरुद्रपरानर्चितास्तुत स्तुत साक्षिण साक्षिण तुरु तुरु पतङ्ग पतङ्ग पिङ्ग पिङ्ग ज्ञान ज्ञान शब्द शब्द सूक्ष्म सूक्ष्म शिव शिव सर्वप्रद सर्वप्रद ॐ नमः शिवाय ॐ नमो नमः शिवाय ॐ नमो नमः ॥३२४/३०॥

ईशाने प्राकृते तत्त्वे पूजयेज्जुहुयाज्जपेत् । ग्रहरोगादिमायार्तिशमनी सर्वसिद्धिकृत् ॥३२४/३१॥

**अंशकादिः ।**  
रुद्राक्षकटकं धार्यं विषमं सुसमं दृढम् । एकत्रिपञ्चवदनं यथालाभं तु धारयेत् ॥३२५/१॥

द्विचतुःषण्मुखं शस्तमव्रणं तीव्रकण्टकम् । दक्षवाहौ शिखादौ च धारयेच्चतुराननम् ॥३२५/२॥

अब्रह्मचारी ब्रह्मचारी अस्नातः स्नातको भवेत् । (हैमी वा मुद्रिका धार्या शिवमन्त्रेण चार्च्यतु ३२५/॥३॥

शिवः शिखा तथा ज्योतिः सवित्रश्चेति गोचराः) । गोचरं तु कुलं ज्ञेयं तेन लक्ष्यस्तु दीक्षितः ॥३२५/४॥

प्राजापत्यो महीपालः कपोतो ग्रन्थिकः शिवे । कुटिलाश्चैव वेतालाः पद्महंसाः शिखाकुले ॥३२५/५॥

धृतराष्ट्रा बकाः काका गोपाला ज्योतिसंज्ञके । कुटिका साठराश्चैव गुटिका दण्डिनोऽपरे ॥३२५/६॥

सावित्री गोचरे चैवमेकैकस्तु चतुर्विधः । सिद्धाद्यंशकमाख्यास्ये येन मन्त्रः सुसिद्धिदः ॥३२५/७॥

भूमौ तु मातृका लेख्याः कूटयन्त्रविवर्जिताः । मन्त्राक्षराणि विश्लिष्य अनुस्वारं नयेत्पृथक् ॥३२५/८॥

साधकस्य तु या संज्ञा तस्या विश्लेषणं चरेत् । मन्त्रस्यादौ तथा चान्ते साधकार्णानि योजयेत् ॥३२५/९॥

सिद्धः साध्यः सुसिद्धोऽरिः संज्ञातो गणयेत्क्रमात् । मन्त्रस्यादौ तथा चान्ते सिद्धिदः स्याच्छतांशतः ॥३२५/१०॥

सिद्धादिश्चान्तसिद्धिश्च तत्क्षणादेव सिध्यति । सुसिद्धादिः सुसिद्धन्तः सिद्धवत्परिकल्पयेत् ॥३२५/११॥

अरिमादौ तथान्ते च दूरतः परिवर्जयेत् । सिद्धः सुसिद्धश्चैकार्थे अरिः साध्यस्तथैव च ॥३२५/१२॥

आदौ सिद्धः स्थितो मन्त्रस्तदन्ते तद्वदेव हि । मध्ये रिपुसहस्राणि न दोषाय भवन्ति हि ॥३२५/१३॥

मायाप्रसादप्रणवेनांशकाख्यातमन्त्रके । ब्रह्मांशको ब्रह्मविद्या विष्ण्वङ्गो वैष्णवः स्मृतः ॥३२५/१४॥

रुद्रांशको बली वीर इन्द्रांशश्चेश्वरप्रियः । नागांशो नागस्तत्त्वाक्षो यक्षांशो भूषणप्रियः ॥३२५/१५॥

गन्धर्वांशोऽतिगीतादि भीमांशो राक्षसांशकः । दैत्यांशः स्याद्युद्धकश्रीर्मानी विद्याधरांशकः ॥३२५/१६॥

पिशाचांशो मलाक्रान्तो मन्त्रं दद्यान्निरीक्ष्य च । मन्त्र एकात्फडन्तः स्याद्विद्या पञ्चाशतावधि ॥३२५/१७॥

बाला विंशाक्षरान्ता च रुद्रा द्वाविंशगायुधा । तत ऊर्ध्वं तु ये मन्त्रा वृद्धा यावच्छतत्रयम् ॥३२५/१८॥

अकारादिहकारन्ताः क्रमात्पक्षौ सितासितौ । अनुस्वारविसर्गेण विना चैव स्वरा दश ॥३२५/१९॥

ह्रस्वाः शुक्ला दीर्घाः श्यामास्तिथयः प्रतिपन्मुखाः । उदिते शान्तिकादीनि भ्रमिते वश्यकादकम् ॥३२५/२०॥

भ्रामिते सन्धया द्वेषोच्चाटने स्तम्भनेऽस्तकम् । इडावाहे शान्तिकाद्यं पिङ्गले कर्षणादिकम् ॥३२५/२१॥

मारणोच्चाटनादीनि विषुवे पञ्चधा पृथक् । अधरस्य गृहे पृथ्वी ऊर्ध्वं तेजोऽन्तरा द्रवः ॥३२५/२२॥

रन्ध्रपार्श्वे वहिर्वायुः सर्वं व्याप्य महेश्वरः । स्तम्भनं पार्थिवे शान्तिर्जले वश्यादि तेजसे ॥

वायौ स्याद्भ्रमणं शून्ये पुण्यं कालं समभ्यसेत् ॥३२५/२३॥

**गौर्यादिपूजा ।**

सौभाग्यादेरुमापूजां वक्ष्येऽहं भुक्तिमुक्तिदाम् । मन्त्रध्यानं मण्डलं च मुद्रां होमादिसाधनम् ॥३२६/१॥

चित्रभानुं शिवं कालं महाशक्तिसमन्वितम् । इडाद्यं परतोद्धृत्य सदेवं सविकारणम् ॥३२६/२॥

द्वितीयं द्वारकाक्रान्तं गौरीगतिपदान्वितम् । चतुर्थ्यन्तं प्रकर्तव्यं गौर्या वै मूलवाचकम् ॥३२६/३॥

ॐ ह्रीं सः शौं गौर्यै नमः ॥३२६/४॥

तत्रार्णत्रितयेनैव जातियुक्तं षडङ्गकम् । आसनं प्रणवेनैव मूर्तिं वै हृदयेन तु ॥३२६/५॥

उहकं च तथा कालं शिवबीजं समुद्धरेत् । प्राणं दीर्घस्वराक्रान्तं षडङ्गं जातिसंयुतम् ॥३२६/६॥

आसनं प्रणवेनात्र मूर्तिन्यासं हृदाचरेत् । यामलं कथितं वत्स एकवीरं वदाम्यथ ॥३२६/७॥

व्यापकं सृष्टिसंयुक्तं वह्निमायाकृशानुभिः । शिवशक्तिमयं बीजं हृदयादिविवर्जितम् ॥३२६/८॥

गौरीं यजेद्धेमरूप्यां काष्ठजां शैलजादिकाम् । पञ्चपिण्डां तथाव्यक्तां कोणे मध्ये तु पञ्चमम् ॥३२६/९॥

ललिता सुभगा गौरी क्षोभनी(णी) चाग्नितः क्रमात् । वामा ज्येष्ठा क्रिया ज्ञाना वृत्ते पूर्वादितो यजेत् ॥३२६/१०॥

सपीठे वामभागे तु शिवस्याव्यक्तरूपकम् । व्यक्ता द्विनेत्रा त्र्यक्षा वा शुद्धा वा शङ्करान्विता ॥३२६/११॥

पीठपद्मद्वयस्था वा द्विभुजा वा चतुर्भुजा । सिंहस्था वा वृकस्था वा अष्टाष्टादशसत्करा ॥३२६/१२॥

स्रगक्षसूत्रकलिका गलकोत्पलपिण्डिका । शरं धनुर्वा सव्येन पाणिनान्यतमं महत् ॥३२६/१३॥

वामेन पुस्तताम्बूलदण्डाभयकमण्डलुम् । गणेशं दर्पणेष्वासान्दद्यादेकैकशः क्रमात् ॥३२६/१४॥

व्यक्ताव्यक्ताथवा कार्या पद्ममुद्रा स्मृतासने । लिङ्गमुद्रा शिवस्योक्ता मुद्रा चावाहनी द्वयोः ॥३२६/१५॥

शक्तिमुद्रा तु योन्याख्या चतुरस्रं तु मण्डलम् । चतुर्हस्तं त्रिपत्राब्जं मध्यकोष्ठचतुष्टये ॥३२६/१६॥

त्र्यस्रार्धे चार्धचन्द्रं तु द्विपदं द्विगुणं क्रमात् । द्विपदं द्वारकण्ठं तु द्विगुणादुपकण्ठतः ॥३२६/१७॥

द्वारत्रयं त्रयं दिक्षु अथ वा भद्रके यजेत् । स्थण्डिले वाथ संस्थाप्य पञ्चगव्यामृतादिना ॥३२६/१८॥

रक्तपुष्पाणि देयानि पूजयित्वा ह्युदङ्मुखः । शतं हुत्वा घृताद्यं च पूर्णादः सर्वसिद्धिभाक् ॥३२६/१९॥

बलिं दत्त्वा कुमारीश्च तिस्रो वा चाष्ट भोजयेत् । नैवेद्यं शिवभक्तेषु दद्यान्न स्वयमाचरेत् ॥३२६/२०॥

कन्यार्थी लभते कन्यामपुत्रः पुत्रमाप्नुयात् । दुर्भगा चैव सौभाग्यं राजा राज्यं जयं रणे ॥३२६/२१॥

अष्टलक्षैश्च वाक्सिद्धिर्देवाद्या वशमाप्नुयुः । अनिवेद्य न चाश्नीयाद्वामहस्तेन चार्चयेत् ॥३२६/२२॥

अष्टम्यां च चतुर्दश्यां तृतीयायां विशेषतः । मृत्युञ्चयार्चनं वक्ष्ये पूजयेत्कलशोदरे ॥३२६/२३॥

हूयमानं च प्रणवो मूर्तिरौजूंस ईदृशम् । मूलं च वौषडन्तेन कुम्भमुद्रां प्रदर्शयेत् ॥३२६/२४॥

होमयेत्क्षीरदूर्वाज्यममृतां च पुनर्नवाम् । पायसं च पुराडाशमयुतं तु जपेन्मनुम् ॥३२६/२५॥

चतुर्मुखं चतुर्वाहुं द्वाभ्यां च कलशं दधत् । वरदाभयकं द्वाभ्यां स्नायाद्वै कुम्भमुद्रया ॥३२६/२६॥

आरोग्यैश्वर्यदीर्घायुरौषधं मन्त्रितं शुभम् । अपमृत्युहरो ध्यातः पूजितो ह्यत एव सः ॥३२६/२७॥

**देवालयमाहात्म्यम् ।**  
व्रतेश्वरांश्च सत्यादीनिष्ट्वा व्रतसमर्पणम् । अरिष्टशमने शस्तमरिष्टं सूत्रनायकम् ॥३२७/१॥

हेमरत्नमयं भूत्यै महाशङ्खं च मारणे । आप्यायने शङ्खसूत्रं मौक्तिकं पुत्रवर्धनम् ॥३२७/२॥

स्फाटिकं भूतिदं कौशं मुक्तिदं रुद्रनेत्रजम् । धात्रीफलप्रमाणेन रुद्राक्षं चोत्तमं ततः ॥३२७/३॥

समेरुं मेरुहीनं वा सूत्रं जप्यं तु मानसम् । अनामाङ्गुष्ठमाक्रम्य जपं भाष्यं तु कारयेत् ॥३२७/४॥

तर्जन्यङ्गुष्ठमाक्रम्य न मेरुं लङ्घ्येज्जपे । प्रमादात्पतिते सूत्रे जप्तव्यं तु शतद्वयम् ॥३२७/५॥

सर्ववाद्यमयी घण्टा तस्या वादनमर्थकृत् । गोशकृन्मूत्रवल्मीकमृत्तिकाभस्मवारिभिः ॥३२७/६॥

वेश्मायतनलिङ्गादेः कार्यमेवं विशोधनम् । स्कन्दों नमः शिवायेति मन्त्रः सर्वार्थसाधकः ॥३२७/७॥

गीतः पञ्चाक्षरो वेदे लोके गीतः षडक्षरः । ओमित्यन्ते स्थितः शम्भुर्महार्णे वटबीजवत् ॥३२७/८॥

क्रमान्नमः शिवायेति ईशानाद्यानि वै विदुः । षडक्षरस्य सूत्रस्य भाष्यं विद्याकदम्बकम् ॥३२७/९॥

यदों नमः शिवायेति एतावत्परमं पदम् । अनेन पूजयेल्लिङ्गं लिङ्गे यस्मात्स्थितः शिवः ॥३२७/१०॥

अनुग्रहाय लोकानां धर्मकामार्थमुक्तिदः । यो न पूजयते लिङ्गं न स धर्मादिभाजनम् ॥३२७/११॥

लिङ्गार्चनाद्भुक्तिमुक्तिर्यावज्जीवमतो यजेत् । वरं प्राणपरित्यागो भुञ्जीतापूज्य नैव तम् ॥३२७/१२॥

रुद्रस्य पूजनाद्रुद्रो विष्णुः स्याद्विष्णुपूजनात् । सूर्यः स्यात्सूर्यपूजातः शक्त्यादिः शक्तिपूजनात् ॥३२७/१३॥

सर्वयज्ञतपोदाने तीर्थे वेदेषु यत् फलम् । तत्फलं कोटिगुणितं स्थाप्य लिङ्गं लभेन्नरः ॥३२७/१४॥

त्रिसन्ध्यं योऽर्चयेल्लिङ्गं कृत्वा बिल्वेन पार्थिवम् । शतैकादशिकं यावत्कुलमुद्धृत्य नाकभाक् ॥३२७/१५॥

भक्त्या वित्तानुसारेण कुर्यात्प्रासादसञ्चयम् । अल्पे महति वा तुल्यं फलमाढ्यदरिद्रयोः ॥३२७/१६॥

भागद्वयं च धर्मार्थं कल्पयेज्जीवनाय च । धनस्य भागमेकं तु अनित्यं जीवितं यतः ॥३२७/१७॥

त्रिसप्तकुलमुद्धृत्य देवागारकृदर्थभाक् । मृत्काष्ठेष्टकशैलाद्यैः क्रमात्कोटिगुणं फलम् ॥३२७/१८॥

अष्टेष्टकसुरागारकारी स्वर्गमवाप्नुयात् । पांशुना क्रीडमानोऽपि देवागारकृदर्थभाक् ॥३२७/१९॥

1. हृदाद्यं [↑](#footnote-ref-2)
2. शिरश्चूडां [↑](#footnote-ref-3)
3. राज्यं [↑](#footnote-ref-4)
4. वास्तुं [↑](#footnote-ref-5)
5. मदनोन्मादिनी शिवा [↑](#footnote-ref-6)
6. साङ्गं वक्त्रं [↑](#footnote-ref-7)
7. ग्नीशासुरवायुगान् [↑](#footnote-ref-8)
8. निर्गता [↑](#footnote-ref-9)
9. परिवारिकः [↑](#footnote-ref-10)
10. मनःस्नान [↑](#footnote-ref-11)
11. दिना मन्त्रैः संमार्ज्याऽऽराध्यमूर्तिना [↑](#footnote-ref-12)
12. अन्यान् भक्तितस्तर्प्य [↑](#footnote-ref-13)
13. विशेष [↑](#footnote-ref-14)
14. ध्यायेत्कायात्तु [↑](#footnote-ref-15)
15. स्वकामाह्लादये [↑](#footnote-ref-16)
16. करशुद्धिमथास्त्र [↑](#footnote-ref-17)
17. पादजानुकम् [↑](#footnote-ref-18)
18. परम् [↑](#footnote-ref-19)
19. सप्ताऽऽदौ [↑](#footnote-ref-20)
20. पद्मं [↑](#footnote-ref-21)
21. ग्रहाः कर्णिकासंस्थिता [↑](#footnote-ref-22)
22. न्विष्णोरर्चावसानतः [↑](#footnote-ref-23)
23. मध्यपू [↑](#footnote-ref-24)
24. पद्ममध्ये [↑](#footnote-ref-25)
25. विंशं मण्डलं [↑](#footnote-ref-26)
26. 1. मध्यान्तं सुशो

    [↑](#footnote-ref-27)
27. आसादयेदिद्मबर्हिर्द्वयं [↑](#footnote-ref-28)
28. अविस्राव्य [↑](#footnote-ref-29)
29. अग्निं ध्यात्वाऽथ प्रोक्षण्यां योन्या अग्रे [↑](#footnote-ref-30)
30. ताभ्यां [↑](#footnote-ref-31)
31. त्रीन्वारानूर्ध्वं [↑](#footnote-ref-32)
32. प्रक्षिप्य [↑](#footnote-ref-33)
33. निष्क्रमणं ततः [↑](#footnote-ref-34)
34. योगो यागाधिकारकः [↑](#footnote-ref-35)
35. पूजयेत् [↑](#footnote-ref-36)
36. संनिधौ [↑](#footnote-ref-37)
37. पाशितम् [↑](#footnote-ref-38)
38. श्चात्स्थण्डिले [↑](#footnote-ref-39)
39. जनित्वा [↑](#footnote-ref-40)
40. बन्धनः [↑](#footnote-ref-41)
41. चोर्ध्वे [↑](#footnote-ref-42)
42. कृत्वार्धे [↑](#footnote-ref-43)
43. मुद्रां [↑](#footnote-ref-44)
44. संस्कृत्य [↑](#footnote-ref-45)
45. सवस्त्रे [↑](#footnote-ref-46)
46. मन्त्रैः [↑](#footnote-ref-47)
47. आलोड्य [↑](#footnote-ref-48)
48. 1. मुखं पतितमुत्तमम्

    [↑](#footnote-ref-49)
49. भं सिद्धमिति [↑](#footnote-ref-50)
50. ज्ञात्वाऽऽचम्य प्राणान्नियम्य च [↑](#footnote-ref-51)
51. विशेन्मन्त्री [↑](#footnote-ref-52)
52. पञ्चाङ्गं [↑](#footnote-ref-53)
53. तद्वायुगोचरे [↑](#footnote-ref-54)
54. कुशे देयः [↑](#footnote-ref-55)
55. विश्लेष्य [↑](#footnote-ref-56)
56. पुंश्चाहो [↑](#footnote-ref-57)
57. भुक्त्वा [↑](#footnote-ref-58)
58. साधके स्मृत्वा [↑](#footnote-ref-59)
59. स्वमन्त्रैर्वासुदेवादीञ्जननादीन्विवर्जयेत् [↑](#footnote-ref-60)
60. शुद्धतत्त्वेन [↑](#footnote-ref-61)
61. यथा कुर्यात्तु पुत्रकः [↑](#footnote-ref-62)
62. भवन्त्यतः [↑](#footnote-ref-63)
63. स्याद्बुद्ध्याधारे [↑](#footnote-ref-64)
64. स्यान्नवभागं [↑](#footnote-ref-65)
65. यजेत्कुले [↑](#footnote-ref-66)
66. स्मिन्मण्डले [↑](#footnote-ref-67)
67. मन्त्रेण [↑](#footnote-ref-68)
68. पूरिताः [↑](#footnote-ref-69)
69. वर्णलक्षैस्तु [↑](#footnote-ref-70)
70. विधानतः [↑](#footnote-ref-71)
71. दशमेन्द्रियगोचराः [↑](#footnote-ref-72)
72. सम्यगुद्धातयोगेन [↑](#footnote-ref-73)
73. मन्त्रलक्षणमश्नुते [↑](#footnote-ref-74)
74. प्रविलाप्य [↑](#footnote-ref-75)
75. वक्ष्ये संमार्जनाह्वयां [↑](#footnote-ref-76)
76. सुखं ब्रह्माप्नुयान्नरः [↑](#footnote-ref-77)
77. महात्मने [↑](#footnote-ref-78)
78. तप्तहाटककेशान्त ज्वल्पावकलोचन [↑](#footnote-ref-79)
79. नर्द [↑](#footnote-ref-80)
80. दुष्टान्पश्याऽऽर्ति [↑](#footnote-ref-81)
81. वासुदेवस्य किर्तनात् [↑](#footnote-ref-82)
82. वासुदेवस्य कीर्तनम् [↑](#footnote-ref-83)
83. हरिः [↑](#footnote-ref-84)
84. वचनाद्धरेः [↑](#footnote-ref-85)
85. प्रतिपद्वर्तते [↑](#footnote-ref-86)
86. यादितिथिक्रमात् [↑](#footnote-ref-87)
87. विधानार्थं [↑](#footnote-ref-88)
88. भवेदत्र कुरु [↑](#footnote-ref-89)
89. 1. थ जयाव्यय

    [↑](#footnote-ref-90)
90. याद्देवादिरनु [↑](#footnote-ref-91)
91. कर्णिकाकेसरैः पत्रैर्मन्त्राद्यं [↑](#footnote-ref-92)
92. चक्राङ्गादौ [↑](#footnote-ref-93)
93. दिषु स्वके [↑](#footnote-ref-94)
94. नगेशयः [↑](#footnote-ref-95)
95. संक्षिपेत् [↑](#footnote-ref-96)
96. रान्तसिंहजप्तस [↑](#footnote-ref-97)
97. त्र्यादि वारेण घृ [↑](#footnote-ref-98)
98. स्नानाय [↑](#footnote-ref-99)
99. यागद्रव्यादिसंरक्षा [↑](#footnote-ref-100)
100. वर्धनीछिन्नधारया [↑](#footnote-ref-101)
101. पाद्यमर्घ्यमाचमनीयं [↑](#footnote-ref-102)
102. चार्हणम् [↑](#footnote-ref-103)
103. दूर्वाग्रं [↑](#footnote-ref-104)
104. भुक्तिदः [↑](#footnote-ref-105)
105. यात्प्रणवात्स्वस्तिमुद्रया [↑](#footnote-ref-106)
106. पञ्चवक्त्रं [↑](#footnote-ref-107)
107. सूर्याख्यं [↑](#footnote-ref-108)
108. चन्दनान्यक्षतदधिदूर्वाश्च [↑](#footnote-ref-109)
109. पुष्पाक्षतादिभिः [↑](#footnote-ref-110)
110. द्भजेत् [↑](#footnote-ref-111)
111. नमस्कृत्य [↑](#footnote-ref-112)
112. प्राच्यां [↑](#footnote-ref-113)
113. समर्चयेत् [↑](#footnote-ref-114)
114. पूर्वलक्ष्म [↑](#footnote-ref-115)
115. युरारोग्यप्रवंशं प्रददामि [↑](#footnote-ref-116)
116. सर्वदं पापनाशनम् [↑](#footnote-ref-117)
117. सर्वरक्तपदे [↑](#footnote-ref-118)
118. द्विस्थं [↑](#footnote-ref-119)
119. स्वयम् [↑](#footnote-ref-120)
120. च यथा [↑](#footnote-ref-121)
121. द्विस्थं [↑](#footnote-ref-122)
122. गिरिद्वये [↑](#footnote-ref-123)
123. पिलिपिञ्जं [↑](#footnote-ref-124)
124. महीं नरं [↑](#footnote-ref-125)
125. वैष्णवादित्यपूजनम् [↑](#footnote-ref-126)
126. च्छिला स्यान्न शि [↑](#footnote-ref-127)
127. संयुताः, संघशः [↑](#footnote-ref-128)
128. द्वादशार्णतः [↑](#footnote-ref-129)
129. थाऽष्टार्णैराज्यं [↑](#footnote-ref-130)
130. लोकेशाग्नये [↑](#footnote-ref-131)
131. सोमाय च ग्रहाय च [↑](#footnote-ref-132)
132. वेदान्तैर्द्वादशार्णेन [↑](#footnote-ref-133)
133. लोहादिनिर्मिते [↑](#footnote-ref-134)
134. परमाचार्ये [↑](#footnote-ref-135)
135. कुर्यात्ततः प्रासादमानतः [↑](#footnote-ref-136)
136. वास्तुयोगं [↑](#footnote-ref-137)
137. पूर्वस्यां / मध्ये च [↑](#footnote-ref-138)
138. रामरामकान् [↑](#footnote-ref-139)
139. कौमुदी दशधा [↑](#footnote-ref-140)
140. प्रपन्नोऽस्मि [↑](#footnote-ref-141)
141. काम्यार्थे [↑](#footnote-ref-142)
142. निष्कला [↑](#footnote-ref-143)
143. ब्रह्माख्यं [↑](#footnote-ref-144)
144. द्वादशान्तेन [↑](#footnote-ref-145)
145. तारजं [↑](#footnote-ref-146)
146. रङ्जजं [↑](#footnote-ref-147)
147. रज [↑](#footnote-ref-148)
148. लौष्टे [↑](#footnote-ref-149)
149. बाणे [↑](#footnote-ref-150)
150. हस्तोत्तरोच्छ्रितं [↑](#footnote-ref-151)
151. द्वारमानाद्विसङ्ख्याकं [↑](#footnote-ref-152)
152. वाऽग्निं [↑](#footnote-ref-153)
153. कनिष्ठं चलमुच्यते [↑](#footnote-ref-154)
154. रविभिर्हेमतारोत्थं [↑](#footnote-ref-155)
155. स्थिरदीर्घप्रमाणैस्तु [↑](#footnote-ref-156)
156. आद्यानाद्यसु [↑](#footnote-ref-157)
157. आद्यादीनां [↑](#footnote-ref-158)
158. न्दुपुरुषाकृतिः [↑](#footnote-ref-159)
159. मण्डपं [↑](#footnote-ref-160)
160. र्थं यागद्रव्यार्थमर्धतः कलशाय च । [↑](#footnote-ref-161)
161. सुवर्णं [↑](#footnote-ref-162)
162. मङ्गलान्कुरान् [↑](#footnote-ref-163)
163. नैपुण्यं चास्य [↑](#footnote-ref-164)
164. कुण्डं [↑](#footnote-ref-165)
165. श्वेतश्चैते वर्णाः [↑](#footnote-ref-166)
166. कालदण्डेन वर्जिताः [↑](#footnote-ref-167)
167. कोणगाः [↑](#footnote-ref-168)
168. अर्घ्याद्यैर्यजे [↑](#footnote-ref-169)
169. नैऋतमन्त्रेण [↑](#footnote-ref-170)
170. वह्न्यादौ [↑](#footnote-ref-171)
171. कदम्बबकुलाम्रजान् [↑](#footnote-ref-172)
172. सिद्धार्थाभरणं [↑](#footnote-ref-173)
173. श्यालपर्णीं [↑](#footnote-ref-174)
174. सहदेवीं वचां संहीं [↑](#footnote-ref-175)
175. मङ्गलानि निवे [↑](#footnote-ref-176)
176. पञ्चसिद्धार्थकं, पञ्चसिद्धात्मकं [↑](#footnote-ref-177)
177. विष्णुक्रान्तां [↑](#footnote-ref-178)
178. दक्षिणे [↑](#footnote-ref-179)
179. पात्रके [↑](#footnote-ref-180)
180. जनयेद्दण्डं [↑](#footnote-ref-181)
181. क्षालयेद्वस्तुतोयेन [↑](#footnote-ref-182)
182. वसनैस्तीर्थ [↑](#footnote-ref-183)
183. वल्मीकोत्थघटेन [↑](#footnote-ref-184)
184. पञ्चभिर्द्रव्यकैस्ततः [↑](#footnote-ref-185)
185. दक्षतः [↑](#footnote-ref-186)
186. धात्रीमांस्युदकेन [↑](#footnote-ref-187)
187. न्निर्मूर्छनं, न्निर्मञ्छनं [↑](#footnote-ref-188)
188. उन्मयामीति [↑](#footnote-ref-189)
189. वेदाहमुत्तरीयकम् [↑](#footnote-ref-190)
190. वासुदेवाद्यैर्मुञ्चामि [↑](#footnote-ref-191)
191. दद्यात्पिण्डि [↑](#footnote-ref-192)
192. सौवर्णं [↑](#footnote-ref-193)
193. शय्यायां [↑](#footnote-ref-194)
194. विष्णोर्न सकलीकृतिः [↑](#footnote-ref-195)
195. दर्विकां [↑](#footnote-ref-196)
196. मनसाऽऽकृत्य [↑](#footnote-ref-197)
197. क्षोभयामास [↑](#footnote-ref-198)
198. समासृजत् [↑](#footnote-ref-199)
199. तस्मिन्सङ्क्रामते जीवशक्ति [↑](#footnote-ref-200)
200. चाष्टवृत्तिका [↑](#footnote-ref-201)
201. देहस्य [↑](#footnote-ref-202)
202. अभ्यर्चायां [↑](#footnote-ref-203)
203. क्षकारं [↑](#footnote-ref-204)
204. या मूर्तिः स्थाप्यते तस्या [↑](#footnote-ref-205)
205. स्थापयेच्च गाः [↑](#footnote-ref-206)
206. देहे तु [↑](#footnote-ref-207)
207. मासाधिपानां [↑](#footnote-ref-208)
208. प्रोक्षयेद्गन्धतोयेन [↑](#footnote-ref-209)
209. अष्टान्तेनाष्टशतक [↑](#footnote-ref-210)
210. ताम्रपत्रे मूलेन [↑](#footnote-ref-211)
211. ध्यायेत्खातस्य मूर्तिस्तु [↑](#footnote-ref-212)
212. क्रान्तदेशाय [↑](#footnote-ref-213)
213. नीतमस्मिन्देहे [↑](#footnote-ref-214)
214. कृत्वा [↑](#footnote-ref-215)
215. शुक्लनिर्मलम् [↑](#footnote-ref-216)
216. सिञ्चितम् [↑](#footnote-ref-217)
217. वैराजरूपं [↑](#footnote-ref-218)
218. तत्त्वभूतं [↑](#footnote-ref-219)
219. चुबुकं, चलकं [↑](#footnote-ref-220)
220. कुम्भाणडवेदिद्रव्याणां [↑](#footnote-ref-221)
221. मूर्तिभूतो [↑](#footnote-ref-222)
222. समाम्लादिदर्शकम् [↑](#footnote-ref-223)
223. भद्रात्मकौ [↑](#footnote-ref-224)
224. अतोर्ध्वं [↑](#footnote-ref-225)
225. यावद्वस्त्रैक्यं [↑](#footnote-ref-226)
226. अधिवासयेद्विधिना [↑](#footnote-ref-227)
227. सम्प्राप्य [↑](#footnote-ref-228)
228. ह्यौं [↑](#footnote-ref-229)
229. कांसोऽस्मितेति [↑](#footnote-ref-230)
230. मन्त्रेणायं [↑](#footnote-ref-231)
231. गृहोपकरणाद्यादि [↑](#footnote-ref-232)
232. मात्रार्थे [↑](#footnote-ref-233)
233. यजेत् [↑](#footnote-ref-234)
234. 1. स्थाप्याऽऽवाह्य

     [↑](#footnote-ref-235)
235. प्रार्च्य कृत्वा च वस्त्रतः [↑](#footnote-ref-236)
236. सम्प्रार्च्य [↑](#footnote-ref-237)
237. वाप्यकुण्डे [↑](#footnote-ref-238)
238. रक्षः स्थले करम् [↑](#footnote-ref-239)
239. नदीक्षोदं [↑](#footnote-ref-240)
240. रुद्रेति [↑](#footnote-ref-241)
241. संपूरयेद्वंश्यां [↑](#footnote-ref-242)
242. वाग्यतः [↑](#footnote-ref-243)
243. यद्वारुणेन [↑](#footnote-ref-244)
244. यद्वारुण्येन [↑](#footnote-ref-245)
245. चान्तकनिग्रहाय [↑](#footnote-ref-246)
246. ष्णवेऽतिभूशयाय [↑](#footnote-ref-247)
247. 1. मापयेत्

     [↑](#footnote-ref-248)
248. कर्मार्थान्ते पवित्रे [↑](#footnote-ref-249)
249. दत्त्वाऽ [↑](#footnote-ref-250)
250. तदङ्गा [↑](#footnote-ref-251)
251. रुद्रेऽस्त्रं प्रविभाजये [↑](#footnote-ref-252)
252. मध्येन तु नवकं [↑](#footnote-ref-253)
253. वा मध्ये न [↑](#footnote-ref-254)
254. विष्णुपत्रीं [↑](#footnote-ref-255)
255. क्रमाद्गुल्फं [↑](#footnote-ref-256)
256. सीसं [↑](#footnote-ref-257)
257. घृतेनाऽऽसह्य [↑](#footnote-ref-258)
258. संस्नाप्य [↑](#footnote-ref-259)
259. अस्त्रादि लाब्धमारभ्य [↑](#footnote-ref-260)
260. निरुध्याऽऽस्याक्षि [↑](#footnote-ref-261)
261. रुजक्रमात्, भुजक्रमात् [↑](#footnote-ref-262)
262. फडन्तगवाणुना [↑](#footnote-ref-263)
263. शुचावुद्धूननं [↑](#footnote-ref-264)
264. मूलमन्त्रेण [↑](#footnote-ref-265)
265. तत्कर्मणाऽ [↑](#footnote-ref-266)
266. यां तु उत्तरेदघ [↑](#footnote-ref-267)
267. स्वतान् [↑](#footnote-ref-268)
268. स्रुचा युता [↑](#footnote-ref-269)
269. खशोल्कायेति [↑](#footnote-ref-270)
270. स्वरे कालिनि शि, सुरं कालिनि शि [↑](#footnote-ref-271)
271. संहारिण्योपसंहृतिः [↑](#footnote-ref-272)
272. होमादिद्वारपान्न्यसेत् [↑](#footnote-ref-273)
273. दक्षशाखस्थिते [↑](#footnote-ref-274)
274. र्थं याने कच्छापकाक्षया , र्तं जने कच्छापकाक्षया [↑](#footnote-ref-275)
275. चन्द्रमध्ये [↑](#footnote-ref-276)
276. प्रणवे वह्निचिन्तकः [↑](#footnote-ref-277)
277. ग्रन्थीन्निर्वर्त्य [↑](#footnote-ref-278)
278. शुद्दिविद्धानुकां [↑](#footnote-ref-279)
279. कृष्टं हैभि, ह्यैमि [↑](#footnote-ref-280)
280. तनु्त्रेणाथ [↑](#footnote-ref-281)
281. कवचेन विलुण्ठ [↑](#footnote-ref-282)
282. यागसंस्कारं [↑](#footnote-ref-283)
283. त्वा पुरा कृतम् [↑](#footnote-ref-284)
284. कविचित्रकेसरिप्रख्यान [↑](#footnote-ref-285)
285. मध्यतोऽवा [↑](#footnote-ref-286)
286. गौरीं [↑](#footnote-ref-287)
287. लक्ष्मीमूर्तं नि [↑](#footnote-ref-288)
288. सन्निधानान्तिकं [↑](#footnote-ref-289)
289. कालकर्ण्या [↑](#footnote-ref-290)
290. षष्ठ्याऽथ, विष्ठ्यटाऽथ [↑](#footnote-ref-291)
291. निर्मृज्य [↑](#footnote-ref-292)
292. र्गज्जकै [↑](#footnote-ref-293)
293. ईशादिमन्त्रितैर्भुक्त्यै मुक्त्यै ते , मन्त्रितैर्भक्ष्यैर्मुख्यैस्तेषां [↑](#footnote-ref-294)
294. तां मध्ये वादयेद्गुग्गु [↑](#footnote-ref-295)
295. श्चाद्देवान्तं हृ , श्चात्स्वधान्तं हृ [↑](#footnote-ref-296)
296. पठित्वा तु [↑](#footnote-ref-297)
297. यजति [↑](#footnote-ref-298)
298. धर्मेणाऽभ्यु [↑](#footnote-ref-299)
299. हृदा [↑](#footnote-ref-300)
300. चैन्धनं [↑](#footnote-ref-301)
301. संवीक्ष्य [↑](#footnote-ref-302)
302. ताडयेद्धर्मनोक्षयेत् [↑](#footnote-ref-303)
303. अस्तीर्य [↑](#footnote-ref-304)
304. प्रदेशेषु आयुर्विद्या [↑](#footnote-ref-305)
305. बाहुच्छत्रेणोत्प्लव [↑](#footnote-ref-306)
306. 1. निवाह्यानेन

     [↑](#footnote-ref-307)
307. वार्षिको [↑](#footnote-ref-308)
308. प्रसूतिः [↑](#footnote-ref-309)
309. त्रयम् [↑](#footnote-ref-310)
310. मुमुक्षया [↑](#footnote-ref-311)
311. हां गुहेभ्यश्च, ग्रहेभ्य उ [↑](#footnote-ref-312)
312. ग्नो होमसुृरे [↑](#footnote-ref-313)
313. वायव्यां [↑](#footnote-ref-314)
314. पूर्वादावीसानब्रह्मणे [↑](#footnote-ref-315)
315. मन्त्रसंहारमात्मनि, न्त्रसंहर [↑](#footnote-ref-316)
316. जह्नुना [↑](#footnote-ref-317)
317. सर्वदाऽप्यर्च [↑](#footnote-ref-318)
318. रेऽन्नादिवायवः [↑](#footnote-ref-319)
319. क्रियार्थादिषु [↑](#footnote-ref-320)
320. चारुमासिकम् [↑](#footnote-ref-321)
321. कार्यमजातेन [↑](#footnote-ref-322)
322. गुरवे [↑](#footnote-ref-323)
323. द्वारमध्यमे [↑](#footnote-ref-324)
324. यज्ञसंस्कार [↑](#footnote-ref-325)
325. मूढं दृष्ट्वाऽनु [↑](#footnote-ref-326)
326. विदध्यादङ्गमुद्रया [↑](#footnote-ref-327)
327. शरेण [↑](#footnote-ref-328)
328. वर्मणा [↑](#footnote-ref-329)
329. तस्माद्‌घोर, भस्माङ्गार [↑](#footnote-ref-330)
330. ईशगन्धा [↑](#footnote-ref-331)
331. पादुकापात्रं [↑](#footnote-ref-332)
332. पट्टादिपात्रकम् [↑](#footnote-ref-333)
333. नरे [↑](#footnote-ref-334)
334. तदधीतशिवालये [↑](#footnote-ref-335)
335. भूतमात्रगणैः सह [↑](#footnote-ref-336)
336. नाभिस [↑](#footnote-ref-337)
337. पूजिते [↑](#footnote-ref-338)
338. ङ्गसस्वनैः, ङ्गशंबरैः [↑](#footnote-ref-339)
339. स्वाचान्तो [↑](#footnote-ref-340)
340. ह्निकमखद्वयम् [↑](#footnote-ref-341)
341. हुत्वा [↑](#footnote-ref-342)
342. ओंकारार्थं [↑](#footnote-ref-343)
343. यद्दृष्टं [↑](#footnote-ref-344)
344. विद्यातत्त्वं च विद्यान्तं [↑](#footnote-ref-345)
345. सर्वतत्त्वेषु [↑](#footnote-ref-346)
346. शिवविद्यादिभिः [↑](#footnote-ref-347)
347. विधिहीनं, भक्तिहीनं [↑](#footnote-ref-348)
348. कन्याविष्टर [↑](#footnote-ref-349)
349. गन्धं तस्य च शाश्वतम् [↑](#footnote-ref-350)
350. णेऽभ्यसः पत्रं , भस्म प [↑](#footnote-ref-351)
351. धावलम् [↑](#footnote-ref-352)
352. पुटिकास्त्रफलं [↑](#footnote-ref-353)
353. महेश्व [↑](#footnote-ref-354)
354. शोधयेत् [↑](#footnote-ref-355)
355. युक्तोऽ [↑](#footnote-ref-356)
356. स्तम्बैस्तु [↑](#footnote-ref-357)
357. चार्यगोचरे [↑](#footnote-ref-358)
358. यदा स मम पुत्रयोः [↑](#footnote-ref-359)
359. नित्यमात्माविकारित्वा, नित्यमात्राविकारित्वा [↑](#footnote-ref-360)
360. द्विरूपाऽपि [↑](#footnote-ref-361)
361. त्कृतनित्यक्रियो नृपः [↑](#footnote-ref-362)
362. कृतद्वाराविपर्ययः [↑](#footnote-ref-363)
363. स्याच्छिवहस्तकम् [↑](#footnote-ref-364)
364. भास्करं [↑](#footnote-ref-365)
365. भावं च सुस्थिरं [↑](#footnote-ref-366)
366. न्विष्कम्भान्प्र [↑](#footnote-ref-367)
367. ग्रानुवर्तिनीम् [↑](#footnote-ref-368)
368. पुष्ट्याऽ [↑](#footnote-ref-369)
369. स्याद्विष्टिः स्या [↑](#footnote-ref-370)
370. सत्सूत्रं [↑](#footnote-ref-371)
371. मध्यतः [↑](#footnote-ref-372)
372. कृष्टायां मध्यतः स्म [↑](#footnote-ref-373)
373. करणं हरिम् [↑](#footnote-ref-374)
374. करद्व [↑](#footnote-ref-375)
375. द्वयोरन्तरयोरपि [↑](#footnote-ref-376)
376. आदायैतत्त्रिभागान्ते [↑](#footnote-ref-377)
377. कधर्मार्थं [↑](#footnote-ref-378)
378. चैतन्यरोचकं मृक्षं [↑](#footnote-ref-379)
379. विधिपोषकः [↑](#footnote-ref-380)
380. सोमदेवानामश्वाद्या [↑](#footnote-ref-381)
381. प्लक्षवोऽपि [↑](#footnote-ref-382)
382. तथाऽऽषाढिश्च [↑](#footnote-ref-383)
383. श्चाथ होमश्च मा [↑](#footnote-ref-384)
384. सुबाहुर्बहुरूपी [↑](#footnote-ref-385)
385. विदूरश्चैव [↑](#footnote-ref-386)
386. हीत्वाऽन्तर्नमो [↑](#footnote-ref-387)
387. वामपादतलेनैव [↑](#footnote-ref-388)
388. कुर्याद्विक्षेपा [↑](#footnote-ref-389)
389. धनौ [↑](#footnote-ref-390)
390. शान्त्यर्थे [↑](#footnote-ref-391)
391. सम्पूज्य [↑](#footnote-ref-392)
392. पिण्डकम् [↑](#footnote-ref-393)
393. वर्णोदितं य [↑](#footnote-ref-394)
394. प्राणमुद्रया [↑](#footnote-ref-395)
395. त्वा स द्विधाऽऽत्मानम युगाग्रे [↑](#footnote-ref-396)
396. विन्यस्य दद्यादमृत [↑](#footnote-ref-397)
397. मुकुरं [↑](#footnote-ref-398)
398. पटीम् [↑](#footnote-ref-399)
399. एकत्रिकातित्रिकान्ते [↑](#footnote-ref-400)
400. मध्ये स्वकेन्द्रस्त्रिषु [↑](#footnote-ref-401)
401. वृत्ते [↑](#footnote-ref-402)
402. त्रिधा [↑](#footnote-ref-403)
403. षष्ट्याऽधि [↑](#footnote-ref-404)
404. अश्रीमन्ताः [↑](#footnote-ref-405)
405. क्षौंमन्त्राः [↑](#footnote-ref-406)
406. शतद्वयं [↑](#footnote-ref-407)
407. पीठमारोप्य [↑](#footnote-ref-408)
408. शुक्लाऽऽद्यग [↑](#footnote-ref-409)
409. आख्याते [↑](#footnote-ref-410)
410. अस्त्रागारा [↑](#footnote-ref-411)
411. मन्त्रदृष्ट्यवसानकम् [↑](#footnote-ref-412)
412. प्रोक्ष्याऽऽश्मभिः [↑](#footnote-ref-413)
413. अग्नेर्ज्वलन [↑](#footnote-ref-414)
414. मण्डलाक्षा [↑](#footnote-ref-415)
415. पूर्वस्त [↑](#footnote-ref-416)
416. कुम्भानां [↑](#footnote-ref-417)
417. फलवत्सुवर्णानां [↑](#footnote-ref-418)
418. दोषनाशार्थं [↑](#footnote-ref-419)
419. शुद्ध्यर्थमाकृतीनां [↑](#footnote-ref-420)
420. वेदाग्रके [↑](#footnote-ref-421)
421. राज्ञानष्टौ द्विको [↑](#footnote-ref-422)
422. तकचं [↑](#footnote-ref-423)
423. निवेशे त्वधराननम् [↑](#footnote-ref-424)
424. मर्माम्बुजं [↑](#footnote-ref-425)
425. हलम् [↑](#footnote-ref-426)
426. सकृद्वेत्त्यथ पूर्वतः [↑](#footnote-ref-427)
427. दद्याद्भूतकृते [↑](#footnote-ref-428)
428. शृङ्गाय [↑](#footnote-ref-429)
429. यवपर्णानि [↑](#footnote-ref-430)
430. त्पूगान् [↑](#footnote-ref-431)
431. सुखे [↑](#footnote-ref-432)
432. 1. शालूकं मृगये

     [↑](#footnote-ref-433)
433. ब्रह्माधः [↑](#footnote-ref-434)
434. पूजयित्वा विधानतः [↑](#footnote-ref-435)
435. खातवास्तुसमं [↑](#footnote-ref-436)
436. पूजयेद्धरिः [↑](#footnote-ref-437)
437. सूत्रेषु [↑](#footnote-ref-438)
438. चिन्तयेदसुराध्वानं [↑](#footnote-ref-439)
439. चाऽऽत्मानं [↑](#footnote-ref-440)
440. वसुद्वौ [↑](#footnote-ref-441)
441. धैर्मुक्ता [↑](#footnote-ref-442)
442. अतोऽन्येऽमी च [↑](#footnote-ref-443)
443. स्थानार्थं [↑](#footnote-ref-444)
444. शुकाभा [↑](#footnote-ref-445)
445. हस्ताग्रदेशिता [↑](#footnote-ref-446)
446. कलाष्टकम् [↑](#footnote-ref-447)
447. मूलायां [↑](#footnote-ref-448)
448. लक्षणा [↑](#footnote-ref-449)
449. पलविंशतिमानानि [↑](#footnote-ref-450)
450. घटीधूप [↑](#footnote-ref-451)
451. अकृतानि [↑](#footnote-ref-452)
452. मूर्तिभृच्छस्त्र [↑](#footnote-ref-453)
453. र्ककान्तौ [↑](#footnote-ref-454)
454. माधवीक्रान्ता [↑](#footnote-ref-455)
455. रङ्गं तालमात्रं [↑](#footnote-ref-456)
456. शृङ्गिवि [↑](#footnote-ref-457)
457. वह्न्याख्यं [↑](#footnote-ref-458)
458. वंशे स्थू [↑](#footnote-ref-459)
459. स्वात्मनः [↑](#footnote-ref-460)
460. विशेषाच्च सिवं ध्यायेत्तत्त्वत्रयमनुक्रमात् [↑](#footnote-ref-461)
461. चतुष्पदा [↑](#footnote-ref-462)
462. 1. कुण्डलादिभिः

     [↑](#footnote-ref-463)
463. गीतमेतानि [↑](#footnote-ref-464)
464. लक्ष्म्यावतारणम् [↑](#footnote-ref-465)
465. रेखभ्रमेण [↑](#footnote-ref-466)
466. लक्षणोद्धार [↑](#footnote-ref-467)
467. स्पृष्ट्वा [↑](#footnote-ref-468)
468. बहुरूपेण [↑](#footnote-ref-469)
469. क्षिप्रेद्द्रव्याणि [↑](#footnote-ref-470)
470. शक्त्या तं [↑](#footnote-ref-471)
471. रा रात्रिभया ज्वरा [↑](#footnote-ref-472)
472. द्धातेन [↑](#footnote-ref-473)
473. शून्यमार्गेण [↑](#footnote-ref-474)
474. शान्तिकुम्भा [↑](#footnote-ref-475)
475. एतन्मयाऽर्पितं [↑](#footnote-ref-476)
476. शास्त्र [↑](#footnote-ref-477)
477. ष्टिघोषेण [↑](#footnote-ref-478)
478. ध्यात्क्रोधमु [↑](#footnote-ref-479)
479. गर्तायां [↑](#footnote-ref-480)
480. द्मवालं [↑](#footnote-ref-481)
481. बन्धुभिः [↑](#footnote-ref-482)
482. कर्तव्या देवयज्ञस्य [↑](#footnote-ref-483)
483. तद्विना [↑](#footnote-ref-484)
484. संस्नाप्य [↑](#footnote-ref-485)
485. षडर्घादि [↑](#footnote-ref-486)
486. यावन्न निर्माल्यं [↑](#footnote-ref-487)
487. तृप्त [↑](#footnote-ref-488)
488. बहिः कुम्भे शिवा [↑](#footnote-ref-489)
489. ब्राह्मणत्वर्चना [↑](#footnote-ref-490)
490. स्नापकं [↑](#footnote-ref-491)
491. पाशुपतं जप्त्वा [↑](#footnote-ref-492)
492. स्य शेषत्वात्स्वत [↑](#footnote-ref-493)
493. नं त्रयव्यव [↑](#footnote-ref-494)
494. 1. शिवो गुरोऽर्चिषां

     [↑](#footnote-ref-495)
495. पीठसक्तायां, पीठरक्तायां [↑](#footnote-ref-496)
496. पृथुक्षीणविभा [↑](#footnote-ref-497)
497. कुर्यादीशे निवे [↑](#footnote-ref-498)
498. परापारां न्य [↑](#footnote-ref-499)
499. अमुखे शिविना [↑](#footnote-ref-500)
500. सदेशपाद [↑](#footnote-ref-501)
501. त्यं यदा तन्नाम [↑](#footnote-ref-502)
502. ले वाऽपरथ [↑](#footnote-ref-503)
503. सम्पद्ये च यदाज्ञा च [↑](#footnote-ref-504)
504. स्तथाऽऽचान्ता [↑](#footnote-ref-505)
505. यिष्यति [↑](#footnote-ref-506)
506. दाहन्वित्या , जपेदापस्त्वित्या [↑](#footnote-ref-507)
507. समयेऽथ [↑](#footnote-ref-508)
508. वीरभितृचा [↑](#footnote-ref-509)
509. अन्नं ग [↑](#footnote-ref-510)
510. शेषमथो ह्यन्नं कर्ता सर्वं स [↑](#footnote-ref-511)
511. त्वाऽथ विकिरे दर्भे [↑](#footnote-ref-512)
512. वातेति [↑](#footnote-ref-513)
513. तस्य चानन्तेषु च [↑](#footnote-ref-514)
514. मासत्रयम [↑](#footnote-ref-515)
515. पार्वतैः [↑](#footnote-ref-516)
516. कर्मकादयः [↑](#footnote-ref-517)
517. दशार्णेषु [↑](#footnote-ref-518)
518. राक्षसंयुतैः [↑](#footnote-ref-519)
519. कुद्भूतीदु [↑](#footnote-ref-520)
520. अग्नौ कृत्वा शि [↑](#footnote-ref-521)
521. पृष्टः [↑](#footnote-ref-522)
522. षष्ठा [↑](#footnote-ref-523)
523. ह्निगम् [↑](#footnote-ref-524)
524. तिपक्षोंऽशके [↑](#footnote-ref-525)
525. कुटिलास्फोकं [↑](#footnote-ref-526)
526. वाक्कायवान्ता स [↑](#footnote-ref-527)
527. दुष्टनायकः [↑](#footnote-ref-528)
528. अतुलादेविश्रीचन्द्रे [↑](#footnote-ref-529)
529. गुरुं सिद्धि [↑](#footnote-ref-530)
530. कमलौ माणिक्यकण्ठागगनं कुमुदेस्त [↑](#footnote-ref-531)
531. चन्द्रप्रभोऽथ [↑](#footnote-ref-532)
532. कामोऽथ मु [↑](#footnote-ref-533)
533. वटो [↑](#footnote-ref-534)
534. भोगदायकः [↑](#footnote-ref-535)
535. खड्गदो वा रु [↑](#footnote-ref-536)
536. समजात्यस्तु [↑](#footnote-ref-537)
537. महोत्साऽथ सर्वथा शिवपादुकाः। [↑](#footnote-ref-538)
538. न्तको य [↑](#footnote-ref-539)
539. अग्नीसः शब्दको रसः [↑](#footnote-ref-540)
540. स्य अग्रे का [↑](#footnote-ref-541)
541. च मर्त्यनिन्दस्य पादुकाम् । [↑](#footnote-ref-542)
542. शेखरं [↑](#footnote-ref-543)
543. त्ये च यजेद्देवा [↑](#footnote-ref-544)
544. रो वेदान्य [↑](#footnote-ref-545)
545. पूर्वान्सशक्तीन्सर्वा [↑](#footnote-ref-546)
546. सहक्षमलरलयं वि [↑](#footnote-ref-547)
547. दीशां तु अ [↑](#footnote-ref-548)
548. काशका [↑](#footnote-ref-549)
549. स्राख्या [↑](#footnote-ref-550)
550. तरोः/भ्रुवः/तयोः [↑](#footnote-ref-551)
551. पाण्डुरं [↑](#footnote-ref-552)
552. फें [↑](#footnote-ref-553)
553. मोहिनी [↑](#footnote-ref-554)
554. हन्तीः, आहुतीः [↑](#footnote-ref-555)
555. ले वज्रतुण्डे [↑](#footnote-ref-556)
556. ह्रीं [↑](#footnote-ref-557)
557. धर्म [↑](#footnote-ref-558)
558. मनोन्मनी [↑](#footnote-ref-559)
559. धूमा [↑](#footnote-ref-560)
560. बिन्दुस [↑](#footnote-ref-561)
561. दृष्ट्या [↑](#footnote-ref-562)
562. भैक्षयावकभैक्षी [↑](#footnote-ref-563)
563. ह्यनेनानुषा [↑](#footnote-ref-564)
564. मङ्गलं च परमं [↑](#footnote-ref-565)
565. न तस्य मारको देशे व्याधिर्वा जायते क्वचित् [↑](#footnote-ref-566)
566. परितो [↑](#footnote-ref-567)
567. प्रकाशिकाः [↑](#footnote-ref-568)
568. दशहो [↑](#footnote-ref-569)