**मन्त्रशास्त्रम्**

**युद्धजयार्णवीयनानाचक्राणि**  
ॐ ह्रीं कर्णमोटनि[[1]](#footnote-2) बहुरूपे बहुदंष्ट्रे ह्रूं फट्,

ॐ हः, ॐ ग्रस ग्रस कृन्त कृन्त च्छक च्छक ह्रूं फट्, नमः॥१२५/१॥  
पठ्यमानो ह्ययं मन्त्रः क्रुद्धः संरक्तलोचनः । मारणे पातने वाऽपि मोहनोच्चाटने भवेत् ।

कर्णमोटी महाविद्या सर्ववर्णेषु रक्षिका ॥१२५/२॥  
नानाविद्या ।

पञ्चोदयं प्रवक्ष्यामि स्वरोदयसमाश्रितम् ।नाभिहृद्यन्तरं यावत्तावच्चरति मारुतः ॥१२५/३॥  
उच्चाटयेद्रणादौ तु कर्णाक्षीणि प्रभेदयेत् ।करोति साधकः क्रुद्धो जपहोमपरायणः ॥१२५/४॥  
हृदयात्पायुकं[[2]](#footnote-3) कण्ठं ज्वरदाहारिमारणे ।कण्ठोद्भवो रसो वायुः शान्तिकं पौष्टिकं रसम् ॥१२५/५॥  
दिव्यं स्तम्भं समाकर्षं गन्धो [[3]](#footnote-4)नासान्तिको भ्रुवः[[4]](#footnote-5) ।गन्धलीनं मनः कृत्वा स्तम्भयेन्नात्र संशयः ॥१२५/६॥  
स्तम्भनं कीलनाद्यञ्च करोत्येव हि साधकः ।चण्डघण्टा कराली च सुमुखी दुर्मुखी तथा ॥१२५/७॥  
रेवती प्रथमा घोरा वायुचक्रेषु ता यजेत् ।उच्चाटकारिका देव्यः स्थितास्तेजसि संस्थिताः ॥१२५/८॥  
सौम्या च भीषणी देवी जया च विजया तथा ।अजिता चापराजिता महाकोटी च रौद्रया ॥१२५/९॥  
शुष्ककाया प्राणहरा रसचक्रे स्थिता अमूः ।विरूपाक्षी परा दिव्यास्तथा चाऽऽकाशमातरः ॥१२५/१०॥  
संहारी[[5]](#footnote-6) जातहारी च [[6]](#footnote-7)दंष्ट्राला शुष्करेवती[[7]](#footnote-8) ।[[8]](#footnote-9)पिपीलिका [[9]](#footnote-10)पुष्टिहरा महापुष्टिप्रवर्धना ॥१२५/११॥  
भद्रकाली सुभद्रा च भद्रभीमा सुभद्रिका ।स्थिरा च निष्ठुरा दिव्या निष्कम्पा गदिनी तथा ॥१२५/१२॥  
द्वात्रिंशन्मातरश्चक्रे अष्टाष्टक्रमशः स्थिताः ।एक एव रविश्चन्द्र [[10]](#footnote-11)एकश्चैकैकशक्तिका ॥१२५/१३॥  
भूतभेदेन तीर्थानि यथा तोयं महीतले ।प्राण एको मण्डलैश्च भिद्यते भूतपञ्जरे[[11]](#footnote-12) ॥१२५/१४॥  
वामदक्षिणयोगेन दशधा सम्प्रवर्तते ।बिन्दुमुण्डविचित्रञ्च तत्त्ववस्त्रेण वेष्टितम् ॥१२५/१५॥  
ब्रह्माण्डेन कपालेन पिबेत[[12]](#footnote-13) परमामृतम् ।पञ्चवर्गबलाद्युद्धे जयो भवति तच्छृणु ॥१२५/१६॥  
अआकचटतपयाः श आद्यो वर्ग ईरितः।इईखछठथफराः षो वर्गश्च द्वितीयकः ॥१२५/१७॥  
उऊगजडदबलाः सो वर्गश्च तृतीयकः ।एऐघझढधभवा हो वर्गश्च चतुर्थकः ॥१२५/१८॥  
ओऔअंअः, ङञणना मो वर्गः पञ्चमो भवेत् । वर्णाश्चाभ्युदये नॄणां चत्वारिंशच्च पञ्च च ॥१२५/१९॥   
बालः कुमारो युवा स्याद्वृद्धो मृत्युश्च नामतः । आत्मपीडाशोषकः स्यादुदासीनश्च कालकः ॥१२५/२०॥  
[[13]](#footnote-14)कृत्तिका प्रतिपद्भौम [[14]](#footnote-15)आत्मनो लाभदः स्मृतः । षष्ठी भौमो मघा पीडा आर्द्रा चैकादशी कुजः ॥१२५/२१॥  
मृत्युर्मघा द्वितीया ज्ञो[[15]](#footnote-16) लाभश्चाऽऽर्द्रा च सप्तमी ।[[16]](#footnote-17)बुधोऽहनि भरणी ज्ञः श्रवणं काल ईदृशः ॥१२५/२२॥  
जीवो लाभाय च भवेत्तृतीया पूर्वफल्गुनी ।जीवोऽष्टमी धनिष्ठाऽऽर्द्रा जीवोऽश्लेषा त्रयोदशी ॥१२५/२३॥  
मृत्यौ शुक्रश्चतुर्थी स्यात्पूर्वभाद्रपदा श्रिये ।पूर्वाषाढा च नवमी शुक्रः पीडाकरो भवेत् ॥१२५/२४॥  
भरणी [[17]](#footnote-18)भूतजा शुक्रो यमदण्डो हि [[18]](#footnote-19)हानिकृत् ।कृत्तिका पञ्चमी मन्दो लाभाय तिथिरीरिता ॥१२५/२५॥  
अाश्लेषा दशमी मन्दो[[19]](#footnote-20) योगः पीडाकरो भवेत् ।मघा शनिः पूर्णिमा च योगो भृत्युकरः स्मृतः ॥१२५/२६॥  
तिथियोगः ।पूर्वोत्तराग्निनैरृत्यदक्षिणानिलचन्द्रमाः[[20]](#footnote-21) ।ब्रह्माद्याः [[21]](#footnote-22)स्युर्दृष्टयः स्युः प्रतिपन्नवमीमुखाः ॥१२५/२७॥  
राशिभिः सहिता दृष्टा ग्रहाद्याः सिद्धये स्मृताः ।मेषाद्याश्चतुरः कुम्भा [[22]](#footnote-23)जयः पूर्णेऽन्यथा मृतिः ॥१२५/२८॥  
सूर्यादि रिक्ता पूर्णा च क्रमादेवं प्रदापयेत् । रणे सूर्ये फलं नास्ति सोमे भङ्गः प्रशाम्यति ॥१२५/२९॥  
कुजेन कलहं विद्याद्बुधः कामाय वै गुरुः ।जयाय [[23]](#footnote-24)मनसे शुक्रो मन्दे भङ्गो रणे भवेत् ॥१२५/३०॥   
देयानि पिङ्गलाचक्रे सूर्यगानि च भानि हि ।मुखे नेत्रे ललाटेऽथ शिरोहस्तोरुपादके ॥१२५/३१॥  
पादे मृतिस्त्रिऋक्षे स्यान्त्रीणि पक्षेऽर्थनाशनम् ।मुखस्थे च भवेत्पीडा शिरःस्थे कार्यनाशनम् ॥१२५/३२॥   
कुक्षिस्थिते फलं स्याच्च राहुचक्रं वदाम्यहम् ।इन्द्राच्च नैरृतं गच्छेन्नैरृतात्सोममेव च ॥१२५/३३॥  
सोमाद्धुताशनं वह्नेराप्यमाप्याच्छिवालयम् ।रुद्राद्यमं यमाद्वायुं वायोश्चन्द्रं व्रजेत्पुनः ॥१२५/३४॥   
[[24]](#footnote-25)भुङ्क्ते चतस्रो नाड्यस्तु राहुः पृष्टे जयो रणे ।अग्रतो मृत्युमाप्नोति तिथिराहुं वदामि ते ॥१२५/३५॥  
[[25]](#footnote-26)आग्नेयादिशिवान्तं च पूर्णिमामादितः प्रिये ।पूर्वे कृष्णाष्टमीं यावत्राहुदृष्टौ[[26]](#footnote-27) भयो[[27]](#footnote-28) भवेत् ॥१२५/३६॥  
ऐशान्याग्नेयनैरृत्यवायव्ये फणिराहुकः ।मेषाद्या दिशि पूर्वादौ यत्रादित्योऽग्रतो[[28]](#footnote-29) मृतिः ॥१२५/३७॥  
तृतीया कृष्णपक्षे तु सप्तमी दशमी तथा ।चतुर्दशी तथा शुक्ले चतुर्थ्येकादशी तिथिः ॥१२५/३८॥  
पञ्चदशी विष्टयः स्युः पूर्णिमाऽऽग्नेयवायवे ।अकचटतपयशा वर्गाः सूर्यादयो ग्रहाः॥१२५/३९॥

गृध्रोलूकश्येनकाश्च पिङ्गलः कौशिकः क्रमात् ।सारसश्च मयूरश्च गोरङ्कुः[[29]](#footnote-30) पक्षिणः स्मृताः ॥१२५/४०॥  
आदौ साध्यो [[30]](#footnote-31)हुतो मन्त्र उच्चाटे पल्लवः स्मृतः ।वश्ये ज्वरे तथाऽऽकर्षे प्रयोगः सिद्धिकारकः ॥१२५/४१॥  
शान्तौ प्रीतौ नमस्कारो वौषट्‌पुष्टौ[[31]](#footnote-32) वशादिषु ।हुं मृत्यौ प्रीतिसन्नाशे विद्वेषोच्चाटने च फट् ॥१२५/४२॥  
वषट्सुते च [[32]](#footnote-33)दीप्त्यादौ मन्त्राणां जातयश्च षट् ।ओषधीः सम्प्रवक्ष्यामि महारक्षाविधायिनीः ॥१२५/४३॥  
महाकाली तथा चण्डी[[33]](#footnote-34) वाराही चेश्वरी तथा ।सुदर्शना तथेन्द्राणी गात्रस्था रक्षयन्ति तम् ॥१२५/४४॥  
बला चातिबला भीरुर्मुसली सहदेव्यपि ।जाती च मल्लिका यूथी गारुडी भृङ्गराजकः ॥१२५/४५॥  
चक्ररूपा महौषध्यो धारिता विजयादिदाः ।ग्रहणे च महादेवि उद्धृताः शुभदायिकाः ॥१२५/४६॥  
मृदा तु कुञ्जरं कृत्वा सर्वलक्षणलक्षितम् ।तस्य[[34]](#footnote-35) पादतले कृत्वा स्तम्भयेच्छत्रुमात्मनः॥१२५/४७॥  
[[35]](#footnote-36)नगाग्रे चैकवृक्षे च वज्राहतप्रदेशके ।वल्मीकमृदामाहृत्य मातरौ योजयेत्ततः ॥१२५/४८॥  
ॐ नमो महाभैरवाय विकृतदंष्ट्रोग्ररूपाय पिङ्गलाक्षाय [[36]](#footnote-37)त्रिशूलखड्गधराय वौषट् ॥१२५/४९॥

पूजयेत्कर्दमां देवि स्तम्भयेच्छस्त्रजालकम् ।अग्निकार्यं प्रवक्ष्यामि रणादौ जयवर्धनम् ॥१२५/५०॥  
श्मशाने निशि काष्ठाग्नौ नग्नो मुक्तशिखो नरः । दक्षिणास्यस्तु जुहुयान्नृमांसं रुन्धिरं विषम् ।

तुषास्थिखण्डमिश्रन्तु शत्रुनाम्ना शताष्टकम् ॥१२५/५१॥  
ॐ नमो भगवति कौमारि लल लल[[37]](#footnote-38) लालय लालय घण्टादेवि, अमुकं मारय मारय[[38]](#footnote-39) सहसा

नमोऽस्तुते भगवति विद्ये स्वाहा ॥१२५/५२॥  
अनया विद्यया [[39]](#footnote-40)होमादन्धत्वं जायते रिपोः ॥१२५/५३॥  
ॐ वज्रकाय वज्रतुण्ड कपिल पिङ्गल करालवदनोर्ध्वकेश महाबल रक्तमुख तडिज्जिह्व महारौद्र

दंष्ट्रोत्कट कह करालिन महादृढप्रहार लङ्केश्वर सेतुबन्ध शैलप्रवाह गगनचर, एह्येहि भवगन्महाबलपराक्रम

भैरवो ज्ञापयति, एह्येहि महारौद्र दीर्घलाङ्गूलेन, अमुकं वेष्टय वेष्टय जम्भय जम्भय खन खन वैते ह्रूं फट् ॥१२५/५४॥  
अष्टत्रिंशच्छतं देवि हनुमान्सर्वकुम्भकृत् ।पठेहनुमत्सन्दर्शनाद्भङ्गमायान्ति शत्रवः ॥१२५/५५॥

**नानाबलानि**   
ईश्वर उवाच -  
गर्भजातस्य वक्ष्यामि क्षेत्राधिपस्वरूपकम् ।नातिदीर्घः कृशः स्थूलः समाङ्गो गौरपैत्तिकः ॥१३३/१॥   
रक्ताक्षो गुणवान् शूरो गृहे सूर्यस्य जायते ।सौभाग्यो मृदुसारश्च जातश्चन्द्रगृहोदये ॥१३३/२॥   
वाताधिकोऽतिलुब्धादिर्जातो भूमिभुवो गृहे ।बुद्धिमान्सुभगो मानी जातः सौम्यगृहोदये ॥१३३/३॥  
बृहत्क्रोधश्च सुभगो जातो गुरुगृहे नरः ।त्यागी भोगी च सुभगो जातो भृगुगृहोदये ॥१३३/४॥   
बुद्धिमान्सुभगो मानी जातश्चाऽऽर्किगृहे नरः ।सौम्यलग्ने तु सौम्यः स्यात्क्रूरः स्यात्क्रूरलग्नके ॥१३३/५॥   
दशाफलं गौरि वक्ष्ये नामराशौ तु संस्थितम् ।गजाश्वधनधान्यानि राज्यश्रीर्विपुला भवेत् ॥१३३/६॥   
पुनर्धनागमश्चापि दशायां भास्करस्य तु ।[[40]](#footnote-41)द्रव्यस्त्रीदा चन्द्रदशा भूमिलाभः सुखं कुजे ॥१३३/७॥  
भूमिर्धान्यं धनं बौधे गजाश्वादिधनं गुरौ ।[[41]](#footnote-42)खाद्यपानधनं शुक्रे शनौ व्याध्यादिसंयुतः ॥१३३/८॥  
स्थानसेवा दिवाध्यानं वाणिज्यं राहुदर्शने ।वामनाडीप्रवाहे स्यान्नाम चेद्विषमाक्षरम् ॥१३३/९॥  
तदा जयति सङ्ग्रामे शनिभौमससैंहिकाः ।दक्षनाडीप्रवाहेऽर्के वाणिज्ये चैव निष्फला[[42]](#footnote-43) ॥१३३/१०॥  
सङ्ग्रामे जयमाप्नोति समनामा नरो ध्रुवम् ।अधश्चारे जयं विद्यादूर्ध्वचारे रणे मृतिम् ॥१३३/११॥   
ॐ ह्रूम् ,ॐ ह्रम् ,ॐ स्फेम्, अस्त्रं [[43]](#footnote-44)मोटय, ॐ चूर्णय , ॐ सर्वशत्रुं मर्दय मर्दय,

ॐ ह्रूम्, ॐ ह्रः फट् ॥१३३/१२॥

सप्तवारं न्यसेन्मन्त्रं ध्यात्वाऽऽत्मानन्तु भैरवम् ।चतुर्भुजं दशभुजं विंशद्बाह्वात्मकं[[44]](#footnote-45) शुभम् ॥१३३/१३॥   
शूलखट्वाङ्गहस्तन्तु खड्गकट्टारिकोद्यतम् ।भक्षणं परसैन्यानामात्मसैन्यपराङ्मुखम् ॥१३३/१४॥  
सम्मुखं शत्रुसैन्यस्य शतमष्टोत्तरं जपेत् ।[[45]](#footnote-46)जपाड्डमरुकाच्छब्दाच्छस्त्रं त्यक्त्वा पलायते ॥१३३/१५॥   
परसैन्यं शृणु भङ्गं प्रयोगेन पुनर्वदे ।श्मशानाङ्गारमादाय विष्ठां चोलूककाकयोः ॥१३३/१६॥   
कर्पटे प्रतिमां लिख्य साध्यस्तैवाक्षरं यथा ।नामाथ नवधाऽऽलिख्य रिपोश्चैव यथाक्रमम् ॥१३३/१७॥  
मूर्ध्नि वक्त्रे ललाटे च हृदये गुह्यपादयोः ।पृष्ठे तु बाहुमध्ये तु नाम वै नवधा लिखेत् ॥१३३/१८॥  
मोटयेद्युद्धकाले तु उच्चरित्वा तु विद्यया ।तार्क्ष्यचक्रं प्रवक्ष्यामि जयार्थं त्रिमुखाक्षरम् ॥१३३/१९॥   
क्षिप ॐ स्वाहा तार्क्ष्यात्मा शत्रुरोगविषादिनुत्[[46]](#footnote-47) ।दुष्टभूतग्रहार्तस्य व्याधितस्याऽऽतुरस्य च ॥१३३/२०॥  
करोति यादृशं कर्म तादृशं सिध्यते खगात् ।स्थावरं जङ्गमं चैव लूताश्च कृत्रिमं विषम् ॥१३३/२१॥  
तत्सर्वं नाशमायाति साधकस्यावलोकनात् । पुनर्ध्यायेन्महातार्क्ष्यं द्विपक्षं मानुषाकृतिम् ॥१३३/२२॥   
द्विभुजं [[47]](#footnote-48)वक्रचञ्चुं च [[48]](#footnote-49)गजकूर्मधरं प्रभुम् ।असङ्ख्योरगपादस्थमागच्छन्तं खमध्यतः ॥१३३/२३॥  
ग्रसन्तं चैव खादन्तं तुदन्तं चाऽऽहवे रिपून् ।चञ्च्वा हताश्च द्रष्टव्याः केचित्पादैश्च चूर्णिताः ॥१३३/२४॥  
पक्षपातैश्चूर्णिताश्च केचिन्नष्टा दिशो दश ।तार्क्ष्यध्यानान्वितो यश्च त्रिलोक्ये ह्यजयो भवेत् ॥१३३/२५॥   
पिच्छिकां तु प्रवक्ष्यामि मन्त्रसाधनजां क्रियाम् ॥१३३/२६॥  
ॐ ह्रूं पक्षिन्क्षिप, ॐ हूं सः, महाबलपराक्रम सर्वसैन्यं भक्षय भक्षय, ॐ मर्दय मर्दय, ॐ चूर्णय चर्णय, ॐ विद्रावय विद्रावय,

ॐ हूं खः, ॐ भैरवो ज्ञापयति स्वाहा ॥१३३/२७॥  
अमुं चन्द्रग्रहणे तु जपं कृत्वा तु पिच्छिकाम् ।मन्त्रयेद्भ्रामयेत्सैन्यं सम्मुखं गजसिंहयोः॥१३३/२८॥  
ध्यानाद्रवान्मर्दयेच्च सिंहारूढो [[49]](#footnote-50)मृगाविकान् ।शब्दाद्भङ्गं प्रवक्ष्यामि [[50]](#footnote-51)दूरं मन्त्रेण बोधयेत् ॥१३३/२९॥  
मातॄणां चरुकं दद्यात्कालरात्र्या विशेषतः ।श्मशानभस्मसंयुक्तं मालती चामरी तथा ।  
[[51]](#footnote-52)कार्पासमूलमात्रं तु तेन दूरं तु बोधयेत् ॥१३३/३०॥  
ॐ, अहे हे महेन्द्रि, अहे महेन्द्रि भञ्ज हि । ॐ जहि मसानं हि खाहि खाहि किलि किलि,

ॐ हुं फट् ॥१३३/३१॥

[[52]](#footnote-53)अरेर्नाशं दूरशब्दाज्जप्तया भङ्गविद्यया । अपराजिता च धत्तूरस्ताभ्यां तु तिलकेन हि ॥१३३/३२॥  
ॐ[[53]](#footnote-54) किलि किलि विकिलि, इच्छाकिलि भूतहनि शङ्खिनि, उभे दण्डहस्ते रौद्रि माहेश्वरि,

उल्कामुखि ज्वालामुखि शङ्कुकर्णे शुष्कजङ्घेऽलम्बुषे हर हर [[54]](#footnote-55)सर्वदुष्टान्खन खन, ॐ यन्मां निरीक्षयेद्देवि

तांस्तान्मोहय ॐ रुद्रस्य हृदये स्थिता रौद्रि सौम्येन भावेनाऽऽत्मरक्षां ततः कुरु स्वाहा ॥१३३/३३॥  
बाह्यतो मातॄः संलिख्य सकलाकृतिवेष्टिताः ।[[55]](#footnote-56)नागपत्रे लिखेद्विद्यां सर्वकामार्थसाधनीम् ॥१३३/३४॥   
हस्ताद्यैर्धारिता पूर्वं ब्रह्मरुद्रेन्द्रविष्णुभिः ।[[56]](#footnote-57)गुरुसङ्ग्रामकाले तु विद्यया रक्षिताः सुराः ॥१३३/३५॥  
रक्षया [[57]](#footnote-58)नारसिंह्या च भैरव्या शक्तिरूपया ।सर्वे त्रैलोक्यमोहिन्या गौर्या देवासुरे रणे ॥१३३/३६॥   
[[58]](#footnote-59)बीजसम्पुटितं नाम कर्णिकायां दलेषु च ।पूजाक्रमेण चाङ्गानि रक्षायन्त्रं स्मृतं शुभे ॥१३३/३७॥  
मृत्युञ्जयं प्रवक्ष्यामि नामसंस्कारमध्यगम् ।कलाभिर्वेष्टितं पश्चात्सकारेण निबोधितम् ॥१३३/३८॥  
जकारं बिन्दुसंयुक्तं ओङ्कारेण समन्वितम् ।धकारोदरमध्यस्थं वकारेण निबोधितम् ॥१३३/३९॥

[[59]](#footnote-60)चन्द्रसम्पुटमध्यस्थं [[60]](#footnote-61)सर्वदुष्टविमर्दकम् ।अथ वा कर्णिकायाञ्च लिखेन्नाम च कारणम् ॥१३३/४०॥   
पूर्वे दले तथोङ्कारं स्वदक्षे चोत्तरे लिखेत् ।आग्नेय्यादौ च हूङ्कारन्दले षोडशके स्वरान् ॥१३३/४१॥   
चतुस्त्रिंशद्दले काद्यान्बाह्ये[[61]](#footnote-62) मन्त्रञ्च मृत्युजित् ।लिखेद्वै भूर्जपत्रे तु रोचनाकुङ्कुमेन च ॥१३३/४२॥  
कर्पूरचन्दनाभ्याञ्च श्वेतसूत्रेण वेष्टयेत् ।[[62]](#footnote-63)सिक्थकेन परिच्छाद्य कलशोपरि पूजयेत् ॥१३३/४३॥  
यन्त्रस्य धारणाद्रोगाः शाम्यन्ति रिपवो मृतिः ।विद्यां तु [[63]](#footnote-64)भेलखीं वक्ष्ये [[64]](#footnote-65)विप्रयोगमृतेर्हरीम् ॥१३३/४४॥  
आं(ॐ) वातले वितले विडालमुखि, इन्द्रपुत्रि, उद्भवो वायुदेवेन खीलि, आः, जी हाजा मयि

वाह, [[65]](#footnote-66)इत्यादि दुःखनित्यकण्ठोच्चैर्मुहूर्तान्वया, अह मां यस्महमुपाडि, ॐ भेलखि, ॐ स्वाहा ॥१३३/४५॥  
[[66]](#footnote-67)नवदुर्गासप्तजप्तान्मुखस्तम्भो मुखस्थितात् ॥१३३/४६॥  
ॐ चण्डि, ॐ हूं फट् स्वाहा ।गृहीत्वा सप्तजप्तं तु खद्गयुद्धेऽपराजितः ॥१३३/४७॥  
त्रैलोक्यविजयविद्या   
त्रैलोक्यविजयं वक्ष्ये सर्वयन्त्रविमर्दिनीम्[[67]](#footnote-68) ॥१३४/१॥

ॐ हूं क्षूं ह्रूं, ॐ नमो भगवति दंष्ट्रिणि भीमवक्त्रे महोग्ररूपे हिलि हिलि रक्तनेत्रे किलि किलि महानिस्वने कुलु ॐ विद्युज्जिह्वे कुलु, ॐ निर्मांसे कट कट गोनसाभरणे चिलि चिलि शवमालाधारिणि द्रावय, ॐ महारौद्रि सार्द्रचर्मकृताच्छदे विजृम्भ, ॐ नृत्यासिलताधारिणि भृकुटीकृतापाङ्गे विषमनेत्रकृतानने वसामेदोविलिप्तगात्रे कह कह, ॐ हस हस क्रुद्ध क्रुद्ध, ॐ नीलजीमूतवर्णेऽभ्रमालाकृताभरणे विस्फुर, ॐ घण्टारवावकीर्णदेहे, ॐ सिंसिस्थेऽरुणवर्णे, ॐ ह्रां ह्रीं ह्रूं रौद्ररूपे हूं ह्रीं क्लीम्, ॐ ह्रीं हूं ॐ आकर्ष, ॐ धून धून, ॐ हे हः रवः, वज्रिणि भिन्द, महाकाये छिन्द, ॐ करालिनि किटि किटि महाभूतमातः सर्वदुष्टनिवारिणि जये, ॐ विजये, ॐ त्रैलोक्यविजये हूं फट् स्वाहा ॥१३४/२॥

नीलवर्णां प्रेतसंस्थां विंशहस्तां यजेज्जये । न्यासं कृत्वा तु पञ्चाङ्गं रक्तपुष्पाणि होमयेत् ॥  
सङ्ग्रामे सैन्यभङ्गः स्यात्त्रैलोक्यत्रिजयापाठात्[[68]](#footnote-69) ॥१३४/३॥   
ॐ बहुरूपाय स्तम्भय स्तम्भय, ॐ मोहय, ॐ सर्वशत्रून्द्रावय, ॐ ब्रह्माणमाकर्षय विष्णुमाकर्षय, ॐ माहेश्वरमाकर्षय, ॐ इन्द्रं टालय, ॐ पर्वताश्चालय ॐ सप्त सागरान् शोषय ॐ छिन्द च्छिन्द बहुरूपाय नमः ॥१३४/४॥  
भुजङ्गं नाममृन्मूर्तिसंस्थं विद्यादरिं ततः ॥१३४/५॥

**सङ्ग्रामविजयविद्या**   
सङ्ग्रामविजयां विद्यां पदमालां वदाम्यहम् ॥१३५/१॥

ॐ ह्रीं चामुण्डे श्मशानवासिनि खट्वाङ्गकपालहस्ते महप्रेतसमारूढे महाविमानसमाकुले कालरात्रि महागणपरिवृते महामुखे बहुभुजे घण्टाडमरुकिङ्कणि, अट्टाट्टहासे किलि किलि, ॐ हूं फट्, दंष्ट्राघोरान्धकारिणि नादशब्दबहुले गजचर्मप्रावृतशरीरे मांसदिग्धे लेलिहानोग्रजिह्वे महाराक्षसि रौद्रदंष्ट्राकराले भीमाट्टाट्टहासे स्फुरद्विद्युत्प्रभे चल चल, ॐ चकोरनेत्रे चिलि चिलि ॐ ललज्जिह्वे, ॐ भीं भृकुटीमुखि हुङ्कारभयत्रासनि कपालमालावेष्टितजटामुकुटशशाङ्कधारिणि अट्टाट्टहासे किलि किलि, ॐ ह्रूं दंष्ट्राघोरान्धकारिणि सर्व्वविघ्नविनाशिनि, इदं कर्म साधय साधय, ॐ शीघ्रं कुरु कुरु, ॐ फट्, ओमङ्कुशेन शमय प्रवेशय, ॐ रङ्ग रङ्ग कम्पय कम्पय, ॐ चालय, ॐ रुधिरमांसमद्यप्रिये हन हन, ॐ कुट्ट, ॐ छिन्द, ॐ मारय, ओमनुक्रमय, ॐ वज्रशरीरं पातय, ॐ त्रैलोक्यगतं दुष्टमदुष्टं वा गृहीतमगृहीतं वाऽऽवेशय, ॐ नृत्य, ॐ वन्द, ॐ कोटराक्ष्यूर्ध्वकेश्युलूकवदने करङ्किणि[[69]](#footnote-70) ॐ दह, ॐ पच पच, ॐ गृह्ण, ॐ मण्डलमध्ये प्रवेशय प्रवेशय, ॐ किं विलम्बसि ब्रह्मसत्येन विष्णुसत्येन रुद्रसत्येनर्षिसत्येनाऽऽवेशय, ॐ किलि किलि ॐ खिलि खिलि बिलि बिलि, ॐ विकृतरूपधारिणि कृष्णभुजङ्गवेष्टितशरीरे सर्वग्रहावेशनि प्रलम्बौष्ठिनि भ्रूभङ्गलग्ननासिके विकटमुखि कपिलजटे ब्राह्मि भञ्ज, ॐ ज्वालामुखि स्वन,[[70]](#footnote-71) ॐ पातय, ॐ रक्ताक्षि घूर्णय भूमिं पातय, ॐ शिरो गृह्ण चक्षुर्मीलय, ॐ हस्तपादौ गृह्ण मुद्रां स्फोटय, ॐ फट्, ॐ विदारय, ॐ त्रिशूलेन च्छेदय, ॐ वज्रेण हन, ॐ दण्डेन ताडय ताडय, ॐ चक्रेण च्छेदय च्छेदय, ॐ शक्त्या भेदय दंष्ट्रया कीलय, ॐ कर्णिकया पाटय, ओमङ्कुशेन गृह्ण, ॐ शिरोक्षिज्वरमैकाहिकं द्व्याहिकं त्र्याहिकं चातुर्थिकं डाकिनीस्कन्दग्रहान्मुञ्च मुञ्च, ॐ पच, ओमुत्सादय, ॐ भूमिं पातय, ॐ गृह्ण, ॐ ब्रह्माण्येहि, ॐ माहेश्वर्येहि, ॐ कौमार्येहि, ॐ वैष्णव्येहि, ॐ वाराह्येहि, ओमैन्द्र्येहि, ॐ चामुण्ड एहि, ॐ रेवत्येहि, ओमाकाशरेवत्येहि, ॐ हिमवच्चारिण्येहि, ॐ रुरुमर्दिन्यसुरक्षयङ्ककर्याकाशगामिनि पाशेन बन्ध बन्ध, अङ्कुशेन कट कट समयं तिष्ठ, ॐ मण्डलं प्रवेशय, ॐ गृह्ण मुखं बन्ध, ॐ चक्षुर्बन्ध हस्तपादौ च बन्ध दुष्टग्रहान्सर्वान्बन्ध, ॐ दिशो बन्ध, ॐ विदिशो बन्ध, अधस्ताद्बन्ध, ॐ सर्वं बन्ध, ॐ भस्मना पानीयेन वा मृत्तिकया सर्षपैर्वा सर्वानावेशय, ॐ पातय, ॐ चामुण्डे किलि किलि,

ॐ विच्चे[[71]](#footnote-72) हुं फट् स्वाहा ॥१३५/२॥  
पदमाला जयाख्येयं सर्वकर्मप्रसाधिका ।सर्वदा होमजप्याद्यैः पाठाद्यैश्च रणे जयः ॥१३५/३॥  
अष्टाविंशभुजा ध्येया असिखेटषट्करौ ।गदादण्डयुतौ चान्यौ शरचापधरौ परौ ॥१३५/४॥

मुष्टिमुद्गरयुक्तौ च [[72]](#footnote-73)शङ्खखड्गयुतौ परौ ।ध्वजवज्रधरौ चान्यौ सचक्रपरशू परौ ॥१३५/५॥  
डमरुदर्पणाढ्यौ च शक्तिकुन्तधरौ परौ ।हलेन मुसलेनाऽऽढ्यौ पाशतोमरसंयुतौ ॥१३५/६॥  
ढक्कापणवसंयुक्तावभयौ[[73]](#footnote-74) मुष्टिकान्वितौ ।बतर्जयन्ती च महिषं घातनी होमतोऽरिजित्[[74]](#footnote-75) ॥  
[[75]](#footnote-76)त्रिमध्वाक्ततिलैर्होमो[[76]](#footnote-77) न देया यस्य कस्यचित् ॥१३५/७॥

**महामारीविद्याकथनम्**   
महामारीं प्रवक्ष्यामि विद्यां शत्रुविमर्दिनीम् ॥१३७/१॥

ॐ ह्रीं[[77]](#footnote-78) महामारि रक्ताक्षि कृष्णवर्णे यमस्याऽऽज्ञाकरिणि सर्वभूतसंहारकारिणि, अमुकं हन हन, ॐ दह दह, पच पच, ॐ छिन्द च्छिन्द, ॐ मारय मारय, ॐ उत्सादय उत्सादय, ॐ सर्वसत्त्ववशङ्करि सर्वकामिके हुं फट् स्वाहेति ॥१३७/२॥  
ॐ मारि हृदयाय नमः । ॐ महामारि शिरसे स्वाहा । ॐ कालरात्रि शिखायै वौषट् । ॐ कृष्णवर्णे खः कवचाय हुम् ।

ॐ तारकाक्षि विद्युज्जिह्वे सर्वसत्त्वभयङ्करि रक्ष रक्ष सर्वकार्येषु

[[78]](#footnote-79)ह्रं त्रिनेत्राय वषट् । ॐ महामारि सर्वभूतदमनि महाकालि, अस्त्राय हुं फट् ॥१३७/३॥

एष न्यासो महादेवि कर्तव्यः साधकेन तु । शवादिवस्त्रमादाय चतुरस्रं निहस्तकम् ॥१३७/४॥  
कृष्णवर्णां [[79]](#footnote-80)त्रिवक्त्राञ्च चतुर्बाहुं समालिखेत् । पटे विचित्रवर्णैश्च धनुः शूलञ्च कर्तृकाम् ॥१३७/५॥  
खट्वाङ्गं धारयन्तीं च कृष्णाभं पूर्वमाननम् । तस्य दृष्टिनिपातेन भक्षयेदग्रतो नरम् ॥१३७/६॥  
द्वितीययाम्यभागे तु रक्तजिह्वं भयानकम् । लेलिहानं करालं च दंष्ट्रोत्कटभयानकम् ॥१३७/७॥  
तस्य दृष्टिनिपातेन भक्ष्यमाणं हयादिकम् । तृतीयं च सुखं देव्याः श्वेतवर्णं[[80]](#footnote-81) गजादिनुत् ॥१३७/८॥  
गन्धपुष्पादिमध्वाज्यैः पश्चिमाभिमुखं [[81]](#footnote-82)यजेत् । मन्त्रस्मृतेरक्षिरोगः शिरोरोगादि नश्यति ॥१३७/९॥  
वश्याः स्युर्यक्षरक्षाश्च नाशमायान्ति शत्रवः । समिधो निम्बवृक्षस्य ह्यजारक्तविमिश्रिताः ॥१३७/१०॥   
[[82]](#footnote-83)मारयेत्क्रोधसंयुक्तो होमादेव न संशयः । परसैन्यमुखो भूत्वा सप्ताहं जुहुयाद्यदि ॥१३७/११॥  
[[83]](#footnote-84)व्याधिभिर्गृह्यते सैन्यं भङ्गो भवति वैरिणः । समिधोऽष्टसहस्रं तु यस्य नाम्ना तु होमयेत् ॥१३७/१२॥  
अचिरान्म्रियते सोऽपि ब्रह्मणा यदि रक्षितः । उन्मत्तसमिधो रक्तविषयुक्तसहस्रकम् ॥१३७/१३॥  
दिनत्रयं ससैन्यश्च नाशमायाति वै रिपुः । राजिकालवणैर्होमाद्भङ्गोऽरेः स्याद्दिनत्रयात् ॥१३७/१४॥  
खररक्तसमायुक्तहोमादुच्चाटयेद्रिपुम् । काकरक्तसमायोगाद्धोमादुत्सादनं ह्यरेः ॥१३७/१५॥  
बधाय कुरुते सर्वं यत्किञ्चिन्मनसेप्सितम् । अथ सङ्ग्रामसमये गजारूढस्तु साधकः ॥१३७/१६॥  
कुमारीद्वयसंयुक्तो मन्त्रसन्नद्धविग्रहः । दूरशङ्खादिवाद्यानि विद्यया ह्यभिमन्त्रयेत् ॥१३७/१७॥   
महामायापटं[[84]](#footnote-85) गृह्य उच्छेत्तव्यं रणाजिरे । परसैन्यमुखो भूत्वा दर्शयेत्तं महापटम् ॥१३७/१८॥  
कुमारीर्भोजयेत्तत्र पश्चात्पिण्डीञ्च[[85]](#footnote-86) भ्रामयेत् । साधकश्चिन्तयेत्सैन्यं पाषाणमिव निश्चलम् ॥१३७/१९॥  
निरुत्साहं विभग्नञ्च मुह्यमानञ्च [[86]](#footnote-87)भावयेत् । एष स्तम्भो मया प्रोक्तो न देयो यस्य कस्यचित् ॥१३७/२०॥  
त्रैलोक्यविजया माया दुर्गैवं भैरवी तथा । [[87]](#footnote-88)कुब्जिका भैरवो रुद्रो नारसिंह पटादिना ॥१३७/२१॥

**षट्कर्माणि**   
षट्कर्माणि प्रवक्ष्यामि सर्वमन्त्रेषु तच्छृणु ।आदौ साध्यं लिखेत्पूर्वं चान्ते मन्त्रसमन्वितम् ॥१३८/१॥॥  
पल्लवः स तु विज्ञेयो महोच्चाटकरः परः ।आदौ मन्त्रस्ततः साध्यो मध्ये साध्यः पुनर्मनुः ॥१३८/२॥॥  
योगाख्यः सम्प्रदायोऽयं कुलोत्सादेषु योजयेत् ।आदौ मन्त्रपदं दद्यान्मध्ये साध्यं नियोजयेत् ॥१३८/३॥॥  
पुनश्चान्ते लिखेन्मन्त्रं साध्यं मन्त्रपदं पुनः ।रोधकः सम्प्रदायस्तु स्तम्भनादिषु योजयेत् ॥१३८/४॥॥   
अधोऽर्धं याम्यवामे तु मध्ये साध्यं तु योजयेत् ।सम्पुटः स तु विज्ञेयो वश्याकर्षेषु योजयेत् ॥१३८/५॥॥  
मन्त्राक्षरं यदा साध्यं प्रथितं चाक्षराक्षरम् ।प्रथमः सम्प्रदायः स्यादाकृष्टिवशकारकः[[88]](#footnote-89) ॥१३८/६॥॥  
मन्त्राक्षरद्वयं लिख्य एकं साध्याक्षरं पुनः ।विदर्भः स तु विज्ञेयो वश्याकर्षेषु योजयेत् ॥१३८/७॥॥   
आकर्षणादि यत्कर्म वसन्ते चैव कारयेत् ।तापज्वरे तथा [[89]](#footnote-90)वश्ये स्वाहा चाकर्षणे शुभम् ॥१३८/८॥॥  
नमस्कारपदं चैव शान्तिवृद्धौ प्रयोजयेत् ।पौष्टिकेषु वषट्कारमाकर्षे वशकर्मणि ॥१३८/९॥॥  
विद्वेषोच्चाटने मृत्यौ फट् स्यात्खण्डीकृतोऽशुभे ।लाभादौ मन्त्रदीक्षादौ वषट्कारस्तु सिद्धिदः ॥१३८/१०॥॥  
यमोऽसि यमाराजोऽसि कालरूपोऽसि धर्मराट् ।मया दत्तमिमं शत्रुमचिरेण निपातय ॥१३८/११॥॥  
निपातयामि यत्नेन निर्वृत्तो भव साधक ।संहृष्टमनसा ब्रूयाद्देशिकोऽरिप्रसूदनः[[90]](#footnote-91) ॥१३८/१२॥॥   
[[91]](#footnote-92)पद्मे शुक्ले यमं प्रार्च्य होमादेतत्प्रसिध्यति ।आत्मानं भैरवं ध्यात्वा ततो मध्ये कुलेश्वरीम् ॥१३८/१३॥॥  
रात्रौ वार्तां विजानाति आत्मनश्च परस्य च । दुर्गे दुर्गेरक्षणीति दुर्गां प्रार्च्यारिहा भवेत् ।  
जप्त्वा हसक्षमलवरयुं भैरवीं घातयेदरिम् ॥१३८/१४॥॥

**मन्त्रौषधादि**  
मन्त्रौषधानि चक्राणि वक्ष्ये सर्वप्रदानि च । चौरनाम्नो वर्णगुणो[[92]](#footnote-93) द्विघ्नो मात्राश्चतुर्गुणाः ॥१४२/१॥  
नाम्ना [[93]](#footnote-94)हृते भवेच्छेषश्चौरोऽथ जातकं वदे । प्रश्ने ये विषमा वर्णास्ते गर्भे पुत्रजन्मदाः ॥१४२/२॥  
नामवर्णैः समैः काणो वामेऽक्ष्णि विषमैः पुनः । दक्षिणाक्षि [[94]](#footnote-95)भवेत्काणं स्त्रीपुंनामाक्षरस्य च ॥१४२/३॥  
मात्रावर्णाश्चतुर्निघ्ना[[95]](#footnote-96) वर्णपिण्डे गुणे कृते । समे स्त्री विषमे ना स्याद्विशेषे[[96]](#footnote-97) च मृतिः स्त्रियाः[[97]](#footnote-98) ॥१४२/४॥   
प्रथमं रूपशून्येऽथ प्रथमं म्रियते पुमान् । प्रश्नं सूक्ष्माक्षरैर्गृह्य द्रव्यैर्भागेऽखिले मतम् ॥१४२/५॥   
शनिचक्रं प्रवक्ष्यामि तस्य दृष्टिं परित्यजेत् । राशिस्थः सप्तमे दृष्टिश्चतुर्दशशतेऽर्धिका ॥१४२/६॥  
एकद्व्यष्टद्वादशमः पाददृष्टिश्च तं त्यजेत् । दिनाधिपः प्रहरभाक्शेषा[[98]](#footnote-99) यामार्धभागिनः ॥१४२/७॥

शनिभागं त्यजेद्युद्धे दिनराहुं वदामि ते । रवौ पूर्वेऽनिले मन्दे गुरौ याम्येऽनले भृगौ ॥१४२/८॥  
अग्नौ [[99]](#footnote-100)कुजे भवेत्सोम्ये स्थिते राहुर्बुधे [[100]](#footnote-101)सदा । फणिराहुस्तु प्रहरमैशे वह्नौ च राक्षसे ॥१४२/९॥  
[[101]](#footnote-102)वायौ संवेष्टयित्वा च शत्रुं हन्तीशसंमुखम् । तिथिराहुं[[102]](#footnote-103) प्रवक्ष्यामि पूर्णिमाऽऽग्नेयगोचरे ॥१४२/१०॥  
अमावास्यां वायवे च राहुः सम्मुखशत्रुहा । याद्या जान्ताः सम्मुखे स्युर्झाद्या दान्ताश्च दक्षिणे ॥१४२/११॥  
शुक्ले त्यजेत्कुजगणान्धाद्या मान्ताश्च पूर्वतः । याद्या हान्ता उत्तरे स्युस्तिथिदृष्टिं विवर्जयेत् ॥१४२/१२॥  
पूर्वाश्च दक्षिणास्तिस्रो रेखा वै मूलभेदके । सूर्यराश्यादि संलिख्य दृष्टौ हानिर्जयोऽन्यथा ॥१४२/१३॥  
[[103]](#footnote-104)विष्टिराहुं प्रवक्ष्यामि अष्टौ रेखास्तु पातयेत् । शिवाद्यमं यमाद्वायुं वायोरिन्द्रं ततोऽम्बुपम् ॥१४२/१४॥  
नैरृताच्च नयेच्चन्द्रं चन्द्रादग्निं ततो जले । जलादीशे चरेद्राहुर्विष्ट्या[[104]](#footnote-105) सह महाबलः ॥१४२/१५॥  
ऐशान्यां च तृतीयादौ सप्तम्यादौ च [[105]](#footnote-106)याम्यके । एवं [[106]](#footnote-107)कृष्णे सिते पक्षे वायौ राहुश्च [[107]](#footnote-108)हन्त्यरीन् ॥१४२/१६॥  
इन्द्रादीन्भैरवादींश्च ब्रह्माण्यादीन्ग्रहादिकान् । अष्टाष्टकञ्च पूर्वादौ याम्यादौ वातयोगिनीम् ॥१४२/१७॥  
यां दिशं वहते वायुस्तत्रस्थो घातयेदरीन् । दृढीकरणमाख्यास्ये [[108]](#footnote-109)कण्ठे बाह्वादिधारिता ॥१४२/१८॥  
पुष्पोद्धता काण्डलक्ष्यं वारयेच्छरपुङ्खिका । तथाऽपराजितापाठाद्द्वाभ्यां खड्गं निवारयेत् ॥१४२/१९॥   
ॐ नमो भगवति वज्रशृङ्खले हन हन, ॐ भक्ष भक्ष, ॐ खाद, ॐ, [[109]](#footnote-110)अरे रक्तं पिब कपालेन रक्ताक्षि रक्तपटे भस्माङ्गि भस्मलिप्तशरीरे वज्रायुधे वज्रप्राकारनिचिते पूर्वां दिशं बन्ध बन्ध, दक्षिणां दिशं बन्ध बन्ध,ओमुत्तरां दिशं बन्ध बन्ध, ॐ पश्चिमां दिशं बन्ध बन्ध, नागान्बन्ध बन्ध, नागपत्नीर्बन्ध बन्ध, ओमसुरान् बन्ध बन्ध, ॐ यक्षराक्षसपिशाचान्बन्ध बन्ध, ॐ प्रेतभूतगन्धर्वादयो ये केचिदुपद्रवास्तेभ्यो रक्ष रक्ष, ओमूर्ध्वं रक्ष रक्ष, अधो रक्ष रक्ष, ॐ क्षुरिकं बन्ध बन्ध,

ॐ ज्वल महाबले घटि घटि, ॐ मोटि मोटि सटावलिवज्राग्निवज्रप्राकारे हुं फट्, ह्रीं ह्रूं श्रीं फट्, ह्रीं हः,

फूं फें फः सर्वग्रहेभ्यः सर्वव्याधिभ्यः सर्वदुष्टोपद्रवेभ्यो ह्रीमशेषेभ्यो रक्ष रक्ष ॥१४२/२०॥  
ग्रहज्वरादिभूतेषु सर्वकर्मसु योजयेत् ॥१४२/२१॥

**मालिनीमन्त्राः**   
नाना मन्त्रान्प्रवक्ष्यामि षोढान्यासपुरःसरम् । न्यासस्त्रिधा तु षोढा स्युः शाक्तशाम्भवयामलाः ॥१४५/१॥  
शाम्भवे शब्दराशिः षट्षोडशग्रन्थिरूपवान् । त्रिविद्या तद्ग्रहो न्यासस्त्रितत्त्वात्माभिधानकः ॥१४५/२॥  
[[110]](#footnote-111)चतुर्थी वनमालायाः श्लोकद्वादशरूपवान् । पञ्चमो रत्नपञ्चात्मा नवात्मा [[111]](#footnote-112)षष्ठ ईरितः ॥१४५/३॥  
शाक्ते पक्षे च मालिन्यास्त्रिविद्यात्मा द्वितीयकः । [[112]](#footnote-113)अघोर्यष्टकरूपोऽन्यो द्वादशाङ्गश्चतुर्थकः ॥१४५/४॥  
पञ्चमस्तु षडङ्गः स्याच्छक्तिश्चान्याऽस्त्रचण्डिका । क्रीं ह्रीं क्लीं श्रीं क्रूं फट् त्रयं स्यात्तूर्याख्यं सर्वसाधकम् ॥१४५/५॥  
मालिन्या [[113]](#footnote-114)नादिफान्तं स्यात्नादिनी च शिखा स्मृता । [[114]](#footnote-115)अग्रसेनी शिरसि स्याच्छिरोमालानिवृत्तिः शः ॥१४५/६॥  
ट शान्तिश्च शिरो भूयाच्चामुण्डा च त्रिनेत्रगा । ढ प्रियदृष्टिर्द्विनेत्रे च नासागा गुह्यशक्तिनी ॥१४५/७॥   
न नारायणी द्विकर्णे च दक्षकर्णे[[115]](#footnote-116) त मोहनि । ज प्रज्ञा [[116]](#footnote-117)वामकर्णस्था वक्त्रे च वज्रिणी स्मृता ॥१४५/८॥  
क कराली[[117]](#footnote-118) दक्षदंष्ट्रा वामांसा ख कपालिनी । [[118]](#footnote-119)ग शिवा ऊर्ध्वदंष्ट्रा स्याद् घ घोरा वामदंष्ट्रिका ॥१४५/९॥  
उ शिखा दन्तविन्यासा[[119]](#footnote-120) ई माया जिह्वया स्मृता । अ स्यान्नागेश्वरी वाचि व कण्ठे शिखिवाहिनी ॥१४५/१०॥  
भ भीषणी दक्षस्कन्धे वायुवेगा म वामके । ड नामा दक्षबाहौ तु ढ वामे च विनायका ॥१४५/११॥  
प पूर्णिमा द्विहस्ते तु ओकाराद्यङ्गुलीयके । अं दर्शनी वामाङ्गुल्य अः स्यात्सञ्जीवनी करे ॥१४५/१२॥  
ट कपालिनी कपालं शूलदण्डे[[120]](#footnote-121) त दीपनी । त्रिशूले ज जयन्ती स्याद्वृद्धिर्यः[[121]](#footnote-122) साधनी स्मृता ॥१४५/१३॥

जीवे श परमाख्याद्ध प्राणे चाम्बिका स्मृता । दक्षस्तने छ शरीरा न वामे पूतना स्तने ॥१४५/१४॥  
अ स्तनक्षीर आ मोटो लम्बोदर्युदरे च थ । नाभौ संहारिका क्ष स्यान्महाकाली नितम्ब म ॥१४५/१५॥  
गुह्ये स कुसुममाला[[122]](#footnote-123) ष शुक्रे शुक्रदेविका । उरुद्वये त तारा स्याद्द ज्ञाना दक्षजानुनि ॥१४५/१६॥  
वामे स्यादौ क्रिया शक्तिरो गायत्री च जङ्घगा । [[123]](#footnote-124)ओ सावित्री वामजङ्घा दक्षे दो दोहनी पदे ॥१४५/१७॥  
फ फेत्कारी वामपादे नवात्मा मालिनी मनुः । अ श्रीकण्ठः शिखायां स्यादावक्त्रे स्यादनन्तकः ॥१४५/१८॥  
इ सूक्ष्मो दक्षनेत्रे स्यादी त्रिमूर्तिस्तु वामके । उ दक्षकर्णेऽमरीश ऊ [[124]](#footnote-125)कर्णेऽर्घांशकोऽपरे ॥१४५/१९॥  
ऋ भावभूतिर्नासाग्रे वामनासा तिथीश ऋ । ऌ स्थाणुर्दक्षगण्डे स्याद्वामगण्डे हरश्च ॡ ॥१४५/२०॥   
कटीशो दन्तपङ्क्तावे भूतीशश्चोर्ध्वदन्त ऐ । सद्योजात ओ अधर ऊर्ध्वोष्ठेऽनुग्रहीश औ ॥१४५/२१॥  
अं क्रूरो [[125]](#footnote-126)घाटकायां स्यादः, महासेनजिह्वया । क क्रोधीशो दक्षस्कन्धे खश्चण्डीशश्च बाहुषु ॥१४५/२२॥  
पञ्चान्तकः कूर्परे गो घ शिखी दक्षकङ्कणे । ङ एकपादश्चाङ्गुल्यो[[126]](#footnote-127) वामस्कन्धे च कूर्मकः ॥१४५/२३॥  
छ एकनेत्रो बाहौ स्याच्चतुर्वक्त्रो ज कूर्परे । झ राजसः कङ्कणगो ञः सर्वकामदोऽङ्गुली ॥१४५/२४॥  
ट सोमेशो नितम्बे स्याद्दक्ष ऊरुर्ठ लाङ्गली । ड दारुको दक्षजानौ जङ्घा ढोऽर्धजलेश्वरः ॥१४५/२५॥  
ण उमाकान्तकोऽङ्गुल्यस्त आषाढी नितम्बके । थ दण्डी वाम ऊरौ स्याद्द भिदो वामजानुनि ॥१४५/२६॥  
ध मीनो वामजङ्घायां न मेषश्चरणाङ्गुली । प लोहितो दक्षकुक्षौ फ शिखी वामकुक्षिगः ॥१४५/२७॥  
ब गलण्डः पृष्ठवंशे भो(भ) नाभौ च द्विरण्डकः । म महाकालो हृदये य वाणीशस्त्वविस्मृतः ॥१४५/२८॥   
र रक्ते स्याद्भुजङ्गेशो ल पिनाकी च मांसके । व खड्गीशः स्वात्मनि स्याद्वकश्चाथिनि शः स्मृतः ॥१४५/२९॥  
ष श्वेतश्चैव मज्जायां स भृगुः शुक्रधातुके । प्राणे हो नकुलीशः स्यात्क्ष संवर्तश्च कोषगः ॥१४५/३०॥  
रुद्रशक्तीः प्रपूज्य ह्रीं बीजेनाखिलमाप्नुयात् ॥१४५/३१॥

**अष्टाष्टकदेव्यः**   
त्रिखण्डीं सम्प्रवक्षामि ब्रह्मविष्णुमहेश्वरींम् ॥१४६/१॥

ॐ नमो भगवते रुद्राय नमः । नमश्चामुण्डे नमश्चाऽऽकाशमातॄणां सर्वकामार्थसाधनीनामजरामरीणां

सर्वत्राप्रतिहतगतीनां स्वरूपरूपपरिवर्तिनीनां सर्वसत्त्ववशीकरणोत्सादनोन्मूलनसमस्तकर्मप्रवृत्तानां सर्वमातृगुह्यं हृदयं परमसिद्धं परकर्मच्छेदनं परमसिद्धिकरं मातॄणां वचनं शुभम् ॥१४६/२॥  
ब्रह्मखण्डपदे रुद्रैरेकविंशाधिकं शतम् ॥१४६/३॥  
तद्यथा - ॐ नमश्चामुण्डे ब्रह्माणि, अघोरेऽमोघे[[127]](#footnote-128) वरदे विच्चे स्वाहा । ॐ नमश्चामुण्डे चण्डि, अघोरेऽमोघे वरदे विच्चे स्वाहा । ॐ नमश्चामुण्डे ईशानि अघोरेऽमोघे वरदे विच्चे स्वाहा ॥१४६/४॥  
यथाक्षरपदानां हि विष्णुखण्डं द्वितीयकम् ॥१४६/५॥  
ॐ नमश्चामुण्ड ऊर्ध्वकेशि ज्वलितशिखरे विद्युज्जिह्वे तारकाक्षि पिङ्गलभ्रुवे विकृतदंष्ट्रे क्रुद्धे,

ॐ मांसशोणितसुरासवप्रिये हस हस, ॐ नृत्य नृत्य, ॐ विजृम्भय विजृम्भय,

ॐ मायात्रैलोक्यरूपसहस्रपरिवर्तिनीनां ॐ बन्ध बन्ध, ॐ कुट्ट कुट्ट चिरि चिरि हिरि हिरि भिरि भिरि

त्रासनि त्रासनि भ्रामणि भ्रामणि, ॐ द्रावणि द्रावणि क्षोभणि क्षोभणि

मारणि मारणि संजीवनि संजीवनि हेरि हेरि गेरि गेरि घेरि घेरि, ॐ सुरि सुरि, ॐ नमो

मातृगणाय नमो नमो विच्चे ॥१४६/६॥  
एकत्रिंशत्पदं शम्भोः शतमन्त्रैकसप्ततिः । हे घौं पञ्चप्रणवाद्यन्तां त्रिखण्डीञ्च जपेद्यजेत् ॥१४६/७॥  
हे घौं श्रीकुब्जिकाहृदयं पदसन्धौ तु योजयेत् । अकुलादित्रिमध्यस्थं कुलादेश्च त्रिमध्यगम् ॥१४६/८॥  
मध्यमादित्रिमध्यस्थं पिण्डं पादे त्रिमध्यगम् । [[128]](#footnote-129)त्रयार्धमात्रासंयुक्तं प्रणवाद्यं शिखा[[129]](#footnote-130) शिवाम् ॥१४६/९॥  
ॐ क्ष्रौं शिखाभैरवाय नमः । स्खीं स्खीं स्खें सबीजत्र्यक्षरः ॥१४६/१०॥  
ह्रां ह्रीं ह्रैं निर्बीजं त्र्यर्णं द्वात्रिंशद्वर्णकम्परम्' । क्षादयश्च ककारान्ता अकुला च कुलक्रमात् ॥१४६/११॥  
[[130]](#footnote-131)शशिनी भानुनी चैव पावनी शिव इत्यतः । गान्धरी णश्च पिण्डाक्षी चपला[[131]](#footnote-132) गजजिह्विका ॥१४६/१२॥   
म मृषा भयसारा स्यान्मध्यमा फोऽजराय च । कुमारी कालरात्री न सङ्कटा द ध कालिका ॥१४६/१३॥  
फ शिवा भवघोरा ण ट बीभत्सा त विद्युता । [[132]](#footnote-133)उ विश्वम्भरा शंसिन्या ढ ज्वालामालया तथा ॥१४६/१४॥   
कराली दुर्जर्या [[133]](#footnote-134)रङ्गी वामा ज्येष्ठा च रौद्र्यपि । ख काली क कुलालम्बी अनुलोमा द पिण्डिनी ॥१४६/१५॥   
आवेदिनी इरूषी वै शान्तिर्मूर्तिः कलाकुला । ऋ खड्गिनी[[134]](#footnote-135) उ बलिता ऌ कुला ॡ तथा यदि ॥१४६/१६॥  
सुभगा [[135]](#footnote-136)वेदनादिन्या कराली, अं च मध्यमा । अः, [[136]](#footnote-137)अपेतरया पीठे पूज्याश्च शक्तयः क्रमात् ॥१४६/१७॥  
स्खां स्खीं स्खौं महाभैरवाय नमः ॥१४६/१८॥  
अक्षोद्या ह्यृक्षकर्णी च राक्षसी क्षपणक्षया । पिङ्गाक्षी चाक्षया क्षेमा ब्रह्माण्यष्टकसंस्थिताः ॥१४६/१९॥  
इला लीलावती नीला लङ्का लङ्केश्वरी तथा । लालसा विमला माला माहेश्वर्यष्टके स्थिताः ॥१४६/२०॥  
हुताशना विशालाक्षी ह्रूङ्कारी वडवामुखी । हाहारवा तथा क्रूरा क्रोधा बाला खरानना ॥१४६/२१॥  
कौमार्या[[137]](#footnote-138) देहसम्भूताः पूजिताः सर्वसिद्धिदाः । सर्वज्ञा [[138]](#footnote-139)तरला तारा ऋग्वेदा च हयानना ॥१४६/२२॥  
सारासारस्वयंग्रहा शाश्वती वैष्णवीकुले । तालुजिह्वा च रक्ताक्षी विद्युज्जिह्वा करङ्किणी ॥१४६/२३॥  
मेघनादा प्रचण्डोग्रा कालकर्णी कलिप्रिया । वाराहीकुलसम्भूताः पूजनीया जयार्थिना ॥१४६/२४॥   
चम्पा चम्पावती चैव प्रचम्पा ज्वलितानना । पिशाची पिचुवक्त्रा च लोलुपा ऐन्द्रीसम्भवाः ॥१४६/२५॥  
पावनी याचनी चैव वामनी दमनी तथा । विन्दुवेला बृहत्कुक्षी विद्युता विश्वरूपिणी ॥१४६/२६॥  
चामुण्डाकुलसम्भूता मण्डले पूजिता जये । यमजिह्वा जयन्ती च दुर्जया च यमान्तिका ॥१४६/२७॥

बिडाली रेवती चैव जया च विजया तथा । महालक्ष्मीकुले जाता अष्टाष्टकमुदाहृतम् ॥१४६/२८॥

**मन्त्रौषधकथनम्**

आयुरारोग्यकर्तार ओंकारद्याश्च नाकदाः । ओंकारः परमो मन्त्रस्तं जप्त्वा चामरो भवेत् ॥२८४/१॥

गायत्री परमो मन्त्रस्तं जप्त्वा भुक्तिमुक्तिभाक् । ओं नमो नारायणाय मन्त्रः सर्वार्थसाधकः ॥२८४/२॥

ओं नमो भगवते वासुदेवाय सर्वदः । ओं (ह्रूं)हूं नमो विष्णवे मन्त्रोऽयं चौषधं परम् ॥२८४/३॥

अनेन देवा ह्यसुराः सश्रियो नीरुजोऽभवन् । भूतानामुपकारश्च तथा धर्मो महौषधम् ॥२८४/४॥

धर्मः सद्धर्मकृद्धर्मी ह्येतैर्धर्मैश्च निर्मलः । श्रीदः श्रीशः श्रीनिवासः श्रीधरः श्रीनिकेतनः ॥२८४/५॥

श्रियः पतिः श्रीपरमो ह्येतैः श्रियमवाप्नुयात् । कामी कामप्रदः कामः कामपालस्तथा हरिः ॥२८४/६॥

आनन्दो माधवश्चैव नाम कामाय वै हरेः । रामः परशुरामश्च नृसिंहो विष्णुरेव च ॥२८४/७॥

त्रिविक्रमश्च नामानि जप्तव्यानि जिगीषुभिः । विद्यामभ्यस्यतां नित्यं जप्तव्यः पुरुषोत्तमः ॥२८४/८॥

दामोदरो बन्धहरः पुष्कराक्षोऽक्षिरोगनुत् । हृषीकेशो भयहरो जपेदौषधकर्मणि ॥२८४/९॥

अच्युतं चामृतं मन्त्रं सङ्ग्रामे चापराजितः । जलतारे नारसिंहं पूर्वादौ क्षेमकामवान् ॥२८४/१०॥

चक्रिणं गदिनं चैव शार्ङ्गिणं खड्गिनं स्मरेत् । सर्वेशमजितं भक्त्या व्यवहारेषु संस्मरेत् ॥२८४/११॥

नारायणं सर्वकाले नृसिंहोऽखिलभीतिनुत् । गरुडध्वजश्च विषहृद्वासुदेवं सदा जपेत् ॥२८४/१२॥

धान्यादिस्थापने स्वप्ने ह्यनन्ताच्युतमीरयेत् । नारायणं च दुःस्वप्ने दाहादौ जलशायिनम् ॥२८४/१३॥

हयग्रीवञ्च विद्यार्थी जगत्सूतिं सुताप्तये । बलभद्रं शौर्यकाय एकं नामार्थसाधकम् ॥२८४/१४॥

**मन्त्रपरिभाषा ।**  
मन्त्रविद्यामहं वक्ष्ये भुक्तिमुक्तिप्रदां शृणु । विंशत्यर्णाधिका मन्त्रा मालामन्त्राः स्मृता द्विज ॥२९३/१॥

दशाक्षराधिका मन्त्रास्तदर्वाग्वीजसंज्ञिताः । वार्धक्ये सिद्धिदा ह्येते मालामन्त्रास्तु यौवने ॥२९३/२॥

पञ्चाक्षराधिका मन्त्राः सिद्धिदाः सर्वदा परम् । स्त्रीपुंनपुंसकत्वेन त्रिधाः स्युर्मन्त्रजातयः ॥२९३/३॥

स्त्रीमन्त्रा वह्निजायान्ता नमोन्ताश्च नपुंसकाः । शेषाः पुमांसस्ते शस्ता वश्योच्चाटनकेषु च ॥२९३/४॥

क्षुद्रक्रियामयध्वंसे स्त्रियोऽन्यत्र नपुंसकाः । मन्त्रावाग्नेयसौम्याख्यौ ताराद्यन्तार्धयोर्जपेत् ॥२९३/५॥

तारान्त्याग्निवियत्प्रायो मन्त्र आग्नेय इष्यते । शिष्टाः सौम्याः प्रशस्तौ तौ कर्मणोः क्रूरसौम्ययोः ॥२९३/६॥

आग्नेयमन्त्रः सौम्यः स्यात्प्रायशोऽन्ते नमोऽन्वितः । सौम्यमन्त्रस्तथाग्नेयः फट्कारेणान्ततो युतः ॥२९३/७॥

सुप्तः प्रबुद्धमात्रो वा मन्त्रः सिद्धिं न यच्छति । स्वापकालो महाबाहो जागरो दक्षिणावहः ॥२९३/८॥

आग्नेयस्य मनोः (सौम्यमन्त्रस्यैतद्विपर्ययात् । प्रबोधकालं जानीयादुभयोरुभयोरहः ॥२९३/९॥

दुष्टर्क्षराशिविद्वेषिवर्णादीन्वर्जयेन्मनून् । राज्यलाभोपकाराय प्रारभ्यारिः स्वरः कुरून् ॥२९३/१०॥

गोपालककुटीं प्रायात्पूर्णामित्युदिता लिपिः । नक्षत्रेषु क्रमाद्योज्यौ स्वरान्त्यौ रेवतीयुजौ ॥२९३/११॥

वेला गुरुः स्वराः(रः) शोणः कर्मणैवेति भेदिताः । लिप्यर्णा वशिषु ज्ञेया(ः) षष्ठेशादींश्च योजयेत् ॥२९३/१२॥

लिपौ चतुष्पथस्थायामाख्यावर्णपदान्तराः । सिद्धाः साध्या द्वितीयस्थाः सुसिद्धा वैरिणः परे ॥२९३/१३॥

सिद्धादीन् कल्पयेदेवं सिद्धोऽत्यन्तगुणैरपि । सिद्धे सिद्धो जपात्साध्यो जपपूजाहुतादिना ॥२९३/१४॥

सुसिद्धो ध्यानमात्रेण साधकं नाशयेदरिः । दुष्टार्णप्रचुरो यः स्यान्मन्त्रः सर्वविनिन्दितः ॥२९३/१५॥

प्रविश्य विधिवद्दीक्षामभिषेकावसानिकाम् । श्रुत्वा तन्त्रं गुरोर्लब्धं साधयेदीप्सितं मनुम् ॥२९३/१६॥

धीरो दक्षः शुचिर्भक्तो जपध्यानादितत्परः । सिद्धस्तपस्वी कुशलस्तन्त्रज्ञः सत्यभाषणः ॥२९३/१७॥

निग्रहानुग्रहे शक्तो गुरुरित्यभिधीयते । शान्तो दान्तः पटुश्चीर्णब्रह्मचर्यो हविष्यभुक् ॥२९३/१८॥

कुर्वन्नाचार्यशुश्रूषां सिद्धोत्साही स शिष्यकः । स तूपदेश्यः पुत्रश्च विनयी वसुदस्तथा ॥२९३/१९॥

मन्त्रं दद्यात्सुसिद्धौ तु सहस्रं देशिको जपेत् । यदृच्छया श्रुतं मन्त्रं छलेनाथ बलेन वा ॥२९३/२०॥

पत्रे स्थितं च गाथां च जनयेद्यद्यनर्थकम् । मन्त्रं यः साधयेदेकं जपहोमार्चनादिभिः ॥२९३/२१॥

क्रियाभिर्भूरिभिस्तस्य सिध्यन्ते स्वल्पसाधनात् । सम्यक्सिद्धैकमन्त्रस्य नासाध्यमिह किञ्चन ॥२९३/२२॥

बहुमन्त्रवतः पुंसः का कथा शिव एव सः । दशलक्षजपादेकवर्णो मन्त्रः प्रसिध्यति ॥२९३/२३॥

वर्णवृद्ध्या जपह्रासस्तेनान्येषां समूहयेत् । बीजाद्द्वित्रिगुणान्मन्त्रान्मालामन्त्रे जपक्रिया ॥२९३/२४॥

सङ्ख्यानुक्तौ शतं साष्टं सहस्रं वा जपादिषु । जपाद्दशांशं सर्वत्र साभिषेकं हुतं विदुः ॥२९३/२५॥

द्रव्यानुक्तौ घृतं होमे जपोऽशक्तस्य सर्वतः । मूलमन्त्राद्दशांशः स्यादङ्गादीनां जपादिकम् ॥२९३/२६॥

जपात्सशक्तिमन्त्रस्य कामदा मन्त्रदेवताः । साधकस्य भवेत्तृप्ता ध्यानहोमार्चनादिना ॥२९३/२७॥

उच्चैर्ज्जपाद्विशिष्टः स्यादुपांशुर्दशभिर्गुणैः । जिह्वाजपे शतगुणः सहस्रो मानसः स्मृतः ॥२९३/२८॥

प्राङ्मुखोऽवाङ्मुखो वापि मन्त्रकर्म समारभेत् । प्रणवाद्याः सर्वमन्त्रा वाग्यतो विहिताशनः ॥२९३/२९॥

आसीनस्तु जपेन्मन्त्रान्देवताचार्यतुल्यदृक् । कुटी विविक्ता देशाः स्युर्देवालयनदीह्रदाः ॥२९३/३०॥

सिद्धौ यवागूपूपैर्वा पयो भक्ष्यं हविष्यकम् । मन्त्रस्य देवता तावत्तिथिवारेषु वै यजेत् ॥२९३/३१॥

कृष्णाष्टमीचतुर्दश्योर्ग्रहणादौ च साधकः । दस्रो यमोऽनलो धाता शशी रुद्रो गुरुर्दितिः ॥२९३/३२॥

सर्पाः पितरोऽथ भगोऽर्यमा शीतेतरद्युतिः । त्वष्टा मरुत इन्द्राग्नी मित्रेन्द्रौ निर्ऋतिर्जलम् ॥२९३/३३॥

विश्वे देवा हृषीकेशो वासवः सलिलाधिपः ।­­ अजैकपादहिर्बुध्न्यः पूषाश्विन्यादिदेवताः ॥२९३/३४॥

अग्निर्दस्रावुमानिघ्नौ नागश्चन्द्रो दिवाकरः । मातृदुर्गा दिशामीशः कृष्णो वैवस्वतः शिवः ॥२९३/३५॥

पञ्चदश्याः शशाङ्कस्तु पितरस्तिथिदेवताः । हरो दुर्गा गुरुर्विष्णुर्ब्रह्मा लक्ष्मीर्धनेश्वरः ॥२९३/३६॥

एते सुर्यादिवारेशा लिपिन्यासोऽथ कथ्यते । केशान्तेषु च वृत्तेषु चक्षुषोः श्रवणद्वये ॥२९३/३७॥

नासागण्डौष्ठदन्तेषु द्वे द्वे मूर्धास्ययोः क्रमात् । वर्णान्पञ्चसुवर्गाणां बाहुचरणसन्धिषु ॥२९३/३८॥

पार्श्वयोः पृष्ठतो नाभौ हृदये च क्रमान्न्यसेत् । यादींश्च हृदये न्यस्येदेषां स्युः सप्तधातवः ॥२९३/३९॥

त्वगसृङ्मांसमेदोस्थिमज्जाशुक्राणि धातवः । रसाद्यैश्च पयोन्तैश्च लिख्यन्ते च लिपीश्वरैः ॥२९३/४०॥

श्रीकण्ठोऽनन्तसूक्ष्मौ च त्रिमूर्तिरमरेश्वरः । अग्नीशो भारभूतिश्च तिथीशः स्थाणुको हरः ॥२९३/४१॥

दण्डीशो भौतिकः सद्योजातश्चानुग्रहेश्वरः । अक्रूरश्च महासेनः शरण्या देवता अमूः ॥२९३/४२॥

ततः सूचीशचण्डौ च पञ्चान्तकशिवोत्तमौ । तथैव रुद्रकूर्मौ च त्रिनेत्रश्चतुराननः ॥२९३/४३॥

अजेशः शर्मसोमेशौ तथा लाङ्गलिदारुकौ । अर्धनारीश्वरश्चोमाकान्तश्चाषाढिदण्डिनौ ॥२९३/४४॥

अत्रिर्मीनश्च मेषश्च लोहितश्च शिखी तथा । शूलगण्डद्विगण्डौ द्वौ समहाकालवालिनौ ॥२९३/४५॥

भुजङ्गश्च पिनाकी च खड्गीशश्च वकः पुनः । श्वेतो भृगुर्गुडाकाक्षः क्षयः संवर्तकः स्मृतः ॥२९३/४६॥

रुद्रान्सशक्ता(क्ती) न्विलिखेन्नमोन्तान्विन्यसेत्क्रमात् । अङ्गानि विन्यसेत्सर्वे मन्त्राः साङ्गास्तु सिद्धिदाः ॥२९३/४७॥

हृल्लेखाव्योमसम्पूर्णान्येतान्यङ्गानि विन्यसेत् । हृदादीन्यङ्गमन्त्रान्तैर्योजयेद्धृदये नमः ॥२९३/४८॥

स्वाहा शिरस्यथ वषट् शिखायां कवचे च हूम् । वौषण्नेत्रेऽस्त्राय फट्स्यात्पञ्चाङ्गं नेत्रवर्जितम् ॥२९३/४९॥

निरङ्गस्यात्मना चाङ्गं न्यस्य तं नियुतं जपेत् । क्रमेण देवीं वागीशां यथोक्तांस्तु तिलान्हुनेत् ॥२९३/५०॥

लिपिदेवी साक्षसूत्रकुम्भपुस्तकपद्मधृक् । कवित्वादि प्रयच्छेत कर्मादौ सिद्धये न्यसेत् ॥

निष्कविर्निर्मलः सर्वे मन्त्राः सिध्यन्ति मातृभिः ॥२९३/५१॥

**दष्टचिकित्सा ।**

मन्त्रध्यानौषधैर्दष्टचिकित्सां प्रवदामि ते ॥२९५/१॥

ॐ नमो भगवते नीलकण्ठायेति ॥२९५/२॥

जपनाद्विषहानिः स्यदौषधं जीवरक्षणम् । साज्यं सकृद्रसं पेयं द्विविधं विषमुच्यते ॥

जङ्गमं सर्पमूषादि शृङ्ग्यादि स्थावरं विषम् । शान्तस्वरान्वितो ब्रह्मा लोहितस्तारकः शिवः ॥२९५/३॥

वियतेर्नाममन्त्रोऽयं तार्क्ष्यः शब्दमयः स्मृतः ॥२९५/४॥

ॐ ज्वल महामते हृदयाय गरुडविराल शिरसे गरुडशिखायै गरुड विषभञ्जन प्रभेदन प्रभेदन वित्रासय वित्रासय विमर्दय विमर्दय कवचाय अप्रतिहतशासनं हूं फट् अस्त्राय उग्ररूपधारक सर्वभयङ्कर भीषय भीषय सर्वं दह दह भस्मी कुरु कुरु स्वाहा नेत्राय सप्तवर्गान्तयुग्माष्टदिग्दलस्वर केशरादिवर्णरुद्धं वह्निराभूतकर्णिकं मातृकाम्बुजम् ॥२९५/५॥  
कृत्वा हृदिस्थं तन्मन्त्री वामहस्ततले स्मरेत् । अङ्गुष्ठादौ न्यसेद्वर्णान्वियतेर्भेदिताः कलाः ॥२९५/६॥

पीतं वज्रचतुष्कोणं पार्थिवं शक्रदैवतम् । वृत्तार्धमाप्यपद्मार्धं शुक्लं वरुणदैवतम् ॥२९५/७॥

त्र्यस्त्रं(स्रं?) स्वस्तिकयुक्तं च तैजसं वह्निदैवतम् । वृत्तं बिन्दुवृतं वायुदैवतं कृष्णमालिनम् ॥२९५/८॥

अङ्गुष्ठाद्यङ्गुलीमध्यपर्यस्तेषु स्ववेश्मसु । सुवर्णनागवाहेन वेष्टितेषु न्यसेत्क्रमात् ॥२९५/९॥

वियतेश्चतुरो वर्णान्सुमण्डलसमत्विषः । अरूपे रवतन्मात्रे आकाशे शिवदैवते ॥२९५/१०॥

कनिष्ठामध्यपर्वस्थे न्यसेत्तस्याद्यमक्षरम् । नागानामादिवर्णांश्च स्वमण्डलगतान्न्यसेत् ॥२९५/११॥

भूतादिवर्णान्विन्यसेदङ्गुष्ठाद्यन्तपर्वसु । तन्मात्रादिगुणाभ्यर्णानङ्गुलीषु न्यसेद्बुधः ॥२९५/१२॥

स्पर्शनादेव तार्क्ष्येण हस्ते हन्याद्विषद्वयम् । मण्डलादिषु तान्वर्णान्वियतेः कवयो जितान् ॥२९५/१३॥

श्रेष्ठद्व्यङ्गुलिभिर्देहनाभिस्थानेषु पर्वसु । आजानुतः सुवर्णाभमा नाभेस्तुहिनप्रभम् ॥२९५/१४॥

कुङ्कुमारुणमा कण्ठादाकेशान्तात्सितेतरम् । ब्रह्माण्डव्यापिनं तार्क्ष्यं चन्द्राख्यं नागभूषणम् ॥२९५/१५॥

नीलोग्रनासमात्मानं महापक्षं स्मरेद्बुधः । एवं तार्क्ष्यात्मनो वाक्यान्मन्त्रः स्यान्मन्त्रिणो विषे ॥२९५/१६॥

मुष्टिस्तार्क्ष्यकरस्यान्तः स्थिताङ्गुष्ठविषापहा । तार्क्ष्ये हस्तं समुद्यम्य तत्पञ्चाङ्गुलिचालनात् ॥२९५/१७॥

कुर्याद्विषस्य स्तम्भादींस्तदुक्तमदवीक्षया । आकाशादेष भूबीजः पञ्चार्णाधिपतिर्मनुः ॥२९५/१८॥

संस्तम्भयेऽतिविषतो भाषया स्तम्भयेद्विषम् । व्यत्यस्तभूषणो बीजमन्त्रोऽयं साधुसाधितः ॥२९५/१९॥

संप्लवप्लावययमशब्दाद्यः संहरेद्विषम् । दण्डमुत्थापयेदेष सुजप्ताम्भोऽभिषेकतः ॥२९५/२०॥

सुजप्तशङ्खभेर्यादिनिस्वनश्रवणेन वा । संदहत्येव संयुक्तो भूतेजोव्यत्ययात्स्थितः ॥२९५/२१॥

भूवायुव्यत्ययान्मन्त्रो विषं सङ्क्रामयत्यसौ । अन्तस्थो निजवेश्मस्थो बीजाग्नीन्दुजलात्मभिः ॥२९५/२२॥

एतत्कर्म नयेन्मन्त्री गरुडाकृतिविग्रहः । तार्क्ष्यवरुणगेहस्थस्तज्जपान्नाशयेद्विषम् ॥२९५/२३॥

जानुदण्डीदमुदितं स्वधाश्रीबीजलाञ्छितम् । स्नानपानात्सर्वविषं ज्वरा(र)रोगापमृत्युजित् ॥२९५/२४॥

पक्षि पक्षि महापक्षि महापक्षि वि वि स्वाहा । पक्षि पक्षि महापक्षि महापक्षि क्षि क्षि स्वाहा ॥२९५/२५॥

द्वावेतौ पक्षिराण्मन्त्रौ विषघ्नावभिमन्त्रणात् ॥२९५/२६॥

पक्षिराजाय विद्महे पक्षिदेवाय धीमहि । तन्नो गरुडः प्रचोदयात् ॥२९५/२७॥

वह्निस्थौ पार्श्वतत्पूर्वौ दन्तश्रीकौ च दण्डिनौ । सकाली लाङ्गली चेति नीलकण्ठाद्यमीरितम् ॥

वक्षः कण्ठशिखाश्वेतं न्यसेत्स्तम्भे सुसंस्कृतौ ॥२९५/२८॥

हर हर हृदयाय नमः कपर्दिने च शिरसि । नीलकण्ठाय वै शिखां कालकूटविषभक्षणाय स्वाहा ॥२९५/२९॥

अथ वर्म च कण्ठे नेत्रं कृत्तिवासास्त्रिनेत्रम् । पूर्वाद्यैराननैर्युक्तं श्वेतपीतरुणासितैः ॥२९५/३०॥

अभयं वरदं चापं वासुकिं च दधद्भुजैः । यस्योपवीतपार्श्वस्था गौरी रुद्रोऽस्य देवता ॥२९५/३१॥

पादजानुगुहानाभिहृत्कण्ठाननमूर्द्धसु । मन्त्रार्णान्न्यस्य करयोरङ्गुष्ठाद्यङ्गुलीषु च ॥२९५/३२॥

तर्जन्यादितदन्तासु सर्वमङ्गुष्ठयोर्न्यसेत् । ध्यात्वैवं संहरेत्क्षिप्रं बद्धया शूलमुद्रया ॥२९५/३३॥

कनिष्ठा ज्येष्ठया बद्धा तिस्रोऽन्याः प्रसृतेर्जवाः(?) । विषनाशे वामहस्तमन्यस्मिन्दक्षिणं करम् ॥२९५/३४॥

ॐ नमो भगवते नीलकण्ठाय चिः अमलकण्ठाय चिः । सर्वज्ञकण्ठाय चिः क्षिप ॐ स्वाहा ।  
अमलनीलकण्ठाय नैकसर्वविषापहाय । नमस्ते रुद्रमन्यव इति सम्मार्जनाद्विषं विनश्यति न सन्देहः । कर्णजाप्या उपानहा वा ॥२९५/३५॥

यजेद्रुद्रविधानेन नीलग्रीवं महेश्वरम् । विषव्याधिविनाशः स्यात्कृत्वा रुद्रविधानकम् ॥२९५/३६॥

**विषहृन्मन्त्रौषधम् ।**  
अग्निरुवाच –

ॐ नमो भगवते रुद्राय च्छिन्द च्छिन्द विषं ज्वलितपरशुपाणये च । नमो भगवते पक्षिरुद्राय दष्टकमुत्थापयोत्थापय दष्टकं कम्पय कम्पय जल्पय जल्पय सर्पदष्टमुत्थापयोत्थापय लल लल बन्ध बन्ध मोचय मोचय वररुद्र गच्छ गच्छ वध वध त्रुट त्रुट वुक वुक भीषय भीषय मुष्टिना विषं संहर संहर ठ ठ ॥२९७/१॥

पक्षिरुद्रेण ह विषं नाशमायाति मन्त्रणात् ॥२९७/२॥  
ॐ नमो भगवते रुद्र नाशय विषं स्थावरजङ्गमं कृत्रिमाकृत्रिममुपविषं नाशय नानाविषं दष्टकविषं नाशय धम धम दम दम वम वम मेघान्धकारधारावर्षनिर्विषी भव संहर संहर गच्छ गच्छावेशयावेशय विषोत्थापनरूपं मन्त्राद्विषधारणम् । ॐ क्षिप ॐ क्षिप स्वाहा ।  
ॐ ह्रां ह्रीं खीं सः ठं द्रौ ह्रीं ठः ॥२९७/३॥

जपादिना साधितस्तु सर्पान्बध्नाति नित्यशः । एकद्वित्रिचतुर्बीजः कृष्णचक्राङ्गपञ्चकः ॥

गोपीजनवल्लभाय स्वाहा सर्वार्थसाधकः ॥२९७/४॥   
ॐ नमो भगवते रुद्राय प्रेताधिपतये शृणु शृणु गर्ज गर्ज भ्रामय भ्रामय मुञ्च मुञ्च मुह्य मुह्य कट्ट कट्ट आविश आविश सुवर्णपतङ्ग रुद्रो ज्ञापयति ठ ठ ॥२९७/५॥

पातालक्षोभमन्त्रोऽयं मन्त्रणाद्विषनाशनः । दंशकाहिदंशे सद्यो दष्टः काष्ठशिलादिना ॥२९७/६॥

विषशान्त्यै दहेद्दंशज्वालकोकनदादिना । शिरीषबीजपुष्पार्कक्षीरबीजकटुत्रयम् ॥२९७/७॥

विषं विनाशयेत्पानलेपनेनाञ्जनादिना । शिरीषपुष्पस्य रसभावितं मरिचं सितम् ॥२९७/८॥

पाननस्याञ्जनाद्यैश्च विषं हन्यान्न संशयः । कोषातकीवचाहिङ्गुशिरीषार्कपयोयुतम् ॥२९७/९॥

कुटुत्रयं समेषाम्भो हरेन्नस्यादिना विषम् । रामठेक्ष्वाकुसर्वाङ्गचूर्णं नस्याद्विषापहम् ॥२९७/१०॥

इन्द्रबलाग्निकं द्रोणं तुलसी देविका सहा । तद्रसाक्तं त्रिकटुकं चूर्णं भक्ष्यं विषापहम् ॥२९७/११॥

पञ्चाङ्गं कृष्णपञ्चम्यां शिरीषस्य विषापहम् ॥२९७/१२॥

**गोनसादिचिकित्सा ।**  
अग्निरुवाच ।  
गोनसादिचिकित्सां च वशिष्ठ शृणु वच्मि ते ॥२९८/१॥

ॐह्रां ह्रीम् अमलपक्षि स्वाहा ॥२९८/२॥

ताम्बूलखादनान्मन्त्री हरेन्मण्डलिनो विषम् । लशुनं रामठफलं कुष्ठोग्रा व्योषकं विषे ॥२९८/३॥

स्नुहीक्षीरं गव्यघृतं पक्वं पीत्वाऽहिजे विषे । अथ राजिलदष्टे च पेया कृष्णा ससैन्धवा ॥२९८/४॥

आज्यं क्षौद्रं शकृत्तोयं पुरीतत्या विषापहम् । सकृष्णाखण्डदुग्धाज्यं पातव्यं तेन माक्षिकम् ॥२९८/५॥

व्योषं पिच्छं बिडालास्थिनकुलाङ्गरुहैः समैः । चूर्णितैर्मेषदुग्धाक्तैर्धूपः सर्वविषापहः ॥२९८/६॥

रोमनिर्गुण्डिकाकोलवर्णैर्वा लशुनं समम् । मुनिपत्रैः कृतस्वेदं दष्टं काञ्जिकपाचितैः ॥२९८/७॥

मूषिकाः षोडश प्रोक्ता रसं कार्पासजं पिबेत् । सतैलं मूषिकार्तिघ्नं फलिनीकुसुमं तथा ॥२९८/८॥

सनागरगुडं भक्ष्यं तद्विषारोचकापहम् । चिकित्सा विंशतिः प्रोक्ता लूताविषहरो गणः ॥२९८/९॥

पद्मकं पाटली कुष्ठं नतमुशीरचन्दनम् । निर्गुण्डी सारिवा शेलु लूतार्तं सेचयेज्जलैः ॥२९८/१०॥

गुञ्जानिर्गुण्डिकङ्कोलपर्णं शुण्ठी निशाद्वयम् । करञ्जास्थि च तत्पङ्कैर्वृश्चिकार्तिहरं शृणु ॥२९८/११॥

मञ्जिष्ठा चन्दनं व्योषपुष्पाशिरीषकौमुदम् । संयोज्याश्चतुरो योगा लेपादौ वृश्चिकापहाः ॥२९८/१२॥

ॐ नमो भगवते रुद्राय चिवि चिवि छिन्द छिन्द किरि किरि भिन्द भिन्द खड्गेन च्छेदय च्छेदय शूलेन भेदय भेदय चक्रेण दारय दारय ॐ ह्रूं फट् ॥२९८/१३॥

मन्त्रेण मन्त्रितो देयो गर्दभादीन्निकृन्तति । त्रिफलोशीरमुस्ताम्बुमांसीपद्मकचन्दनम् ॥२९८/१४॥

अजाक्षीरेण पानादौ गर्दभादेर्विषं हरेत् । हरेच्छिरीषपञ्चाङ्गव्योषं शतपदीविषम् ॥२९८/१५॥

सकन्धरं शिरीषास्थि हरेदुन्दूरजं विषम् । व्योषं ससर्पिः पिण्डीतमूलमस्य विषं हरेत् ॥२९८/१६॥

क्षारव्योषवचाडिङ्गुविडङ्गं सैन्धवं नतम् । अम्बष्ठातिबलाकुष्ठं सर्वकीटविषं हरेत् ॥

यष्टिव्योषगुडक्षीरयोगः शूनो विषापहः ॥२९८/१७॥

ॐ सुभद्रायै नमः ॐ सुप्रभायै नमः ॥२९८/१८॥

यान्यौषधानि गृह्यन्ते विधानेन विना जनैः । तेषां बीजं त्वया ग्राह्यमिति ब्रह्माऽब्रवीच्च ताम् ॥२९८/१९॥

तां प्रणम्यौषधीं पश्चाद्यवान्प्रक्षिप्य मुष्टिना । दश जप्त्वा मन्त्रमिमं नमस्कुर्यात्तदौषधम् ॥२९८/२०॥

त्वामुद्धराम्यूर्ध्वनेत्रामनेनैव च भक्षयेत् । नमः पुरुषसिंहाय नमो गोपालकाय च ॥२९८/२१॥

आत्मनैवाभिजानाति रणे कृष्ण पराजयम् । अनेन सत्यवाक्येन अगदो मेऽस्तु सिध्यतु ॥२९८/२२॥

नमो वैदूर्यमाते तत्र रक्ष रक्ष मां सर्वविषेभ्यो गौरि गान्धारि चाण्डालि मातङ्गिनि स्वाहा हरिमाये ॥२९८/२३॥

औषधादौ प्रयोक्तव्यो मन्त्रोऽयं स्थावरे विषे । भुक्तमात्रे स्थिते ज्वाले पद्मशीताम्बुसेवितम् ॥

पाययेत्सघृतं क्षौद्रं विषिञ्चेत्तदनन्तरम् ॥२९८/२४॥

इत्याग्नेये महापुराणे गोनसादिचिकित्सा नामाष्टनवत्यधिकद्विशततमोऽध्यायः ॥२९८॥

**ग्रहहृन्मन्त्रादिकम् ।**  
ग्रहोपहारमन्त्रादीन्वक्ष्ये ग्रहविमर्दनान् । हर्षेच्छाभयशोकादिविरुद्धाशुचिभोजनात् ॥३००/१॥

गुरुदेवादिकोपाच्च पञ्चोन्मादा भवनत्यथ । त्रिदोषजाः सन्निपाता आगन्तव इति स्मृताः ॥३००/२॥

देवादयो ग्रहा जाता रुद्रक्रोधादनेकधा । सरित्सरस्तडागादौ शैलोपवनसेतुषु ॥३००/३॥

नदीसङ्गे शून्यगृहे बिलद्वार्येकवृक्षके । ग्रहा गृह्णन्ति पुंसश्च श्रियं सुप्तां च गर्भिणीम् ॥३००/४॥

आसन्नपुष्पां नग्नां च ऋतुस्नानं करोति या । अवमानं नृणां वैरं विघ्नं भाग्यविपर्ययम् ॥३००/५॥

देवतागुरुधर्मादिसदाचारादिलङ्घनम् । पतनं शैलवृक्षादेर्विधुन्वन्मूर्धजान्मुहुः ॥३००/६॥

रुदन्नृत्यति रक्ताक्षो ह्रूंरूपोऽनुग्रही नरः । उद्विग्नः शूलदाहार्तः क्षुत्तृष्णार्तः शिरोर्त्तिमान् ॥३००/७॥

देहि दहीति याचेत बलिकामग्रही नरः । स्त्रीमालाभोगस्नानेच्छूरतिकामग्रही नरः ॥३००/८॥

महासुदर्शनो व्योमव्यापी विटपनासिकः । पातालनारसिंहाद्या चण्डीमन्त्रा ग्रहार्दनाः ॥३००/९॥

पृश्नीहिङ्गुवचाचक्रशिरीषदयितं परम् । पाशाङ्कुशधरं देवमक्षमालाकपालिनम् ॥३००/१०॥

खट्वाङ्गाब्जादिशिक्तिं च दधानं चतुराननम् । अन्तर्बाह्यादिखट्वाङ्गपद्मस्थं रविमण्डले ॥३००/११॥

आदित्यादियुतं प्रार्च्य उदितेऽर्केऽर्घ्यकं ददेत् । श्वासविषाग्निविप्रकुण्डीहृल्लेखासकलो भृगुः ॥३००/१२॥

अर्काय भूर्भुवः स्वश्च जालिनीं कुलमुद्गरम्(?) । पद्मासनोऽरुणो रक्तवस्त्रसद्युतिविश्वकः (कृत्) ॥३००/१३॥

उदारः पद्मधृग्दोर्भ्यां सोमः सर्वाङ्गभूषितः । रव्यादयो ग्रहाः सौम्याः वरदाः पद्मधारिणः ॥३००/१४॥

विद्युत्पुञ्जनिभं वस्त्रं श्वेतः सोमोऽरुणः कुजः । बुधस्तद्वद्गुरुः पीतः शुक्लः शुक्रः शनैश्चरः ॥३००/१५॥

कृष्णाङ्गारनिभो राहुर्धूम्रः केतुरुदाहृतः । वामोरुवामहस्तान्तदक्षहस्तोरुजानुषु ॥३००/१६॥

स्वनामाद्यैस्तु बीजान्तैर्हस्तौ संशोध्य चास्त्रतः । अङ्गुष्ठादौ तले नेत्रहृदाद्यं व्यापकं न्यसेत् ॥३००/१७॥

मूलबीजैस्त्रिभिः प्राणध्यायकं(?) न्यस्य साङ्गकम् । प्रक्षाल्य पात्रमस्त्रेण मूलेनापूर्य वारिणा ॥३००/१८॥

गन्धपुष्पाक्षतं न्यस्य दूर्वामर्घ्यं च मन्त्रयेत् । आत्मानं तेन सम्प्रोक्ष्य पूजाद्रव्यं च वै ध्रुवम् ॥३००/१९॥

प्रभूतं विमलं सारमाराध्यं परमं सुखम् । पीठाद्यान्कल्पयेदेतान्हृदा मध्ये विदिक्षु च ॥३००/२०॥

पीठोपरि हृदो मध्ये दिक्षु चैव विदिक्षु च । पीठोपरि हृदाब्जं च केसरेष्वष्ट शक्तयः ॥३००/२१॥

वां दीप्तां वीं तथा सूक्ष्मां वुं जयां वूं च भद्रिकाम् । वें विभूतिं वैं विमलां वोमसिघातविद्युताम् ॥३००/२२॥

वौं सर्वतोमुखीं वं पीठं वः प्रार्च्य रविं यजेत् । आवाह्य दद्यात्पाद्यादि हृत्षडङ्गेन सुव्रत ॥३००/२३॥

खकारौ दण्डिनौ चण्डौ मज्जादशनसंयुता । मांसदीर्घा जरद्वायुहृदैतत्सर्वदं रवेः(?) ॥३००/२४॥

वह्नीशरक्षोमरुतां दिक्षु पूज्या हृदादयः । स्वमन्त्रैः कर्णिकान्तस्था दिक्ष्वस्त्रं पुरतः सदृक् ॥३००/२५॥

पूर्वादिदिक्षु सम्पूज्याश्चन्द्रज्ञगुरुभार्गवाः । पृश्निहिङ्गुवचाचक्रशिरीषलशुनामयैः ॥३००/२६॥

नस्याञ्जनादि कुर्वीत साजमूत्रैर्ग्रहापहैः । पाठापथ्यावचाशिग्रुसिन्धूव्योषैः पृथक्पलैः ॥३००/२७॥

अजाक्षीराढके पक्वं सर्पिः सर्वग्रहान्हरेत् । वृश्चिकाली फला कुष्ठं लवणानि च शार्ङ्गकम् ॥३००/२८॥

अपस्मारविनाशाय तज्जलं त्वभिभोजयेत् । विदारिकुशकाशेक्षुक्वाथजं पाययेत्पयः ॥३००/२९॥

द्रोणे सयष्टिकूष्माण्डरसे सर्पिश्च संस्कृतम् । पञ्चगव्यं घृतं तद्वद्योगं ज्वरहरं शृणु ॥३००/३०॥

ॐ भस्मास्त्राय विद्महे एकदंष्ट्राय धीमहि । तन्नो ज्वरः प्रचोदयात् ॥३००/३१॥

कृष्णोषणनिशारास्नाद्राक्षातैलं गुडं लिहेत् । श्वासवानथ वा भार्गीं सयष्टिमधुसर्पिषा ॥३००/३२॥

पाठातिक्ताकणाभार्गीमथ वा मधुना लिहेत् । धात्री विश्वा सिता कृष्णा मुस्ता खर्जूरमागधी ॥३००/३३॥

पीवरा चेति हिक्काघ्नं तत्त्रयं मधुना लिहेत् । कामलीजीरमाण्डूकीनिशाधात्रीरसं पिबेत् ॥३००/३४॥

व्योषपद्मकत्रिफलाविडङ्गदेवदारवः । रास्नाचूर्णं समं खण्डैर्जग्ध्वा कासहरं ध्रुवम् ॥३००/३५॥

**नानामन्त्रौषधकथनम् ।**

वाक्कर्मपार्श्वयुक्शुक्रतोककृते मतो प्लवः । हुतान्ता देशवर्णेयं विद्या मुख्या सरस्वती(?) ॥३०२/१॥

अक्षाराशी वर्णलक्षं जपेत्स मतिमान्भवेत् । अत्रिः सवह्निर्नामाक्षिबिन्दुविद्रावकृत्परः ॥३०२/२॥

वज्रपद्मधरं शक्रं पीतमावाह्य पूजयेत् । नियुतं होमयेदाज्यतिलांस्तेनाभिषेचयेत् ॥३०२/३॥

नृपादिर्भ्रष्टरज्यादीन्राज्यपुत्रादिमाप्नुयात् । हृल्लेखा शक्तिदेवाख्या घोषोऽग्निर्दण्डिदण्डवान् ॥३०२/४॥

शिवमिष्ट्वा जपेच्छक्तिमष्टम्यादिचतुर्दशीम् । चक्रपाशाङ्कुशधरां साभयां वरदायिकाम् ॥

होमादिना च सौभाग्यं कवित्वं पुत्रवान्भवेत् ॥३०२/५॥

ॐ ह्रीम् ॐ नमः कामाय सर्वजनहिताय सर्वजनमोहनाय प्रज्वलिताय सर्वजनहृदयं ममात्मगतं कुरु कुरु ओम् ॥३०२/६॥

एतज्जपादिना मन्त्रो वशयेत्सकलं जगत् ॥३०२/७॥

ॐ ह्रीं चामुण्डेऽमुकं दह दह पच पच मम वशमानयानय ठ ठ उ (ओम्) ॥३०२/८॥

वशीकरणकृन्मन्त्रश्चामुण्डायाः प्रकीर्तितः । फलत्रयकषायेण वराङ्गं क्षालयेद्वशे ॥३०२/९॥

अश्वगन्धायवैः स्त्री तु निशा कर्पूरकादिना । पिप्पलीतण्डुलान्यष्टौ मरिचानि च विंशतिः ॥३०२/१०॥

बृहतीरसलेपश्च वशे स्यान्मरणान्तिकम् । कटीरमूलत्रिकटुक्षौद्रलेपस्तथा भवेत् ॥३०२/११॥

हिमं कपित्थकरसं मागधी मधुकं मधु । तेषां लेपः प्रयुक्तस्तु दम्पत्योः स्वस्तिमावहेत् ॥३०२/१२॥

सशर्करो योनिलेपात्कदम्बरसको मधु । सहदेवी महालक्ष्मीः पुत्रंजीवी कृताञ्जलिः ॥३०२/१३॥

एतच्चूर्णं शिरःक्षिप्तं लिकस्य वशमुत्तमम् । त्रिफलाचन्दनक्वाथप्रस्था द्विकुड्वं पृथक् ॥३०२/१४॥

भृङ्गहेमरसं दोषा तावती छम्बुकं मधु । घृतैः पक्वा निशाछायाशुष्का लप्या तु रञ्जनी ॥३०२/१५॥

विदारी सजटामांसचूर्णीभूतां सशर्कराम् । मथितां यः पिबेत्क्षीरैर्नित्यं स्त्रीशतकं व्रजेत् ॥३०२/१६॥

गुप्तामाषतिलव्रीहिचूर्णं क्षीरसितान्वितम् । अश्वत्थवंशदर्भाणां मूलं वै वैष्णवीश्रियोः ॥३०२/१७॥

मूलं दूर्वाश्वगन्धोत्थं पिबेत्क्षीरैः सुतार्थिनी । कौन्तीलक्ष्म्योः शिवाधात्रीबीजं लोध्रवटाङ्कुरम् ॥३०२/१८॥

(आज्यक्षीरमृतौ पेयं पुत्रार्थं त्रिदिवं स्त्रिया । पुत्रार्थिनी पिबत्क्षीरं श्रीमूलं सवटाङ्कुरम् ॥३०२/१९॥

श्रीवटाङ्कुरदेवीनां रसं नस्ये पिबेच्च सा । श्रीपद्ममूलमुत्क्षीरमश्वत्थोत्तरमूलयुक् ॥३०२/२०॥

तरणं पयसा युक्तं कार्पासफलपल्लवम् । अपामार्गस्य पुष्पाग्रं नवं समहिषीपयः ॥३०२/२१॥

पुत्रार्थं चार्धषट्श्लोकैर्योगाश्चत्वार ईरिताः । शर्करोत्पलपुष्पाक्षे लोध्रचन्दनसारिवाः ॥३०२/२२॥

स्रवमाणे स्त्रिया गर्भे दातव्यास्तण्डुलाम्भसा । लाजा यष्टिसिताद्राक्षाक्षौद्रसर्पींषि वा लिहेत् ॥३०२/२३॥

आटरूषकलाङ्गल्योः काकमाच्याः शिफा पृथक् । नाभेरधः समालिप्य प्रसूते प्रमदा सुखम् ॥३०२/२४॥

रक्तं शुक्लं जापापुष्पं रक्तशुक्रस्त्रुतौ पिबेत् । केशरं बृहतीमूलं गोपीषष्टितृणोत्पलम् ॥३०२/२५॥

साजक्षीरं सतैलं तद्भक्षणं रोमजन्मकृत् । शीर्यमाणेषु केशेषु स्थापनं च भवेदिदम् ॥३०२/२६॥

धात्रीभृङ्गरसप्रस्थं तैलं च क्षीरमाढकम् । षष्ट्यञ्जनपलं तैलं तत्केशाक्षिशिरोहितम् ॥३०२/२७॥

हरिद्राराजवृक्षत्वक्चिञ्चा लवणलोध्रकौ । पीता खारी हरेदाशु गवामुदरबृंहणम् ॥३०२/२८॥

ॐ नमो भगवते त्र्यम्बकायोपशमयोपशमय चुलु चुलु मिलि मिलि भिदि भिदि गोमानिनि चक्रिणि ह्रूं फट् ॥३०२/२९॥  
अस्मिन्ग्रामे गोकुलस्य रक्षां कुरु शान्तिं कुरु कुरु कुरु ठ ठ ठ ॥३०२/३०॥

घण्डाकर्णो महासेनो वीरः प्रोक्तो महाबलः । मारीनिर्ना(र्णा)शनकरः स मां पातु जगत्पतिः ॥

श्लोकौ चैव न्यसेदेतौ मन्त्रौ गोरक्षकौ पृथक् ॥३०२/३१॥

**नारसिंहादिमन्त्राः ।**  
स्तम्भो विद्वेषणोच्चाट उत्सादो भ्रममारणे । व्याधिश्चेति स्मृतं क्षुद्रं तन्मोक्षो वक्ष्यते शृणु ॥३०६/१॥

ॐ नमो भगवते उन्मत्तरुद्राय भ्रम भ्रम भ्रामय भ्रामय अमुकं वित्रासय वित्रासय उद्भ्रामय उद्भ्रामय रुद्रारौद्ररूपेण ह्रूं फट् ॥३०६/२॥

श्मशाने निशि जप्तेन त्रिलक्षं मधुना हुनेत् । चिताग्नौ धूर्तसमिद्भिर्भ्राम्यते सततं रिपुः ॥३०६/३॥

हेमगैरिकया कृष्णा प्रतिमा हैमसूचिभिः । जप्त्वा विध्येच्च तत्कण्ठे हृदि वा म्रियते रिपुः ॥३०६/४॥

खरबालं चिताभस्म ब्रह्मदण्डी च मर्कटी । गृहे वा मूर्ध्नि तच्चूर्णं जप्तमुत्सादकृत्क्षिपेत् ॥

भृग्वाकाशौ सदीप्ताग्निर्भृगुवह्निश्च वह्नि फट् ॥३०६/५॥

एवं सहस्रारे ॥३०६/६॥

ह्रूं फट् आचक्राय स्वाहा हृदयं विचक्राय शिवः । शिखाचक्रायाथ कवचं विचक्रायाथ नेत्रकम् ॥३०६/७॥

सञ्चक्रायास्त्रमुद्दिष्टं ज्यालाचक्राय पूर्ववत् । साङ्गं सुदर्शनं क्षुद्रग्रहहृत्सर्वसाधनम् ॥३०६/८॥

मूर्धाक्षिमुखहृद्गुह्यपादे ह्यस्याक्षरान्न्यसेत् । चक्राब्जासनमग्न्याभं दंष्ट्रिणं च चतुर्भुजम् ॥३०६/९॥

शङ्खचक्रगदापद्मशलाकाङ्कुशपाणिनम् । चापिनं पिङ्गकेशाक्षमरव्याप्तत्रिपिष्टपम् ॥३०६/१०॥

नाभिस्तेनाग्निना विद्धा नश्यन्ते व्याधयो ग्रहाः । पीतं चक्रधरं रक्ता अराः श्याममवान्तरम् ॥३०६/११॥

नेमिः श्वेता बहिः कृष्णवर्णरेखा च पार्थिवी । मध्ये तारमये वर्णानेवं चक्रद्वयं लिखेत् ॥३०६/१२॥

आदावानीय कुम्भोदं गोचरे सन्निधाय च । इष्ट्वा सुदर्शनं तत्र याम्ये चक्रे हुनेत्क्रमात् ॥३०६/१३॥

आज्यापामार्गसमिधो ह्यक्षतं तिलसर्षपौ । पायसं गव्यमाज्यं च सहस्राष्टकसङ्ख्यया ॥३०६/१४॥

हुतशेषं क्षिपेत्कुम्भे प्रतिद्रव्यं विधानवित् । प्रस्थानेन कृतं पिण्डं कुम्भे तस्मिन्निवेशयेत् ॥

विष्ण्वादि सर्वं तत्रैव न्यसेत्तत्रैव दक्षिणे ॥३०६/१५॥

नमो विष्णुजनेभ्यः सर्वशान्तिकरेभ्यः प्रतिगृह्णन्तु शान्तये नमः ॥३०६/१६॥

दद्यादनेन मन्त्रेण हुतशेषाम्भसा बलिम् । फलके कल्पिते पात्रे पलाशक्षीरशाखिनः ॥३०६/१७॥

गव्यपूर्णे निवेश्यैव दिक्ष्वेवं होमयेद्द्विजैः । सदक्षिणमिदं होमद्वयं भूतादिनाशनम् ॥३०६/१८॥

गव्याक्तपत्रलिखितैर्लिप्यर्णैः क्षुद्रहृद्धृतम् । दूर्वाभिरायुषे पद्मैः श्रिये पुत्रा(त्र) उदुग्बरैः ॥३०६/१९॥

गोसिद्ध्यै सर्पिषा गोष्ठे मेधायै सर्वशाखिना ॥३०६/२०॥

ॐ क्षौं नमो भगवते नारसिंहाय ज्वालामालिने दीप्तदंष्ट्रायाग्निनेत्राय सर्वरक्षोघ्नाय सर्वभूतविनाशाय सर्वज्वरविनाशाय दह दह पच पच रक्ष रक्ष ह्रूं फट् ॥३०६/२१॥

मन्त्रोऽयं नारसिंहस्य सकलाघनिवारणः । जप्यादिना हरेत्क्षुद्रग्रहमारीविषामयान् ॥

चूर्णमण्डूकवयसा जलाग्निस्तम्भकृद्भवेत् ॥३०६/२२॥

**त्रैलोक्यमोहनमन्त्रः ।**

वक्ष्ये मन्त्रं चतुर्वर्गसिद्ध्यै त्रैलिक्यमोहनम् ॥३०७/१॥

ॐ श्रीं ह्रीं ह्रूं ॐ नमः पुरुषोत्तमः पुरुषोत्तमप्रतिरूप लक्ष्मीनिवास सकलजगत्क्षोभण सर्वस्त्रीहृदयदारण त्रिभुवनमदोन्मादकर सुरमनुजसुन्दरीजनमनांसि तापय तापय दीपय दीपय शोषय शोषय मारय मारय स्तम्भय स्तम्भय द्रावय द्रावयाकर्षयाकर्षय परमसुभग सर्वसौभाग्यकर कामप्रदामुकं हन हन चक्रेण गदया खड्गेन सर्वबाणैर्भिद भिद पाशेन कट कट अङ्कुशेन ताडय ताडय त्वर त्वर किं तिष्ठसि यावत्तावत्समीहितं मे सिद्धं भवति ह्रूं फट् नमः ॥३०७/२॥

ॐ पुरुषोत्तम त्रिभुवनमनोन्मादकर ह्रूं फट् हृदयाय नमः कर्षय महाबल ह्रूं फट् अस्त्राय त्रिभुवनेश्वर सर्वजनमनांसि हन हन दारय दारय मम वशमानयानय ह्रूं फट् नेत्रत्रयाय त्रैलोक्यमोहन हृषीकेशाप्रतिरूप सर्वस्त्रीहृदयापकर्षण आगच्छ आगच्छ नमः ॥३०७/३॥

सङ्गाक्षिव्यापकेनैव न्यासं मूलवदीरितम् । इष्ट्वा सञ्जप्य पञ्चाशत्सहस्रमभिषिच्य च ॥३०७/४॥

कुण्डेऽग्नौ दैविके वह्नौ चरुं कृत्वा शतं हुनेत् । पृथग्दधि घृतं क्षीरं चरुं साज्यं पयः शृतम् ॥३०७/५॥

द्वादशाहुति(तीर्मू)मूलेन सहस्रं चाक्षतांस्तिलान् । यवं मधुत्रयं पुष्पं फलं दधि समिच्छतम् ॥३०७/६॥

हुत्वा पूर्णाहुतिं शिष्टं प्राशयेत्सघृतं चरुम् । सम्भोज्य विप्रानाचार्यं तोषयेत्सिध्यते मनुः ॥३०७/७॥

स्नात्वा यथावदाचम्य वाग्यतो यागमन्दिरम् । गत्वा पद्मासनं बद्ध्वा शोषयेद्विधिना वपुः ॥३०७/८॥

रक्षोघ्नविघ्नकृद्दिक्षु न्यसेदादौ सुदर्शनम् । (पञ्चबीजं नाभिमध्यस्थं धूम्रं चण्डानिलात्मकम् ॥३०७/९॥

अशेषं कल्मषं देहाद्विश्लेषयदनुस्मरेत् । रंबीजं हृदयाब्जस्थं स्मृत्वा ज्वालाभिरादहेत् ॥३०७/१०॥

उर्द्ध्वाधस्तिर्यगाभिस्तु मूर्ध्नि संप्लावयेद्वपुः । ध्यात्वामृतैर्बहिश्चान्तः सुषुम्नामार्गगामिभिः ॥३०७/११॥

एवं शुद्धवपुः प्राणानायम्य मनुना त्रिधा । विन्यसेन्न्यस्तहस्तान्तः शक्तिं मस्तकवक्त्रयोः ॥३०७/१२॥

गुह्ये गले दिक्षु हृदि कुक्षौ देहे च सर्वतः । आवाह्य ब्रह्मरन्ध्रेण हृत्पद्मे सूर्यमण्डलात् ॥३०७/१३॥

तारेण सम्परात्मानं स्मरेत्तं सर्वलक्षणम् ॥३०७/१४॥

त्रैलोक्यमोहनाय विद्महे स्मराय धीमहि । तन्नो विष्णुः प्रचोदयात् ॥३०७/१५॥

आत्मार्चनात्क्रतुद्रव्यं प्रोक्षयेच्छुद्धपात्रकम् । कृत्वात्मपूजां विधिना स्थण्डिले तं समर्चयेत् ॥३०७/१६॥

कूर्मादिकल्पिते पीठे पद्मस्थं गरुडोपरि । सर्वाङ्गसुन्दरं प्राप्तवयोलावण्ययौवनम् ॥३०७/१७॥

मदाघूर्णितताम्राक्षमुदारं स्मरविह्वलम् । दिव्यमाल्याम्वरालेपभूषितं सस्मिताननम् ॥३०७/१८॥

विष्णुं नानाविधानेकपरिवारपरिच्छदम् । लोकानुग्रहणं सौम्यं सहस्रादित्यतेजसम् ॥३०७/१९॥

पञ्चबाणधरं प्राप्तकामैक्षं द्विचतुर्भुजम् । देवस्त्रीभिर्वृतं देवीमुखासक्तेक्षणं जपेत् ॥३०७/२०॥

चक्रं शङ्खं धनुः खड्गं गदां मुसलमङ्कुशम् । पाशं च बिभ्रतं चार्चेदावाहादिविसर्गतः ॥३०७/२१॥   
श्रियं वामोरुजङ्घास्थां श्लिष्यन्तीं पाणिना पतिम् । साब्जवामकरां पीनां श्रीवत्सकौस्तुभान्विताम् ॥३०७/२२॥

मालिनं पीतवस्त्रं च चक्राद्याढ्यं हरिं यजेत् ॥३०७/२३॥

ॐसुदर्शन महाचक्रराज दुष्टभयङ्कर च्छिद च्छिद विदारय विदारय परममन्त्रान्ग्रस ग्रस भक्षय भक्षय भूतानि चाशय चाशय ह्रूं फट् ॐ जलचराय स्वाहा खड्गतीक्ष्ण च्छिन्द च्छिन्द खड्गाय नमः शारङ्गाय सशराय ह्रूं फट् ॥३०७/२४॥

ॐ भूतग्रामाय विद्महे चतुर्विधाय धीमहि । तन्नो ब्रह्म प्रचोदयात् ॥३०७/२५॥

संवर्तक श्वसन पोथय पोथय ह्रूं फट् स्वाहा पाश धम धमाकर्षयाकर्षय ह्रूं फट् फट् । अङ्कुशेन कट्ट ह्रूं फट् ॥३०७/२६॥

क्रमाद्भुजेषु मन्त्रैः स्वैरेभिरस्त्राणि पूजयेत् ॥३०७/२७॥

ॐ पक्षिराजाय ह्रूं फट् ॥३०७/२८॥  
तार्क्ष्यं यजेत्कर्णिकायामङ्गदेवान्यथाविधि । शक्तिरिन्द्रादियन्त्रेषु तार्क्ष्याद्या धृतचामराः ॥३०७/२९॥

शक्तयोऽन्ते प्रयोज्यादौ सुरेशाद्याश्च दण्डिना । पीते लक्ष्मीसरस्वत्यौ (रतिप्रीतिजयासिताः ॥३०७/३०॥

कीर्तिकान्त्यौ सिते श्यामे) तुष्टिपुष्ट्यौ स्मरोदिते । लोकेशान्तं यजेद्देवं विष्णुमिष्टार्थसिद्धये ॥३०७/३१॥

ध्यायेन्मन्त्रं जपेद्वैनं जुहुयात्त्वभिषेचयेत् ॥३०७/३२॥

ॐ श्रीं क्लीं ह्रीं ह्रूं त्रैलोक्यमोहनाय विष्णवे नमः ॥३०७/३३॥  
एतत्पूजादिना सर्वान् कामानाप्नोति पूर्ववत् । तोयैः संमोहनीपुष्पैर्नित्यं तेन च तर्पयेत् ॥३०७/३४॥

ब्रह्मा सशक्रश्रीदण्डी बीजं त्रैलोक्यमोहनम् । जप्त्वा त्रिलक्षं हुत्वाब्जैर्लक्षं बिल्वैश्च साज्यकैः ॥३०७/३५॥

तण्डुलैः फलगन्धाद्यैर्दूर्वाभिस्त्वायुराप्नुयात् । जपाभिषेकहोमादिक्रियातुष्टो ह्यभीष्टदः ॥३०७/३६॥

ॐ ह्रूं नमो भगवते वराहाय भूर्भुवः स्वःपतये भूपतित्वं मे देहि दापय दापय स्वाह ॥३०७/३७॥

पञ्चाङ्गं नित्यमयुतं जप्त्वायू राज्यमाप्नुयात् ॥३०७/३८॥

**त्वरितामन्त्रादिः ।**  
अपरां त्वरिताविद्यां वक्ष्येऽहं भुक्तिमुक्तिदाम् । पुरे वज्राकुले देवीं रजोभिर्लिखिते यजेत् ॥३१०/१॥

पद्मगर्भे दिग्विदिक्षु चाष्टौ वज्राणि वीथिकाम् । द्वारशोभोपशोभां च लिखेच्छीघ्रं स्मरेन्नरः ॥३१०/२॥

अष्टादशभुजां सिंहे वामजङ्घा प्रतिष्ठिता । दक्षिणा द्विगुणा तस्याः पादपीठे समीप्सिता ॥३१०/३॥

नागभूषां वज्रदण्डे खड्गं चक्रं गदां क्रमात् । शूलं शरं तथा शक्तिं वरदं दक्षिणैः करैः ॥३१०/४॥

धनुः पाशं शरं घण्टां तर्जनीं शङ्खमङ्कुशम् । अभयं च तथा वज्रं वामपार्श्वे धृतायुधम् ॥३१०/५॥

पूजनाच्छत्रुनाशः स्याद्राष्ट्रं जयति लीलया । दीर्घायूराष्ट्रभूतिः स्याद्दिव्यादिव्यादिसिद्धिभाक् ॥३१०/६॥

तलेतिसप्तपातालाः कालाग्निभुवनान्तकाः । ओंकारादिश्वरा(शमा?)रभ्य यावद्ब्रह्माण्डवाचकम् ॥३१०/७॥

तकाराद्भ्रामयेत्तोयं तोतला त्वरिता ततः । प्रस्तावं सम्प्रवक्ष्यामि स्वरवर्गं लिखेद्भुवि ॥३१०/८॥

तालुवर्गः कवर्गः स्यात्तृतीयो जिह्वतालुकः । चतुर्थस्तालुजिह्वाग्रो जिह्वादन्तस्तु पञ्चमः ॥३१०/९॥

षष्ठोऽष्टपुटसम्पन्नो मिश्रवर्गस्तु सप्तमः । ऊष्माणः स्याच्छ्वर्गस्तु उद्धरेच्च मनुं ततः ॥३१०/१०॥

षष्ठस्वरसमारूढमूष्मणान्तं सबिन्दुकम् । तालुवर्गं द्वितीयं तु स्वरैकादशयोजितम् ॥३१०/११॥

जिह्वातालुसमायोगे प्रथमं केवलं भवेत् । तदेव च द्वितीयं तु अधस्तात्पुनरेव तु ॥३१०/१२॥

एकादशस्वरैर्युक्तं प्रथमं तालुवर्गतः । ऊष्माणश्च द्वितीयं तु अधस्ताद्दृश्य योजयेत् ॥३१०/१३॥

षोडशस्वरसंयुक्तमूष्मणश्च द्वितीयकम् । जिह्वादन्तसमायोगे प्रथमं योजयेदधः ॥३१०/१४॥

मिश्रवर्गाद्द्वितीयं तु अधस्तात्पुनरेव तु । चतुर्थस्वरसम्भिन्नं तालुवर्गादिसंयुतम् ॥३१०/१५॥

ऊष्मणश्च द्वितीयं तु अधस्ताद्विनियोजयेत् । स्वरैकादशभिन्नं तु ऊष्मणान्तं सविन्दुकम् ॥३१०/१६॥

पञ्चस्वरसमारूढं षष्ठं सम्पुटयोगतः । द्वितीयमक्षरं चान्यज्जिह्वाग्रे तालुयोगतः ॥३१०/१७॥

प्रथमं पञ्चमे योज्यं स्वरार्धेनोद्धृता इमे । ओंकाराद्या नमोन्ताश्च जपेत्स्वाहाग्निकार्यके ॥३१०/१८॥

ओं ह्रीं ह्रूं ह्रः हृदयं हां हश्चेति शिरः । शिखा ह्रीं ज्वल ज्वल शिखा स्यात्कवच हुलु हुलु द्वयम् ॥३१०/१९॥

ह्रीं श्रीं क्षूं नेत्रत्रयाय विद्यानेत्रं प्रकीर्तितम् । क्षौं हः खौं ह्रूं फडस्त्राय गुह्याङ्गानि पुरा न्यसेत् ॥३१०/२०॥  
त्वरिताङ्गानि वक्ष्यामि विद्याङ्गानि शृणुष्व मे । आदिद्विहृदयं प्रोक्तं त्रिचतुः शिर इष्यते ॥३१०/२१॥

पञ्चषष्ठः शिखा प्रोक्ता कवचं सप्तमाष्टमात् । तारकं तु भवेन्नेत्रं नवार्धाक्षरलक्षणम् ॥३१०/२२॥

तोतलेति समाख्याता वज्रतुण्डे ततो भवेत् । ख ख ह्रूं दशबीजा स्याद्वज्रतुण्डेन्द्रदूतिका ॥३१०/२३॥

खेचरी ज्वालिनी ज्वाले खखेति ज्वालिनी दश । वर्धशबरी भीषणी खखेति च शबर्यपि ॥३१०/२४॥

छे छेदनि करालिनि खखेति ह कराल्यपि । क्षः श्रवज्रवप्लवङ्गी ख ख दूती प्लवङ्ग्यपि ॥३१०/२५॥

(स्त्रीवले कलिधुनिनि शासी श्वसनवेगिका । क्षेपक्षे कपिले हंस कपिलानाम दूतिका ॥३१०/२६॥

ह्रूं तेजोवती रौद्री च मातङ्गी रौद्रिदूतिका । पुटे पुटे ख ख खड्गे फड्ब्रह्मकदूतिका ॥३१०/२७॥

वैतालिनि दशार्णाः स्युस्त्यजान्यहिपलालवत् । हृदादिकल्पसादौ स्यान्मध्ये नेत्रं न्यसेत्सुधीः ॥३१०/२८॥

पादादरभ्य मूर्धान्तं शिर आरभ्य पादयोः । अङ्घ्रिजानूरुगुह्ये च नाभिहृत्कण्ठदेशतः ॥३१०/२९॥

वज्रमण्डलमूर्ध्वं च अधोर्ध्वं चादिबीजतः । सोमरूपं ततोऽकारं धारामूलसुवासिनम् ॥३१०/३०॥

विशन्तं ब्रह्मरन्ध्रेण साधकस्तु विचिन्तयेत् । मूर्धास्यकण्ठहृन्नाभौ गुह्योरुजानुपादयोः ॥३१०/३१॥

आदिबीजं न्यसेन्मन्त्री तर्जन्यादि पुनः पुनः । ऊर्ध्वं सोममधः पद्मं शरीरं बीजविग्रहम् ॥३१०/३२॥

यो जानाति न मृत्युः स्यात्तस्य न व्याधयो जपात् । यजेज्जपेत्तां विन्यस्य ध्यायेद्देवीं शताष्टकम् ॥३१०/३३॥

मुद्रा वक्ष्ये प्रणीताद्याः प्रणीताः पञ्चधा स्मृताः । ग्रथितौ तु करौ कृत्वा मध्येऽङ्गुष्ठौ निपातयेत् ॥३१०/३४॥

तर्जनीं मूर्ध्नि संलग्नां विन्यसेत्तां शिरोपरि । प्रणीतेयं समाख्याता हृद्देशे तां समानयेत् ॥३१०/३५॥

ऊर्ध्वं तु कन्यसामध्ये सबीजां तां विदुर्द्विजाः । नियोज्य तर्जनीमध्येऽनेकलग्नां परस्परम् ॥३१०/३६॥

ज्येष्ठाग्रं निक्षिपेन्मध्ये भेदनी सा प्रकीर्तिता । नाभिदेशे तु तां बद्ध्वा अङ्गुष्ठाम्बु क्षिपेत्ततः ॥३१०/३७॥

कराली तु महामुद्रा हृदये योज्य मन्त्रिणः । पुनस्तु पूर्ववद्ब्रह्मलग्नां ज्येष्ठां समुत्क्षिपेत् ॥३१०/३८॥

वज्रतुण्डा समाख्याता वज्रदेशे तु बन्धयेत् । उभाभ्यां चैव हस्ताभ्यां मणिबन्धं तु बन्धयेत् ॥३१०/३९॥

त्रीणि त्रीणि प्रसार्येति वज्रमुद्रा प्रकीर्तिता । दण्डः खड्गं चक्रगदा मुद्रा चाकारतः स्मृता ॥३१०/४०॥

अङ्गुष्ठेनाक्रमेत्त्रीणि त्रिशूलं चोर्ध्वतो भवेत् । एका तु मध्यमोर्ध्वा तु शक्तिरेव विधीयते ॥३१०/४१॥

शरं च वरदं चापं पाशं भारं च घण्टया । शङ्खमङ्कुशमभयं पद्ममष्ट च विंशतिः ॥३१०/४२॥

ग्रहणी मोक्षणी चैव ज्वालिनी चामृताभया । प्रणीताः पञ्च मुद्रास्तु पूजाहोमे च योजयेत् ॥३१०/४३॥

**त्वरितामूलमन्त्रादिः ।**  
दीक्षादि वक्ष्ये विन्यस्य सिंहवज्राकुलेऽब्जके ॥३११/१॥

त्तु त्तु हेति वज्रदेति पुरु पुरु लुलु लुलु गर्ज गर्ज ह ह सिंहाय नमः ॥३११/२॥  
तिर्यगूर्ध्वगता रेखाश्चत्वारश्चतुरो भवेत् । नवभागविभागेन कोष्ठकान्कारयेद्बुधः ॥३११/३॥

ग्राह्या दिशागताः कोष्ठा विदिशासु विनाशयेत् । बाह्या वै कोष्ठकोणेषु बाह्यरेखाष्टकं स्मृतम् ॥३११/४॥

बाह्यकोष्ठस्य बाह्ये तु मध्ये यावत्समानयेत् । वज्रस्य मध्यमं शृङ्गं बाह्यरेखा द्विधार्धतः ॥३११/५॥

बाह्यरेखा भवेद्वक्रा द्विभङ्गा कारयेद्बुधः । मध्यकोष्ठं भवेत्पद्मं पीतकर्णिकमुज्ज्वलम् ॥३११/६॥   
कृष्णेन रजसालिख्य कुलिशाशिस(सिश)रार्धता । बाह्यतश्चतुरस्रं तु वज्रसम्पुटलाञ्छितम् ॥३११/७॥

द्वारे प्रदापयेन्मन्त्री चतुरो वज्रसम्पुटान् । (पद्मनाम भवेद्वामवीथी चैव समा भवेत् ॥३११/८॥

गर्भं रक्तं केसराणि मण्डले दीक्षिताः स्त्रियः । यजेच्च परराष्ट्राणि क्षिप्रं राज्यमवाप्नुयात् )॥ ३११/९॥

मूर्तिं प्रणवसन्दीप्तां हूंकारेण नियोजयेत् । मूलविद्यां समुच्चार्य मरुद्व्योमगतां द्विज ॥३११/१०॥

प्रथमेन पुनश्चैव कर्णिकायां प्रपूजयेत् । एवं प्रदक्षिणं पूज्य एकैकं बीजमादितः ॥३११/११॥

दलमध्ये तु विद्यां गामाग्नेय्यां पञ्च नैर्ऋतम् । मध्ये नेत्रं दिशास्त्रं च गुह्यकाङ्गे तु रक्षणम् ॥३११/१२॥

हुतयः केशरस्थास्तु वामदक्षिणपार्श्वतः । पञ्च पञ्च प्रपूज्यास्तु स्वैः स्वैर्मन्त्रैः प्रपूजयेत् ॥३११/१३॥

लोकपालान्न्यसेदष्टौ बाह्यतो गर्भमण्डले । वर्णान्तमग्निमारूढं षष्ठस्वरविभेदितम् ॥३११/१४॥

पञ्चदशेन चाक्रान्तं स्वैः स्वैर्नामभिर्योजयेत् । शीघ्रं सिंहे कर्णिकायां यजेद्गन्धादिभिः श्रिये ॥३११/१५॥

अष्टाभिर्वेष्टयेत्कुम्भैर्मन्त्राष्टशतमन्त्रितैः । मन्त्रमष्टसहस्रं तु जप्त्वाङ्गानां दशांशकम् ॥३११/१६॥

होमं कुर्यादग्निकुण्डे वह्निमन्त्रेण चालयेत् । निक्षिपेद्धृदयेनाग्निं शक्तिं मध्येऽग्निगां स्मरेत् ॥३११/१७॥

गर्भाधानं पुंसवनं जातकर्म च होमयेत् । हृदयेन शतं ह्येकं गुह्याङ्गे जनयेच्छिखिम् ॥३११/१८॥

पूर्णाहुतिं तु विद्यायाः शिवाग्निर्जनितो भवेत् । होमयेन्मूलमन्त्रेण शतं चाङ्गं दशांशतः ॥३११/१९॥

निवेदयेत्ततो देव्यास्ततः शिष्यं प्रवेशयेत् । अस्त्रेण ताडनं कृत्वा गुह्याङ्गानि ततो न्यसेत् ॥३११/२०॥

विद्याङ्गैश्चैव सन्नद्धं विद्याङ्गेषु नियोजयेत् । पुष्पं क्षिपाययेच्छिष्यमानयेदग्निकुण्डकम् ॥३११/२१॥

यवैर्धान्यैस्तिलैराज्यैर्मूलविद्याशतं हुनेत् । स्थावरत्वं पुरा होमं सरीसृपमतः परम् ॥३११/२२॥

पक्षिमृगपशुत्वं च मानुषं ब्रह्ममेव च । विष्णुत्वं चैव रुद्रत्वमन्ते पूर्णाहुतिर्भवेत् ॥३११/२३॥

एकया चैव ह्याहुत्या शिष्यः(शिष्योऽस्य)स्याद्दीक्षितो भवेत् । अधिकारो भवेदेवं शृणु मोक्षमतः परम् ॥३११/२४॥

सुमेरुस्थो यदा मन्त्री सदाशिवपदे स्थितः । परे च होमयेत्स्वस्थोऽकर्मकर्मशतान्दश(?) ॥३११/२५॥

पूर्णाहुत्या तु तद्योगी धर्माधर्मैर्न लिप्यते । मोक्षं याति परं स्थानं यद्गत्वा न निवर्तते ॥३११/२६॥  
यथा जले जलं क्षिप्तं जलं देही शिवस्तथा । कुम्भैः कुर्याच्चाभिषेकं जयराज्यादिसर्वभाक् ॥३११/२७॥

कुमारी ब्राह्मणी पूज्या गुर्वादेर्दक्षिणां ददेत् । यजेत्सहस्रमेकं तु पूजां कृत्वा दिने दिने ॥३११/२८॥

तिलाज्यपुरहोमेन देवी श्रीः कामदा भवेत् । ददाति विपुलान्भोगान्यदन्यच्च समीहते ॥३११/२९॥

जप्त्वा ह्यक्षरलक्षं तु निधानाधिपतिर्भवेत् । द्विगुणेन भवेद्राज्यं त्रिगुणेन च यक्षिणी ॥३११/३०॥

चतुर्गुणेन ब्रह्मत्वं ततो विष्णुपदं भवेत् । षड्गुणेन महासिद्धिलक्षेणैकेन पापहा ॥३११/३१॥

दश जप्त्वा देहशुद्ध्यै तीर्थस्नानफलं शतात् । पटे वा प्रतिमायां वा शीघ्रां वै स्थण्डिले यजेत् ॥३११/३२॥

शतं सहस्रमयुतं जपे होमे प्रकीर्तितम् । एवं विधानतो जप्त्वा लक्षमेकं तु होमयेत् ॥३११/३३॥

महिषाजमेधषमांसेन नरजेन पुरेण वा । तिलैर्यवैस्तथा लाजैर्व्रीहिगोधूमकाम्बजैः ॥३११/३४॥

श्रीफलैराज्यसंयुक्तैर्होमयित्वा व्रतं चरेत् । अर्धरात्रेषु सन्नद्धः खड्गचापशरादिमान् ॥३११/३५॥

एकवासा विचित्रेण रक्तपीतासितेन वा । नीलेन वाथ वस्त्रेण देवीं तैरेव चार्चयेत् ॥३११/३६॥

व्रजेद्दक्षिणदिग्भागं द्वारे दद्याद्बलिं बुधः । दूतीमन्त्रेण द्वारादावेकवृक्षे श्मशानके ॥

एवं च सर्वकामाप्तिं भुङ्क्ते सर्वां महीं नृपः ॥३११/३७॥

**त्वरिताविद्या ।**  
विद्याप्रस्तावमाख्यास्ये धर्मकामादिसिद्धिदम् । नवकोष्ठविभागेन विद्याभेदं च विन्दति ॥३१२/१॥

अनुलोमविलोमेन समस्तव्यस्तयोगतः । कर्णाविकर्णयोगेन अत ऊर्ध्वं विभागशः ॥३१२/२॥

त्रित्रिकेण च योगेन देव्या सन्नद्धविग्रहः । जानाति सिद्धिदान्मन्त्रान् प्रस्तावान्निर्गतान्बहून् ॥३१२/३॥

शास्त्रे शास्त्रे स्मृता मन्त्राः प्रयोगास्तत्र दुर्लभाः । गुरुः स्यात्प्रथमो वर्णः फुल्लपल्लववर्णवत् ॥३१२/४॥

प्रस्तावे तत्र चैकार्णा द्व्यर्णादयोऽभवन् । (तिर्यगूर्ध्वगता रेखाश्चतुरश्चतुरो(?) भजेत् ॥३१२/५॥

नव कोष्ठा भवन्त्येवं मध्यदेशे तथादिमान् । प्रदक्षिणेन संस्थाप्य प्रस्तावं भेदयेत्ततः ॥३१२/६॥

प्रस्तावक्रमयोगेन(ण) प्रस्तावं यस्तु विन्दति । करमुष्टिस्थितास्तस्य साधकस्य हि सिद्धयः ॥३१२/७॥

त्रैलोक्यं पादमूले स्यान्नवखण्डां भुवं लभेत् । कपाले तु समालिख्य शिवतत्त्वं समन्ततः ॥३१२/८॥

श्मशानकर्पटे वाथ वाह्ये निष्क्रम्य मन्त्रवित् । तस्य मध्ये लिखेन्नाम कर्णिकोपरि संस्थितम् ॥३१२/९॥

तापयेत्खादिराङ्गारैर्भूर्जमाक्रम्य पादयोः । सप्ताहादानयेत्सर्वं त्रेलोक्यं सचराचरम् ॥३१२/१०॥

वज्रसम्पुटगर्भे तु द्वादशारे तु लेखयेत् । मध्ये गर्भगं नाम सदाशिवविदर्भितम् ॥३१२/११॥

कुड्ये फलकके वाथ शिलापट्टे हरिद्रया । मुखस्तम्भं गतिस्तम्भं सैन्यस्तम्भं तु जायते ॥३१२/१२॥

विषरक्तेन संलिख्य श्मशाने कर्पटे बुधः । षट्कोणं दण्डमाक्रान्तं समन्ताच्छक्तियोजितम् ॥३१२/१३॥

मारयेदचिरादेष श्मशाने निहतं रिपुम् । छेदं करोति राष्ट्रस्य चक्रमध्ये न्यसेद्रिपुम् ॥३१२/१४॥

चक्रधारां गतां शक्तिं रिपुनाम्ना रिपुं हरेत् । तार्क्ष्येणैव तु बीजेन खड्गमध्ये तु लेखयेत् ॥३१२/१५॥

विदर्भरिपुनामाथ श्मशानाङ्गारलेखितम् । सप्ताहात्साधयेद्देशं ताडयेत्प्रेतभस्मना ॥३१२/१६॥

भेदने छेदने चैव मारणेषु शिवो भवेत् । तारकं नेत्रमुद्दिष्टं शान्तिपुष्टौ नियोजयेत् ॥३१२/१७॥

दहनादिप्रयोगोयं शाकिनीं चैव कर्षयेत् । मध्यादिवारुणीं यावद्वक्रतुण्डसमन्वितः ॥३१२/१८॥

कुष्ठाद्या(द्य) व्याधिरोगं तु नाशयेन्नात्र संशयः । मध्यादि उत्तरान्तं तु करालीबन्धनाज्जपेत् ॥३१२/१९॥

रक्षयेदात्मनो विद्यां प्रतिवादी सदाशिवः । वारुण्यादि ततो न्यस्य ज्वरक्लेशविनाशनम् ॥३१२/२०॥

सौम्यादि मध्यमान्तं तु गुरुत्वं जायते वटे । पूर्वादि मध्यमान्त तु लघुत्वं कुरुते क्षणात् ॥३१२/२१॥

भूर्जे रोचनयालिख्य एतद्वज्राकुलं पुरम् । क्रमस्थैर्मन्त्रबीजैस्तु रक्षां देहेषु कारयेत् ॥३१२/२२॥

वेष्टितां भावहेम्ना च रक्षेयं मृत्युनाशिनी । विघ्नपापारिदमनी सौभाग्यायुःप्रदा धृता ॥३१२/२३॥

द्यूते रेणे च जयदा शक्रसैन्ये न संशयः । वन्ध्यानां पुत्रदा ह्येषा चिन्तामणिरिवापरा ॥३१२/२४॥

साधयेत्परराष्ट्राणि राज्यं च पृथिवीं जयेत् । फट् स्त्रीं क्षें ह्रूं लक्षजप्याद्यक्षादिर्वशगो भवेत् ॥३१२/२५॥

**नानामन्त्राः ।**  
ॐ विनायकार्चनं वक्ष्ये यजेदाधारशक्तिकम् । धर्माद्यष्टककन्दं च नालं पद्मं च कर्णिकाम् ॥३१३/१॥

केशरं त्रिगुणं पद्मं तीव्रं च ज्वलिनीं यजेत् । नन्दां च सुयशां चोग्रां जीवन्तीं विन्ध्यवासिनीम् ॥३१३/२॥

गणमूर्तिं गणपतिं हृदयं स्याद्गणञ्जयः । एकदन्तोत्कटशिरःशिखायाचलकर्णिने ॥३१३/३॥

गजवक्त्राय कवचं ह्रूं फडन्तं तथाष्टकम् । महोदरी दण्डहस्तः पूर्वादौ मध्यतो यजेत् ॥३१३/४॥

जयो गणाधिपो गणनायकोऽथ गणेश्वरः । वक्रतुण्ड एकदन्तोत्कटलम्बोदरो गजः ॥३१३/५॥

वक्त्रो विकटनामाथ ह्रूं पूर्वो विघ्ननाशने । धूम्रवर्णो महेन्द्राद्यो बाह्ये विघ्नेशपूजनम् ॥३१३/६॥

त्रिपुरायजनं वक्ष्ये असिताङ्गो रुरुस्तथा । चण्डः क्रोधस्तथोन्मत्तः कपाली भीषणः क्रमात् ॥३१३/७॥

(संहारो भैरवो ब्राह्मीर्मुख्या ह्रस्वास्तु भैरवाः । ब्रह्माणी षण्मुखा दीर्घा अग्न्यादौ बटुकाः क्रमात्) ॥३१३/८॥

समयपुत्रो वटुको योगिनीपुत्रकस्तथा । सिद्धपुत्रश्च बटुकः कुलपुत्रश्चतुर्थकः ॥३१३/९॥

हेतुकः क्षेत्रपालश्च त्रिपुरान्तो द्वितीयकः । अग्निवेतालोऽग्निजिह्वः कराली काललोचनः ॥३१३/१०॥

एकपादश्च भीमाक्ष ऐं क्षें प्रेतस्तथासनम् । ॐ ऐं ह्रीं द्यौश्च त्रिपुरा पद्मासनसमास्थिता ॥३१३/११॥

बिभ्रत्यभयपुस्तं च वामे वरदमालिकाम् । मूलेन हृदयादि स्याज्जालपूर्णं च कार्मुकम् ॥३१३/१२॥

गोमध्ये नाम संलिख्य चाष्टपत्रे च मध्यतः । श्मशानादिपटे श्मशानाङ्गारेण विलेखयेत् ॥३१३/१३॥

चिताङ्गारपिष्टकेन मूर्तिं ध्यात्वा तु तस्य च । क्षिप्त्वोदरे नीलसूत्रैर्वेष्ट्य चोच्चाटनं भवेत् ॥३१३/१४॥

ॐ नमो भगवति जा(ज्वा)लामानि(लि)नि गृध्रगणपरिवृते स्वाहा ॥३१३/१५॥

युद्धे गच्छञ्जपन्मन्त्रं पुमान्साक्षाज्जयो भवेत् । ॐ श्रीं ह्रीं क्लीं श्रियै नमः ॥३१३/१७॥

उत्तरादौ च घृणिनी सूर्या पूज्या चतुर्दले । आदित्या प्रभावती च सोमात्रिमधुराच्छ्रियः ॥३१३/१८॥

ॐ ह्रीं गौर्यै नमः ॥३१३/१९॥

गौरीमन्त्रः सर्वकरो होमाद्ध्यानाज्जपार्चनात् । रक्ता चतुर्भुजा पाशवरदा दक्षिणे परे ॥३१३/२०॥

अङ्कुशाभययुक्तां तां प्रार्थ्य सिद्धात्मना पुमान् । जीवेद्वर्षशतं धीमान्न चौरारिभयं भवेत् ॥३१३/२१॥

क्रुद्धः प्रसादी भवति युधि मन्त्राम्बुपानतः । अञ्जनं तिलकं वश्यो जिह्वाग्रे कविता भवेत् ॥३१३/२२॥

तज्जपान्मैथुनं वश्ये तज्जपाद्योनिवीक्षणम् । स्पर्शाद्वशी तिलहोमात्सर्वं चैव तु सिध्यति ॥३१३/२३॥

सप्ताभिमन्त्रितं चान्नं भुञ्जंस्तस्य श्रियः सदा । अर्धनारीशरूपोऽयं लक्ष्म्यादिवैष्णवादिकः ॥३१३/२४॥

अनङ्गरूपा शक्तिश्च द्वितीया मदनातुरा । पवनवेगा भुवनपाला वै सर्वसिद्धिका ॥३१३/२५॥

अनङ्गमदनानङ्गमेखलां तां जपेच्छ्रिये । पद्ममध्यदलेषु ह्रीं स्वरान्कादींस्तितः स्त्रियाः ॥३१३/२६॥

षट्कोणे वा घटे वाथ लिखित्वा स्याद्वशीकरम् ॥३१३/२६॥

ॐ ह्रीं छूं नित्यक्लिन्ने मदद्रवे । ओम् ओम् ॥३१३/२७॥

मूलमन्त्रः षडङ्गोऽयं रक्तवर्णे त्रिकोणके । द्रावणी ह्लादकारिणी क्षोभिणी गुरुशक्तिका ॥३१३/२८॥

ईशानादौ च मध्ये तां नित्यां पाशाङ्कुशौ तथा । कपालकल्पकतरुं वीणा रक्ता च तद्वती ॥३१३/२९॥

नित्याभया मङ्गला च नववीरा च मङ्गला । दुर्भगा मनोन्मनी पूज्या द्रावा पूर्वादितः स्थिता ॥३१३/३०॥

ॐ ह्रीम् अनङ्गाय नमः । ॐ ह्रीं स्मराय नमः ॥३१३/३१॥

मन्मथाय च माराय कामायैवं च पञ्चधा । कामाः पाशाङ्कुशौ चापबाणा ध्येयाश्च बिभ्रतः ॥३१३/३२॥

रतिश्च विरतिः प्रीतिर्विप्रीतिश्च मतिर्धृतिः । विधृतिः पुष्टिरेभिश्च क्रमात्कामादिकैर्युताः ॥३१३/३३॥

ॐ छं नित्यक्लिन्ने मदद्रवे ओम् ओम् अ आ इ ई उ ऊ ऋ ॠ ऌ ॡ ए ऐ ओ औ अं अः । क ख ग घ ङ च छ ज झ ञ ट ठ ड ढ ण त थ द ध न प फ ब भ म य र ल व श ष स ह क्षः ॐ छं नित्यक्लिन्ने मदद्रवे स्वाहा ॥३१३/३४॥

आधारशक्तिं पद्मं च सिंहे देवीं हृदादिषु ॥३१३/३५॥

ॐ ह्रीं गौरि रुद्रदयिते योगेश्वरि ह्रूं फट् स्वाहा ॥३१३/३६॥

**त्वरिताज्ञानम् ।**

ॐ ह्रीं हूं खे छे क्षः स्त्रीं ह्रूं क्षे ह्रीं फट् त्वरितायै नमः ॥३१४/१॥

त्वरितां पूजयेन्न्यस्य द्विभुजाञ्चाष्टबाहुकाम् । आधारशक्तिं पद्मं च सिंहे देवीहृदादिकम् ॥३१४/२॥

पूर्वादौ गायत्रीं यजेन्मण्डले वै प्रणीतया । ह्रूंकारां खेचरीं चण्डां छेदनीं क्षेपणीं स्त्रियाः ॥३१४/३॥

ह्रूंकारीं क्षेमकारीं च फट्कारीं मध्यतो यजेत् । जयां च विजयां द्वारि किङ्करं च तदग्रतः ॥३१४/४॥

तलैर्होमश्च सर्वाप्त्यै नामव्याहृतिभिस्तथा । अनन्ताय नमः स्वाहा कुलिकाय नमः स्वाहा ॥३१४/५॥

स्वाहा वासुकिराजाय शङ्खपालाय वौषट्(?) । तक्षकाय वषण्नित्यं महापद्माय वै नमः ॥३१४/६॥

स्वाहा कर्कोटनागाय षट्पद्माय च वै नमः । लिखेन्निग्रहचक्रं तु एकाशीतिपदैर्नरः ॥३१४/७॥

वस्त्रे पदे तनौ भूर्जे शिलायां यष्टिकासु च । मध्ये कोष्ठे साध्यनाम पूर्वादौ पट्टिकासु च ॥३१४/८॥

ॐ ह्रूं क्षूं छन्द छन्द चतुरः कण्ठकां कालरात्रिकाम् । ऐशादावशुपादौ च यमराज्यं च बाह्यतः ॥३१४/९॥

कराली नारवमालीकालीलमोक्षमोनली । मामोदेतत्तदेमोना रक्षत स्व स्व भक्ष या ॥३१४/१०॥

(पमयाटटयाटमोटमा मोटमा । मोमोद्गाभूचिरभूपाटटवीश्वरीश्चाटट ॥३१४/११॥

यमराजाद्वाह्यतो रं तं तोयं मारणात्मकम् । कज्जलं निम्बनिर्यासमज्जासृग्विषसंयुतम् ॥३१४/१२॥

अङ्गारेण समायुक्तं पिङ्गलाधारसंयुतम् । काकपक्षस्य लेखन्या श्मशाने वा चतुष्पथे ॥३१४/१३॥

निधापयेत्कुण्डाधस्ताद्वल्मीके वाथ निक्षिपेत् ) । विभीतद्रुमशाखाधो यन्त्रं सर्वारिमर्दनम् ॥३१४/१४॥

लिखेच्चानुग्रहं चक्रं शुक्लपक्षेऽथ भूर्जके । लाक्षया कुङ्कुमेनाथ खटिकाचन्दनेन वा ॥३१४/१५॥

भुवि भित्तौ पूर्वादि नाम मध्यमकोष्ठके । खण्डेन्दुवारिमध्यस्थमों जं सोवापि घट्टिगम् ॥३१४/१६॥

लक्ष्मीश्लोकं शिवादौ च राक्षसादिक्रमाल्लिखेत् । श्रीः सा मा मा मा साश्रीः सा नौ या ज्ञे ज्ञया नौसा ॥३१४/१७॥

माया लीला ला ली या मा ज्ञेया ज्ञेया नौसा माया । लीला यत्र षडुक्ता बहिः शीघ्रां दिक्षु च कलशं वह्निः ॥३१४/१८॥

पद्मस्थं पद्मचक्रं च मृत्युजित्स्वर्गगं धृतिम् । शान्तीनां परमा शान्तिः सौभाग्यादिप्रदायकम् ॥३१४/१९॥

रुद्रे रुद्रसमाः कार्याः कोष्ठकास्तत्र तां लिखेत् । ओं माद्यां ह्रूं फडन्ता च आदिवर्णमथान्ततः ॥३१४/२०॥ विद्यावर्णक्रमेणैव संज्ञां च वषडन्तिकाम् । अधस्तात्प्रत्यङ्गिरैषा सर्वकामार्थसाधिका ॥३१४/२१॥

एकाशीतिपदे सर्वामादिवर्णक्रमेण तु । आदिमं यावदन्ते स्याद्वषडन्तं च नाम वै ॥३१४/२२॥

एषा प्रत्यङ्गिरा चान्या सर्वकार्यादिसाधनी । निग्रहानुग्रहं चक्रं चतुःषष्टिपदैर्लिखेत् ॥३१४/२३॥

अमृती सा च विद्या चक्रं सः ह्रींनामाथ मध्यतः । फट्काराद्यान्यत्रगतां त्रिह्रींकारेण वेष्टयेत् ॥३१४/२४॥

कुम्भवद्धारिता सर्वशत्रुहृत्सर्वदायिका । विषं नश्येत्कर्णजपादक्षराद्यैश्च दण्डकैः ॥३१४/२५॥

**स्तम्भनादिमन्त्राः ।**  
स्तम्भनं मोहनं वश्यं विद्वेषोच्चाटनं वदे । विषव्याधिमरोगं च मारणं शमनं पुनः ॥३१५/१॥

भूर्जे कूर्मं समालिख्य ताडनेन षडङ्गुलम् । मुखपादचतुष्केषु ततो मन्त्रं न्यसेद्द्विजः ॥३१५/२॥

चतुष्पादेषु ह्रींकारं ह्रींकारं मुखमध्यतः । गर्भे विद्यां ततो लिख्य साधकं पृष्ठतो लिखेत् ॥३१५/३॥

मालामन्त्रैस्तु संवेष्ट्य इष्टकोपरि संन्यसेत् । पिधाय कूर्मपृष्ठेन करालेनाभिसंपठेत् ॥३१५/४॥

महाकूर्म्मं पूजयित्वा पादप्रोक्षं तु निक्षिपेत् । ताडयेद्वामपादेन स्मृत्वा शत्रुं च सप्तधा ॥३१५/५॥

ततः सञ्जायते शत्रोः स्तम्भनं मुखरागतः । कृत्वा तु भैरवं रूपं मालामन्त्रं समालिखेत् ॥३१५/६॥

ॐ शत्रुमुखस्तम्भनी कामरूपा आलीडिर्करीम् । ह्रीं फं फेत्कारिणी मम शत्रूणां देवदत्तानां मुखं स्तम्भय स्तम्भय (मम सर्वविद्वेषिणां मुखस्तम्भनं कुरु कुरु ॐ ह्रूं फं फत्कारिणी स्वाहा ॥३१५/७॥  
पटहेतुं समालिख्य तज्जपन्तं महाबलम् । वामेनैव नगं शूलं संलिखेद्दक्षिणे करे ॥३१५/८॥

लिखेन्मन्त्रमघोरस्य सङ्ग्रामे स्तम्भयेदरीन् ॥३१५/९॥

ॐ नमो भगवत्यै भगमालिनि निर स्फुर निर स्फुर स्पन्द स्पन्द नित्यक्लिन्ने द्रव द्रव (ह्रूं सः ह्रींकाराक्षरे स्वाहा ॥३१५/१०॥

एतेन रोचनाद्यैस्तु तिलकान्मोहयेज्जगत् ॥३१५/११॥   
ॐ फं ह्रूं फटफटत्कारिणी ह्रीं ज्वल ज्वल त्रैलोक्यं मोहय मोहय ॐ गुह्यकालिके स्वाहा ॥३१५/१२॥

अनेन तिलकं कृत्वा राजादीनां वशीकरम् । गर्दभस्य रजो गृह्य कुसुमं मृतकस्य च ॥३१५/१३॥

नारीरजः क्षिपेद्रात्रौ शय्यादौ द्वेषकृद्भवेत् । गोखुरं च तथा शृङ्गमश्वस्य च खुरं तथा ॥३१५/१४॥

शिरः सर्पस्य संक्षिप्तं गृहेषूच्चाटनं भवेत् । करवीरशिफा पीता संसिद्धार्था च मारणे ॥३१५/१५॥

व्यालछुच्छुन्दरीरक्तं करवीरं तदर्थकृत् । सरटं षट्पदं चापि तथा कर्कटवृश्चिकम् ॥

चूर्णीकृत्य क्षिपेत्तैले तदभ्यङ्गं च कुष्ठकृत् ॥३१५/१६॥

ॐ नवग्रहाय सर्वशत्रून्मम साधय साधय मारय मारय आं सों मं बुं चुं शुं शं शं को अं स्वाहा ॥३१५/१७॥  
अनेनार्कशतैरर्च्य श्मशाने तु निधापयेत् । भूर्जे वा प्रतिमायां वा मारणाय रिपोर्ग्रहाः ॥३१५/१८॥

ॐ कुञ्जरी ब्रह्माणी ॐ मञ्जरी माहेश्वरी ॐ वैताली कौमारी ॐ काली वैष्णवी ॐ घोरा वाराही ॐ वेतालीन्द्राणी ॐ उर्वशी चामुण्डा ॐ वेताली चण्डिका ॐ जयाली यक्षिणी नवमातरो हे मम शत्रुं गृह्णत गृह्णत भूर्जे नाम रिपोर्लिख्य श्मशाने पूजिते म्रियेत् ॥३१५/१९॥

**नानामन्त्राः ।**  
आदौ हुंकारसंयुक्ता खेचच्छेपदभूषिता । वर्गातीतविसर्गेण स्त्रीं ह्रूं क्षेपफडन्तिका ॥३१६/१॥

सर्वकर्मकरी विद्या विषसर्पादिमर्दनी । (ह्रूंकरच्छेति प्रयोगश्च कालदष्टस्य जीवने ॥३१६/२॥

ॐ ह्रूं केक्षः प्रयोगोऽयं विषदष्टप्रमर्दनः ।) स्त्रीं ह्रूं फडिति योगोऽयं पापरोगादिकं जयेत् ॥३१६/३॥

श्विचेति च प्रयोगोऽयं रिपुदुष्टादि वारयेत् । ह्रूं स्त्राभूमिति योगोऽयं योषिदादिवशीकरः ॥३१६/४॥  
खे स्त्रीं खे च प्रयोगोऽयं कालदष्टरिपुं जयेत् । क्षः स्त्री क्षः संप्रयोगोऽयं वशाय विजयाय च ॥३१६/५॥

ऐं ह्रीं श्रीं स्फ्र्यैं स्फ्र्यैं भगवति (अम्बिके कुब्जिके स्फ्य्रें स्फं स्फम् ऊम् उम् उं रण नमो घोरामुखि च्छां छीं किणि किणि विच्छ्रस्फों ह्में श्रीं हीम् । ऐं श्रीमिति कुब्जिकाविद्या सर्वकरा स्मृता॥३१६/६॥  
भूयः स्कन्दाय यानाह मन्त्रानीशश्च तान्वदे ॥३१६/७॥

**सकलादिमन्त्रोद्धारः ।**  
सकलं निष्कलं शून्यं कलाद्यं स्वमलङ्कृतम् । क्षपणं क्षयमन्तस्थं कण्ठोष्ठं चाष्टमं शिवम् ॥३१७/१॥

प्रासादस्य पराख्यस्य स्मृतरूपं गुहाष्टधा । सदाशिवस्य शब्दस्य रूपस्याखिलसिद्धये ॥३१७/२॥

अमृतश्चांशुभांश्चेन्द्रश्चेश्वरश्चोग्र ऊहकः । एकपादैल ओजाख्य औषधश्चांशुमान्वशी ॥३१७/३॥

अकारादेर्वाचकाश्च ककारादेः क्रमादिमे । कामदेवः शिखण्डी च गणेशः कालशङ्करौ ॥३१७/४॥

एकनेत्रो द्विनेत्रश्च त्रिशिखो दीर्घबाहुकः । एकपादर्धचन्द्रश्च बलपो योगिनीप्रियः ॥३१७/५॥

शक्तीश्वरो महाग्रन्थिस्तर्पकः स्थाणुदन्तुरौ । निधीशो नन्दिपद्मश्च तथान्यः शाकिनीप्रियः ॥३१७/६॥

मुखविम्बो भीषणश्च कृतान्तः प्राणसंज्ञकः । तेजस्वी शक्र उदधिः श्रीकण्ठः सिंह एव च ॥३१७/७॥

शशाङ्को विश्वरूपश्च क्षश्च स्यान्नरसिंहकः । सूर्यमात्रा समाक्रान्तं विश्वरूपं तु कारयेत् ॥३१७/८॥

अंशुमत्संयुतं कृत्वा शशिनीजं विना युतम् । ईशानमोजसाक्रान्तं प्रथमं तु समुद्धरेत् ॥३१७/९॥

तृतीयं पुरुषं विद्धि दक्षिणं पञ्चमं तथा । सप्तमं वामदेवं तु सद्योजातं ततः परम् ॥३१७/१०॥

रसयुक्तं तु नवमं ब्रह्मपञ्चकमीरितम् । ओंकाराद्याश्चतुर्थ्यन्ता नमोन्ताः सर्वमन्त्रकाः ॥३१७/११॥

सद्योदेवा द्वितीयं तु हृदयं चाङ्गसंयुतम् । चतुर्थं तु शिरो विद्धि ईश्वरं नाम नामतः ॥३१७/१२॥

(उहकर्णशिखा ज्ञेया विश्वरूपसमन्विता । तन्मन्त्रमष्टसंख्यातं नेत्रं तु दशमं मतम्) ॥३१७/१३॥

अस्त्रं शशी समाख्यातं शिवसंज्ञं शिखिध्वजः । नमः स्वाहा तथा वौषड् ह्रूं च षट्कक्रमेण तु ॥३१७/१४॥

जातिषट्कं हृदादीनां प्रासादं मन्त्रमावदे । ईशानाद्रुद्रसंख्यातं प्रोद्धरेच्चांशुरञ्जितम् ॥३१७/१५॥

औषधाक्रान्तशिरसमूहकस्योपरि स्थितम् । अर्धचन्द्रोर्ध्वनादश्च बिन्दुद्वितयमध्यगम ॥३१७/१६॥

तदन्ते विश्वरूपं तु कुटिलं तु त्रिधा ततः । एवं प्रासादमन्त्रश्च सर्वकर्मकरो मनुः ॥३१७/१७॥

शिखाबीजं समुद्धृत्य फट्कारान्तं तु चैव फट् । अर्धचन्द्रासनं ज्ञेयं कामदेवससर्पकम् ॥३१७/१८॥

महापाशुपतास्त्रं तु सर्वदुष्टप्रमर्दनम् । प्रासादः सकलः प्रोक्तो निष्कलः प्रोच्यतेऽधुना ॥३१७/१९॥

सौषधं विश्वरूपं तु रुद्राख्यं सूर्यमण्डलम् । चन्द्रार्धनादसंयोगं विसज्ञं कुटिलं ततः ॥३१७/२०॥

निष्कलो भुक्तिमुक्तौ स्यात्पञ्चाङ्गोऽयं सदाशिवः । अंशुमान्विश्वरूपं च आवृतं शून्यरञ्जितम् ॥३१७/२१॥

ब्रह्माङ्गरहितः शून्यस्तस्य मूर्तिरसस्तरुः । विघ्ननाशाय भवति पूजितो बालबालिशैः ॥३१७/२२॥

अंशुमान्विश्वरूपाख्यमूषकस्योपरि स्थितम् । कलाद्यं सकलस्यैव पूजाङ्गादि च सर्वदा ॥३१७/२३॥

नरसिंहं कृतान्तस्थं तेजस्वी प्राणमूर्ध्वगम् । अंशुमानूहकाक्रान्तमधोर्ध्वं खमलङ्कृतम् ॥३१७/२४॥

चन्द्रार्धनादनादान्तं ब्रह्मविष्णुविभूषितम् । उदधिं नरसिंहं च सूर्यमात्राविभेदितम् ॥३१७/२५॥

यदा कृतं तदा तस्य ब्रह्माण्यङ्गानि पूर्ववत् । ओजाख्यमंशुमद्युक्तं प्रथमं वर्णमुद्धरेत् ॥३१७/२६॥

अशुमच्चांशुनाक्रान्तं द्वितीयं वर्णनायकम् । अंशुमानीश्वरं तद्वत्तृतीयं मुक्तिदायकम् ॥३१७/२७॥

ऊहकश्चाशुनाक्रान्तं वरुणं प्राणतैजसम् । पञ्चमं तु समाख्यातं कृतान्तं तु ततः परम् ॥३१७/२८॥

अंशुमानुदकप्राणः सप्तमं वर्णमुद्धृतम् । पद्ममिन्दुसमाक्रान्तं नन्दीशमेकपादधृक् ॥३१७/२९॥

प्रथमं चान्ततो योज्यं क्षपणं दशबीजकम् । अस्याद्यं च तृतीयं च पञ्चमं सप्तमं तथा ॥३१७/३०॥

सद्योजातं तु नवमं द्वितीयं हृदयादिकम् । दश तु प्रणवं यत्तु फडन्तं चास्त्रमुद्धरेत् ॥३१७/३१॥

नमस्कारयुतान्यत्र ब्रह्माङ्गानि(णि) तु नान्यथा । द्वितीयादष्टमं यावदष्टौ विद्येश्वरा मताः ॥३१७/३२॥

अनन्तेशश्च सूक्ष्मश्च तृतीयश्च शिवोत्तमः । एकमूर्त्येकरूपस्तु त्रिमूर्त्तिरपरस्तथा ॥३१७/३३॥

श्रीकण्ठश्च शिखण्डी च अष्टौ विद्येश्वराः स्मृताः । शिखण्डिनोऽप्यनन्तान्तं मन्त्रान्तं मूर्तिरीरिता ॥३१७/३४॥

1. मोटे लङ्के क्रूररूपे दंष्ट्रे हुं फट्, फट्, हां हां ग्र [↑](#footnote-ref-2)
2. त्पादुकं [↑](#footnote-ref-3)
3. नाशान्तिको [↑](#footnote-ref-4)
4. भवः, ध्रुवः [↑](#footnote-ref-5)
5. संहारा जिनहारी [↑](#footnote-ref-6)
6. दंष्ट्राणी [↑](#footnote-ref-7)
7. शुकरेवती [↑](#footnote-ref-8)
8. पिलिलिका [↑](#footnote-ref-9)
9. पुष्टिहारा [↑](#footnote-ref-10)
10. एकश्चैके सशक्तिकाः [↑](#footnote-ref-11)
11. भूतपञ्च च [↑](#footnote-ref-12)
12. पिबेत्परमयाऽमृ [↑](#footnote-ref-13)
13. कार्तिकी [↑](#footnote-ref-14)
14. अश्वारोहादयः स्मृताः [↑](#footnote-ref-15)
15. ज्ञो भावार्द्रातिथिस [↑](#footnote-ref-16)
16. बुधे हानिर्भरण [↑](#footnote-ref-17)
17. मृतजा [↑](#footnote-ref-18)
18. हानिकम् [↑](#footnote-ref-19)
19. मन्त्रो [↑](#footnote-ref-20)
20. ऋत्ये दक्षिणानिलचन्द्रमाः [↑](#footnote-ref-21)
21. त्रिषु पृष्ठे स्युः [↑](#footnote-ref-22)
22. यजेत्पूर्णोऽन्य [↑](#footnote-ref-23)
23. शनये [↑](#footnote-ref-24)
24. भुजे [↑](#footnote-ref-25)
25. आग्नेय्यां दिशि वाऽन्ते च [↑](#footnote-ref-26)
26. राहुपृष्ठे [↑](#footnote-ref-27)
27. जयो [↑](#footnote-ref-28)
28. दित्यो गतो [↑](#footnote-ref-29)
29. गोवत्सः [↑](#footnote-ref-30)
30. भृतो [↑](#footnote-ref-31)
31. वौषडष्टौ [↑](#footnote-ref-32)
32. दिष्ट्यादौ [↑](#footnote-ref-33)
33. दण्डी [↑](#footnote-ref-34)
34. भस्म [↑](#footnote-ref-35)
35. नागाग्रे [↑](#footnote-ref-36)
36. खड्गखट्वाङ्गबन्धाय [↑](#footnote-ref-37)
37. प्रेतुक प्रेतुक लालय [↑](#footnote-ref-38)
38. तारय तारय [↑](#footnote-ref-39)
39. होमोद्दत्तत्वं [↑](#footnote-ref-40)
40. दिव्य [↑](#footnote-ref-41)
41. स्थानयानं धनं [↑](#footnote-ref-42)
42. निष्फलम् [↑](#footnote-ref-43)
43. कोटय [↑](#footnote-ref-44)
44. द्बाहूथवा शतम् [↑](#footnote-ref-45)
45. जप्त्वा डमरुकास्नातशस्त्रं [↑](#footnote-ref-46)
46. विषादिकृत् [↑](#footnote-ref-47)
47. वज्रचक्रं [↑](#footnote-ref-48)
48. वज्रचर्मवहं [↑](#footnote-ref-49)
49. मृगादिकृत् [↑](#footnote-ref-50)
50. नूनं [↑](#footnote-ref-51)
51. कार्पासस्य मू [↑](#footnote-ref-52)
52. अनन्ताशब्दनशब्दाजप्तया दञ्चविद्यया [↑](#footnote-ref-53)
53. किणि किणि इच्छाकिणि भू [↑](#footnote-ref-54)
54. सर्वदुष्टान्खादय खादय [↑](#footnote-ref-55)
55. गयन्त्रे [↑](#footnote-ref-56)
56. शुना सङ्ग्रामकाले तु विश्वधाराक्षि [↑](#footnote-ref-57)
57. सिंहाश्चोद्भेरूच्या श [↑](#footnote-ref-58)
58. कर्णिका पुटिकं नाम [↑](#footnote-ref-59)
59. मन्त्रसंपुट [↑](#footnote-ref-60)
60. दुःखवि [↑](#footnote-ref-61)
61. काद्यान्वक्ष्ये [↑](#footnote-ref-62)
62. शिक्यकेन [↑](#footnote-ref-63)
63. भैरवीं [↑](#footnote-ref-64)
64. क्ष्ये रिपुरोग [↑](#footnote-ref-65)
65. इहादि [↑](#footnote-ref-66)
66. वनमुक्तान्सप्त [↑](#footnote-ref-67)
67. न्त्रविमर्दनम् [↑](#footnote-ref-68)
68. पदात् [↑](#footnote-ref-69)
69. करङ्कमालाधारिणि [↑](#footnote-ref-70)
70. खल [↑](#footnote-ref-71)
71. विद्ये [↑](#footnote-ref-72)
72. शङ्कुख [↑](#footnote-ref-73)
73. भयस्वस्तिका [↑](#footnote-ref-74)
74. तो विजि [↑](#footnote-ref-75)
75. त्रिंशभक्त [↑](#footnote-ref-76)
76. लैर्होमैर्न [↑](#footnote-ref-77)
77. क्लीं [↑](#footnote-ref-78)
78. ॐ [↑](#footnote-ref-79)
79. त्रिरक्तां [↑](#footnote-ref-80)
80. शुभदन्तं [↑](#footnote-ref-81)
81. त्यजेत् [↑](#footnote-ref-82)
82. मारयन्क्रोध [↑](#footnote-ref-83)
83. व्याधिभिः पूर्यते [↑](#footnote-ref-84)
84. पदं गृ [↑](#footnote-ref-85)
85. त्पिच्छीं च [↑](#footnote-ref-86)
86. भीषयेत् [↑](#footnote-ref-87)
87. कुम्भिका [↑](#footnote-ref-88)
88. कृष्टिरसकारकः [↑](#footnote-ref-89)
89. वक्ष्ये [↑](#footnote-ref-90)
90. को रिपुसूदनम् [↑](#footnote-ref-91)
91. अग्निस्वर्णमयं प्रा [↑](#footnote-ref-92)
92. गुणाद्विद्यामा [↑](#footnote-ref-93)
93. कृते [↑](#footnote-ref-94)
94. भवेत्कोणः [↑](#footnote-ref-95)
95. तुर्विग्नावर्णपिण्डैर्गुणैर्हते [↑](#footnote-ref-96)
96. विशेषैथ [↑](#footnote-ref-97)
97. स्त्रियाम् [↑](#footnote-ref-98)
98. बाङ्मेषाया [↑](#footnote-ref-99)
99. किण्डे [↑](#footnote-ref-100)
100. श्रिये [↑](#footnote-ref-101)
101. वायो स वेष्टयित्वाङ्ग शत्रुं हस्ती सं [↑](#footnote-ref-102)
102. थिभर्गं प्र [↑](#footnote-ref-103)
103. दृष्टिराहुं [↑](#footnote-ref-104)
104. र्बिध्या स [↑](#footnote-ref-105)
105. यामके [↑](#footnote-ref-106)
106. कृष्णशतेज्याप्ये वा [↑](#footnote-ref-107)
107. हन्त्यधीन् [↑](#footnote-ref-108)
108. कण्ठबाह्वादिवारिवा [↑](#footnote-ref-109)
109. अहे [↑](#footnote-ref-110)
110. तुर्थो [↑](#footnote-ref-111)
111. ष्ठयाऽन्वितः [↑](#footnote-ref-112)
112. आद्याप्याष्ट [↑](#footnote-ref-113)
113. नाटिकान्तं [↑](#footnote-ref-114)
114. षड्रसनाशि [↑](#footnote-ref-115)
115. र्णे न मो [↑](#footnote-ref-116)
116. रासक [↑](#footnote-ref-117)
117. रानी दण्डदं [↑](#footnote-ref-118)
118. सशिवा [↑](#footnote-ref-119)
119. दन्तविन्यस्या [↑](#footnote-ref-120)
120. ण्डे न दी [↑](#footnote-ref-121)
121. र्यः पावनी [↑](#footnote-ref-122)
122. ला अ शुक्रे [↑](#footnote-ref-123)
123. ॐ [↑](#footnote-ref-124)
124. र्णेऽवामकेऽप [↑](#footnote-ref-125)
125. मुण्डिकायां [↑](#footnote-ref-126)
126. श्चाङ्गुले वा [↑](#footnote-ref-127)
127. मोघव [↑](#footnote-ref-128)
128. तयोर्ध [↑](#footnote-ref-129)
129. शिखी [↑](#footnote-ref-130)
130. शाक्तिनी मातुनी चैव यावनी सर्वकारुतः। [↑](#footnote-ref-131)
131. ला नागजि [↑](#footnote-ref-132)
132. ठविशं भगशिन्याटं ढ [↑](#footnote-ref-133)
133. नङ्गा [↑](#footnote-ref-134)
134. नीलवलितात्दृत्कुलानन्दयोषिते [↑](#footnote-ref-135)
135. दवादि [↑](#footnote-ref-136)
136. अद्यवचा [↑](#footnote-ref-137)
137. मारीदे [↑](#footnote-ref-138)
138. तबला नाभा ऋ [↑](#footnote-ref-139)